
ĮVADAS 


Ši monografija yra ketvirtoji monografijų, kurias nuo XXI a. pra- 
džios rengia Generolo Jono Žemaičio Lietuvos karo akademijos 
Humanitarinių mokslų katedra ir leidžia Redakcinis skyrius, serijoje. 
Pirmojoje monografijoje, kurios rengimas pareikalavo 7 metų įtemp- 
to nemažo autorių kolektyvo darbo, aptarta karinės pedagogikos rai- 
da ir vystymasis Lietuvos kariuomenėje 1918-1940 m.!. Neilgai tru- 
kus pasirodė trijų autorių parengta kolektyvinė monografija, kurio- 
je aptartas karinis rengimas Lietuvos bendrojo lavinimo, aukštosio- 
se ir specialiosiose vidurinėse mokyklose 1929-1940 m., nušviečiant 
ir Lietuvos kariuomenės, Šaulių ir Skautų sąjungų vaisingą bendra- 
darbiavimą su minėtomis mokymo įstaigomis?. Trečioji monografi- 
ja, pasirodžiusi 2010 m., taip pat parengta 3 autorių, ir paskirta bran- 
giausio lietuvių tautos turto — lietuvių kalbos — skleidimui, lietuviš- 
kos karinės terminijos kūrimui ir tobulinimui Lietuvos kariuomenė- 
je 1918-1940 m. Taigi jau šios trys monografijos leidžia kalbėti apie 
seriją, kurios bendras pavadinimas galėtų būti: „Lietuvos kariuome- 
nės edukacinis kultūrinis indėlis ugdant laisvos Lietuvos visuomenę 
1918-1940 m.“, tuo labiau kad panašiai buvo suformuluotas Lietuvos 
moterų lygos (vadovė — prof. habil. dr. Ona Voverienė, žymiausia 
Lietuvos ir Europos mokslinės bibliografijos specialistė) renginio, ku- 
riame minėtų trijų monografijų vienas autorių, autorių grupės vado- 
vas, atsakingasis redaktorius ir šios monografijos autorius, pristatė visas 
tris aukščiau minėtas monografijas, pavadinimas“. Beje, visos šios mo- 





! Ažubalis A., Kazlauskaitė-Markelienė R., Petrauskaitė A., Puzinavičius B., Žiga- 


ras E. Karo pedagogika Lietuvoje (1918-1940 m.). Vilnius, 2007. 

2 Ažubalis A., Kazlauskaitė-Markelienė R., Žilėnienė V. Karinis rengimas Lietuvos 
mokykloje (1929-1940 m.). Vilnius, 2009. 

> Ažubalis A., Builienė D., Kazlauskaitė-Markelienė B. Valstybinė kalba Lietuvos 
kariuomenėje (1918-1940 m.). Vilnius, 2010. 


4 Veličkaitė L. Lietuvos kariuomenės kultūrinis indėlis 1918-1940 m. // Lietuvos ai- 
das, 2011 03 02, 03 05. 

nografijos nestokojo spaudos dėmesio. Ypač daug jo nusipelnė seniau- 
siai išleistoji — „Karo pedagogika Lietuvoje (1918-1940 m.)“?. Gana 
daug dėmesio susilaukė ir kitos neseniai išėjusios monografijos: „Karinis 
rengimas Lietuvos mokykloje (1929-1940 m.)““ ir „Valstybinė kalba 
Lietuvos kariuomenėje (1918-1940 m.)“. Buvo susilaukta kvietimų 
pristatyti monografijas visuomeninių organizacijų renginiuose: Lietuvos 
moterų lygoje (minėta aukščiau) ir Vilniaus anykštėnų bendrijoješ. Kaip 
matematikas šios monografijos autorius pristatytas irgi daugumoje mi- 
nėtų straipsnių, O. Voverienės monografijoje ir neseniai pasirodžiusio- 
je Antano Karmono knygoje?. Visa tai skatina dirbti toliau. Iš tiesų, ap- 
tarus Lietuvos kariuomenės bendrąją edukacinę veiklą ir lietuvių kal- 
bos vietą joje, kaip savotiškoje edukacinėje institucijoje, natūraliai rei- 
kia žengti toliau ir išanalizuoti antrojo pagal svarbą daugelyje ugdymo 
įstaigų mokomojo dalyko — matematikos — vietą, jos taikymą Lietuvos 
kariuomenėje 1918-1940 m. Tad, rengiant pateikiamą skaitytojų dė- 
mesiui monografiją, buvo suformuluotas toks tyrimo tikslas: nustaty- 
ti, kiek ir kokiu lygiu buvo mokoma matematikos Lietuvos karo moky- 
kloje (toliau - KM), Aukštuosiuose karininkų kursuose (toliau - AKK), 





> Veličkaitė L. Karo pedagogika Lietuvoje (1918-1940 m.)// Lietuvos aidas, 
2007 12 05; Norkevičius J. Prisiminimų žvilgsnis į mokyklą// Voruta, 2007 12 22; Pri- 
statyta monografija// Kariūnas, 2007. Nr. 4. P. 34; Voveris V. Naujos knygos// Savanoris, 
2007 12 20; Voverienė O. Žmogus gali pasiekti viską, jei tik netinginiaus... Apie mate- 
matiką, pedagogą, habil. dr. prof. Algirdą Povilą Ažubalį// Lietuvos aidas, 2009 03 28; 
Veličkaitė L. Profesorius Algirdas Povilas Ažubalis — jubiliejus ir veikla// Lietuvos aidas, 
2009 07 22; Voverienė O. Žmogus gali pasiekti viską, jei tik neringiniaus... Apie mate- 
matiką, pedagogą, habil. dr. prof. Algirdą Povilą Ažubalį// Žymieji XX a. Lietuvos moks- 
lininkai. Vilnius, 2009. P. 55-58. 

6 Gedminienė R. Anykštėnų knygų derlius// Pasaulio anykštėnas, 2009, Nr. 11; Apie 
karinį rengimą Lietuvos mokykloje 1929-1940 m.// Švietimo naujienos, 2009. Nr. 14. 
P. 35. 


7 Gedminienė R. Anykštėnų knygų derlius// Pasaulio anykštėnas, 2010, Nr. 6-7; Ve- 
ličkaitė L. Monografija apie valstybinę kalbą Lietuvos kariuomenėje 1918-1940 metais// 
Lietuvos aidas, 2011 02 09. 


Š Rimša V. Anykštėnai pristatė naujas knygas// Mokslo Lietuva, 2011 06 02. 


?  Karmonas A. Matematikos aruodų turtintojai. Utena: Utenos Indra, 2011. P. 35-44. 

Vytauto Didžiojo aukštojoje karo mokykloje (VDAKM), kiek ji buvo 
taikoma rengiant puskarininkius ir kareivius, kas mokė jos, kaip buvo 
dalijamasi mokymo ir mokslinių tyrimų patirtimi, kaip ši patirtis pritai- 
kyta kariuomenės veikloje. 

Tyrimo uždaviniai: 1) Išanalizuoti literatūrą ir archyvinius doku- 
mentus apie matematikos mokymą KM, AKK, VDAKM, mokomosiose 
kuopose ir jos taikymą kitose kariuomenės dalyse. 2) Surinkti biografi- 
nius duomenis asmenų, daugiausiai nusipelniusių mokant matematikos 
ir ją taikant Lietuvos kariuomenėje 1918-1940 m. 3) Visą surinktą me- 
džiagą apibendrinti, pristatyti mokslo visuomenei. 

Tyrimo duomenų aprobavimas. Tyrimo duomenys buvo pristatyti 
Lietuvos matematikų draugijos 52-ojoje konferencijoje (2011, Vilnius) ir 
iš dalies paskelbti dviejuose autoriaus straipsniuose moksliniuose leidiniuo- 
se!?. Taip pat šiek tiek biografinės medžiagos yra skelbta aukščiau minėto- 
se trijose kolektyvinėse monografijose. Autorius pasinaudojo ir savo mono- 
grafijomis apie matematikos mokymo raidą Lietuvoje!! bei moksliniais!? ir 





0 Ažubalis A. Žurnalas „Mūsų žinynas“ apie matematikos taikymus Lietuvos kariuome- 
nėje 1922-1940 m.: autoriai ir jų straipsniai // Mokslo ir technikos raida / Evoliution of 
science and technology. 2011, Nr. 1; Žurnalas „Mūsų žinynas“ apie matematikos taiky- 
mus karo topografijoje: autoriai ir jų straipsniai (1922-1940 m.) // Lietuvos matematikos 
rinkinys. 2011. Nr. 52. 


!! Ažubalis A. Iš Lietuvos matematinio švietimo praeities. Kaunas, 1993; Iš Lietuvos 
matematinio švietimo praeities. 2- as papild. leid. Kaunas, 1997; Matematika lietuviškoje 


mokykloje (XIX a. pr.-1940 m.). Vilnius, 1997. 


! Ažubalis A. Kazio Klimavičiaus įnašas į lietuviškos mokyklos matematikos didak- 
tiką // Mokslo ir technikos raida Lietuvoje. Vilnius, 2006; Keli logaritminės liniuotės 
dešimtmečiai Lietuvoje // Mokslo ir technikos raida Lietuvoje. Vilnius: Technika, 2002; 
Matematikai ikikarinės Lietuvos kariuomenėje // Lietuvos matematikos rinkinys, 2002, 
Nr. 42; Matematikos mokymas lietuviškoje mokykloje (XIX a. pradžia-1940 m.) // So- 
cialiniai mokslai. Edukologija, 1997, Nr. 3 (12); Mathematics in Lithuanian School (Be- 
ginning of XIXh century=1940)/! Revue Baltigue, 1996, Nr. 7; Pedagogas Matas Krikščiū- 
nas// Mokslo ir technikos raida Lietuvoje. Vilnius: Technika, 2009; Ažubalis A. Universi- 
teto auklėtiniai ir matematikos mokymo raida Lietuvoje // Vytauto Didžiojo universiteto 
ir Lietuvių katalikų mokslo akademijos 70-metis. Kaunas, 1993, p. 221-222. 

mokslo populiarinamaisiais!? straipsniais. 

Išsprendus šiuos uždavinius, susiformavo tokia monografijos struk- 
tūra: 

1. Įvadas. 

2. I. Kai kurios istorinės žinios apie matematikos taikymą Lietuvos 
kariuomenėje (nuo seniausių laikų iki XVIII a. pab.). Skyriuje wum- 
pai aptariami su matematikos taikymu susiję momentai, tekste pristato- 
mos 12 Lietuvos Didžiosios Kunigaikštystės (toliau - LDK) karinių vei- 
kėjų biografijų. 

3. II. Matematika ir jos taikymas rengiant karininkus, puskari- 
ninkius ir kareivius (1918-1940 m.). Aptariamas Lietuvos KM, AKK, 
VDAKM organizavimasis ir veikla, matematikos ir su ja susijusių dalykų 
mokymo lygis šiose mokymo įstaigose, paliečiami puskarininkių ir karei- 
vių matematikos ir su ja susietų dalykų mokymo klausimai. Tekste trum- 
pai aptariamos 212 (keletas — išnašose) Lietuvos karininkų ir kt. glaudžiai 
su jais bendradarbiavusių asmenų, susijusių su matematikos mokymu(-si) 
ir jos taikymu, biografijos (pabaigoje — pateikta jų apibendrinimo lentelė), 
išnašose — daugiausia užsienio matematikų 20 biografijų. 

4, III. Karybos darbų, kuriuose taikyta matematika, autoriai, jų 
darbų santraukos. Nežinomų autorių darbų santraukos. Tekste aptar- 
tos 45 darbų autorių biografijos, skyriaus pabaigoje pateiktas jų apiben- 
drinimas. Po kiekvieno autoriaus biografijos pateikiama literatūros (kar- 
tais — ir archyvinių šaltinių) apie jį sąrašas, jo darbų sąrašas ir jų santrau- 
kos. Pateiktos ir nežinomų autorių darbų santraukos. Iš viso aptarta 15 





15 Ažubalis A. Artilerijos pulkininkas, matematikas, daktaras // Matematika ir moky- 
kla, 2000, Nr. 3; Artileristas, matematikas, vadybininkas, poliglotas // Žemaičių saulu- 
tė, 2010 09 11; Ąžuolas tarp ąžuolų. Prof. Viktorui Biržiškai — 110 // Lietuvos aidas, 
1996 02 27; Ažubalis A. Jaunėlis profesorius// Žemaičių žemė, 1996, Nr. 3; Matematikas 
nuo Gaurės // Tauragiškių balsas, 2003 07 08; Nuo Tverečiaus į mokslo aukštumas // 
Nauja vaga (Ignalina), 2004 10 30; Pirmasis diplomantas// Matematika ir mokykla, 
2001, Nr. 2; Pirmasis Švenčionių gimnazijos direktorius // Rytas (Švenčionys), 2004 10; 
Pristatęs Lietuvai logaritminę liniuotę // Matematika ir mokykla, 2002, Nr. 3; Telšiškių 
matematikų sukaktys // Kalvotoji Žemaitija (Telšiai), 1995 09 09; Žemaičiai ir lietuviška 
matematinė knyga // Žemaičių žemė, 1995, Nr. 4. 

knygų ir 88 straipsniai. 3 sudėtingesnių straipsnių keleto puslapių faksi- 
milės pateiktos prieduose, skyriuje yra nuorodos į juos. Išnašose pateiktos 
5 užsienio autorių, teksto pradžioje - 3 Lietuvos karininkų trumpos bio- 
grafijos, taip pat išnašose — 2 išsamios Lietuvos matematikų biografijos. 

5. IV. Karo mokyklų ir karininkų kursų matematikos bei artimų 
matematikai dalykų dėstytojai ir kiti matematiką taikę savo veikloje 
karininkai. Skyriuje smulkiau aptartos 23 biografijos, skyriaus pabaigo- 
je pateiktas jų apibendrinimas. 2 lietuvių ir 9 užsienio mokslininkų bio- 
grafijos pateiktos išnašose. 

6. Išvados. 

7. I-III priedai. 

8. Santrauka (lietuvių ir anglų k., su reikšminiais žodžiais). 

9. Sutrumpinimai. 

10. Literatūra ir šaltiniai. 

11. Asmenvardžių rodyklė. 

12. Vietovardžių rodyklė. 

Siekiant platesnio skaitytojų rato ir atsižvelgiant į tai, kad daugelis ap- 
tartų darbų turi vis tik daugiau istorinę, negu praktinę reikšmę (labai iš- 
tobulėjo XXI a. karybos technika), monografijoje vengta gilaus matemati- 
nio darbų nagrinėjimo, daugeliu atvejų pasitenkinta tik bendra jų apžval- 
ga. Autorius mano, kad susidomėję kuriuo nors aptariamu darbu skaityto- 
jai gilesniam susipažinimui su juo visuomet galės susirasti jį ir savarankiš- 
kai išsinagrinėti. Taip gerokai sumažinama ir pačios monografijos apimtis. 

Autorius ypač dėkoja monografijos recenzentams Aleksandro 
Stulginskio universiteto Profesinės pedagogikos ir psichologijos katedros 
vedėjui profesoriui (HP) dr. Sigitui Daukilui ir Šiaulių universiteto pro- 
fesoriui dr. Arkadijui Kiseliovui už vertingus patarimus, padėjusius to- 
bulinti monografiją. 

Skaitytojus, radusius kokių nors netikslumų, norinčius papildyti kai 
kurias autoriaus mintis, prašome rašyti adresu: 

Humanitarinių mokslų katedra 

Generolo Jono Žemaičio Lietuvos karo akademija 

Šilo g. 5 A, LT-10322 Vilnius 

arba el. paštu: algirdas.azubalisgone.lt 


I. KAI KURIOS ISTORINĖS ŽINIOS 
APIE MATEMATIKOS TAIKYMĄ LIETUVOS 
KARIUOMENĖJE (NUO SENIAUSIŲ LAIKŲ 

IKI XVIII A. PAB.) 


Jau nepriklausomybės pradžioje buvo domimasi istorinėmis žiniomis 
apie matematikos taikymą Lietuvos kariuomenėje. Aukštųjų karo tech- 
nikos kursų viršininkas 1924 m. kovo 12 d. mjr. inž. Stasys Dirmantas! 
elektrotechnikos kursų (I laidos) atidarymo kalboje pabrėžė: „Dažnai 
kronikose užtinkame nurodymų, kaip lietuviai, ypač žemaičiai, sugebė- 
davo tiek žiemą, tiek vasarą kariaudami išnaudoti savo krašto topografi- 
nes ypatybes —- miškus, kalnus, upių slėnius, balas. <...> nuostabiai gau- 
singų mūsų piliakalnių tyrinėtojai aiškiai nurodo, kad jau I-III amžiuje, 
dar kitose vietose būnant, lietuviams nebuvo svetimas statybos menas. 
Ilgainiui pastebima šios kariškos statybos evoliucija: atsiradus šaunamie- 
siems ginklams pradėjo vengti savo pilis žemesnėse vietose statyti, pa- 
rinkdavo vyraujančias viršūnes. Medžio statyba užleidžia vietą žemės sta- 
tybai. Pylimų sustiprinimus darydavo iš molio ir paskui juos išdeginda- 
vo. XII a. mokėjo jau ir plytas gaminti; išsiplėtė mūro statyba: buvo pa- 
statyta daug mūro pilių, bet, deja, tuo pat laiku atsiradę šaunamieji gin- 
klai iš tų pilių tik griuvėsius mums paliko; taip pat mokėjo slaptus susi- 
siekimo urvus (galerijas) požemiais kasti. 

Pastebima ir ryšių tarnybos užuomazgų: buvo įprasta vartoti pasiun- 
tiniai (pėsti ir raiti), šaukliai ir vyčiai, buvo duodami garsiniai ir vaizdi- 
niai signalai <...>. 

Kelyba nekaip buvo išsiplėtusi; keliaudavo dažniausiai raiti; dides- 
nes ekspedicijas atlikdavo vandens keliais, naudodami įvairaus tipo lai- 
vus — nuo mažiausių, vieną žmogų perkeliančių, iki tokių, kuriais net į 
jūrą drįsdavo išplaukti kautis su priešu. Kariuomenei persikelti per upę 





! Jei nurodytas pilnas karininko ar kt. asmens vardas (pirmą kartą jį minint tekste) ir 
pavardė, tačiau nėra nurodyta jokių kitų duomenų, jo biografija bus pateikta 3 ar 4 sky- 
riuose. 

mokėjo daryti plaukiančius tiltus, vartodavo pervežamus iš odos pada- 
rytus laivelius. Vytautas Didysis, žygiuodamas į Griunvaldą, keliose vie- 
tose įsakė plaukiojantį tiltą statyti; vieną dieną net 7 tiltai buvo nuties- 
ti. Ypač svarbiose vietose žemaičiai net darydavo slaptus povandeninius 
lieptus ir kelius, kulgrindais vadinamus, tai reiškia, jog buvo „kuliais“, 
t. y. lauko akmenimis, išgrįsti. 

Priešo įtvirtinimams griauti jau 1384 m. Vytautas turėjo art. pabū- 
klus <...>; išgriovė sieną tik ką kryžiuočių pastatytos Kaune tvirtovės ir 
patį gynėjų vadą nudėjo taikliu šūviu. Prancūzų artilerijos istorikai tvir- 
tina, kad Lietuvoje sugalvota vartoti priešo tvirtovei padegti įkaitintie- 
ji sviediniai „boulets rouges". Priešo pilių mūrams griauti iš pradžių buvo 
vartojamas minų — duobių kasimas, o nuo XVI a. <...> ir tikras sprogdi- 
nimas parako minomis. <...> Stepono Batoriaus laikais atsiranda ir pir- 
mieji kariški brėžiniai — tvirtovių planai. Pirmasis Lietuvos žemėlapis, 
Radvilų parūpintas, pasirodė 1613 m. ir pasižymėjo aniems laikams ne- 
paprastu tobulumu. Zigmanto Augusto laikais Vilniuje buvo įsteigtos 
pirmosios kariuomenės dirbtuvės; <...> buvo įsteigta ir neblogai veikė 
pirmoji Lietuvos patrankų liejykla. Taip pat ir parakas buvo vietoje ga- 
minamas. 

Gintis nuo Maskvos, kazokų, švedų ir totorių pakraščiuose buvo sta- 
tomos ir įtvirtinamos tokios pilys, kaip <...> Biržai, etmono Katkevičiaus 
Liachovičiai, Smolenskas, <...>; kariaujant tekdavo imti priešo įtvirtin- 
tas stovyklas ir miestus, pvz.: Polockas, Veližas, Pskovas, Velikije Luki, 
Smolenskas, Revelis ir daug kitų. Tiems darbams atlikti reikalingi buvo 
įgudę architektai, fortifikatoriai, inžinieriai, artileristai. Į užsienius buvo 
siunčiami savo žmonės pasimokyti Olandijoje, Italijoje, Prancūzijoje“?. 
S. Dirmantas tarp tokių asmenų paminėjo Motiejų Strubičių, Kristupą 
Arciševskį, Kazimierą Semenavičių. Manytume, kad skaitytojui juos rei- 
kia pristatyti plačiau, kadangi mes dabar turime didesnes galimybes, 
negu turėjo S. Dirmantas. 

Pirmasis tarp paminėtųjų — Motiejus Strubičius (S:rubicz, apie 1530 
Silezijoje — apie 1604), kartografas. Apie 1550 m. tarnavo Karaliaučiuje 





2 Karo technikos dalių dvidešimtmetis (1919-1939). Kaunas, 1939, P 33-34, 

pas kunigaikštį Albrechtą Brandenburgietį. 1559 m. paskirtas į Livonijos 
ordino magistro kanceliariją. 1561 m. išrinktas Rygos arkivyskupijos ka- 
pitulos nariu. 1563 m. Žygimantas Augustas jam suteikė bajoro titu- 
lą, 1567 m. paskyrė Abelių ir Liauduonos žemių (Latvija) valdytoju. 
M. Strubičius parašė „Trumpą ir tikslų Livonijos kunigaikštystės istori- 
nį geografinį aprašymą“ (lot. k., 1577, dedikavo S. Batorui). 1589 m. 
Kelne buvo išspausdintas jo sudarytas LDK, Livonijos ir Maskvos ku- 
nigaikštystės žemėlapis. Nors žemėlapyje buvo klaidų ir netikslumų, jis 
buvo populiarus. Juo naudotasi Vengrijoje, Antverpene; naudojosi ir 
garsusis Merkatorius“. 

Nebuvo S. Dirmanto kalboje paminėtas (bet jį paminėti būtina da- 
bar) Mikalojus Kristupas Radvila Našlaitėlis (1549 07 02 ar 08 02 
Nesvyžiuje — 1616 02 28 ten pat), LDK valstybės ir reformacijos veikė- 
jo Mikalojaus Radvilos Juodojo (1515-1565) sūnus, kardinolo Jurgio 
Radvilos (1556-1600) brolis, LDK valstybės veikėjas, kartografas. 
1563-1567 m. Leipcige, Strasbūre, Tiubingene, Romoje, Paryžiuje stu- 
dijavo geografiją ir mediciną. 1569-1578 m. ATR karaliaus rūmų mar- 
šalka, nuo 1578 m. — didysis maršalka. 1590-1604 m. — Trakų vaiva- 
da, nuo 1640 m. - Vilniaus vaivada. Perėjęs iš protestantizmo į kataliky- 
bę, labai padėjo kontrreformacijai. 1576 m. įsteigė Vilniuje spaustuvę, 
leidusią daugiausia jėzuitų literatūrą. 1582-1584 m. keliavo po Siriją, 
Palestiną, Egiptą. Kelionės įspūdžius aprašė knygoje „Kelionė į Jeruzalę“ 
(1601, lot. k., 1603, vokiečių k., 1607 ir po to daug leidimų lenkų k., 
1787, rusų k., 1990, liet. k.), kurioje yra daug vertingų geografinių duo- 
menų. Apie 1590-1600 m. organizavo LDK lauko kartografavimo dar- 
bus. Jų pagrindu, o taip pat remiantis kai kurių vietovių topografiniu 
aprašymu buvo sudarytas, jo redaguotas ir 1613 m. Amsterdame išleis- 
tas LDK žemėlapis, vienas tiksliausių tuo metu. Naugarduko ir Minsko 
vaivadijų duomenys buvo tikslesni, nes čia lauko kartografavimas rė- 
mėsi matavimais, nors ir nelabai tiksliais, o Vilniaus ir Trakų vaivadi- 
jų bei Žemaitijos ir pasienio teritorijų duomenys jau prastesni, kadan- 
gi Čia jie surinkti taikant topografinio aprašymo principus. Žemėlapis 





3 LE. T. 29; LTE. T. 10. 


I. Kai kurios istorinės žinios apie matematikos taikymą 
Lietuvos kariuomenėje (nuo seniausių laikų iki XVIII a. pab.) 15 


apėmė milžinišką teritoriją: nuo Vyslos vakaruose iki Dniepro rytuo- 
se, nuo Opočkos (netoli Pskovo) šiaurėje iki Čerkasų (Ukrainoje) pie- 
tuose. Žemėlapis išleistas lotynų kalba, mastelis apie 1:1 293 000, jį su- 
darė 4 lapai, kurių formatas 82 x 107 cm. Geografinis tinklas — kas vie- 
nas laipsnis“. 

Kitas tarp paminėtųjų — Kristupas Arciševskis (lenk. Arciszewski, 
1592-1656), karys ir politikas. 1621-1622 m. dalyvavo Lietuvos lauko 
etmono Kristupo Radvilos (1585-1640) žygiuose prieš totorius ir švedus. 
1623 m. jis išvyko į užsienį. Olandijoje studijavo navigaciją ir fortifikaciją. 
Belgijoje dalyvavo sąmoksle prieš ATR karalių Žygimantą III Vazą (Vasa, 
1566-1632), norint jį pakeisti prancūzu Gastonu Orleaniečiu (Gaston 
4 Orlėans, 1608-1660). Tai susekus ir Žygimantui III pareikalavus jį iš- 
duoti, 1629 m. įstojo tarnauti į Vakarų Indijos kompaniją, Brazilijoje ko- 
vojo su portugalais ir ispanais. 1645 m. grįžo į Lenkiją, 1646-1650 m. 
buvo artilerijos viršininku, 1648 m. gynė Lvovą nuo kazokų). 

Trečiasis paminėtasis — Kazimieras Semenavičius, Simonavičius 
(Siemenowicz, apie 1600 Raseinių aps. — po 1651), lietuvių inžinie- 
rius artileristas. Studijavo VU. Tarnavo ATR kariuomenėje. Karaliaus 
Vladislovo IV Vazos (Vasa, 1595-1648) paliepimu stažavo Olandijoje. 
1647 m. paskirtas ATR artilerijos inžinieriumi, vėliau artilerijos vyriau- 
siojo vado pavaduotoju. 1649 m. vėl išvyko į Olandiją; ten baigė rašy- 
ti veikalą „Artis magnae artilleria“ („Didysis artilerijos menas“) (d. 1, 
Amsterdamas, 1650, lot. k.; vėliau išversta į prancūzų, vokiečių, anglų, 
olandų, danų, lenkų k.). Pusantro šimto metų tai buvo svarbiausias arti- 
lerijos mokslo veikalas Europoje. Jį sudarė 5 knygos. Jose buvo aiškina- 
ma apie pabūklų kalibrą, konstrukciją, taikymo būdus, metalo lydinių 
gavimo metodus. Pirmą kartą pasaulyje keliama daugiapakopės raketos 
ir raketinės artilerijos idėja, pateikiami 3 pakopų raketos brėžiniai, ap- 
žvelgiama raketų gamybos technologija, leidimo įrenginiai. Aprašyti ar- 
tilerijos ir fejerverkų sviediniai, jų gamyba, paleidimas. Antroji veikalo 

dalis neišleista“. 

Toliau S. Dirmantas aukščiau minėtoje kalboje teigė: „be to, visa eilė 
valdovų patys to meno buvo gerokai išmokę <...>: Steponas Batorius, 
<...>, Jonas Sobieskis“? Iš tiesų Stepono Batoro (vengr. Bathory, lenk. 
Batory, 1533-1586), Lenkijos karaliaus ir LDK didžiojo kunigaikš- 
čio biografijoje skaitome, kad apie 1550 m. jis savo, vengrų didikų šei- 
mos, buvo išsiųstas į karaliaus Ferdinando I Habsburgo (Ferdinand I, 
1503-1564) dvarą. Vienoje susipažino su karo menu. Jo karaliavimo 
laikais buvo „patobulinta ginklų technika ir artilerija“*. „Grynai karinė 
inžinerijos veikla pastebima Stepono Batoriaus laikais. Pastarojo įsaky- 
mu Kaune buvo padaryta pontoninė vora su visomis reikmenėmis. Vora 
buvo gabenama jaučiais, kinkant jų po 6 vienam pontonui su reikme- 
nėmis vežti? — rašoma kitoje mūsų dažnai cituojamos knygos vietoje. 

Jonas Sobieskis (1629-1696), nuo 1674 m. Lenkijos karalius 
Jonas III ir LDK didysis kunigaikštis, „1640-46 mokėsi Krokuvoje, o 
1646-47 su vyresniu broliu Mareku lankėsi Vokietijoje, Prancūzijoje, 
Olandijoje, Anglijoje ir Švedijoje, kur mokėsi kalbų ir karo mokslo pas 
tokius garsius to laiko karo vadus, kaip švedų gen. Torstensonas!“, olan- 
dų adm. van Trompas!!, prancūzų princas de Kondė“? Kiek laiko jis tar- 
navo Liudviko XIV kariuomenėje !?. 

Toliau minėtoje kalboje S. Dirmantas teigė: „dar dažniau buvo kvie- 
čiami specialistai iš užsienių, kurių ištisos kartos garbingai tarnavo savo 





5 LEB T27;, 11, T 10: VLE. T.2, 

7 Karo technikos dalių dvidešimtmetis (1919-1939). Kaunas, 1939. P. 34. 

Š LE. T. 2. P 266. 

? Karo technikos dalių dvidešimtmetis (1919-1939). Kaunas, 1939. P 6. 

10 Torstensonas Lenartas (Torstenson, 1603 08 17 - 1651 04 07) - švedų feldmaršalas, 
karo inžinierius. 

"| Van "Trompas Martinas Harpertsonas (v22 Tromp, 1598 04 23 - 1653 08 10) - olandų 
admirolas leitenantas. 


" de Burbonas Henris, princas de Kondė (de Bourbon, prince de Condė, 1588 09 01 — 
1646 12 26) - Prancūzijos politikas. 

naujai tėvynei“'4. Pirmasis jo paminėtas — italas Domininkas Ridolfino 


(1533-1584), pulkininkas, karo inžinierius karaliaus S. Batoro kariuo- 
menėje kovojo su Maskvos kariuomene prie Smolensko". Antras italas — 
Simonas Genga (1545-1596), karo inžinierius ir architektas. Lietuvos 
Lenkijos valstybei (toliau — LLV) tarnavo 1584-1587 m. 1584-1587 m. 
statė tvirtovę Dauguvos žiotyse!“. Antruoju S. Dirmantas paminė- 
jo Frydrichą Gedkantą (Getkantą) (1602 ar 1604 Ragainėje - 1666 
Lvove (?)), karo inžinierių, kartografą, artilerijos pulkininką (1658), ki- 
lusį iš lietuvininkų. F. Gedkantas nuo 1621 m. mokėsi Karaliaučiaus uni- 
versitete. 1634 m. pirmasis užrašė lietuvių liaudies melodiją. LLV kara- 
liaus Vladislovo IV paskirtas karo inžinieriumi, sudarė Šiaurės Lenkijos ir 
Prūsijos karinių įtvirtinimų planų, žemėlapių, tarp jų — ir švedų valdomos 
(per 1660-1629 m. LIV — Švedijos karą) Piliavos tvirtovės fortifikacijos 
planą. E Gedkantas paliko gana tikslų 15 didelių LLV tvirtovių bei įtvir- 
tinimų 1638 m. parengtą rankraštinį atlasą „Zopographia practica conscrip- 
ta et Recognita per Fr. Gedkant mechanicum“ („Praktiškoji topografija, su- 
rašyta ir ištirta inžinieriaus Fr. Gedkanto“). Gresiant rusų įsiveržimui į 
Lietuvą, E. Gedkantas organizavo Vilniaus gynybinių objektų rekonstruk- 
ciją. 1648 m. jis sudarė Vilniaus gynybinės sienos ir priemiesčių (Lukiškių 
ir jiems gretimų) planą, Kauno, Tauragės ir Virbalio miestų planus. 
Padarė keletą artilerijos technikos išradimų. Nuo 1660 m. gyveno Lvove. 
Pasižymėjo per Berestečko (1651) ir Torunės (1658, su švedais) mūšius". 
Minėjo S. Dirmantas ir A. Ereitagą, dar plačiau jis paminėtas mūsų ci- 
tuojamos knygos įvade: „Kokie universalūs buvo tų laikų karo inžinieriai, 
rodo kad ir žymaus karo inž. Adomo Freitago (1608-1650) titulas. Jis 
buvo praktiškas medicinos daktaras, matematikos profesorius, astrologas, 
karo dalykų mokytojas Kėdainių šviesiausioje gimnazijoje ir garsaus for- 
tifikacijos veikalo „Architectura militaris“ autorius“ Šš. Adomas Freitagas 





14 Karo technikos dalių dvidešimtmetis (1919-1939). Kaunas, 1939. P. 34. 


5 LE. T. 25. P 240. 

16 LE, T. 7. P. 240. 

(Freytag, 1608 Torunėje — 1650 Kėdainiuose) — LDK karo inžinierius, 
gydytojas, medicinos daktaras. L. Klimka rašo: „Adomas Freitagas gimė 
<...> Torunėje, tuometinėje Prūsijos kunigaikštystėje <...>. Jo tėvas <...> 
Torunės akademijos gimnazijos profesorius <...>. Būsimasis inžinierius ir 
gydytojas jau vaikystėje pasižymėjo ypatingais gabumais matematikai, rašė 
ir lotyniškas eiles. Miesto magistratas jam, kaip geriausiam gimnazijos mo- 
kiniui, paskyrė studijas vokiečių universitetuose. Manoma, kad pirmiau- 
sia mokėsi Lipske, o 1625 m. įsimatrikuliavo Frankfurto prie Oderio uni- 
versitete <...>". Mediciną A. Freitagas 1629-1632 m. studijavo Leideno 
universitete, Čia susipažino su studentu kunigaikščiu Jonušu Radvila 
(1612-1655), abu dalyvavo Olandijos nepriklausomybės kovose su ispa- 
nais. J. Radvilos pakviestas jo dvare Kėdainiuose iki pat savo mirties dir- 
bo projektuotoju, gydytoju, Kėdainių Šviesiojoje gimnazijoje dėstė ma- 
tematiką ir karo dalykus. Pagal A. Freitago projektą 1641-1655 m. buvo 
sumoderninti Biržų pilies ir miesto įtvirtinimai: priešais pilies vartus už 
tilto ir miesto pakraščiuose įrengti 4 redutai??. Aukščiau minėtą veikalą 
„Architectura militaris nova et aucta“ („Naujoji ir išaugusioji karo architek- 
tūra“) parašė ir išleido Leidene 1631 m. Jis buvo išverstas ir į vokiečių (5 
leidimai), prancūzų (4 leidimai) ir olandų (4 leidimai) kalbas. Tai nestebi- 
na, nes veikale „autorius išnagrinėjo tvirtovių projektavimo ir statybos bū- 
dus, taip pat, remdamasis geriausiais Vakarų Europos, ypač Nyderlandų 
pavyzdžiais, aptarė vietovės tvirtovei parinkimo kriterijus, miestų forti- 
fikacijų galimybes <...> A. Freitago knygoje ir atsakoma į laikmečio pa- 
diktuotus klausimus, teikiant vadinamąją ankstyvąją olandų fortifikaci- 
nę sistemą ir jos matematinius principus“?! A. Freitagas „už medicininius 
ir inžinierinius nuopelnus buvo Radvilų apdovanotas dvareliu Biržuose. 
Greičiausiai tik jo ankstyva mirtis sukliudė jam, miestiečio sūnui, būti 
<...> pakeltam į to meto politinio elito statusą. Mirė sulaukęs vos 42 

metų, palaidotas Kėdainių evangelikų liuteronų bažnyčios rūsiuose. <...> 
Pirmojo leidimo A. Freitago knygą turi tik Lietuvos mokslų akademijos 
Vrublevskių biblioteka“?? . 2008 m. gruodžio 13 d. Kėdainių Šviesiojoje 
gimnazijoje buvo paminėtos 400-osios A. Freitago gimimo metinės. „Prie 
gimnazijos pastato pritvirtinta memorialinė lenta, kurioje iškaltas įrašas: 
„1640-1650 m. Kėdainių Šviesiojoje gimnazijoje matematikos profeso- 
riumi dirbo europinio garso karo inžinierius, veikalo „Architectura mili- 
taris nova et aucta“ (1631) autorius, filosofijos ir medicinos daktaras, ku- 
nigaikščio Jonušo Radvilos dvaro gydytojas Adomas Freitagas Torunietis 
1608-1650“. Lentos autorius — skulptorius J. Šlivinskas“??. Tikrai gražus 
kėdainiečių įnašas įamžinant Lietuvos švietimo ir karybos istoriją. 

A.  Freitago mokinys Juozapas  Narūnavičius-Naronskis 
(Naronowicz-Nardnski, 1610 ar 1615 LDK - 1678 04 Ortelsburge, 
Prūsija; dab. Ščytne, Varmijos Mozūrų vaivadijoje, Lenkija), karto- 
grafas, karo inžinierius, matematikas, architektas mokėsi Kėdainių 
Šviesiojoje gimnazijoje, vėliau Vilniaus ir Karaliaučiaus universiteruo- 
se, Elbinge, Rakuve. 1640 m. netoli Liublino, Pliščyno (Pliszczyn) apy- 
linkėse matavo J. Zebžydovskio (Zebrzydowski) centrinio dvaro žemes, 
sudarė jų žemėlapį. Vėliau matavo Kijevo Polesės feodalų žemes. Nuo 
1644 m. dirbo Jonušo ir Boguslavo (1620-1669) Radvilų architektu ir 
topografu. Sudarė Tauragės ir Kėdainių miesto, Kėdainių dvaro planus, 
Raudondvario, Vilijampolės (Kauno dalis), Jašiūnų, Svėdasų, Vyžuonų, 
Alantos ir jų apylinkių topografinius žemėlapius, Drūkšių ežero planą. 
Po vienu savo sudarytu žemėlapiu pasirašė Egues Lituanus (Lietuvos ba- 
joras). 1655-1659 m. tyrinėjo karinių objektų statybos problemas, stu- 
dijavo atitinkamus veikalus. Parašė veikalą „Matematikos mokslų kny- 
gos“ („Ksiegi nauk matematycznych“, 3 t., 1655-1659). Pirmasis šio vei- 
kalo tomas nebuvo išspausdintas, jo rankraštis dingo. Jame buvo išdėstyti 
praktinio skaičiavimo metodai, būtini karinių įtvirtinimų specialistams, 
architektams, kartografams. Išlikusiame antrajame tome analizuojami 
kartografavimo metodai, sutartiniai ženklai, aprašomi matavimo prietai- 

sai. Tomas iliustruotas J. Narūnavičiaus-Naronskio sudarytais topografi- 
niais žemėlapiais. Trečiajame tome aprašomi Vakarų Europos tvirtovių ti- 
pai, analizuojami jų statybos būdai, pateikiami techniniai apskaičiavimai 
ir konstrukcijų brėžiniai. 1660 m. J. Narūnavičius-Naronskis persikėlė į 
Prūsiją ir ten dirbo topografu. 1663 m. Prūsijos kunigaikštis Frydrichas 
Vilhelmas (1620-1688) pavedė jam parengti ištisinio kartografavimo 
projektą ir sudaryti visos Prūsijos generalinį žemėlapį. Pagal parengtą 
projektą J. Narūnavičius-Naronskis su sūnumi Janu Juzefu topografavo 
Mozūrijos ežeryną, Reino, Rastenburgo, Letzeno, Karaliaučiaus apylin- 
kes, Notangą, Sembą, Kuršių marias, sudarė 44 žemėlapius (daugiausia 
1:100 000 mastelio). 1667 m. J. Narūnavičius-Naronskis suprojektavo 
Vilkūnų (prie Karaliaučiaus), 1668 m. - Prasų (prie Rastenburgo) rūmus, 
įvairios paskirties rūmus Piliavoje, Gumbinėje, Labguvoje, Karaliaučiuje, 
Klaipėdoje. 1670 m. nupiešė Klaipėdos miesto panoramą“. 

Samdyti svetimšalius ar saviškiams mokytis kitur teko dėl to, kad, anot 
S. Dirmanto, „apskritai, jokių karo mokyklų anais laikais Lietuvoje ne- 
buvo. Reikalingos žinios buvo įgyjamos kariuomenės eilėse; tik atskiri as- 
menys buvo mokomi karo dalykų dažniausiai lankant užsienius <...>; gy- 
venimas ir praktika atstodavo mokyklą, o tos karo praktikos anais laikais 
netrūkdavo. Vakarų valstybėse karinės mokyklos atsirasdavo vėlokai, pvz.: 
pirmoji artilerijos mokykla 1669 m. <...>. Nežiūrint visų unijų, Lietuva 
turėjo visai atskirą nuo Lenkijos kariuomenę. Ištikus karui, Lietuvos teri- 
torijoje vyriausioji vadovybė turėjo priklausyti Lietuvos etmonui, kuriuo, 
žinoma, galėjo būti vien tik Lietuvos pilietis, o ne „koroniažas“ (1564 m. 
seimas). Tvirtovių viršininkai taip pat turėjo būti tik lietuviai ar Lietuvos 
valdovų pasamdyti Vakarų Europoje specialistai. <...> 

Pirmoji kariško pobūdžio mokykla Lietuvoje buvo įkurta 1767 m. 
kunigaikščio Karoliaus Radvilos Nesvyžiaus rūmuose. Ji buvo pusiau 
privatinio pobūdžio. Bajorų vaikams ten buvo dėstomi daugiausia in- 
žinerijos ir artilerijos dalykai: <...> geometrija, situacija (= topografija), 
paišyba, architektūra, artilerija, laukų ir neprieinamų atstumų matavi- 
mas, t. y. dabartinė topometrija. Mokinių buvo nedaug. Direktorius ir 





4 VLE. T. 16. 

mokytojai buvo svetimšaliai. Mokykla gyvavo iki 1770 m., kai rusai pa- 
ėmė Nesvyžių. Tas pats direktorius, saksas Froelichas, buvo pakviestas 
vesti kadetų korpą, kurį įkūrė Gardine vienas Lietuvos didžponis. Čia 
buvo einami šie dalykai: laisva paišyba, situacija, geografija, teorinė ir 
praktinė geometrija, aritmetika, algebra, kaligrafija, fechtavimas ir k. 
Mokinių būdavo apie 20. <...> 

1782 m. kadetų korpas buvo perkeltas į Vilnių ir gavo vardą 
„Karališkas Vilniaus kadetų korpas“. Čia mokslas buvo vystomas geriau, 
daug dalykų dėstė Vilniaus <...> akademijos <...> profesoriai. 

1789 m. buvo organizuotas „Didžiosios Lietuvos Kunigaikštystės in- 
žinierių korpas“, kurio uždavinys buvo ruošti kariuomenei artileristus ir 
inžinerijos karininkus, tyrinėti kraštą inžinerijos atžvilgiu ir dar taikos 
metu daryti planus ir fortifikacinius darbus. Korpo sudėtis iš pradžių 
buvo tokia: 1 viršininkas, 8 mokytojai, 4 konduktoriai, 7 puskarinin- 
kiai, 17 minierių, felčeris ir kareivių pagal reikalą. Korpo šefas buvo ku- 
nigaikštis artil. gen. Kazimieras Nestoras Sapiega. Antspaudoje buvo žy- 
mimas Vytis, apačioje Sapiegų herbas ir inžinieriniai simboliai. Tikruoju 
darbininku organizatorium buvo korpo komendantas, žinomas patrio- 
tas, plk. (paskui generolas) Jasinskis. Jis ne tik buvo atsidavęs savo tiesio- 
ginėms pareigoms, bet dar slaptai ruošėsi organizuoti ir įvykdė Lietuvoje 
sukilimą prieš okupantus maskolius. Jau per 1792 m. karą korpas vei- 
kė: tvirtina lauko pozicijas, fortifikuoja Lietuvos Brastą, Gardiną, kur, 
be kito, buvo per Nemuną pastatytas ypatingos konstrukcijos tiltas, apie 
kurį buvo rašoma net anglų specialioje spaudoje. Karui pasibaigus, grįž- 
ta Vilniun, bet netrukus prasideda nelaimingas 1794 m. karas. Korpas 
išnyksta, o jo vadas žūsta nuo Suvorovo durtuvų, didvyriškai gindamas 
Pragos įtvirtinimus. Su inž. korpo sudarymu smarkiai buvo pavėluo- 
ta. Petras Didysis jau 1712 m. turėjo minierių (3 krn., 72 krv.) ir pon- 
tonierių (2 krn., 34 krv.) kuopas. Vokiečiai nuo 1715 m. turėjo nuola- 
tinę inžinerijos kariuomenę“ >. Papildysime S. Dirmantą. Kazimieras 
Nestoras Sapiega (1754 02 14 Breste — 1798 05 24 Vienoje) — reikš- 
mingiausias XVIII a. pabaigos Lietuvos politikas ir diplomatas, vienas 





5 Karo technikos dalių dvidešimtmetis (1919-1939). Kaunas, 1939. P. 34-35. 


MATEMATIKOS TAIKYMAS 
22 LIETUVOS KARIUOMENĖJE 1918-1940 M. 


1791 m. Gegužės 3-iosios konstitucijos kūrėjų, Targovicos konfederaci- 
jos priešas ir 1794 m. sukilimo dalyvis. Būtent LDK delegacijos vado- 
vo Ketverių metų seime lietuviškosios pusės Seimo maršalkos Kazimiero 
Nestoro Sapiegos iniciatyva buvo pasiūlyta ir išsireikalauta 1791 m. spa- 
lio 20 d. konstitucijos pataisa, vadinama Abiejų tautų savitarpio įsi- 
pareigojimu*“. Jokūbas Jasinskis (1761 07 24 Venglove, Didžiosios 
Lenkijos vaivadijoje —- 1794 11 04 žuvo Varšuvos priemiestyje Pragoje), 
1773-1783 m. mokėsi Varšuvos kadetų korpuse. Nuo 1789 m. Vilniaus 
karo inž. m-los viršininkas, LDK kariuomenės plk. (1792), 1794 m. su- 
kilimo Lietuvoje vadas, generolas ltn. (1794)?7, 

Būtina pažymėti, kad Europoje XVIII a. pradžioje buvo sukons- 
truoti daug tobulesni matavimo instrumentai: 1702 m. — nivelyras?, 
o 1730 m. — teodolitas??. Aloyzas Samas (1926-2005) rašė: „Tai pa- 
skatino imtis sudėtingesnių matavimo darbų. Prancūzų mokslinin- 
kas C. Kasinis* 1740 m. ėmėsi didžiulio darbo. Jis numatė visoje 
Prancūzijoje sudaryti trikampių tinklą (trianguliaciją), nustatyti tų tri- 
kampių viršūnių geografines koordinates, apskaičiuoti trikampių kraš- 
tinių azimutus ir padaryti visos valstybės menzulinę?! nuotrauką. Nuo 
1744 m. karo inžinieriai, vadovaujami C. Kasinio, vykdė trianguliaci- 
jos darbus, o po šešerių metų (1750 m.) topografai pradėjo ir 1788 m. 





*5 LTE, T. 10, 

2 VLE. T. 8. 

28 Nivelyras (pranc. nžveler — išlyginti) — geodezinis prietaisas Žemės paviršiaus taškų 
aukščių skirtumui matuoti ir tam tikram horizontaliam lygmeniui nustatyti. 

2 Teodolitas (vok. Zheodolit, pranc. Hhėodolite, angl. tbeodolite) — geodezinis prietaisas 
horizontaliems (azimutams) ir vertikaliems kampams matuoti, susidedantis iš horizonta- 
laus ir vertikalaus ratų su padalomis (laipsniais, minutėmis) — limbų (lot. /šmzbus) ir žiūro- 
no; vertikalusis limbas rodo aukščio kampą, horizontalusis — azimutus į įvairius taškus. 
20 Jo tėvas Džovanis Domenikas Kasinis (Cassini, 1625-1712) — italų kilmės prancūzų 
astronomas, matematikas, Paryžiaus mokslų akademijos narys. Keturios mokslininkų Ka- 
sinių kartos 1669-1845 m. be pertraukos vadovavo Paryžiaus astronomijos observatori- 
jai. 

31 Menzula (lot. mensula — stalelis) — lauke naudojamas braižymo stalelis vietovės planui 
ar žemėlapiui braižyti; naudojamas su teodolitu ir nivelyru. 

baigė menzulinę nuotrauką. Ja remiantis iki 1815 m. buvo sudarinė- 
jamas ir leidžiamas 182 lapų 1:86 400 mastelio žemėlapis <...>, dide- 
lis Prancūzijos kartografijos pasiekimas. C. Kasinio topografinei nuo- 
traukai taikyti matematiniai principai prigijo įvairiose šalyse ir tapo pa- 
vyzdžiu atliekant lauko kartografavimą bei sudarant žemėlapius. Taigi 
XVIII a. antrojoje pusėje pagal C. Kasinio metodiką Vakarų Europoje 
buvo sukurtas ne vienas topografinis žemėlapis <...>. 

Yra užuominų, kad XVIII a. pabaigoje, topografuojant Lenkiją, 
Ukrainą ir Baltarusiją, buvo padaryta nuotrauka ir Lietuvoje. Ją darė 
Lenkijos specialistai, o iš tos medžiagos parengė 40 lapų (jų formatas 
65 x 49 cm) 1:300 000 mastelio žemėlapį. Vėliau, Napoleonui rengiantis 
žygiui į Rusiją, Prancūzijoje buvo išleistas 1:500 000 mastelio Lietuvos 
žemėlapis“??. 

Kalbą S. Dirmantas užbaigė taip: „Nuo anų laikų praėjo beveik pu- 
santro šimto metų, bet tai buvo stebuklingas mokslo ir technikos pro- 
greso laikas <...>. Ir nelaimingoje atsilikusioje mūsų šalyje atsirado gele- 
žinkeliai, plentai, garlaiviai, telegrafas, fortai. Bet <...> jie buvo daromi 
atėjūnų <...>, kad mus galėtų pavergti <...>. 

Pirmieji mūsų žingsniai organizuojant kariuomenę buvo pripuola- 
mi, nekoordinuoti. Organizuoti inžinerijos kariuomenę buvo sunkiau 
<...>, nes iš artojo lengviau yra padaryti pėstininką ar artileristą, negu pi- 
onierių ar telegrafistą“**. Kitame skyriuje pateiksime medžiagą apie dar- 
bus, parašytus nepriklausomybės metais, kuriuose įvairiais aspektais ma- 
tematiniai metodai taikomi karyboje. Beje, ir kai kuriuose iš jų yra isto- 
rinių žinių. 

Būtina pažymėti, kad Lietuvos kartografavimo darbai buvo plėtoja- 
mi ir po 1795 m. jos prievartinio prijungimo prie Rusijos imperijos (to- 
liau — RI). Trumpai juos aptarsime, nes būtent šią veiklą neprikauso- 
mos Lietuvos kariuomenės Karo topografijos skyrius perėmė iš RI, kuri 
Lietuvą buvo okupavusi 125 m., kariuomenės. 

Po trečiojo ATR padalijimo dideli LDK plotai pateko į RI valdžią, 





32 Samas A. Žemėlapiai ir jų kūrėjai. Vilnius, 1997. P. 53-54. 
33 Karo technikos dalių dvidešimtmetis (1919-1939). Kaunas, 1939. P 38. 

jos vakarinė dalis atsidūrė Prūsijos imperijos kaimynystėje. Šis kaimy- 
nas buvo grėsmingas, todėl tai vertė carus rimtai rūpintis vakarinių sie- 
nų apžvalga. Apie tai rašyta kai kuriuose šios monografijos trečiame sky- 
riuje aptartuose straipsniuose (žr. psl. 239, 240, 257). To rūpesčio pada- 
rinys - 1830 m. RI karinė vadovybė turėjo parengtus Vilniaus ir Kauno 
gubernijų 1:42 000 mastelio žemėlapius. 

Kaip rašė A. Samas““, pirmoji Lietuvos teritorijos topografinė nuo- 
trauka paseno, tad 1870 m. buvo pradėti nauji RI vakarinio pakraščio 
nauji topografavimo darbai, darant menzulinę 1:21 000 mastelio nuo- 
trauką. Šie darbai baigti 1907 m. Kadangi kartografavimas turėjo ten- 
kinti ne tik kariuomenės, bet ir ūkio bei mokslo poreikius, reikėjo pa- 
žymėti ne tik gyvenvietes, vandenis, kelius, bet ir reljefą, upių brastas, 
užtvankas, daržus, tvoras. Iki I pasaulinio karo pradžios iš šios medžia- 
gos, ją vis patikslinant, buvo leidžiami 1:42 000 mastelio, o per karą — 
1:84 000 mastelio žemėlapiai. Jie buvo slapti, dauginami tik su specia- 
liais leidimais. Todėl dar ir toliau buvo naudojamasi 1845 m. pradėtu 
leisti RI europinės dalies 1:126 000 mastelio žemėlapiu, kuris apėmė ir 
Vilniaus guberniją, bet kuris dėl jo nepakankamo tikslumo, nes rėmė- 
si 1819-1830 m. atliktu kartografavimu, 1903 m. nustotas tiražuoti. 
Iki 1863 m. išleisti 435 šio žemėlapio 41x59 cy2 formato lapai. 30 lapų 
buvo pavaizduotas Lietuvos kartografinis vaizdas. 

Savo pasienio saugumu rūpinosi ir Vokietija. 1875 m. pradėta rengti 
1:25 000 mastelio Vokietijos topografinė nuotrauka. Remiantis ja, buvo 
išleistas 1:100 000 mastelio Vokietijos žemėlapis („Karte des Deutschen 
Reiches“). I pasaulinio karo metu darytose jo kopijose pavaizduota ir 
Lietuva. Aišku, Lietuvos vokiečiai nekartografavo, bet perbraižė panto- 
grafu ar perfotografavo iš rusiškų žemėlapių. Yra žinomas vokiečių že- 
mėlapis „Messrischblūter“ pavadinimu, kuris išspausdintas 36 991 lape. 
Jame yra pavaizduotas vokiečių kartografuotas Klaipėdos kraštas, ku- 
riam skirta 50 lapų. Aišku, visa aukščiau minėta ir neminėta kartografi- 
ne medžiaga pasinaudojo atsikūrusi Lietuvos valstybė. 

O ne kartą cituotą kalbą S. Dirmantas užbaigė taip: „Tamstos kari- 





3* Samas A. Žemėlapiai ir jų kūrėjai. Vilnius, 1997. P. 56-59. 

ninkai, kursų klausytojai, jūs čia atėjote <...>, kad taptute gerais karo 
technikos žinovais — praktikais. Tą tikslą turite sau griežtai įsidėti galvon 
<...>, su tąja mintim privalote keltis ir eiti poilsin. Jūsų laukia didelis, 
sunkus darbas.“*? Padaryta buvo tikrai daug. Kituose skyriuose pateik- 
sime medžiagą apie darbus, atliktus nepriklausomybės metais, kuriuo- 
se įvairiais aspektais matematiniai metodai taikomi karyboje. Beje, ir kai 
kuriuose spausdintuose darbuose, apie kuriuos rašoma šios monografi- 
jos skyriuje, kaip jau minėta, yra ir istorinių žinių. 





> Karo technikos dalių dvidešimtmetis (1919-1939). Kaunas, 1939. P 36. 

II. MATEMATIKA IR JOS TAIKYMAS RENGIANT 
KARININKUS, PUSKARININKIUS IR KAREIVIUS 


Šio skyriaus istorinės žinios paimtos daugiausia iš mūsų katedros pa- 
rengtos pirmosios kolektyvinės monografijos! skyriaus „Lietuvos ka- 
riuomenės karininkų rengimo ir jų kvalifikacijos tobulinimo sistema 
(1919-1940 m.)“, kurio autorius doc. dr. Feliksas Žigaras. Žinios apie 
matematikos mokymą ir jos taikymą karinio mokymo įstaigose su- 
rinktos iš Lietuvos centrinio valstybės archyvo (toliau — LCVA) bylų. 
Apžvelgsime, kaip buvo taikoma matematika atskirose Lietuvos karinio 
mokymo įstaigose ir kariuomenės dalyse. 


Karo mokykla 


Lietuvos Vyriausybė apie KM įsteigimą oficialiai pranešė 1919 m. 
sausio 15 d. „Lietuvos“ dienraštyje, skelbdama stojimo į šią mokyklą są- 
lygas. Skelbime pažymėta, jog dėl sunkių aplinkybių KM kursas yra su- 
trumpintas ir truksiąs tik tris mėnesius. Į KM galėjo stoti visi sveiki, ne 
jaunesni nei 17 metų vyrai. Be egzaminų galėjo būti priimami tik baigu- 
sieji 4 gimnazijos ar jai tolygios mokyklos klases. Norintieji stoti į KM 
turėjo registruotis Krašto apsaugos ministerijos raštinėje. Užsirašę būsią 
tuojau priimti. Priimtiems į mokyklą būsiąs numatytas visas kareivio ap- 
rūpinimas. KM baigusiems bus suteikiamas skyrininko vardas. Pulkuose 
papildę karinių mokslų žinias ir išlaikę tam tikrus egzaminus, jie galėsią 
gauti karininko vardą. Šį skelbimą pasirašė krašto apsaugos ministras ka- 
rininkas Mykolas Velykis (1884 05 23-1955 01 24 Vilniuje, grįždamas 
iš SSRS lagerių, generolas ltn.)?. Tai buvo pirmasis oficialus raštas, ku- 
riame kalbama apie KM. Tačiau, nors stojimo sąlygos ir buvo paskelb- 





! Ažubalis A., Kazlauskaitė-Markelienė R., Petrauskaitė A., Puzinavičius B., Žiga- 
ras E. Karo pedagogika Lietuvoje (1918-1940 m.). Vilnius, 2007. 


2 Pilnos karininkų gimimo ir mirties datos rašomos tik tokiu atveju, kai to asmens bio- 


grafija nėra pateikta šios monografijos III skyriuje. Prie mirties datos, jei tai įvyko ne Lietu- 
voje, pažymima jos vieta su pastaba. Kitų asmenų nurodomi tik gimimo ir mirties metai. 

tos, šis pranešimas neskelbė mokyklos atidarymo, o tik jos organizavimą. 
Reikėjo skubiai ką nors daryti, kad KM būtų galutinai įsteigta ir pradė- 
tų savo darbą. KM tikslas — rengti karininkus visoms kariuomenės gin- 
klų rūšims, išugdyti karininką kaip specialistą ir kaip vadą, gebantį dieg- 
ti pavaldiniams tautiškumo dvasią. 

1919 m. sausio 25 d. įsakymu Nr. 20 Krašto apsaugos ministeri- 
jai (toliau — KAM) KM viršininku buvo paskirtas karininkas Jonas 
Galvydis-Bykauskas (1864 12 15-1943 07 16, generolas), turėjęs di- 
delę karinę patirtį, nes carinės Rusijos imperijos armijoje vadovavo pul- 
kui. Jo paskyrimo data ir buvo KM tikroji įkūrimo data. Karininkas 
J. Galvydis-Bykauskas Pirmojo pasaulinio karo metu už narsą mūšiuo- 
se su vokiečiais buvo pakeltas į pulkininkus, 1915 m. tapo pulko vadu. 
„Generolas Galvydis-Bykauskas buvo vienas pačių populiariausių senų- 
jų Lietuvos kariuomenės karininkų“, — 1943 m. taip jo nekrologe rašė 
Stasys Raštikis (1896 09 13—1985 05 02 Los Andžele, JAV, divizijos ge- 
nerolas). 

Tame pačiame įsakyme teigiama, kad karininkai, neatitinkantys pa- 
skyrimo, skiriami prie KM, kol jie neįgys ten tinkamų karinių žinių. 
KM jie kaip kareiviai aprūpinami materialiai. Iki KM atidarymo šie ka- 
rininkai lieka savo dalyse ir gauna kareivio išlaikymą. 

1919 m. sausio 30 d. Krašto apsaugos ministerijos įsakymu 
Nr. 22 KM viršininko padėjėju skiriamas karininkas Pranas Tvaronas 
(Tvaranavičius) (1891 06 12-1980 08 21, pulkininkas), kuriam teko at- 
likti pirmąjį KM kūrimo darbą, kadangi mokyklos viršininkas nuo sau- 
sio 21 d. buvo komandiruotas į Berlyną intendantūros reikalais ir grįžo 
vasario 25 d., o vadovauti KM pradėjo nuo vasario 27 d. Minėtu Krašto 
apsaugos ministerijos įsakymu P. Tvaronui buvo pavesta parengti progra- 
mą, surasti patalpas, sudaryti lektorių etatus, parūpinti vadovėlių, knygų 
ir atlikti visa kita, kas susiję su KM įsteigimu. „Kadangi 1916-1917 m. 
aš dirbau Čistopolyje praporščikų mokyklos kadro sąstate, tai sustatant 
karo Mokyklai programas, numatant dėstymo dalykus ir kas privalo būti 
dėstoma, bendram organizavime ir vidujiniam susitvarkyme, buvo prisi- 
laikyta rusų karo mokyklos 4 mėnesių kurso. Pristatyta programa, mato- 
mai, buvo patvirtinta, nes papildymų arba bent kokių nurodymų iš šta- 

bo negauta“?,— atsiminimuose rašė plk. P. Tvaronas. Nuo čia ir praside- 
da tikrasis KM kūrimas. 

Vasario 14 d. prašoma, kad KAM Rikiuotės skyriaus viršininkas į 
KM siųstų ministerijos Literatūros skyriaus leidinius ir statutus. Tą pačią 
dieną ministerijos skyriaus viršininkui pristatomas reikalingų priemonių 
ir vadovėlių karo topografijos pamokoms sąrašas. Vasario 20 d. prašoma, 
kad ministerijos Rikiuotės skyriaus viršininkas įsakytų kariuomenės da- 
lių viršininkams iki vasario 26 d. 11 val. atsiųsti į mokyklos raštinę visų 
kandidatų prašymus su dokumentais, o vasario 27 d. 10 val. — kandida- 
tus (kareivius); visiems kandidatams atvykti galutiniam priėmimui į KM 
vasario 28 d. 10 val. 

Grįžęs iš komandiruotės KM viršininkas karininkas J. Galvydis- 
Bykauskas nuo vasario 27 d. pradėjo eiti pareigas ir vyr. instruktoriais 
paskyrė karininkus inž. Stasį Dirmantą, Marijoną Jagučanską (1890— 
?, kpt., laipsnis atimtas), Vladą Barkauską (1894 12 17 — ?, mjr.), Joną 
Sutkų (1893 04 15-1942 12 10 sušaudytas Sverdlovsko kalėjime, 
Rusijoje, generolas ltn.), totorių Juozą Kalino (1881 07 01-193305 11, 
plk.), o jaun. instruktoriais — karininkus Vladą Juozaitį (1890 10 23- 
1974 08 19, mjr.), Erviną Gorną (1897 11 17-1930 08 14, vyr. ltn.), 
Kazį Musteikį (1894 11 23 - 1977 06 06 Čikagoje, brigados generolas). 
Šiems karininkams buvo lemta parengti pirmuosius laisvosios Lietuvos 
karininkus. J. Galvydis-Bykauskas atsiminimuose apie tai rašė: „Žinią, 
kad esu paskirtas Karo mokyklos viršininku, gavau būdamas tarnybos 
reikalais Berlyne. Šita žinia buvo drauge linksma ir liūdna. Linksma to- 
dėl, kad man pirmajam teko garbė rengti Lietuvos karininkus; liūdna to- 
dėl, kad grynai kautynių karininkui, kuris jau nuo jaunų dienų svajojo 
apie kautynes už Tėvynę, atėjus laikui svajones realizuoti, teko nuo jų at- 
sisakyti ir imtis pasirengimo darbo, taikaus darbo <...>. 

Prieš pirmą Karo mokyklos kadrą stovėjo uždavinys — sudaryti naują 
grynai lietuviško tipo karininką, pasisavinant šį tą sau iš kitų, o svarbiau- 
sia, atkuriant ryšius ir semiant iš žilos, garbingos lietuvių tautos senovės 
ir viską taikant prie dabarties gyvenimo aplinkybių. Kaip sėkmingai ši- 





3 Tvaronas Pr. Karo mokykla 1919-20-21 m. // Kariūnas, 1934, Nr. 13-14, p. 12. 

tas uždavinys buvo atliekamas, gerai žino kariuomenė“*. Šią užduotį KM 
vadovybė stengėsi vykdyti kuo griežčiausiai, nes laiko buvo labai mažai. 

Nuo kovo pradžios dėl didėjančio skaičiaus kandidatų, siunčiamų 
iš rikiuotės dalių, ir artėjant jų priėmimo dienai, kuri buvo nukelta iki 
kovo 7 d., ypač intensyviai vyko paruošiamasis darbas — tvarkomos ir va- 
lomos mokyklos patalpos, perkamos lovos, audeklas baltiniams, maišai 
čiužiniams siūti, intendantūroje gauti maisto produktai, muilas, šiaudai, 
žibalas, lentos, spynos ir kiti daiktai, taip pat ir mokymo priemonės: va- 
dovėliai, sąsiuviniai, plunksnakočiai, pieštukai. Pirmiausia įsigyta vals- 
tybės herbas Vytis ir Lietuvos didžiojo kunigaikščio Algirdo paveikslas. 

Kovo 6 d. „Lietuvos“ dienraštyje, valdžios žinių skyriuje buvo pra- 
nešta: „Mokslas Karo mokykloje prasidės š. m. kovo mėn. 8 d. Visi vy- 
rai, įsirašę Karo mokyklon, su reikalingais dokumentais privalo atvykti 
kovo 7 d. 10 val. ryto Karo mokyklos raštinėn, Donelaičio g. Nr. 13. dėl 
paskyrimo Karo mokyklos mokiniais“?. Pasirašė KM adjutantas karinin- 
kas Boleslovas Jakutis. 

Labai sunku buvo apsirūpinti knygomis, mokslo priemonėmis ir gin- 
klais. Dėl knygų kreiptasi į Generalinio štabo Literatūros skyrių ir kovo 
1 d. iš kariuomenės štabo adjutanto gauta 50 laikinųjų drausmės, 130 
lauko tarnybos, 130 kariškių santykių, 130 įgulos statutų ir 50 pėstinin- 
kų rikiuotės terminų komplektų. Vieną dieną besikrapštydamas vokie- 
čių apleistame name mokyklos tarnas surado ant tų namų aukšto krūvą 
apdulkėjusių knygų. Koks buvo visų džiaugsmas, kai paaiškėjo, kad dau- 
guma knygų yra rusų kariuomenės statutai. Tai buvo didelė parama jau- 
niems nepatyrusiems KM karininkams, kurie turėjo būti vadai, rikiuo- 
tės instruktoriai ir lektoriai. Kovo 7 d. į KM atvyko 120 kandidatų, ku- 
riems buvo paskirtas maitinimas. 

J. Galvydis-Bykauskas kovo 8 d. įsakė savo padėjėjui KM kuopos va- 
dui karininkui P. Tvaronui ir adjutantui karininkui B. Jakučiui patikrin- 
ti kandidatų į mokyklą dokumentus ir atrinkti kandidatus tokia tvarka: 
1) baigusius aukštesnę ir vidurinę mokyklą, 2) baigusius ne mažiau kaip 





* Galvydis-Bykauskas J. Karo mokyklos daigai // Karys, 1929, Nr. 40, p. 666. 
> Petrauskas K. Karo mokyklos kūrimosi pradžia // Kardas, 1929, Nr. 7, p. 108. 

4 gimnazijos klases arba atitinkamas joms savo programa mokyklas; iš jų 
pirmiausia išskirti kareivius savanorius, kovojusius frontuose. KM pra- 
dėjo darbą 1919 m. kovo 8 dieną. Kovo 10 d. buvo paskirti būrių vadai- 
instruktoriai, paskelbta dienotvarkė, pirmosios savaitės pamokų tvarka- 
raštis ir patvirtintas 124 mokinių sąrašas, o kovo 11 d. prasidėjo užsi- 
ėmimai. Kovo 26 d. mokiniams pirmą kartą išmokėta alga. Kiekvienas 
mokinys (jų tada buvo 121) už kovo mėnesį avansu gavo 10 markių, o 
likusioji alga iš Tiekimo skyriaus (50 markių mėnesiui) išmokėta balan- 
džio 20 d., nes valstybės iždas buvo beveik tuščias - pirmenybė buvo tei- 
kiama fronto dalims, todėl ne visada buvo patenkinti KM reikalavimai. 

1919 m. balandžio 1 d. įvyko iškilmingas KM atidarymas. Salė buvo 
papuošta Lietuvos ir Antantės valstybių vėliavomis. Šioje šventėje da- 
lyvavo Lietuvos Tarybos pirmininkas (prezidentas) Antanas Smetona 
(1874-1944 JAV), Lietuvos Tarybos pirmininko pavaduotojas (vicepre- 
zidentas) — Stasys Šilingas (1885-1962 Kelmėje) ir prezidiumo nariai 
kun. Justinas Staugaitis (1866-1943, vėliau Telšių vyskupas), kun. Jurgis 
Šaulys (1879-1948), ministrų kabineto pirmininko pavaduotojas 
Antanas Staugaitis (1876-1954), krašto apsaugos ministras karinin- 
kas Antanas Merkys (1887 02 01-1955 02 05 Melenkuose, Vladimiro 
sr., Rusijoje, plk. ltn., vėliau — paskutinės ikikarinės Nepriklausomos 
Lietuvos vyriausybės premjeras), prancūzų karinės misijos atstovai, visų 
tuo metu Kaune buvusių kariuomenės dalių viršininkai. Mokyklos pa- 
talpas pašventino Žemaitijos vyskupijos vyskupas vyskupijos Pranciškus 
Karevičius (1861-1945). Visi kalbėjusieji perspėjo apie gresiantį pavojų 
Tėvynei, tikėjosi, kad mokykla taps Tėvynės gynimo nuo priešų židiniu. 
Buvo beldžiamasi į išsirikiavusių jaunuolių širdis ir jausmus ir raginama, 
kad KM įgytų tvirtą ir nenugalimą pasiryžimą. 

Įdomus ir vertas dėmesio tos dienos KM viršininko J. Galvydžio- 
Bykausko įsakymas (Nr. 26), kuriame išdėstytos mintys liko reikšmin- 
gos mokyklai per visus jos veiklos metus: „Pirmoji Lietuvos Karo mo- 
kykla stengsis išleisti jaunus karininkus grynai lietuvių dvasios, kuri yra 
atspindys mūsų garbingų karžygių senolių, ir mūsų Karo mokykla, įsi- 
kūrusi taip sunkiose apystovose ir taip svarbiame momente, kada visas 

pasaulis nuo patrankų griausmo ėmė grimzti į suirutę, — toji Karo mo- 
kykla mūsų tautai bus pažiba, bus vairas, kuris pasistengs Lietuvą Tėvynę 
išvesti laimingon ateitin. 

Karo mokykla yra įsteigta ne militarizmo principais, bet gyvu tau- 
tos reikalu apsiginti nuo priešininkų. O priešininkų yra daug, ir kiekvie- 
nas jų norėtų gražius Lietuvos plotus paveržti sau. Dėl to Karo moky- 
klos vyrams bus pareiga nenustojant drąsos būti sienų sargais, kad kuris 
nors priešininkas neįsilaužtų mūsų Tėvynės laisvės ardytų“. Įsakymą pa- 
sirašė KM viršininkas karininkas J. Galvydis-Bykauskas, KM adjutantas 
karininkas B. Jakutis. 

Išrikiavus priimtus į KM mokinius, mokyklos viršininko padėjėjas 
karininkas P. Tvaronas jiems pasakė griežtą, realistinę kalbą, įspėdamas, 
kad jų laukia vargas, kančios, net žiauri mirtis. Jis pasiūlė abejojantiems 
pasitraukti. 

Pirmoji KM laida išsiskiria tuo, jog visi atvykusieji į mokyklą buvo 
savanoriai. Dauguma jų — kariuomenės dalinių kareiviai. Kai kurie jau 
buvo dalyvavę I pasauliniame kare ir kovęsi su bolševikais. Nelabai no- 
riai norinčius stoti į KM atleisdavo dalinių vadai, nes tokie kariai buvo 
reikalingi fronte. Todėl ne visi, užsirašę į mokyklą, tuoj pat ir atvyko — 
vieni patys nenorėjo palikti kautynių lauko, kitus atkalbėjo dalinių va- 
dai, žadėdami pakelti į karininkus daliniuose. Tačiau nedaug ką dali- 
niuose pakėlė į karininkus. Vėliau neįstojusieji pirmaisiais metais stojo 
antraisiais ir trečiaisiais. 

Amžiaus atžvilgiu ši laida buvo viena iš jauniausių. Dauguma baigė 
KM turėdami 17—19 metų, keli buvo vyresni, bet tarp baigusių buvo ir 
šešiolikmečių arba jaunesnių. Tai liudija pirmosios laidos auklėtinių la- 
bai aukštą moralinį lygį, jų pasiaukojimą Tėvynei nesiekiant sau naudos 
ir pasiryžimą, šiek tiek pramokus karo mokslo, stoti į lemiamą kovą su 
Lietuvos priešais. 

Nei lėšų ir priemonių stoka, nei, pagaliau, į kraštą besiveržiančių 
priešų keliamas pavojus nesutrukdė jaunai Lietuvos KM energingai vyk- 
dyti sunkiomis sąlygomis pradėtą didį darbą. Pirmosios laidos išsilavini- 
mas ir fizinis parengimas buvo labai geri ir tinkami, tačiau buvo ir trū- 
kumų - daugelis buvo grįžę iš Rusijos. Gyvenimas tarp bolševikų nega- 

lėjo nepalikti savo ženklų. Todėl reikėjo tam tikro atsargumo ir takto. 
Tėvynės meilė ir didelis noras atkurti Lietuvos nepriklausomybę padėjo 
įveikti sunkumus. „Pirmoji laida naudojo beveik vien tik rusų statutus ir 
vadovėlius, kurie buvo gerai suprantami ir pritaikomi, nebuvo jau taip 
blogi, kaip daug kam atrodė. Tiesa, jie buvo pasenę, bet tai neturėjo di- 
delės reikšmės, nes ir Lietuvos priešai nebuvo aukštesnio lygio““, — taip 
savo atsiminimuose rašė gen. J. Galvydis-Bykauskas. 

Mokyklos lektoriai, nelaukdami nurodymų iš KM vadovybės, patys 
dirbo, kūrė, vertė iš svetimų kalbų ir pritaikė tai, kas buvo reikalinga, 
tuo būdu suteikdami pirmiesiems kariūnams reikalingiausias karybos 
žinias. Dėstyta artilerija, fortifikacija, topografija, pėstininkų ginkluotė 
(visose šiose disciplinose reikėjo matematinių žinių), nagrinėti statutai". 

Griežtos drausmės, ištvermės ir narsos kariūnus sėkmingai mokė ri- 
kiuotės karininkai. Nuolatinių pavojų ir sunkumų grūdinami pirmieji 
KM auklėtiniai brendo įsisąmonindami didžiąją lietuvio kario pareigą — 
ginti po ištisų šimtmečių atgimstančią Tėvynę. Drąsa, gimtinės meilė at- 
sispindėjo ne vien pirmųjų Lietuvos kariūnų žodžiuose, bet ir jų darbuo- 
se ir žygiuose. Jau tada KM vadovybė suprato ir įvertino kiekvieno kovo- 
tojo paruošimo svarbą. 

Tuo metu fronto su bolševikais linija buvo tarp Jonavos ir Kaišiadorių, 
t. y. beveik prie Kauno, todėl Raudonoji armija (toliau — RA) labai grei- 
tai galėjo okupuoti visą Lietuvą. Keletas pulkų dar tik formavosi, o sa- 
vanorių būriai buvo per silpni. Todėl pirmosios kariūnų laidos mokymo 
kursas buvo labai trumpas — vos 4 mėnesiai. Rengiant mokyklos progra- 
mą ir parenkant dėstomuosius dalykus, taip pat organizuojant vidaus 
tvarką, buvo laikomasi Rusijos armijos praporščikų mokyklos 4 mėne- 
sių kurso programos. „Ginklai, su kuriais buvo numatoma turėti reika- 
lo, buvo: šautuvas, lengvas ir sunkus kulkosvaidžiai, rankinės ir šautuvų 
granatos, šarvuoti automobiliai ir traukiniai, lauko patranka, lengva lau- 
ko haubica, negausi aviacija ir net tankai. Ir per trumpas laikas, ir kadrų 
sudėtis, ir kitos aplinkybės neleido nė svajoti apie parengimą labai kom- 





6 Galvydis-Bykauskas J. Karo mokyklos daigai // Karys, 1929, Nr. 40, p. 666. 

plikuotoms, metodiškoms dabartinės reguliariosios kariuomenės ugnies 
kautynėms. Teko pasitenkinti parengiant greičiau partizaniško pobūdžio 


veiksmams“? 


, - savo atsiminimuose rašė gen. J. Galvydis-Bykauskas. 

Lektoriai buvo savo sričių specialistai, kalbantys lietuviškai (išskyrus 
keletą dalykų — kavaleriją rusiškai dėstė totorius karininkas J. Kalino, o 
mankštą-gimnastiką vedė prancūzų karinės misijos karininkai prancūziš- 
kai). KM viršininkas karininkas J. Galvydis-Bykauskas dėstė lauko statu- 
tą, šaudymo teoriją ir visų rūšių ginklų rinktinių veiksmus lauke, jo pa- 
dėjėjas ir kuopos vadas karininkas P. Tvaronas — taktiką, mokyklos adju- 
tantas karininkas B. Jakutis — topografiją, karininkas M. Jagučanskas — 
fortifikaciją, karininkas inžinierius S. Dirmantas — artileriją ir inžine- 
riją, gydytojas Antanas Petraitis (1894 05 02-1954 04 29 Bute, JAV, 
plk. ltn.) - higieną, rašytojas Faustas Kirša (1891-1964) — lietuvių kal- 
bą, vyresnieji kuopos būrių instruktoriai kiekvienas savo būryje — rikiuo- 
tės, vidaus, įgulos, drausmės statutus, taip pat vedė naudojimosi šautu- 
vu ir revolveriu mokymus. Pokalbiuose dalyvaudavo krašto apsaugos vi- 
ceministras, mokyklos viršininkas, karininkai ir kunigas. 

„Nuo pirmos Karo mokyklos įkūrimo dienos, per taktikos pamo- 
kas, ir šiaip kiekviena proga aš laikiau savo pareiga kariūnams nurody- 
ti, iš kur gresia Lietuvai didžiausias pavojus nustoti nepriklausomybės. 
Todėl nuo pirmos dienos perspėjau, kad laikas trumpas ir juo didesnis 
pavojus, tuo privalo būti skaudesnė drausmė ir didesnis visų jėgų įtem- 
pimas. Sulig kilmės, kariūnai buvo maž visi lietuviai ir daugelis nuvar- 
ginti karo ir jo pasekmių. Man buvo labai nemalonu, kad Karo moky- 
kla pradžioje negreit galėjo duoti jiems uniformas ir kurį laiką reikėjo 
dėvėti savo sermėgas. Ir menkam medžiaginiam aprūpinimui esant ūpas 
buvo pakilęs, nes visi jautė, kad užbaigę Karo mokyklą galės savarankiš- 
kai išbandyti savo jėgas kurdami laisvą ir nepriklausomą Lietuvą. Tarp I 
laidos kariūnų buvo reikšta žymės lietuvių konservatizmo, todėl jų sie- 
los iš civilio į karį persilaužimas buvo gan sunkokas. Nors ir vykdydavo 
visus reikalavimus, bet sieloje matyt nebuvo, kaip kaimo vaikų, supras- 
tas drausmės reikalingumas ir į tuos reikalavimus žiūrėta, kaip į jų žemi- 

nimą. Net buvo paduoti vieno kito kariūno kolektyvinio pobūdžio ne- 
pasitenkinimo drausme pareiškimai, bet priminus, kad Karo mokyklos 
gyvenimą kitaip tvarkyti nėra galima ir įmanoma, savo pareiškimus at- 
siėmė. Nuo to laiko Karo mokykla įėjo į tinkamą ir reikalingą vagą, nes 
kariūnų pradėta persiimti karine dvasia ir suprasta, kad karininkas daug 
tinkamiau galės ginti savo tautą nuo kaimyno išnaudojimo tik tuomet, 
kai jis, siekdamas šviesos ir tiesos idealo, bus drausmingas ir bus Karo 
mokyklos suole įgavęs nors elementarių karinių žinių“?, — savo atsimini- 
muose rašė plk. P. Tvaronas. 

Tinkamai parinkti lektoriai ir mokinių nuotaika prisidėjo prie to, 
kad mokymosi procesas mokykloje vyko sparčiai ir griežtai tautiška dva- 
sia. Tuo būdu patys mokiniai, brangindami viską, kas lietuviška, o lekto- 
riai, sumaniai ugdydami visiško pasiaukojimo Tėvynės labui siekius, su- 
darė sąlygas parengti naują karininkų laidą. Visi mokėsi, specializavosi ir 
tvirtino KM padėtį ir auklėtinių teises. Nuolat buvo reiškiama iniciaty- 
va ir susirūpinimas pamačius, kad aukštesnės institucijos ne viską tiks- 
liai numatė. Štai kad ir patys pirmieji mokyklos dėsniai ir pagrindai, pa- 
skelbti „Vyriausybės žiniose“ 1919 m. sausio 16 d.: 

„1. Dabartiniu sunkių apystovų metu Karo mokyklos kursas yra su- 
trumpintas. 

2. Į Karo mokyklą gali stoti visi vyrai geros sveikatos ir nejaunesni 
kaip 17 m. amžiaus. 

3. Į Karo mokyklą be kvotimų bus priimami tik tie, kurie turi 
Mokyklos paliudymą nemažiau 4 klasių gimnazijos, realinės mokyklos, 
arba baigę mokytojų seminariją, miesto mokyklą ir kitas mokyklas, tu- 
rinčias 4 klasių kursą. 

4. Visi norintieji stoti Karo mokyklon privalo tuoj užsirašyti 
Apsaugos ministerijos raštinėje. Užsirašiusieji bus tuojau priimti. 

5. Kiekvienas vyras, įstojęs į Karo mokyklą, gauna kareivio vardą ir 
visą kitą paskirtą jam (kareiviui) užlaikymą. 

6. Karo mokyklos kursas tęsis tris mėnesius. 

7. Kareiviai, baigę Karo mokyklą, gauna „skyrininkų“ vardą ir siun- 





?  Tvaronas Pr. Karo mokykla 1919-20-21 m. // Kariūnas, 1934, Nr. 13-14, p. 12-13, 


II. Matematika ir jos taikymas karininkų, puskarininkių 
ir kareivių rengime bei kariuomenės dalyse (1918-1940 m.) 35 


čiami į pulką papildyti mokslą praktika. Išbuvęs tris mėnesius pulke ir 
išlaikęs tam tikrus kvotimus, vyriausybei teikiant, gali gauti „karininko“ 
vardą“. (Pasirašė krašto apsaugos ministras karininkas M. Velykis). 

Paskutinis punktas buvo silpniausias, kuris į neaiškią padėtį statė pa- 
čią KM, jos kompetenciją ir auklėtinių likimą. Mokyklos viršininkas dėl 
to rašė raportą ministrui ir prašė patvirtinti tokį siūlymą, kad mokslo 
kursas truktų 4 mėnesius ir mokyklą baigę jaunuoliai gautų jaunesnio- 
jo karininko laipsnį ir būtų skirstomi į dalis pagal savo specialybę arba 
ginklų rūšis. 

Motyvai ir argumentai buvo šie: 1) visame pasaulyje baigusiems KM 
suteikiamas jaunesniojo karininko laipsnis ir, turėdami tą laipsnį, jie 
gali praktikuotis daug plačiau, negu būdami skyrininkais; 2) jaunuoliai, 
įpratę mokykloje prie kitokio gyvenimo ir auklėti tiktai karininko dva- 
sia, turėtų vėl tapti kareiviais, ir tada mokyklos autoritetas, be abejo, ka- 
rių ir visuomenės akyse sumažėtų; 3) baigę mokyklą skyrininkais ir at- 
likę praktiką dalyse kaip kareiviai įgytų siaurą darbo patirtį ir nepasiek- 
tų savo tikslo. 

KM viršininkas taip pat ilgame ir pagrįstame raporte (1919 m. ba- 
landžio 7 d.) pateikė projektą dėl specialistų parengimo KM. Visa tai su- 
silaukė atgarsio ir jau 1919 m. liepos 17 d. Lietuvos kariuomenės įsaky- 
mu Nr. 114 buvo paskelbti daug platesni ir tikslesni „Pamatiniai Karo 
mokyklos dėsniai“. 

Gyvenimas KM buvo nelengvas, drausmė geležinė. Visas dienos lai- 
kas detaliai suskirstytas. 

6 val. — trimito signalas keltis, apsirengti, sutvarkyti lovas ir patalpas. 
Pusvalandis mankštai — gimnastikai. 

7 val. pusryčiai: juoda miežių kava be cukraus, duonos riekė ir trupu- 
tis marmelado. Po pusryčių teorinės pamokos klasėje. 

12 val. pietūs: trumpa malda, duonos riekė, sriuba, kai kada gabalė- 
lis mėsos. Sriuba dažniausiai iš papelijusių margų žirnių, kruopų ar ko- 
pūstų. 

13 val. užsiėmimai laukuose arba Vytauto kalne, atliekant manevrus, 
kasant apkasus ar vykdant įvairius kautynių uždavinius. 

19 val. vakarienė: sriuba, tik tirštesnė, arba košė su netikra juoda kava. 

Vėliau pamokų ruošimas ir vakarinis patikrinimas — įsakymo skaitymas, 
tarnybų paskirstymas, malda ir himnas. Kas prieš patikrinimą buvo nu- 
baustas stovėjimu „valandą su šautuvu“, turėdavo atlikti bausmę. 

20 val. gesinamos šviesos — poilsis. 

1919 m. balandžio 2 d. krašto apsaugos ministro įsakymu, esant ypa- 
tingiems atvejams, KM privalėjo teikti pagalbą Kauno miesto komen- 
dantui. Todėl nuo rugpjūčio 29 d. mokyklos viršininkas kartu buvo ir 
Kauno įgulos viršininkas, o nuo 1920 m. sausio 1 d. KM karininkai su- 
darė III brigados štabo branduolį. 

Šeštadieniais po pietų mokiniai buvo mokomi dainų, etiketo ir šo- 
kių; prasižengę — baudžiami stovėjimu su šautuvu ant peties ir jiems 
buvo neleidžiama šventadienį išeiti į miestą. Ši bausmė laikyta sunkesne. 

Apranga labai skurdi — vilkėjo savo atsineštus arba vokiškus baltinius, 
kurių kiekvienas turėjo po dvi pamainas, skalbdavo patys. Viršutinė ap- 
ranga vokiška — milinė, munduras ir kelnės, tam tikra dalis gauta padė- 
vėta, nepritaikyto dydžio. Batai buvo auliniai, dažniausiai arba per di- 
deli, arba per maži. Diržai vokiški, su užrašu ant sagties „Gott mit uns“. 
Apykaklės pakraščiai apsiūti siaura geltona juostele. Kepurės jau buvo 
pasiūtos Kaune ir neblogai pritaikytos. Tokią aprangą išlaikyti tvarkingą 
buvo sunku, todėl mokiniai dažnai būdavo baudžiami už netvarkingumą. 

1919 m. birželio 16 d. ministrų kabinetas leido kiekvienam mokyklos 
mokiniui mokėti po 50 auksinų per mėnesį (auksino kursas 1919 m. — 
2 auksinai = 1 litas, o 1920 m. — 6 auksinai = 1 litas). Nepaisant sunku- 
mų, darbo nuotaika ir pasiryžimas buvo nepaprastai pakilūs. 

1919 m. gegužės 11 d. (sekmadienį) Kaune, Rotušės aikštėje, įvy- 
ko pirmoji Lietuvos kariuomenės priesaikos ceremonija. Tą dieną čia 
prisiekė ir KM pirmosios laidos kariūnai. KM viršininkas karininkas 
J. Galvydis-Bykauskas 1919 m. gegužės 10 d. įsakyme mokyklai nuro- 
dė gegužės 11 d. sekmadienį pamokų ir užsiėmimų nerengti, nes vyk- 
dant gegužės 8 d. vyriausiojo kariuomenės vado gen. Silvestro Žukausko 
(1860 12 31-1937 11 26) įsakymą Nr. 2 sekmadienį, gegužės 11 d., 
įsakoma visų esančių Kaune ir Panemunėje karinių dalių rikiuotės ir 
ne rikiuotės kariams priimti priesaiką: 10 val. visoms dalims išsirikiuo- 
ti Rotušės aikštėje tokia tvarka: a) visų įgulos įstaigų kariai, b) dešinia- 

jame sparne — orkestras, c) KM, Karo aviacijos mokyklos ir visos pėsti- 
ninkų rikiuotės dalys, d) artilerija, raiteliai, inžinerijos dalis, e) kairiaja- 
me sparne — visos ne rikiuotės dalys. Visoms dalims būti pilnos sudėties, 
o viršininkams pagal tikybas turėti visų karių sąrašus (2 egz.). Vadovauti 
paradui skiriamas brigados viršininkas karininkas Stasys Nastopka 
(1881 06 19-1939 10 19). KM adjutantui karininkui B. Jakučiui įsa- 
koma nurodyti karinėms dalims parade vietas; visų kitų dalių kariams, 
esantiems fronte ir kitose vietose, duoti priesaiką savo dalyse. 

Beveik savomis jėgomis ir darbštumu atsistojusi ant kojų, KM grei- 
tai įgijo autoritetą. Jos veikla ir kompetencija toli išėjo už jos tiesioginių 
ribų ir tikslo. Greitai ji tapo stipriu ir patikimu ramsčiu mokantis rikiuo- 
tės, rengiant karių rengimą, tobulinimą ir atestavimą. 1919 m. KM ates- 
tuojami tie kariai ir civiliai, kurie norėjo įgyti pirmąjį valdininko laips- 
nį. Egzaminai KM vyksta du kartus per metus. Tų pačių metų gruodžio 
1 d. į mokyklą buvo atsiųsti 34 Karo aviacijos mokyklos mokiniai baigti 
rikiuotės mokslo. 1920 m. kovo 1 d. buvo atsiųsta 15 karo medikų mo- 
kytis rikiuotės. Kovo mėn. iš visų dalinių atsiųsti paporučikiai ir puska- 
rininkiai, kad įgytų prie KM pirmąjį karininko laipsnį. Po mėnesio buvo 
išleisti 46 puskarininkiai, kuriems vėliau suteiktas leitenanto laipsnis. 
1924 m. liepos 1 d. vėl atidaryti medikų kursai ir rikiuotės mokymas. 

Tuo meto KM projektuose buvo sumanymas tobulinti senesniuosius 
karininkus. Pirmasis projektas šiuo klausimu buvo parengtas 1919 m. ge- 
gužės 13 d. Tačiau jis pradėtas įgyvendinti tik 1920 m. rugpjūčio mėnesį 
vadinamuosiuose plk. Aleksandro Uspenskio (1872 08 11-1951 03 27 
Štutgarte, Vokietijoje) kursuose. Karininkams tobulinti 1921 m. buvo 
steigiami nuolatiniai AKK, o 1924 m. — karo technikos kursai (toliau — 
KTK), kurie 1926 m. buvo prijungti prie AKK ir tapo karininkų mo- 
kymo ir tobulinimo centru. Rengiant tikrosios tarnybos karininkus, su- 
sirūpinta ir atsargos karininkų rengimu. Tuo tikslu 1926 m. įsteigiama 
Aspirantų tarnyba. Apie tai plačiau rašoma toliau. 

Pradžioje KM tebuvo tik viena kuopa, kurios vadas ir drauge virši- 
ninko padėjėjas buvo karininkas P. Tvaronas. „Dėjau visas pastangas ap- 
ginti kariūnus nuo lenkiškumo ir, pavyzdžiui, kuomet vienas kariūnas 
per pamokas išdrįso skaityti lenkišką laikraštį, tai norėdamas užkirsti ke- 

lią visam tam, kas yra lenkiška, pareikalavau šį kariūną pašalinti iš Karo 
mokyklos. Matydamas, kad kreipimasis valdinio į viršininką žodžiu „po- 
nas“ primena lenkų kalbą, nustačiau šiam tikslui žodį „tamsta“. Ši mano 
nuomonė ateityje buvo priimta visai kariuomenei ir užfiksuota Vidaus 
tarnybos statute (str. 25). 

Norėdamas kariūnams suteikti daugiau karinių žinių, aš, kaip mo- 
kyklos viršininko padėjėjas, rūpinaus pritraukti Mokyklon specialistus. 
Buvęs tuo metu štabo viršininkas pulk. Velykis mano prašymą patenki- 
no, bet kai kurie iš prisiųstų specialistų, pavyzdžiui, pulk. Dzengelevskis, 
vieton dėstyti pavestą jam dalyką, viešai kariūnams niekino Lietuvą 
ir kaip įmanydamas įrodinėjo reikalingumą nustoti nepriklausomy- 
bės Lenkijos naudai. Toks dėstymas sukėlė kariūnų protestą, ir man 
buvo suteiktas nemažas moralinis malonumas. Aš pamačiau, kad 3 
mėnesių laikotarpis kariūnų buvimo Karo mokykloje nepraėjo veltui. 
Jie jau ne tie jaunuoliai, kurie neatskirtų skleidžiamo melo nuo tie- 
sos, bet yra sąmoningi, atskiriantieji lietuvių tautos reikalus nuo rei- 
kalų suvis svetimos mums valstybės, kuri tik ir svajoja Lietuvą paverg- 
ti. Aš padariau išvadą, kad Karo mokyklos gyvenimo sutvarkyme ir ka- 
riūnų auklėjime yra paimta labai teisinga kryptis, ir dedamos panašios 
pulk. Dzengelevskio pastangos tarp kariūnų neranda jokio pritarimo. 
Jų noras kariūnų auklėjimą pakreipti kiton vagon jau buvo labai pavė- 
luotas. Pažymėtinas faktas, kad Karo mokyklos organizavime, tvarky- 
me, mokyme nei štabo, nei kieno kito nebuvo duota bent kokių nuro- 
dymų. Tas vertė Mokyklos kadrą užsibrėžtam darbe pasitikėti tik savo 
jėgomis. Saugodamas kariūnus nuo svetimos įtakos, aš stengiaus, kad 
Karo mokyklos išleistieji leitenantai būtų autoritetingi, ir norėjau, kad 


“10. — savo atsimi- 


numatyta užsiėmimų programa būtų pilnumoje išeita 
nimuose rašė plk. P. Tvaronas. 

KM steigėjai suprato, kad lietuviškumas yra tautinės kultūros pagrin- 
das. Todėl lietuviškumu buvo persunktas ne tik pirmųjų KM dienų mo- 
kymas ir auklėjimas, bet ir kas sava, lietuviška, puoselėjama ir brangina- 


ma per visą mokyklos gyvavimo laikotarpį. Jau iš stojančiųjų į pirmąsias 





0 Tvaronas Pr. Karo mokykla 1919-20-21 m. // Kariūnas, 1934, Nr. 13-14, p. 13-14. 

laidas buvo reikalaujama stojamojo lietuvių kalbos egzamino. 

Yra išlikęs 1919 06 22 ranka rašytas dokumento projektas — „Štatai 
(etatai — A. 4.) karo mokyklos“. Jame nurodyti tokie etatai: 21 karinin- 
kas, gydytojas, raštvedys, iždininkas, 2 kareiviai, 277 kareiviai-mokiniai, 
40) ne rikiuotės tarnautojų, 3 arkliai!!. 

Laikinosios Lietuvos Vyriausybės įsakymu Nr. 106 1919 m. liepos 
6 d. 89 mokiniams buvo suteiktas karūžo laipsnis, 7 mokiniams — pus- 
karininkio laipsnis su teise gauti karininko laipsnį kariuomenės dalyse. 
28 mokiniai nubyrėjo dėl sveikatos, drausmės ar būdo trūkumų. Pagal 
ginklų rūšis iš jų buvo 42 pėstininkai, 14 kulkosvaidininkų, 21 artileris- 
tas, 14 raitelių, 5 pionieriai. 

Išleistuvės prasidėjo liepos 6 d., sekmadienį, 11 val. mišiomis KM, 
kurias laikė kanauninkas J. Šaulys. Pirmosios karininkų laidos išleistuvių 
iškilmėse dalyvavo Lietuvos Respublikos prezidentas A. Smetona, mi- 
nistras pirmininkas Mykolas Sleževičius (1882-1939), Lietuvos Tarybos 
pirmininkas S. Šilingas, krašto apsaugos ministras karin. A. Merkys, ka- 
riuomenės vadas gen. S. Žukauskas, Generalinio štabo viršininkas ka- 
rin. M. Velykis, prancūzų karinės misijos atstovai su plk. C. Rebuliu 
(Reboul) priešakyje, išvykstančių iš Kauno vokiečių generalkomandos 
viršininkas gen. ltn. V. Eberhartas (Eberbardi) ir kt. aukštieji karininkai. 
Visų aukštųjų svečių kalbose buvo reiškiamas pasitenkinimas pirmaisiais 
lietuviškos KM parengtais vadais. 

Tačiau šios šventės teigiamų atgarsių vos nesugadino pradėjęs bręs- 
ti skandalas, grėsęs net Vyriausybės krize. Ministrų kabinete paaiškėjo, 
kad kariuomenės vadui gen. S. Žukauskui reikalaujant greičiau organi- 
zuoti karininkų išleistuves, KM vadovybė iškilmių metu per neapsižiūrė- 
jimą perskaitė jos pačios parengtą vyriausybės akto projektą dėl karinin- 
kų laipsnių suteikimo, kurio dar nebuvo pasirašę Respublikos preziden- 
tas A. Smetona ir ministras pirmininkas M. Sleževičius. Pastarieji šį do- 
kumentą turėję pasirašyti post factum. 

Šis įvykis įtikinamai parodo, kad Lietuvos valstybės atkuriamojo lai- 
kotarpio jos aukštieji pareigūnai atsakingai ir principingai ėjo jiems pa- 

tikėtas pareigas ir reikalavo iš savo pavaldinių tai daryti. 

Įsakymą Lietuvos kariuomenei dėl pirmosios laidos karininkų pasky- 
rimo pasirašė Lietuvos prezidentas A. Smetona, ministras pirmininkas 
M. Sleževičius, krašto apsaugos ministras A. Merkys, Generalinio štabo 
viršininkas M. Velykis. 

1919 m. gruodžio 15 d. buvo paskelbtas Lietuvos Respublikos pre- 
zidento lapkričio 30 d. įsakymas Lietuvos kariuomenei, kuriame teigia- 
ma: „Laikinosios Vyriausybės įsakymai“ š. m. liepos mėn. 6 dienos apie 
paaukštinimą atsakančiai baigusių Karo mokyklą mokinių į „karužus“ ir 
š. m. rugpjūčio mėn. 16 dienos apie paaukštinimą kariškių į „karinin- 
kus“ šiuomi pakeičiama: 

„Karužams“ ir „karininkams“, išvardytiems minėtuose įsakymuose, 
vadintis „leitenantais“ nuo š.m. rugsėjo 13 dienos“. 

Remiantis pakeistu ir papildytu įstatymu dėl Lietuvos kariuomenės 
laipsnių 1920 m. sausio 28 d. pirmosios KM laidos 7 leitenantams vy- 
resniškumas (stažas) nustatomas nuo 1919 m. sausio 25 d., 0 81 — nuo 
1919 m. liepos 6 d. 

Pirmoji laida nulėmė tolesnį KM likimą, nes savo sąmoningumu, 
įgytomis žiniomis, drausmingumu išleistieji karūžai nebuvo atsilikę nuo 
kitų valstybių karininkų, baigusių mokyklą karo metu. Geros nuomo- 
nės apie jaunuosius karūžus buvo Lietuvos vyriausybė, visuomenė ir be- 
šališki karininkai. 

Pirmoji karininkų laida buvo nemažas indėlis į Nepriklausomos 
Lietuvos kariuomenės kūrimą ir didinimą, geras pagrindas ugdant va- 
dovybės ir kareivių tautinę dvasią. Pirmosios laidos karininkai sustipri- 
no suformuotus karinius dalinius, juos išplėtė į didesnius vienetus, taip 
pat kompensavo kautynių nuostolius. Jie greitai pritapo savo daliniuo- 
se. Jaunesnieji karininkai, būdami tos pačios kartos, kaip ir jiems paval- 
dūs kareiviai, galėjo greičiau pažinti savo pavaldinių psichologiją ir to- 
dėl tinkamai jiems vadovauti. Suprasti kareivio psichologiją ir mokėti 
tinkamai jį paveikti tais ypač sunkiais laikais buvo labai svarbu, nes ka- 
riuomenę sudarė jauni kariai, dažnai nebuvę nė vienos dienos kareivinė- 
se, todėl dažnas apie karinę drausmę turėjo savotišką supratimą, toli gra- 

žu ne itin tobulą. 

Ne visur reiškėsi lietuviškumas — tarp pačių karininkų ir net ben- 
draujant jiems su pavaldiniais dažnai vyravo svetima kalba ir papročiai. 
Tai dažnai kėlė visuomenės pasipiktinimą. Nors tuomet ir buvo deda- 
ma daug pastangų kariuomenei lietuvinti, tačiau sunku buvo greitai pa- 
siekti apčiuopiamų rezultatų. Be to, nebuvo ir laiko — reikėjo kovoti su 
Lietuvos priešais, todėl tai atrodė neaktualu. Pirmosios laidos karininkų 
įsiliejimas prisidėjo prie kariuomenės lietuvinimo. 

Ypač pakiliai pirmąją karininkų laidą sutiko Lietuvos visuomenė, iki 
tol neretai jausdavusi kartėlį, jog Lietuvos kariuomenėje mažai tarnau- 
ja lietuvių. Todėl pirmąją karininkų laidą visuomenė vertino teigiamai, 
kaip didelį žingsnį pirmyn tautiškumo keliu. Todėl visai natūralu, kad 
šiai laidai teko stiprinti santykius tarp kariuomenės ir visuomenės. 

Pirmosios laidos karininkus buvusieji rusų kariuomenės karininkai 
sutiko skirtingai: lietuviškos pakraipos — labai palankiai, kiti, kurie ne- 
buvo aiškios lietuviškos orientacijos arba nelietuviai — gana kritiškai, šal- 
tai, o kartais ir visai nepalankiai. Tačiau jie greitai pelnytai įgijo gerą var- 
dą, nes greitai gaudavo kuopų vadų, kartais ir aukštesnes pareigas, ypač 
kautynių metu. 

Beje, 1939 m. minint pirmosios laidos išleidimo dvidešimtmetį, KM 
I laida buvo pavadinta kūrėjų savanorių laida. 

Baigę KM, pirmieji Lietuvos karininkai 1919 m. liepos mėn. išvy- 
ko į frontą. Rugpjūčio 24 d. krito pirmosios karininkų laidos pirmo- 
ji auka - Jurgis Sidaravičius (1900 11 26-1919 08 24 žuvo fronte, ko- 
vodamas su bolševikų daliniais Zarasų aps.), vėliau, lapkričio 22 d., ties 
Radviliškiu, antroji — Serafinas Oželis (1901 10 08-1919 11 21 žuvo 
mūšyje su bermontininkais), 1920 m. lenkų fronte žuvo karininkai 
Jonas Stapulionis (1896 01 05—-1920 09 22 ties Kapčiamiesčiu), Pranas 
Telksnys (1900 12 25-1920 11 21 ties Giedraičiais), Kazys Matulaitis 
(1898 05 04-1920 11 22 ties Giedraičiais), 1923 m. lenkams įsibrovus 
į Lietuvos teritoriją — Aleksandras Urbelis (1900 08 23—1923 03 22 prie 
Varviškės). I laipsnio Vyčio Kryžiumi buvo apdovanoti 24, II laipsnio — 
4, Lietuvos kariuomenės kūrėjų savanorių medaliu — 92 pirmosios lai- 
dos karininkai. 

Minint KM 15-ąsias metines Lietuvos Respublikos prezidentas 
A. Smetona 1934 m. lapkričio 11 d. kalbėjo: „Labai trūko anuomet lie- 
tuvių karininkų, taigi daug džiaugsmo buvo ne tik kariuomenės vado- 
vybei, bet ir lietuvių visuomenei, kai Karo mokykla išleido pirmuosius 
savo auklėtinius, pamokiusi juos kelis mėnesius. Tuo žygiu buvo padė- 
tas pamatas Lietuvoje karinei mokymo įstaigai. Prasidėjo nauja gady- 
nė mūsų ginklo pajėgai: savieji mokytojai ruošia savuosius karinei vado- 
vybei. Ir, norint gerai įvertinti pirmosios karininkų laidos reikšmę, rei- 
kia atgaivinti savo atmintyje ano meto vaizdus. Juk vokiečiai dar tebe- 
buvo Lietuvoje, tik mažas jos plotas tebuvo paimtas mūsų vyriausybės 
valdžion, aplinkui siautė netvarkos tvane visokie mūsų laisvės priešai. 
Lietuva nebuvo kitų kraštų pripažinta teisėta nepriklausoma valstybe, la- 
bai stigo ginklų, stigo ir kitų lėšų kariuomenei. Bet tvirta viltis stiprino 
mūsų jauną kariuomenę, gaji dvasia drąsino pirmąją karininkų laidą, ir, 
nedaug pasimokę Karo mokykloje, jie kovose su priešais kalaviju ranko- 
se tęsė ir pildė pradėtą mokslą. Svarbiausias uždavinys buvo tuomet išvy- 
ti priešas iš savo krašto ir apsaugoti jauną mūsų valdžią, sutvarkyti išva- 
duotos Lietuvos gyvenimas. 

Bet šitame vieningame vadavimo paveiksle buvo ir asmeninių bruo- 
žų, karininkų asmens išgyvenimų, pilnų vargo ir skurdo, patirtų karo 
laukuose. Jie kiekvienas gali ir šiandien gėrėdamasis prisistatyti. Pirmieji 
Karo mokyklos viršininkai, jos pirmieji auklėtojai ir auklėtiniai yra 
pirmtakai mūsų karo pajėgos vadovų ateičiai. Dėl to pirmosios laidos 
sukaktis, šiandien minima tarp kariškių, reikšminga yra visai Lietuvai. 
Gimnazijų ir kitokių mokyklų turime daug, o Karo mokykla tėra viena. 
"Tai šviesos židinys, kurs šviečia mūsų krašto saugumo reikalams. Ir man 
ypač gera atsiminti, kad teko anuomet būti pirmam Lietuvos ginklo pa- 
jėgų vyriausiam vadui, pirmam pakelti į pirmąjį karininko laipsnį pir- 
mąjį Karo mokyklos auklėtinį. Tas atsiminimas dar labiau sieja mane su 
pirmąja karininkų laida. Man teko garbės būti kaip ir krikšto tėvu tos 


garbingos mūsų įstaigos“ !?. 





12 Respublikos Prezidento kalba Karo mokykloje lapkričio 11 d. // Kardas, 1934, Nr. 22, 
p. 436-437. 

Minint I laidos 15-os metų jubiliejų 1934 m. kariuomenėje tarna- 
vo 42 tą laidą baigę karininkai: 12 plk. ltn., 19 majorų ir 11 kapitonų; 
atsargos karininkų — 41. Per tą laiką 27 I laidos auklėtiniai baigė aukš- 
tuosius karo ir civilinius mokslus: 6 — generalinio štabo akademijas, 6 — 
technikos (inžinierių), 4 — teisės, 7 — gamtos ir ekonomikos, 2 — istori- 
jos ir filosofijos, 1 — medicinos ir 1 — meno studijas. Iš atsargos karinin- 
kų 28 tarnavo valstybinėje tarnyboje, 3 buvo prekybininkai, 1 — advoka- 
tas, 3 — ūkininkai, 6 - verslo ir kitų profesijų atstovai. 

Kaip minėta, 1919 m. liepos 17 d. buvo paskelbti „Pamatiniai Karo 
mokyklos dėsniai“, čia numatyta rengti karininkus visoms kariuomenės 
rūšims (pėstininkų, raitininkų, artilerijos, kulkosvaidininkų, inžinerijos 
ir t. t.). Į mokyklą turėjo būti priimami jaunuoliai, baigę ne mažiau kaip 
4 aukštesniųjų mokyklų klases, o į specialius skyrius (artilerijos ir inžine- 
rijos) — ne mažiau kaip 6 klases (jeigu norinčiųjų stoti į mokyklą daugiau 
nei numatyta vietų, tai organizuojamas konkursas). Mokslo trukmė, nu- 
matyta iki karo pabaigos, —- 4—6 mėnesiai. Per tris mėnesius visi moki- 
niai baigia bendrą kursą. Ketvirtą mėnesį — pagal savo išsilavinimo lygį 
skirstomi į kariuomenės rūšis ir lavinasi pagal specialius dalykus — inži- 
nerijos skyriaus ir artileristai po 3, raiteliai — 2, ir pėstininkai — 1 mėne- 
sį. Specialių dalykų pamokoms vesti prie KM priskiriama artilerijos ba- 
terija, o raiteliams skiriama 20 arklių. Specialių skyrių instruktoriais (ar- 
tilerijos, kavalerijos ir inžinerijos) skiriami tiek teoriškai, tiek praktiškai 
išsilavinę karininkai. Karininkai specialistai pavaldūs mokyklos viršinin- 
kui arba jo padėjėjui ir gauna nurodymus. 

Numatyta priimti į KM ne daugiau kaip 300 mokinių, kurie skirsto- 
mi į 2 kuopas (po 150 žmonių). Kuopa skirstoma į 3 būrius po 50 žmo- 
nių, būrys — į 3 skyrius. Karininkai, skaitantys praktikos dalykų paskai- 
tas, gauna krašto apsaugos ministro patvirtintą papildomą užmokestį. 
KM turėjo būti dėstomi šie dalykai: taktika, šaudymo teorija, topogra- 
fija, fortifikacija, artilerija, inžinerija, kulkosvaidžio, šautuvo ir revolve- 
rio kursai (šiuose dalykuose - nemaža matematikos taikymo), kavalerija, 
Lietuvos karo istorija, siejant ją su bendrąja karo istorija, lietuvių, pran- 
cūzų kalba, rikiuotės, vidaus, lauko, drausmės, įgulos statutai, karinė ad- 

ministracija ir karo teisė. Karininkai, išdėstę dalyką, skiria dieną moki- 
nių žinioms patikrinti ir, radę prastai mokančių, pateikia pedagogų tary- 
bai raportą dėl jų pašalinimo iš KM. 

Planuojant plėsti KM mokinių kontingentą 1919 m. birželio 22 d. 
kariuomenės vado gen. S. Žukausko ir Generalinio štabo viršininko ka- 
rin. M. Velykio 1919 m. birželio 22 d. buvo patvirtinti KM etatai ir pa- 
skelbti Lietuvos kariuomenei įsakymu (Nr. 114) liepos 17 d.: 21 kari- 
ninkas (mokyklos viršininkas, jo padėjėjas, ūkio vedėjas, adjutantas, 2 
kuopų vadai, 6 būrių vadai (vyr. instruktoriai), 6 jaunesnieji karinin- 
kai, 3 karininkai specialistai, 3 valdininkai (gydytojas, iždininkas, raš- 
tvedys), 2 kariai (raštininkas ir ūkvedys), 277 kareiviai (270 mokinių, 
4 raštininkai, 1 trimitininkas), 40 ne rikiuotės darbuotojų (14 tarnų, 1 
šeimininkė, 18 tarnaičių, 2 kurpiai, 2 siuvėjai, stalius, šaltkalvis) ir 3 ar- 
kliai. Įsakymą pasirašė krašto apsaugos ministras karininkas A. Merkys 
ir Generalinio štabo viršininkas karininkas M. Velykis. 1919 m. liepos 
mėn. į KM buvo pasiųsta apie 800 puskarininkių, kareivių ir civilių, 
baigusių ne mažiau kaip 4 gimnazijos klases. Gydytojų komisija atrin- 
ko 596 kandidatus, iš kurių į mokyklą priimta 300 vyrų (antroji laida). 
Kandidatai buvo imami daugiausia iš kariuomenės dalinių. Antrojoje 
laidoje buvo jau dvi kuopos po 150 žmonių. I kuopos vadu paskirtas 
karininkas J. Sutkus, II kuopos vadu — karininkas Vladas Jankauskas 
(1891 07 22 —? Kolumbijoje, kpt.). Mokslas prasidėjo 1919 m. liepos 
31 d. ir buvo labai intensyvus — pamokos vyko net ir sekmadieniais. 
Parengtas ir išspausdintas buvo tik vidaus tarnybos statutas, visa kita 
teko mokytis iš užrašų. Be tiesioginio darbo, kariūnams teko eiti sar- 
gybą mieste, nes kariuomenės daliniams esant bolševikų, lenkų ir ber- 
montininkų frontuose, KM tuo metu buvo stipriausia Kauno miesto 
apsauga. 

1919 m. rugpjūčio 28 d. naktį KM dalyvavo likviduojant lenkų suki- 
limo („Polska Organizacja Wojskowa“ — POW) pradžią ir laikė savo areš- 
tinėje visus svarbiausius sukilimo dalyvius — apie 18 žmonių, iš kurių 
vienam nakties metu pavyko pabėgti. 

Užsienio valstybių karinės misijos, ypač prancūzų ir anglų, atidžiai 

sekė KM veiklą. Prancūzų karinė misija (1919 m. sausio 15 d.) buvo pa- 
rengusi mokyklai net programą. Tačiau mokyklos viršininkas karinin- 
kas J. Galvydis-Bykauskas tik pasinaudojo šios programos bendrojo la- 
vinimo dalimi. Specialūs dalykai ir toliau buvo dėstomi pagal senąją, 
krašto sąlygas atitinkančią programą. Misijos siųsdavo į KM ir instruk- 
torių. Taktikos praktiniuose užsiėmimuose keletą kartų dalyvavo an- 
glų plk. Rovanas-Robinzonas (Rovan-Robinson) ir gen. E P. Krozjeris 
(Crozier). Anglų domėjimasis mokyklos gyvenimu silpnino buvusią di- 
desnę prancūzų karo misijos įtaką. Antrosios laidos kariūnų vykdomus 
taktikos darbus stebėjo ne tik užsienio valstybių kariniai atstovai, bet ir 
Lietuvos kariuomenės vadovybė. 

1919 m. gruodžio 16 d. Valstybės prezidento įsakymu Nr. 206 antro- 
sios laidos 200 mokinių buvo suteiktas leitenanto (pėstininkų specialy- 
bės) ir 24 — puskarininkio (pėstininkų specialybės) laipsnis su teise gauti 
karininko laipsnį savo daliniuose po dalinio vado atestacijos. Visi puska- 
rininkiai greitai buvo paaukštinti — tapo karininkais. Šios laidos moks- 
las truko apie 4,5 mėn. 

Baigusieji KM buvo paskirstyti į dalinius: 4 palikti prie KM vyres- 
niųjų instruktorių padėjėjais, 9 paskirti į elektrotechnikos batalioną, 4 — 
į geležinkelių kuopą, 2 — autokuopą, 2 — pionierių kuopą, 13 — į I arti- 
lerijos, 9 — į I raitininkų, 7 į I, 13- II, 16- III, 13- IV, 19 - V, 18 
VI, 19 — VII, 19 — VIII, 19 - į IX pėstininkų pulką, 7- į I ir 7 —į II at- 
sargos batalioną; 2 pėstininkai puskarininkiai — į I artilerijos, I raitinin- 
kų, 2-įI,2—II,2-— III, 2 —- TV, 2— V, 3 — VI, 2- VII, 3 — VIII, 3-į X 
pėstininkų pulką. Įsakymą pasirašė Krašto apsaugos ministerijos valdy- 











tojas ir einantis vyriausiojo kariuomenės vado pareigas gen. ltn. Pranas 
Liatukas (1876 01 29-1945 09 01 Vilniaus Lukiškių kalėjime) ir I. ei- 
nantis Generalinio štabo viršininko pareigas gen. ltn. S. Nastopka. 

Antroji laida taip pat greitai išėjo į frontą. 10 antrosios laidos ka- 
rininkų žuvo kovose su priešais. Dauguma jų 1920 m. padėjo pasiek- 
ti garbingų laimėjimų ties Širvintomis ir Giedraičiais. Iš jų 4 apdovanoti 
Vyčio Kryžiumi. Iš viso 15 antrosios laidos absolventų buvo apdovanoti 
Vyčio Kryžiumi ir 23 - DLk Gedimino ordinu. 

Gruodžio 1 d. dėl daugelio priežasčių į KM (jie turėjo „pasitempti“ 
drausmės srityje, pasitobulinti rikiuotėje ir būti pakelti į karininkus) at- 
vyko mokymus baigiantys 34 Karo aviacijos mokyklos mokiniai. Kartu 
su antrąja laida buvo išleista ir vienintelė Karo aviacijos mokyklos lai- 
da — 23 aviatoriams buvo suteiktas inžinerijos leitenanto, o 9 — inžine- 
rijos puskarininkio laipsnis. Išleidus šią vienintelę laidą, Karo aviacijos 
mokykla 1919 m. gruodžio 18 d. buvo išformuota. Ją baigusieji suda- 
rė aviacijos personalo branduolį, kuris tęsė aviacijos ugdymą ir moderni- 
zavimą. Karo aviacijos mokyklą išformavus, lakūnai ir žvalgai buvo ren- 
giami kitais būdais. Iki 1936 m., kai buvo atkurta Karo aviacijos moky- 
kla, aviacijos karininkus rengė KM ir Vytauto Didžiojo karininkų kur- 
sų (toliau — VDKK) aviacijos skyrius, kur jie išeidavo bendrąjį ir teori- 
nį kursą, o skraidymo praktiką atlikdavo mokomojoje eskadrilėje (apie 
tai plačiau — toliau). 

1920 m. sausio 1 d. pasikeitė KM vadovybė - gen. ltn. J. Galvydį- 
Bykauską paskyrus III brigados vadu, laikinai eiti mokyklos viršinin- 
ko pareigas skiriamas mjr. P. Tvaronas, kuris (įsakymu kariuomenei 
Nr. 471, str. 2) jau kaip plk. ltn. patvirtinamas nuo kovo 1 d. (ir šias 
pareigas ėjo iki 1921 m. gruodžio 31 d.) ir pradeda organizuoti trečią lai- 
dą. Tai buvo griežtas ir reiklus vadovas, geras taktikos žinovas. Trečiosios 
laidos karininkas plk. Vaclovas Šliogeris (1901 08 21-1978 Sidnėjuje, 
Australijoje) atsiminimuose rašė, kad mokyklos viršininkas karininkas 
P Tvaronas buvo „žiaurus“ — drausmės baudas mokiniams kraudavo be 
pasigailėjimo ir už menkus nusižengimus. Viršininko padėjėju buvo pa- 
skirtas kpt. S. Dirmantas. 

Trečioji KM laida buvo surinkta ir pradėjo mokslą 1920 m. sausio 
16 d. Mokslą pradėjo 152 mokiniai, tačiau apie trečdalis jų greitai nuby- 
rėjo. Dauguma jų buvo buvę moksleiviai, pradžios mokyklų mokytojai, 
savanoriais stoję į kariuomenę, baigę tik keturias gimnazijos klases. Tuo 
metu kai kurios valstybės pripažino Lietuvą Je jure. Užsiėmimų progra- 
ma buvo gerokai praplėsta ir ramesnėmis aplinkybėmis pradėtas darbas. 
Tų pačių metų kovo 7 d. įsakymu kariuomenei Nr. 261 (str. 13) buvo pa- 
tvirtinti nauji „Pamatiniai Karo mokyklos dėsniai“. 

1920 m. pradžioje KM dėstė 11 karininkų: mokyklos viršininkas 
plk. ltn. P. Tvaronas — taktiką, viršininko padėjėjas kpt. S. Dirmantas — 
artileriją ir topografiją, vyr. instruktorius plk. J. Kalino — kavaleriją, 
adjutantas vyr. ltn. Zigmas Talevičius (1894 09 18-1956 04 06 Kauno 
glž. stotyje, grįždamas iš lagerių, plk.) — techniką, karo teisę ir adminis- 
travimą, ūkio vedėjas vyr. ltn. V. Jankauskas — fortifikaciją, vyr. instruk- 
torius kpt. V. Barkauskas — statutus, kuopos vadas kpt. V. Juozaitis — 
šaudymo teoriją, vyr. instruktorius ltn. Juozas Bačkus (1899 10 18- 
1942 11 21 sušaudytas Sverdlovske, Rusijoje, gen. št. plk. ltn.) — sta- 
tutus, vyr. instruktorius vyr. ltn. Jurgis Atstupėnas (1894 01 14- 
1968 11 16, kpt.) — kulkosvaidžio kursą ir statutus, ats. ltn. Kazys 
Kepalas (1891 02 28-1966 06 12 Niujorke, vyr. ltn.) — lietuvių kalbą, 
Lietuvos istoriją, siejant ją su Lietuvos geografija, gyd. plk. ltn. Povilas 
Stančius (1888 01 23—1963 10 16 Čikagoje, prof.) — higieną. 

Nuo to laiko KM tampa tiesiogiai pavaldi Generalinio štabo virši- 
ninkui. Jos tikslas ir toliau buvo rengti karininkus visoms kariuomenės 
rūšims (pėstininkų, kulkosvaidininkų, artileristų, raitelių ir technikų). 
Karininkų stygius daliniuose nebebuvo taip juntamas kaip 1919 m., to- 
dėl trečiosios laidos mokymo laikas pailgintas iki vienų metų. Per pir- 
muosius 4 mėnesius reikėjo išeiti bendrąjį mokymosi kursą, o toliau gi- 
lintis ir praktikuotis specialiuose skyriuose. Specialių dalykų užsiėmi- 
mams vesti prie KM buvo priskirtas artilerijos būrys ir reikiamas arklių 
skaičius. Be iki tol dėstytų dalykų, dar buvo mokyta Lietuvos geografi- 
jos, higienos ir gimnastikos. Mokyklos vadovybė, kuopų ir būrių vadai 
ir dėstytojai sudarė KM pedagogų tarybą, kuri posėdžiaudavo vieną kar- 
tą per mėnesį. Jos nutarimai įsigaliodavo tik vyriausiajam kariuomenės 
vadui patvirtinus. 

Trečiosios laidos gyvenimo sąlygos ir aplinka mažai kuo skyrėsi nuo 
pirmosios laidos, išskyrus aprangą ir kiek geresnį maistą. Apranga buvo 
nauja, gauta iš amerikiečių kariuomenės, bet žiemą nebuvo nei megzti- 
nių, nei kailinių, pirštinių, nosinių; kepurės — lietuviškos. Vis dar tebe- 
sitęsiant grėsmingai vidaus ir užsienio situacijai, mokykloje laikoma apie 
16 sunkiųjų kulkosvaidžių ir didesnis kiekis šaudmenų bei rankinių gra- 

natų. Net sekmadienį būdavo einama į bažnyčią su šautuvais. Jie būdavo 
sustatomi lauke gubomis ir paliekami sargybiniams prižiūrėti. Po pamal- 
dų KM auklėtiniai su dainomis pražygiuodavo Laisvės alėja. 

1920 m. vasario 21-23 d. vykstant Kauno Aukštosios Panemunės 
įgulos dalių bolševikų maištui, KM sudarė pagrindines pajėgas, kuriomis 
karinė vadovybė galėjo remtis. Gegužės 15 d. miesto (vėliau Valstybės) 
teatro patalpose atidarant Steigiamąjį Seimą, KM ėjo vidaus ir išorės sar- 
gybą. Liepos mėn. prasiveržus į Lietuvą lenkų divizijai, KM gavo įsaky- 
mą, pasiruošti išvykti į frontą ir kovoti. 

Vykstant Lenkijos ir Lietuvos karinei ir diplomatinei konfrontacijai 
1919-1920 m., 1920 m. liepos 12 d. Maskvoje buvo pasirašyta Lietuvos 
ir Sovietų Rusijos taikos sutartis. Rusija besąlygiškai pripažino Lietuvos 
valstybę su sostine Vilniumi, įsipareigojo gerbti jos neutralumą, atsisa- 
kė visiems laikams teisių į Lietuvos teritoriją. Pasirašiusi taikos sutartį 
su Rusija, Lietuva galėjo atsidurti jos politikos įtakos lauke. Bet ji neta- 
po Sovietų Rusijos sąjungininke prieš Lenkiją. Lietuvos-Lenkijos karas 
vyko tuo pačiu metu kaip ir nepasibaigęs Lenkijos=Rusijos karas. 

1920 m. vasarą RA spaudimas vertė Lenkiją atsižvelgti į Lietuvos ir 
Tautų Sąjungos reikalavimus. Anglijos spaudžiama ji liepos 10 d. sutiko 
Vilnių grąžinti Lietuvai ir pasitraukti už Kerzono*? linijos. Vilniaus liki- 
mą turėjo spręsti regiono šalių konferencija su Antante. Bet kol lenkai 
jėga trukdė lietuviams žygiuoti į Vilnių, į jį liepos 14 d. įsiveržė RA, lie- 
tuvių daliniai įžengė į Vilnių liepos 15 d., jau po rusų. Vis dėlto pavyko 
pasiekti, kad Rusija trauktųsi iš Vilniaus, rugpjūčio 27 d. Lietuva perė- 
mė miestą. Į sostinę pradėjo keltis Lietuvos valdžios įstaigos. 

KM nerimavo ir reiškė norą greičiau vykti į sostinę. Rugsėjo 25 d. 
KM traukiniu atvyko į Vilnių ir Lietuvos kariuomenės priešakyje su or- 
kestru ir dainomis nužygiavo per miestą į savo patalpas, buvusios carinės 
karo mokyklos pastatą (dabar Čiurlionio g.), kurios buvo labai apleistos, 
nes Pirmojo pasaulinio karo metu ir okupacijos sąlygomis čia buvo įkur- 





5 Kerzonas Džordžas Natanielis (Curzon, 1859-1925) — Anglijos diplomatas, užsienio 
reikalų ministras, dalyvavęs derybose dėl Lietuvos — Lenkijos demarkacinės linijos nusta- 


tymo. 

ta karo ligoninė. Panaudota daug lėšų ir laiko patalpoms suremontuoti, 
kurios galų gale šiaip taip buvo sutvarkytos. KM trečioji laida nebuvo di- 
delė, bet savo stipria dvasia, daina, tinkama karine išvaizda Vilniaus gy- 
ventojams darė labai teigiamą įspūdį. Kasdien po vakarienės mokyklos 
auklėtiniai su dainomis, rikiuotėje su šautuvais žygiuodavo Vilniaus pa- 
grindinėmis gatvėmis. KM esant Vilniuje vyko intensyvūs užsiėmimai. 
1920 m. spalio 7 d. Lietuvos Vyriausybei pasirašius Suvalkų sutartį su 
Lenkija buvo tikėtasi, kad KM galutinai liks Vilniuje. Tačiau spalio 8 d. 
lenkų kariuomenės grupuotė, vadovaujama gen. Lucjano Želigovskio 
(Zeligowski, 1865-1947), tariamai nepaklususi Varšuvai, iš pietų puo- 
lė Vilnių. Lietuva nespėjo permesti kariuomenės į Vilnių ir spalio 9 d. 
į miestą įžengė L. Želigovskio kariai. Lietuvos vyriausybė pasitraukė į 
Kauną, L. Želigovskis paskelbė įkuriąs Vidurio Lietuvos valstybę su sos- 
tine Vilniumi. Todėl ir KM buvo priversta grįžti į Kauną. KM viršinin- 
kas karininkas P. Tvaronas savo atsiminimuose rašo: „Nuvykęs štaban 
sužinojau, kad visos įstaigos skubiai kraustosi Kaunan, kad Lenkijos rai- 
teliai jau kažkur perkirto geležinkelį Vilnius-Kaunas. Štabas jokių nuro- 
dymų bei uždavinių Karo mokyklai nedavė. Jis skubiai evakavosi. Karo 
mokykla savo jėgomis, apie 90 kariūnų, be suderinto veikimo su kito- 
mis atsitraukiančiomis dalimis, sėkmingai priešintis Lenkijos puolimui 
negalėjo. Vis laukta pasirodymo Vilniuje atsitraukiančiųjų dalių bei jų 
koncentravimosi viename ar kitame punkte, bet veltui. Spalių 8 dieną 
daviau gurguolei nurodymą paimti kiek galima daugiau Mokyklos tur- 
to, nes evakuotis gelžkeliu buvo jau negalima, ir, nurodęs gurguolės vir- 
šininkui maršrutą, įsakiau trauktis Kaunan. Pati Karo mokykla dar pa- 
siliko vietoje. Informacinių žinių, kur yra priešas, iš kur jis laukiamas, 
kur mūsų dalys ir visų kitų apystovų, reikalingų kovos lauke, man nie- 
kas neteikė ir jų nebuvo gauta. Mano paties buvo duotos mokyklai šios 
ar tos užduotys apsaugojant tiltus, statant sargybas, ir kita. Spalių mėne- 
sio 9 d. iš ryto sužinota, kad numatytas Landvaravo (Lentvario — A. 4.) 
kelias mums trauktis — lenkų užimtas. Kariūnų buvo reiškiamas noras 
stoti kovon su besiartinančiu priešu vieniems, be kitų dalių. Man reikė- 
jo priimti sprendimą. Palikti Karo mokyklą Vilniuje ir ją pražudyti be 
štabo įsakymo aš nenorėjau. Susiklosčiusiomis aplinkybėmis mano as- 


MATEMATIKOS TAIKYMAS 
50 LIETUVOS KARIUOMENĖJE 1918-1940 M. 


meniniu nusistatymu įtraukti į kovą III laidos kariūnus, kuriems iki iš- 
leidimo liko nedaug laiko, nenorėta; be to, Karo mokykla nebuvo ap- 
rūpinta reikalingomis kautynėms kovos priemonėmis. Aš nusprendžiau 
trauktis iš Vilniaus, nes kitos išeities nebuvo. Iš kariūnų nuliūdusių vei- 
dų buvo matyti jų didelis nusivylimas. Kadangi mūsų atsitraukiančių 
dalių vis nepasirodyta, 11 valandą Karo mokykla, užtraukdama „Mes 
Lietuvos jaunuomenė, susirinkus kariuomenėn...“ ir tuomi norėdama 
vietiniams gyventojams parodyti, kad nenusiminta ir greitu laiku vėl ti- 
kimasi būti Vilniuje, apleido savo sostinę Vilnių ir keliu Maišiagala- 
Musninkai-Čiobiškis-Kaišiadorys parvyko Kaunan“““. Iš tiesų, kervir- 
tą žygio dieną mokykla pasiekė Kaišiadoris, iš kur traukiniu spalio 13 d. 
atvyko į Kauną. 

Nuo 1920 m. rugsėjo 1 d. KM etatų sąrašas buvo gerokai išplėstas — 
Lietuvos kariuomenėje padidėjo karininkų, puskarininkių ir laisvai sam- 
domų tarnautojų skaičius. 

Siekiant užkirsti kelią tolesniam Lenkijos veržimuisi, spalio 17 d. 
Lietuvos Respublikos prezidento aktu ir įsakymu Lietuvos kariuomenei 
Nr. 456 trečiosios laidos 75 absolventams suteiktas (pėstininkų) leitenan- 
to laipsnis, o 7 absolventai išleisti puskarininkiais su teise įgyti karininko 
laipsnį savo dalyse. Įsakymą pasirašė einantis Lietuvos Respublikos prezi- 
dento pareigas, Steigiamojo Seimo pirmininkas A. Stulginskis, krašto ap- 
saugos ministras plk. ltn. Konstantinas Žukas (1884 12 17-1962 01 22 
Klivlande, JAV, plk.) ir Generalinio štabo viršininkas plk. Konstantinas 
Kleščinskis (1879 05 01-1927 06 01, karo lauko teismo nuosprendžiu 
sušaudytas kaip NKVD agentas, generolas ltn.). 

Karininkų uniformoms pasiūti nebuvo laiko, todėl kiekvienam išlei- 
džiamajam buvo išduota po 6 m vilnonės medžiagos rūbams ir milinei, 
odos batams ir pinigų — laipsnio pakėlimo pašalpa. Kiekvienam buvo 
palikti kariūno išeiginiai rūbai ir pusbačiai. Ant rūbų dar suspėta prisiū- 
ti ginklų rūšių trikampius, į kuriuos išleidžiamieji įsisegė savo pačių nu- 
pirktas žvaigždutes. Iš pašalpos patys nusipirko karininkų kepures, dir- 
žus, o artileristai, kavaleristai — ir pentinus. Kiekvienam dar buvo išduo- 





4 Tvaronas Pr. Karo mokykla 1919-20-21 m. // Kariūnas, 1934, Nr. 13-14, p. 17-18. 

tas „Retolaza“ pistoletas. 

Išleistuvės buvo labai kuklios — pamaldos Įgulos bažnyčioje, laips- 
nio suteikimo akto skaitymas, paradinis žygiavimas pro vyriausybę ir iš- 
leistuvių pietūs. Dauguma jaunų leitenantų vos baigę mokyklą išvyko į 
frontą ir dalyvavo kovose su lenkais ties Širvintomis, Giedraičiais ir ki- 
tose Lietuvos vietose. 

Taigi žūtbūtinių kovų su Lietuvos priešais metu KM, įveikdama ne- 
mažus sunkumus, išleido 3 laidas — 434 karininkus (taip pat ir 32 avia- 
torius). Tai buvo didelė parama Lietuvos kariuomenei. 

Išleidus trečiąją laidą, skubiai buvo pradėta rinkti ketvirtąją laidą. 
Kandidatai į ją traukėsi iš Vilniaus kartu su trečiąja laida. Mokymo pra- 
džia buvo nerami ir reikalavo iš kariūnų įtempti visas jėgas. Labai trukdė 
ir tai, kad dauguma KM inventoriaus liko Vilniuje, todėl pirmomis die- 
nomis visko trūko. Materialinio aprūpinimo iš pradžių taip pat trūko, 
nes mokyklos patalpose nebuvo nei šviesos, nei prausyklų ir kitų moky- 
muisi reikalingų priemonių. Vėl reikėjo iš naujo kurtis. Reikia pažymė- 
ti, kad tuo metu daug nusipelnė mokyklos viršininkas plk. P. Tvaronas. 

Ketvirtoji laida mokslo metus pradėjo 1920 m. lapkričio 15 d. 
Mažėjant išorės pavojui buvo daugiau dėmesio skiriama mokymosi pro- 
cesui ir kartu didėjo reikalavimai. Atsižvelgiant į kariuomenės porei- 
kius pakoreguoti mokymo planai, padaugėjo specialybių, tada vadin- 
tų ginklo rūšimis, buvo rengiami ir aviacijos specialistai. Reikia pažy- 
mėti vieną įvykį, kuris turėjo didelės reikšmės Lietuvai ir KM: ketvirto- 
sios laidos „junkeriai“ 1921 m. dalyvavo Palangos ir kitų Žemaitijos vie- 
tų grąžinimo Lietuvai iškilmėse. IV laidos kariūnas, būsimasis gen. štabo 
plk. ltn. Juozas Listopadskis (1891 03 27-1971 06 09) rašė: „Programa, 
kurią normaliu laiku turėjome išeiti per dvejus metus, dabar buvo už- 
planuota „perkąsti“ per vienus. Krūvis turėjo būti du kartus didesnis. 
Tačiau ankstesniųjų laidų mokymo laikotarpiai buvo dar trumpesni. 
Mokymo laikotarpį diktavo Tėvynės saugumo reikalai. <...> Nemaža 
buvo tokių, kurie po pirmųjų dviejų mėnesių arba susirgo, arba kaip 
nesugebantys išėjo iš Karo mokyklos“. Kartu visi besimokantieji KM 





5 Listopadskis J. Laisvės ir vergijos metai. Vilnius, 1993. P. 11. 

buvo „nepaprastai patenkinti, kad, pradedant šia laida, Karo mokykla 
jau buvo sukomplektuota iš savų, lietuviškų, karininkų kadrų. Daugelis 
jų buvo jauni, bet savi, artimi lietuvio širdžiai. Nuo visokio plauko vo- 
kiečių, prancūzų, rusų <...> jau atsipalaiduota“!“. 

Respublikos prezidento įsakymu Nr. 292 1921 m. gruodžio 18 d. 
buvo išleista ketvirtoji laida. Tai buvo didžiausia laida - įstojo 400 vyrų, 
o ją baigė tik 209. Tarp jų buvo parengta ir aviacijos specialybės karinin- 
kų. Jie negalėjo būti paskirti į įstaigas, štabus ar kitas administracines 
vietas, pagal specialybę neištarnavę rikiuotėje ne mažiau kaip vienus me- 
tus. Tai buvo paskutinioji jaunosios Lietuvos kariuomenės nepriklauso- 
mybės karo meto karininkų laida. Tarp baigusiųjų buvo ir JAV lietuvis 
Steponas Darius (1896 01 08-1933 07 17 Lenkijoje, perskridęs Atlantą, 
kpt.). Po jo didvyriško skrydžio per Atlantą ši laida 1936 m. buvo pava- 
dinta kapitono Stepono Dariaus vardu. 

Nereikėtų stebėtis tuo, kad pirmųjų, kaip ir kitų, laidų karininkai ne 
tik sėkmingai tarnavo kariuomenėje, bet ir išėję į atsargą gaudavo aukš- 
tas pareigas valstybės tarnyboje. Kruopšti buvo ne tik dėstytojų, bet ir 
būsimųjų kariūnų atranka. Tekdavo daug ir įtemptai mokytis. Drausmė 
buvo griežta, prisimindami daug kas ją vadindavo geležine. Rikiuotėje 
reikalauta kaip reikiant „mušti koją“. Retas kuris iš besimokančiųjų 
KM būdavo nebaustas. Aukšti buvo ir fizinio parengimo reikalavimai. 
Nenuostabu, kad daug kariūnų „nubyrėdavo“. 

Taikos meto gyvenimas reikalavo, kad naujieji karininkai būtų ren- 
giami ne partizaninio karo veiksmams ir ne siunčiant juos tuoj pat į 
frontą. Jaunieji taikos meto Lietuvos karininkai turėjo būti mokomi mo- 
derniųjų, Pirmojo pasaulinio karo pabaigoje patikrintų karybos dėsnių, 
rengiami ateities karui, taip pat visapusiško rinktinio lietuvio inteligen- 
to, kultūringo, europietiško karininko gyvenimui. Tam buvo reikalin- 
gas ilgesnis mokymosi kursas. KM tikslas - karo mokslo, auklėjimo ir ri- 
kiuotės atžvilgiu parengti visų rūšių ginklų karininkus. Todėl 1921 m. 
KM įvedamas jaunesnysis ir vyresnysis kursai, mokymo programa buvo 
išplėsta iki 2 metų. Daugiau dėmesio skirta karybai, taip pat ir bendro- 

jo lavinimo dalykams. 

Penktoji laida susirinko 1921 m. lapkričio 12 d. Šį KM veiklos pe- 
riodą labai prasmingai užbaigia ir apibendrina antrasis jos viršininkas 
plk. P. Tvaronas savo 1921 m. gruodžio atsisveikinimo kalboje: „Arti 3 
metų buvo lemta man dirbti Karo mokykloje. Tas laikas yra šviesus, gar- 
bingas mano gyvenime. Tokios garbės, kaip vadovauti Lietuvos jauni- 
mo branduoliui, pasiryžusiam aktyviai kovoti už laisvą nepriklausomą 
šalį, retai kam tenka įgyti. Mūsų protėviai, kaimynų užpuldinėjami, nai- 
kinami ugnimi ir kardu, neišliko laisvi, darydami pastangų išsivaduoti 
iš vergovės, pav., XIX amžiuje, suprato reikalingumą turėti karo moky- 
klą. Tai mūsų protėvių svajotai karo mokyklai tenka vadovauti man ly- 
giai 2 metus. Sekdamas savo protėvių mintį dėl svarbumo karo moky- 
klos valstybiniame tautos gyvenime, dėjau visas pastangas, auklėdamas 
jaunimą karo srityje, idant kova su įvairiais išoriniais grobikais būtų len- 
gvesnė ir būtinai laimėta. Tokį tiktai šventą tikslą turėdamas prieš save 
dirbau, kiek sugebėjau ir galėjau pajėgti. Dabar, pažvelgęs į karo moky- 
klos darbą, turiu ramią sąžinę, tikėdamas, kad ateityje šiuo atžvilgiu tau- 
ta nedarys man priekaištų dėl apsileidimo. Rusai, lenkai, bermontinin- 
kai jau susipažino su geležine Karo mokyklos auklėtinių valia, sugebėji- 
mu tą valią ir žinias įkvėpti valdiniams, narsumu. Mano linkėjimai, kad 
priešų norai sugriauti tą Karo mokyklą, kaip visos kariuomenės auklėji- 
mo lopšį, neišsipildytų“"". 

1922 m. sausio 1 d. KM viršininku vėl buvo paskirtas gen. J. Galvydis- 
Bykauskas. 

Iki tol KM auklėtiniai, kaip jau minėta, oficialiai buvo vadina- 
mi mokiniais, o kasdieninėje kalboje — vokišku „junkerių“ vardu. 
Gen. J. Galvydžiui-Bykauskui įsakius rasti lietuvišką „junkerio“ pakaita- 
lą, Vaclovas Biržiška (1884 12 02-1956 01 02 Čikagoje, plk. Itn., prof.) 
pasitelkė filologą prof. Kazimierą Būgą (1879-1924), kuris pasiūlė „ka- 
riūną“. Tas vardas visiems patiko ir 1922 m. gegužės 5 d. krašto apsau- 
gos ministro įsakymu Nr. 108 buvo įvestas vartoti. 

1922 m. gruodžio 6 d. KM iš Kauno buvo iškelta į Aukštosios 

Panemunės kareivines, o 1923 m. gruodžio 24 d. perkelta į atskiras pa- 
talpas Panemunėje, kur veikė iki 1940 m. rugsėjo vidurio. 

Lietuvos Respublikos prezidento įsakymu Nr. 90 penktoji laida buvo 
išleista 1923 m. spalio 15 d. Ją baigė 79 karininkai — pėstininkai, artile- 
ristai, kavaleristai, inžinerijos ir aviacijos specialistai, o buvo priimta apie 
150 kandidatų. 

Lietuvos valstybės kūrėjai siekė sujungti visas lietuvių gyvenamas že- 
mes. Į nepriklausomos Lietuvos sudėtį turėjo įeiti ne tik Rusijos valdžio- 
je buvusi „Didžioji Lietuva“, bet ir daug amžių vokiečių valdoma Mažoji 
Lietuva. Remiantis Versalio taikos sutarties 99 straipsniu, Klaipėdos 
kraštas buvo atskirtas nuo Vokietijos ir Antantės valstybių vardu perduo- 
tas administruoti Prancūzijai tol, kol galutinai paaiškės Lietuvos valsty- 
bės ateitis. Kraštą Antantės vardu ėmė administruoti Prancūzija, kuri 
atstovavo jam ir užsienyje. Vasario 17 d. buvo sudarytas naujas krašto 
administracinis organas — direktorija. 

Antantės valstybės, ypač Prancūzija, nepajėgdamos priversti Lietuvos 
jungtis prie Lenkijos, ir politiniai Klaipėdos vokiečių sluoksniai ėmė 
propaguoti alternatyvią Lietuvai „laisvojo miesto“ (Fyeistadt) sukūrimo 
idėją, ji susilaukė dėmesio ir Taurų Sąjungos struktūrose. Šiems tiks- 
lams tarnavo okupantų sudarytos direktorijos, ypač paskutinioji, va- 
dovaujama Vilhelmo Steputaičio (Steputar, 1868-1941), kuri veikė 
1921 08 06-1923 01 09. Vokietija, bijodama Prancūzijos ir Lenkijos 
įsigalėjimo Klaipėdos krašte, nuo 1921 m. pabaigos neoficialiai ėmė pri- 
tarti Lietuvos reikalavimams sujungti Klaipėdos kraštą su Lietuva. Todėl 
Lietuvos vyriausybė nutarė improvizuoti krašte sukilimą ir taip jį pri- 
sijungti. 1922 m. gruodžio 22 d. iš Prūsijos lietuvių tautinės tarybos 
narių buvo sudarytas Vyriausiasis Mažosios Lietuvos gelbėjimo komite- 
tas sukilimui oficialiai vadovauti ir klaipėdiečių savanorių būriams telk- 
ti. Kiti pasirengimo darbai vyko Lietuvoje — iš savanorių Lietuvos ka- 
rių ir sukarintos šaulių organizacijos narių suburtas Jono Polovinsko- 
Budrio (1889 05 10-1964 09 01 Niujorke, JAV) vadovaujamas apie 
1350 vyrų būrys, iš jų apie 300 klaipėdiečių. 1923 m. sausio 10 d. būrys 
įžengė į Klaipėdos kraštą ir sausio 15 d. susišaudęs su prancūzais užėmė 

Klaipėdą. Mažosios Lietuvos gelbėjimo komiteto skyrių suvažiavimas 
sausio 19 d. paskelbė, kad Klaipėdos kraštas jungiasi prie Lietuvos vals- 
tybės autonomijos teisėmis, sausio 24 d. Lietuvos Seimas tai patvirtino. 

1923 m. sausio 9-19 d. Klaipėdos išvadavime taip pat dalyvavo ir 
dvi KM kuopos (150 kariūnų): pirmoje — 81, o antroje - 69 kariūnai, 
kuriems vadovavo kapitonai — J. Atstupėnas, Augustas Kynas, Eduardas 
Noreika (1897 10 10-1923 01 15 Klaipėdoje, eidamas tarnybines par- 
eigas), vyresnysis leitenantas Kazys Navakas (1894 12 09-1945 04 02 
Lemborke, Lenkija, brg. gen.), leitenantai — Martynas Paura (1897-?, 
mjr.), Fabijonas Neveravičius (1900 07 19-1981 04 17 Londone, kpt.), 
Jonas Tapulionis (1896 01 14—-1990 04 25 Čikagoje, JAV, mįjr.), Juozas 
Jankauskas (1900 03 04—1967 08 03, dalyvavo partizaninėje veikloje, 
buvo lageriuose, gen. št. plk. ltn.), Algirdas Matulionis (1901 02 02- 
1925 11 29, vyr. ltn.), Viktoras Skibarka (1901 05 25-1941 06 22 din- 
go be žinios, plk. Itn.). 

Labai mažai informacijos surasta apie šeštąją laidą, žinoma tik tai, 
kad ji Lietuvos Respublikos prezidento įsakymu Nr. 156 a buvo išleis- 
ta 1924 m. rugsėjo 28 d. Ją baigė 48 pėstininkų, artilerijos, kavalerijos 
ir inžinerijos specialybių karininkai, iš kurių du paskirti į I, vienas — į 
II, vienas — į III, trys — į IV, du — į V, keturi — į VI, vienas — į VII, pen- 
ki — į VIII, penki — į IX pėstininkų pulką, vienas — į I, keturi - į II, du — 
į III, keturi — į IV artilerijos pulką, keturi — į II ulonų, penki — į I hu- 
sarų pulką, po vieną — į inžinerinį pulką, autobatalioną, elektrotechni- 
kos batalioną. 

Tuo metu AKK gyvenime įvyksta svarbių pasikeitimų. Esmė ta, kad 
KM ir kursai savo auklėtiniams taikė skirtingus mokymo metodus ir 
naujos karo doktrinos diegimo būdus, o tai sukeldavo daug nedarnos 
daliniuose tarp karininkų — nors baigę dvi panašias įstaigas jie dažnai 
nesuprasdavo vieni kitų. Tai pastebėjęs kursų viršininkas gen. Leonas 
Radus-Zenkavičius (1874 07 12-1946 04 12, slapstėsi Lietuvoje), tuo 
laiku paskirtas Generalinio štabo viršininku, paliekant eiti ir kursų virši- 
ninko pareigas, buvo griežtai iškėlęs klausimą, kad ši nenormali padėtis 
būtų pašalinta. 1923 m. lapkričio 13 d. krašto apsaugos ministras išlei- 

do įsakymą Nr. 205, kuriame teigiama, kad „Karo mokykla visais atžvil- 
giais priklauso Aukštųjų karininkų kursų viršininkui“. Remiantis šiuo 
įstatymu kursų viršininkui pavedama visiška Karo mokyklos mokymo 
kontrolė ir priežiūra, kad būtų suderintos KM ir kursų mokymo pro- 
gramos, suvienodinti abiejų mokymo įstaigų dėstymo metodai ir paša- 
linti prieštaravimai. Tokia padėtis truko daugiau kaip dvejus metus, t. y. 
iki tol, kol minėta problema buvo išspręsta, o po to KM vėl savarankiš- 
kai tęsė savo veiklą. 

KM viršininkas gen. J. Galvydis-Bykauskas 1924 m. kovo 1 d. pa- 
skirtam į mokyklos inspektoriaus pareigas plk. ltn. Pranui Kaunui 
(1891 07 12-1954 04 16 Toronte, Kanadoje, plk., 1940 m. sovietų 
buvo suimtas, karo pradžioje išlaisvintas) suteikė visišką laisvę savo nuo- 
žiūra tvarkyti mokomuosius dalykus. Iškilo du klausimai: ko nori pa- 
siekti KM ir kaip kelti kariūnų išsilavinimą. Trūko išprususių kariūnų. 
Esant tokiam kariūnų lygiui, negalima buvo išplėsti KM programos — 
tokie dalykai kaip artilerija, topografija, šaudymo mokslas ir kiti reika- 
lavo, kad kariūnai būtų baigę visą matematikos kursą pagal gimnazijos 
programą. O kariūnai su 4 klasių išsilavinimu tam nebuvo pasirengę. 

Todėl, plečiant KM programą, reikėjo atsižvelgti į kariūnų išsilavini- 
mą. Norint išspręsti klausimą, ko siekia mokykla, ir įgyvendinti tai mo- 
kymo plane, dar reikėjo žinoti, kokia bus auditorija. Esant menkam ka- 
riūnų išsilavinimui, net pereiti prie sutrumpintos KM programos nebu- 
vo galimybių. KM viršininkui tarpininkaujant, krašto apsaugos minis- 
tras plk. Teodoras Daukantas (1884 09 20-1960 04 10 Buenos Airėse, 
brig. gen.) leido įsteigti mokykloje parengiamąjį kursą. Buvo numaty- 
ta parengiamajame kurse užbaigti bendruosius dalykus šešta gimnazijos 
klase. Specialiuosiuose kursuose dar liktų matematika ir fizika. 

1924 m. įsteigiamas parengiamasis kursas baigusiems tik 4—6 klases. 
Mokslas jiems KM truko 3 metus. Baigę 6 klases ir daugiau buvo pri- 
imami į jaunesnįjį kursą. Parengiamajame („ruošiamajame“) kurse, be 
statutų ir kai kurių karo mokslo dalykų (vidaus tarnybos, drausmės, įgu- 
los statutai, ginklai, kulkosvaidis) buvo dėstomi bendrojo lavinimo daly- 
kai (tikyba, lietuvių kalba, aritmetika, geometrija, algebra, fizika ir che- 
mija, visuotinė istorija, Tėvynės pažinimas, vokiečių, prancūzų kalbos, 

gimnastika) — pradžioje 6, o vėliau 8 klasių kursas. 1924-1925 m. m. 
matematikos mokymas buvo paskirstytas tokiu būdu (žr. 1 lentelę). 


1 lentelė Matematikos savaitinių valandų paskirstymas KM 
1924-1925 m. m. I-II pusmečiais!* 
































Kursas Aritmetika | Algebra | Geometrija | Trigonometrija 
Parengiamasis 2,- 3,3 3, 3 ŽŽ 
Jaunesnysis —,— 2,2 2,1 1;2 
Vyresnysis = 2,1 2,1 1,1 





Gimnazijų abiturientai buvo priimami tiesiai į jaunesnįjį kursą, ku- 
riame buvo dėstomi šie dalykai: tikyba, taktika, taikomoji taktika, to- 
pografija, artilerija, fortifikacija, šaudymo mokymas ir statutas, lietuvių 
kalba ir literatūra, Tėvynės pažinimas, fizika ir chemija, algebra, geo- 
metrija, trigonometrija, higiena, kulkosvaidžio kursas, įgulos, lauko 
ir vidaus tarnybos, drausmės statutai, gimnastika, vokiečių ir prancū- 
zų kalbos; vyresniajame kurse — tikyba, taktika ir karo technika, taiko- 
moji taktika, karo istorija, topografija, fortifikacija, artilerija, karo ad- 
ministracija, karo teisė, karo pedagogika, šaudymo mokymas ir lauko 
tarnybos statutas, lietuvių literatūra, Tėvynės pažinimas, algebra, geo- 
metrija, trigonometrija, visuotinė istorija, minosvaidis, tipologija, vo- 
kiečių ir prancūzų kalbos, gimnastika. Matematines disciplinas dės- 
tė: plk. ltn. Jeronimas Vyšniauskas, mjr. Stasys Zaskevičius, kapitonai 
Augustas Kynas ir Karolis Šukšta"". 

Pirmas mokymo planas ne visiškai pavyko, „nes aš pats ne visai ge- 
rai buvau orientuotas visose mokslo šakose, nebuvo medžiagos ir silpnas 
kariūnų mokslo cenzas. Reikėjo daug ką derinti. Reikėjo derinti laikas, 
kad bendrai nenukentėtų karo dalykai, sykiu — kad neišeitų karininkas 
į kariuomenę su ribotomis karo žiniomis. Antra — reikėjo stebėti, kad 
karininkas būtų daugiau išsilavinęs, kad karininkas, išėjęs į gyvenimą, 





!8 LCVA. E 1451. Ap. 2. B. 11. L. 76-78. 
P LCVA. E 1451. Ap. 2. B. 11. L. 81, 99, 1199, 115. 

būtų plačiau apsišvietęs, kad bendri dalykai palengvintų karininkui ge- 
riau suprasti karo dalykus“??, — rašė atsiminimuose plk. ltn. P. Kaunas. 
Pirmajame mokymo plane buvo dalykų pasikartojimų tiek jaunesniaja- 
me, tiek vyresniajame kurse. Dėl to nukentėjo kariniai dalykai. Į pirmajį 
mokymo planą daug pagrindinių karo dalykų neįtraukta, pvz., karo isto- 
rijos, karo geografijos ir kitų dalykų, nes šiems dalykams dėstyti nebuvo 
surasta lektorių. Tuo metu buvo labai mažai generalinio štabo karininkų, 
o ir tie patys užsiėmę. Ilgainiui šis trūkumas buvo pašalintas. 

Mokymo planai kasmet tobulėjo ir jau 1927-1928 m. m. moky- 
mo plane ir bendruose dėsniuose nustatyti KM principai: iš specialiųjų 
kursų bendrieji dalykai buvo pašalinti; visi kariniai dalykai jau įtraukti. 
Labai aktualus buvo lektorių klausimas - stengtasi, kad kiekvienas lekto- 
rius būtų patyręs dėstomojo dalyko specialistas; į mokyklą lektorių par- 
eigoms kviečiami generalinio štabo karininkai, kurie buvo kvalifikuoti 
specialistai ir turėjo dėstyti svarbiausius dalykus. Jų pareiga praplėsti ka- 
riūnų akiratį. Generalinio štabo karininkų darbas KM suteikė lektorių 
personalui daugiau svarbos. 

Daugėjant baigusiųjų aštuonias gimnazijos klases, 1928 m. buvo pa- 
naikintas parengiamasis kursas ir į KM imta priimti tik abiturientus — 
baigusius visą gimnazijos ar atitinkamą mokyklos kursą. Jie, stodami į 
KM, turėdavo laikyti konkursinius lietuvių kalbos ir Lietuvos istorijos 
egzaminus. Priimti turėdavo dar pereiti parengiamąjį periodą ir vėl lai- 
kyti egzaminus, kad būtų galima įsitikinti jų tinkamumu. 

"Tuo metu buvo dėstoma bendroji taktika, pėstininkų taktika, tikyba, 
karo istorija, karo teisė, karo psichologija, kariuomenės organizacija, in- 
tendantūra, topografija, pionierių dalykai, cheminės medžiagos, artileri- 
ja, kavalerija, aviacija, minosvaidžio, sunkiojo kulkosvaidžio kursai, ry- 
šiai, vokiečių kalba, sportas ir gimnastika, dainavimas, šokiai. Dėstomų 
dalykų svarba buvo vertinama koeficientais nuo 6 iki 10, o kariūno ži- 
nios — pažymiais nuo 1 iki 10. Ši sistema buvo patogi nustatyti kariūnų 
išsilavinimui ir, baigiant KM, vyresniškumui. 





20 Atsiminimai iš Karo Mokyklos darbuotės (plk. ltn. P. Kauno atsiminimai. 1929 m. 
vasario 5 d., Biržai) // Kariūnas, 1934, Nr. 13-14, p. 34. 

Kaip jau anksčiau minėta, nuo pat KM įkūrimo organizuojami įvai- 
rūs karių kvalifikacijos kėlimo ir tobulinimo kursai — kai kurių kursų iš- 
leista po kelias laidas. 1925 m. gruodžio 3 d. buvo įsteigtas Mokomasis 
kautynių skyrius, kuriam pavesta organizuoti atsargos karininkų rengi- 
mo kursus. 1926 m. KM įsteigti aspirantų kursai (apie tai vėliau plačiau). 

Kvalifikuotiems karininkams parengti buvo organizuojami specialūs 
kursai. 1932 m. liepos 1 d. KM buvo išleista pirmoji karininkų ginkli- 
ninkų laida — jaun. leitenanto laipsnis suteiktas 10 karininkų. Į kari- 
ninkų ginklininkų kursus priimami aspirantų kursą baigę atsargos kari- 
ninkai. Priimant pirmenybė suteikiama baigusiems Aukštesniąją techni- 
kos mokyklą (toliau — ATM), o neatsiradus reikiamam kandidatų skai- 
čiui — priimami ir be techninio pasirengimo, bet stiprūs matematikai. 
Kursuose dėstoma aukštoji matematika, išorinė ir vidaus balistika, pabū- 
klų teorija, karinė optika ir chemija, pirotechnika, automobilizmas, visų 
Lietuvos kariuomenėje esančių ginklų ir šaudmenų veikimas, kliūtys ir 
jų pašalinimas ir ginklų priežiūra. Kursantai buvo rengiami visoms ka- 
riuomenės ginklų rūšims. Antroji ginklininkų laida išleista 1933 m., ją 
baigė 17 klausytojų; trečioji —- 1937 m. gruodžio 18 d. ir ją baigė apie 30 
klausytojų. Šios laidos mokslai truko 15 mėnesių. Baigusiems ginklinin- 
kų kursus kardus įteikdavo ne Respublikos prezidentas, bet kuris nors 
aukštesnysis kariuomenės viršininkas. 

1939 m. kovo 16 d. KM organizuoti pėstininkų sunkiųjų ginklų kur- 
sai, kurių tikslas — pasitobulinti šaudant iš sunkiųjų ginklų ir susipažin- 
ti su kintančia jų panaudojimo taktika. Dviejų mėnesių kursuose tobu- 
linosi 31 karininkas, turintis stažą sunkiųjų kulkosvaidžių ir automati- 
nių pabūklų daliniuose. 

1940 m. vasario 19 d. — birželio 1 d. prie KM karininkams buvo 
surengti lėktuvų automatinių pabūklų pirmosios laidos kursai: vasario 
19 d. - kovo 2 d. vyko teorinė, o gegužės 15 d. — birželio 1 d. — prak- 
tinė dalis. Į kursus paskirstyti iš kiekvienos priešlėktuvinio motorizuo- 
to dalinio kuopos po du, iš KM — du, Karo aviacijos mokyklos ir prieš- 
lėktuvinės apsaugos rinktinės — tris karininkus. Balandžio 1 d. — bir- 
želio 28 d. vyko sunkiųjų kulkosvaidžių ir automatinių pabūklų kur- 
sai: balandžio 1—24 d. teorinė, o birželio 10-28 d. praktinė dalis, į ku- 

riuos buvo paskirstyti: iš kiekvienos divizijos nuo 6 iki 10 karininkų, iš 
kavalerijos 4—7 karininkai, iš KM, Karo aviacijos mokyklos, Vilniaus ir 
Kauno komendantūrų — po vieną karininką. Abiejų kursų vadovu ski- 
riamas mjr. Aleksas Bartkus (1893 03 16—1941 06 24 prie Švenčionėlių 
sušaudytas NKVD). 

1940 m. balandžio 22 d. — gegužės 11 d. veikė minosvaidininkų kari- 
ninkų kursų ketvirtoji laida. Ją baigė 16 devynių pėstininkų pulkų ir vie- 
nas KM karininkas. Kursų vadovas — Pėstininkų inspekcijos mjr. Kostas 
Kėželis (1901 06 03 —?, VR bataliono vadas). 

Devynioliktoji KM laida buvo surinkta 1935 m. rugsėjo 15 d. Tai 
pirmoji laida, kurios mokymas truko 3 metus. Šios laidos mokymo pro- 
grama buvo nauja — pritaikyti nauji mokymo metodai. Mokslas KM pa- 
gal naują programą atitiko kitų aukštųjų mokyklų programas. Atrinkti 
kandidatai po 2-3 savaičių mokymo KM buvo išsiųsti į kariuomenės 
pulkus, kur per 7 mėnesius turėjo išeiti jaunų kareivių apmokymo kursą 
ir baigti mokomosios kuopos kursą. Šios stažuotės tikslas — pažinti ka- 
reivių gyvenimą, jų rūpesčius, džiaugsmą ir psichologiją. Mokomosios 
kuopos kurso metu buvo susipažįstama su ginklais, šaudyba, statutais ir 
lauko pratybomis. 

Grįžus į KM mokymą nuo pradžių ir nuodugniai vykdė mokyklos 
karininkai ir vyresniojo kurso kariūnai. Vidaus, įgulos tarnybos ir draus- 
mės statutų buvo kruopščiai mokomasi pirmaisiais mokslo metais, o ri- 
kiuotės ir lauko tarnybos statutai teoriškai ir praktiškai studijuojami vi- 
sus trejus metus. Labai daug dėmesio skiriama ginklų nagrinėjimui ir 
naudojimui. Be statutų ir ginklų, dėstoma karo istorija, bendroji, pėsti- 
ninkų, artilerijos, kavalerijos taktika, pionierija, topografija, ryšiai, karo 
teisė, šaudyba, sanitarija ir higiena, fizinis lavinimas, jojimas, sprogsta- 
mosios medžiagos, cheminis ginklas, tikyba, užsienio (vokiečių, rusų) 
kalbos, dainavimas, etiketas ir šokiai. Lektoriui baigus dėstyti dalyką 
tuoj pat rengiami egzaminai. 

1940 m. sausio mėn. KM kariūnams ir aspirantams dėstė šie karinin- 
kai ir lektoriai: 

e generalinio štabo pulkininkas B. Jakutis; 

e pulkininkai Antanas Banėnas (1897 02 15-1979 03 11 Patname, 

JAV), Jackus Banys (1891 02 01-1943 11 12 Norilsko lageryje, plk.), 
inž. Stasys Birutis (1893 08 06-1972 01 26 Niujorke, plk.); 

e generalinio štabo pulkininkai leitenantai J. Jankauskas, V. Sutkus, 
Jonas Šepetys (1901 10 09 - 2); 

e pulkininkai leitenantai Antanas Gavelis (1901 05 18- 
1984 07 02, baigęs Prancūzijos aukštąją aeronavigacijos mokyklą, 
1942-1949 m. — Kauno Aukštesniosios technikos mokyklos direkto- 
rius, atleistas kaip politiškai sovietams nepatikimas), inž. A. Jurskis, 
Adolfas Lapšys (1899 10 28-1942 10 17 sušaudytas Sverdlovsko ka- 
lėjime); vet. gyd. Ksaveras Mašanauskas (1893 08 31-1962 12 13, ka- 
lėjęs Sibiro lageriuose), Antanas Motuzas (1899 07 24-1982 08 21, 
plk.), gyd. Antanas Pogirskis-Pagirys (1895 05 161941 10), Laurynas 
Statkevičius (1891 08 11-1944 04 01 Norilsko lageryje), Antanas 
Šurkus (1893 06 30-1953 12 05, sovietinis plk.), Narcizas Tautvilas 
(buv. Ferencas, 1903 01 05-1973 08 18 Vašingtone, Birželio sukili- 
mo dalyvis), inž. Juozas Vitkus (1901 11 26-1946 07 02 Žaliamiškyje, 
Leipalingio vls., susirėmime su NKVD kaip vienas aukščiausių Dzūkijos 
partizanų vadų Kazimieraitis); 

e generalinio štabo majorai Bronius Beinaravičius-Bairiūnas, Jonas 
Juknevičius (1901 09 18-1964 09 02 Čikagoje, gen. št. plk. ltn.), 
Antanas Malijonis (1904 06 14-1998 07 11, Sibiro lagerių kalinys, 
plk. ltn.), Juozas Navikas (1908 02 24-1970 12 12, kalintas sovieti- 
niuose lageriuose); 

e majorai Zenonas Drongis (1895 07 21-1975 11 25, tarnavo 
Vietinėje rinktinėje, kalėjo Rusijoje), Jonas Stakionis (1898 04 26-1956, 
plk. Itn.), Ignas Šešplaukis (1897 11 29-1973 09 15 Los Andžele, JAV, 
pik. Itn.), Bronius Vaivada, Balys Žitkevičius (1897 04 25-1996 10 28, 
buvo tremtyje, sulaukė Nepriklausomybės, dalyvavo atsikūrusių šaulių ir 
savanorių veikloje Kaune); 

e kapitonai Norbertas Adomkevičius-Adomkaitis (1905 06 06- 
1966 05 05 Bostone), inž. Stasys Bagdonas (1901 07 14 — ?, buvo so- 
vietiniuiose lageriuose), Albinas Bulvičius (1904 08 29-1941 06 23 
prie Kurklių, Anykščių r., vokiečių aviacijos antskrydžio metu), Antanas 
Griškevičius-Griškėnas (1903 09 30-1965 06 03 Čikagoje), Sergijus 

Staniškis (1900 02 11-1952 02 02 kautynėse su NKVD daliniais Prienų 
šile kaip vienas Suvalkijos partizanų vadų Litas, plk. - 1998, po mirties), 
Antanas Staronis (1901 06 12-1944 03 24 Taišeto lageryje), Vincas 
Stasaitis (1901 05 15 — ?), Krysius Šlekys (1909 12 10-1945 Juodgirio 
miške, Garliavos vls., Kauno aps. partizanaudamas); 

e leitenantai Augustas Ališauskas (1907 10 28-1981 10 03 Ka- 
nadoje), Herbertas Ašmutaitis (1913 07 26 — ?), Bronius Blauzdžiūnas, 
Valentinas Irlikis (1912 11 22-1990 01 16 Los Andžele, JAV), 
Povilas Kaušakys (1915 09 28-1976 10 05, 1965 m. — ekonomikos 
dr., 1967 m. — doc., dėstė LŽŪA), Juozas Krikštaponis (1912 03 01- 
1945 01 12 mūšyje su NKVD Užulėnio miške, Ukmergės aps., kaip vie- 
nas iš Aukštaitijos partizanų vadų, 2002 m. — pulkininkas, po mirties), 
Leonas Lendraitis (1904 12 23 — ? JAV), Vytautas Pečiūra (1908 06 08- 
1986 07 03, kpt., kalintas SSRS, nuo 1942 m. užverbuotas NKVD 
agentas, iš Jono Misiūno-Žalio Velnio (1910-1947 03 11 nužudytas 
Maskvoje, plk. — po mirties) NKVD pavedimu apgaule perėmęs vado- 
vauti Didžiosios Kovos partizanų apygardai kpt. Griežto slapyvardžiu ir 
likvidavęs ją, LSSR „meno veikėjas“), Antanas Petkūnas (1914 10 19— 
1944 08 15 Norilsko lageryje), Nikodemas Reikalas (1909 07 31- 
1985 JAV), Juozas Sakalauskas (1900 04 01-1943 01 02 Norilsko lag., 
mjr.), Ipolitas Šagamogas, Domas Šlapkauskas-Šlapkūnas (1909 07 28 — 
? JAV), Bronius Velykis (1912 08 07-?, tarnavo Savisaugos daliniuose), 
Marijonas Klimavičius (1912 12 01-1996 05 10 Australijoje); 

e jaunesnieji leitenantai Antanas Duoba (1911 11 25 — ?, tarnavo 
Savisaugos daliniuose), Kazys Griauzdė (1909 05 24-2003 03 17, tar- 
navo savisaugos daliniuose); 

e inžinieriai J. Mikalauskas, V. Mintaučkis; 

e syd. Antanas Starkus (1901 01 07-1975 08 17 Brukline, JAV, 
j. ltn., dr., doc.). 


Karo aviacijos mokykla 


Ši mokykla veikė 1919 m. Kaune, viršininkas buvo Konstantas 
Fugalevičius (1897-1919 09 03, kpt.), ir 1932-1940 m., viršinin- 

kas buvo Viktoras Reimontas (1898 02 05-1947 02 28 Augsburge, 
Vokietijoje, plk. Itn.). Mokykla buvo įsteigta 1919 03 12 ir 1919 12 16 
išleido 34 aviatorius — 19 lakūnų ir 15 žvalgų. 23 iš jų buvo suteiktas in- 
žinerijos leitenanto ir 9 — inžinerijos puskarininkio laipsnis. Pirmaisiais 
skraidymo instruktoriais buvo 3 vokiečiai ir lietuvis Pranas Hiksa 
(1897 05 23-1966 04 04, kpt.). 1932 10 01 mokykla buvo atkurta. Joje 
buvo karininkų ir puskarininkių klasės. Baigusiems karininkų klasę ir at- 
likus skraidymo pratimus buvo suteikiamas II rango (vėliau — eilės), at- 
likus papildomus skraidymo pratimus ir išskraidžius papildomą valan- 
dų skaičių — I rango (vėliau — eilės) karo lakūno vardas. Baigusiesiems 
puskarininkių klasę buvo suteikiamas jaunesniojo puskarininkio laips- 
nis ir II rango (vėliau — eilės) karo lakūno vardas. Mokslas truko 2 me- 
tus. 1937 m. puskarininkių klasė buvo praplėsta įsteigiant oro šaulių 
ir mechanikų klases. Mokslas buvo pratęstas iki 3 metų. SSRS okupa- 
vus Lietuvą 1940 10 18 mokykla buvo uždaryta?!. 1937 m. puskari- 
ninkių klasėje jaun. ltn. Juozas Andriušis skaitė matematikos kursą: la- 
kūnams — 20 val., mechanikams — 8 val.?? Yra išlikęs plk. inžinieriaus 
Antano Gustaičio parengtas paskaitų konspektas „Skridimo mechanika“ 
(1937, 145 psl.), kuriame plačiai taikoma elementarioji matematika ir 
fizika“?. Karininkų klasėje matematika nebuvo dėstoma, tačiau discipli- 
nų, kuriose buvo taikoma matematika, buvo labai daug; aviacijos teori- 
ja, navigacija, fotografija, oro šaudymo teorija, meteorologija, techninė 
braižyba, medžiagų atsparumas ir technologija, šaudyba ir bombų mėty- 
mo teorija, elektrotechnika, radiotechnika?“. 


Aspirantų tarnyba 


KM taikos meto sąlygomis parengdavo ir išleisdavo pakankamą skai- 
čių karininkų, reikalingų Lietuvos kariuomenei, bet reikėjo ieškoti būdų, 
kaip parengti kuo daugiau karininkų karo metui, didesnei kariuomenei. 





2 VLE. T. 9. 

2 LCVA. E 1451. Ap. 3. B. 11 
2 LCVA. F 1451. Ap. 3. B. 49 
2 LCVA. E 1451. Ap. 2. B. 33 


4.L. 2, 27. 

To meto visus Lietuvos atsargos karininkus galima suskirstyti į šias 
grupes: 1) buvę užsienio valstybių kariuomenių karininkai, adeisti iš ka- 
riuomenės dėl senyvo amžiaus; 2) karininkai, atleisti iš kariuomenės dėl 
blogos atestacijos; 3) karininkai, kurie tapo jais kovų dėl Lietuvos nepri- 
klausomybės laikotarpiu, bet pirmai progai pasitaikius išstojo iš kariuo- 
menės — norėdami toliau mokytis arba grįžti prie savo darbo. 

Pirmos ir antros grupės karininkų, pašauktų į kariuomenę, nebūtų 
buvę daug, ir juos tinkamai panaudoti dėl jų asmeninių savybių nebū- 
tų buvę galima. Todėl kalbant apie atsargos karininkus, liko tik trečia gru- 
pė. Šių karininkų dauguma išėjo sutrumpintą KM kursą, todėl dėl tinka- 
mo jų parengimo kilo abejonių. Tuo labiau kad šie karininkai, išėję iš ka- 
riuomenės, nuo jos nutolo, užsiėmė savo darbu (veikla). Buvo tik nedide- 
lis atsargos karininkų skaičius, kurie sekė karo mokslą, domėjosi kariuo- 
menės reikalais. Lietuvos jaunuoliai, baigę aukštesniąją arba aukštąją mo- 
kyklą, tarnavo kariuomenėje tokiomis pačiomis sąlygomis, kaip ir kiti pi- 
liečiai, o baigusiems mokomosios komandos kursą buvo suteikiamas pus- 
karininkio laipsnis ir, tarnybos laikui pasibaigus, jie paleidžiami į atsargą. 
Mobilizacijos metu šiuos atsargos puskarininkius skiriant į karininkų vie- 
tas nieko gera tuo nebūtų pasiekta, nes mokomosios komandos žinių kur- 
so karininkui neužteko, mat jie būdami atsargoje negalėjo tobulintis. 

Todėl, siekiant išspręsti ir sutvarkyti atsargos karininkų problemą, nuo 
1926 m. pradedamas atsargos karininkų rengimas, steigiami aspirantų 
kursai. Pirmoji aspirantų laida susirinko 1926 m. sausio 8 d., mokslas pra- 
dėtas sausio 15 d., o mokslo kursą gruodžio 1 d. baigė 14 atsargos puskari- 
ninkių: Petras Barkauskas (1903 01 15 —?, dirbo pradžios mokyklų moky- 
toju), Stepas Derbutas (1904—1946 03 09 sušaudytas Vilniuje, buvo parti- 
zanų būrio vadas Alsėdžių apylinkėse), Juozas Girdauskas (1902 05 103, 
dirbo Šaulių sąjungoje), Jonas Kaunas (1908 08 18 — ?, mokytojavo), 
Jurgis Keras (1903 09 17-1948 05 26 žuvo kaip partizanų būrio va- 
das kautynėse su Kuršėnų sovietiniais baudėjais Šilalės rajone), Augustas 
Kriauza (1903 10 01-1975 06 02, mokytojavo, kalėjo sovietiniuose lage- 
riuose), Antanas Laugalis (1901 06 17-1943 07 02, mokytojavo), Bronius 
Lazauskas-Lazėnas, Pranas Petrušauskas (1902 10 08-?, buvo policijos 
darbuotojas, ūkininkavo), Leonas Prėnas (1904 08 18—?, buvo girininku, 

išeikvojo valdiškus pinigus ir apie 1932 m. pabėgo į užsienį), Jonas Senkus 
(1902 09 07 —?, dirbo policijoje), Juozas Širkauskas (1904 07 08 —?, mo- 
kytojavo, dirbo policijoje), Gabrielius Verbliugevičius (1901 08 19 - ?, 
dirbo Panevėžyje), Jonas Zaliauskas-Žaliūnas (1902 03 28-1970 08 04, 
mokytojavo). Tik 1927 m. vasario 16 d. Lietuvos Respublikos preziden- 
to aktu Nr. 53 ir vasario 17 d. įsakymu kariuomenei Nr. 26 minėtiems at- 
sargos puskarininkiams suteikiamas leitenanto laipsnis ir jie įskaitomi į 
pėstininkų karininkų atsargą. Pasirašė Lietuvos Respublikos prezidentas 
A. Smetona, krašto apsaugos ministras plk. ltn. A. Merkys, už vyriausiojo 
štabo viršininką — generalinio štabo plk. Vladas Skorupskis (1895 09 26— 
1961 05 20 Vidurinėje Azijoje). 

1927 m. rugpjūčio 2 d. įsakymu kariuomenei Nr. 95 buvo paskelb- 
tos aspirantų priėmimo, tarnybos ir mokymo laikinosios taisyklės, kurių 
1 str. skelbė, kad „šiuo įvedama Lietuvos kariuomenėje aspirantų insti- 
tutas“. Į aspirantų kursus priimami pašaukti atlikti privalomąją karo tar- 
nybą asmenys, baigę ne mažiau kaip 6 klasių aukštesniąją mokyklą ir tin- 
kami rikiuotei. Jie „laikomi kandidatais atsargos karininko laipsniui įgy- 
ti ir vadinami aspirantais“ (str. 2). Vėliau reikalavimai sugriežtinti — as- 
pirantai turėjo būti baigę gimnaziją. 

Aspirantams buvo nustatyta 12 mėn. aktyvi (tikroji) karo tarnyba (ši 
taisyklė buvo netaikoma artilerijos aspirantams, pašauktiems 1926 m.). 
Aspirantų neskirdavo į ūkio ir apskritai į ne rikiuotės tarnybos vietas. 
Aspirantais negalėjo būti: a) asmenys, kaltinamieji arba teisiamieji, kol 
jų bylos bus galutinai išspręstos, b) asmenys, teismo nubausti ar kurių 
teisės apribotos ir c) asmenys, teismo sprendimu nubausti už vagystę, 
sukčiavimą, svetimo turto pasisavinimą ir kitus kario vardą žeminančius 
veiksmus. Aspirantai priimami į kariuomenę vieną kartą per metus kar- 
tu su rudens šaukimo naujokais. Aspirantai, priimti į kariuomenę, skirs- 
tomi į ginklų rūšis ir dalis pagal vyriausiojo štabo viršininko nurodymus: 
a) į pėstininkus ir kavaleriją —- minimalus mokslo cenzas — aukštesniosos 
mokyklos (gimnazijos) 6 klasės, b) į artileriją ir aviaciją — aukštesnioji 
mokykla (gimnazija), c) į technikos dalis — 6 Lietuvos universiteto tech- 
nikos fakulteto semestrai, ATM, d) į sanitarijos ir veterinarijos tarnybą — 
tik sanitarijos ir veterinarijos medikai. 

Piliečiai, norėję įstoti į aktyviąją karo tarnybą aspirantais, turėjo raš- 
tu pranešti savo apskrities naujokų ėmimo komisijos pirmininkui prieš 
du mėnesius iki naujokų šaukimo. Dalies vado nuožiūra iš aspirantų, at- 
vykusių į dalį, buvo sudaromas specialus būrys arba skyrius. Dalių va- 
dai pasirūpindavo tinkamais instruktoriais, kad aspirantai per du mėne- 
sius išeitų visą naujokų mokymo programą. Aspirantų kursų klausyto- 
jų sudėtį kasmet nustatydavo ir skirstydavo Vyriausiojo štabo viršinin- 
kas. Apygardų viršininkai kasmet iki gruodžio 15 d. pristatydavo vyriau- 
siojo štabo viršininkui aspirantų sąrašus, jų atestacijas ir duomenis apie 
išsilavinimą. Atlikę stažą dalyse, aspirantai buvo grąžinami į aspirantų 
kursus laikyti atsargos leitenanto laipsnio egzaminus. Aspirantams, tin- 
kamai atestuotiems, bet egzaminų neišlaikiusiems, egzaminų komisijos 
nuožiūra galėjo būti leidžiama laikyti egzaminus dar kartą, jei jie po pir- 
mojo kartotinio šaukimo būtų tinkamai atestuoti. 

Aspirantų tarnyba buvo skirstoma taip: a) apie 2 mėnesius — naujokų 
apmokymas dalyje, b) apie 6 su puse mėnesio — mokslas aspirantų kur- 
suose, c) apie 3 su puse mėnesio — stažas dalyse (šis straipsnis nelietė an- 
trosios aspirantų kursų laidos). 

Aspirantų mokymas ir auklėjimas savo esme nė kiek nesiskyrė nuo ka- 
riūnų mokymo ir auklėjimo, tik aspirantų mokymo plane ypač pabrėžta 
specializacija. Štai 1930 m. laida mokėsi aspirantų kursuose 01 07-06 14 
šių dalykų: rikiuotė, instruktavimas, šaudymo pratybos, taikomoji takti- 
ka ir taktika, artilerija, topografija, fortifikacija, ryšiai, ginklai, šaudyba, 
kariuomenės organizacija ir ūkis, karo teisė, karo higiena, statutai, gim- 
nastika ir sportas, dainavimas ir išlaikė 8 egzaminus“. Matematikos da- 
lyko nebuvo, tačiau disciplinų su matematikos taikymu — daug. Stažuotė 
dalyse šiai laidai tęsėsi nuo 06 14 iki 10 14. Ryšių batalione stažavosi 21, 
pionierių batalione - 18, autokuopoje — 16, karo aviacijoje - 12 aspiran- 
tų. Ryšininkai turėjo 176 teorijos ir 248 pratybų valandas, pionieriai — 
190 teorijos ir 220 pratybų, automobilininkai — po 200 teorijos ir praty- 
bų valandų, aviatoriai — 210 teorijos ir 85 pratybų valandas. Be to, 1 as- 
pirantas stažavosi karo sanitarijos dalyje, 1 — artilerijos tiekimo skyriuje. 

Nemaža aukščiau minėtų užsiėmimų buvo su daugeliu matematikos tai- 
kymų. Po stažuotės aspirantai išlaikė baigiamuosius egzaminus ir 10 31 
buvo išleisti į atitinkamų kariuomenės dalių atsargą““. 

1931 m. buvo priimta nauja kariūnų aspirantų priėmimo ir tarnybos 
tvarka. Iki tol veikusios aspirantų priėmimo ir tarnybos taisyklės (besi- 
mokantiems kitose mokyklose) kariūnams aspirantams keldavo kai ku- 
rių problemų, tarp kurių svarbiausia buvo ta, kad karo tarnybos pabai- 
ga (spalio paskutinės dienos) nesutapdavo su kai kurių mokyklų mokslo 
pradžia. Todėl kai kurie kariūnai, baigę tarnybą spalio pabaigoje, tais me- 
tais nebegalėdavo tęsti mokslo. Karo prievolė jiems mokymąsi sutrukdy- 
davo ne vienus, o dvejus metus. Be to, stojantiems į aspirantus iki tol ga- 
liojusios taisyklės reikalavo per mažo mokslo minimumo - būtent 6 gim- 
nazijos klasių. Kelerių metų patirtis parodė, kad jaunuoliai, nebaigę aukš- 
tesniosios mokyklos (gimnazijos), dažniausiai nesugeba per trumpą aspi- 
rantų tarnybos laikotarpį įsisavinti atsargos karininkams reikalingų da- 
lykų. Ypač jiems buvo sunku mokytis tų karinių dalykų, kurie reikala- 
vo daugiau matematikos, fizikos ir istorijos žinių. Aspirantais imta priim- 
ti 18-29 metų asmenis, baigusius ne mažiau kaip aukštesniąją mokyklą 
(gimnaziją) ir tinkamus rikiuotei. Pagal ginklų rūšis kandidatai į aspiran- 
tus buvo skirstomi, atsižvelgiant į komplektavimo sąlygas, jų pageidavi- 
mus, kūno sudėjimą, sveikatą, esamų vietų skaičių ir specialybes. Į sani- 
tarijos ir veterinarijos specialybę aspirantais priimami tik baigę ne mažiau 
kaip 8 medicinos arba veterinarijos fakultetų semestrus. Aspirantais nega- 
lėjo būti teismo bausti didesnėmis kaip areštas bausmėmis, teisiami, tar- 
domi ir dėl kitų priežasčių aspirantais būti netinkami asmenys. 

Aspirantų kandidatus parinkdavo apskričių komendantai, dalyvau- 
jant apskrities viršininkui ir sanitarijos karininkui arba gydytojui civi- 
liui. Apskričių komendantų parinkti asmenys numatytu laiku atvykdavo 
jų žinion. Nuo atvykimo dienos jie gaudavo naujokams nustatytus mais- 
tpinigius ir valstybės lėšomis siunčiami į KM. Komisija nustatytą skaičių 
asmenų priimdavo į kariuomenę kandidatais į aspirantus. Kandidatai į 
aspirantus, išėję naujokų mokymą, išlaikę egzaminus ir gerai atestuoti, 

tapdavo aspirantais. Aspirantais arba kandidatais į aspirantus galėjo būti 
skiriami ir tikrosios tarnybos kareiviai, kurie atitiko keliamus reikalavi- 
mus. Atsargos kareiviai ir liktiniai puskarininkiai taikos metu į aspiran- 
tus nebuvo priimami. Kandidatai, nepriimti į aspirantus, karo prievolę 
atlikdavo bendra tvarka. Aspirantams ir kandidatams į aspirantus buvo 
leidžiama būti ir kitų mokyklų studentais ir mokiniais, jei tai netrukdy- 
davo eiti karo tarnybos pareigų. 

Aspirantai kariuomenėje iki 1937 m. tarnavo 12 mėnesių, įskaitant 
ir kandidatais ištarnautą laiką. Per tą laiką jiems buvo suteikiamas kariū- 
nams numatytas išlaikymas ir jie turėjo baigti atsargos jaunesniojo leite- 
nanto laipsniui įgyti numatytą mokymosi programą, išlaikyti egzaminus 
ir atlikti praktiką. Pvz., penktosios aspirantų laidos (1930 m.) mokymo 
plane rikiuotei buvo skirta 65 val., instruktavimui (šaudymo, grandies, 
kautynių mokymo, durtuvų kovos, užsiėmimų grupėmis prie įvairių pa- 
būklų) — 60 val., parengiamiesiems šaudymo pratimams koviniais šovi- 
niais (iš šautuvų, lengvųjų ir sunkiųjų kulkosvaidžių) — 54 val., taikoma- 
jai taktikai (kautynių skyriaus, būrio ir kuopos mokymas) — 72 val., tak- 
tikai: pėstininkams — 45 val., artilerijai — 10 val., kavalerijai — 8 val., avia- 
cijai — 8 val., pasirengimui cheminiam karui — 10 val., artilerijai — 30 val., 
topografijai — 28 val., fortifikacijai - 48 val. (pėstininkams — 18, inžine- 
rijos būriams — 30 val.), ryšiams — 52 val. (pėstininkams — 22, inžinerijos 
būriams — 30 val.), šaudybai — 20 val., teoriniam ir praktiniam susipaži- 
nimui su ginklais — 60 val. (šautuvas, granatos, revolveriai — 7 val., kul- 
kosvaidis: teorija 28 val., praktiniai užsiėmimai — 8 val.; minosvaidis: te- 
orija — 20 val. praktika — 8 val.; šarvuočiai ir tankai — 5 val.), kariuome- 
nės organizavimui ir ūkiui — 20 val., karo teisei — 10 val., karo higienai — 
12 val., statutams — 48 val.: vidaus — 8 val., drausmės — 6 val., įgulos - 6 
val., šaudymo — 10 val., lauko — 18 val.; pokalbiams įvairiais drausmės, 
psichologijos, auklėjimo ir kt. klausimais — 8 val., gimnastikai ir sportui 
— 130 val., rikiuotės dainų mokymui (2 val. per savaitę) — 20 val. Praktika 
buvo atliekama daliniuose, ir jai buvo skirta 42 dienos pėstininkų ir 25 — 
inžinerijos būriams. Egzaminai buvo laikomi iš taktikos ir lauko statuto, 
artilerijos, topografijos, fortifikacijos, šaudymo ir šaudymo statuto, ryšių, 
ginklų, kariuomenės organizavimo ir ūkio, visų statutų. 

Pradedant septintąja laida, Aspirantų tarnybos pradžia ir pabaiga 
pradėta derinti su kitų Lietuvos mokyklų mokslo metų pradžia ir pabai- 
ga, kad tarnybą baigę jaunieji karininkai galėtų laiku registruotis studi- 
joms universitete ir kitose aukštosiose mokyklose, kuriose mokslas pra- 
sidėdavo rugsėjo 15 d. Septintoji — dvyliktoji aspirantų laidos buvo iš- 
leistos 1932-1937 m. rugsėjo 15 d. Kandidatai į minėtas laidas būda- 
vo priimami į KM tuoj po rugsėjo vidurio, tik išleidus ankstesnę laidą. 
Dvyliktoje laidoje I aspirantų kuopą sudarė pėstininkai, o II aspirantų 
kuopos pirmą būrį - inžinerijos, o antrą — artileristų specialybės karinin- 
kai. Tai buvo didelis indėlis stiprinant Lietuvos atsargos karininkų gre- 
tas. Tais metais kariūnų laida nebuvo išleista, nes KM persitvarkė į tre- 
jų mokslo metų kursą, todėl kita kariūnų laida buvo išleista tik 1938 m. 

Septintąją laidą baigė 240, aštuntąją — 187, devintąją — 144, de- 
šimtąją — 132, vienuoliktąją — 212, dvyliktąją — 254, tryliktąją — 239 
(1938 m. rugsėjo 27 d.), keturioliktąją — 246 (1939 m. rugsėjo 18 d.) 
aspirantai. 

Penkioliktąją aspirantų laidą užklupo sovietinė okupacija. Jau 
Vilniaus pėstininkų KM 1940 m. spalio 2 d. baigė 284 jaunesnieji lei- 
tenantai (166 pėstininkai, 48 kavaleristai, 23 šarvuotininkai, 32 ginkli- 
ninkai, 11 aviacijos specialistų, 3 aviacijos pėstininkai ir 1 sanitarijos 
specialistas). KM 1940 m. spalio 2 d. įsakyme, kurį pasirašė mokyklos 
viršininkas gen. štabo plk. Vincas Kiršinas (1896 04 05-1943 03 24 
prie Aleksejevkos Kursko sr., gen. št. plk.) ir mokyklos politinis vadovas 
V. Povilavičius, jauni vadai raginami laikytis Raudonosios armijos tra- 
dicijų. 1940 m. liepos 17 d. krašto apsaugos ministro div. gen. Vinco 
Vitkausko, kariuomenės vado brg. gen. Felikso Baltušio-Žemaičio 
(1897-1957) ir politinio vadovo Jono Macijausko (1900-1981) įsa- 
kyme liaudies kariuomenei Nr. 94 reikalaujama liepos mėn. priimtus į 
KM iš tikrosios karo tarnybos kandidatus į aspirantus tuojau grąžinti į 
dalinius, iš kurių jie atvyko, o visus kitus iš karo tarnybos paleisti namo. 
Remiantis šio įsakymo 1 str. iš 34 kandidatų, liepos 19 d. 23 grąžinti 
į dalinius, o 11 (liktiniai) paleisti į namus. 39 kandidatai į aspirantus, 
liepos 5-6 d. atsiųsti iš dalinių į KM, liepos 12 d. priėmimo komisijos 
buvo priimti į KM šešioliktąją laidą, o liepos 20 d. grąžinti į dalinius. 

Apskričių karinių viršininkų parinkti 335 kandidatai taip pat buvo 
priimti į šešioliktąją aspirantų laidą, o liepos 20 d. jau buvo paleisti iš 
KM į namus. Visiems jiems mokykloje nuo liepos 6 iki 19 d. paskirtas 
kareivio davinys ir taip pat numatyta išmokėti algą už pusę mėnesio po 
2,5 lita. 


Aukštieji karininkų kursai 


Lietuvos kariuomenės Generalinis štabas, aprimus kovoms už nepri- 
klausomybę, ėmėsi organizuoti AKK, kurie turėjo papildyti ir suvieno- 
dinti karininkų žinias, parengti aukštesniuosius vadus. Šiam sumanymui 
įvykdyti 1921 m. kovo 10 d. Generalinis štabas išleido aplinkraštį, ku- 
riame skelbiama, kad krašto apsaugos ministro įsakymu nuo balandžio 
1 d. Kaune steigiami penkių mėnesių AKK. Toliau išvardytos sąlygos, 
kurias turėjo atitikti į kursus siunčiami karininkai, taip pat kiti nurody- 
mai dalinių vadams, kaip atrinkti į kursus siunčiamus kandidatus. Nuo 
privalomo į kursus siuntimo buvo atleidžiami tie karininkai, kurie papo- 
ručikio laipsnį (pirmas rusų karininko laipsnis) įgijo iki 1914 m. rugpjū- 
čio 1 d. Be to, karininkai buvo suskirstyti į dvi grupes: 1) įgiję karinin- 
ko laipsnį iki Pirmojo pasaulinio karo pradžios (rikiuotės karininkai); 
2) igiję karininko laipsnį karo metu Rusijoje, taip pat pirmųjų KM lai- 
dų karininkai. Vėliau į kursus nebuvo siunčiami ir karininkai, baigę visą 
KM dvejų metų kursą (nuo penktos ir vėlesnių laidų). 

1921 m. kovo 20 d. parengtame pirmame įstatymo projekte „Apie 
Aukštuosius karininkų kursus, steigiamus prie Krašto apsaugos minis- 
terijos“ daugiau aptariami materialiniai reikalai, t. y. lėšos, reikalingos 
kursams steigti, atlyginimo dydis lektoriams už paskaitas, taip pat kari- 
ninkams klausytojams suteikiamos kai kurios materialinės privilegijos. 

1921 m. kovo 24 d. įsakyme kariuomenei Nr. 60 skelbiama, kad 
nuo balandžio 1 d. steigiami AKK. Steigiant AKK buvo parengtas įsta- 
tymo projektas „Apie pirmenybes, duodamas karininkams, užbaigu- 
siems Aukštuosius karininkų kursus“, kurį 1921 m. kovo 25 d. pasi- 
rašė krašto apsaugos ministras plk. Itn. K. Žukas ir AKK viršininkas 
gen. ltn. Maksimas Katchė (Karche, 1879 11 05-1933 06 10). Šio įsta- 

tymo projekto 1 ir 2 str. nustato karininkams, baigusiems kursus „labai 
gerai“ arba „gerai“, turimo laipsnio vyresniškumą: jeigu mokslas kursuo- 
se truko ne daugiau kaip 6 mėnesius, tai pusė metų, jeigu daugiau kaip 6 
mėnesius, — tai metai. Nuo šio įstatymo (3 str.) paskelbimo dienos kaip 
bendra taisyklė nustatoma, kad karininkui, nebaigusiam AKK, negali 
būti suteiktas aukštesnis laipsnis negu majoro ir jis negali būti paskir- 
tas į aukštesnę negu neatskiro bataliono vado vietą. 4 str. išvardijamos 
išimtys, kurios neliečia 3 str. apribojimų: a) jie netaikomi karininkams 
(paporučikio) laipsnį gavusiems iki 1914 m. rugpjūčio 1 d.; b) karinin- 
kams, turintiems aukštesnį negu majoro laipsnį ar užimantiems aukštes- 
nę negu neatskiro bataliono vado vietą; c) suteikiamas aukštesnis laipsnis 
už pasižymėjimą kovoje ir d) skiriamiems į bet kurias vietas karo metu. 
Labai greitai paaiškėjo, kad 4 str. b punktas, taip pat kai kurie kiti šio 
įstatymo projekto punktai turėjo būti pakeisti, todėl šis įstatymo projek- 
tas Seime nebuvo galutinai priimtas, tačiau kursai daugiau kaip pusan- 
trų metų juo vadovavosi savo veikloje, kol Seime buvo priimtas statutas. 

AKK steigimas susidūrė su kliūtimis. Nebuvo nei kursams skir- 
tų patalpų, nei mokomųjų priemonių, nei lektorių. Svarbiausia reikė- 
jo sudaryti specifinėms Lietuvos sąlygoms pritaikytą mokymo progra- 
mą. Pirmuosius organizacinius darbus atliko gen. ltn. M. Katchė, ku- 
ris 1921 m. balandžio 1 d. buvo paskirtas kursų pirmuoju viršininku, o 
kursus reikėjo pradėti balandžio 1 d. 

Laiko trūko, o darbo — begalės: reikėjo apsvarstyti keletą įstatymų 
projektų ir etatus, rasti tinkamas patalpas, įgyti įvairaus inventoriaus, 
pakviesti lektorius, sudaryti nors laikiną mokymo planą ir, pagaliau, iš 
anksto parinkti tarnybai karininkus, kurie galėtų padėti šį sunkų kūry- 
binį darbą atlikti numatytu laiku. 

Gavęs paskyrimą gen. ltn. M. Katchė padėti atlikti darbui numatė du 
karininkus: mjr. Brunoną Štencelį, kuris pirmuose kursų etatuose buvo 
numatytas mokymo reikalų vedėju, ir kpt. Juozą Urbšį (1896 02 29— 
1991 04 30, diplomatas, paskutinis nepriklausomos Lietuvos Užsienio 
reikalų ministras 1940 m., vertėjas, sovietinių lagerių kalinys) - būsimą 
kursų adjutantą. 

1921 m. balandžio 6 d. įsakymu kariuomenei Nr. 71 skelbiami lai- 
kinieji AKK bendrieji dėsniai, kuriuose nurodoma, kad kursų tikslas — 
suteikti kuo daugiau ir išsamesnių teorinių ir praktinių žinių karinin- 
kams ir parengti juos eiti auklėtojų ir vadų pareigas didesnėse kariuo- 
menės dalyse. Šiuos dėsnius, liečiančius vidaus gyvenimą, o ypač mo- 
kymo rengimo principus ir jų įvykdymo būdą, įgyvendinti buvo ne- 
lengva, nes tai Lietuvos kariuomenei buvo nauja. Dėl ypatingų jos kū- 
rimosi sąlygų negalima buvo remtis kaimyninių valstybių panašių mo- 
kymo įstaigų pavyzdžiais, reikėjo ieškoti savito tipo, taip pat pareng- 
ti savus principus ir metodus. Sprendžiant šiuos svarbius klausimus 
daug padėjo generalinio štabo gen. L. Radus-Zenkavičius, kuris tuo 
metu buvo generolas ypatingiems reikalams prie krašto apsaugos mi- 
nistro. Generolas L. Radus-Zenkavičius naudingais ir praktiškais patari- 
mais, paremtais įvairiapusiu Pirmojo pasaulinio karo patyrimu, padėda- 
vo gen. ltn. M. Katchei išspręsti tuos svarbesniuosius klausimus. 

Kadangi paruošiamiesiems darbams skirtas laikas buvo labai trum- 
pas, tai daug ką reikėjo daryti skubomis ir padedant kitoms įstaigoms. 
Dėl butų problemos kursai pradėjo darbą pavėluotai. Reikalingiausi 
įrengimo darbai baigti tik balandžio 11 d., o kitą dieną jau suvažiavo iš 
dalinių karininkai kandidatai, balandžio 13 d. įvyko oficialus kursų ati- 
darymas. 10 val. Įgulos bažnyčioje įvyko pamaldos, o 12 val. keičiamo- 
ji sudėtis ir svečiai susirinko pirmuose kursų rūmuose — Tolstojaus g. 1 
(ruomečiai Teisingumo ministerijos rūmai). 

Iškilmėse dalyvavo Steigiamojo Seimo pirmininkas gyd. Jonas 
Staugaitis (1860-1952), krašto apsaugos ministras pulkininkas leitenan- 
tas Konstantinas Žukas, Generalinio štabo atstovai, divizijų vadai, Kauno 
įgulos dalinių vadai ir jau pakviesti dėstyti kursų lektoriai. Įžanginėje kal- 
boje plk. ltn. K. Žukas išdėstė kursų tikslą ir uždavinius ir pareiškė pasi- 
tenkinimą, kad, prieš apleidžiant ministro vietą, jam pasisekė įgyvendinti 
kursų įkūrimo idėją. Toliau kalbėjo gyd. J. Staugaitis ir kursų viršininkas 
gen. ltn. M. Katchė; po to svečiai buvo pakviesti apžiūrėti kursų rūmų ir 
susipažinti su įstaiga, kuri, nors ir negalėjo pasigirti ypatingomis puošme- 
nomis ir ne visose srityse galėjo būti iš karto tobula, bet patalpos mokytis 

ir dirbti tam jau visiškai tiko. 

Kitą dieną 8 val. jau prasidėjo pamokos. Reikia pažymėti, kad moks- 
lo metų pradžioje iškilo daug su dėstymu susijusių problemų. Atsirado vos 
keli asmenys, kurie buvo pasiruošę tuoj pat pradėti dėstyti, bet ir jie buvo 
taip užimti savo tiesioginėmis pareigomis, kad iš anksto, bent savaitei į prie- 
kį sudaryti tvarkaraštį buvo beveik neįmanoma. Pirmieji kursų dėstytojai 
buvo gen. L. Radus-Zenkavičius, gen. ltn. M. Katchė, plk. Aleksandras 
Kurkauskas (1882 03 10-1944 RA suimtas Berlyne, likimas nežinomas, 
generolas ltn.), plk. ltn. K. Žukas, plk. Irn. Petras Bytautas, kpt. Viktoras 
Biržiška, kpt. Juozas Papečkys (1890 01 01-1942 11 05 bolševikinio 
saugumo sušaudytas Sverdlovsko lag., Rusijoje), karo valdininkas Juozas 
Grigaitis (1881 02 28-1947 01 09 Dorotis, JAV, teisininkas, generolas 
ltn.) ir kanauninkas Juozas Tumas-Vaižgantas (1869-1933). 

Dėl lektorių stokos kai kuriems iš jų reikėjo dėstyti po du ir net tris 
dalykus, pvz., generolui L. Radus-Zenkavičiui, be to, tokiais atvejais vie- 
nas ir tas pats asmuo turėjo iki 6 teorijos paskaitų per dieną. Tokia pa- 
dėtis ne tik labai vargino lektorius, bet ir neigiamai veikė klausytojų dė- 
mesį. Ne visi lektoriai pakankamai mokėjo lietuvių kalbą, kad galėtų 
skaityti paskaitas lietuviškai. Iš pradžių beveik pusė dėstomųjų dalykų 
buvo skaitoma rusiškai. Dar blogiau buvo su vadovėliais — jų visai nebu- 
vo, išskyrus statutus (tiksliau sakant, jų pirmutinius projektus ir tai ne 
visai tobulus). Patys lektoriai ruošė vadovėlius iš užrašų, ir raštinėje jie 
buvo spausdinami šapirografu ar kitomis priemonėmis. Turėti 96 len- 
kiški įvairių karybos sričių vadovėliai??. Visos programos — rašytos ran- 
ka, dalis - rusų kalba. Buvo bendrasis skyrius su 20 klausytojų, tarp jų — 
Tadas Šakmanas (1899 09 23-1988 03 03, plk., Lietuvos Respublikos 
prezidento adjutantas, Sibiro lagerių kalinys)?š, „sapiorų“ (pionie- 
rių) skyrius su 10 klausytojų, tarp jų buvo būsimasis plk. Juozas Vėbra 
(1901 04 20-1994 02 09 Darame, JAV), būsimasis gen. št. plk. Bronius 
Gertus (1896 02 01-1973 02 05), būsimasis brg. gen. Juozas Barzda- 





2 LCVA. E 1451. Ap. 1. B. 3. L. 1-3. 

Bradauskas (1896 01 13-1953 08 20 Novočiunkoje, Irkutsko sr.)??. 

Paaštrėjus tarptautinei situacijai valstybės saugumui sustiprinti kraš- 
to apsaugos ministro įsakymu 1921 m. birželio 1 d. klausytojai buvo iš- 
siųsti į savo dalinius ir kursai neribotam laikui nustojo veikti. Po trijų 
mėnesių susidarė palankios sąlygos ir krašto apsaugos ministras Jonas 
Šimkus (1873-1944) rugsėjo 8 d. įsakymu kariuomenei Nr. 211 prane- 
šė, kad nuo rugsėjo 20 d. vėl pradeda veikti Aukštieji karininkų kursai. 
Dalių vadams ir įstaigų viršininkams buvo įsakyta išsiųsti kursų klausy- 
tojus, kad jie laiku atvyktų į kursus. 

Pertraukos metu kursų vadovybėje įvyko permainų: kursų viršininką 
M. Katchę paskyrus Generalinio štabo viršininku, į jo vietą nuo 1921 m. 
liepos 29 d. kursų viršininku buvo paskirtas Karo mokslo valdybos vir- 
šininkas gen. L. Radus-Zenkavičius. Jis 1922 m. balandžio mėn. paren- 
gė kursų statuto projektą. 

Po pertraukos užsiėmimai dabar jau vyko reguliariai, kitokia tvarka ir 
nuosekliau, be to, pedagogų gretas papildė generalinio štabo plk. Kostas 
Boleckis (1881 08 10-1925 12 03), topografas karininkas Juozas Tallat- 
Kelpša ir kiti. Tai padėjo sumažinti kitų lektorių krūvį ir leido tiksliai 
laikytis iš anksto numatyto tvarkaraščio, ko pradžioje nebuvo. 1922 m. 
sausio 30 d. krašto apsaugos ministro J. Šimkaus įsakymu kariuomenei 
Nr. 25 paskelbta, kad AKK pirmą laidą baigė 50 karininkų, o tie, kurie 
baigė kursą „labai gerai“ ir „gerai“, naudosis teisėmis ir pirmenybėmis, 
nurodytomis įstatuose, kurie bus paskelbti vėliau. 1922 m. vasario 6 d. 
prasidėjo antrosios laidos užsiėmimai. 

Pirmosios laidos mokymo metu po pertraukos buvo sušaukti 3 savai- 
čių žvalgų kursai (lapkričio 3—24 d.), į kuriuos buvo paskirti visų pės- 
tininkų dalinių žvalgų būrių viršininkai. Kursų tikslas — supažindinti 
pėstininkų dalinių karininkus su žvalgybos principais, remiantis naujos 
taktikos ir Pirmojo pasaulinio karo patyrimu, ypač manevriniame kare, 
įpratinti karininkus greitai orientuotis vietoje, veikti vadovaujantis že- 
mėlapiais ir spręsti nesudėtingo pobūdžio žvalgymo uždavinius. 

Pirmųjų mokslo metų patirtis parodė, kad 5-6 mėnesių kursas 





2 Ten par. L. 35. 

yra per trumpas, kad būtų galima pasiekti numatytą tikslą. Tuo metu 
Lietuvos kariuomenėje numatomoje įvesti naujoje karinėje doktrinoje 
reikalaujama atkreipti ypatingą dėmesį į taktikos užsiėmimus, kuriuos 
dėl minėtos priežasties reikėjo gerokai praplėsti ir reorganizuoti taikant 
eksperimentinį metodą. Todėl visi klausytojai buvo suskirstyti į mažas 
grupes (10-15 žmonių), kurios visą mokslo laiką mokydavosi su pa- 
skirtu kiekvienai grupei vadovu, spręsdamos uždavinius smėlio dėžėse ir 
įvairių mastelių žemėlapiuose, pradedant būriu ir palaipsniui einant prie 
didesnių vienetų iki divizijos imtinai. 

Padidėjus kautynėse automatinės ugnies svarbai ir atsiradus įvairioms 
naujoms priemonėms (tai įvairaus tipo apkasų pabūklai, minosvaidžiai, 
liepsnosvaidžiai ir kt.), vadinamieji „šaudymo dalykų“ užsiėmimai buvo 
padalyti į atskiras šakas ir juos vesdavo siauros specializacijos pagal kie- 
kvieną ginklo rūšį instruktoriai. 

Be to, paaiškėjo, kad sėkmingam mokslo procesui užtikrinti klausy- 
tojai laisvalaikiu turi skaityti daug pagalbinės karo literatūros, kuri kol 
kas jiems galėjo būti pasiūlyta tik užsienio kalbomis. Kilo reikalas įvesti 
užsienio kalbų pamokas (vokiečių, prancūzų ir anglų), kurių viena būtų 
privaloma. Kariuomenės vadovybė suprato, kad mokėti bent vieną pa- 
grindinę Vakarų Europos kalbą yra būtinybė kiekvienam karininkui, nes 
kitaip bus sunku sekti karo mokslo naujienas. 

O kursų poreikį įtikinamai tvirtino Karo technikos valdybos 
1922 07 17 raštas Nr. 238 KA ministrui. Jame rašoma, kad inžineri- 
jos pulke tuo metu buvo 27 karininkai, su išsilavinimu: aukštuoju — 
1 (3,7 96), aukštesniuoju — 9 (33,3 96), 6-7 klasių - 7 (25,9 96), 3-5 kla- 
sių — 10 (37,1 96). Tik 6 (22,2 96) karininkai turėjo pakankamai tech- 
ninių žinių. Elektrotechnikos batalione iš 20 karininkų 5 (25 90) turė- 
jo aukštesnįjį ir 15 (75 06) - nebaigtą aukštesnįjį išsilavinimą. Iš 11 karo 
valdininkų 3 (27,3 90) turėjo aukštesnįjį ir 8 (72,7 90) - nebaigtą aukš- 
tesnįjį išsilavinimą. Pakankamai savo specialybę buvo įvaldę 6 (19,3 96) 
karininkai ir karo valdininkai, nepakankamai — 18 (58,1 96), silpnai — 
7 (22,6 96). Geležinkelių batalione iš 17 karininkų 7 (41,2 90) turėjo 
aukštesnįjį ir 10 (58,8 00) — nebaigtą aukštesnįjį išsilavinimą. Tinkami 
pareigoms buvo 5 (29,4 96), „pusėtinai tinkami“ — 4 (23,5 96) ir silpnai 

jose orientavosi 8 (47,1 96) karininkais". 

Dėl minėtų priežasčių paaiškėjo, kad pusės metų per maža, kad būtų 
galima bent pakankamu lygiu išeiti numatytą kursą, todėl buvo nuspręs- 
ta antrosios laidos mokymą pailginti iki 8 mėnesių. Vadovaujantis mi- 
nėtais principais, buvo pertvarkytas mokymo planas ir tuo būdu an- 
trajai klausytojų laidai suteikta išsamesnių žinių, daugiau laiko skirta 
praktikai, geriau susisteminti studijuojami dalykai. Antroji laida kur- 
sus baigė 1922 m. spalio 6 d., o įsakymu kariuomenei Nr. 223, kurį pa- 
sirašė krašto apsaugos ministras Balys Sližys (1885 11 01-1957 07 20 
Brukline, JAV, plk. ltn.), skelbiama, kad antrąją laidą baigė 69 karinin- 
kai, kurie naudosis teisėmis ir pirmenybėmis, nurodytomis AKK statu- 
te, Steigiamojo Seimo priimtame 1922 m. spalio 3 d. 

Baigiantis antrosios laidos mokslo metams, kursai sulaukė didelių 
permainų ir juridine prasme, ir tolesnio sutvarkymo požiūriu. Pagaliau 
1922 m. spalio 3 d. Steigiamasis Seimas pagaliau priėmė seniai laukiamą 
kursų statutą, kuris neturėjo nieko bendra su pirmaisiais įstatymo pro- 
jektais. Kursų tikslas ir uždavinys darosi dabar aiškus ir kitas, negu iki 
tol nustatytas — „karininkų žinių suvienodinimas“ turi būti pasiektas sa- 
vaime, o vyrauja kiti du tikslai, būtent: a) suteikti tokį pasirengimą visų 
ginklų rūšių karininkams, kad jie tiktų užimti batalionų, baterijų ir pul- 
kų vadų vietas ir b) sudaryti generalinio štabo karininkų korpusą. Šiems 
tikslams pasiekti steigiami bendrasis ir generalinio štabo skyriai; mokslo 
laikas bendrajam skyriui numatomas vieneri metai, o generalinio štabo 
skyriui — dveji su puse metų. Karininkams, sėkmingai baigusiems nusta- 
tytą kursą, suteikiamos pirmenybės, bet jos taip pat yra labiau apibrėž- 
tos, palyginti su numatytomis pirmuose įstatymo projektuose. 

Karininkams klausytojams už visą buvimo kursuose laiką buvo ski- 
riama alga pagal laipsnį ir pareigas, kurias ėjo iki komandiruotės. Be to, 
visiems klausytojams buvo skiriamas brangymečio priedas, nustatytas 
Kaunui, ir dienpinigiai, tolygūs frontpinigiams. Karininkai, tapę kur- 
sų klausytojais, buvo laikomi laikinai einančiais savo pareigas ir gaudavo 
algą pagal tą laikinai užimamą vietą. Klausytojai karininkai už kiekvieną 

mokymosi kursuose mėnesį turėjo atitarnauti kariuomenėje 2 mėnesius. 

AKK dėstomi šie dalykai: bendrajame skyriuje: 1) tėvynės pažini- 
mas, 2) taktika, 3) karo istorija, 4) topografija, 5) šaudymas, 6) artilerija, 
7) karo inžinerija, 8) administracija, 9) teisė, 10) karo statutai, 11) karo 
pedagogika, 12) higiena, 13) politikos ir ūkio mokslas, 14) viena iš už- 
sienio kalbų (prancūzų, vokiečių, anglų); generalinio štabo skyriuje (nevei- 
kė iki 1931 m.): 1) karo menas, 2) karo istorija, 3) taktika, 4) artilerija, 
5) inžinerijos menas, 6) kartografija ir geodezija, 7) karo technika, 8) ge- 
neralinio štabo tarnyba, 9) karo administracija, 10) karo geografija ir sta- 
tistika, 11) politinė istorija, 12) tarpvalstybinė teisė, 13) politinė ekono- 
mija, 14) karo pedagogika, 5) viena iš užsienio kalbų (prancūzų, vokie- 
čių, anglų). Reikalui esant AKK galėjo būti dėstomi ir kiti dalykai. 

Mokymo klausimams svarstyti buvo įsteigta kursų taryba, kurios 
sprendimu, taip pat kursų viršininko nuožiūra karininkai klausytojai dėl 
pažangumo, ligos ar blogo elgesio galėjo būti atleidžiami iš kursų. 

Baigusiems bendrąjį skyrių suteikiama (pagal statutą): 1) teisė būti 
batalionų, baterijų ir pulkų vadais; 2) vienų metų vyresniškumo pakė- 
limas į aukštesnį laipsnį; 3) du mėnesiai atostogų, paliekant aprūpini- 
mą; 4) teisė nešioti AKK ženklą, o baigusiems generalinio štabo sky- 
rių (įsteigtas 1931 m.): a) teisė tarnauti generalinio štabo korpuse pagal 
jiems nustatytą statutą; b) dvejų metų vyresniškumo pakėlimas į aukš- 
tesnį laipsnį; c) trys mėnesiai atostogų paliekant aprūpinimą; d) teisė ne- 
šioti generalinio štabo ženklą. 

Priimtame statute taip pat patvirtinti AKK etatai: 9 karininkai, 
2 karo valdininkai, 5 vyresnieji puskarininkiai, 1 jaunesnysis puskari- 
ninkis, 1 grandinis, 6 eiliniai kariai, 4 laisvai samdomi tarnautojai, 3 ar- 
kliai, 2 vežimai; pažymima, kad visi tarnautojai galėjo būti laisvai sam- 
domi; 5 etatiniai lektoriai privalėjo be atskiro atlyginimo skaityti 4 val. 
paskaitų per savaitę ir eiti visas tarnybos pareigas, jiems pavestas kursų 
viršininko. Vasaros metu praktiniams darbams kursų viršininko žinion 
esant reikalui skiriamas lengvasis ir sunkieji automobiliai. 

Priėmus statutą, AKK tapo nuolatine karo mokymo įstaiga, turinčia 
didelius uždavinius ir didelį darbo barą. Tai lėmė ne trumpalaikės prie- 
žastys, bet poreikis nuolat lavinti karininkų korpusą, plėsti ir tobulin- 

ti jų žinias, kad nebūtų atsilikta nuo kitų valstybių ir būtų galima aprū- 
pinti kariuomenę karininkais, tinkamais eiti atsakingas pareigas rikiuo- 
tės daliniuose ir štabuose. 

Įteisinus kursų padėtį, kad kuo geriausiai būtų įgyvendinti kursų 
tikslai, didžiausias dėmesys buvo skiriamas pažangiausiems mokymo 
metodams ir būdams rengti. Buvo peržiūrimos visų dalykų programos ir 
laikinieji konspektai, išplėsta daugelio dalykų apimtis ir jų dėstymas su- 
sistemintas. 

1922 m. spalio 26 d. — lapkričio 23 d. buvo organizuoti trumpalaikiai 
kursai rikiuotės karininkams teoriškai ir praktiškai supažindinti su klau- 
simais, iškilusiais dėl naujos karo doktrinos įvedimo. Kursai buvo orga- 
nizuojami dviem pamainomis po dvi savaites: į kursus buvo pasiųsti visi 
pulkų, batalionų, kuopų, eskadronų ir baterijų vadai, išskyrus tuos, kurie 
baigė antrąją AKK laidą, ir tuos, kurie bus paskirti į trečiąją laidą. Kursų 
tikslas — paspartinti naujos karo doktrinos taikymą Lietuvos kariuomenė- 
je, nes laukti, kol visi aukščiau nurodytų kategorijų rikiuotės viršininkai 
baigs mokymąsi bendrajame skyriuje, būtų per ilgai. Be abejo, šie dviejų 
savaičių kursai galėjo tik glaustai supažindinti su naujos doktrinos ben- 
drais principais, bet ir tai smarkiai palengvino mokymo darbą daliniuose. 

1922 m. gruodžio 1 d. prasidėję trečiosios laidos užsiėmimai buvo 
pertvarkyti, padidintas visų svarbesniųjų dalykų, ypač taktikos, teorinių 
pamokų valandų skaičius; praktiniams užsiėmimams lauke skiriama apie 
du su puse mėnesio. Pagaliau dėstymo metodas artėjo prie eksperimenti- 
nio metodo. Iš klausytojų buvo reikalaujama nuolatinio darbo ir lavini- 
mosi, t. y. visą laisvą nuo užsiėmimų laiką skirti mokslui. Taigi, prasidė- 
jus antrajam mokslo mėnesiui, buvo rengiamos kas savaitę „repeticijos“ 
(kolokviumai), kurios vyko per visą teorinio kurso mokymąsi. Tuo būdu 
savaime buvo pašalintas daugumos klausytojų įprotis per mokslo metus 
tenkintis vien paskaitų klausymu, o didžiausią ir svarbiausią mokymosi 
darbą atidėti egzaminams. 

Toks įtemptas darbas galėjo vykti tik esant palankioms mokymosi ir 
buities sąlygoms, kurios trečiajai laidai irgi buvo palankesnės negu pir- 
mosioms laidoms. Pvz., pradžioje opus butų klausimas (kilęs dėl to, kad 
tik mažesnė klausytojų dalis gyveno kursų bendrabučiuose, o dauguma 

turėjo tenkintis blogais sekvestruotais kambariais, gyvendami dviese ar 
trise viename mažame kambaryje arba priemiesčiuose; todėl ne Kaune 
dislokuotų dalinių karininkai vengė stoti į kursus) dabar buvo geriau su- 
tvarkytas: sekvestruojant kursams buvo paskirtas vienas antros eilės vieš- 
butis „Šakov“, kuriame klausytojams buvo įkurtas bendrabutis, kuriame 
apsigyveno keliolika karininkų iš kitų įgulų su šeimomis; nevedusiems 
taip pat buvo paskirti geresni kambariai. 

Taip pat geriau buvo aprūpinama vadovėliais ir pagalbine karine lite- 
ratūra. 1922-1923 m. Karo mokslo valdyboje pasirodė keli nauji statu- 
tai, išleisti pirmieji karo mokslo vadovėliai, kursų lektoriai paruošė pla- 
tesnių ir susistemintų konspektų bei užrašų; Karo mokslo valdybos ir 
kursų bibliotekos sukaupė rinkinį karo mokslo knygų, kurios tiko kur- 
santams lavintis ir ruoštis. 

Vasarą, praktikos metu, baigus pagal programą numatytus taktikos ir 
šaudymo užsiėmimus, vykdomi pirmieji bandymai atlikti parodomąsias 
pratybas. Šiam reikalui 1923 m. liepos 12 d. organizuojamos parodo- 
mosios pratybos Neries krante, Sargėnų-Salų-Kleboniškio rajone, ku- 
rių tikslas — bataliono ribose atlikti persikėlimo manevrą per upę, den- 
giant jį visų ginklų rūšių ugnimi. Karininkai pirmą kartą galėjo susi- 
pažinti su tokio uždavinio paruošiamuoju darbu, taip pat patirti sude- 
rintos ugnies galingą įspūdį. O jau liepos 13 d. IX ir X fortų rajonuo- 
se rengiamos parodomosios taktikos pratybos, kurių metu Lietuvos ka- 
riuomenėje pirmą kartą parodytas metodinis puolimas laikantis naujų 
taktikos reikalavimų. Pratybas stebėjo Lietuvos Respublikos preziden- 
tas A. Stulginskis, karinė vadovybė ir kai kurių užsienio valstybių karo 
atašė, o liepos 15 d. pirmą kartą buvo švenčiama kursų metinė šventė — 
Vytauto Didžiojo pergalės prieš kryžiuočius prie Žalgirio diena. Tą pa- 
čią dieną Lietuvos Respublikos prezidento A. Stulginskio įsakymu buvo 
suteikta teisė vadinti Lietuvos didįjį kunigaikštį Vytautą kursų šefu, kur- 
sai gavo naują pavadinimą — Aukštieji karininkų didžiojo Lietuvos kuni- 
gaikščio Vytauto kursai (toliau - AKDLKVK), o 1930-aisiais - Vytauto 
Didžiojo metais — jie pervadinami Vytauto Didžiojo karininkų kursais. 

Po kursų šventės trečiosios laidos klausytojai buvo paleisti vieno mė- 
nesio atostogų, kurios ateityje tampa lyg ir tradicinės. Įvedus naują sta- 

tutą ir kursams nuolat plečiantis, buvo papildyti etatai — įvedamos atski- 
ros mokymo dalies vedėjo pareigos, kurio funkcijos siejamos su mokslo 
klausimais; kursų viršininko padėjėjo ir pavaduotojo pareigos buvo nu- 
matytos kursų reikalų vedėjui. Pirmuoju mokymo dalies vedėju 1922 m. 
gruodžio mėn. buvo paskirtas plk. ltn. T. Daukantas. Sėkmingai ėjęs jas 
apie dvejus metus, vėliau buvo paskirtas Karo mokslo valdybos viršinin- 
ku. Į kursus atvykęs vyr. ltn. Valteris Hinentalis (buvęs Vokietijos kari- 
ninkas, vėliau — kpt.) buvo paskirtas kursų adjutantu. Iki tol adjutanto 
pareigas ėjo laikini žmonės, net ir iš klausytojų. 

1923 m. lapkričio 15 d. AKK viršininkas gen. L. Radus-Zenkavičius 
patvirtino kursų vidaus tvarkos instrukciją, kuri buvo išduota visiems 
tarnautojams ir karininkams klausytojams ir turėjo būti griežtai vykdo- 
ma. Instrukcijoje nurodomos bendrosios tarnybos taisyklės, nustatoma 
tvarka auditorijose, kursų grupių vyresniųjų pareigos ir kt. 

1923 m. lapkričio 15 d. kursai iš senųjų patalpų L. Tolstojaus — (vė- 
liau L. Sapiegos) gatvėje buvo perkelti į Aukštąją Panemunę. Patalpos 
buvo labai apleistos, o jų tvarkymas kliudė kursams normaliai dirb- 
ti. Trečioji klausytojų laida užsiėmimus baigė spalio 15 d. dar senuo- 
se rūmuose. Įsakymu kariuomenei Nr. 193 spalio 23 d. skelbiama, kad 
AKDLKVK trečiąją laidą baigė 66 karininkai. Lapkričio 15 d. buvo įsa- 
kyta pradėti užsiėmimus su ketvirtąja laida jau A. Panemunėje. Tačiau 
dėl laiku neatliktų patalpų remonto darbų ketvirtosios laidos užsiėmimų 
pradžia buvo atidėta dešimčiai dienų, todėl klausytojai susirinko tik lap- 
kričio 26 d., kada ir buvo pašventinti nauji rūmai. Tuo metu kursų per- 
sonalą sudarė 13 karininkų, 23 laisvai samdomi tarnautojai ir kareiviai. 

"Tuo metu kursų gyvenime įvyksta svarbių pasikeitimų. Esmė ta, kad 
KM ir kursai taikė skirtingus mokymo metodus ir naujos karo doktrinos 
diegimo būdus, o tai sukeldavo nemažą disonansą daliniuose tarp kari- 
ninkų, kurie, baigę tas dvi giminingas įstaigas, dažnai nesuprasdavo vie- 
ni kitų. Tai pastebėjęs, kursų viršininkas gen. L. Radus-Zenkavičius (tuo 
laiku paskirtas Generalinio štabo viršininku, paliekant eiti ir kursų virši- 
ninko pareigas) buvo griežtai iškėlęs klausimą, kad ši nenormali padėtis 
būtų pašalinta. 1923 m. lapkričio 13 d. krašto apsaugos ministras išleido 
įsakymą, kuriame teigiama, kad „Karo mokykla visais atžvilgiais priklau- 

so Aukštųjų karininkų kursų viršininkui“. Remiantis šiuo įstatymu, kur- 
sų viršininkui pavedama visiška KM mokymo proceso kontrolė ir prie- 
žiūra, kad būtų suderintos KM ir kursų mokymo programos, suvieno- 
dinti abiejų mokymo įstaigų dėstymo metodai ir pašalinti prieštaravimai. 
Tokia padėtis truko daugiau kaip dvejus metus, t. y. iki tol, kol minėta 
problema buvo išspręsta, o po to KM vėl savarankiškai tęsė savo veiklą. 

1924 m. sausio 1 d. Lietuvos Respublikos prezidentas A. Stulginskis 
įsakymu Nr. 133 generalinio štabo viršininką L. Radus-Zenkavičių už 
AKDLKVK organizavimą ir jų pakėlimą į aukštą lygį, už Karo mokslo 
skyriaus įkūrimą, tam tikrų karo statutų išleidimą, naujos karo doktrinos 
parengimą ir įgyvendinimą apdovanojo II rūšies pirmojo laipsnio Vyčio 
Kryžiumi. Prieš tai Rumunijos karalius gen. L. Radus-Zenkavičių buvo 
apdovanojęs Rumunijos valstybės aukščiausio karininkų laipsnio ordinu 
„Coroana Rominiei“ su žvaigžde ir kardais. Lietuvos Respublikos prezi- 
dentas Respublikos prezidentas leido šį garbės ženklą generolui nešio- 
ti „visur ir visuomet“. 1928 m. kovo 3 d. gen. L. Radus-Zenkavičius už 
ypatingus nuopelnus Lietuvai apdovanojamas I laipsnio DLk Gedimino 
ordinu. 

Kursams įsikūrus naujose, erdvesnėse patalpose, pradėta plėsti jų vei- 
klą - įsteigiamas artilerijos skyrius, kurio tikslas — parengti artilerijos ka- 
rininkus tiek, kad jie galėtų užimti ne tik baterijos, bet ir didesnių jun- 
ginių (grupių ir pulkų) vadų vietas ir mokėtų šiems daliniams vadovau- 
ti remdamiesi Vakarų Europos valstybių Pirmojo pasaulinio karo patyri- 
mu. Numatyta, kad mokslas truks dvejus metus, per kuriuos klausytojai 
ne tik išklausys teorinį kursą, bet ir poligone atliks šaudymo pratybas. Į 
pirmuosius artilerijos kursus buvo paskirta 19 karininkų, kurie į kursus 
atvyko 1923 m. lapkričio 25 d. ir pradėjo mokymą kartu su bendrojo 
skyriaus ketvirtąja laida, t. y. lapkričio 26 d., o pirmoji artilerijos skyriaus 
laida išleista 1925 m. liepos 15 d. (baigė 15 karininkų). Artilerijos sky- 
riaus viršininku skiriamas mokymo dalies vedėjas plk. ltn. T. Daukantas, 

Šios laidos klausytojai buvo nevienodai pasiruošę: vieni beveik baigę 
aukštąsias specialiąsias mokyklas, kiti turintys brandos atestatą arba bai- 
gę tik 6 klases; be to, tarp jų buvo karininkų, baigusių karo mokyklą prieš 

Pirmąjį pasaulinį karą, dauguma karo metu, kai kurie — po karo; vieni 
baigę artilerijos, kiti —- pėstininkų mokyklas, vėliau pakeitė ginklų rūšis, o 
baigę Lietuvos karo mokyklą ir įvaldę specialių rūšių ginklus sudarydavo 
atskirą grupę. Karininkai skyrėsi ir dėl ištarnauto karo tarnyboje laiko — 
vieni jau buvo ištarnavę 10-12 metų, kiti tik 3—4 metus, o tokia padėtis 
kėlė daug problemų, ypač pradėjus dėstyti specialius artilerijos dalykus — 
šaudymo teoriją, balistiką, pabūklų konstrukciją ir kt., nes tie dalykai 
reikalauja gero bendro išsilavinimo, ypač matematikos srityje. Prasidėjus 
užsiėmimams paaiškėjo, kad prieš pradedant dėstyti tuos dalykus reikia 
skirti keletą šimtų valandų įvairioms matematikos mokslo šakoms stu- 
dijuoti. Kadangi praplėsti kurso nebuvo galimybių, tai kai kurių svarbių 
dalykų, reikalingų gero rikiuotės artileristo karininkui paruošti, neįma- 
noma buvo reikiama apimtimi išstudijuoti, todėl teko kai ką susiaurinti; 
be to, pirmoji artileristų laida palyginti mažai turėjo praktinių užsiėmimų 
lauke ir šaudymų poligone. Todėl kursai turėjo užsiimti ne savo darbu 
(įvedant bendrojo lavinimo dalykus), antra vertus, toks mokymo sutvar- 
kymas turėjo atsiliepti specifinių artilerijos dalykų kurso susiaurinimui. 

Dėl minėtų priežasčių kursų mokslo taryba nutarė prašyti karo va- 
dovybės, kad, priimant klausytojus į antrąją laidą ir vėliau, būtų leis- 
ta kandidatams surengti žinių patikrinimą ir daliniuose iš anksto būtų 
paskelbtas reikalavimų minimumas. 1925 m. liepos 23 d. karo tarybos 
nutarimu buvo įsakyta atidėti antrosios artilerijos laidos priėmimą, o 
1925-1926 m. žiemą karininkus, norinčius stoti į kursus, paruošti iš 
matematikos, kad pavasarį jie galėtų laikyti stojamuosius egzaminus. 
Todėl antroji artilerijos laida susirinko tik 1926 m. lapkričio 15 d. 

1924 m. bendrojo skyriaus ketvirtosios laidos dėstymo metodika da- 
rėsi labiau panaši į eksperimentinę, ypač iš tokių svarbiausių karo da- 
lykų, kaip taktika, šaudyba, topografija, fortifikacija. Kursų viršininkas 
reikalavo daugiausia laiko skirti pratyboms ir tik minimalų valandų skai- 
čių — teorijai. Ketvirtosios laidos tvarkaraštis rodo, kad iš 32 užsiėmi- 
mų savaičių trečdalis valandų klasėje skiriama eksperimentinio pobūdžio 
taktikos užsiėmimams ir kitiems svarbesniems karo dalykams. 

Taip sutvarkius mokymo procesą, ketvirtoji klausytojų laida buvo iš- 
leista 1924 m. rugpjūčio 15 d. Krašto apsaugos ministro rugsėjo 4 d. įsa- 

kymu Nr. 91 skelbiama, kad kursus baigė 70 karininkų. Suskaičiavus, kiek 
laiko ši laida buvo kursuose, matyti, kad ji taip pat neįvykdė 1-1,5 mė- 
nesio buvimo kursuose normos. Penktoji laida taip pat negalėjo susirinkti 
rugsėjo 1 d., nes ketvirtoji laida mokslus baigė ne liepos 15 d., bet rugpjū- 
čio 15 d. Todėl penktoji susirinko visu mėnesiu vėliau, t. y. spalio 1 d., ir 
užsiėmimus baigė 1925 m. liepos 15 d. Tik šeštoji laida susirinko laiku — 
1925 m. rugsėjo 1 d. ir baigė 1926 m. liepos 1 d. Nepaisant to, kad ketvir- 
tosios laidos kursas buvo sutrumpintas, tai neturėjo neigiamų padarinių, 
nes programa buvo išeita iki galo, tik klausytojai turėjo daugiau dirbti: per 
dieną skiriama iki 7 teorijos valandų, be užsienio kalbų pamokų ir „repeti- 
cijų“. Išleidžiant ketvirtąją laidą, kursų mokslo taryba konstatavo, kad pa- 
siekti klausytojų mokymosi rezultatai visiškai atitinka tuos reikalavimus, 
kuriuos buvo iškėlę kursai vyriausybės numatytam tikslui įgyvendinti. 
Išleidžiant ketvirtąją laidą, panašiai kaip ir su trečiąja buvo sureng- 
tos dvejos parodomosios pratybos: 1924 m. rugpjūčio 13 d. Šlienavos 
Žiegždrių rajone - parodomasis manevras, o rugpjūčio 14 d. Jarmališkių— 
Vaišvydavos-V forto-Pakalniškių rajone - parodomasis šaudymas; atlik- 
tos pratybos buvo surengtos didesniu mastu, jų idėja ir atskiri uždavi- 
niai buvo daug sudėtingesni ir įdomesni, palyginti su 1923 m. pratybo- 
mis, nes jos kariuomenės daliniams suteikė progą pajusti kautynių lau- 
ko dvasią. Ketvirtosios laidos klausytojai buvo pirmieji, kurie išleidimo 
dieną be atestato gavo ir kursų ženklą. Maždaug tuo pačiu metu kursus 
paliko mokymo dalies vedėjas plk. T. Daukantas, kuris 1924 m. birželio 
20 d. buvo paskirtas krašto apsaugos ministru, o į jo vietą paskirtas gene- 
ralinio štabo plk. Černiveckis, kuris tas pareigas ėjo apie pusantrų metų. 
Penktoji laida susirinko 1924 m. spalio 1 d. Baigiantis šios laidos 
klausytojų mokslo metams, kursų viršininkas sudarė sisteminį nuola- 
tinio mokymo planą, kuriuo buvo numatytas mokymo tikslas, užda- 
viniai, mokymo metodas, atskirų dalykų programos ir kurso dėstymo 
eiga. Planas pradėtas visa apimtimi vykdyti 1925-1926 m. m., t. y. pra- 
dedant šeštąja bendrojo skyriaus laida. Išleidžiant šią laidą 1925 m. lie- 
pos 14 d. IV forto-Rokų kaimo-V forto rajone buvo surengti parodo- 
mieji transmisijos (ryšių) manevrai, kurių tikslas — kautynėse išsamiai 
parodyti transmisijos priemonių įrengimą, jų panaudojimo būdus. Šios 

pratybos buvo atliktos kartu su Aukštaisiais karo technikos kursais, nes 
jų laboratorijos buvo geriausiai aprūpintos įvairiomis priemonėmis ir 
jų klausytojams tokios pratybos irgi buvo labai naudingos; be to, dar 
dalyvavo elektrotechnikos batalionas. Tai buvo pirmosios tokios praty- 
bos kariuomenėje ir jas pavyko atlikti gerai. Penktoji laida buvo išleis- 
ta 1925 m. liepos 15 d., ją baigė 52 karininkai. Šeštoji laida mokymą- 
si pradėjo 1925 m. rugsėjo 1 d., o buvo išleista 1926 m. liepos 15 d. — 
baigė 65 karininkai. 

1926 m. AKK prasideda naujas periodas —- kyla sumanymas sujungti 
iki tol savarankiškai veikusius AKTK (įsteigti 1924 m. sausio 1 d.), ku- 
riuos sudarė statybos ir elektrotechnikos skyriai, ir Aviacijos kursus, ku- 
rie atsirado kaip išformuotos (1919 m. gruodžio 16 d.) Karo aviacijos 
mokyklos, įsteigtos 1919 m. sausio 24 d., tęsinys — 1921 m. kovo pra- 
džioje prie mokomosios eskadrilės buvo įsteigti lakūnams ir žvalgams 
specialūs Aviacijos kursai. 

Visus tris kursus, be skirtingos jų specifinės paskirties, jungė ben- 
dras uždavinys — parengti kariuomenės daliniams kvalifikuotus speci- 
alistus, todėl manyta, kad visoms trims mokomosioms įstaigoms turė- 
tų vadovauti vienas viršininkas, kurio kompetencijoje būtų visas kari- 
ninkų korpuso mokymas ir tobulinimas. AKK veiklos pradžioje tiesio- 
giai priklausė krašto apsaugos ministrui, vėliau — Vyriausiojo štabo vir- 
šininkui, dar vėliau — Karo mokslo valdybos viršininkui; AKTK dvejus 
metus — Karo technikos viršininkui, vėliau — Karo mokslo valdybos vir- 
šininkui; Aviacijos kursai visą laiką buvo pavaldūs Karo aviacijos valdy- 
bos viršininkui. Panaši buvo ir juridinė padėtis: AKK veikė remdamiesi 
Seimo priimtu statutu, AKTK vadovavosi tik ministrų kabineto priim- 
tu įstatymo projektu, o Aviacijos kursai — Krašto apsaugos ministerijos 
ir Aviacijos valdybos įsakymais. 

Panašus nevienodumas buvo ir visų kursų vidaus veikloje, ypač mo- 
kymo srityje: tie patys dalykai vienuose kursuose laikomi kaip specia- 
lūs, o kituose — kaip bendrieji; vienų kursų klausytojai per praktinius 
užsiėmimus nuo ryto iki vakaro praktikuodavosi lauke, kituose kursuo- 
se jiems skiriama tik po 6 val. per dieną, panašiai kaip ir teoriniams už- 
siėmimams. Be to, tą patį dalyką kartais dėstydavo keletas asmenų, nes 

kiekviena mokomoji įstaiga atskirai kviesdavo lektorius, dėl to be reika- 
lo buvo didinamas lektorių civilių skaičius, tuo pat metu dažnai turint 
nepanaudotą labai gerą lektorių kariškį. 

1925 m. komisijos, kurioje dalyvavo visų suinteresuotų įstaigų atsto- 
vai, sprendimais daug kas suvienodinta, bet buvo ir tokių principinių 
klausimų, kurių negalima spręsti be mokomųjų įstaigų viršininkų žinios. 
Be to, 1926 m. pradžioje, Vyriausybei nusprendus taupyti lėšas, skiria- 
mas AKTK etatai būtų bendri, o tai sumažintų administracijos perso- 
nalą, taip pat numatyta prijungti ir Aviacijos kursus. Taigi 1926 m. pa- 
vasarį kyla sumanymas sujungti visus kursus į vieną karininkų moky- 
mo įstaigą. Todėl birželio mėnesį, Vyriausiojo štabo viršininko nurody- 
mu, Karo mokslo valdybos viršininkas parengė sujungtų kursų įstatymo 
projektą (įstatus), kurį liepos mėnesį svarstė karo taryba, o rugsėjo 3 d. 
jį priėmė ministrų kabinetas. Nuo rugsėjo 15 d. įstatymo projektu (įsta- 
tais) leista vadovautis Krašto apsaugos ministerijai. 

Aukštųjų karininkų didžiojo Lietuvos kunigaikščio Vytauto kursų 
(AKDLKVKĮ) įstatuose teigiama, kad kursai tobulina karininkų kadrus 
ir rengia įvairius karo specialistus, kurių negali parengti KM. 

Kursus sudarė bendrasis, artilerijos, inžinerijos, technikos, aviacijos 
skyriai ir kūno lavinimo dalis. Esant būtinybei, krašto apsaugos minis- 
tras kursuose galėjo sudaryti įvairius laikinus kursus ir pratybas aukštes- 
niesiems viršininkams, kariuomenės vienetų vadams ir įvairių specialy- 
bių karininkams. Bendrojo skyriaus uždavinys buvo — tobulinti, gilinti 
ir vienodinti įvairių ginklų rūšių ir tarnybų karininkų parengimą karui, 
suteikiant jiems naujausias karo mokslo žinias. Artilerijos skyrius turėjo: 
a) tobulinti artileristus karininkus, b) rengti artilerijos karininkus bate- 
rijai ir aukštesniems artilerijos vienetams vadovauti, c) rengti artilerijos 
karininkus įvairioms artilerijos technikos ir tiekimo specialybių parei- 
goms eiti. /nžinerijos skyriaus užduotis buvo — rengti karininkus — karo 
inžinerijos specialistus. Šis skyrius susidėjo iš dviejų poskyrių: forrifika- 
cijos, kuriame rengti karininkai pionieriai, ir statybos, rengęs karininkus 
statybininkus ir geležinkelininkus. Zėcbnikos skyrius turėjo rengti ryšių 
tarnybos specialistus ir automobilininkus. Jame buvo du poskyriai: ryšių 
ir automobilių. Aviacijos skyrius turėjo rengti aviacijos specialistus. Kūno 


MATEMATIKOS TAIKYMAS 
86 LIETUVOS KARIUOMENĖJE 1918-1940 M. 


lavinimo dalis turėjo: a) rengti kūno lavinimo vadovus (instruktorius) 
ir trenerius, b) tirti kūno lavinimo dalyką ir taikyti jį kariams, c) reng- 
ti kūno lavinimo statutus, instrukcijas, vadovėlius, kariuomenės sporto 
dienas, varžybas ir žaidimus. 

AKK vadovavo kursų viršininkas, kuris buvo pavaldus Vyriausiojo 
štabo viršininkui. Skyrių darbą derino ir mokslo bei mokymo reikalus 
svarstė kursų komitetas, kuris turėjo patariamąjį balsą. Komiteto sudė- 
tį nustatė krašto apsaugos ministras. Į kursus klausytojais buvo priima- 
mi visi karininkai, kariuomenėje ištarnavę ne mažiau kaip dvejus metus; 
iš stojančių į aviacijos skyrių ištarnauto laiko nereikalauta. Mokslas ben- 
drajame skyriuje buvo numatomas ne ilgiau kaip vieneri metai, kituose 
skyriuose — dveji metai, o kūno lavinimo dalyje —- pusė metų. Mokymo 
programas, planus ir kursų statutą tvirtino krašto apsaugos ministras. 
Nepažangūs klausytojai ir apskritai netinkami kursų viršininkui tarpi- 
ninkaujant krašto apsaugos ministro nuožiūra galėjo būti grąžinami į 
dalinius ar įstaigas. Už drausmės pažeidimus kursų viršininkas savo nuo- 
žiūra galėjo grąžinti į dalinius ar įstaigas kursų klausytojus imtinai iki 
kapitono laipsnio. Kursų klausytojai gaudavo algą pagal laipsnį ir par- 
eigas, kurias ėjo iki siuntimo į kursus, gyvenantys kursų bendrabuty- 
je nemokamai buvo aprūpinami butu, kuru ir apšvietimu, turėjo ištar- 
nauti kariuomenėje už kiekvieną išbūtą kursuose mėnesį du mėnesius. 
Klausytojai, baigę mokslus, be paprastų atostogų ir teisės nešioti kur- 
sų baigtų skyrių ženklus, dar turėjo šias pirmenybes: bendrojo skyriaus — 
prieš sau lygių laipsnių karininkus būti skiriami pėstininkų kuopų ir ba- 
taliono vadais; aržilerijos — artilerijos karininkais ir prieš sau lygių laips- 
nių karininkus skiriami baterijų ir grupių vadais; inžinerijos — inžineri- 
jos karininkais ir prieš sau lygių laipsnių karininkus skiriami pionierių 
arba geležinkelininkų kuopų ir batalionų vadais; technikos — ryšių kari- 
ninkais arba karininkais automobilininkais; aviacijos — aviacijos karinin- 
kais; kūno lavinimo dalies - kūno lavinimo instruktoriais. 

Tačiau atsirado nuomonių, kad jeigu reikia taupyti mažinant moko- 
mųjų įstaigų skaičių, tai geriau AKTK prijungti prie Vytauto Didžiojo 
universiteto (toliau — VDU) Technikos fakulteto, nes kursų statybos ir 
elektrotechnikos skyrių uždaviniai labiau artimesni universiteto techni- 

kos fakultetui nei AKK. Šiam sumanymui pritarė ir VDU Technikos fa- 
kulteto profesūra, tarp kurių buvo nemažai dėstančių AKTK. Kilusių dis- 
kusijų metu šiuo klausimu susidomėjo ir švietimo ministras. Jo dėka kur- 
sų sujungimo klausimas pateko į Seimą siekiant, kad naujas įstatų projek- 
tas nebūtų priimtas Seimo plenume, kol Krašto apsaugos komisija neap- 
svarstys naujo Švietimo ministerijos sumanymo sujungti Karo technikos 
kursus su universiteto technikos fakultetu. Seimo Krašto apsaugos komi- 
sijos posėdyje dalyvaujant krašto ministrui plk. ltn. J.Papečkiui, genera- 
linio štabo plk. ltn. Kaziui Škirpai (1895 02 18-1979 08 18 Vašingtone, 
plk., diplomatas), Aukštųjų karo technikos kursų atstovams — kursų vir- 
šininkui plk. B. Štenceliui, mokymo dalies vedėjui Antanui Novickiui 
(1894 01 23-1971 12 28, plk. ltn., inž., 1941 m. Laikinosios Lietuvos 
vyriausybės narys) ir Švietimo ministerijos atstovams — prof. Pranui 
Jodelei (1871-1955) ir doc. Jeronimui Šliogeriui (1871-1936, prof.), šis 
klausimas buvo visapusiškai apsvarstytas ir nuspręsta, kad būtų per dide- 
lė skriauda atimti iš KAM gerai įrengtus kabinetus, pareikalavusius daug 
lėšų, darbo ir jėgų. Perdavus AKTK universitetui, prasčiau būtų rengiami 
karininkai. Pasiūlyta suteikti galimybę universiteto technikos fakultetui 
naudotis AKTK kabinetais ir laboratorijomis. Siekiant toliau įgyvendin- 
ti visų kursų jungimą, spalio 26 d. paskelbtame krašto apsaugos ministro 
įsakyme Nr. 1026 raginama vadovautis Vyriausybės rugsėjo 3 d. nutari- 
mu ir paspartinti AKK reorganizaciją. Tačiau dėl organizacinių nesklan- 
dumų visi trys kursai galutinai buvo sujungti tik 1927 m. kovo 16 d. pri- 
imtu įsakymu kariuomenei Nr. 41. Tais pačiais metais įsakymu kariuo- 
menei Nr. 138 AKK metinė šventė nustatoma liepos 15 d. 

Kadangi sujungtiems kursams nauji etatai dar nebuvo paskirti, tai vi- 
sose srityse, o ypač mokymo dalyje, nustatyta laikinoji tvarka: bendrojo 
skyriaus vedėju paskiriamas generalinio štabo plk. V. Skorupskis (po gruo- 
džio 17 d. valstybės perversmo vyriausiajame štabe ėjo atsakingas parei- 
gas, į jo vietą buvo paskirtas kpt. V. Hinentalis); aržilerijos — artilerijos 
plk. P. Bytautas; inžinerijos — atsargos gen. ltn. A. Kurkauskas, beje, pra- 
džioje du mėnesius vedėju oficialiai buvo laikomas plk. B. Štencelis; rech- 
nikos — inžinierius plk. Aleksandras Bobinskis (1876 02 05-1938 08 09) 
beje, pradžioje du mėn. oficialiai vedėju laikytas kpt. A. Novickis; aviaci- 


MATEMATIKOS TAIKYMAS 
88 LIETUVOS KARIUOMENĖJE 1918-1940 M. 


jos — aviacijos vyr. ltn. Vytautas Čemarka (1900 12 01-1993 01 07 San 
Paule, Brazilijoje, majoras), kuris tuo metu buvo mokomosios eskadri- 
lės vadas, o jam išėjus iš kariuomenės į jo pareigas buvo paskirtas avia- 
cijos kpt. V. Reimontas; kūno lavinimo dalies — gydytojas kpt. Antanas 
Jurgelionis (1896-1976 10 22, plk. Itn.). Visų skyrių vedėjų veiklą buvo 

Po kursų sujungimo sėkmingai veikė bendrasis, artilerijos, karo tech- 
nikos, aviacijos skyriai ir kūno lavinimo dalis. 

Bendrajame skyriuje išleidus šeštą klausytojų laidą, karo vadovybė nu- 
tarė 1926 m. rudenį nešaukti kitos laidos, o laiką iki naujų metų panau- 
doti karo valdininkų trumpalaikiams kursams organizuoti. Septintoji 
klausytojų laida buvo surinkta tik 1927 m. gruodžio 1 d. Šios laidos 
mokymo proceso organizavimas jau niekuo nesiskyrė nuo šeštosios: vis- 
kas vyko tokia tvarka, kaip numatyta nuolatiniame mokymo plane, iš- 
skyrus tik tai, kad buvo sudaryta karininkų grupė, po vieną klausytoją iš 
kiekvienos būrio, ir surengti papildomi karo chemijos kursai, kurių tiks- 
las — paruošti kariuomenės daliniams šios srities instruktorius. Išklausę 
100 val. sutrumpintą kursą, karininkai susipažino ne tik su svarbiausiais 
cheminio karo principais, bet ir su saugojimosi būdais bei reikalingų 
prietaisų naudojimu. Bendrojo skyriaus ir mokymo dalies vedėjo parei- 
gas nuo 1927 m. rudens ėjo generalinio štabo plk. ltn. Betcheris, kurias 
perėmė iš kpt. V. Hinentalio. Septintoji laida buvo išleista 1928 m. lap- 
kričio 28 d. — ją baigė 33 karininkai. Tais pačiais metais nutrauktas ben- 
drųjų laidų rengimas, nes kariuomenės vadovybė nusprendė, kad ben- 
drojo karininkų paruošimo kariuomenėje jau užteko. Iš viso bendrąjį 
skyrių baigė 405 karininkai. 

Artilerijos skyriuje buvo surinkta antroji klausytojų laida, kurios už- 
siėmimai prasidėjo 1926 m. lapkričio 15 d. Dėl keliamų reikalavimų 
(ypač matematinio pasiruošimo), karininkai šį kartą susirinko geriau pa- 
sirengę, nei pirmoji artilerijos laida. Po kursų sujungimo, laikantis nau- 
jos tvarkos, buvo visapusiškai apsvarstytas mokymo planas, parengtos 
programos, kurių tikslas — parengti artilerijos karininkus, tinkančius 
užimti stambesnių artilerijos dalinių vadų vietas (grupių ir pulkų), taip 
pat eiti atsakingas pareigas įvairiose artilerijos įstaigose. 

Šios laidos klausytojų mokymasis truko daugiau nei dvejus metus, 
kaip buvo numatyta įstatų projekte ir mokymo plane, nes: a) prasidė- 
jus antriesiems mokslo metams, mokslo taryba nutarė padidinti užsie- 
nio kalbų pamokų skaičių, kad specialių kariuomenės dalinių karinin- 
kai būtinai mokėtų bent vieną užsienio kalbą, nes kitaip negalėtų nau- 
dotis užsienio karine literatūra; b) kasdieninis įtemptas įvairių specialių 
dalykų klausymas, ypač matematikos, fiziškai ir net protiškai nuvargino 
silpnesnius karininkus, dėl to vieniems metams praėjus iš 16 klausytojų 
keturiems karininkams reikėjo suteikti ilgesnes atostogas, kad pataisytų 
sveikatą, todėl nutarta specialiuose skyriuose per dieną teorinių paskaitų 
skirti ne daugiau kaip 6 val. 

Be to, paaiškėjo, kad vykdant 1928 m. mokymo planą numatytam 
kursui užbaigti iki 1929 m. sausio 1 d. trūko 251 val. Todėl artilerijos 
skyriaus inspektorius 1928 m. balandžio 17 d. raportu kreipėsi į kursų 
viršininką, prašydamas tarpininkauti, kad skyriaus karininkai klausytojai 
būtų išleisti į dalinius ne sausio 1 d., o išklausę visą kursą, t. y. 1929 m. 
liepos 15 d., motyvuodamas tuo, kad: I) Antrąją klausytojų laidą suda- 
ro beveik visi vyresnieji artilerijos karininkai, todėl tolesnė Lietuvos ka- 
riuomenės artilerijos pažanga daug kuo priklausys kaip tik nuo šios lai- 
dos paruošimo. 2) Paaiškėjo, kad mokymo plane numatytas artilerijos 
dalykams valandų skaičius yra per mažas: visiškai naujų šaudymo, seki- 
mo ir manevravimo metodų nagrinėjimas yra labai sunkus ir reikalauja 
kur kas daugiau pratybų, todėl sėkmingai baigti kursą 1928 m. neįma- 
noma. Dėl šios priežasties šaudymo teorijos ir artilerijos taktikos valandų 
skaičius turi būti padidintas 70 val. Be to, nebuvo lauko artilerijos statu- 
to ir teko kartu su klausytojais jį parengti, o tai labai sulėtino artilerijos 
taktikos studijas. O išleisti karininkus iš kursų be statuto būtų negalimas 
dalykas. 3) Antros laidos studijos prasidėjo ne spalio 1, o lapkričio 15, ir 
mokymo planas 1928 m. buvo sudarytas ne nuo rudens, bet nuo sausio 
1 d., todėl klausytojai poligone negalėjo atlikti visų pratybų, pvz., šaudy- 
mo grupėmis. Dėl šios priežasties, pasitenkinant vien šaudymu iš bate- 
rijų, grupinį šaudymą reikėjo atidėti 1929 m. vasarai. 4) Patirtis parodė, 
kad siekiant užtikrinti baigiančių kursus karininkų šaudymo ir manevra- 
vimo rengimą, būtina, prieš juos išleidžiant, nors vieną mėnesį skirti vien 

šaudymo teorijos ir artilerijos taktikos praktikai, nes paaiškėjo, kad kari- 
ninkai, apkrauti kitų dalykų pamokomis ir pratybomis, greitai pamiršta 
specialiųjų dalykų detales. Šį trūkumą galima pašalinti tik tam tikrą lai- 
ką studijuojant specialiuosius dalykus. To pageidavo ir patys karininkai 
klausytojai. Antroji artilerijos skyriaus laida buvo išleista 1929 m. vasario 
9 d. - ją baigė 16 karininkų. 

1929 m. tapo lūžio metais — iš bet kurių AKK kandidatų į klausyto- 
jus imta reikalauti viduriniojo išsilavinimo ir ne vien jo, bet ir savotiškų 
stojamųjų egzaminų („patikrinimų“). Apie tai kalba ir 


„Protokolas D. L. K. Vytauto kursų Aviacijos skyriaus lektorių 
posėdžio, įvykusio 1929 metais gegužės mėn. 15 dieną, 
dalyvaujant 20 lektorių. 








Kursantų priėmimas 
Svarstyta Nutarta 
1) Išsilavinimo aktualumas 1) Gali būti priimti tik su aukštesnės 
bestojantiems Aviacijos skyriun | mokyklos baigimo teisėmis kandidatai. 
kursantams. 2) Daryti patikrinimus iš svarbesnių dalykų 
2) Stojančiųjų kursantų žinių | (matematikos, fizikos). 
patikrinimo reikalingumas. 














<...> 
Dėstomų dalykų programų bei metodų pakeitimas šiai bei sekančioms laidoms, 
apsvarstant jų tikslus 


<...> 





19) Matematika 19) Sekančiai laidai dėstyti informacinį 
kursą, per 60 teorijos valandų 
Mg 
Gen. št. pulk. ltn. Kibirkštis?! 
Mok. reik. v-kas“?? 














Tai vertė susirūpinti ir karininkus — pirmųjų KM laidų auklėti- 





31 Kibirkštis Justinas (1894 11 17-1934 11 07), gen. št. plk. 
32 LCVA. E 1451. Ap. 1. B. 66. L. 5-6. 

nius, kurie neturėjo gimnazijos baigimo brandos atestato, dar labai jau- 
nus ir galinčius siekti karjeros aukštumų. Tarnavusieji periferijoje sten- 
gėsi pasirengti ir laikyti egzaminus eksternu. Jau cituotas karininkas 
J. Listopadskis, tarnavęs Ukmergėje, rašė: „Čia man pasisekė susirasti to- 
kio pat tikslo siekiančius dar tris draugus <...>. Pradėjome rimtai ruoš- 
tis pavasarį laikyti egzaminus brandos atestatui. <...>1928 m. pavasariui 
baigiantis kartu su visais Ukmergės gimnazijos abiturientais mes, trys ka- 
rininkai (aš, ltn. Sakalauskas ir ltn. Baranauskas), sėkmingai išlaikome 
brandos atestato egzaminus. <...> Ypač stipriai buvome pasirengę mate- 
matikos dalykams, nes toji gimnazija priklausė realinių gimnazijų siste- 
mai, t. y. su sustiprinta matematika. Gimnazijos direktorius Ambraziejus 
mus pagyrė ir nurodė pavyzdžiu: taip reikia išmanyti matematiką. 

Brandos atestatas, arba 8 klasių gimnazijos baigimo cenzas, mums, 
karininkams, labai daug reiškė. Mat tuo metu apie 50 proc. karininkų 
nebuvo baigę gimnazijų arba tolygaus išsilavinimo. Stojant į karo moky- 
klą visos gimnazijos cenzo pradėta reikalauti tik nuo V Karo mokyklos 
laidos. Todėl šis cenzas sustiprino mūsų tarnybines pozicijas, buvo atida- 
rytos durys į aukštąsias mokyklas, pakėlė autoritetą karinėje aplinkoje ir 
mums patiems suteikė asmeninį pasitenkinimą *??. 

Kaune, kur buvo daug neturinčių brandos atestatų karininkų, nes 
čia stovėjo daugiau kariuomenės dalių, tokiems karininkams atėjo į pa- 
galbą patys AKK. Juose 1930 02 24—1931 01 31 veikė „Vakariniai ma- 
tematikos kursai“?*. Užsiėmimai vyko vakarais, 4 k. per savaitę, po 4 
valandas per vakarą. Pagal realinės gimnazijos programą buvo dėstyta 
matematika ir fizika. Ją ir geometriją dėstė plk. ltn. J. Vyšniauskas, al- 
gebrą, trigonometriją, begalinių mažybių analizę ir analizinę geometri- 
ją - plk ltn. Marijonas Julius Reingardas. 1930 12 13-1931 01 31 iš 
visų šių dalykų, dalyvaujant trečiam egzaminų komisijos nariui (parašas, 
deja, neįskaitomas) iš visų šių dalykų pagal realinės gimnazijos programą 
kursus lankiusieji išlaikė egzaminus. Kitus dalykus jie išsilaikė gimnazi- 
jose eksternu ir gavo brandos atestatus. Pasisekimas įkvėpė ir kiti kur- 





3 Listopadskis J. Laisvės ir vergijos metai. Vilnius, 1993. P. 37-38. 
3* LCVA. E 1451. Ap. 1. B. 70. 

sai buvo organizuoti pagal komercinės gimnazijos programą ir pavadin- 
ti „Brandos atestatui įgyti kursais“. 1931 m. lapkričio pradžioje prasidė- 
ję šie kursai baigėsi 1933 05 059. Čia buvo dėstomi visi tokiose gimna- 
zijose privalomi dalykai, įrašomi į brandos atestatą, ir buvo iš visų orga- 
nizuoti egzaminai. Mokėsi net 46 klausytojai. Pateikiame algebros ir ge- 
ometrijos su trigonometrija egzaminų raštu sąlygas. 


Algebra: 


19 
„1. Binomo tz 2) išdėstyto Njutono““ eile, rasti tą narį, ku- 
a 


riame 47 
2. Didėjančios geometrinės progresijos 3-io ir 1-jo narių skirtumas 
lygus 4,5, o jų suma 7,5. Rasti pirmųjų penkių narių sumą. 
3. Išspręsti lygtis: V3x-—6— Jx-1=1*77, 


Geometrija su trigonometrija: 

„1. Statusis A 4BC, kurio vienas statinis 4AB = 10,358 cm ir šalia 
to statinio smailas kampas B = 33915'27" sukasi apie ašį, kuri eina per 
viršūnę statmenai statiniui AC. Kokio didumo paviršių nubrėš laužtinė 
ACB? 

2. Išspręsti lygtis: cos4x + sin“x = 0,5*98. 

Beje, stojusiems į AKK šių kursų absolventams patikrinimo neberei- 
kėjo. 

Tad, pvz., trečioji artileristų laida susirinko 1929 m. rugpjūčio mė- 
nesį, visi klausytojai buvo priimti tik su brandos atestatais, o išleista 
ši laida buvo 1930 m. rugsėjo 1 d. — baigė 16 karininkų. Šios laidos 
1929-1930 m. mokymo plane nurodyti tokie tikslai: a) supažindinti 
artilerijos karininkus su naujais šaudymo sekimo metodais ir išmoky- 
ti jais praktiškai naudotis; b) suteikti jiems tiek artilerijos taktikos ži- 





3 Ten pat. 
26 Niutonas Izaokas (Newron, 1643 01 04-1727 03 31) - anglų fizikas, mechanikas, 
astronomas ir matematikas. 
7 LCVA. E 1451. Ap. 1. B 


76. L. 2. 
8 LCVA. E 1451. Ap. 1. B. 76. L. 5. 

nių, kad jie galėtų vadovauti artilerijos (iki grupių) vienetams; c) suteik- 
ti jiems bendrosios taktikos žinių, kad jie galėtų sumaniai derinti arti- 
lerijos veiksmus su kitų ginklų rūšių veiksmais. Šiems tikslams pasiek- 
ti buvo skaitomos teorinės paskaitos, atliekami eksperimentai, rengia- 
mi rašomieji darbai, pratybos vyko kabinetuose ir lauke, įsisavintos ži- 
nios buvo tikrinamos „repeticijų“ ir egzaminų metu. Dėstyti tokie spe- 
cialieji dalykai: artilerijos šaudymas, artilerijos taktika, pabūklų tech- 
ninės dalys, topometrija, balistikos žinios, tikimybių teorija; kariniai: 
bendroji taktika, transmisija, pionierių veiksmai, tipologija, karo enci- 
klopedija (aviacija, šarvuočiai, pėstininkų ginklai, kavalerija) ir mate- 
matika. „Aukšt. Karininkų D. L. K. Vytauto kursų Artilerijos skyriaus 
III-čiai laidai mokymo planas“, saugomas Lietuvos Mokslų akademijos 
(toliau — LMA) Vrublevskių bibliotekoje, nurodo, kad mokslo pradžia 
buvo 1929 08 26, pabaiga - 1930 12 15. Iš viso - 238 darbo dienos. Iš 
viso mokomųjų valandų: teorinių — 434, eksperimentinių (pratybų) — 
580, vasaros užsiėmimų — 69 dienos. 

Plano skyrius „Matematikos žinios“ (30 val.) nurodo turįs tokį tiks- 
14: „Supažindinti karininkus su matematikos sąvokomis, kad jie galėtų 
eiti nustatytą Kursuose programą iš specialių dalykų“. Poskyris „A. Apie 
ribas (6 val.)“ numatė išanalizuoti ribas, teoremas apie jas, sinx ir x san- 
tykio, kai x — O, ribą, skaičių e. Tolesni skyreliai: 

„B. Apie funkcijas (3 val.). 

1) Nepriklausomai ir priklausomai kintamieji dydžiai. Funkcijų kla- 
sifikacija (funkcijų lygtys). 

2) Funkcijų netrūkumas. 

3) Geometrinių funkcijų vaizdavimas. 

C. Diferencialinė skaičiuotė (6 val.) 

1) Išvestinė funkcija. Geometrinė išvestinės reikšmė. 

2) Funkcijos diferencialas. 

3) Paprasčiausiųjų funkcijų išvestinės ir diferencialai: (x)', (Sin x)", 
(Cos x)', (log x)", (In x)", (a). 

4) Pagrindinės teoremos ir diferenciavimo taisyklės: pastovaus dydžio 
išvestinė, dviejų funkcijų skirtumas, pastovus dydis. Sudėtinės funkci- 

jos išvestinė, sumos ir skirtumo išvestinė, sandaugos išvestinė, išvestinė 
sandaugos pastovaus dydžio ir funkcijos, dalmens išvestinė, (tg x)', (cotg 
x), (u)', kur vu ir v yra x-so funkcijos, atvirkštinės funkcijos išvestinė, at- 
virkštinių trigonometrinių funkcijų išvestinės. 

5) Įvairių eilių funkcijų išvestinės ir diferencialai. 

D. Diferencialinės skaičiuotės pritaikymas funkcijų tyrimui (5 val.). 

I) Roll'o?? teorema. 

2) Lagranžo“ ir Košy“! formulės. 

3) Funkcijos didėjimo ir mažėjimo žymės. Vieno kintamojo dydžio 
funkcijos maksimum ir minimum. 

E. Integralinė skaičiuotė (5 val.). 

1) Neapibrėžtinio integralo sąvoka. 

2) Kai kurie integralo ypatumai. Svarbiausiųjų integralų formulės. 

3) Apibrėžtinio integralo sąvoka. 

E Analizinė geometrija (5 val.). 


1) Stačiakampė koordinatų sistema. Taškas. 

2) Atstumas tarp dviejų taškų. 

3) Tiesioji linija. 

4) Geometrinės taškų vieta. Apskritimas. Liečiamoji“. 

Plano skyrius „Tikimybių teorija“ (40 val.) turėjo tikslą: „Išaiškinti 
svarbiausius įsišaudymo taisyklių pagrindus; išmokyti klausytojus sąmo- 
ningai sekti šaudymą ir kiekvienu šaudymo momentu aiškiai suprasti, dėl 
ko pasirodo šis ar tas šaudymo reiškinys“. Pradžioje 6 val. skirtos tikimy- 
bių teorijos pagrindams: „Tikimybių teorija kaipo artilerijos įsišaudymo 
taisyklių pagrindas. Pastovios ir pripuolamos reiškinių priežastys. Įvykio 
tikimybė ir jos matas. Pirma tikimybių teorijos teorema. Pavyzdžiai. 

Atvirkštieji įvykiai. Antra tikimybių teorijos teorema arba sandaugos 
teorema. Įvykio tikimybė, kada jis pareina nuo vienos veikiančių prie- 
žasčių. Pavyzdžiai. 





>? Rolis Mišelis (Ro/le, 1652 04 21- 1719 11 08) - prancūzų matematikas. 
40 de Lagranžas Žozefas Luji (Lagrange, 1736 01 25-1813 04 10) - prancūzų matematikas. 
4 Koši Ogiustenas Luji (Cauchy, 1789 08 21-1857 05 23) - prancūzų matematikas. 

Kartotinių įvykių tikimybė. Sudėtingi įvykiai. Supratimas apie 
Jokūbo Bernulio“? teoremas ir atitinkamos išvados. Pavyzdžiai“. 

Kitas skyrelis — „Paklaidų teorijos žinios“ (14 val.) buvo skirtas „pa- 
stovių ir pripuolamų“ paklaidų savybėms, „aritmetinio vidurio dėsniui“, 
„mažiausio kvadrato būdui ir jo esmei“ išnagrinėti. Analizuoti klausi- 
mai: „Funkcijos p(£) pavidalo nustatymas, taikant aritmetinio vidurio 
dėsnį“, „Tikimybė, kad tam tikros klaidos dydis yra ribose £ ir £ + As“, 
„Pastebėjimo tikslumas ir jo matas. Atskiro pastebėjimo tikima paklai- 
da“, „Pastebėjimo tikslumo matas, išreikštas vidurine aritmetine paklai- 
da“, „Pastebėjimo tikslumo matas, išreikštas vidurine kvadratine paklai- 
da“, „Vidurinio rezultato vidurinė paklaida; jos tikslumo matas ir jos ti- 
kima paklaida“, „Vidurinės aritmetinės ir vidurinės kvadratinės paklaidos 
tikimiausia reikšmė, kada matuojamas dydis x nėra žinomas“, „Funkcija 
O(s/o); jos reikšmė ir lentelė. Atitinkamos išvados ir pavyzdžiai“. 

20 val. skirta skyreliui „Tikimybių teorijos pritaikymas artileri- 
jos įsišaudymo klausimuose“. Jo temos: „Krupo“* bandymas ir to ban- 
dymo išdavos“, „Sklaidumo centro koordinatų suradimas, taikant pa- 
klaidų savybes. Pabūklo taiklumo įvertinimas“, „Tikimybė pataiky- 
ti į gulsčią arba stačią neapibrėžto ilgio juostą. Tikimybė pataiky- 
ti į tam tikro dydžio keturkampį įvairiose sklaidumo centro padėtyse. 
Pavyzdžiai“, „Perlėkėlio arba neprilėkėlio tikimybė įvairiuose nuotykiuo- 
se. Pavyzdžiai“, „Vidurinės trajektorijos padėties nustatymas santyky su 
taikiniu. Įsišaudymas iš išmatuotų pastebėjimų“, „Įsišaudymas, pagrįstas 
perlėkėlių ir neprilėkėlių pastebėjimu. Įvairių hipotezių apie taikinio pa- 
dėtį tikimybių išskaičiavimas Perseno“* būdu“, „Perseno kreivosios reikš- 
mė įsišaudymui. Jos apibendrinimas“, „Lentelės 2, 3, 4 ir 5 Nr. Nr.; jų 
išnaudojimas įsišaudymui įvertinti ir kai kurių šaudymo taisyklių paaiš- 
kinimas“, „Siaurosios šakutės dydis, išreikštas tikimais nukrypimais ir 
taikiklio dalmenimis“, „Šaudymas grupėmis (eilėmis). Kada jis pradeda- 





42 Bernulis Jakobas I (Bernow//i, 1654 12 27-1705 08 16) — šveicarų matematikas 

45 Mavyt, kurio nors Krupo koncerno (Krupp-Konzern), gaminusio patrankas ir kt. gin- 
kluotę, savininkų atliktas bandymas. 

44 Personė de Robervalis Žiulis (Personne de Roberval, 1604 09 08-1675 10 27) — pran- 
cūzų matematikas. Gimęs Robervalyje, jo pavadinimą pasirinko kaip priedą prie pavardės. 

mas. Išvados. Pavyzdžiai“, „Įsišaudymas šrapnelių. Šrapnelio sprogimo 
intervalas ir aukštis. Knysio ir žemo sprogimo tikimybė duotose ribose“, 
„Įsišaudymas šrapnelių iš išmatuotų pastebėjimų“, „Įsišaudymas šrapne- 
lių iš pastebėjimų, iš akies. Žemo sprogimo tikimybė įvairiuose toliuose. 
Žemo sprogimo tikimybė eilėje iš 4 šūvių. Degtuvo įsišaudymas“. Taigi 
matematika artilerijos karininkams buvo labai svarbi disciplina. 

VDKK artilerijos skyriaus ketvirtoji laida išleista 1932 m. rugsėjo 
7 d. (baigė 19 karininkų), o penktoji, paskutinė — 1933 m. rugsėjo 15 d. 
(baigė 17 karininkų). Iš viso artilerijos skyrių baigė 83 karininkai. 

Inžinerijos skyriuje taip pat buvo surinkta antroji laida. Jos užsiėmi- 
mai prasidėjo kartu su artilerijos skyriaus užsiėmimais pagal analogišką 
mokymo planą, tikslas — parengti savarankišką inžinerijos kariuomenės 
dalinių karininką, tinkamą eiti pionierių ir karo geležinkelininkų dali- 
niuose kuopos vado, taip pat, reikalui esant, karinės statybos srityje — 
techniko-statybininko pareigas. 

Į inžinerijos skyrių buvo priimami visų ginklų rūšių ir tarnybų ka- 
rininkai. Norintys mokytis inžinerijos skyriuje turėjo atitikti šias sąly- 
gas: a) ištarnauti rikiuotės daliniuose arba kitose kariuomenės įstaigose 
ne mažiau kaip dvejus metus; b) turėti brandos atestatą (atskirais atve- 
jais krašto apsaugos ministras galėjo nustatyti ir mažesnį mokslo cenzą), 
c) turėti gerą atestaciją, d) būti geros sveikatos; c) išlaikyti karo statutų, 
matematikos ir fizikos (pagal aukštesniųjų mokyklų-gimnazijų progra- 
mą) stojamuosius egzaminus. 

Į antrąją inžinerijos skyriaus laidą buvo surinkti klausytojai, nevisiš- 
kai atitinkantys nurodytas sąlygas (dėl mažo išsilavinimo), ir dėl to iš da- 
lies kursas užtruko ilgiau nei buvo numatyta pradžioje. Čia dar prisidė- 
jo tie patys, kaip ir artilerijos skyriuje, samprotavimai dėl užsienio kalbų 
pamokų skaičiaus padidinimo ir kasdieninių užsiėmimų sutrumpinimo 
iki 6 val., todėl ir inžinerijos skyriaus antroji laida negalėjo baigti kursų 
iki 1928 m. Kalėdų, kaip buvo numatyta, o buvo išleista, kaip ir artile- 
rijos laida, 1929 m. vasario 9 d. šią laidą baigė 14 karininkų. Šių dvie- 
jų skyrių mokymo planai buvo tarpusavyje glaudžiai susiję, nes taupu- 
mo dėlei daug dalykų abiejuose skyriuose studijuota kartu, pvz., bendro- 
ji taktika, karo istorija, dauguma matematikos skyrių, chemija, medžia- 

gų atsparumas, užsienio kalbos ir kt. 1932 m. vasario 18 d. 17 karinin- 
kų baigė mokslus VDKK inžinerijos skyriuje. Tai buvo trečioji ir pasku- 
tinioji šio skyriaus laida. 

Technikos skyriuje situacija buvo kitokia — kursų sujungimas įvyko kaip 
tik tuo metu, kai buvusių AKTK elektrotechnikos skyriaus antroji laida 
iš jaunesniojo kurso perėjo į vyresnįjį. Prasidėjus 1926-1927 mokslo me- 
tams, elektrotechnikos skyriaus klausytojai, perėję sujungtų kursų virši- 
ninko žinion, pradėjo antruosius mokslo metus jau kaip technikos sky- 
riaus antroji laida. Užsiėmimai prasidėjo lapkričio 8 d. Sujungtų kursų 
mokslo taryba iš naujo peržiūrėjo numatytą mokymo planą. Kursų techni- 
kos skyriaus tikslas, kuriuo vadovautasi sudarant mokymo planą — pareng- 
ti karininkus — ryšių tarnybos specialistus ir automobilininkus; jie turėjo 
tikti užimti kariuomenės ryšių ir iš dalies autotransporto daliniuose atsa- 
kingas pareigas. Skyriaus mokymas ypač buvo susijęs su tokių specialiųjų 
dalykų, kaip telegrafas, telefonas, radijas, elektrotechnika, mechanika ir vi- 
daus degimo varikliai, išmanymu. Čia dar labiau nei artilerijos ir inžineri- 
jos skyriuose buvo reikalingas geras bendrasis išsilavinimas, todėl dar sun- 
kiau nei minėtuose skyriuose parinkti visais atžvilgiais tinkamus klausyto- 
jus. Tačiau, išskyrus kai kuriuos klausytojus, mokymas vyko sėkmingai ir 
laiku pasibaigė, bet, pratęsus baigiamųjų rašto darbų — projektų — pateiki- 
mo terminus, antrosios technikos skyriaus laidos išleidimas atidėtas — ji iš- 
leista tik 1928 m. sausio 27 d. (baigė 16 karininkų). Šios laidos klausyto- 
jai įvykdė keliamus reikalavimus ir uždavinius — kariuomenę papildė jau- 
ni technikai, įgiję nemažai įvairių specialiųjų žinių bei praktikos. Išleidus 
antrąją laidą, tuoj pat renkama trečioji laida, kurios užsiėmimai prasidėjo 
1928 m. vasario 2 d. Jai taikomas toks pat mokymo planas, kaip ir antra- 
jai laidai. Trečioji laida kursą baigė 1930 m. liepos 15 d. (baigė 12 karinin- 
kų), ketvirtoji - 1932 m. gruodžio 30 d. (baigė 18 karininkų). 

Kaip ir technikos skyriuje, aviacijos skyriuje lapkričio 8 d. pradėjo eiti 
mokslus pirmoji aviacijos skyriaus laida, kurios tikslas — parengti kari- 
ninkus, tinkančius aviacijos tarnybai. Klausytojai, išėję numatytą mo- 
kymo programą, atlikdavo tam tikrą kiekį įvairaus pobūdžio skraidy- 
mų ir oro užduočių, o tik po to jiems būdavo suteikiamas karo lakūno 
arba žvalgo vardas. Pirmosios laidos mokymo planas ir užsiėmimai buvo 

taip sutvarkyti, kad tam tikra teorinių paskaitų dalis vyko kartu ir tech- 
nikos skyriui, kadangi jiems buvo reikalingi kai kurie specialieji dalykai; 
be to, kadangi specialius aviacijos dalykus daugiausia dėstė aviacijos ka- 
rininkai, technikos skyriaus klausytojams tuos dalykus teko klausyti se- 
noje aviacijos kursų auditorijoje, ir, kad neatitrauktų aviacijos karinin- 
kų lektorių nuo tiesioginių pareigų, dalį paskaitų ir praktinių užsiėmimų 
vesti auditorijoje ir laboratorijose Šančiuose (buvusiuose AKTK rūmuo- 
se), o dalį, kaip tik bendruosius karo dalykus, — Aukštojoje Panemunėje. 
Dėl susisiekimo susidarydavo nemažai nepatogumų, nes dauguma klau- 
sytojų gyveno Fredoje, bet greitai šis klausimas buvo sėkmingai išspręs- 
tas. Pirmosios laidos mokymo planas, palyginti su planu iki kursų sujun- 
gimo, mažai kuo pasikeitė, išskyrus tai, kad buvo praplėsti kariniai daly- 
kai. Išklausius numatytą teorijos kursą, lauke buvo atlikti taktikos ir ge- 
ografijos praktiniai užsiėmimai, o po to surengtos 1—1,5 mėnesio praty- 
bos aviacijos dirbtuvėse. Užsiėmimai pasibaigė 1927 m. liepos mėn. pra- 
džioje, o išleidimas įvyko liepos 15 d. (baigė 15 karininkų), t. y. kursų 
metinės šventės dieną. Antroji laida surinkta tik 1928 m. vasario 1 d., 
t. y. kartu su antrąja technikos skyriaus laida. Šiai laidai, kaip ir kitų kur- 
sų specialiuosiuose skyriuose, nustatomas jau apie dvejų metų mokslas, 
kaip ir numatyta įstatų projekte. 

Kadangi čia, kaip ir kituose specialiuose skyriuose (o gal net ir dau- 
giau), klausytojų išsilavinimas buvo nevienodas, iškilo būtinybė pa- 
didinti bendrųjų dalykų valandų skaičių, nes kitaip būtų sunkoka sė- 
kmingai dėstyti specialiuosius dalykus. Remiantis buvusių laidų studi- 
jų praktika (ir šiuo atžvilgiu neišvengta kai kurių trūkumų), taip pat pa- 
didintas ir specialiųjų dalykų valandų skaičius. Šią laidą 1930 m. vasa- 
rio 15 d. baigė 9 karininkai. 1932 m. gegužės 14 d. buvo išleista trečio- 
ji (baigė 19 karininkų) aviacijos skyriaus laida. Aviacijos skyriaus, „kur- 
suose, visi uždaviniai, pradedant navigacija ir baigiant motorais, mirk- 
te mirko formulėse“, - rašė kursų dalyvis karo lakūnas kapitonas Stasys 
Baipšys (1905 12 21-1974 11 17 Čikagoje)“. Beje, jis prisimena ir tai, 
kad turėjo „mažą nesusipratimą su vienu lektoriumi — plk. inžinieriumi 





* Baipšys S. Nuotykiai padangėje ir žemėje. Kaunas, 1995. P. 30. 

Bobinskiu. Puikus žmogus, aukštos kultūros, tolerantas, <...> susipaži- 
nimo metu prabilo į kursantus rusų kalba. Lyg perkūnas trenkė mane. 
Ne tik lektorius, bet dargi Aukštųjų Karininkų Kursų inspektorius rusiš- 
kai dėsto kursų klausytojams savo nurodymus“““. Nesusipratimas buvo 
likviduotas, kursantui supratus, kad plk. A. Bobinskiui dėl senyvo am- 
žiaus sunku pereiti prie dėstymo lietuvių kalba. 

Vyko įvairūs trumpalaikiai kursai - VDKK ir po kursų sujungimo 
toliau buvo rengiami įvairūs vienkartiniai kursai. Įdomesnius mums ap- 
tarsime. 1929 m. kovo 15 d. - liepos 15 d. vyko artilerijos šaudymo kur- 
sai, į kuriuos iš visų artilerijos pulkų susirinko 20 karininkų, iš kurių tik 
trys — iš ankstesnių KM laidų. Kursai tik ką buvo įsigiję Baranovo šau- 
dymo aparatą (šaudymo laukas su įvairiais taikiniais), kuriuo buvo gali- 
ma atlikti įvairias artilerijos šaudymo pratybas. Tai buvo gera mokomoji 
priemonė, ypač jaunesniems karininkams, kurie poligone turėjo galimy- 
bę iššauti tik 9—12 tikrų sviedinių. Kursuose dėstoma artilerijos šaudymo 
teorija, artilerijos taktika, trigonometrija ir naujas dalykas topometrija, 
kurios metu supažindinama su instrumentais, kuriais atliekami taikinių, 
sekyklų, baterijos pozicijų ir kitų taškų apskaičiavimams nustatyti įvai- 
rūs matavimai. Topometriją dėstė iš Prancūzijos grįžęs kpt. V. Jasulaitis 
ir plk. M. J. Reingardas, artileriją ir taktiką — plk. P. Bytautas, o trigo- 
nometriją — plk. ltn. J. Vyšniauskas. Nuo 1931 m. lapkričio 2 d. prie 
VDAKK steigiami karininkų kulkosvaidininkų kursai, kurie išleido tris 
laidas: 1932 m. pabaigoje pirmąją laidą baigė 22, antrąją 1934 m. liepos 
31 d. - 38, o trečiąją 1935 m. rugpjūčio 3 d. — 26 karininkai. 1928 m. 
gegužės 2 d. — spalio 16 d. lygiagrečiai su technikos skyriaus trečiąja lai- 
da steigiami ryšių kursai, kurių tikslas — parengti rikiuotės ryšių kari- 
ninkus, supažindinti juos su modernių ryšių darbo pagrindais, kad, grį- 
žę į dalinius, galėtų kareivius mokyti būti ryšininkais. Būtinybė sureng- 
ti tokius trumpalaikius kursus kilo 1927 m. pradžioje, kai paaiškėjo, kad 
technikos skyriuje mokymas trunka dvejus metus ir tik po kelerių metų 
rikiuotės daliniams bus parengta bent po vieną ryšių karininką specialis- 
tą, nes išleidžiamųjų karininkų neužteko net techniniams daliniams ap- 





*6 Ten pat. P. 8-9. 


MATEMATIKOS TAIKYMAS 
100 LIETUVOS KARIUOMENĖJE 1918-1940 M. 


tarnauti. Todėl nuspręsta lygiagrečiai su technikos skyriaus kursais su- 
rengti sutrumpintus ryšių kursus, į kuriuos buvo pasiųsti 1-2 karinin- 
kai iš kiekvieno visų ginklų rūšių rikiuotės dalinio“. Į kursus atvyko 16 
karininkų: 9 pėstininkai, 3 artileristai, 2 kavaleristai ir 2 iš kitų dalinių. 
Kursuose dėstyta ryšiai (telefono, telegrafo), elektrotechnika, ryšių tak- 
tika ir jų organizavimas ir automobilizmas. Be teorinių paskaitų, buvo 
atliekami ir praktikos darbai. Spalio 15 d. keturių mėn. ryšių kursus bai- 
gė 12 karininkų. Nuo 1933 m. sausio 9 d. įsteigtas 6 mėn. įvairių gin- 
klų rūšių karininkams ryšių kursų skyrius, į kurį iš kiekvieno pėstinin- 
kų pulko atvyko po 2, artilerijos, kavalerijos pulkų ir atskirosios artile- 
rijos grupės — po 1 karininką. Liepos 15 d. šių kursų antrąją laidą baigė 
19 karininkų.1930 m. spalio 15 d. — 1931 m. birželio 15 d. veikė topo- 
grafijos kursai, kurių tikslas — išmokyti topografus daryti Lietuvos teri- 
torijos nuotraukas ir tuo paspartinti žemėlapių leidimą, taip pat pareng- 
ti gerus topografijos specialistus įvairiems štabams ir pulkams, ypač ar- 
tilerijos daliniams, kurie sugebėtų tiksliai atlikti visus su topografija su- 
sijusius darbus. Į kursus susirinko 20 klausytojų, tarp jų 7 iš Karo topo- 
grafijos skyriaus, kiti iš įvairių pulkų ir štabų. Aukštųjų karininkų kur- 
sų viršininkas inžinierius plk. S. Dirmantas dėstė topografiją ir instru- 
mentų teoriją, inžinierius plk. ltn. M. Krikščiūnas — kartografiją, inži- 
nierius M. Ratautas — geodeziją, inžinierius P. Butrimas — niveliaciją, 
doc. B. Kodatis — astronomiją, plk. ltn. J. Vyšniauskas — aukštąją mate- 
matiką. 

Lektoriais antraeilininkais į kursus buvo kviečiami VDU profeso- 
riai Mykolas Songaila (1874-1941), J. Šimkus, Kazimieras Vasiliauskas 
(1879-1957), Zigmas Žemaitis, docentai Vasaris  Gorodeckis 
(1873-1940), Silvestras Grinkevičius (1871-1942), Ignas Končius, 
J. Šliogeris ir kiti savo darbu ir žiniomis padėjo pakelti kursų techninį 
mokslo lygį ir iškėlė kursų specialiuosius skyrius į tinkamas aukštumas. 





* Iš tikrųjų karininkai klausytojai kursuose užtruko ilgiau negu 4 mėn., nes dėl bendrų 
kursų atostogų mokslo metų viduryje reikėjo padaryti 1 mėn. pertrauką. 

Karo technikos karininkų kursai 


Jau nuo pat pirmųjų Lietuvos kariuomenės kūrimosi dienų buvo jau- 
čiama didelė karininkų karo technikos specialistų stoka. 

1918-1919 m. kilo daug problemų organizuojant valstybės apara- 
tą, kuriant kariuomenę, tačiau daugiausia — tose valstybės srityse, ku- 
rioms buvo reikalingas patyręs techninis personalas, pvz., susisiekimo. 
Suprantama, kad Lietuvos kariuomenei lengviau buvo suformuoti pės- 
tininkų ir raitininkų partizanų būrius, net batalioną, bet jau sunkiau — 
artilerijos, inžinerijos, aviacijos dalinius, generalinį štabą ir kt. 1919 m. 
dažnai būdavo tokia padėtis: nors atsirasdavo vienas kitas aukštesnio iš- 
silavinimo turintis stažą asmuo, bet trūko vidutinio ir žemesnio perso- 
nalo. Carinės okupacijos metu sąmoningai to ir buvo siekiama. Lietuviai 
savo krašte vengė verstis amatais, be to, nelabai tam ir turėjo sąlygas. 
Tarnyba valdžios įstaigose, pvz., telegrafe ar geležinkelyje, buvo paveda- 
ma vien rusams; negausios prieš karą veikusios dirbtuvės būdavo jei ne 
vokiečių, tai žydų ar rusų rankose, kurie rinkdavosi daugiausia tik savo 
tautiečius. Taigi kraštas savų įvairių rūšių technikų, meistrų, amatininkų 
beveik neturėjo. Jeigu 1919 m. jų kiek ir atsirado, tai ir čia vyravo viso- 
kie atvykėliai, dažnai karo ir revoliucijos demoralizuoti, rusiškos, bolše- 
vikiškos ar vokiškos orientacijos, o valstybei visai patikimų tarp vietinių 
kvalifikuotų darbininkų buvo mažai. Todėl, esant tokiai padėčiai, buvo 
kviečiami ir samdomi svetimtaučiai: 1919—1921 m. aviacijoje, artileri- 
joje, vyriausiajame štabe tarnavo nemažai vokiečių, latvių, rusų ir žmo- 
nių visai be pilietybės ir be aiškios tautinės orientacijos. 

To meto karo aplinkybės reikalavo tuoj pat sukomplektuoti kari- 
ninkus, reikalingus specialiesiems technikos ir inžinerijos dalininiams. 
Jau 1919 m. sausio 21 d. pulkų vadams ir Kauno miesto bei apskrities 
komendantui buvo įsakyta organizuoti karininkams teorinius moky- 
mus. 1920 m. sausio 15 d. Kaune įsteigiami laikinieji kursai, kuriuose 
buvo pionierių ir rikiuotės skyriai. Pirmoji karininkų laida kursus baigė 
1920 m. gegužę. Tų pačių metų birželio 15 d. prie KM pradėjo veikti 2 
mėn. kursai. Kursams pasibaigus, jie buvo išformuoti, o turtas perduo- 
tas KM. Kariuomenės technikos ir inžinerijos daliniuose visi karininkai, 

įgiję karo metu specialybę KM arba rusų kariuomenėje, buvo sistemin- 
gai lavinami ir tobulinami. Pakėlę visą karo sunkumų naštą, jie jau galė- 
jo tinkamai mokyti karius ir spręsti karinių operacijų uždavinius. Be to, 
pėstininkų dalinių ryšių viršininkai kasmet periodiškai buvo kviečiami į 
centrą geriau susipažinti su esamomis kariuomenės ryšio priemonėmis. 
Kiekvienam viršininkui, kuris bent kiek susidūrė su inžinerijos karinin- 
kų kvalifikacija, greitai paaiškėjo, kad reikia iš esmės spręsti šią problemą. 

Norint geriau susipažinti su karo technika reikėjo turėti nemažai teo- 
rinių žinių, o jų įgyti buvo galima tik aukštojoje technikos mokslų įstai- 
goje. VDU Technikos fakultetas parengdavo plataus profilio kvalifikuo- 
tų specialistų. Tačiau kariuomenei buvo reikalingi siauresnio profilio ir 
ypač karo technikos žinovai, jau mokantys tą techniką naudoti karo tiks- 
lams; kartu reikėjo, kad šie technikos specialistai gerai išmanytų karo da- 
lykus ir būtų tinkami vadai. 

Lietuvos karinė vadovybė, gerai suprasdama, kaip svarbu turėti kva- 
lifikuotų karo technikos žinovų, sistemingai dirbo, kad būtų įsteigta to- 
kia mokslo įstaiga, kurioje būtų galima parengti reikalingus specialistus 
ir kad norimų rezultatų bus galima pasiekti įsteigus AKTK. 

Karo technikos valdybos viršininkui gen. ltn. V. Kurkauskui, kuris 
buvo atsakingas už visą karo inžineriją, krašto apsaugos ministrui inžinie- 
riui mjr. B. Sližiui palaikant ir pritariant, 1923 m. pavyko paruošti už- 
sienyje ir, susitarus su vietiniais inžinieriais, suburti kvalifikuotą persona- 
lą. 1924 m. sausio 1 d. slaptu įsakymu kariuomenei Nr. 1 pradėjo kur- 
tis AKTK. Taip pat šių kursų steigimu ir organizavimu nemažai rūpino- 
si laikinai ėjęs kursų viršininko pareigas plk. A. Bobinskis ir kursų virši- 
ninkas plk. ltn. inžinierius S. Dirmantas su savo artimiausiais padėjėjais. 

Problema buvo tiek pribrendusi, kad AKTK pradėjo veikti nelauk- 
dami kol Seimas patvirtins statutą. Buvo patvirtinti karo technikos kur- 
sų etatai, o karo taryba priėmė laikiną statutą, kuriame nurodyta AKTK 
paskirtis (tikslas): 1) teikti (ir papildyti) tarnaujantiems kariuomenėje 
karininkams specialių karo technikos žinių iš inžinerijos, ryšių, susisie- 
kimo automobiliais ir geležinkeliu specialybių; 2) vykdyti mokslinio po- 
būdžio bandymus ir tyrimus, kurių ž/kslas — tobulinti minėtas karo tech- 
nikos mokslo šakas; 3) rūpintis specialiajam technikos mokymui reika- 

lingų instrukcijų, programų ir vadovėlių rengimu. 

Klausytojais priimami visų ginklų rūšių karininkai, ištarnavę kariuo- 
menėje karininkų pareigose ne mažiau kaip vienerius metus ir baigę visą 
aukštesniųjų mokyklų kursą. Ypatingais atvejais, krašto apsaugos minis- 
trui leidus, galėjo būti priimti karininkai ir išėję ne visą aukštesniųjų 
mokyklų kursą. Karininkai klausytojai per visą buvimo kursuose laiką 
gaudavo algą pagal laipsnį (pareigas) ir tą vietą, kurią teisėtai buvo užė- 
mę komandiruotės metu. 

Mokslo metu karininkai buvo skirstomi į du skyrius: 1) statybos — 
rengiami karininkai lauko ir tvirtovių inžinerijos, geležinkelių ir sta- 
tybos specialybių tarnybai ir 2) e/lektromecbanikos — rengiami karinin- 
kai ryšių ir autotransporto tarnybai. Mokslas pradžioje truko 21 mėne- 
sį ir buvo dalijamas į du kursus: jaunesnysis — nuo spalio 1 d. iki kitų 
metų rugsėjo 1 d. ir 2) vyresnysis — nuo spalio 1 d. iki kitų metų liepos 
1 d. Karininkams, sėkmingai baigusiems statybos skyrių, buvo suteikia- 
mas karo techniko-statybininko vardas, o baigusiems elektromechanikos 
skyrių — karo elektrotechniko vardas (pagal laikinąjį statutą), jie gaudavo 
atestatą ir įgydavo teisę nešioti nustatyto pavyzdžio ženklą. Karininkai 
klausytojai už kiekvieną buvimo kursuose mėnesį privalėjo ištarnauti ka- 
riuomenėje pusantro mėnesio. Kursus baigę karininkai buvo paskirsto- 
mi į dalinius ir įstaigas Karo technikos valdybos viršininko teikimu. 

Pirmuoju laikinuoju AKTK viršininku (įsak. kar. Nr. 11, str. 9) 
1924 m. sausio 1 d. buvo paskirtas inžinierius plk. A. Bobinskis. Jis su 
Karo technikos valdybos viršininku A. Kurkausku atliko paruošiamą- 
jį organizacinį darbą. Kovo 12 d. kursus vesti buvo pavesta inžinieriui 
mjr. S. Dirmantui. Iškilmingas AKTK atidarymas įvyko kovo 18 d. 

Mokymo darbą AKTK pradėjo su šiuo negausiu vyresniuoju perso- 
nalu: kursų viršininkas — inžinierius mjr. S. Dirmantas, mokymo da- 
lies vedėjas — kpt. J. Gabrys (jis kartu ir karo technikos komiteto se- 
kretorius, ir kareivių specialaus mokymo referentas), telegrafų ir telefo- 
nų kabineto vedėjas — plk. A. Bobinskis, mechanikos ir vidaus degimo 
variklių kabineto vedėjas — inžinierius Piskorskis, elektrotechnikos ka- 
bineto vedėjas — Timinskis, radijo kabineto vedėjas — karinis valdinin- 
kas Alfonsas Jurskis (nuo rudens), reikalų vedėjas — plk. ltn. Antanas 

Slabšinskas (1891 02 14-1939 12 29), jis buvo ir inžinerijos kabine- 
to vedėjas, bibliotekininkas — kpt. Juozas Jokubėnas (1891 12 27 —?), 
jis buvo ir vertėjas bei knygų leidimo prižiūrėtojas. Iš inžinerijos pulko 
buvo atsiųstas vyr. ltn. Pijus Dovydaitis (1898 02 19-1983 04 29, kalė- 
jo sovietiniuose lageriuose, plk. ltn.). 

Pirmas pradėjo veikti elektrotechnikos skyrius. Iš kursantų buvo parei- 
kalauta maksimalaus atsidavimo darbui: normali dienotvarkė buvo studi- 
jos nuo 8 iki 14 ir nuo 15 iki 18 val. Švenčių atostogos, nepaisant tradi- 
cijų, buvo trumpinamos iki minimumo. Patogus darbui lauke vasaros lai- 
kas buvo naudojamas pratyboms, kurios truko nuo 8 iki 12 val. per dieną. 

Kursų personalas taip pat turėjo sparčiai dirbti: kabinetų organizavi- 
mas ir paruošimas vyko sėkmingai, pritariant kariuomenės daliniams ir 
įvairioms karo ir civilinėms įstaigoms, pagalba vis didėjo ir per du mė- 
nesius pasiekė reikiamą lygį. Susitarus su artilerijos tiekimo skyriaus vir- 
šininku inžinieriumi Viktoru Biržiška, bendromis jėgomis buvo sure- 
montuotas ir pritaikytas butas chemijos, sprogstamųjų medžiagų ir karo 
dujų laboratorijai, kuri vėliau buvo aprūpinta reikalingomis priemonė- 
mis. Jei dar kur jautėsi koks trūkumas, tai buvo gaunamas sutikimas ir 
naudotasi Lietuvos universiteto (toliau — LU) Technikos fakulteto prie- 
monėmis, ATM mechaninėmis dirbtuvėmis ir kariuomenės įstaigų tur- 
tu ir įmonėmis; vykdomos mokomosios ekskursijos į Kauno dirbtuves 
(brolių Šmitų, Tilmanso elektrinę, telefonų centrinę ir kitur); kai kur su- 
sipažinimui ir praktikai buvo organizuojami budėjimai ir atliekami spe- 
cialūs darbai, pvz., Kauno miesto elektrinėje; lankomos atitinkamos įs- 
taigos provincijoje (pvz., Šiaulių elektrinė, Klaipėdos krašto atitinkamos 
valstybinės ir privačios įmonės), kad rimties metu būtų turimas pareng- 
tas kvalifikuotas personalas šioms įstaigoms saugoti. 

Kursų klausytojai ne tik klausėsi paskaitų, bet ir dalyvaudavo pagal 
programą numatytose pratybose, kurioms atlikti, taip pat įvairiems įgy- 
jamo ir turimo karo technikos turto ir medžiagų tyrimams, bandymams 
ir matavimams vykdyti buvo įsteigti telegrafo-telefono, elektros matavi- 
mų, elektromechanikos, mechanikos, radijo ir inžinerijos kabinetai, che- 
mijos laboratorija. Be to, vasaros pratyboms jaunesniajam kursui skiria- 
ma pustrečio, o vyresniajam — pusketvirto mėnesio. 

Svarbų darbą teko atlikti Karo technikos mokslo komitetui, kuris nuo 
1924 m. lapkričio 4 d. iki 1925 m. lapkričio 28 d. posėdžiavo 21 kartą. 
Posėdžiai leido kursų darbuotojams susipažinti, suvienodinti pažiūras į 
kursų uždavinius, nustatyti bendrą mokslo lygį, galutinai aptarti bendrą- 
jį ir atskirų dalykų mokslo planus, lauko pratybų organizavimo, progra- 
mų suderinimo, dėstymo metodų ir kitus svarbius klausimus. Buvo jau- 
čiamas noras kursus tobulinti. Nebuvo pamirštas ir opus auklėjimo klau- 
simas — parengtos taisyklės ir įsteigtas klausytojams garbės teismas. 

1925 m. spalio 31 d. elektrotechnikos skyriaus pirmąją laidą (priimta 
21) baigė 16 karininkų. Kadangi kursų statutas dar buvo tebesvarstomas 
Seime, tai baigusiems vietoj atestatų išduoti laikini pažymėjimai. Statuto 
projektu numatoma baigusiems kursus karininkams suteikti karo elek- 
trotechniko vardą, teisė turėti nustatytą ženklą ir pusantrų metų laips- 
nio vyresniškumas. 

Išleistuvių iškilmėse dalyvavo laikinai ėjęs Respublikos Prezidento 
pareigas Seimo pirmininkas Vytautas Petrulis (1890-1941), ministras 
pirmininkas ir krašto apsaugos ministras dr. Leonas Bistras (1890 10 20- 
1971 10 18 Kaune, grįžęs iš tremties), susisiekimo ministras inžinierius 
B. Sližys, kariuomenės vadas gen. S. Žukauskas, vyriausiojo štabo vir- 
šininkas gen. ltn. Kazys Ladyga (1894 01 06-1941 12 19 Sol Ilecke, 
Orenburgo sr.), VDU rektorius prof. Petras Avižonis (1875-1939), 
Kauno įgulos karinių dalinių vadai ir daugybė pakviestų visuomenės vei- 
kėjų. Prof. P. Avižonis sveikinimo kalboje pabrėžė, kad karas yra pažan- 
gos priežastis: „Karo dėka smarkiai progresuoja kaip technika, taip ir ki- 
tos mokslo šakos. Todėl garbinga yra dirbti bendrai karo mokslo ir da- 
linai karo technikos naudai“. Lapkričio 2 d. vėl prasidėjo darbas — į an- 
trąją šio skyriaus laidą įstojo apie 20 klausytojų. Buvo sudarytas moky- 
mo planas. Šią laidą 1926 m. gruodžio pabaigoje baigė 16 karininkų, o 
išleistuvės įvyko 1927 m. sausio 28 d. 

Elektrotechnikos skyriaus antrosios laidos mokymo plane buvo šie 
matematiniai dalykai (teor.; prat.): matematika (70; —), braižomoji geo- 
metrija (40; —), braižyba (40; -). Buvo dėstomi ir „matematizuoti“ da- 
lykai: elektrotechnika (150; 88), telegrafas (150; 76), telefonas (50; 48), 
vidaus degimo varikliai (80; 28), mechanikos technologija (40; 20), me- 

džiagų atsparumas (40; —), mechanika (50; —), taikomoji mechanika 
(50; —), termodinamika (20; —), fizika (30; -), chemija (30; —), topogra- 
fija (40; —), elektros apšvietimas ir energijos perdavimas (60; 10), pro- 
žektoriai (20; 10), radiotechnika (60; 60), automobiliai (70; 20), dirb- 
tuvių įrengimas (40; 20), artilerija (30), taktika (30), vasaros pratybos 
(jaunesniam kursui — du mėnesiai: telegrafas-telefonas — 3, vidaus degi- 
mo varikliai — 2, elektrotechnika — 2, topografija — 1 savaitė; vyresniam 
kursui — 2,5 mėnesio: telegrafas-telefonas — 3, automobiliai - 3, elektro- 
technika — 1, radiotechnika — 2, dirbtuvių įrengimas — 1 savaitė), o vy- 
resniajam kursui — dar ir užsienio kalbos (20; —). 

1924 m. lapkričio mėn. buvo suorganizuotas ir pradėjo veikti staty- 
bos skyrius. Šį skyrių 1926 m. spalio 30 d. baigė 17 karininkų (buvo pri- 
imta 20). Matematikos jie turėjo (125; 10) val., braižybos - 31 val., brai- 
žomosios geometrijos — 26 val. Taip pat jie buvo mokomi fizikos, me- 
chanikos, chemijos, elektrotechnikos, medžiagų atsparumo, statybinės 
statikos, metalų apdirbimo technologijos, topometrijos, statybos, stovy- 
klų statymo, geležinkelių statybos ir eksploatacijos, kelių ir tiltų staty- 
bos, minavimo ir sprogdinimo, lauko ir patvariosios fortifikacijos, tele- 
grafo ir telefono technikos, karo technikos žinių enciklopedijos — „mate- 
matizuotų“ dalykų, daug praktikos atliko lauke, turėjo nemaža ekskur- 
sijų, dar mokėsi lietuvių ir užsienio kalbų. Kad klausytojai įprastų sava- 
rankiškai dirbti, buvo privaloma rengti projektinius darbus iš kelių, til- 
tų, geležinkelių, statybos, lauko fortifikacijos ir kitų sričių. 

Siekiant kursuose įgytas teorines žinias pagilinti ir jas praktiškai ge- 
riau pritaikyti, elektrotechnikos skyrius rengdavo ekskursijas į Kauno ir 
kitas žymesnes Lietuvos pramonės įmones. 1926 m. gegužės 22-23 d. 
kursantai, vadovaujami lektorių, detaliai susipažino su Rėkyvos elektri- 
ne ir jos durpynu, nes elektrinė durpių eksploatavimo požiūriu buvo pa- 
žangiausia; gegužės 24—25 d. — su Klaipėdos geležinkelių dirbtuvių, ce- 
liuliozės fabriko, pažangios lentpjūvės, Lindenau ir Ko laivų dirbtuvių, 
elementų fabriko „Skwar“, elektrinių, su transformacijos posto ir uosto 
technine padėtimi. 

Baigiantys antrą elektrotechnikos laidą karininkai, išėję teorinį kursą, 
atlikę praktinius darbus laboratorijose ir susipažinę su technikos įmonė- 

mis Lietuvoje, pareiškė pageidavimą surengti mokomojo pobūdžio pa- 
žintinę ekskursiją į Vokietiją. Šiam sumanymui Vyriausybė pritarė ir 
leido kursantams vykti dviem savaitėms į Berlyną. Ekskursijoje (rug- 
sėjo 12-25 d.) dalyvavo 4 lektoriai, 16 klausytojų ir 1 techninės da- 
lies karininkas. Tai buvo pirmoji tokia ekskursija, kuri klausytojams su- 
teikė daug naudos jau vien tuo, kad išplėtė bendrą ir techninį akiratį. 
Ekskursantai turėjo progos praktiškai susipažinti su Berlyno didžiosio- 
mis dirbtuvėmis (įmonėmis), galingų elektrinių ir radijo stočių moder- 
niškiausiais elektrotechnikos ir radiotechnikos įrengimais, su pažangia 
dirbtuvių ir jų darbo organizacija. 

1924-1926 m. kursuose dėstė šie lektoriai karininkai: inžinierius 
majoras Antanas Banėnas, tuo metu — ir universiteto lektorius, inžinie- 
rius plk. A. Bobinskis (universiteto lektorius), gen. št. plk. K. Boleckis, 
inžinierius atsargos mjr. Antanas Bunikis (1885 02 20 —- 1945 05 20 
nukankintas Vilniaus KGB kalėjime), artil. plk. P. Bytautas, inžinierius 
plk. S. Dirmantas (universiteto docentas), inžinierius kpt. A. Jurskis (uni- 
versiteto lektorius), inžinierius atsargos gen. V. Kurkauskas, plk. Juozas 
Lanskoronskis (1893 01 07-1980 08 03 Belgijoje, gen. št. plk., diplo- 
matas) inž. kpt. A. Novickis, inžinierius plk. ltn. A. Slabšinskas, inži- 
nierius plk. Leonas Šilingas (1885 02 20-1969 09 Lodzėje), inžinierius 
ats. karin. Timinskis, mjr. Stasys Zaskevičius ir kt. 

Dėstė ir profesoriai Vytautas Mošinskis (1876-1955), M. Songaila, 
K. Vasiliauskas, Z. Žemaitis, docentai V. Gorodeckis, Antanas Grav- 
rogkas (1880-1958), Julius Gravrogkas, Silvestras Grinkevičius (1871- 
1942), Karolis Jankevičius (g. 1924), Pranas Jucaitis (1896-1986), 
Artūras Henrikas Langė (1884-1932), Kazys Sleževičius ir inžinieriai 
Čeponis, Narutavičius, Piskorskis, Sruoga. 

Šarvuočių karininkų kursuose buvo einami šie dalykai“: 

PB DLA MLE B= 


kau ai 
mai 


=--- 
MR BB 


„Mokslo dalykai 


Taktika 

Tankų tarnyba 
Ginklai 

Ryšiai 


Pritaikomoji matematika „L. 


Elektrotechnika ...... 
Pritaikomoji fizika .. 


Pritaikomoji mechanika „L. 


Medžiagų technologija „Likas 


Auto ir moto dalykai „LL. 


"Tankai ir šarvuočiai 


Karo lauko rengimas „L. aaa 


Pritaikomoji topografija „Laika aaa 


Priešlėktuvinė ir priešcheminė apsauga ...... 


Braižyba „Likas. 


Valandų skaičius 
Spe-  Pritai- Prako 
ciali ko- "8 
teo- | mieji 
rija E ETE 

24 32 46 
- - 40 


10 14 18 
22 16 34 


36 6 - 
36 22 8 
18 4 22 
30 4 - 
28 10 12 
64 42 72 
34 36 66 
10 6 10 
2 4 4 
8 6 4 
2 12 —“. 


1926 10 08 AKTK artilerijos skyriaus mokslo plane matematikai 
buvo skirta: 


Įvadas į aukšt. matematiką 


Analizinė geometrija 


Diferenc. skaičiuotė 


Integralė “ 


Braižomoji geometrija 


„teorijos pratimų 
25 = 
30 10 
40) 20 
30 20 
30 “ 


lektorius 
plk. lt. Vyšniauskas 
prof. Biržiška 
plk. ltn. Pečiulionis 


inž. Graurogkas““?. 


Matematika buvo išdėstyta I kurse. Jame teorijai buvo skirta 575 val., 
taigi matematikos 155 val. sudarė beveik 27 06 visų teorinių valandų. 

Pratyboms buvo numatyta 313 val., tad 50 matematikos pratybų va- 
landų sudarė beveik 16 96. II kurse matematikos nebebuvo, bet praktiš- 
kai visi dalykai, kaip ir dauguma dalykų I kurse, buvo „matematizuoti“. 

Vykstant reformoms, buvo panaikinta Karo technikos valdyba. 
AKTK viršininkas plk. ltn. inžinierius S. Dirmantas buvo paskirtas Karo 
mokslo valdybos viršininku, o AKTK viršininko pareigas eiti paskirtas 
buvęs AKK reikalų vedėjas plk. B. Štencelis. Buvo sumanyta reorgani- 
zuoti apmirusius AKK (juose veikė tik karo valdininkams ir atsargos ka- 
rininkams trumpi elementarūs kartojimo kursai ir kūno lavinimo sky- 
rius), steigiant naują artilerijos skyrių ir dėl lėšų taupymo prijungiant 
aviacijos kursus ir abu AKTK skyrius. AKK viršininkas savo padėjėju pa- 
skyrė technikos kursų viršininką ir norėjo skubiai iškelti į A. Panemunės 
patalpas visus technikos kursų kabinetus ir laboratorijas. 

Po reorganizacijos AKK branduolį sudarė AKTK elektrotechnikos ir 
statybos skyriai ir jiems pagal mokomuosius dalykus artimi artilerijos ir 
aviacijos kursai. AKK prisidėjo tik savo vardu, jei neįskaitytume trumpa- 
laikių kursų karo valdininkams ir kūno lavinimo kursų. Sujungtų kursų 
darbas buvo kiek normalizuotas priimtu 1927 m. kovo 16 d. įsakymu ka- 
riuomenei Nr. 41, nors dar kurį laiką veikė AKTK etatai, buvo paskirtas 
atskiras viršininkas, reikalų vedėjas ir t. t. Po kursų sujungimo kaip tie- 
sioginiai pirmųjų dviejų įpėdiniai veikė elektromechanikos skyriaus tre- 
čioji ir inžinerijos antroji laida. Antroji elektromechanikos skyriaus lai- 
da, nors didesnę mokslo dalį išėjo dar AKTK, buvo išleista jau kaip AKK 
pirmoji technikos skyriaus laida. Karo taryba leido turėti AKTK ženkle- 
lį, kurį nešioti teisė suteikta AKTK ir pirmųjų dviejų laidų klausytojams. 

Per trumpą laiką AKTK parengė centrinėms įstaigoms ir karo tech- 
nikos daliniams kvalifikuotų inžinerijos karininkų, kurių dauguma už- 
ėmė atsakingas dalinių vadų, skyrių viršininkų, kuopų vadų, mokomų- 
jų dalinių vadų pareigas. AKTK padedant buvo surengti ryšių manevrai. 
Kursai parengė tinkamus kandidatus studijuoti inžinerijos mokslus už- 
sienyje, prisidėjo prie karo techninės literatūros leidimo. 

Kursams susijungus, veikė 12 mokymo kabinetų ir laboratorijų, ku- 
rioms vadovavo (ir jas tobulino): inžinerijos kabinetui — inžinierius at- 
sargos gen. ltn. V. Kurkauskas; telegrafo — telefono kabinetui-labora- 

torijai — inžinierius plk. A. Bobinskis; elektrotechnikos laboratorijai — 
inžinierius mjr. A. Banėnas; radijo kabinetui-laboratorijai — inžinierius 
kpt. A. Jurskis; mechanikos ir vidaus degimo variklių laboratorijai su 
dirbtuve ir garažu — inžinierius Piskorskis; transmisijos laboratorijai — 
kpt. V. Hinentalis; ginklų kabinetui — plk. B. Štencelis; fiziologijos kabi- 
netui — gyd. kpt. A. Jurgelionis; schemų kabinetui — plk. ltn. Betcheris; 
topografijos įrankių kabinetui — kpt. Jonas Dainius (1897 12 25- 
1941 06 19 netoli Kalvarijos nušautas sovietinių pasieniečių, 2003 m. — 
dimisijos mjr., po mirties); artilerijos kabinetui — plk. P. Bytautas; 
chemijos kabinetui — inžinierius majoras Stasys Birutavičius-Birutis. 
Dauguma išvardytų kabinetų ir laboratorijų buvo vienintelės Lietuvoje, 
kur surinkti eksponatai arba įrengti modernūs technikos įrengimai su- 
darė galimybę ne tik teoriškai studijuoti reikalingas įvairių specialybių 
mokslo šakas, bet ir jas paremti praktika. 

1927 m. spalio 20 d. kursų viršininkui gen. štabo generolui L. Radus- 
Zenkavičiui su svarbia vyriausybės misija išvykus į Angliją, laikinai eiti 
šias pareigas skiriamas generalinio štabo plk. V. Skorupskis. Grįžus ge- 
nerolui L. Radus-Zenkavičiui iš užsienio ir 1928 m. vasario 10 d. išėjus į 
atsargą, plk. V. Skorupskiui vėl pavedama eiti kursų viršininko pareigas, 
o balandžio 1 d. įvyksta galutinis kursų perdavimas plk. V. Skorupskiui, 
o šiam balandžio 28 d. išvykus į Prancūziją (į mokslinę komandiruotę) 
ji pavaduoja plk. B. Štencelis, kuris 1929 m. skiriamas AKDLKVK vir- 
šininku. 

Kasmet kursų pedagogų kolektyvą papildydavo lektoriai, baigę įvai- 
rias karo akademijas, nauji generalinio štabo karininkai, kaip antai: pul- 
kininkai — Vaclovas Griganavičius (1891 07 01-1940 09), Zenonas 
Gerulaitis (1894 12 22-1945 04 22 Taišeto lag.), B. Jakutis, K. Škirpa, 
Petras Kubiliūnas (1894 05 16-1946 08 22, sušaudytas Maskvoje), 
K. Tallat-Kelpša, mjr. K. Grinius, kurie daug nuveikė, kad kursai taptų 
modernia karo mokslo įstaiga. 

Į AKK patekti nebuvo lengva: reikėjo laikyti egzaminus. Štai 1930 m. 
trigonometrijos (raštu, žodžiu, vidurkis) ir geometrijos žodžiu stojamųjų 
egzaminų į technikos skyriaus IV laidą, laikytų 1930 m. lapkričio mėn., 
žiniaraštis liudija: 

„Trigonometrija Geometrija 
raštu žodžiu | vid. žodžiu 
kpt. Pečiukaitis 8 10 9 9 
s Gryžas - - - 
vyr. ltn. Petruškevičius 6 9 7,5 6 
i Strazdas 7 9 8 8 
adm 
vyr. ltn. Bartkevičius 6 7 6,5 6 
ltn. Meižys 6 8 7 6 
s Petrauskas 6 susirgo - 
i Peldžius 5 8 6,5 7 
i Počebutas 6 8 2 9 
J Babliauskas - - - - 
S Guskauskas - - - - 
a Svylas 7 8 7,5 T 


Įdomu tai, kad AKK buvo taikoma dešimties balų vertinimo ska- 
lė — tokia, kokia taikoma dabar. Paseksime žiniaraštyje minimų kari- 
ninkų likimus: kpt. Juozas Pečiukaitis, g. 1901 08 01 buvo 1943 02 15 
sušaudytas Kansko lageryje, kpt. Juozo Gryžo, g. 1898 08 01, likimas 
nežinomas, kpt. Jonas Petruškevičius, g. 1905 03 27, mirė Lietuvoje 
1975 03 07, Vytautas Strazdas, gimęs 1901 08 14, mirė 1935 12 20, 
mjr. Bronius Bartkevičius-Bartkūnas, g. 1898 11 23, mirė 1954 11 12 
Klivlande, JAV, kpt. Dionizas Meižys gimęs 1904 08 28, mirė 1968 12 30 
Bostone, kpt. Juozo Peldžiaus, gim. 1904 10 18 likimas nežinomas, 
Vacys Babliauskas gimė 1905 09 04, mirė 1947 03 09 Vorkutos lage- 
ryje, Eugenijus Petrauskas (1905 02 17-1981 09 23 Čikagoje, kpt.), 
mjr. Kazys Svilas gimęs 1892 03 04, buvo 1943 08 09 sušaudytas 
Butyrkų kalėjime, nes buvo Policijos departamento direktorius. 

Kursuose besimokant irgi buvo „ne pyragai“. Savaitinis užsiėmimų 
krūvis buvo labai didelis. O juk dar reikėjo atlikti ir namų užduotis. Štai 
1928-29 m. m. technikos skyriaus žurnale vienos tipinės sausio savaitės 





* LCVA. E 1451. Ap. 1. B. 34. L. 10, 12. 

(14-19 d.)?! įrašai atrodo taip (mus domino matematikos mokymas; da- 


lykų pavadinimų ir temų įrašai netaisyti): 






































Savaitės Valan- Dėstomasis Dėstomoji | nė : 
diena dos dalykas tema sd A 
Pirmadienis 8—-10 |Matematika Apibrėžtų Reingardas 
integralų 
savybės 
10-12 |Elektrotechnika <...> <...> 
12-14 |Pritaikomoji <...> <...> 
mechanika 
Antradienis 8-10 |Elektrotechnika <...> <...> 
10-12 | Mechanika " <...> 
12-14 | Telegrafija (optikos) <...> <...> 
"Trečiadienis 8-9 |Pritaikomoji <...> <...> 
mechanika 
Braižyba (pratimai) 
9—10 |Vid. degim. prat. <...> <...> 
10-12 | Telegrafija pratim. <...> <...> 
Elektrotechnika — <...> 
12-14 <...> <...> 
Ketvirtadienis | 8-10 |Matematika Plotų Reingardas 
išskaičiavimas 
integralės 
skaičiuotės 
pagalba 
10-12 | Radiotechnika < > <...> 
12-14 | Telegrafija < <...> 
Penktadienis 8—-10 |Matematika Plotų Reingardas 
išskaičiavimas 
taikant integr. 
skaičiuotę 
10-12 | Telegr. pratimai <...> <...> 
12-14 |Vid. deg. var. prat. <...> <...> 
Šeštadienis 8—-10 | Matematika Apie pilną Reingardas 
diferenc. 
10-12 | Telegrafija (optikos) <...> <...> 

Taigi savaitinis užsiėmimų krūvis kursantui — 34 valandos. 
Matematikos — 8 valandos. Visos kitos disciplinos — su matematikos 
taikymu. Beje, 1928 m. ryšių karininkų kursuose savaitinis užsiėmimų 
krūvis buvo 36 valandos**. Tad vien per užsiėmimus teko įtemptai dirb- 
ti. O ką jau besakyti apie antrąją dienos pusę. Apie ją ir apie daug ką 
kita įtikinamai liudija gen. štabo plk. ltn. J. Listopadskio memuarai: 
„1930 metais Respublikos Prezidento aktu Nr. 61 Aukštieji karininkų 
kursai buvo pavadinti Vytauto Didžiojo karininkų kursais, juose buvo 
generalinio štabo Klausytojų skyrius karo akademijos teisėmis. Iki to lai- 
ko Lietuvos karininkai aukštąsias karo mokyklas lankydavo užsienyje: 
Prahoje, Briuselyje, Romoje. 

Įstoti į kursus galima buvo išlaikius konkursinius egzaminus. Po to 
vienų metų laikotarpiu turėjo įgyti įvairiose kariuomenės dalyse ir vy- 
riausiojo štabo skyriuose atitinkamą stažą, išskyrus savo turėtos specia- 
lybės dalis. 

Kandidatas turėjo atitikti šiuos reikalavimus: ne vyresnis kaip 32 m. 
amžiaus, baigęs ne mažiau kaip gimnaziją arba tolygią mokyklą, pasku- 
tinius metus tarnavęs tik rikiuotėje, paskutinius trejus metus turėjęs tik 
gerą atestaciją ir fiziškai sveikas. 

Kartu buvo išleista ir būsimų egzaminų programa. Kiek prisime- 
nu, į ją buvo įtraukti šie dalykai: taktika, karo topografija, karų istorija, 
Lietuvos istorija, visuotinė istorija, lietuvių ir rusų kalbos. 

Baigus nustatytus kursus, iš karto suteikiamas aukštesnis laipsnis ir 
generalinio štabo karininko vardas. Lygiai kaip baigusiems bet kurią už- 
sienio karo akademiją. Taip pat nustatyta tokių karininkų speciali uni- 
forma: akselbantai, ant kelnių avietinės spalvos lampasai ir aukštosios 
mokyklos baigimo ženklas. 

Iš pulko tik aš vienas pasiryžau šioms studijoms. 

Egzaminams pasiruošti buvo skirta vieni metai laiko, stažas kariuo- 
menės dalyse irgi vieni metai, o pagrindinis mokslas - dveji metai. Buvo 
gerai, kad tame pačiame aplinkraštyje dalių vadai buvo įpareigoti to- 
kiems karininkams teikti visokeriopą pagalbą ir neapsunkinti kokiomis 

nors papildomomis pareigomis. <...> 

Konkursiniam egzaminui (konkursiniams egzaminams — A. A.) lai- 
ko buvo nemažai — ištisi metai <...>. Svarbiausia, kur susirasti reikiamą 
literatūrą. Vien dėl to dažnai reikėjo dažnai važinėti į Kauną. Tačiau pa- 
mažu, nuosekliai, žingsnis po žingsnio ruošiausi. Veik visus reikalauja- 
mus dalykus konspektavau, tiksliai, puslapio tikslumu, pasižymėdamas, 
iš kokių šaltinių duomenys paimti. <...> 

1931 m. pavasarį Aukštojoje Panemunėje, Karo mokykloje, prasidė- 
jo egzaminai. Kiekvienam dalykui buvo sudaryta atskira komisija, maž- 
daug po tris vyriausiojo štabo karininkus. 

Laikančių egzaminus buvo daug. 

Egzaminai vyko daugiausiai raštu. Reikalavimai buvo dideli. Aišku, 
buvo ką „pjauti“. 

Iš viso egzaminus išlaikėme ir buvome priimti kandidatais 22 kari- 
ninkai. Tarp išlaikiusiųjų buvo du vyresnio amžiaus karininkai: pulki- 
ninkas Giedrys ir pulkininkas leitenantas Sprangauskas, Vyties kryžiaus 
ordino kavalieriai. 

Kiti buvo majorai Urbšas, Kiršinas, Gertus, Rupšys, Čepauskas, 
Budreckas, kapitonai Ivašauskas, Motieka, Matulis, J. Listopadskis, 
Purelis, Jonaitis, Ličkus, Špokevičius, Pranckevičius, Liuga, Sperauskas 
ir ltn. Jodauga. 

Šis kontingentas pagal specialybę buvo labai mišrus. Iš jų pėstinin- 
kų ginklo rūšies — 12, artilerijos — 4, kavalerijos - 1, inžinerijos — 1, ry- 
šių — 2 atstovai. Šie kandidatai dar turėjo atitinkamose kariuomenės da- 
lyse stažuotis ir gauti atitinkamus įvertinimus. <...> 

Stažą pradėjome nuo aviacijos. Generolas Pundzevičius, būdamas 
aviacijos viršininkas ir kartu aviacijos dalykų dėstytojas, mus ruošė tarsi 
aviatorius. Turėjome viską išsamiai užrašinėti, spręsti taktinius aviacijos 
uždavinius, paruošti kitai dienai skridimo duomenis ir pagal juos skris- 
ti. Skridimo maršrutai iš pradžių buvo lengvi — pagal aiškius orientyrus, 
vėliau sunkesni ir pagaliau visai be žymesnių orientyrų. Dar vėliau gavo- 
me fotografavimo uždavinių. 

Mums patiems techniškai lėktuvo valdyti nereikėjo, užteko tik susi- 
pažinti su lėktuvo medžiagine dalimi ir piloto darbu. Mes paprastai eida- 

vome lakūno žvalgo pareigas ir iš lėktuvo fotografuodavome reikiamus 
objektus arba akimis surinkdavome reikalaujamus duomenis. 

Baigdami stažuotę, turėjome pateikti užrašus ir gauti įvertinimą. 
Aviacijos stažuotei buvo skirtas ištisas mėnuo. 

Baigę stažuotę aviacijoje, išvykome į <...> artilerijos pulką. Čia studi- 
javome pabūklų medžiaginę dalį ir sprendėme artilerijos taktinius užda- 
vinius. Keletą kartų buvome išvykę į lauko pratimus. <...> 

Husarų pulke susipažinome su reikalavimais, taikomais kautynėse 
<...> eskadrono ir pulko vadui. Be to, atlikome jodinėjimo techniškuo- 
sius pratimus. Su pulku keletą kartų buvome išvykę į lauko pratimus. 
Šu 

Panašiu būdu stažavomės inžinerijos ir ryšių dalyse. Autodalinyje sta- 
žas baigėsi vairuotojo teisių įsigijimu. Be to, išėjome stažą karo topogra- 
fijos ir vyriausiojo štabo skyriuje. <...> 

Dalyse atlikome stažuotę pagal joms iš anksto išsiuntinėtą vyriausio- 
jo štabo programą ir reikalavimus. Todėl baigus stažą kiekviena dalis tu- 
rėjo apie kiekvieną stažuotoją nusiųsti atsiliepimą. Du stažuotojai kan- 
didatai, neįvykdė reikalaujamos normos, buvo pašalinti. Iš viso likome 
20 žmonių. <...> 

Oficialus ir iškilmingas kursų atidarymas įvyko 1932 m. balandžio 
1 d. Taigi mums teko garbė būti I laidos klausytojais. 

Nustatytas disciplinas dėstė pačios stipriausios jėgos. Dauguma dės- 
tytojų buvo baigę karo akademijas Belgijoje, Čekoslovakijoje, Italijoje 
ir kitur. Administracinė ir dėstytojų sudėtis atrodė taip: kursų virši- 
ninkas generolas leitenantas Kubiliūnas, jo pavaduotojas gen. štabo 
pulkininkas K. Grinius, dėstytojai buvo generolai Gerulaitis ir Jackus, 
pulkininkai Pundzevičius, Tallat-Kelpša, K. Musteikis, Žadeikis“, 
Zaskevičius, Bočkus, Lanskoronskis, Karvelis, Žilys“, J. Černius, 
Sidabras“? ir kt. 

Be kariškų dalykų, buvo dėstomi ir kai kurie civilinio gyvenimo daly- 





?3 Žadeikis Povilas (1887 03 14-1957 05 11 Vašingtone) - plk. Irn., diplomatas. 
*4 Žilys Vincas (1898 02 02-1972 10 09) - brigados generolas, sovietinių lagerių kalinys. 
?> Sidabras Antanas (1896 09 17-1942 09 07 sušaudytas Norilske), gen. št. plk. 

kai — tarptautinė, valstybinė teisės, politinė ekonomija, diplomatijos is- 
torija. Šiuos dalykus dėstė <...> Vytauto Didžiojo universiteto profeso- 
riai <...>. Karo mokslus įdomiausiai dėstė gen. št. plk. Grinius <...>, ci- 
vilius mokslus — profesorius Jurgutis. <...> Darbo krūvis buvo nepapras- 
tai didelis. Klasėse kasdien sėdėjome po 8 val., o namuose darant įvai- 
rias užduotis, planus, apskaičiavimus, tekdavo prakiurksoti dar ilgiau. 
<...> Sulaukdavau aušros ir ne vieną kartą ėjau į užsiėmimus visai nemie- 
gojęs <...>. Po vienų metų gavome du mėnesius atostogų. Prieš tai kur- 
sų viršininkas Kubiliūnas kiekvieną klausytoją kvietėsi į kabinetą, kie- 
kvienam jis nurodinėjo, ką pastebėjęs jame gera ir bloga, į ką kitais me- 
tais turi būti atkreiptas dėmesys. <...> Du atsiliekantys klausytojai — ma- 
joras Budreckas ir kapitonas Liuga — buvo atleisti, <...> pasilikome tik 
18 žmonių. <...> Antrais metais darbas tikrai buvo daug intensyvesnis. 
Nemaža turėdavome užsiėmimų: karo žaidimų pobūdžio, ištvermės fi- 
zinių ir profesinių jėgų išmėginimui. Tokie pratimai trukdavo dvi tris 
paras be išėjimo iš mokslo patalpų, be poilsio ir miego, taip, kaip būna 
kautynių metu. Vasaros metu pratimai buvo lauko <...> pobūdžio. <...> 

Ypač užsiėmimų krūvis padidėjo į antrųjų mokslo metų pabaigą. 
<...> Gegužės mėnesį įvyko mūsų I laidos išleistuvės. <...> Aš <...> gavau 
generalinio štabo karininko vardą ir majoro laipsnį. <...> 

Deja, ne visiems klausytojams pasisekė: dviem klausytojams — kapi- 
tonams Jonaičiui ir Ličkui šios privilegijos nebuvo suteiktos. Tik buvo 
laikoma, kad jie išklausė nustatytą kursą. Taigi buvo paliekama teisė 
jiems vėliau gauti generalinio štabo karininko vardą. 

Taigi kursus sėkmingai baigėme tik 16 žmonių“““ — iš 22 „nubyrė- 
jo“ 6 (27,3 00). 

Reiklumas bet kuriuose kursuose buvo labai didelis. Štai 1929 m. 
liepos 12 d. „Kursų Pedagogų taryba Kursų viršininkui pulkinin- 
kui Štenceliui pirmininkaujant ir dalyvaujant nariams: pulkininkui 
Dirmantui, ats. generolui leit. Kurkauskui, pulkininkui Bytautui, in- 
žinieriui Reingardui, majorui Banėnui ir inžinieriui Piskorskiui — ap- 
svarstė klausimą apie perkėlimą Technikos skyriaus klausytojų į vyres- 





6 Listopadskis J. Laisvės ir vergijos metai. Vilnius, 1993. P. 42-47. 

nijį kursą ir nutarė“: a) 9 kursantai perkeliami į vyresnįjį kursą; b) 5 — 
„turintiems iš kai kurių dalykų nepakankamus metinius laipsnius skiria- 
mos iš tų dalykų pataisos, kurių neišlaikę iki š. m. rugpjūčio m. 20 d. 
jie bus iškomandiruoti į savo dalis“; c) 1 — iškomandiruojamas į savo 
dalį, „dėl jo nesugebėjimo eiti mokslą taip teoretinį, taip laboratorijo- 
se ir pratimuose“?". Taigi ir čia iš karto buvo perkelti į aukštesnį kursą 
9 (60 90) iš 15 kursantų. 

Intensyviai darbavosi ir dėstytojai. Plk. ltn. J. Vyšniausko, dėsčiusio 
matematiką, rašte kursų viršininkui skaitome: „Kas dešimt valandų teo- 
rijos reikalinga bent viena valanda rašomojo darbo. Taisymas vieno mo- 
kinio darbo užima mažiausia 10 minučių. Esant klasėje 20 mokinių, jų 
darbus reikalinga taisyti apie 3 valandas. 

Tai prie trumpiausio laiko, skirto rašomajam darbui, jo taisymas ap- 
ima daugiau 25 96 viso laiko pašvęsto teorijai. Tankiai klasės rašomie- 
ji darbai dirbami ilgiau negu 1 valandą. Taisymo laikas atitinkamai pa- 
didėja. 

Paėmus viską domėn siūloma priimti už matematikos rašomuosius 
darbus atlyginimą, lygų 25 96 viso gaunamo atlyginimo“?š. 

Dėstytojai (etatiniai ir kviestieji) turėdavo parengti išsamias dėsto- 
mo kurso programas. Pateikiame ištraukas iš prof. Stepono Kolupailos 
„Paskaitų ciklo apie upių tyrinėjimus programos“, parengtos pionierių 
bataliono karininkų kvalifikacijos kėlimui kursuose: 

e 

2. Tyrinėjimų turinys. Upių nuotraukos ir niveliacijos. Vandens ho- 
rizonto observacijos. Vandens greičių ir debito matavimas. 

3. Vandens matavimo stotys. Tipai, konstrukcijos, organizacija. 
Observacijų tvarkymas. Vandens horizonto svyravimai. Išvados: meti- 
nės, sezoninės, mėnesinės, daugiametės. 

4. Vandens greičių matavimas. Hidrometriniai instrumentai <...>. 
Matavimo tikslumas. 

5. Hidrometrinių instrumentų tikrinimas. Taravimo laboratorija. 





* LCVA. E 1451. Ap. 1. B. 17. L. 47-48. 
> LCVA. E 1451. Ap. 1. B. 31. L. 186. 

Taravimo kreivė ir jos skaičiavimas. 

6. Vandens debito matavimas. Profilio parinkimas ir įrengimas. 
Matavimo metodės. Debito skaičiavimo metodės. Greičių grafikai, izo- 
tachos, tachigrafinė kreivė, elementarinių debitų kreivė. 

7. Paviršutinių greičių matavimas plūdėmis. Santykiai tarp įvairių 
greičių. Debito skaičiavimas sulig greičiais upės paviršiuje. 

8. Vandens debito svyravimai. Ryšys tarp horizonto ir debito. Debito 
kreivė ir jos lygtys. Debitų skaičiavimas. Redukcijos už kintamą dugną. 
Žiemos debito skaičiavimas. 

9. Hidrologijos pagrindiniai dėsniai. Empirinės formulės vandens 
debitui rasti. Horizontų bei debitų perspėjimas; potvynio tarnybos. 

10. Hidrografinių žinių bibliografija. Lietuvos upių pagrindiniai hi- 
drografiniai elementai. Hidrografiniai žemėlapiai. 

Ciklą sudaro: 1. Teoretinės paskaitos <...>. 2. Skaičiavimai: a) van- 
dens horizonto observacijų, b) taravimo kreivės, c) debito kreivės, d) ma- 
lūnėliu matuoto vandens debito, e) metinio debito, f) maksimalinio de- 
bito sulig empirinėmis formulėmis. 3. Ekskursijos <...>. 4. Lauko dar- 
bai: a) vandens matavimo stoties niveliacija, b) vandens debito matavi- 
mas malūnėliu, c) debito matavimas plūdėmis“??. Šis platus kursas, irgi 
gana matematizuotas, turėjo būti išeinamas per 11 teorijos ir 13 prak- 
tikos valandų. Beje, jam buvo mokama pagal KM priimtas atlyginimų 
normas: už vieną teorijos valandą — 12 Lt, o už praktikos — 10 Lt. O 
AKK 1932 m. buvo mokama už 1 valandą taip: 24 Lt (specialioji teori- 
ja), 18 Lt (praktiniai jos darbai), 12 Lt (bendroji teorija), 8 Lt (praktiniai 
jos darbai)“?. VDU atlyginimai per mėnesį tais metais buvo tokie: ordi- 
narinio profesoriaus - 2040 Lt, ekstraordinarinio profesoriaus — 1700 
Lt, docento — 1360 Lt“'. 

Dėstytojai turėjo rengti paskaitų konspektus, nes beveik nebuvo va- 
dovėlių. Štai karo inž. M. J. Reingardas per vienerius metus parengė 
net 3 konspektus: „Tikimybių teorijos pagrindų“ (150 psl., padaugin- 





*? LCVA. E 1451. Ap. 1. B. 31. L. 91-92. 
6 LCVA. E 384. Ap. 2. B. 776. L. 26. 
61 Ten pat. L. 31-32. 

ta dauginimo prietaisu 40 egz.), „Topometrijos“ VI skyriaus (50 psl., 33 
egz.) ir VII skyriaus (50 psl., 12 egz.)“?. LCVA yra išlikęs vienas tokio 
pobūdžio konspektas — „IŠORĖS BALISTIKA. Pulkininko leitenanto 
Pečiulionies 1928-29 metais Aukštųjų karininkų D. L. K. Vytauto kur- 
sų Artilerijos skyriuje skaityta“. Matematikos taikymo konspekte labai 


daug, pradedant elementariąja matematika — trigonometrija, baigiant 


matematine analize — diferencialinėmis lygtimis. 


Baigiant kursus, reikėdavo laikyti egzaminus. Štai „Elektromechanikos 
skyriaus I laidos 1925-1926 m. ir 1926-1927 m. išdavose“ skaitome: 


kar. vald. 
vyr. ltn. 
ltn. 


Koscevičius Antanas 
Ličkus Petras 
Masandukas Jonas 
Gineitis Juozas 
Šulcas Augustinas 
Mašiotas Justinas 
Augustinas Adomas 
Mikalajūnas Kazys 
Čiurlys Ernestas 
Bartkus Tadas 
Juknevičius Jonas 
Šepetys Jonas 
Gudelevičius Juozas 
Jonaitis Antanas 
Svičiulis Antanas 
Motieka Vladas 
Lučkauskas Jonas 


Čepas Klemas 





62 LCVA. E 1451. Ap. 1. B 
63 LCVA. E 1451. Ap. 1. B 


55. L. 1- 
.45.L. 1- 


4, 


„Matematika 
Repeticijos 
I I III 
8/8 6 9 
10 10 10 
9/8 6 7 
9 7 7 
10 10 10 
10 9 7 
8 6 8 
8 85 10 
8 75 9 
8/10 9 10 
9/8 7,5 10 
718 7 10 
8 - Ž 
8 9 7 
10 8 9 
10 9 10 
9 9 10 
9110 9 10 


Egz. 

10 

7 
6,5 
9,5 


Bendras p. 
10 

7,33 
7,2 
9,8 
8,0 
7,2 
8,1 
7,9 
9,5 
8,41 
8,17 
7,6 
9,0 
9,2 
9,2 
9,33“94, 

Paseksime šių kursantų likimus: vyr. ltn. Antanas Koscevičius, 
gimęs 1893 10 28, dirbo policijoje, tolesnis likimas nežinomas, 
gen. št. mjr. Petras Ličkus, gimęs 1901 03 05, mirė 1974 05 14 
Čikagoje, kpt Jonas Masandukas, gimęs 1897 08 22, žuvo 1942 10 21 
Norilsko lageryje, kpt. Juozas Gineitis, gimęs 1898 05 16, buvo sušau- 
dytas 1942 04 02 Šiaurės Uralo lageryje, mjr. Justinas Juozas Mašiotas, 
gimęs 1901 09 13, mirė 1987 08 01 Čikagoje, mjr. Adomas Augustinas, 
gimęs 1998 01 17, grįžęs iš Sibiro lagerių, mirė 1978 m. Lietuvoje, 
plk. ltn. Kazys Mikolajūnas, gimęs 1894 02 20, 1940-1941 m. kalintas 
bolševikų Kauno kalėjime, mirė 1993 01 04 Čikagoje, plk. Itn. Ernestas 
Čiurlys, gimęs 1893 01 11, mirė 1978 06 28 Niu Britene, JAV, 
gen. št. plk. Itn. Tadas Bartkus, gimęs 1900 1101, savo gyvenimo kelią už- 
baigė Kanadoje, Jonas Juknevičius mirė Čikagoje, gen. št. plk. ltn. Jonas 
Šepetys, gimęs 1901 10 09, mirė JAV, vyr. ltn. Juozas Gudelevičius- 
Gudelis, gimęs 1901 07 23, 1934, kaip nuteistas už kriminalinį nusi- 
kaltimą, išbrauktas iš Lietuvos karininkų sąrašų ir jo likimas nežino- 
mas, gen. št. mjr. Antanas Jonaitis, gimęs 1899 11 19, mirė 1979 03 25 
Klivlande, JAV, Lietuvos kariuomenės mjr., sovietinis papulkinin- 
kis Antanas Svičiulis gimė 1899 12 13, mirė 1987 04 14, sovietinis 
plk. Vladas Motieka, gimęs 1903 08 28, mirė 1975 07 06, mjr. Jonas 
Lučkauskas-Lučkaitis, gimęs 1901 01 29, buvo kalinamas sovietiniuo- 
se lageriuose, mirė 1988 10 19, ltn. Klemas Čepas, gimęs 1905 10 13 ar 
16, išėjęs į atsargą, tapo žymiu Lietuvos miškininku, buvo 1942 10 24 
sušaudytas Norilsko lageryje. 

Beje, jau minėjome, kad „repeticijos“ — tai kolokviumai. Pavyko su- 
rasti ir poros jų programas — užduotis. Štai artilerijos ir elektrotechnikos 
skyriams I „repeticija“ buvo tokia: 

„ALGEBROS IR TRIGONOMETRIJOS PROGRAMA. 

1. A) Kvadratinės lygtys. Kvadratinių lygčių šaknų radimas. 

B) Smailaus kampo funkcijos. 

2. A) Ryšys tarp kvadratinių lygčių šaknų ir koeficientų. Sustatyti 

lygtis turimomis šaknimis: 





6 LCVA. E 1451. Ap. 1. B. 106. L. 334. 

x =, x, = 4 = 3. 
B) Pagrindinės trigonometrijos formulės. 
3. A) Perstatinėjimas. 2, 4, 6, 5, 3 — kiek bus įvairių penkiaženklių 
skaičių, jeigu 2 ir 4 stovės visuomet greta ir toje pačioje eilėje. 
, 28 
B) Visų trigonometrinių funkcijų išreiškimas viena. sing = 357 


rasti tangentą; ctg4 = 25 „ tasti cosinusą. 


4. A) Gretiniai. Aš =? 
B) Funkcijos papildomojo kampo (909 — a). 
5. A) Deriniai. C =? 
B) Funkcijos 2-os ketvirties funkcijų prilyginimas funkcijoms pir- 
mos ketvirties. 
GA CH Cr =2 CR 3 
B) Trečios ketvirties funkcijų prilyginimas funkcijoms pirmos ke- 
tvirties. 
ZA Ce Ci Cs 
B) Ketvirtos ketvirties funkcijų prilyginimas funkcijoms pirmos 
ketvirties. 
8. A) Junginiai su pakartojimais. 
B) Stačiojo trikampio sprendimas. 
9. A) Aritmetikos progresija. Rasti suma 1 +2+3+4+.... + 41. 
B) Pražulnaus trikampio sprendimas. 


1 1 1 1 








10. A) Geometrijos progresija. Rasti suma —+—+—+—4+—. 
B) sin (d + B) =? Ša 4 8 16 32 
11. A) Pirmojo laipsnio nelygybės. — 30 
X— 


B) sin (a — B) =?, cos (d — p) =? 
13. Antrojo laipsnio nelygybės. 5x2 — 6x - 3 > 0. 
14. A) Logaritmai. 


B) sinŽ-? 
2 

8 
2z a 

15. A) pe +—| — rasti narį, kuriame nėra z. 
Z 


B) cos Ž=? 
9 
16. A) (Vz + 7 ) — rasti narį, kuriame z ketvirtame laipsnyje. 
B) ? (praleista - A. A.) 
17) A) (x + 1)? = 3(x + 7) išspręsti lygtis. 
B) Radianas. 


Pulkininkas leit. Vyšniauskas“““. 


O II „repeticijos“ programa buvo tokia: 

„SKAIČIŲ IR KOMPLEKSINIŲ SKAIČIŲ PROGRAMA. 

1. Apie skaičius. Realių skaičių įtalpa. Sveiki skaičiai. Trupmeniniai 
skaičiai. 

2. Realių skaičių įtalpa. 

3. Realių skaičių atvaizdavimas tiesiosios atkarpomis. Atvaizdo taškai. 

4. Absoliutus dydis. Absoliutus dydis: sandaugos, sumos. 

5. Kompleksiniai skaičiai. Istorinė apžvalga. Kompleksinių skaičių 
rašymas ir atvaizdavimas brėžinyje. Realė dalis, menamoji dalis. 

6. Lygūs, suderinti, priešingi kompleksiniai skaičiai. Didesnis arba 
mažesnis. Modulis ir argumentas. 

7.Elementariniai veiksmai. Sudėtis: dviejų, daugelio kompleksinių 
skaičių. Sudėties pavaizdavimas brėžinyje. 

8. Atimtis. Atimties atvaizdavimas brėžinyje. 

9. Daugyba. Apibūdinimas. Dauginimas kompleksinio skaičiaus iš 
realaus. Dviejų kompleksinių skaičių sandauga ir jos atvaizdavimas brė- 
žinyje. 

10. Kelių kompleksinių skaičių sandauga. 2. į bet kokiame laipsnyje. 
Daugyba, sudauginant kompleksinius skaičius, išreikštus reale ir mena- 
ma dalimi, ir išreikštus moduliu ir argumentu. 





6 LCVA. E 1451. Ap. 1. B. 106. L. 334. 

11. Dalyba. Apibūdinimas. Atvaizdavimas dalybos brėžinyje. 

12. Atvirkščia reikšmė kompleksinio skaičiaus. Pasiliuosavimas nuo 
menamo vardiklio. 

13. Laipsniai su sveikais rodikliais. Moivr'o““ formulė. 

14. 1 +c0s p + cos (20) +...... + cos ((7-1) Ę) ir sino + sin (20) +... 
+ sin ((7-1)9) eilių perdirbimas. 

15. Šaknies traukimas. 


Pulkininkas leit. Vyšniauskas 
1927. I. 2597, 


Mokytis AKK apsimokėjo, nes baigusieji elektrotechnikos, staty- 
bos ir inžinerijos skyrius buvo pripažįstami „įgiję aukštesniojo techni- 
kos mokslo teises““š. 

Taip pat „karo technikos viršininko parinkimu kasmet duodamos 
bent kelios stipendijos A. Techn. Mokyklos mokiniams ir Vytauto 
D. Universiteto technikos fakulteto studentams, kurie, baigę nurodytą 
specialybę ir išėję karo mokyklos kursą, atvyksta į technikos kariuomenę 
karininkų specialistų eilių papildyti. 

Lygiai taip pat gabesnieji karininkai siunčiami į užsienį žinių papil- 
dyti bei specialiųjų mokyklų baigti. Štai sąrašas užsienio mokyklų, kurias 
nuo 1923 m. baigė daugelis technikos kariuomenės karininkų: 

Ecole dAppplication du Gėnie d Versailles 

Ecole Militaire du Gėnie - Bruxelles 

Ecole Supėrieure d'Electricitė - Paris 

Ecole Nationale Supėrieure des P T. T. - Paris 

Ecole Spėciale de Construction dAutomobile — Paris 

Ecole Militaire Supėrieure dAutomobile — Fontenebleau 

Ecole dApplication de UInfanterie et du Chars de Combat - Versailles 





66 de Muavras Abrahamas (de Moivre, 1997 05 26-1754 11 27) — anglų matematikas, 
analizinės geometrijos ir tikimybių teorijos pradininkas. 

6 LCVA. E 1451. Ap. 1. B. 106. L. 25. 

6ė LCVA. E 384. Ap. 2. B. 776. L. 8. 

Regia Accademia Navale - Livorno 

Ecole Navale — Brest 

Ecole des Elėves Ingėnieurs Mechaniciens de la Marine - Brest 
Ecole dApplication du Gėnie Maritime - Paris 

Ecole des Officiers Topilleurs - Toulon 

The Marconi School of Wireless Communication - Chelmsford. 


Susipažinti su specialių ginklų dalimis ir jų santvarka gana dažnai ka- 
rininkai-specialistai siunčiami ilgesniam bei trumpesniam stažui į kai- 
mynines valstybes, k. t.: į Prancūziją, į Vokietiją, į SSSR, į Čekoslovakiją, 
į Latviją ir k.““?. Beje, į užsienį bet ko neišleisdavo. Bene vienas pirmųjų 
dokumentų, tai liudijantis, yra šis: 

„L. Egzamenų programa. Egzamenai eina iš 1) francuzu kalbos (žodžiu 
ir raštu), 2) lietuvių kalbos (žodžiu ir raštu), 3) Istorijos, 4) Geografijos 
ir 5) Matematikos. 

Kadangi kandidatai egzamenuojami į Prancūzijos karo Mokyklas, tai 
prisilaikoma prisiūstos iš Saint-Cyre'o programos. 

Visi dalykai padalinami į dvi rūši: I. Bendras išsilavinimas — (lietuvių 
kalba, istorija, geografija, matematika) II. Prancuzų kalba. 


II. Egzamenų rezultatai. 


Bendras Prancuzu 
išsilavinim. kal. 
Kapitonas Matulaitis Pakankamai pakankam. 
Ž Talat-Kelpša Labai gerai gerai 
Vyr. ltn. Grinius Gerai gerai 
Leiten. Vebra Gerai pakankam. 
ž Gudavičius Silpnai silpnai 
3 Razvickas Pakankamai pakankam. 
si Barkauskas Pakankamai pakankam. 
Karin. Kuzmičius Silpnai silpnai 





9 Karo technikos dalių dvidešimtmetis (1919-1939). Kaunas, 1939. P. 45-46. 

Leitenantas Bobickas, leit. Meškauskas atsisakė nuo egzamenų; lei- 
tenantas Steponaitis visai neatvyko“"?. Tai ištrauka iš „Egzaminų ko- 
misijos komandiravimui į užsienio karo mokyklas protokolo“, datuoto 
1921 m. spalio 18 d. Komisijos pirmininkas buvo generolas L. Radus- 
Zenkavičius, nariai: kpt. S. Dirmantas (generalinio štabo atstovas), 
kpt. Vacl. Biržiška, kpt. Jonas Martynas Laurinaitis, ltn. K. Sleževičius. O 
egzaminuotųjų likimai tokie: kpt. Jurgis Matulaitis, gimęs 1892 12 30, 
mirė 1975 07 02 San Fransiske, JAV; plk. ltn. Jonas Gudavičius, gimė 
1896 06 07, jo likimas nežinomas; Andrius Razvickas, gimęs 1900 11 23, 
likimas nežinomas, tapo teisininku; vyr. ltn. Pranas Barkauskas, gimęs 
1900 03 21, mirė Uchtos lageryje, Komijoje, teisininkas, diplomatas, 
Seimo narys; vyr. ltn. Voldemaro Kuzmičiaus (Vladimiro Kuzmino), gi- 
musio 1896 12 25, likimas nežinomas; gen. št. plk. Povilas Meškauskas 
(1900-1956 06 04) buvo kalinamas sovietiniuose lageriuose; plk. Domas 
Steponaitis-Steponavičius (1897 12 03—1986), gydytojas, 1948 m. gra- 
sinant susidoroti užverbuotas NKVD, nenorėdamas bendradarbiauti iki 
1953 m. gyveno svetima pavarde, vėliau dirbo greitosios pagalbos gydy- 
toju Kaune. 


Aukštoji karo mokykla 


Iki 1932 m. Lietuvoje nebuvo aukštojo karo mokslo institucijos, to- 
dėl pasitobulinti arba įgyti retesnių karinių specialybių atrinkti karinin- 
kai buvo siunčiami į Prancūzijos, Vokietijos, Italijos, Belgijos, Anglijos, 
Austrijos, Čekoslovakijos karo akademijas, intendantų, karo technikos, 
jūrų, kavalerijos mokyklas studijuoti aeronautikos, karo inžinerijos, ra- 
diotechnikos, elektrotechnikos, medicinos, veterinarijos, chemijos, me- 
chanikos, meteorologijos, fizinio lavinimo ir kitų mokslų. Visi generali- 
nio štabo karininkai buvo baigę šių valstybių aukštąsias karo mokyklas. 
Be to, beveik kasmet, keli karininkai atlikti stažuotę buvo siunčiami į 
užsienio valstybių kariuomenes. Be siuntimo į užsienį, Krašto apsaugos 
ministerija turėjo stipendininkų ir VDU. Čia buvo rengiami inžinieriai, 





"0 LCVA. E 384. Ap. 2. B. 202. L. 22. 

gydytojai, mechanikai, teisininkai, chemikai ir veterinarai. 

Studijos užsienio karo mokyklose kėlė nemažai problemų. 
Kiekvienoje šalyje karo mokslas buvo pritaikytas prie tos šalies specifi- 
nių sąlygų, skyrėsi kariuomenių organizacinė struktūra, ginkluotė ir ap- 
rūpinimas. Be to, toks mokslas brangiai kainavo, todėl kariuomenės va- 
dovybė jau 1932 m. galutinai atsisakė karininkus mokyti vien tik užsie- 
nio aukštosiose karo mokyklose ir akademijose. Tačiau ir įsteigus savąją 
aukštąją karo mokyklą — generalinio štabo skyrių, ryšiai su užsienio mo- 
kyklomis nebuvo nutraukti. Kaip ir iki tol, į užsienį buvo siunčiami ka- 
rininkai, tik jau baigę generalinio štabo kursus. Tai neleido nutolti nuo 
naujų karo idėjų, techninių išradimų ir pan., antra vertus, tokiu būdu 
buvo rengiami lektoriai generalinio štabo kursams. 

Nuo 1921 m. iki 1932 m. kasmet mokytis į užsienio karo mokyklas 
buvo siunčiama po keletą karininkų ir jų mokslui valstybė išleisdavo 
200 000 litų. Generalinio štabo plk. K. Škirpos nuomone, „šiuo būdu 
mes savo štabų tinkamais specialistais niekad neaprūpinsime. Laikant, 
kad kasmet grįš 1-3 karininkai, gerai baigę mokslus, mes galėtume šiuo 
būdu paruošti reikiamą generalinio štabo karininkų skaičių ne greičiau 
kaip per 30-40 metų. Per tiek laiko nemažai baigusių spės visai išeiti iš 
karo tarnybos, o kiti, karo menui nuolat darant pažangą, bus reikalingi 
mokslo žinių atnaujinimo ir t. t. Tuo tarpu mūsų gyvenimo sąlygos, bū- 
tent nuolatinis karo pavojus, reikalauja, kad mūsų kariuomenei reikia- 
mą generalinio štabo karininkų skaičių paruoštume kiek galint greičiau, 
ir būtų idealas juos turėti dabar... Pagaliau, dar reikia pažymėti, kad ko- 
mandiruoti į užsienius karininkai, besimokydami atitolsta nuo Lietuvos 
gyvenimo ir, baigę mokslus, pargrįžę į savo kraštą, ne tuojau gali sėkmin- 
gai dirbti jiems pavestą darbą. Be to, kadangi jie komandiruojami ne į 
vieną vietą, ne į vieną mokyklą, bet į įvairias šalis ir mokyklas, tai tarp 
baigusių kartais pasireiškia pažiūrų nevienodumas, kas sukelia nereika- 
lingų diskusijų ir net asmeninių nesusipratimų, kurie iš savo pusės pa- 
gimdo nesantaiką vadovybėje, kas yra labai žalinga tarnybai. 

<...>. Mano nuomone, reikia neatidėliojant steigti savo aukštąją karo 
mokyklą bei karo akademiją. Tai vienintelis racionaliausias klausimo iš- 
sprendimas. Minėtos karo akademijos tikslas būtų paruošti tinkamų 

štabo tarnybai specialistų ir kandidatų aukštesnėms vadovybės vietoms 
užimti ir apskritai suteikti mūsų karininkams aukštojo karo mokslo ži- 
nių. Dabartiniai mūsų Aukštieji karininkų kursai šių uždavinių atlik- 
ti negali, nes kursų tikslas — tobulinti rikiuotės karininkus ir ruošti gin- 
klų rūšių specialistus. 

Antra, atsižvelgiant mūsų gyvenimo sąlygų, kada mūsų kariuomenė 
tebėra organizacijos ir visokių bandymų stadijoje — karo akademija ga- 
lėtų tapti generalinio štabo laboratorija, kur pavidale referatų ir gilesnių 
studijų, esant progai, galėtų būti išstudijuoti ir išanalizuoti įvairūs mūsų 
ginkluotosios jėgos bei krašto gynimą liečiantieji klausimai, kaip tai yra 
kitose šalyse. 

<...> Iš to viso ir seka išvada, kad reikia neatidėliojant imtis mūsų 
aukštosios karo mokyklos steigimo. Praktiškai šis sumanymas yra įvyk- 
domas. Tų 200 000 litų, kuriuos valstybė kasmet išleidžia komandiravi- 
mui karininkų į užsienį, ne tik užtektų, bet dar būtų perdaug aukštajai 
karo mokyklai išlaikyti Lietuvoje. Profesūros specialiesiems karo moks- 
lo dalykams dėstyti mes taip pat jau turime, o bendrojo lavinimo daly- 
kams dėstyti (ne karo) — galėtume pakviesti keletą universiteto profeso- 
rių. Pagaliau, kad sumažintume administracijos išlaidas, ši aukštoji karo 
mokykla galėtų tikti prie Aukštųjų karininkų kursų, pavidale generali- 
nio štabo skyriaus, kaip tatai seniau buvo manyta padaryti“7!. Susidarius 
tokiai situacijai, buvo nuspręsta steigti savo aukštojo karo mokslo ins- 
tituciją. Reikia pažymėti, kad dar 1922 m. spalio 23 d. paskelbtame 
„Aukštųjų karininkų kursų statute“ yra kalbama apie generalinio šta- 
bo skyriaus steigimą. Statutas buvo neįgyvendintas ta prasme, kad jame 
minimas generalinio štabo karininkų korpusas liko nesudarytas. Be to, 
AKK pagal savo paskirtį ir mokymo programą neatitiko aukštosios karo 
mokyklos statuso, todėl ir generalinio štabo skyrius nesiderino su kitais 
kursų skyriais. 1927 m. balandžio 28 ir gegužės 10 d. AKK viršininkas 
gen. štabo generolas L. Radus-Zenkavičius raportuose Vyriausiojo šta- 
bo viršininkui plk. T. Daukantui rašė, kad jau yra atėjęs laikas įsteigti 





"! Škirpa K. Susirūpinkime savo aukštosios mokyklos reikalu // Kardas, 1927, Nr. 13— 
14. P 180-184. 

generalinio štabo skyrių ir štai dėl ko: 1) Didžiojo Lietuvos kunigaikš- 
čio Vytauto aukštieji karininkų kursai taip sustiprėjo, kad visiškai pa- 
jėgs sudaryti generalinio štabo skyrių; 2) jau yra pakankamai lektorių ir 
instruktorių, įgijusių aukštąjį karo mokslą; 3) neturint generalinio šta- 
bo kursų, labai sunku bus: a) suvienodinti skirtingas pažiūras, kurios da- 
bartiniu metu reiškiasi tarp karininkų, baigusių įvairių valstybių kursus; 
b) galutinai nustatyti karo doktriną ir ją įgyvendinti kariuomenėje; 4) be 
generalinio štabo kursų nebus galima sudaryti taip mums reikalingo ge- 
rai ir vienodai išlavinto ir mūsų sąlygoms tinkamo generalinio štabo ka- 
rininkų korpuso. 

Pritarus Vyriausybei, numatomus generalinio štabo kursus buvo siū- 
loma nedelsiant organizuoti ir parinkti kandidatus. Tuoj pat siūlyta pa- 
skelbti konkurso sąlygas. Kandidatai turėjo būti tik rikiuotės karinin- 
kai, ne mažiau kaip 3—4 metus tarnavę rikiuotės dalyse, puikiai atestuo- 
ti, sveiki ir turintys ne aukštesnį kaip kapitono laipsnį. 

Konkursinius egzaminus siūlyta surengti spalio arba lapkričio mė- 
nesį, o kursus pradėti 1928 m. sausio mėnesį ir baigti 1930 m. rudenį. 
Siūlyta nedelsiant parengti mokymo planą ir numatyti lektorius, kad jie 
galėtų tinkamai pasiruošti. Išlaidas įtraukti į 1928 m. sąmatą. 

Tačiau tik parengus pakankamą kvalifikuotų, turinčių aukštąjį karinį 
išsilavinimą karininkų skaičių ir tinkamai pasirengus, 1931 m. pradžioje 
buvo įsteigta aukštoji karo mokykla — Vytauto Didžiojo karininkų kur- 
sų generalinio štabo skyrius. 

Šios aukštosios karo mokyklos tikslas (kaip numatyta mokymo pla- 
ne) — parengti kariuomenei kvalifikuotų karininkų, ne tik suteikiant 
jiems specialių ir bendrųjų žinių, bet ir perteikiant atitinkamo karinio 
suvokimo (mąstymo) metodą. Karininkas, baigęs kursus, turėjo suge- 
bėti savarankiškai spręsti visas problemas, susijusias su valstybės saugu- 
mu, ir būti visapusiškai pasirengęs tam darbui, t. y. tikti generalinio šta- 
bo tarnybai. Be to, baigęs kursus karininkas po atitinkamo tarnybos sta- 
žo ir praktikos turėjo sugebėti sėkmingai vadovauti visų ginklų rūšių 
stambesniam junginiui, t. y. kursų tikslas — rengti ne tik štabo karinin- 
kus, bet ir vadus. 

Taip pat karininkas turėjo sugebėti vadovauti įvairioms taktinėms 

pratyboms auditorijoje ir lauke, o prireikus būti dar ir taktikos vado- 
vu — instruktoriumi; rengti kariuomenei reikalingus statutus, o veikian- 
čius — tobulinti. 

Generalinio štabo kursų pirmos laidos pradžia reikėtų laikyti 1931 m. 
sausio 22 d., kada pasirodė Vyriausiojo štabo aplinkraštis, skelbiantis 
apie numatomą generalinio štabo kursų steigimą ir nustatantis kursų 
kandidatams stojimo sąlygas. Konkursiniai egzaminai buvo numatyti 
dviem etapais — pavasarį ir rudenį. Pavasario konkursiniuose egzami- 
nuose dalyvavo 32 kandidatai (2 kandidatai priimti į kursus be egzami- 
nų, nes juos išlaikė anksčiau). Egzaminai prasidėjo birželio 8 d. Oficialia 
kursų pirmosios laidos pradžia galima laikyti 1931 m. birželio 20 d., nes 
tą dieną kandidatai daliniuose ir įstaigose (pėstininkų, artilerijos, avi- 
acijos, kavalerijos, technikos daliniuose, specialiuose kursuose, poligo- 
ne, Vyriausiajame štabe) pradėjo atlikti stažuotę, kuri tęsėsi iki 1932 m. 
kovo 31 d. 

Pirmieji generalinio štabo kursų mokslo metai prasidėjo 1932 m. ba- 
landžio 1 d. naujai suremontuotose buvusiose pašto valdybos patalpose. 
Kuklios iškilmės prasidėjo krašto apsaugos ministro plk. Balio Giedraičio 
(189001 14-1941 06 23 sušaudytas Červenėje, Baltarusijoje) kalba, ku- 
ris pasveikino susirinkusiuosius, iškėlė naujos mokyklos svarbą Lietuvos 
kariuomenei ir visam kraštui bei perdavė Lietuvos Respublikos prezi- 
dento ir savo linkėjimus sėkmingai dirbti sunkų ir garbingą darbą. Po 
to kursų vadovas gen. ltn. P. Kubiliūnas perskaitė įžanginę paskaitą, ku- 
rioje apžvelgė aukštosios karo mokyklos paskirtį ir kryptis, kuriomis jai 
teks dirbti. Krašto apsaugos ministrui pasiūlius, pirmosios laidos darbas 
buvo pradėtas visiems dalyviams sugiedojus himną. Po to įvyko mažo 
masto imatrikuliacija — kursų vadovas krašto apsaugos ministrui prista- 
tė kiekvieną pirmosios laidos klausytoją atskirai. Vėliau taktikos lekto- 
rius gen. ltn. J. Jackus skaitė paskaitą „Pėstininkų manevras ir jo elemen- 
tai“, kurioje dalyvavo krašto apsaugos ministras, kursų vadovas, visi lek- 
toriai ir svečiai. 

Pirmąją laidą sudarė 20 klausytojų. Visi klausytojai buvo baigę aukš- 
tesniąją mokyklą, dauguma (15) — Lietuvos KM auklėtiniai. Mokslas 
truko trejus metus. Pirmieji mokslo metai prasidėjo 1932 m. balandžio 

1 d. ir baigėsi 1933 m. kovo 29 d., antrųjų pradžia - 1933 m. balandžio 
19 d., pabaiga - 1934 m. gegužės 14 d. Kursas baigėsi svarbesnių daly- 
kų egzaminais ir taktine ekskursija. Mokslo metai buvo skirstomi į tris 
trimestrus. 

Vyriausiojo štabo viršininko ir generalinio štabo kursų pirmojo virši- 
ninko gen. ltn. P. Kubiliūno vaidmuo reiškėsi nuolatiniu ir glaudžių va- 
dovavimu kursams, mokomojo proceso tvarkymu, mokymo plano vyk- 
dymo kontrole ir priežiūra. Dar galutinai nesusiformavus lietuviškajai 
karo doktrinai, gen. P. Kubiliūnui vykstant mokslo metams teko nuro- 
dinėti šios doktrinos gaires, vienodinti kartais pasireiškiančias skirtingas 
pažiūras. Kursų viršininko patariamasis organas buvo pedagogų taryba, 
kurios sudėtis ir pagrindinių dalykų programos kiekvieną kartą buvo ats- 
kirai nustatomos. 

Pagrindinę visų dėstytų dalykų grupę sudarė bendroji įvairių ginklų 
rūšių taktika (pėstininkų, artilerijos, kavalerijos, aviacijos ir t.t.) ir gene- 
ralinio štabo tarnyba. Panašiai kaip ir užsieninėse tokio tipo mokyklose 
šios grupės pagrindą sudarė bendroji taktika; antrą grupę — karo istori- 
ja, karo geografija, žinių rinkimas, užsienio valstybių kariuomenių orga- 
nizacija, kariavimo dėsniai, ginkluotė, technikos priemonės ir kt., mobi- 
lizacija, geležinkeliai, šalies krantų apsauga; trečią grupę — bendrojo po- 
būdžio dalykai: valstybinė ir tarptautinė teisė, ekonomikos mokslų pa- 
grindai, diplomatijos istorija, eksperimentinė ir karo psichologija, užsie- 
nio (lenkų, vokiečių) kalbos ir jodinėjimas. 

Visus pagrindinius karinius dalykus dėstė generalinio štabo karinin- 
kai, baigę mokyklas užsienyje. Dėstant pagrindinius dalykus buvo laiko- 
masi principo, kad lektoriai būtų baigę tą pačią užsienio karo mokyklą. 
Tam tikrų pagrindinių dalykų (bendroji taktika, generalinio štabo tarny- 
ba) lektoriai buvo etatiniai, o jiems talkino asistentai. 

Antraisiais mokslo metais buvo dėstomas ištisas teisės ir visuome- 
nės mokslų ciklas, kurį skaitė Vytauto Didžiojo universiteto profeso- 
riai: M. Romeris — „Valstybinę teisę“, V. Jurgutis — „Politinę ekonomi- 
ją“, Aleksandras Jaščenka (1877-1934) — „Tarptautinę teisę“ ir Užsienio 
reikalų ministerijos Tautų Sąjungos referentas dr. Ladas Natkevičius 
(1893-1945) — „Diplomatinės istorijos“ kursą. Tam tikras pratybas ves- 

ti, taip pat vadovauti karo žaidimams, taktinėms kelionėms, be nuolati- 
nių lektorių, būdavo kviečiami ir kiti karininkai. 

VDKK generalinio štabo skyrius mokymo programa prilygo kitų 
valstybių generalinių štabų akademijų programoms. Kaip ir užsienio ša- 
lių generalinių štabų mokyklose, taip pat ir Lietuvos generalinio štabo 
kursų mokymo pagrindą sudarė eksperimentinis metodas. Bendrojoje, 
įvairių ginklų rūšių ir generalinio štabo tarnybos taktikoje vyravo kon- 
krečios taikomosios taktinės pratybos. Teorijai tik tiek buvo skiriama 
vietos, kiek būtinai reikėjo, o visa medžiaga dėstoma pratybų metu. 
Taikomosios pratybos atliekamos klasėje ir lauke; be to, užduodami įvai- 
rūs klasės ir namų rašomieji darbai ir t. t. Visas mokymo procesas baig- 
davosi karo žaidimais, o mokslo metų pabaigoje vykdavo taktinė kelionė. 
Pvz., 1933 m. taktinė ekskursija vyko Alytaus apylinkėse, o 1934 m. — 
Klaipėdos krašte. 

Respublikos prezidento 1934 m. gegužės 18 d. aktu Nr. 385 VDKK ge- 
neralinio štabo skyriaus pirmoji laida vadinama „Respublikos Prezidento 
Antano Smetonos generalinio štabo kursų laida“. Naujiesiems generali- 
nio štabo karininkams buvo įteikti diplomai ir kursų baigimo ženklai, 
kuriuos sukomponavo plk. V. Vitkauskas. 

Generalinio štabo kursų pirmąją laidą baigė, kaip jau minėta aukš- 
čiau cituotuose J. Listopadskio atsiminimuose, 18 karininkų, gen. št. ka- 
rininkų teisės suteiktos 16. Generalinio štabo kursų kelerių metų patirtis 
parodė, kad juos baigę karininkai buvo visiškai gerai pasirengę; ne vienas 
karininkas, baigęs pirmąją laidą, įvairiuose kariuomenės štabuose, rikiuo- 
tės daliniuose ar karo mokslo srityje gavo aukštas, atsakingas pareigas. 

Lietuvos kariuomenės vyriausiojo štabo viršininko (kartu ėjo ir ka- 
riuomenės vado pareigas) ir generalinio štabo kursų viršininko pareigas 
gen. ltn. P. Kubiliūnas ėjo iki 1934 m. birželio 7 d. Tais metais jis teistas 
už dalyvavimą birželio 7-8 d. voldemarininkų puče. 1936 m. naujuo- 
ju kursų viršininku buvo paskirtas generalinio štabo plk. Vladas Karvelis 
(1901 04 11-1980 03 28, sovietinis gen. mjr., doc.), kursų inspekto- 
riais — int. plk. Kazys Ramanauskas (1896 03 28-?, sovietinės 16 liet. di- 
vizijos intendantas, sovietiniais metais - ekonomistas, mokslinis bendra- 

darbis) ir gen. št. plk. V. Kiršinas. 

Generalinio štabo antrosios laidos mokslai turėjo prasidėti 1934 m. 
rudenį. Tačiau dėl tam tikrų priežasčių tai užtruko iki 1935 m. kovo 
1 d. Bene svarbiausia iš tų priežasčių buvo tai, kad, pradėjus vykdyti tam 
tikrus organizacinius kariuomenės pertvarkymo darbus, pasirodė, jog 
anksčiau numatytų ir jau parengtų kandidatų į generalinio štabo kursų 
antrąją laidą yra per mažai, kad jų skaičių reikia padidinti bent dvigubai. 
O tam reikėjo numatyti ir naujus kandidatus, duoti jiems laiko pasiruoš- 
ti stojamiesiems egzaminams. Tačiau kursai ir programa buvo taip su- 
tvarkyta, kad pavėlavimas nė kiek netrukdė mokslo eigai. Siekiant neat- 
silikti nuo Europos valstybių karybos mokslo ir pasisemti patirties, kurią 
būtų galima pritaikyti Lietuvos sąlygoms, iš naujų priimtų 23 klausytojų 
į generalinio štabo kursų antrąją laidą po vieną karininką buvo išsiųsta į 
Paryžiaus — mjr. Izidorius Kraunaitis (1899 09 25—1964 06 30 Andese, 
JAV, gen. št. plk.), Briuselio — mjr. Povilas Meškauskas (1900 02 16- 
1956 06 04, sovietinių lagerių kalinys, gen. št. plk.) ir Prahos — 
mjr. J. Jankauskas karo akademijas. 

Kartu su generalinio štabo kursų antrosios laidos iškilmingų moks- 
lo metų pradžios atidarymu buvo pažymėta ir intendantų kursų moks- 
lo pradžia, nes jie mokslo metus pradėjo 1934 m. rugsėjo 20 d.; norėta, 
kad intendantų skyriaus klausytojai visuomenės ir valstybės ūkio ir tei- 
sės mokslus studijuotų VDU, todėl teko derintis prie šios mokymo įstai- 
gos mokslo metų pradžios. 

Reikia pažymėti, kad iki tol reikalingi Lietuvos kariuomenei inten- 
dantai buvo ruošiami atitinkamose užsienio aukštosiose mokyklose. 
Tačiau dėl lėšų stokos didesnį diplomuotų intendantų skaičių užsienio 
šalyse buvo sunku parengti. Todėl, įsteigus VDKK generalinio štabo sky- 
rių, kilo sumanymas pradėti rengti Lietuvoje ir diplomuotus intendan- 
tų specialybės karininkus. 

Mokymo laikas suskirstytas į parengiamąjį (stažuotės), pirmuosius ir 
antruosius mokslo metus. Stažuotė atlikta įvairių ginklų rūšių daliniuo- 
se, poligone ir kariuomenės štabe ir truko 14,5 mėnesio, o akademinis 
mokslas — 2 metus ir 4 mėnesius. Kiekvieni mokslo metai buvo suskirs- 
tyti į tris trimestrus po 3-4 mėnesius, o paskutinis truko net 6 mėnesius. 

Kiekviename trimestre buvo einamas tam tikras teorijos ir įvairių praty- 
bų ciklas ir baigdavosi arba pratybomis lauke, arba karo žaidimu, arba 
taktine kelione. Paskutinis trimestras buvo baigtas karo žaidimu, baigia- 
maisiais darbais ir taktine bei istorine kelione. 

Kasdien auditorijose mokomasi 5-6 val., o pratybos lauke, kurių 
buvo daug — užtrukdavo nuo ryto iki sutemų, t. y. 10-12 val., o kartais 
ir daugiau. Po pietų ir vakarais, o kartais ir dar vėlesniu laiku klausytojai 
turėjo rengti parengiamuosius darbus kitai dienai. 

Generalinio štabo antrosios laidos klausytojai buvo mokomi pagal 
analogišką pirmosios laidos mokymo programą. Kursuose mokymo pa- 
grindu irgi taikomas eksperimentinis metodas. Nauja šioje laidoje tai, 
kad įvedamos instruktavimo pratybos, kurių tikslas — klausytoją pareng- 
ti taktikos mokymo vadovo instruktoriaus pareigoms. 

Darbui auditorijoje (paskaitoms, pratyboms ir t. t.) skirta apie 500 
dienų (arba apie 2500 val.), o darbui lauke (pratybos ir taktinės kelio- 
nės) — per 100 dienų (arba per 1000 val.). Santykis tarp auditorinių va- 
landų ir skirtų darbui lauke valandų — 2,5:1. Į šį valandų skaičių nejė- 
jo klausytojų pasirengimas namie. Be paskaitų, karo žaidimų ir taktinių 
kelionių, vien eksperimentinių pratybų iš visų mokslo dalykų per dvejus 
mokslo metus klasėje atlikta apie 200, lauke — apie 60. 

Naujo įsteigto intendantų skyriaus tikslas — parengti išsilavinusius 
intendantų specialybės karininkus. Baigę šį skyrių karininkai turėjo su- 
gebėti eiti stambesnių kariuomenės junginių (divizijų) intendantų par- 
eigas, taip pat vadovauti kariuomenės intendantūros centro įstaigų dar- 
bui. Šio skyriaus mokymo programa bendrais bruožais atitiko užsienio 
valstybių tokio tipo mokyklų programas. Į pirmąją intendantų skyriaus 
laidą buvo priimti tik 8 klausytojai, nes, išleidus didesnį diplomuotų in- 
tendantų skaičių, susidarytų kai kurių problemų skirstant juos į negau- 
sias intendantūros tarnybas. Kadangi nuo sumanymo steigti intendantų 
skyrių iki numatomų mokslų pradžios buvo likę labai nedaug laiko, tai 
klausytojai į pirmąją laidą buvo priimami ne konkurso būdu, bet vado- 
vybės parinkti iš karininkų, pareiškusių pageidavimą studijuoti kursuose. 

Dėl lėšų taupymo mokslo eiga šiame skyriuje buvo gana komplikuo- 
ta, nes klausytojai programoje numatytus dalykus turėjo studijuoti tri- 


MATEMATIKOS TAIKYMAS 
134 LIETUVOS KARIUOMENĖJE 1918-1940 M. 


jose mokymo įstaigose: VDKK generalinio štabo skyriuje, intendantų 
skyriuje ir VDU. Klausytojams leista užsienio kalbų mokytis generalinio 
štabo skyriuje arba universitete. 

Intendantų skyriaus mokslas prasidėjo 1934 m. rugsėjo 20 d. ir bai- 
gėsi 1937 m. birželio 28 d. Visą mokymosi laiką galima suskirstyti į tris 
etapus. Pirmo etapo (1934 m. rugsėjo 20 d. — 1935 m. kovo 1 d.) metu 
mokslas vyko VDU; antrojo etapo (1935 m. kovo 1 — 1936 m. gruodžio 
31 d.) - generalinio štabo skyriuje, intendantų skyriuje ir VDU; trečiojo 
etapo (1937 m. sausio 1 d. — 1937 m. birželio 28 d.) - generalinio štabo 
skyriuje ir VDU. Visas mokslas tęsėsi 2 metus ir 9 mėnesius. 

Intendantų skyriaus klausytojai generalinio štabo skyriuje kartu su 
šio skyriaus klausytojais išklausė gana didelę dalį bendrosios taktikos te- 
orinių paskaitų ir atliko nemažai eksperimentinių bendrosios taktikos 
pratybų, kurios sudarė generalinio štabo ir intendantūros lauko tarnybos 
eksperimentinių pratybų pagrindą; išstudijavo visą generalinio štabo tar- 
nybos kursą, o iš ginklų rūšių taktikos (pėstininkų, kavalerijos ir artileri- 
jos) - dalyvavo tik keliose būdingesnėse pratybose, kurių metu turėjo pa- 
aiškėti tų ginklų rūšių panaudojimo kautynėse ypatybės, turinčios įtakos 
jų aprūpinimui. Be to, intendantų skyriaus klausytojai dalyvavo visuose 
karo žaidimuose ir abiejose taktinėse kelionėse. Karo žaidimų ir taktinių 
kelionių metu jiems teko eiti įvairių kariuomenės junginių intendantų ir 
kitų ūkio pareigūnų pareigas. Šiame skyriuje jie taip pat išklausė mobili- 
zacijos, tarptautinės teisės paskaitas ir mokėsi užsienio kalbų. 

Intendantų skyriuje tik intendantūros lauko tarnyba buvo dėstoma 
paskaitų ir eksperimentinių pratybų metodu, kiti dalykai — teorinių pas- 
kaitų forma, tačiau, kur tik buvo galima, taikytas parodomasis metodas. 
Teorinėse paskaitose aptartieji dalykai praktinių darbų ir mokomųjų eks- 
kursijų metu buvo apžiūrimi ir detaliai nagrinėjami. Be to, studijuota tai- 
kos meto ūkis, maitinimo tarnybos technika, dangos ir aprangos medžia- 
gų ir reikmenų technologija ir gamyba, ūkio mobilizacija, intendantūros 
tarnybos technika, arkliai ir jų priežiūra, karo baudžiamoji teisė, statyba, 
vykdoma praktika įmonėse, mokomasi užsienio kalbų ir jojimo. 

VDU kartu su studentais studijuota politinė ekonomija, statistika, 
ūkio geografija, prekių, finansų mokslas, valstybinė, civilinė, adminis- 

tracinė, prekybinė teisė, knygvedyba, socialinė apsauga, privataus ūkio 
mokslas. Intendantų skyriaus klausytojams, taikantis prie universite- 
to tvarkos, paskaitų teko klausyti popiet. Be paskaitų ir praktikos įmo- 
nėse, darbo metodas buvo panašus į generalinio štabo skyriaus metodą. 
Mokslo metus užbaigė birželio 2—20 d. generalinio štabo organizuota ir 
intendantų skyriaus mokymo plane numatyta taktinė kelionė į Vakarų 
Aukštaitijos ir Pietų Žemaitijos apylinkes, kuri suteikė klausytojams pro- 
gą įgytas žinias praktiškai pritaikyti tariamų kautynių lauke, išbandyti 
savo pasirengimo laipsnį ir jėgas — pratybų metu vykdant taktinius užda- 
vinius lauke ir vadavietėse eiti vadų ir štabo bei kitų tarnybų pareigūnų 
pareigas; kautynių metu susiorientuoti ir priimti sprendimus pagal susi- 
dariusias aplinkybes; pažinti ir įvertinti didesnį savo krašto vietovės plotą. 
1937 m. birželio 28 d. įvyko įspūdingos generalinio štabo skyriaus 
antrosios laidos ir intendantų skyriaus pirmosios laidos išleistuvės. 
Generalinio štabo skyriaus antrąją laidą baigė ir generalinio štabo ka- 
rininko teises įgijo 20 karininkų: majorai Tadas Bartkus (1900 11 01-? 
Kanadoje, gen. št. plk. ltn.), Pranas Bilevičius-Bilėnas (1898 11 11- 
1942 10 13 Norilsko lag., gen. št. plk. ltn.), Karolis Dabulevičius 
(1898 09 09—-1988 02 20 Čikagoje, gen. št. plk. ltn.), Pranas Grėbliauskas 
(1899 11 19-1977 09 27, Sibiro lagerių kalinys, gen. št. plk. ltn.), 
J. Juknevičius, Mykolas Mačiokas (1899 03 17-1950? Rygoje nuo 
NKVD baudėjų rankos kaip besislapstantis partizaninio judėjimo daly- 
vis, gen. št. plk. Itn.), J. Šepetys, Petras Žukas (1898 11 06-1956 10 11 
Čikagoje, 1940 m., bolševikų kalintas, gen. št. plk. Irn.), Stepas Žukaitis 
(1901 12 23-?, gen. št. plk. ltn., prezidento A. Smetonos paskutinis adju- 
tantas, su juo pasitraukė į Vokietiją, karo metu grįžo į Lietuvą, tarnavo 
Vietinėje rinktinėje, buvo Ašmenos komendantas); kapitonai Vytautas 
Bulvičius, N. Ferencas-Tautvilas, Mykolas Gecevičius (1907 09 25-—2 JAV, 
tarnavo Vokietijos kariuomenėje, mjr.), Juozas Giedra (1903 11 16-1962 
JAV, gen. št. plk. ltn.), Antanas Impulevičius (1907 01 28-1970 12 04 
Filadelfijoje, JAV, karo metu kovojo su Baltarusijoje nuleistais sovietų de- 
santininkais), Romualdas Kiaulėnas-Gintautas (1905 11 20—-1990 03 27 
Keisivilyje, JAV, palaidotas Lietuvoje, Obeliuose, tarnavęs Vietinėje rink- 
tinėje), Petras Kutka (1897 01 26-1965 12 22 Sent Čarlse, JAV, plk.), 

A. Malijonis, Motiejus Naujokas (1901 05 01-1974 10 30 Čikagoje, 
JAV, plk. Itn.), J. Navikas ir Viktoras Sutkus (1902 09 22-1990 12 28 
Bad Kroinache, Vokietijoje, gen. št. plk. ltn., tarnavo Vietinėje rinktinė- 
je, už tai kalintas vokiečių Salaspilyje). 

Intendantų skyriaus pirmąją laidą baigė ir intendanto teises įgi- 
jo 7 karininkai: kapitonai — Juozas Bačkys (1901 09 01-1942 09 29 
Norilsko lageryje, mjr.), Vladas Baršauskas (1898 12 18-1966 02 16, 
buvo sovietiniuose lageriuose, plk. ltn.), Juozas Bubelis (1900 10 03— 
1985 Viskonsine, JAV), Vincas Gogelis (1901 05 17-1949 02 02 
Norilsko lag.) ir Jonas Liūga (1899 10 18-1946 05 25 Komijos lage- 
riuose, mjr.), leitenantai — Vladas Černius-Černis (1905 04 02-?, kpt.) 
ir Jonas Algirdas Petraitis (1906 05 20-1965 10 09, kalėjo sovietiniuo- 
se lageriuose, kpt.). 

Po diplomų įteikimo kursų viršininkas gen. št. plk. V. Karvelis raporte 
plačiai nušvietė kursų veiklą, o kariuomenės vadas gen. št. plk. S. Raštikis 
pabrėžė, kad baigusieji mokslus savo krašte karininkai pasirengimu vi- 
siškai prilygsta baigusiems mokslus užsienyje. „Darbo turime daug. 
Nedidelė kariuomenė savo jėgą gali ir turi padidinti savo organizuotu- 
mu, drausme, aukšta morale, pasiryžimu ir ypatingu darbštumu. Šių sa- 
vybių reikalaujama iš visos kariuomenės, bet pirmiausia iš jos kadro, t. y. 
iš puskarininkių ir karininkų, o pati kariuomenės vadovybė ir jos arti- 
miausieji padėjėjai — vadai ir diplomuoti karininkai — turi būti tų savy- 
bių geriausi pavyzdžiai visiems kitiems kariams. 

<...>. Mūsų kariuomenei nereikalingi „genštabistai“, teoriškai ir pa- 
viršutiniškai pasiruošę valdyti sudėtingas armijas, o praktiškai nesuge- 
bą duoti aiškaus ir konkretaus uždavinio net paprastam pėstininkų ba- 
talionui; mums nereikalingi „intendantai“ — akli, nepermaldaujami ir 
trukdą darbą biurokratai arba tik diplomuoti buhalteriai. Tokių mums 
nereikia. Mums visose ginklų rūšyse ir tarnybose reikalingi stipraus 
būdo, tvirtos valios, šaltų nervų, savarankiški, logiškai ir realistiškai galį 
galvoti ir spręsti ir sugebą nepaskęsti smulkmenose, darbštūs, kupini 
iniciatyvos ir optimizmo ir visa siela atsidavę Tėvynei ir tarnybai vadai 
ir viršininkai. 

Tėvynės meilė, garbė ir pareiga turi būti kiekvieno, o ypač diplomuo- 


II. Matematika ir jos taikymas karininkų, puskarininkių 
ir kareivių rengime bei kariuomenės dalyse (1918-1940 m.) 137 


to, karininko gyvenimo rodyklė “7?. 

Respublikos prezidentas A. Smetona, sveikindamas aukštąjį karo 
mokslą baigusius karininkus, pažymėjo, kad „mokyti kariai reikalingi 
Šaulių sąjungai, kaip pagalbinei ginklo pajėgai. Turime jaunimo organi- 
zacijų, kurioms tiktų kariniai auklėtojai. Jaunuoliai mėgsta kariuomenę 
ir į ją lygiuojasi. Jaunuoliai - medžiaga tautai stiprinti. Mūsų karininkų 
reikšmė labai didelė ir kitose valdymo srityse, ypačiai Vidaus reikalų mi- 
nisterijoje, kur jie eina atsakingas pareigas. Ir savivaldybėse atsargos kari- 
ninkai dažnai stovi priešakinėse vietose, kaip miestų burmistrai. Žodžiu 
sakant, kariuomenė — duoda labai daug žmonių krašto administracijai. 
Vadinasi, mūsų paprastoji ir aukštoji karo mokyklos savo svoriu siekia 
toli už kariuomenės ribų, ir dėl to kiekviena jų laida esti laimikis ne tik 
kariuomenei, bet ir visuomenei. Karo mokslas turi būti tautiškas, pritai- 
kytas taip, kaip reikalauja ir leidžia mūsų ginklo pajėgos. Mūsų aukšto- 
ji karo mokykla čia daug yra pasiekusi. Taigi, mes džiaugiamės ne vien 
tuo, kad mūsų mokytų karininkų padaugėjo, bet ir tuo, kad mūsų karo 
mokslas sustiprėjo. Reikia tikėtis, kad toliau jis dar stiprės“"?. 

Generalinio štabo kursų trečioji laida mokslo metus pradėjo 
1937 m. rugsėjo 1 d. Šios laidos mokslo metų pradžia buvo pažymė- 
ta kukliai, be ypatingų ceremonijų. Konkursinius egzaminus išlaikę į 
mokyklą įstodavo tik apie 25-30 00 kandidatų. Atlikę įvairiuose ka- 
riuomenės daliniuose stažuotę, jie prisistatė kursų viršininkui gen. šta- 
bo plk. V. Karveliui ir kursų inspektoriui gen. štabo plk. V. Kiršinui. 
Į kursus pasveikinti naujos laidos klausytojų atvyko kariuomenės va- 
das gen. štabo plk. S. Raštikis, lydimas kariuomenės štabo viršininko 
gen. štabo plk. Jono Černiaus (1898 01 18-1977 07 03 Los Andžele, 
brig. gen.). Gen. štabo plk. S. Raštikis, kreipdamasis į klausytojus pa- 
brėžė, kad pirmas naujiems klausytojams keliamas reikalavimas — darbš- 
tumas; antras — kad kursuose vyrautų drausmė, susiklausymas, draugiš- 





72 Kariuomenės vado gen. št. plk. S. Raštikio kalba, pasakyta Vytauto Didžiojo karinin- 
kų kursų klausytojų išleistuvėse // Kardas, 1937, Nr. 13. P. 302. 

"3 Respublikos Prezidento Antano Smetonos kalba, pasakyta per Aukštųjų karininkų 
kursų išleistuves birželio 28 d. // Kardas, 1937, Nr. 13. P. 301. 

kumas ir garbė; trečias — mažiau teorijos, daugiau praktikos, mažiau žo- 
džių, daugiau darbų, mažiau bendrybių ir abstraktumo, daugiau realy- 
bės ir konkretumo. „Visuose samprotavimuose, apskaičiavimuose, pa- 
siūlymuose ir išvadose niekad neužmirškite, kad mes esame ne Didžioji 
Britų Imperija, ne Jungtinės Amerikos Valstybės, ne Tarybų Rusija, ne 
Vokietija ar Prancūzija, bet Lietuva, ir todėl pirmiausia atsižvelkite į 
konkrečias mūsų lietuviškas sąlygas““. 

Trečioji laida mokslo metus pradėjo laiku, kaip ir visos mokyklos. 
Šios laidos mokymo programa buvo panaši į antrosios laidos, tačiau su 
kai kuriais pakeitimais, susijusiais su dvejų metų patyrimu. Šiai laidai 
kursas šiek tiek padidintas, o visas mokymo laikas keliais mėnesiais su- 
trumpintas: numatyta daugiau karo žaidimų, pratybų lauke ne tik vasa- 
rą, bet ir žiemą, ir t. t. Kursų viršininkas gen. štabo plk. V. Karvelis pir- 
mąja paskaita „Pagrindiniai sprendimo elementai“ pradėjo akademines 
studijas trečioje laidoje. 

Dar prieš išleidžiant trečiąją laidą, buvo surinkti kandidatai laikyti 
konkursinius egzaminus ketvirtajai laidai. 2 lentelėje pateikti duomenys 
rodo, kad generalinio štabo kursuose daugiausia mokėsi pėstininkų spe- 
cialybės karininkai. 


2 lentelė 
Generalinio štabo kursų klausytojai pagal specialybes (90) 














Pėstininkai 50 46 75 66,5 59,37 
Artilerija 19 16,5 20 8,5 16 

Kavalerija - 8,5 5 16,5 7,5 
Aviacija - 12,5 - 4,25 4,19 
Inžinerija 31 16,5 - 4,25 12,94 


























"4 Kariuomenės vado gen. št. plk. S. Raštikio kalba, pasakyta Vytauto Didžiojo karinin- 
kų kursų klausytojų išleistuvėse // Kardas, 1937, Nr. 13. P. 310. 

1938 m. gruodžio 10 d. Respublikos prezidentas paskelbė Seimo pri- 
imtą įstatymą, pagal kurį VDKK pavadinami VDAKM, kurios tikslai: 
1) suteikti karininkams aukštojo karo mokslo žinių, 2) kurti ir tobulinti 
karo mokslą ir jo rezultatus taikyti krašto sąlygoms ir poreikiams. 

Minėtas intendantų skyrius veikė tik su antra generalinio štabo sky- 
riaus laida. Kitų skyrių nebuvo suspėta įkurti. 

VDAKM dėstoma: bendroji, ginklų rūšių ir tarnybų taktika, karo is- 
torija, karo geografija. Papildomi kariniai dalykai — tai paskaitos, kurių 
metu klausytojai supažindinami su karine žvalgyba ir kontržvalgyba, už- 
sienio valstybių karo laivynais ir pan. Bendrieji mokslo dalykai — tai vals- 
tybinė ir tarptautinė teisė, karo psichologija, lietuvių, užsienio kalbos ir 
kūno kultūra. 

Pagal įstatymą klausytojais galėjo būti tikrosios karo tarnybos kari- 
ninkai, ne vyresni kaip kapitono laipsnio ir ne vyresni kaip 35 m. am- 
žiaus, ištarnavę karininkais ne mažiau kaip 5 metus, tarp jų ne mažiau 
kaip 3 metus rikiuotėje, per paskutinius dvejus metus gerai atestuoti, jų 
sveikata tinkama rikiuotei, išlaikę konkursinius egzaminus. Akademinio 
mokslo trukmė — dveji metai. Kariuomenės vadas galėjo akademinio 
mokslo laiką pratęsti iki 6 mėnesių. Klausytojai turėjo atlikti vienerių 
metų stažuotę kariuomenės daliniuose. 

Už kiekvieną VDAKM išbūtą mėnesį karininkas turėjo atitarnauti 
kariuomenėje tris mėnesius. Jeigu karininkas už mokymosi laikotarpį 
negalėjo atlyginti tarnyba, tai turėjo grąžinti už mokslą išlaidas ar jų dalį 
valstybei, atsižvelgiant į tai, kiek laiko jis dar bus neatlyginęs. 

Karininkai, gavę diplomus, įgydavo: 1) dvejus metus vyresniškumo 
turimam ar artimiausiam laipsniui, 2) teisę nešioti mokyklos atitinkamo 
skyriaus baigimo ženklą. Klausytojams, išklausiusiems atitinkamo sky- 
riaus kursą ir negavusiems diplomų, po dvejų metų galėjo būti pripa- 
žintos baigimo teisės, jeigu: 1) perlaikys neišlaikytų dalykų egzaminus, 
2) patenkinamai atliks kariuomenės vado nustatytą stažuotę ir specialų 
darbą, 3) per tuos dvejus metus bus gerai atestuoti. 

Be to, šiuo įstatymu sutvarkytos ir anksčiau baigusiųjų generalinio 
štabo skyriaus pirmąją ir antrąją laidas bei intendantų skyriaus pirmąją 
laidą karininkų teisės ir pareigos, nes 1922 m. AKK statute, kuriuo rem- 

damiesi iki tol veikė ir VDKK, apie aukštojo karo mokslo baigimo tei- 
ses visai nebuvo kalbama, o intendantų skyrius jame nebuvo numatytas, 
neturėjo ir teisinio pagrindo. 

Karininkams, baigusiems VDAKM tolygias karo mokyklas užsieny- 
je, pristačius diplomą ir kariuomenės vadui jį patvirtinus, taikomos nu- 
matytos tos pačios teisės. 

1939 m. liepos 8 d. VDAKM išleido generalinio štabo skyriaus tre- 
čiąją laidą, kurią baigė 19 karininkų. 

Remiantis dviejų išleistų laidų darbo patirtimi, šioje trečioje lai- 
doje buvo padaryta kai kurių pakeitimų, papildymų ir patobulinimų. 
Sumažėjo atostogoms skiriamas laikas. Padaugėjo karo žaidimų ir lauko 
pratybų. Įvesti keli nauji kariniai dalykai, kurių metu klausytojai buvo su- 
pažindinami su karine žvalgyba ir kontržvalgyba, užsienio valstybių karo 
laivynais ir pan. Pagausėjo ir sustiprėjo lektorių personalas. Mokykla tęsė 
savo veiklą remdamasi VDAKM įstatymu ir statutu. Studijų metu per- 
skaityta apie 100 paskaitų, atlikta daugiau kaip 250 pratybų, iš to skai- 
čiaus 12 karo žaidimų, iš jų 6 lauke, 40 instruktavimo pratybų, kurių pusė 
— lauke. Be dviejų taktinių kelionių, kurios truko septynias savaites, lauke 
dirbta dar apie 90 dienų. Pratybų metu lauke nuvažiuota apie 30 000 km. 
Pateikti duomenys rodo, kad praktiniam darbui — eksperimentinėms pra- 
tyboms ir darbui lauke — buvo skiriamas ypatingas dėmesys. 

Lietuvos kariuomenės vadas brg. gen. S. Raštikis ypač ja rūpinosi, 
dėjo daug pastangų, kaip geriau ir greičiau tobulinti Lietuvos kariuome- 
nę. Per VDAKM trečiosios laidos išleistuves pasakytoje kalboje Lietuvos 
kariuomenės vadas brg. gen. S. Raštikis nurodė, kad generalinio štabo 
karininkas turi gebėti dirbti operatyvinį, mobilizacinį, mokytojo, auklė- 
tojo, lektoriaus ir — patį sunkiausią ir atsakingiausią — vado darbą. Jį ren- 
giant teorijos yra tik tiek, be kiek negalima apsieiti. Svarbiausia — prak- 
tinis pasirengimas. Generalinio štabo karininkai turi būti ryžtingi, drą- 
sūs, stiprios valios, ištvermingi, griežti, drausmingi, savarankiški, gebė- 
ti priimti aiškius sprendimus, pripratę daug, gerai ir greitai dirbti, nebiją 
nuovargio, purvo, dulkių, lietaus, šalčio ar karščio ir kitų nepatogumų, 
su kuriais kariams tenka nuolat susidurti. 

1939 m. rugsėjo 1 d. VDAKM generalinio štabo skyriaus ketvirto- 

ji laida pradėjo mokslo metus kilus Antrajam pasauliniam karui. Todėl 
visiškai atsiduoti rimtoms studijoms buvo gana sunku, nes karas blaškė 
studijuojančių karininkų dėmesį ir trukdė susikaupti mokslui. Tai buvo 
gausiausia laida, kurioje mokėsi 25 karininkai (17 pėstininkų, 2 artileri- 
jos, 4 kavalerijos, po vieną aviacijos ir inžinerijos specialybių) ir klausy- 
tojas iš Latvijos kariuomenės vyr. Itn. Žagarinis (Žagarins). 

1940 m. birželio 11 d. brg. gen. V. Karvelį paskyrus kariuomenės 
štabo viršininko padėjėju, VDAKM viršininko pareigas pradeda eiti 
div. gen. S. Raštikis. 

Sovietų Sąjungai birželio 15 d. okupavus Lietuvą, prasideda mo- 
kyklos likvidavimas. Po dviejų dienų, t. y. birželio 17 d., generali- 
nio štabo skyriaus ketvirtoji laida baigė pirmąjį kursą ir 21 klausyto- 
jas kariuomenės vado div. gen. V. Vitkausko įsakymu grąžinti į savo 
dalinius, mjr. A. Raugalė komandiruojamas į Artilerijos inspekci- 
ją, o klausytojai kpt. Viktoras Vilkutaitis (1906 10 07-1983 08 21 
Norheime, JAV, tarnavo vokiečių, JAV kariuomenėse), Vincas Šukys 
(1905 07 06-1942 02 16) ir ltn. Antanas Vasiliauskas (1902 07 06-?, 
istorijos dr.) apsaugos reikalais komandiruojami į geležinkelių ko- 
mendantūrą, Latvijos kariuomenės vyr. ltn. Žagarinis, kuris mokėsi 
mokykloje ir baigė pirmą kursą, išvyko į Latvijos ambasadą Kaune“. 
Beje tame pačiame įsakyme skaitome: „Pabėgęs š. m. birželio 15 d. 
iš kariuomenės mokyklos lektorius gen. štabo pulkininkas Aloyzas 
Valušis nuo tos pat dienos išbraukiamas iš mokyklos kadro karininkų 
sąrašų /*. Gen. št. plk. Aloyzas Valušis (1901 11 22-? JAV) buvo pre- 
zidento A. Smetonos žentas ir su jo bei savo šeima priėmė visiškai tei- 
singą ir vienintelį tuo metu įmanomą sprendimą — bolševikams oku- 
puojant Lietuvą pasitraukė į Vakarus. 

Dar 1940 m. pradžioje pradėta rinkti VDAKM generalinio štabo 
skyriaus penktoji laida. Iš 110 karininkų, išlaikiusių pirmuosius konkur- 
sinius egzaminus ir kurių sveikata tinkama, I. e. kariuomenės vado par- 
eigas div. gen. V. Vitkausko vasario 10 d. įsakymu Nr. 677 karininkams 





"> LCVA. E 1451. Ap. 1. B. 111. L. 21-22. 
76 Ten pat. L. 21. 

rugsėjo-spalio mėn. leista laikyti antruosius konkursinius egzaminus. 

Respublikos „prezidento“ 1940 m. birželio 30 d. aktu Nr. 866 panai- 
kintas 1934 m. Respublikos prezidento aktas Nr. 385, kuriuo Vytauto 
Didžiojo karininkų kursų generalinio štabo skyriaus pirmoji laida pava- 
dinta „Respublikos Prezidento Antano Smetonos generalinio štabo kur- 
sų laida“, iš mokyklos pavadinimo išbrauktas Vytauto Didžiojo vardas, 
o rugsėjo 30 d. mokykla visiškai uždaroma. 

Likviduojant AKM vyko didelė personalo kaita. Tai vienus ka- 
rininkus iškeldavo kitur, tai kitus atsiųsdavo į mokyklą. Pvz., birže- 
lio 25 d. Respublikos „prezidento“ aktu Nr. 832 mokyklos etatinis 
lektorius gen. št. plk. Kazys Sprangauskas (1895 11 21-1949 05 09 
Krasnojarsko sr. lageryje, brig. gen.) atleidžiamas iš pareigų ir skiriamas 
kariuomenės štabo viršininko padėjėju, birželio 27 d. (aktu Nr. 861) 
mokyklos inspektorius gen. št. plk. V. Kiršinas atleidžiamas iš parei- 
gų ir paskiriamas Ypatingojo skyriaus santykiams su SSSR kariuome- 
ne Lietuvoje viršininku, etatiniai lektoriai — gen. št. plk. ltn. Antanas 
Špokevičius (1900 08 11-1968 09 13 Čikagoje) aktu Nr. 860 — an- 
trojo pėstininkų Lietuvos didžiojo kunigaikščio Algirdo pulko vadu, o 
gen. št. plk. Itn. J. Šepetys — ryšių bataliono vadu. 

Liepos 6 d. aktu Nr. 971 kariuomenės štabo II skyriaus (karinės žval- 
gybos) viršininkas gen. št. plk. Konstantinas Dulksnys (1901 01 11- 
1941 07 30 sušaudytas Lubiankos kalėjime) buvo atleistas iš pareigų 
ir formaliai paskirtas AKM etatiniu lektoriumi, pulko vado teisėmis, 
tačiau liepos 12 d. buvo suimtas, kalintas, oficialiai liepos 29 d. aktu 
Nr. 1256 atleistas iš pareigų ir iš tikrosios karo tarnybos, paleistas į at- 
sargą, 1941 m. sušaudytas. KM viršininkas brg. gen. Jonas Juodišius 
(1892 06 18-1950 12 18 Abezės lageryje, Komijoje) liepos 29 d. aktu 
Nr. 1257 buvo atleistas iš pareigų ir skiriamas AKM etatiniu lektoriu- 
mi, pulko vado teisėmis, 1941 m. suimamas, vėliau žuvo Abezės lagery- 
je. Panašaus likimo susilaukė daugelis mokyklos absolventų ir dėstyto- 
jų - ištremti į Sovietų Sąjungą ar nužudyti. 1940 m. rugsėjo 30 d. buvo 
pasirašytas aukštosios karo mokyklos likvidavimo įsakymas"". Taip buvo 





"7 LCVA. R 1451. Ap. 1. B. 111. L. 28. 

sužlugdyta pakankamai sutvirtėjusi Lietuvos karininkų rengimo sistema. 

S. Raštikis atsiminimuose rašė: „Naujomis sąlygomis aukštoji karo 
mokykla, kurios viršininku tada man teko būti, negalėjo veikti. Mokslas 
buvo nutrauktas ir klausytojai grąžinti į pulkus. Aš likau beveik be 
darbo“, 

Kitur jis rašė: „Okupavę Lietuvą, bolševikai iš karto manęs nesuėmė, 
kaip tai jie buvo padarę Latvijoje ir Estijoje, kur iš karto buvo suimti 
visi buvusios kariuomenės vadovybės vyresnieji karininkai. Aš drauge su 
daugeliu kitų vyresniųjų ir jaunesniųjų karininkų dar buvau paliktas iš 
pradžių vadinamojoje Lietuvos liaudies kariuomenėje, o paskui iš tos ka- 
riuomenės suformuotame 29-ajame lietuvių korpe. Aš pakartotinai krei- 
piausi į buvusį Lietuvos kariuomenės vadą generolą Vitkauską, paskirtą 
Justo Paleckio liaudies vyriausybėje krašto apsaugos ministeriu ir vėliau 
29-jo korpo vadu, klausdamas, kodėl aš nebuvau paleistas iš kariuome- 
nės, ir prašydamas greičiau išaiškinti ir išspręsti mano likimą, paleidžiant 
mane į atsargą. Nežinau, ar Vitkauskas žinojo ar ne, ką bolševikai manė 
daryti su manim, bet jis man nieko nepaaiškino, tik primygtinai mane 
ramino ir, kaip man tada atrodė, nuoširdžiai patarė nesirūpinti ir palauk- 
ti. Matydamas daugelio karininkų atleidimą ir kai kurių suėmimą, nega- 
lėjau nesirūpinti, bet negalėjau ir dezertyruoti, tuo būdu pats sau pada- 
rydamas dar didesnę bėdą. Turėjau laukti. O tuo tarpu bolševikų saugu- 
mo sekliai jau sekė mane, o mano politinė byla saugume, NKVD, vis di- 
dėjo ir didėjo. Į atsargą buvau paleistas tik 1940 metų pabaigoje, gruo- 
džio mėnesį“"?. Div. gen. S. Raštikis NKVD agentų visą laiką sekamas, 
slapstėsi, vengdamas numatyto suėmimo, vėliau pabėgo į Vokietiją. 

Aukštoji karo mokykla ypač vertintina dėl to, kad joje įgyjamos ži- 
nios galėjo būti taikomos specifinėmis mūsų krašto sąlygomis. Joje jau 
buvo pradėtos kurti naujos Lietuvai tinkamos karinės doktrinos. 

Pateiksime žinių ir apie Karo technikos biblioteką. Ji buvo „įsteig- 
ta prie Karo Technikos Valdybos 1921 m. gale. Bibliotekos lobyno pra- 





"8 Raštikis S. Kovose dėl Lietuvos. Kario atsiminimai. T. 2. Vilnius, 1990. P. 72-73. 
"? Raštikis S. Kovose dėl Lietuvos. Kario atsiminimai. II dalis, Vilnius, 1990. P. 509— 
510. 

džią sudarė iš Centrinės Kariuomenės Bibliotekos išskirtos karo tech- 
nikos srities knygos. Toliau knygos kasmet buvo perkamos užsieny- 
je - iš pradžių daugiausia Vokietijoje, o paskui Prancūzijoje ir Rusijoje; 
taip pat buvo ieškoma vertingesnių knygų ir vietiniuose knygynuose. 
Yra išlikusi susirašinėjimų su 1925-1929 m. su Vokietijos, Prancūzijos, 
Belgijos ir kt. valstybių karo mokslų žurnalų redakcijomis byla (apie 
tų žurnalų prenumeratą)“?. Kai kas ir dovanodavo prieškarinių knygų 
rusų, vokiečių ir prancūzų kalbomis“*!. Vedėjas — kpt. Juozas Gabrys 
(1897 05 25-1963 07 07 Ipsilantyje, JAV). 1924 m. biblioteka perduota 
Aukštiesiems Karo technikos kursams. Vedėjas — kpt. Juozas Jokubėnas. 
1926 06 15 biblioteka perduota Karo technikos inspekcijai, vedėjas — 
kpt. Jonas Melys (1900 05 12-1961 01 09 Čikagoje). 1927 06 15 įstei- 
gus Karo technikos štabą, biblioteka perėjo jos žinion.1934 07 11 ve- 
dėju tapo kpt. Juozas Šakėnas (1900 02 22-1979, kalėjo bolševikiniuo- 
se lageriuose). 1935 08 09 buvo sudaryta Karo technikos valdyba, į ku- 
rią su Karo technikos štabu įėjo ir biblioteka. 1937 04 09 vedėju paskir- 
tas kpt. Antanas Zeleniakas (1906 08 15-1957, kalėjo bolševikiniuose 
lageriuose). Nuo 1928 06 01 bibliotekos vedėjo padėjėju dirbo Vladas 
Mingėla (apie jį jokios medžiagos niekur nerasta)“*. Knygų skaičius nu- 
rodytas 3 lentelėje. 


3 lentelė Knygų skaičius Karo technikos bibliotekoje (1939 01 01 
duomenimis) 

















B Sisteminio katalogo skyriai P 
1. | Matematika 305 
2. „Mechanika ir medžiagų atsparumas 292 
3. „Medžiagų technologija 296 
4. |Elektrotechnika 480 




















$ LCVA. E 1451. Ap. 1. B. 22. 
Šš! Karo technikos dalių dvidešimtmetis (1919-1939). Kaunas, 1939. P. 46. 
$2 Ten pat. P. 49-50. 

5. |Telegrafija ir telefonija 482 
6. | Signalizacija ir ryšių priemonės 215 
7. |Radiotechnika 403 
8. |Patvarioji ir lauko fortifikacija 381 
9. | Statyba. Žemės darbai 259 
10. | Sauskeliai. Tiltai 382 
11. | Geležinkeliai 350 
12. | Chemija. Fizika 246 
13. | Geodezija. Topografija 203 
14. | Termodinamika. Vidaus degimo varikliai 194 
15. | Automobiliai. Motociklai. Lėktuvai. Tankai 345 
16. Garinės mašinos. Dirbtuvių mašinos, staklės, įvairūs 292 
įrengimai ir prietaisai 
17. | Ginklai. Artilerijos dalykai. Šaudyba 116 
18. | Vandentiekis. Kanalizacija. Hidrotechnika 120 
19. | Pionierių dalykai 429 
20. | Kariavimas; karo istorija 287 
21. | Karo statutai, instrukcijos, įsakymai 333 
22. | Teiravimosi knygos. Žurnalai 1079 
23. | Įvairių sričių knygos 391 





Aišku, kad į dalis, kurių ginkluotėje ar kitose veiklos srityse reikėjo ma- 
tematikos taikymo, buvo stengiamasi pašaukti kuo labiau išsilavinusius 
naujokus, o jei tokių naujokų nepakakdavo, jie buvo mokomi kariuome- 
nėje. Smulkiau apie tai rašėme anksčiauš. Tai iliustruoja ir ši citata: 

„Pionierių dalyse gautų naujokų raštingumas 00 90**: 





53 Ažubalis A., Kazlauskaitė-Markelienė R. Lietuvos kariuomenės kareivių išsilavini- 
mo ir kultūros lygio kėlimas (1919-1928) // Karo archyvas. 2003, T. 18. P. 193208; 
Lietuvos kariuomenės kareivių išsilavinimo ir kultūros lygio kėlimas (1929-1940 m.) // 
Karo archyvas. 2005, T. 20. P. 255-301; Ažubalis A., Kazlauskaitė-Markelienė R., 
Petrauskaitė A., Puzinavičius B., Žigaras E Karo pedagogika Lietuvoje (1918- 
1940 m.). Vilnius, 2007. P. 294-366. 

84 Karo technikos dalių dvidešimtmetis (1919-1939). Kaunas, 1939. P. 122. 

S Raštingumo lygis 1922 m. A AR 

1. | Analfabetai 28,00 0,70 

2. | Moką tik skaityti 40,00 0,30 

3. | Moką skaityti ir rašyti 15,00 6,00 

4. |Baigę pradžios mokyklą ar ją lankę 17,00 68,00 

5. | Baigę aukštesnes mokyklas ar jas lankę - 22,60 

6. |Baigę aukštąsias mokyklas ar jas lankę - 2,40 
Viso: 100,00 100,00 





Stengimasis priklausė nuo šalies bendrojo raštingumo padėties 
Matome, kad jis ženkliai gerėjo. Todėl vis tinkamiau buvo galima geriau 
realizuoti kareivių mokymo programas. 

Pionierių bataliono mokomosios kuopos specialybės mokymo plane 
iš viso mokymui skirta 455 h, geometrijai ir topografijai — 25 h: 

„Geometrija. 

1. Metrinė matų sistema: ilgio, ploto, tūrio ir svorio matų vienetai. 
Mokėjimas ilgio matus parodyti savo kūno dalimis. 

2. Taškas. Linija. Plokštuma. Erdvė. Taškų ir linijų žymėjimas lauke. 
Tiesiųjų matavimas: metru, virve, rulete ir plieno juosta. Tiesiųjų dalinimas. 

3. Kampai. Gretutiniai kampai. Status, bukas ir smailasis kam- 
pai. Kampų žymėjimas lauke. Linijų statmenumas ir lygiagretumas. 
Statmenų pakėlimas ir nuleidimas su kryžminiais kampais. Egipto“? tri- 
kampis. Tiesiosios lygiagretės išvedimas. 

4. Paprasčiausios geometrinės figūros: trikampiai, keturkampiai ir 
daugiakampiai, kvadratai, lygiagretainiai ir trapecijos. Šių figūrų plotų 
sužinojimas. 

5. Apskritimas, spindulys ir skersmuo. Skersmens suradimas iš aps- 
kritimo. Skritulio ploto sužinojimas. Kampų matavimas laipsniais. 

6. Paprasčiausieji geometriniai kūnai: kūbas, prizma, piramidė, riti- 





Š> Egipto trikampis — statusis trikampis, kurio statiniai yra 3 ir 4, o įžambinė — 5 vienodų 
ilgio vienetų ilgumo. Modeliuojamas virve, kuri padalyta mazgais santykiu 3:4:5 ir nau- 
dojama atidėti stačiajam kampui vietovėje. 

nys, kūgis, nupiautasis kūgis; šių kūnų tūrių skaičiavimas. Kietmetris ir 
erdmetris. 

Topografija. 

7. Mastelis: skaitmeninis ir linijinis. 

8. Vietos planas; žemėlapis. Sutartiniai žemėlapio ženklai. Nelygumų 
vaizdavimas žemėlapiuose. Atstumų sprendimas iš žemėlapio. 

9. Kompasas. Kreivamatis (kurvimetras). Žemėlapio orientavimas pa- 
gal kompasą ir linijas. Apytikris stovėjimo vietos suradimas žemėlapyje. 

10. Orientavimasis vietoje pagal kompasą, saulę, medžius ir šiaurės 
žvaigždę. 

11. Mažų plotų ir nueitojo kelio akies nuotrauka. Atstumų sprendi- 
mas iš akies ir matavimas žingsniais. Žingsniamatis (pedometras). 

12. Piešinys, fotografijos paveikslas ir brėžinys. Daikto planas. 
Profiliai ir fasadai; jų išdėstymo tvarka, surandant daiktų brėžinius. 

13. Nesudėtingų brėžinių skaitymas. 

14. Kelio nuotrauka. 

15. Nedidelio vietos ploto nuotrauka. 

Pastaba. 14 ir 15 p. atliekami praktiškai“ 

Tokios pačios programos — ir geležinkelio bei ryšių bataliono moko- 
mosioms kuopoms. Autorinktinei — programa ta pati, plius 25 val. fi- 
zikos žinioms. „Geležinkelių kuopos kareiviams dėstomi šie specialybės 
dalykai: fizika, praktinė geometrija, telefonai, sprogdinimas, geležinke- 
lių statyba, geležinkelių eksploatacija ir tarnyba, dailidystė ir tiltai. 

Inžinerijos kuopų kareiviams dėstomi šie specialybės dalykai: prakti- 


86 


nė geometrija ir topografija, tiltai ir persikėlimai, dailidystė, fortifikaci- 
ja, telefonai, keliai, urviniai darbai ir sprogdinimas“*?. 

Paprastai mažiausiu raštingumu pasižymėjo pėstininkų dalys. Tačiau 
ir joms buvo privalomas: 

„Žemėlapių skaitymas (15 val.) 


Tikslas. Išmokyti naudotis žemėlapiu. 





86 Technikos dalių mokymas. Kaunas, 1934. P. 194-195. 
57 Karo technikos dalių dvidešimtmetis (1919-1939). Kaunas, 1939. P. 173-174. 

Turinys: 

. Žemėlapis, planas ir jo paskirtis. 

. Kompaso naudojimas. Žemėlapių orientavimas. 

„Masteliai. 

„ Sutartiniai ženklai. 

. Vietovės nelygumų vaizdavimas plane, žemėlapyje ir smėlio dėžėje. 
„Kelio parinkimas iš žemėlapio. Atstumų matavimas. 

. Žemėlapių 1:25.000 ir 1:100.000 skaitymas. 

8. Žemėlapių naudojimas lauke: a) stovimojo taško suradimas žemė- 


HNOAL BLR 


lapyje; b) nurodyto žemėlapyje vietovės taško suradimas; c) iš stovimojo 
taško matomų vietinių daiktų suradimas žemėlapyje; d) žygiavimas že- 
mėlapį ir kompasą “**. 

Beje, 1935 m. topografijai buvo skiriama 30 h, nes tada kareiviai at- 
eidavo į kariuomenę, būdami žemesnio išsilavinimo. Tačiau karininkai, 
patys giliai įsisavinę su matematika ir jos taikymu susietus dalykus, ka- 
reivius sėkmingai išmokydavo. 


Karo topografijos dalis (skyrius) 


Lietuvai atgavus nepriklausomybę, be topografinių žemėlapių verstis 
buvo neįmanoma. Traukdamiesi iš Lietuvos tiek rusų, tiek vokiečių oku- 
pantai išsivežė didelę dalį topografinės medžiagos. Liko tik maža jos da- 
lis. Naujus žemėlapius pradžioje sudaryti buvo beveik neįmanoma: ne- 
buvo specialistų, trūko lėšų instrumentams ir darbams atlikti. Beveik ne- 
išliko ir carinės Rusijos XIX a. sudarytas trianguliacijos tinklas. „Taigi, 
norint pasigaminti nors ir menkos kokybės žemėlapių, — rašė A. Samas, — 
teko imtis ir primityvių būdų. Iš pradžių rusiškųjų ar vokiškųjų žemė- 
lapių turinio elementai buvo pervedžiojami paprasta plunksna chemi- 
niu violetiniu rašalu, o paskui šapirografu daromi atspaudai. Kad darbas 
sparčiau vyktų, dažnai smulkūs kontūrai, lauko keliai ar pavieniai vien- 
kiemiai buvo praleidžiami. Taip dirbdamas per dieną žmogus galėjo per- 
vedžioti vieno lapo geografinių objektų kontūrus ir šapirografu atspaus- 





Šš Pėstininkų mokymo planas. Kaunas, 1940. P. 27. 

dinti dešimt egzempliorių. Tokie žemėlapiai buvo tik iš bėdos“*?. Todėl 
reikėjo skubiai organizuoti lauko topografavimą, kad būtų galima išleisti 
ateityje tikslius žemėlapius. O tam reikėjo turėti iki 2500 I, II ir III tri- 
anguliacijos taškų. Tad grįžęs iš Rusijos patyręs inžinierius geodezinin- 
kas, dirbęs karo topografu įvairiose Rusijos vietose Antanas Krikščiūnas, 
buvo priimtas į kariuomenės Topografijos dalį ir paskirtas jos viršinin- 
ku. 1922 m. šiai daliai buvo pavesta organizuoti Lietuvos topografavimo 
darbus. Tačiau iš esmės tie darbai buvo pradėti 1924 m., kai buvo įsteig- 
tas Karo topografijos skyrius, kurios viršininku iki pat nepriklausomybės 
praradimo buvo tas pats plk. A. Krikščiūnas. Jis turėjo sukurti triangu- 
liacijos tinklą, atlikti kitus topografavimo darbus, sudaryti ir leisti žemė- 
lapius. Juos buvo numatyta rengti remiantis: a) originaliomis lauko nuo- 
traukomis; b) instrumentais rekognoskuotomis senomis nuotraukomis; 
c) iš įvairiais būdais kombinuotos medžiagos. Trianguliacijos sistemai 
sukurti reikėjo keliolikos metų, todėl ten, kur senąja trianguliacija dar 
buvo galima pasinaudoti, ten darbai ir buvo pradėti pirmiausia. Čia au- 
torius laiko tikslinga, pasinaudojant S. Dirmanto straipsniu??, papildant 
jį naujesniais šaltiniais (daugiausia — VLE) aptarti pačią trianguliacijos 
sąvoką ir jos raidą. Trianguliacija (iš lot. žriangulum — trikampis) geode- 
zijoje —- Žemės paviršiaus matavimo metodas. Trianguliacija dideliu tiks- 
lumu nustato taškų padėtį Žemės paviršiuje. Trianguliacijos taškai ir jų 
koordinatės sudaro pagrindą (vadinamųjų geodezinių taškų atramos tin- 
klą) tam tikros teritorijos, dažniausiai — valstybės, geodeziniams ir karto- 
grafiniams darbams. Šis tinklas leidžia: 1) sėkmingai įjungti bet kurį to- 
pometrinį darbą ne tik į vietinę, bet ir į visos Žemės vieningą koordi- 
načių sistemą; 2) racionaliai organizuoti ir sėkmingai tuo pačiu metu 
daryti topografines nuotraukas toli viena nuo kitos esančiose vietose; 
3) lengvai, patogiai ir patikimai kontroliuoti ir derinti minėtus darbus. 
Tinkamai suplanuoti ir aukščiausiu tikslumu dideliuose plotuose įvyk- 
dyti trianguliacijos darbai sudaro vertingą mokslinę medžiagą pagrindi- 
niam aukštosios geodezijos klausimui išspręsti, — koks yra Žemės didu- 





5? Samas A. Žemėlapiai ir jų kūrėjai. Vilnius, 1997. P. 60. 
0 LE. T. 31. P 443-448. 

mas ir kokia jos forma. Žemės didumui nustatyti pirmiausia reikia su- 
rasti atstumą nors tarp dviejų tolimų jos taškų (esančių keliolikos tūks- 
tančių kilometrų atstumu vienas nuo kito). Tiesiogiai matuojant tokio 
atstumo tiksliai išmatuoti neįmanoma dėl daugelio gamtinių, techninių 
ir kitokių kliūčių, o atlikus trianguliaciją apskaičiuotos taškų koordi- 
natės leidžia tiksliai ir greitai apskaičiuoti atstumą tarp bet kurios taškų 
poros. Trianguliacijos metodas atstumų matavimus pačiu Žemės pavir- 
šiumi suveda iki minimumo ir šį sunkų, ilgą ir brangų, kartais, atrodytų, 
visai neįmanomą, darbą pakeičia daug lengviau įvykdomu kampų mata- 
vimu: nesunku išmatuoti kampą, kad ir tarp tolimiausių taškų, nes pa- 
kanka, kad jie būtu matomi. 

Trianguliacijos darbų eiga yra tokia: 

1) Valstybėje pasirenkami ir įrengiami stebėjimų taškai taip, kad: 
a) nuo kiekvieno jų būtų matyti artimiausieji; b) sujungus įsivaizduoja- 
momis tiesėmis aplinkinius taškus, susidarytų lyg tinklas vienas prie kito 
prisiglaudusių trikampių; c) trikampių tinklas vienodai tankiai padeng- 
tų numatytus rajonus. 

2) Norint gauti realų tinklo dydį, paprastai tiesioginiu matavimu, 
kiek įmanoma tiksliai palankiausioje vietoje išmatuojamas vienos atkar- 
pos ilgis. Tai ir yra trianguliacijos bazė. 

3) Tinklui orientuoti lauko astronomijos metodais nustatomas bazės 
astronominis azimutas. 

4) Kad būtų galima nustatyti tinklo padėtį Žemės paviršiuje, nusta- 
tomos tų taškų geografinės koordinatės — platuma ir ilguma. 

5) Matuojami visų trikampių visi 6 kampai (trečiasis kampas ir prie- 
kampiai - kontrolei ir patikslinimui). 

6) Patikrinus ir, jei reikia, išlyginus kampus naudojantis sferinės trigo- 
nometrijos formulėmis, apskaičiuojami visų kraštinių ilgiai ir azimutai. 

7) Naudojantis aukštosios geodezijos formulėmis apskaičiuojamos 
visų trikampių viršūnių geografinės ar kartografinės koordinatės. 

Matavimai turi būti labai tikslūs. Todėl, statant trianguliacijos punk- 
tus (bokštus ir bokštelius — piramides) yra ne vienas taškas, o keli: po- 
žeminis gilus centras (tam, jei bokštai ir bokšteliai sunyktų), skirtas at- 
sekti jų vietai praėjus labai ilgam laikui, kitas — kiek arčiau Žemės pa- 

viršiaus, trečias — paviršiuje. Yra keli instrumento stovėjimo taškai, pvz., 
ant Žemės paviršiaus, ant keliolika metrų virš jo iškelto staliuko, bokšto 
(piramidės) viršuje, kuris yra matomas ir į kurį vizuojama iš kitų trian- 
guliacijos taškų. Būtų ideali padėtis, jei tie visi taškai būtų vienoje verti- 
kalėje, lyginant su požeminiais centrais, bet tai neįmanoma. Ypač „siū- 
buoja“ dėl daugelio priežasčių pats aukščiausias taškas - bokšto viršūnė. 
Todėl reikia užfiksuoti pažymėtų taškų padėtį plane ir kampų matavimo 
rezultatus „privesti prie centro“ skaičiavimo keliu. Taip pat reikia patai- 
syti, patikslinti ir matavimo rezultatus, matuojant atstumą tarp atski- 
rų taškų. Tai yra vadinamieji centravimai ir redukcijos. Tenka patikrinti 
trikampio trijų kampų sumos teoremos reikalavimą (suma turi būti lygi 
180“) ir tai, kad visų kampų, išdėstytų aplink vieną tašką suma būtų lygi 
360“ (pilnutinis kampas) — tai vadinama horizonto sąlyga. Reikia suni- 
veliuoti visus taškus, kad būtų galima visus atstumus pritaikyti prie vie- 
no lygio, dažniausiai — jūros. Maži netikslumai matavimuose ir skaičia- 
vimuose neišvengiami. Kad neatsirastų stambių klaidų, darbai visą lai- 
ką kontroliuojami ir klaidos šalinamos. Bet ir čia lieka neišvengiamų ne- 
tikslumų. Ypač yra pavojingos vadinamosios sisteminės paklaidos, nes 
jos yra linkusios sumuotis, akumuliuotis, augti. Todėl, suprantama, kad 
kuo toliau nuo trianguliacijos bazės yra trikampis, tuo mažesniu tikslu- 
mu bus išmatuoti jo elementai. Visų matavimų ir skaičiavimų geriau- 
sia reali kontrolė yra tokia: labiausiai nutolusiame nuo bazės tinklo gale 
išmatuojama antroji, vadinamoji kontrolinė, bazė; jos abu ilgiai, gauti 
tiksliu tiesioginiu matavimu ir apskaičiuoti bet kuria kryptimi per eilę 
tinklo trikampių, neturi neleistinai skirtis (leistinam skirtumui apskai- 
čiuoti yra atitinkamos formulės ir normos); jei skirtumas neviršija nor- 
mos, tai būtinai reikia jį panaikinti įvedant į visos grandinės trikam- 
pių elementus leistinas pataisas; toks išlyginimas (derinimas) atliekamas 
matematine analize pagrįstu vadinamuoju mažiausių kvadratų būdu; tai 
ilgas lygčių sudarymo ir jų nežinomųjų (pataisų) skaičiavimo kelias, ta- 
čiau atlikus derinimą ir pradėjus skaičiavimus nuo bet kurio elemento, 
bet kuria kryptimi ir per bet kuriuos trikampius, visada gaunami tie pa- 
tys rezultatai be jokių prieštaravimų ir atitinkantys matematikos dės- 
nius; taškų koordinatės galutinai skaičiuojamos po tokio derinimo. Jei 

aplinkybės reikalauja skubos, pvz., karo metu, tai derinimas kiek supras- 
tinamas ir suskaičiuojamos vadinamosios darbo koordinatės. Aišku, jos 
būna ne tokios tikslios. Kad paklaidos „nesusigrūstų“ pakraštyje, prie- 
šingame bazei, kad būtų išlaikomas kiek galima didesnis tikslumas viso- 
mis kryptimis, bazė parenkama, kiek leidžia vietos savybė, maždaug viso 
rajono viduryje, ir laikomasi esminės geodezijos darbų taisyklės — nuo 
bendro, didžiausio galimo tikslumo eiti paeiliui prie smulkmenų, kur 
paprastai toleruojamas mažesnis tikslumas. Todėl: 

1. Visas plotas iš pradžių padengiamas kiek galima mažesniu skaičiu- 
mi didžiausiu galimu tikslumu išmatuotų stambių trikampių (trikam- 
piai MNR, MNI, MNL, NIL, I pav.). Taip gaunamas I eilės aukščiausio 
tikslumo trikampių tinklas. 

2. Nuo stambiųjų trikampių pereinama prie smulkesnių, II eilės tiks- 
lumo, trikampių. Jų 1 pav. yra 20. 

3. Panašiai pereinama dar prie smulkesnių — III eilės. 1 pav. jie paro- 
dyti tik taškais. Tuo būdu sutaupoma darbo ir lėšų, nes didžiausio tiks- 
lumo darbai yra itin brangūs. Jei bazė būtų parinkta AB vietoje, tai taš- 
ke E „susigrūstų“ netikslumai matavimų 13 dešiniųjų trikampių tinklas 
(ar 9 kairiųjų). Kai baze yra parinkta atkarpa MN, tai remiantis geode- 
ziniu keturkampiu MNLI gerai išmatuojama atkarpa IL, o tada sėkmin- 
gai fiksuojamas taškas E — vieno tikslaus I eilės trikampio ILE viršūnė. 
Taigi, šiuo atveju klaidų akumuliacija būtų daug mažesnė. 

Trikampių tinklas 


1 pav.?! 


Kraštinių ilgį ir su juo glaudžiai susietą ir svarbų taškų tarpusavio 
matomumą riboja reljefas, augmenija, atmosferos sąlygos, o esant di- 
desniam atstumui — bendras Žemės išgaubtumas. Šios kliūtys nugali- 
mos statant stebėtojo bokštus. Naudojami ir šiaip aukšti pastatai. Seniau 
stengtasi sudarinėti galimai didžiausius trikampius. Žemės dydžio ma- 
tavimo istorijoje yra žinomos kraštinės 300-400 km (Pietų Prancūzi- 
ja - Alžyras — Indijos kalnai). Tačiau tai dėl daugelio priežasčių pasiro- 





?1 LE. T. 31. P 444. 

dė esą nepraktiška. Suvokta, kad I eilės trianguliacijos trikampio krašti- 
nė turi būti apie 30 km ilgio. Svarbi ir trikampio ar kitos figūros forma. 
Trikampio kraštinės skaičiuojamos remiantis sinusų teorema: 


a b Cc 














= = = 2R, 
sina sin siny 
kur a, 6, c- trikampio kraštinių ilgiai, a, 8 — prieš tas kraštines esan- 
tieji trikampio kampai, R — apie trikampį apibrėžto apskritimo spindu- 
lys. 

Naujos kraštinės ilgio matavimo tikslumui didelę įtaką turi prieš ją 
gulinčio kampo didumas. Kuo šis kampas yra smailesnis, tuo tikslumas 
mažesnis. Iš sinusų reikšmių lentelių matoma, kad, pvz. 157 ir 60* kam- 
pų sinusų paklaidos gali būti išreikštos atitinkamais skaičiais 0,101 ir 
0,017. Tai reiškia, sin 15* yra 6 kartus mažiau tikslus negu sin 60“. Todėl 
trikampių su itin mažu vienu smailiuoju kampu reikia vengti, ypač, kai 
tas mažas smailusis kampas yra prieš rišamąją-pereinamąją kraštinę. 
Išimtiniais atvejais leidžiami kampai ne mažesni kaip 30“. Ideali trikam- 
pio figūra — lygiakraštis. Keturkampis su viena išmatuota įstrižaine virs- 
ta 2 trikampiais. Ypač stipri ir kieta figūra (kaip ir mechanikoje) yra va- 
dinamasis geodezinis keturkampis, t. y. keturkampis su dviem išmatuo- 
tomis įstrižainėmis, kuriame išmatuoti visi jame matomi 8 kampai, o su 
kontroliniais — daugiau. Čia yra daug stiprių ryšių-kontrolių, nes susi- 
daro net 4 trikampiai (2 pav., nr. 32, 33, 34, 83). Yra geros ir vadina- 
mosios centrinės figūros: daugiakampis su poliumi viduje jo ar išorėje (2 
pav., centrai 9, 12, 15, 90). Figūrų gerumas, stiprumas, patikimumas ar 
jų netobulumas geodezijoje įvertinamas pagal tam tikrą formulę. Tai lei- 
džia įvertinti ir visą iš figūrų sudarytą grandinę, „ėjimą“ ar trianguliaci- 
jos poligoną. 

I eilės trianguliacijos taškai yra labai brangūs ir per reti topo- 
grafinėms nuotraukoms tiksliai parengti. Todėl krašto trianguliaci- 
ja sutankinama. Ji paprastai susideda iš 4 vis mažėjančio tikslumo ei- 
lių. Pagaliau topografai ją pratęsia atlikdami menzulines nuotrau- 
kas grafiniu būdu, o topometrai papildo ar net pavaduoja poligoni- 
niais ėjimais. Silpniausia yra paprastų trikampių grandinė (2 pav. į ry- 
tus nuo Ukmergės). Dėl vietos sąlygų dažniausiai esti mišraus tipo gran- 
dinės. Dėl I eilės trianguliacijos darbų brangumo paprastai ja nepadengia- 
mas visas kraštas, o tik ūkiškai ar strategiškai svarbūs rajonai. Dideliuose 
plotuose sudaromi grandinėmis keturkampiai su  kraštinėmis po 
200-250 km, dažniausiai laikantis meridianų ir paralelių, o Lietuvoje — se- 





22 LE. T. 31. P 447. 

kant valstybės sienų kontūru. Tų keturkampių viršūnių taškuose be bazių 
astronomiškai dar „prisirišama“ prie dangaus — matuojami azimutai, geo- 
grafinės platumos ir ilgumos ir nustatomas vietos fizinės vertikalės nukry- 
pimas nuo teorinio Žemės geoido??. Tai vadinamieji Laplaso?“ punktai. Jie 
leidžia trianguliaciją tobuliau orientuoti, ją lyg „priglausti“ arčiau prie fak- 
tinio Žemės geoido paviršiaus, o ne prie bet kurio mokslininko seniau dar 
netobulais matavimais nustatyto. Savo ruožtu kiekviena nauja tobula I ei- 
lės trianguliacija leidžia patikslinti ligi šiol žinomą Žemės dydį ir formą. 

Be šio klasikinio trianguliacijos būdo atramos taškų tinklui sudary- 
ti, XX a. I pusėje menkai apgyventuose kraštuose (pvz., kai kuriuose Ka- 
nados rajonuose, Brazilijoje, Australijoje ir kt.) kartografijos tikslams tri- 
anguliacija buvo vykdoma visai kitokiais matavimais, būtent, specialiais 
aparatais jau fotografuojama iš lėktuvų. 

Neskaitant bazės ilgio matavimo, daug dėmesio darbo vietovėje metu 
skiriama kampų matavimui. Patikslinimui ir atsitiktinių paklaidų pa- 
šalinimui įvairiais metodais ir instrumentais kampai matuojami net po 
keliasdešimt kartų. Svarbus yra instrumento stovėjimo pastovumas, šo- 
ninei refrakcijai išvengti reikia stengtis, kad vizūros spindulys neitų arti 
kalno, pastato ar miško sienos ir pan. Vasarą dėl oro savybių (vaizdų žiū- 
rone mirgėjimo, bangavimo) kryptis tenka matuoti rytmečio ir pavaka- 
rio valandomis. Dieną saulės spindulių šiluma veikia sukamai instru- 
mentą ir visą bokštą, o vėjas siūbuoja taikinį. Dėl didelio atstumo signa- 
lai atrodo neryškūs. Naktimis atmosfera dažniau ramesnė, mirgėjimas 





?3 Geoidas (gr. gž— Žemė, eidos — pavidalas) - menama Žemės figūra, kurią sudaro ramių 
vandenynų ir su jais susisiekiančių įsivaizduojamų kanalų, einančių per žemynus, vandens 
paviršius. Dėl netolygaus masių išsidėstymo Žemės viduje geoido forma yra sudėtinga 
(vanduo nusistovi taip, kad visuose taškuose paviršius būtų statmenas sunkio krypčiai) ir 
jos neįmanoma tiksliai sutapatinti su kuria nors geometrine figūra. Geriausiai geoidą at- 
vaizduoja sukimosi elipsoidas, kurio didysis pusašis (pusiaujo spindulys) - 6378,140 km, 
o mažasis pusašis (ašigalio spindulys) — 6356,755 km. Skirtumas tarp šio elipsoido ir 
geoido paviršių retai kur yra didesnis kaip 100 m. Geoido sąvoką Žemės figūrai nusakyti 
1872 m. pradėjo vartoti vokiečių matematikas ir fizikas Johanas Benediktas Listingas 
(Listing, 1808 06 25—1882 12 24). 

?4 de Laplasas Pjeras Simonas (Laplace, 1749 03 23-1827 03 05) — prancūzų matemati- 
kas, fizikas ir astronomas. 

beveik išnyksta, signalą-taikinį ryškiai ir tiksliai fiksuoja žibintas. Todėl 
dažnai ir ne astronominiai matavimai atliekami naktimis. Dieną taiki- 
nio matomumas keičiasi kintant Saulės apšvietimo padėčiai, todėl reikia 
paisyti vadinamųjų fazių. Lietuvoje geriausias matomumas pasitaikyda- 
vo vėjuotomis ir vėsokomis rudens dienomis. 

Geodezinių ir astronominių atramos tinklo taškų geografinės koordi- 
natės yra reiškiamos kampo vienetais, todėl jos netinka topografiniams, 
topometriniams ir kartografiniams, ypač braižymo, darbams, nes šio- 
je srityje pagrindinis dydis yra atstumas, reiškiamas ilgio, o ne kampo 
vienetais. Naudojama daug plokštumos koordinačių sistemų. Lietuvoje 
buvo pradėjusi prigyti vadinamoji Gauso-Kriugerio“? 39 ar 6* geografi- 
nės ilgumos meridianinių juostų projekcija. Patogios kraštui projekci- 
jos parinkimas priklauso nuo krašto padėties Žemės rutulyje ir nuo te- 
ritorijos dydžio ir formos. Kas tinka pusiaujo juostos kraštui, tas netin- 
ka Čilei ir pan. JAV XX a. viduryje nebuvo bendros sistemos. 18 valstijų 
naudojo Lamberto““, o kitos — „skersinę Merkatoriaus?"“ (pasukta 909) 
projekciją-koordinates. Floridos ir Niujorko valstijose buvo leista nau- 
doti abi. Kai koordinačių sistemos nevienodos, juostų sudūrimuose kar- 
tografams, inžinieriams, artileristams ir kt. susidaro keblumų. Lietuvai, 
vidutinio didumo ir kompaktiškam kraštui, esančiam vidutinėje geogra- 
finėje platumoje, kartografinės projekcijos ir koordinačių sistemos klau- 
simas nesudarė sunkumų, nes jai tinka daugelis sistemų. 





* Gausas Karlas Frydrichas (Gauss, 1777 04 30-1855 02 23) — vokiečių matemati- 
kas, astronomas, fizikas ir geodezininkas; Kriugeris Johanas Henrikas Luisas (Kriger, 
1857 09 29—1923 06 01) — vokiečių geodezininkas. Plėtodamas K. Gauso idėjas, pateikė 
trianguliacijoje iškylančią sąlyginių lygčių sprendimo metodiką. Lygtys dalijamos į dvi 
grupes. Kartu jis parengė elipsoido konforminės projekcijos plokštumoje matematinį ap- 
aratą, kuris ir vadinamas Gauso-Kriugerio projekcija. 

?6 Lambertas Johanas Henrikas (Lambert, 1728 08 26-1777 09 25) - vokiečių matema- 
tikas, filosofas, fizikas ir astronomas. 

7 Merkatorius Gerardas (Mercator, 1512 03 05-1594 12 02), tikr. pavardė - Kremeris 
(Kremer) — famandų kartografas, matematikas, šiuolaikinės kartografijos pagrindėjas. Jo 
vardu pavadinta kartografinė projekcija - lygiakampė cilindrinė, kurios loksodromos (gr. 
loxos — kreivas, pasviras, dromos — kelias) — sferos linijos, visus dienovidinius kertančios 
tuo pačiu kampu, vaizduojamos kaip tiesės. Dabar dažniausiai ši projekcija naudojama 
navigaciniuose žemėlapiuose. G. Merkatorius šią projekciją sukūrė ir panaudojo 1569 m. 

Trianguliacijos metodas buvo sugalvotas ir išbandytas olando 
Vilebrordo Snelijaus?š apie 1613 m. Trianguliacija pradėta plačiau nau- 
doti, kai ištobulėjo kampų ir bazių matavimo metodai ir instrumen- 
tai ir, svarbiausia, skaičiavimai remiantis logaritmų lentelių pagal- 
ba. Trianguliacija ypač paplito XVIII-XIX a. sankirtoje, kai ryšium su 
Prancūzijos revoliucija (1789-1799 m.), Renesansu ėmė sparčiai vysty- 
tis gamtos mokslai, o nuolatiniai karai Vakarų Europoje reikalavo tikslių 
žemėlapių, kurių be trianguliacijos tiksliai sudaryti neįmanoma. 

Trianguliacijos pradžia Lietuvoje siejama su Vilniaus Akademijos įsi- 
kūrimu XVI a. II pusėje, nes ji ten buvo pradėta ir pirmiausia buvo 
imtas sudarinėti tikslus Vilniaus planas, kaip trianguliacijos taškus pa- 
naudojant gausius to meto miesto bokštus. Plačiu mastu triangulia- 
cija karo reikalams pradėta naudoti tuoj po 1812 m. Svarbiausi tri- 
anguliacijos sumanytojai ir vykdytojai buvo Pabaltijo mokslinin- 
kai Vasilijus (tikr. vardai Frydrichas Georgas Vilhelmas) Struvė??, 


plk. Karolis Teneris!“?, Vilniaus universiteto prof. Janas Sniadeckis!?!, 


102 103 


Petras Slavinskis'9? ir jų auklėtiniai, pvz., Juozas Chodzka Boreika 


Šių mokslininkų pastangomis trianguliacijos darbai įgavo kitą mastą — 





?š Snelijus Vilebrordas (Spellius, 1580-1626 10 30), olandų astronomas, geodezininkas, 
fizikas ir matematikas. 

2 Struvė Frydrichas Georgas Vilhelmas (Struve, 1793 04 15-1864 11 23) — vokiečių 
kilmės rusų astronomas ir geodezininkas, Peterburgo MA akademikas. Kartais buvo va- 
dinamas rusišku Vasilijaus vardu. 1822-1827 m. su kitais išmatavo dienovidinio lanką 
tuomet Rusijai priklausiusiose Baltijos šalyse. 1844—1852 m. kartu su K. Teneriu, dirb- 
dami Rusijos pietvakarių gubernijose, matavimus plėtė į šiaurę bei pietus ir išmatavo 
25920'ilgio lanką (nuo Arkties vandenyno iki Dunojaus). Matavimo rezultatus paskelbė 
1856-1861 m. išleistame 2 t. veikale. 

100 Teneris Karolis (Tėnner, 1783 08 02-1859 12 28) — Estijos vokiečių kilmės RI kariuo- 
menės generolas, geodezininkas ir astronomas. 1816-1859 m. vadovavo astronominiams 
ir geodeziniams darbams dab. Baltijos valstybėse. Lietuvoje išmatavo trianguliacijos bazes 
Drūkšių ežere, ties Palanga ir Nemėžyje. 

101 Sniadeckis Janas Baptistas Vladislavas (Spiadecki, 1756 08 29-1830 11 09) - astrono- 
mas ir matematikas, VU rektorius (1807-1815), jo observatorijos direktorius (iki 1824 m.). 
102 Slavinskis Petras (1795 06 29-1881 05 30) — astronomas, VU profesorius, jo observa- 
torijos direktorius (1825-1843). 

103 Chodzka Boreika Juozas (Chodžko Borejko, 1800 12 17—1881 03 05) - VU diploman- 


tas, matematikas. 

imta taikyti ne tik karyboje, bet ir matuojant Žemės dydį. Baltijos ša- 
lyse prasidėjęs šis didysis Žemės matavimas šiaurėje buvo prijung- 
tas prie dar 1735 m. prancūzų Karališkosios mokslų akademijos eks- 
pedicijos trianguliacijos, atliktos Suomijoje. 1855 m. karo metu trian- 
guliacija buvo pratęsta iš Ukrainos iki Dunojaus žiočių (laikantis 279 
meridiano).V. Korkutis apie tai rašo: „Vienas didžiausių ir įspūdingiau- 
sių bandymų ištirti ir nustatyti Žemės dydį ir formą buvo Struvės geo- 
dezinis lankas — apie 2820 km ilgio trianguliacijos grandinė, sudaryta 
1816-1852 metais. Beveik sutampantis su Vakarų ir Rytų Europos riba 
Žemės dienovidinio lankas tęsėsi nuo Dunojaus žiočių prie Juodosios 
jūros iki Fugleneso (Norvegija) Arkties vandenyno pakrantėje, t. y. 
nuo 45720“ iki 70740“ šiaurės platumos, ir kirto dabartines valsty- 
bes: Norvegiją, Švediją, Suomiją, Estiją, Latviją, Lietuvą, Baltarusiją, 
Ukrainą, Moldovą. 

Seniausia Struvės geodezinio lanko dalis sudaryta 1816-1821 m. 
Vilniaus gubernijoje (projektavo ir matavimus organizavo <...> 
K. Teneris). 

K. Teneris sudarė trianguliacijos grandinę nuo Jekabpilso (Latvija) 
iki Dunojaus žiočių. Šiuos matavimus K. Teneriui padėjo atlikti 
J. Chodzka. K. Tenerio 1827 m. baigta matuoti lanko dalis nuo Bristeno 
punkto Latvijoje iki Belino punkto Baltarusijoje vadinta „lietuviškuoju 
lankų <*> 

Struvės geodezinis lankas yra pirmoji tarptautines sienas kertanti no- 
minacija pasaulio paveldo sąraše. Tai yra viena iš pirmųjų nominaci- 
jų, turinčių labai didelę reikšmę geodezijos, kartografijos, astronomijos 


14, nes Pasaulio paveldo komitetas šį lanką įrašė į Pasaulio 


mokslų raidai“ 
paveldo sąrašą 2005 m. liepos mėnesį. Įrašymo pagrindas — tai buvo 
pirmasis pasaulyje ilgiausias ir tiksliausiai išmatuotas tuo metu, XIX a. 
I pusėje, geodezinis lankas. Dėl to Lietuvoje įamžinti 3 Struvės lanko 
geodeziniai punktai — Gireišių (Rokiškio r.), Meškonių ir Paliepiukų 
(abu Vilniaus r.). Kiti lanko punktai yra įamžinti Norvegijoje, Švedijoje, 





14 Korkutis V. Lietuvis, pasiekęs legendinio Ararato kalno viršūnę // Mokslas ir gyveni- 
mas, 2011. Nr. 7. P. 27. 

Suomijoje, Rusijoje, Estijoje, Latvijoje, Baltarusijoje, Ukrainoje ir 
Moldovoje. 

Vėliau trianguliacija per Balkanus ir Graikiją atėjo į Afriką ir britų 
vykdyta išilgai Nilo ir giliau į Afrikos žemyną. Tik po II pasaulinio karo 
ryšium su tolimųjų distancijų raketinių sviedinių amžiumi, JAV geode- 
zininkai skubiai ją pratęsė, kiek leido gamtinės sąlygos, arčiau Žemės 
pietinio poliaus — iki Ugnies Žemės iškyšulio. Rusų okupacinė valdžia 
vykdė trianguliacijos darbus Baltijos šalyse tik militariniais tikslais. XIX 
ir XX a. sankirtoje trianguliacija čia buvo atnaujinta, patikslinta ir iš- 
vystyta naujoms topografinėms nuotraukoms parengti. 1918 m. atga- 
vusioje nepriklausomybę Lietuvoje sumanyta trianguliuoti visą valsty- 
bės teritoriją. Tam palankios buvo ir tarptautinės aplinkybės. Suomių 
profesorius, 1918 m. įkurto Geodezijos instituto vadovas Toivas Ilmaras 


zuoti geodezinius darbus Baltijos valstybėse. 1924 06 28 Helsinkyje įvy- 
ko I Baltijos valstybių konferencija geodezijos problemoms aptarti, ku- 
rioje ir Lietuvos delegatai įsipareigojo atlikti tam tikras užduotis. Buvo 
nutarta ištirti Žemės geoido dalį aplink Baltijos jūrą. Konferencijoje su- 
darytas tarpvalstybinis susitarimas dėl Baltijos geodezijos komisijos įkū- 
rimo ir išlaikymo, pavadintas Baltijos geodezijos konvencija ir sukur- 
ta pati geodezijos komisija. Komisiją sudarė Baltijos jūrą supančių ša- 
lių — Vokietijos, Danijos, Estijos, Suomijos, Latvijos, Lietuvos, Lenkijos 
ir Švedijos — atstovai. Baltijos geodezijos komisijos uždavinys buvo siek- 
ti, kad Baltijos jūrą supančiose šalyse atliekami geodeziniai darbai — pir- 
mosios eilės trianguliacija, bazių matavimai, astronominių koordinačių 
nustatymas ir sunkio matavimai būtų atliekami pagal vienodus reikala- 
vimus ir metodus, o gaunami rezultatai tenkintų visas praktikos ir moks- 
lo reikmes. Sudarytos keturios komisijos: bazių matavimo, astronomi- 
nių ilgumų nustatymo, sunkio matavimo ir Baltijos trianguliacijos gran- 
dinės išlyginimo. Tuo tikslu šalys aplink Baltijos jūrą įrengė trikampių 
grandinę, kurioje atlikti geodeziniai matavimai, taip pat ir bazių matavi- 
mai. Lietuvoje darbus vykdė Krašto apsaugos ministerijos karo topogra- 
fijos skyrius, vadovaujamas inž. plk. Antano Krikščiūno. Astronominius, 
gravimetrinius ir magnetinius darbus vykdė LU prof. Bernardas Kodatis, 

Kazys Sleževičius, Česlovas Masaitis, Ignas Saldukas ir kt. Buvusios 
rusų tvirtovės Kauno I forte įruošta astronominė observatorija, o pože- 
miuose — gravimetrinė stacionarinė stotis. Grynai geodezinei darbų da- 
liai vadovavo ir tuos darbus atliko inž. Medardas Ratautas, talkinamas 
Petro Butrimo ir kt. Organizaciniai darbai, pasiruošimas, apsirūpini- 
mas instrumentais užtruko porą metų. Vietų rekognoskavimas, signalų 
ir centrų statyba prasidėjo 1925 m. Bendras darbo planas ir didelio tiks- 
lumo moksliniai ir techniniai reikalavimai buvo parengti Pabaltijo geo- 
dezinės komisijos. I eilės trianguliacijos tinklas visoje Lietuvoje susida- 
rė iš šių sujungtų dalių: 

1. Tarptautinio trianguliacijos žiedo-vainiko aplink Baltijos jūrą lie- 
tuviškoji grandis su baze Švėkšnoje; iš viso 24 punktai, įskaitant 8 va- 
dinamuosius Laplaso punktus. Ji ėjo nuo Mažosios Lietuvos per Že- 
maitijos vakarinius kalnagūbrius, šiaurėje siejosi su Latvijos grandimi. 
"Tai dvi suglaustos trikampių grandinės ar eilė centrinių figūrų. Baltijos 
trianguliacinės grandinės Lietuvos dalyje svarbią vietą užėmė itin tiksliai 
išmatuota Švėkšnos bazė. Tam panaudotas Švėkšnos — Skomantų vieške- 
lio apie 6,5 km ilgio tiesus ruožas, kuris buvo išmatuotas apie 0,7 mm 
tikslumu. Bazės galuose 1927-1928 metais pastatyti dabar jau neišlikę 
apie 30 metrų aukščio mediniai signalai, o po jais grunte įtvirtinti beto- 
niniai ženklai su žymėmis, fksuojančiomis matavimo taškus. Švėkšnos 
bazė išmatuota 1929 m. birželio 3—9 d. Matavimams naudoti 2 Jederino 
invarinių vielų komplektai, kurių kiekviename buvo keturios 24 m il- 
gio vielos, priklaususios Danijos ir Suomijos geodezijos institutams. 
Tai iš specialaus lydinio pagamintos vielos, kurių ilgis tiksliai išmatuo- 
tas, o lydinio sudėtis leidžia tiksliai apskaičiuoti, kaip ilgis kinta pagal 
oro temperatūrą. Visų vielų galuose buvo pritvirtintos 8 cm ilgio skalės 
su milimetrų padalomis. Bazė su skirtingomis vielomis matuota 8 kar- 
tus. Kiekvienas matavimas truko po 5-6 valandas, nes reikėjo įvertin- 
ti įvairias pataisas. Matuojant bazę naudoti rėmai su 15 cm skersmens 
skridiniais, per kuriuos viela įtempiama pakabinamais 10 kg; svarsčiais. 
Apskaičiuojant Švėkšnos bazės ilgį, kiekviena viela gaunamas rezultatas 
surastas įvertinant skalių atskaitų, temperatūros, komparavimo, galinių 
stovų centravimo, stovų niveliavimo, skalių polinkio ir platumos patai- 

sas. Išmatuotas Švėkšnos bazės ilgis, atitinkantis bazės ilgio horizonta- 
liąją projekciją matavimo aukštyje (38,97 m Amsterdamo nulio atžvil- 
giu) — 6466,34530 m + 0,74 mm. Santykinė bazės matavimo paklai- 
da — 1:8 700 000. Švėkšnos bazės tinklo trikampių kampų matavimus 
specialiu teodolitu organizavo inžinieriai M. Ratautas, P. Butrimas ir kt. 
Švėkšnos „Saulės“ vidurinėje mokykloje 2009 m. birželio pradžioje buvo 
surengta konferencija, skirta tarptautinių Baltijos trianguliacijos grandi- 
nės Švėkšnos bazės geodezinių matavimų 80-mečiui. Apsilankę prieš be- 
veik šimtmetį išmatuotoje Švėkšnos bazėje, konferencijos dalyviai galėjo 
įsitikinti, kad matuodami atstumus mūsų senoliai turėjo tvirtą ranką ir 
tikslią akį“. 

2. Šiaurės pasienio grandinė, 1942 m. surišta su latvių Ormanių ir 
Berzgalės punktais. Čia bazė: 42-43 ir Kinderių 45 Laplaso punktas (2 
pav.). 

3. Pietų rytų grandinė palei demarkacijos Kinderių-Kaišiadorių (45 
iki 75, 112 ir toliau į pietus, 2 pav.) liniją. 

4. Pietų ir pietvakarių ištisas plotas su Kauno baze (Murava- 
Davalgonys, 57, 2 pav.) ir Laplaso punktu — „Astronomija“ (82, 2 pav.). 
Čia didelė centrinė figūra — Ingavangis (90, 2 pav.). 

5. Nuo minėtų grandinių užpildomieji tinklai įvykdyti ar tik supro- 
jektuoti, pvz., Raseiniai (64, 2 pav.) ar Daugpilio link. Iki 1944 m. ru- 
dens nesuskubta užpildyti Panevėžio-Ukmergės rajono (iš viso apie 100 
trikampių). 

6. Tuo pačiu laiku lenkai atliko trianguliaciją jų okupuotoje Lietuvos 
dalyje ir toliau į rytus ir pietus istorinėje Lietuvoje. 

7. Mažoji Lietuva iš seno padengta tirštu trianguliacijos tinklu, kurį 
pradėjo Karaliaučiaus astronomas Frydrichas Vilhelmas Beselis (Besse/)'09 
1830 m. su baze I punkte prie pat Karaliaučiaus. Jų Šiaurės rytų kryp- 
ties grandinė Truntai — Klaipėda 1832 m. buvo surišta su K. Tenerio 
darbu prie Palangos bazės. Pabaltijo geodezinės komisijos trianguliaci- 





105 Vilkas V. Paminklas senolių matavimo tikslumui // Šilutės naujienos, 2009 06 12. 
106 Beselis Frydrichas Vilhelmas (Besse/, 1784 07 22-1846 03 17) - vokiečių as- 
tronomas. 

ja buvo labai tikslus tarptautinis mokslinis darbas. Pvz., bazės buvo ma- 
tuojamos visose valstybėse ne tik tuo pačiu metodu, bet ir tomis pačio- 
mis Jederino vielomis, kurios prieš ir po matavimo kaskart buvo tiria- 
mos standartinėje bazėje Gotlando saloje. Skaičiuota remiantis Džono 
Vilmoro Heifordo!*? geoidu. Parengti bendri derinimo metodai. Kampų 
nesutapimas trikampiuose svyravo apie I“, t. y. matuota ne mažesniu, 
kaip kiti, tikslumu. Ilgiausios kraštinės Vingkapis — Žvaginiai (21-22, 
2 pav.), kilometro logaritmas buvo lygus 4,695220030. Kas pora metų 
įvairiose sostinėse įvykdavo konferencijos darbams aptarti ir suderinti. 
Priešpaskutinė konferencija įvyko Lietuvoje 1938 m. Joje dalyvavo įvai- 
rių valstybių (net Didžiosios Britanijos ir Prancūzijos) įvairių mokslo 
akademijų, institutų, valdžios įstaigų atstovai. SSRS pradžioje šiuos dar- 
bus sabotavo, vėliau įsijungė, bet ir vėl ėmė sabotuoti. Kilus II pasauli- 
niam karui, Lietuvos ryšiai su Vakarais buvo nutraukti ir sklandus trian- 
guliacijos darbas buvo sutrukdytas. Sovietų okupantai išvežė iš Lietuvos 
visą medžiagą ir turtą — matavimų žurnalus, skaičiavimų duomenis, at- 
spausdintus ir neatspausdintus žemėlapius, jų klišes, popieriaus atsargas 
ir braižomąją medžiagą. 

Lietuvoje buvo naudojami šie Žemės elipsoidai ir geoidai: 
Mažojoje Lietuvoje nuo 1832 m. Karaliaučiaus astronomo-geodezi- 
ninko E V. Beselio; Didžiojoje Lietuvoje žemiau 559 lygiagretės vadi- 
namasis „suderintas“, naudota carinėje Rusijoje, šiauriau ir Latvijoje — 
H. J. Valbeko!“š. Nepriklausomoje Lietuvoje buvo priimtas tarptautinis, 
patikimas, vienas iš naujausių amerikiečio D. V. Heifordo geoidas. 
Vokiečių okupacijos metu Lietuvos geodezininkai buvo priversti pereiti 
prie Vokietijoje naudoto jau pasenusio E. V. Beselio, o sovietinė okupaci- 
ja privertė pereiti prie ruso prof. Feodosijaus Krasovskio'"? 1940 m. ap- 
skaičiuoto vadinamo sovietinio geoido, kurio dimensijoms apskaičiuo- 
ti pasinaudota iš Suomijos ir iš Baltijos šalių gautais trianguliacijos duo- 





107 Heifordas Džordžas Vilmoras (Hayford, 1868 03 19-1925 10 25) — JAV geodezininkas. 
'08 Valbekas Henrikas Johanas (Wz/beck, 1794 —1823) — suomių geodezininkas. 

102 Krasovskis Feodosijus (Kpacosckui, 1878 09 26-1948 10 01) — rusų geodezininkas, 
1940 m. apskaičiavęs SSRS teritorijai tinkamiausio referencinio arba Krasovskio elipsoi- 
do, kurio didysis pusašis lygus 6378,245 m, parametrus. 

menimis. 

II ir III eilės trianguliacijos darbai Lietuvoje buvo vykdomi karo to- 
pografijos skyriaus ir ŽŪM Matavimo departamento — nuo 1936 m. 
Užnemunėje ir Žemaičiuose apie Raseinius. O vandenų valdyba tri- 
anguliavo Nemuno vidurupio, Neries, Šventosios slėnius ir Minijos 
Dyburių vingio rajoną. Miestų savivaldybės trianguliavo, niveliavo ir 
darė nuotraukas Vilniuje nuo 1910 m., Kaune nuo 1923 m., o išleidus 
miestų žemių tvarkymo įstatymą suskato jas daryti Panevėžys, Telšiai, 
Šiauliai ir kt. miestai. Karo topografijos skyriui teko aktyviai vykdyti 
ir kitas tarptautinės programos užduotis. Greta jau minėtų žemėlapių 
rengimo darbų tai buvo ir gravimetriniai matavimai (sunkio jėgos grei- 
tėjimo nustatymas Šternecko aparatu), magnetinė nuotrauka (magne- 
tizmo žemėlapiams sudaryti), astronominiai tyrimai (geografinės platu- 
mos ir ilgumos nustatymas) ir pan. Krašto magnetinė jėga buvo tyri- 
nėta K. Sleževičiaus, I. Salduko ir jų bendradarbių. Naudotasi diama- 
gnetiniu estų laivu „Cecilija“, aprūpintu specialia magneto jėgai tirti 
ir matuoti aparatūra. Vokiečiai leido išspausdinti tik 100 egz. šių dar- 
bų aprašymo (su vad. magnetiniu Lietuvos žemėlapiu). Intensyviausia — 
Tumasonių-Subatės lokalinė magnetinė anomalija rasta Lietuvos šiaurės 
rytuose, palei Tumasonių kaimą (dab. Rokiškio r.). Ją sukelia maždaug 
900 m gylyje esanti magnetinių mineralų sankaupa. Magnetinio lauko 
stipris šiame rajone gerokai viršija normalų, kompaso rodyklė nukryps- 
ta nuo šiaurės pietų krypties nuo — 127 iki +19“. Ši anomalija, vadovau- 
jant prof. K. Sleževičiui, atrasta 1936 m. 

Taip pat buvo atnaujinamos senos topografinės nuotraukos, pa- 
tikslinant jas. 1925 m. Karo topografijos skyrius iš originalių, nau- 
jų topografinių nuotraukų išleido trispalvius (žalios, mėlynos ir juo- 
dos spalvų) Nemuno vidurupio apylinkių 1:25 000 mastelio žemėla- 
pius. Izohipsos''? buvo juodos, išvestos kas 4 2, o nuo 1934 žemėla- 
piuose vestos kas 5 2. Kas 10-a izohipsa išvesta gerokai storesnė, kas 





"10 Izohipsos (gr. isos — vienodas, lygus, panašus, gr. 4ypsos — aukštis), horizontalės, — že- 
mėlapio linijos, jungiančios Žemės paviršiaus vienodo aukščio vietas, rodančios absoliutų 


arba santykinį aukštį. 

penkta — ilgų brūkšnių brūkšnine linija, pusinės žymimos trumpesnių 
brūkšnių brūkšnine linija, ketvirtinės — labai trumpų brūkšnių brūkš- 
ninėmis linijomis. Instrumentinio rekognoskavimo dėka buvo atnau- 
jintas 1:21 000 mastelio rusiškasis žemėlapis. Jis buvo jau keturspal- 
vis, izohipsos — rudos, kontūrai — juodi. Trečiuoju —- kombinuotuoju — 
būdu, pasitelkiant ir aeronuotraukas, buvo sukurti Čekiškės, Pernaravos, 
Vilkijos ir Veiverių apylinkių žemėlapiai. Iki II pasaulinio karo buvo 
spėta išleisti 92 1:25 000 mastelio žemėlapio lapus (lapo formatas buvo 
43 x 43 cm): Alytaus, Jonavos, Kaišiadorių, Kauno, Kėdainių, Prienų, 
Širvintų, Ukmergės apylinkės. Stačiakampių koordinačių tinklas — kas 
1 Am. Tuometės nepriklausomos Lietuvos žemėlapis turėjo tilpti į 542 
lapus, okupuoto Vilniaus krašto — į 241, taigi iš viso buvo planuota iš- 
leisti 823 lapus. 

1933 m. buvo išleistas pirmas 1:100 000 mastelio žemėlapio lapas 
(Pažaislio - Kaišiadorių apylinkės). Jis buvo sudarytas iš naujos 1:25 000 
mastelio nuotraukos, sumažinus ją 4 kartus. Pagrindinės izohipsos jame 
buvo išvestos kas 10 2, tarpinės — kas 5 m. Stačiakampių koordinačių 
tinklas — kas 5 422. Žemėlapis — 4 spalvų. 

Taip pat 1933 m. karo topografijos skyrius parengė 2 lapų (forma- 
tas — 102 x 100) 1:400 000 mastelio visos Lietuvos žemėlapį. Izohipsos — 
kas 20 m. Išleisti 3 šio žemėlapio variantai: 1) administracinis, kuriame 
buvo pavaizduotos gyvenvietės, hidrografija, keliai, administracinis su- 
skirstymas; 2) bendrasis geografinis, kuriame pavaizduotos gyvenvietės, 
hidrografija, miškai, reljefas; 3) fizinis, kuriame pavaizduota hidrografi- 
ja ir reljefas. 

Nuo 1937 m. Lietuvos karo aviacija buvo jau visiškai pasirengusi 
iš oro fotografuoti vietovę, o taikant aeronuotraukas buvo galima at- 
naujinti 1:21 000 mastelio rusiškąjį žemėlapį ir taip perengti patikimą 
1:100 000 mastelio visos Lietuvos žemėlapį. Šio žemėlapio lapų forma- 
tas buvo 31,5 x 27,5 cm, tai sudarė 30' geografinės ilgumos ir 15' geo- 
grafinės platumos. Iki II pasaulinio karo buvo spėta parengti 45 lapus 
(apie 40 96) Lietuvos su atgauta Vilniaus krašto dalimi žemėlapio, trū- 
ko dar 67 lapų. 


Po I pasaulinio karo Lenkijos karinės geografijos institutas irgi leido 

Lietuvos 1:100 000 mastelio žemėlapį, tačiau nespėjo išleisti lapų, ku- 
riuose pavaizduoti kai kurie Šiaurės ir Rytų Lietuvos rajonai. 

Trečiame šios monografijos skyriuje aptarta keletas straipsnių, kurie 
papildo čia pateiktas žinias. 

Būtina pastebėti, kad šiuo metu naudojami kosminės geodezijos me- 
todai užtikrina aukščiausią padėties nustatymo tikslumą žema kaina per 
santykinai trumpą laiką. Tam tikslui atliekami fotografiniai, fotoelek- 
triniai, lazeriniai ir radiotechniniai dirbtinių Žemės palydovų (toliau — 
DŽP) stebėjimai. Matavimai kosminės geodezijos priemonėmis daž- 
niausiai nesusieti su vertikale, t. y. statmeniu į geoido paviršių, tad geo- 
dezijos uždavinius spręsti yra paprasčiau. Kosminės geodezijos metodais 
galima nustatyti koordinates bendrojoje geocentrinėje koordinačių sis- 
temoje, susietoje su Žemės masės centru ir jos sukimosi ašimi. Kosminės 
geodezijos metodai skirstomi į geometrinius, kai DŽP naudojamas kaip 
vizavimo taškas, ir dinaminius, kai panaudojama palydovo judėjimo te- 
orija. Geometriniais metodais galima nustatyti koordinates bendrojoje, 
tačiau ne geocentrinėje sistemoje. Dinaminiais metodais galima nustaty- 
ti ne tik geocentrines koordinates, bet taip pat ir Žemės gravitacijos lau- 
ko parametrus ir DŽP orbitos elementus. Kai gravitacijos lauko parame- 
trai laikomi žinomais, o nustatomos tik koordinatės ir orbitos elemen- 
tai, metodas vadinamas orbitiniu. Jei žinomi orbitos elementai, t. y. ži- 
nomos DŽP koordinatės arba geocentrinis vektorius r, tai DŽP naudo- 
jamas kaip koordinačių nešėjas. Išmatavus topocentrinio vektoriaus de- 
damąsias, galima nustatyti Žemės paviršiaus punkto geocentrinę padė- 


ų R (3 pav.). 

Imtuvas 


Zemės masės centras 


3 pav. Žemės paviršiaus taško geocentrinės 


padėties nustatymo schema!!!. 


Tiksliems planams, žemėlapiams sudaryti, taip pat keliams, kana- 
lams, geležinkeliams tiesti ir tiltams statyti reikėjo žinoti vietovių aukš- 
čius, jų išskirtinumus. Kitaip sakant, reikėjo nustatyti atskirų vietovių 
altitudes (lot. a/itudo — aukštis), lyginant su jūros lygiu, pažymint jas 
reperiais ar kitais ženklais. Visa tai padeda nustatyti niveliavimas (pranc. 
niveler — išlyginti) — aukščių skirtumo tarp Žemės paviršiaus taškų nu- 
statymas tiesioginiu matavimu ir skaičiavimais. 

Bene pirmieji Lietuvoje niveliacijos darbai buvo atlikti 1804-1805 m., 
išmatavus Nemuno aukščių skirtumus tarp Kauno ir Gardino. 1803 m. 
tarp Rusijos ir Prūsijos pasirašyta konvencija dėl bendro Nemuno vagos 
sureguliavimo, tam tikslui sudaryta bendra komisija. Joje Rusijai atstova- 
vo inžinierius, būsimas Lietuvos istorikas, 9 tomų veikalo „Lietuvių tau- 





"I herp:/Awww2.nzt.lt/index.php?id=210. 


MATEMATIKOS TAIKYMAS 
168 LIETUVOS KARIUOMENĖJE 1918-1940 M. 


tos istorija“ autorius Teodoras Narbutas'!?. Yra duomenų apie kai kuriuos 
mėginimus nustatyti Lietuvoje aukščių skirtumus dar ir prieš T. Narbutą. 
Tai buvo būtina, norint iškasti kanalus, sutvarkyti upių tėkmes, pastatyti 
sudėtingesnius pastatus ir kt. 1823-1824 m. RI kariuomenės geodezinin- 
kai atliko Dubysos, Ventos, Nevėžio, Lėvens upių tyrimus, nes planuota 
sujungti jas kanalais. Nuo 1829 m. atliktas dalies Lietuvos niveliavimas, 
rengiant plento iš Daugpilio per Kauną į Varšuvą tiesimo projektą. Nuo 
1860 m. vykdytas niveliavimas teritorijų, per kurias planuota nutiesti ge- 
ležinkelius, pirmiausia Petrapilis-Vilnius-Varšuva ir Lentvaris—Virbalis 
linijomis. Itin didelio masto niveliavimo darbus RI kariuomenės gene- 
ralinio štabo Topografijos skyrius atliko Lietuvoje 1872-1892 m., tie- 





!12 Narbutas Teodoras (1784 11 08 Lydos apskr., Šiaurų dv. - 1864 11 26 Vilniuje) — 
karo inžinierius, istorikas. Jis gimė dvarininko šeimoje. Nuo 1799 m. mokėsi Vyriausio- 
joje Vilniaus mokykloje, klausė matematikos, civilinės ir karinės architektūros paskaitų. 
Baigęs, nuo 1803 m. toliau studijavo Petrapilio Karo inžinierių mokykloje, kartu dėstė 
inžinerines disciplinas kadetų korpuse. 1804 m. pavasarį buvo pasiųstas į Lietuvą atlik- 
ti Nemuno niveliaciją nuo Gardino iki Kauno. Atlikęs matavimus grįžo į Petrapilį, ten 
baigęs studijas toliau tarnavo RI kariuomenėje. 1809 m. kare su Švedija buvo sunkiai 
sužeistas į galvą, dėl to apkurto, bet ir toliau tarnavo rusų kariuomenėje inžinieriumi. 
1810-1811 m. parengė Bobruisko fortifikavimo projektą ir vadovavo jo statybai, atliko 
Biarezinos-Dniepro rajonuose geodezinius matavimus. Bet sveikatai dar pablogėjus, išėjo 
į atsargą, turėdamas inžinieriaus kapitono laipsnį, o grįžęs į savo tėviškę užsiėmė Lietuvos 
valstybės ir lietuvių tautos istorijos tyrimais, rinko archeologinius ir kitus praeities liudi- 
ninkus, buvo Eustachijaus Tiškevičiaus (1814-1873) vadovaujamos Archeologijos komi- 
sijos narys. Svarbiausias jo darbas — tai devynių tomų „Lietuvių tautos istorija“, kurioje 
jis apžvelgė lietuvių tautos ir jos valstybės raidą nuo seniausių laikų iki Liublino unijos 
(1569 m.). Jos pasirašymą ir karaliaus Žygimanto Augusto (1520-1572) mirtį T. Nar- 
butas laikė savarankiškos Lietuvos valstybės žlugimu. Tad jis ir „Lietuvių tautos istoriją“ 
baigė sakiniu: „Tolimesnį istorijos įvykių aprašymą aš turiu perleisti lenkų istorikams. 
Paskutinis Lietuvos karalius mirė, paskutinis, kuris Jogailaičių vainiką paveldėjo, ir aš 
sulaužau savo plunksną ant jo karsto“. T. Narbuto veikalu buvo labai nepatenkinti lenkų 
istorikai, norėję įpiršti nuomonę, kad tik Lenkija išgelbėjusi Lietuvą. Bet Lietuvoje net 
tarp sulenkėjusių dvarininkų ir bajorų T. Narbuto veikalas buvo mėgstamas, jis liudijo 
garbingą ir didingą lietuvių tautos praeitį, žadino jos prisikėlimo viltis. T. Narbutas mi- 
nėtas ir minimas ir kaip svarbus Lietuvos istorijos dokumentų atradėjas ir jų saugotojas. 
Pirmiausia tai „Bychovco kronikos“ (Lietuvos metraštis iš XVI a.) ir daugelis kitų senosios 
Lietuvos paminklų. Jis buvo surinkęs rašytinių ir archeologinių paminklų, tarsi įrodančių, 
kad lietuvių tauta senaisiais laikais turėjusi ir savo raštą, kilusį iš rusų rašto. 

siant geležinkelių atšakas iš Daugpilio per Vilnių į Gardiną, iš Lentvario 
į Virbalį per Kauną, iš Kaišiadorių per Šiaulius į Liepoją, pagaliau iš 
Liepojos per Palangą į Nemirsetą ir kt. Tų niveliavimų metu geležinke- 
lio stočių ir jų vandentiekio bokštų sienose buvo įtvirtintos ketaus mar- 


kės su užrašais: „rugennupoeka Ij. IIm.“ 13 


ir metai. Lietuvoje buvo apie 
100 tokių markių, bet I pasaulinio karo metais daug kur jie buvo sunai- 
kinti ir tik keletas išliko. Tai ilgą laiką jie ir buvo pagrindiniai Lietuvos re- 
periai su altitudėmis (markės centre): Virbalio stoties rūmų — 62,223 m, 
Mauručių stoties sandėlio — 94,491 m, Kauno stoties rūmų — 36,079 m, 
Gaižiūnų stoties vandentiekio bokšto — 78,051 m, Jonavos stoties pasta- 
to — 72,109 m, Žeimių stoties pastato — 70,764 m, Baisogalos stories pas- 
tato — 98,239 m. Tais metais niveliavimo tikslumas buvo palyginus dar 
nedidelis — apie 2,2 mm vienam kilometrui. Nepriklausomoje Lietuvoje, 
tiesiant naujus kelius, statant miestus ar jų rajonus, sudarant tikslius že- 
mėlapius, vis svarbiau buvo nustatyti daugelio „atraminių“ taškų altitu- 
des vadinamuoju preciziniu niveliavimu, susiejant tuos taškus su kaimy- 
ninių valstybių reperiais. Bet vykdyti tokį niveliavimą tapo įmanoma tik 
Lietuvos kariuomenės Karo topografijos skyriui sutelkus aukštos kvalifika- 
cijos specialistus, apsirūpinus reikalinga matavimo technika ir bendromis 
jėgomis su Lietuvos universiteto astronomais, pirmiausia prof. Bernardu 
Kodačiu ir kitais specialistais. Tokį niveliavimą Karo topografijos sky- 
rius pradėjo vykdyti nuo 1930 metų geležinkelio Telšiai-Kužiai linijoje. 
Vykdyti precizinį niveliavimą įpareigojo ir 1924 m. sudaryta Baltijos ge- 
odezijos komisija. Ji Lietuvą įpareigojo atlikti precizinį niveliavimą gele- 
žinkelių linijomis: Šiauliai-Telšiai-Kretinga-Klaipėda; Šiauliai-Joniškis 
ir plentu Šiauliai- Tauragė, pastatant visus altitudžių reperius ar pariksli- 
nant įrengtuosius iki Pirmojo pasaulinio karo. Darbai, kaip jau minėta, 
buvo pradėti linijoje Telšiai-Kužiai. Šioje linijoje reikėjo parinkus mar- 
kių ir reperių vietas juos įmūryti. Beje, skirtumas tarp markės ir reperio 
yra tas, kad markės laikomos daug pastovesnėmis ir todėl jų pastatymas 
turi būti kokybiškesnis. Markė (arba reperis) susideda iš galvutės, išlietos 
iš ketaus ir geležinio strypo. Toks metalų parinkimas padarytas tam, kad 

sunkiau būtų numušti niveliavimo ženklo galvutę. Priešakinėje galvutės 
dalyje išlieta varinė plokštelė altitudei užrašyti. Kadangi markių ir repe- 
rių galvutės yra sferos nuopjovos formos, tai niveliavimo tašku imamas 
ženklo pats aukščiausias taškas. Tokia markių forma turi dar ir tokį pato- 
gumą, kad prisirišimas prie jų daromas labai paprastai statant matuoklę 
ant niveliavimo taško. Karo topografijos skyriaus markė turi užrašą „KR. 
APS. MIN. Karo Topografijos Skyrius 19... m.“; reperis turi tiktai Krašto 
apsaugos ministerijos inicialus „K. A. M.“ Atstumas tarp markių linijoje 
Telšiai-Šiauliai vidutiniškai — 6 km. Atstumas tarp reperių nuo 1,5 iki 2 
km. Beje, linijoje Telšiai-Šiauliai daug tiltų turėjo įbetonuotus precizinio 
niveliavimo ženklus. Bet kur jų nebuvo, reikėjo statyti specialius betoni- 
nius stulpelius (1,5 x 0,4 x 0,4), kurie nuo Žemės iškilę 0,4 metro. Tokių 
niveliavimo ženklų vien 1930 m. iš viso pastatyta 46 (markių 10, reperių 
36). Darbai intensyviai vyko iki Lietuvos valstybės okupacijos 1940 m. 
Reikėjo atlikti ir gravimetrinius matavimus. Gravimetrija (lot. gra- 
vis — sunkus, gr. 2e:reė — matuoju) — mokslas apie Žemės gravitaci- 
jos (visuotinės traukos) lauką, jo kitimą, sunkio (laisvojo kritimo pa- 
greičio) pasiskirstymą Žemės paviršiaus taškuose, gravitacines anoma- 
lijas, Žemės formos pasikeitimus. Gravimetrinių matavimų duomeni- 
mis naudojamasi geodezijoje — nustatant žemės formą, geoidą, aukš- 
čius, vertikalės kryptį, geologijoje, geofizikoje, metrologijoje, navigaci- 
joje, geodinamikoje, archeologijoje ir kitur. Be gravimetrinių duome- 
nų nebuvo galima atlikti trianguliacinių matavimų. Žemė yra elipsoi- 
das, o sunkio jėga, kaip Žemės traukos ir išcentrinės jėgos atstojamoji, 
ekvatoriuje yra mažiausia, o poliuose didžiausia. Baltijos geodezijos ko- 
misijos nutarimu turėjo būti atlikti gravimetriniai matavimai Potsdame, 
Kopenhagoje, Stokholme, Helsinkyje, Leningrade, Taline, Rygoje, 
Kaune, Gdanske ir palyginti su gautais matavimų rodikliais Potsdame. 
Lietuvoje tokius matavimus buvo numatyta atlikti 34 stotyse. Prie ma- 
tavimų projekto parengimo daug dirbo prof. B. Kodatis. Bet pačius ma- 
tavimus atliko Karo topografijos skyriaus specialistai, Lietuvos universi- 
teto Geofizikos katedros vedėjas profesorius K. Sleževičius, dažnai kar- 
tu vykstant ir prof. B. Kodačiui, tuo pat metu atlikusiam astronomi- 
nius-geodezinius matavimus. Pirmiausia 1930 m. buvo nustatytas sun- 

kio jėgos pokytis Kauno punkte, įkurtame I forte, kuriame jis buvo ly- 
gus 981,491 Gal “=981,491 cm/s2. Nustačius tikslų pokytį Kaune, buvo 
galima atlikti matavimus ir kitose Lietuvos vietovėse. Jau 1937 m. buvo 
paskelbti tokie rezultatai: 


„ Kaunas - 981,491 Gal! 


2. Alytus - 981,452 Gal 


13. 
14. 
15. 
16. 


„Marijampolė - 981,470 Ga/ 
. Vilkaviškis - 981,466 Gal 

„ Kaišiadorys - 981,503 Gal 

. Jurbarkas — 981,506 Gal 
„Pervalka — 981,536 Gal 

„ Tauragė - 981,537 Gal 

„ Raseiniai - 981,519 Gal 


„ Kėdainiai —- 981,513 Gal 
„ Ukmergė - 981,516 Gal 
„Utena - 981,527 Gal 
Zarasai - 981,546 Gal 
Rokiškis - 981,538 Gal 
Panevėžys - 981,551 Gal 
Biržai — 981, 595 Gal 


17. Šiauliai - 981,556 Ga/ 


18. 
19. 
20. 
21. 
22. 
Gal). 


Joniškis — 981,601 Ga/ 

Telšiai - 981,543 Gal 

Plungė - 981,553 Ga/ 

Švėkšna — 981,529 Gal 

Skuodas — 981,614 Gal (visur galima vidutinė paklaida +0,003 


Darbai iki 1940 m. buvo atlikti 34 vietovėse. Taip buvo nustaty- 
tos Lietuvos žemės paviršiaus anomalijos. Jos kinta nuo -0,020 gal iki 





"4 Galas (pagal Galileo Galilėjaus (Galilei, 1564 02 15-1642 01 08) - italų fiziko ir as- 
tronomo, klasikinės fizikos pradininko, pavardę) — pagreičio vienetas. 1 Ga/= 0,01 m/?= 


1 cm/$. 

+0,026 Ga/ (neigiamos anomalijos 20 ir teigiamos 14 stebėtų vietovių)!“. 

Dar vienas didžiulis Karo topografijos skyriaus nuopelnas to meto 
Lietuvos mokslui - Kauno astronominės observatorijos įkūrimas, pasi- 
rūpinus kad VDU gautų sklypą ir pastatus Kauno I forte. Observatorijos 
vadovu ir pagrindiniu organizatoriumi buvo VDU doc. B. Kodatis. 

Karo topografijos skyrius leido ir „Kariuomenės štabo Karo topogra- 
fijos skyriaus metraštį“ — mokslinį žurnalą. Pavadinimas matyt buvo nu- 
sižiūrėtas nuo tuo metu leistų mokslinių straipsnių rinkinių, kuriuos kas- 
met leisdavo Lietuvių katalikų mokslo akademija. Pirmieji 2 tomai!“ pa- 
sirodė 1937 m. Į pirmąjį tomą buvo įdėtas doc. B. Kodačio straipsnis apie 
aukščiau minėtą observatoriją, jos kūrimą ir veiklą ir prof. Sleževičiaus 
straipsnis „Svorio jėgos greitėjimas Lietuvoje“. Tai grynai mokslo straips- 
niai, suprantami tik tų šakų specialistams, su plačiais naudotos literatū- 
ros sąrašais, solidžiomis santraukomis (ypač pirmojo straipsnio) pran- 
cūzų kalba. Į antrąjį tomą įdėta darbų ataskaita „Lietuvos trianguliacija. 
I-mosios eilės tinklas/ Trianguliation de la Libhbuanie. Rėseau de 1-er or- 
dre“ . Plačioje mokslinėje ataskaitoje (352 psl., 9 iliustracijos, 1 žemėla- 
pis) smulkiai, pridedant matavimų suvestinės, aprašomi 1927-1933 m. 
atliktos trianguliacijos darbų rezultatai. Įvadą parašė geodezijos inžinie- 
rius M. Ratautas. Ataskaitoje yra šie skyriai: 

A. Bazių matavimas. 

B. Signalai ir centrai. 

C. Bazių tinklai: 1) Švėkšnos, 2) Kauno, 3) Skapiškio. 

D. Baltijos trianguliacijos kampų matavimo duomenys. 

Tiražas nenurodytas. Iš išlikusių bibliotekose egzempliorių gali- 
ma manyti, kad tiražas buvo nedidelis, skirtas tik siauram specialistų 
ratui. Beje, Martyno Mažvydo bibliotekoje abu tomai pažymėti ants- 
paudu „Vytauto Steponaičio biblioteka“. Kiti metraščio tomai iki 
Nepriklausomybės praradimo, matyt, nebuvo parengti ir išleisti. 





"15 Liekis A. Prof. Bernardas Kodatis: sugrįžusio lietuvio gyvenimas. Vilnius, 2010. 
P. 236-243. 

"6 Kariuomenės štabo Karo topografijos skyriaus metraštis / Publication du service Topo- 
grapbigue dėtat-major de Varmėe Lithuanienne V. 1. D. 1-2. Kaunas, 1937. 

Krašto apsaugos ministerijos Ginklavimo valdybos Tyrimų 
laboratorija 


Ji buvo įsteigta kaip „tyrimų, pritaikymų bei analizių institucija“!!?, 
išaugo iš artilerijos laboratorijos. Oficialiai ėmė veikti 1932 m. 
Viršininkas plk. dr. J. Vėbra, pavaduotojas — plk. dr. D. Steponaitis. 
Buvo 4 skyriai: biologijos, chemijos (vadovavo pats viršininkas), gin- 
klavimo ir priešcheminės apsaugos. Daugiausia su matematikos taiky- 
mu buvo susijęs ginklavimo skyrius. Jame buvo 3 dalys: 1) metalurgi- 
jos, kuriai vadovavo inž. Vincas Babilius (jokių žinių apie jį nerasta); 
2) optikos, kuriai vadovavo inž. Kazys Motiekaitis (apie jį irgi nėra išli- 
kę jokių žinių); 3) balistikos ir ginklų, vadovas — plk. ltn. Aloyzas Banys 
(1896 01 26 —- 1966 07 24 Stamforde, JAV). 

Pabaigoje pateiksime skyriuje minėtų 213 karininkų ir kai kurių su ka- 
riuomene labai artimai susijusių civilių"!š likimų suvestinę (6 lentelė). 


6 lentelė 
Skyriuje minėtų asmenų likimai 




















Žuvo kovose už 1. S. Darius 
nepriklausomybę ar ją jau 2. K. Matulaitis 
įtvirtinus eidami tarnybos 3. E. Noreika 
pareigas (3,76 90) 4. S. Oželis 
5. J. Sidaravičius 
6. J. Stapulionis 
7. P. Telksnys 
8. A. Urbelis 
7 EE 21 


"18 Išskyrus tuos, kurių platesnės biografijos pateiktos III šios monografijos skyriuje. 

Nugyveno gyvenimą Lietuvoje, 
beveik visi patirdami didesnius 
ar mažesnius sunkumus 
okupacijų metais (15,49 96) 








. J. Atstupėnas 


„ S. Birutavičius-Birutis 
„ A. Bobinskis (mirė Latvijoje) 


. K. Fugalevičius 

. J. Galvydis-Bykauskas 
7. A. Gavelis 
8. E. Gornas 
9. K. Griauzdė 


19. 
20. 
„ A. Motuzas 
22, 
23. 
24. 
25; 
26. 
27; 
28. 
29. 
30. 
31. 
32. 


21 


33 


1 
2 
3 
4, K. Boleckis 
5 
6 


. V. Griganavičius 

.„ P Hiksa 

. V. Juozaitis 

„ A. Jurgelionis 

. J. Kalino 

„ M. Katchė (Katche) 
. P. Kaušakys 

17. 
18. 


J. Kibirkštis 

K. Kleščinskis (sušaudytas karo lauko 
teismo nuosprendžiu) 

A. Laugalis 

A. Matulionis 


S. Nastopka 

A. Novickis 

J. Petruškevičius 

A. Pogirskis-Pagirys 

L. Radus-Zenkavičius 

J. Stakionis 

D. Steponaitis-Steponavičius 
V. Strazdas 

V. Šukys 

P. Tvaronas (Tvaranavičius) 
J. Zaliauskas-Žaliūnas 

S. Žukauskas 

Mirė Lietuvoje grįžę iš Rusijos 
lagerių, tremčių, RA (14,55 96) 


1. A. Augustinas 

2. S. Bagdonas 

3. J. Baranauskas 

4. V. Baršauskas 

5. L. Bistras 

6. P. Dovydaitis 

7. Z. Drongis 

8. B. Gertus (RA)!? 

9. P. Grėbliauskas 

10. J. Jankauskas 

11. V. Karvelis 

12. A. Kriauza 

13. J. Listopadskis (RA) 

14. J. Lučkauskas-Lučkaitis 

15. A. Malijonis 

16. K. Mašanauskas 

17. P. Meškauskas 

18. V. Motieka (RA) 

19. J. Navikas 

20. V. Pečiūra (kalėjime užverbuotas 
NKVD agentu, padėjo sunaikinti 
Didžiosios Kovos partizanų apygardą) 

21. J. A. Petraitis 

22. K. Ramanauskas (RA) 

23. A. Svičiulis (RA) 

24. J. Šakėnas 

25. T. Šakmanas 

26. A. Šurkus (RA) 

27. J. Urbšys 

28. M. Velykis 

29. A. Zeleniakas 

30. V. Žilys 

31. B. Žitkevičius 














"9 Taip pažymėtas karininkas tarnavo RA po 1940 m. okupacijos. 

. J. Bačkus 
„ A. Bartkus 
. K. Čepas 


Sušaudyti Rusijos lageriuose 1 
2 
3 
4. B. Giedraitis 
5 
6 
7 


(5,6390) 


. J. Gineitis 
„P. Kubiliūnas 
„ A. Lapšys 
8. J. Papečkys 
9. J. Pečiukaitis 
10. A. Sidabras 
11. J. Sutkus 
12. K. Svilas 





Mirė (žuvo) Rusijos lageriuose, |1. V. Babliauskas 
RA (12,21 06) . J. Bačkys 

. J. Banys 

„ P. Barkauskas 

. J. Barzda-Bradauskas 
„ P Bilevičius-Bilėnas 
„ A. Bulvičius 

8. A. Bunikis 

9. J. Dainius 

10. Z. Gerulaitis 
11. V. Gogelis 

12. J. Juodišius 

13. V. Kiršinas (RA) 
14. A. Kurkauskas 
15. K. Ladyga 

16. P. Liatukas 

17. J. Liūga 

18. J. Masandukas 
19. A. Merkys 

20. K. Navakas 

21. J. Sakalauskas 
22. V. Skibarka 

23. V. Skorupskis 
24. K. Sprangauskas 
25. A. Staronis 

26. L. Statkevičius 


HNOALN BLS NR 

Žuvo po karo partizanų gretose 


(3,29 90) 


„ S. Derbutas 
. J. Keras 
. J. Krikštaponis 


. J. Misiūnas-Žalias Velnias 
. S. Staniškis 
. K. Šlekys 








Pasitraukė į Vakarus (30,05 90) 





„ A. Ališauskas 

. S. Baipšys 

„ A. Banėnas 

„A. Banys 

. T. Bartkus 

. S. Birutis 
7. B. Bartkevičius-Bartkūnas 
8. Vaclovas Biržiška 
9. Viktoras Biržiška 


10. 
11. 


12 


1 
2 
3 
4 
5 
6 
7. J. Vitkus 
1 
2 
3 
4 
5 
6 


J. Bubelis 
V. Čemarka 


. J. Černius 
13. 
14. 
15. 
16. 
17. 
18. 
19. 
20. 
21. 
„ A. Impulevičius 

. V. Irlikis 

. V. Jankauskas 

. J. Juknevičius 

.„ P. Kaunas 

. K. Kepalas 

. R. Kiaulėnas-Gintautas 
„ M. Klimavičius 

„ P Kutka 

. J. Lanskoronskis 


E. Čiurlys 

K. Dabulevičius 

"T. Daukantas 

S. Dirmantas 

J. Gabrys 

M. Gecevičius 

J. Giedra 

J. Grigaitis 

A. Griškevičius-Griškėnas 

41 








32. 
33. 
34, 
35. 
36. 
37. 


38. 
39. 


40. 
„ A. Petraitis 
42, 
43, 


44, 
45. 
46. 
47. 
48. 
49, 


P. Ličkus 

J. Mašiotas 

J. Matulaitis 

D. Meižys 

J. Melys 

K. Mikolajūnas (1940-1941 m. 
kalintas bolševikų) 

K. Musteikis 

M. Naujokas (1940-1941 m. kalintas 
bolševikų) 

E. Neveravičius 


J. Polovinskas-Budrys 

L. Prėnas (pabėgo kaip išeikvotojas 
1932 m.) 

S. Raštikis 

N. Reikalas 

V. Reimontas 

B. Sližys 

A. Starkus 

V. Sutkus (vokiečių kalintas 
Salaspilyje) 


. 1. Šešplaukis 

. L. Šilingas 

. K. Škirpa 

„D. Šlapkauskas-Šlapkūnas 

. V. Šliogeris 

. A. Špokevičius 

. J. Tapulionis 

. N. Tautvilas (buv. Ferencas) 
„ A. Uspenskis 

„ A. Valušis 

. J. Vėbra 

. V. Vilkutaitis 

. P Žadeikis 

. K. Žukas 

„ P. Žukas (1940-1941 m. kalintas 


bolševikų) 

Likimas nežinomas (15,02 00) 





9. 


19. 
20. 
21. 
22, 
23. 
24. 
25. 
26. 
27. 
28. 
29, 
30. 
31. 
32. 


H. Ašmutaitis 


„ V. Babilius 

. V. Barkauskas 

„ P. Barkauskas 

„ Betcheris 

. V. Černius-Černis 
„ Černiveckis 


A. Duoba 
J. Girdauskas 


. J. Gryžas 

. J. Gudavičius 

. V. Hinentalis 

„ M. Jagučanskas 

. J. Jokubėnas 

. J. Kaunas 

„ K. Kėželis 

„ A. Koscevičius 

„ Voldemaras Kuzmičius (Vladimiras 


Kuzminas) 

L. Lendraitis 
K. Motiekaitis 
M. Paura 

J. Peldžius 

P. Petrušauskas 
A. Razvickas 
J. Senkus 

V. Stasaitis 

J. Šepetys 

J. Šitkauskas 
A. Vasiliauskas 
B. Velykis 

G. Verbliugevičius 
S. Žukaitis 








III. KARYBOS DARBŲ, KURIUOSE TAIKYTA 
MATEMATIKA, AUTORIAI, JŲ DARBŲ 
SANTRAUKOS. NEŽINOMŲ AUTORIŲ 

DARBŲ SANTRAUKOS 


Absoliuti karybos darbų, kuriuose taikyta matematika, dauguma — 
straipsniai „Mūsų žinyne“ (šiame skyriuje bibliografijose taikoma san- 
trumpa — MŽ). „Mūsų žinynas“ — karo mokslų ir istorijos žurnalas, ėjęs 
Kaune nuo 1921 m. kovo mėnesio iki 1940 m. gegužės mėnesio. Pirmą 
ir antrą numerius redagavo Krašto apsaugos ministerijos Literatūros sky- 
riaus spaudos dalies viršininkas kapitonas Jonas Martynas Laurinaitis 
(1894 02 01 Šiaulių aps., Aleknaičių k. - 1966 09 25 JAV, Čikagoje), 
o nuo trečiojo numerio redaguoti ėmėsi kapitonas Vytautas Steponaitis 
(1893 03 24 Šakių aps., Sintautų mstl. — 1957 10 12 Kaune). Jis re- 
dagavo 3—27 ir 33—122 numerius. 28-32 numerius redagavo pulki- 
ninkas leitenantas Juozas Lanskoronskis (1893 01 07 Biržų aps., 
Nemunėlio Radviliškio vlsč., Žąsiškio vs. — ? JAV). Nuo 133 iki pasku- 
tinio numerio — 1940 m. Nr. 5-6 (183—-184) redagavo pulkininkas lei- 
tenantas Aleksandras Šimkus (1897 02 17 Raseinių aps., Kražių vlsč., 
Vaišviliškių k. - 1975 10 21 Šiauliuose). Pradžioje žurnalas ėjo kas tris 
mėnesius, nuo 1929 m. - kas mėnesį. Tiražai: 1921-1923 m. — po 3000 
egz., 1924-1932 m. — po 1000 egz., nuo 1933 m. — po 2500 egz. Tiražai 
to meto Lietuvai - gana dideli, o tai liudija, kad žurnalą karininkai ir, ko 
gero, ne tik jie, skaitė gana aktyviai. 

Greta kitų mokslų taikymo to meto Lietuvos kariuomenėje žurnalo 
puslapiuose gausu straipsnių, kuriuose aprašomas matematikos taikymas 
karyboje. Straipsnių apie matematikos taikymą karyboje per 18 metų 
paskelbta iš viso 88. Visus straipsnius suklasifikavus pagal matematikos 
taikymo tematiką, gaunamos 5 temos, kuriose straipsnių autoriai apta- 
ria matematikos taikymą: 1) karo topografijoje — 29 straipsniai; 2) arti- 
lerijoje — 28 straipsniai; 3) naudojant pėstininkų ginkluotę- 14 straips- 
nių; 4) aviacijoje ir zenitinėje artilerijoje - 14 straipsnių; 5) kitose srity- 
se — 3 straipsniai. Deja, šios monografijos apimtis neleidžia jų visų pla- 

čiai išanalizuoti. Todėl tenka tenkintis tik autorių ir jų darbų trumpu 
pristatymu. Šio skyriaus tikslas — apžvelgti šia tema paskelbtus straips- 
nius ir kitus darbus, trumpai aptarti jų autorių biografijas, ypač domin- 
tis jų matematiniu pasirengimu. O pačius darbus susidomėjęs skaityto- 
jas visuomet gali rasti ir geriau pastudijuoti. Pavyzdžiui, visus „Mūsų ži- 
nyno“ straipsnius galima labai greitai užsisakyti LMA Vrublevskių bibli- 
otekos Senosios periodikos skaitykloje. Toje pačioje bibliotekoje galima 
užsisakyti ir visas skyriuje aptartas knygas. 

Informacija apie autorius imta iš 8 tomų enciklopedinio leidinio 
„Lietuvos kariuomenės karininkai“, šio straipsnio autoriaus monogra- 
fijų, kai kurios biografijos pateiktos visose ar beveik visose lietuviško- 
se enciklopedijose. Kai kurios biografijos paskelbtos tik Bostone išleis- 
toje „Lietuvių enciklopedijoje“. Skyriuje taikomi sutrumpinimai: LA/ — 
literatūra apie jį, L$AJ - literatūra ir šaltiniai (-is) apie jį, DS — darbas ir 
santrauka, DSS — darbų sąrašas ir santraukos. Jie naudojami ir nuorodo- 
se apie matematikos taikymą: a) (A) — artilerijoje; b) (K) - kitose srity- 
se; c) (P) - naudojant pėstininkų ginkluotę; d) (T) - karo topografijoje; 
e) (Z) - zenitinėje artilerijoje ir aviacijoje. Užsienio matematikai, mini- 
mi lietuvių autorių darbuose, pristatomi naudojantis Ukrainoje rusų k. 
išleistu žinynu!, lietuviškomis enciklopedijomis. 


Autoriai ir jų darbai 


ABARAS (ABARAVIČIUS) KAZYS (1896 03 19 Švenčionių aps., 
Daugėliškio vlsč., Radeikiškės k. — 1950 10 01 Taišeto lag.), pulkinin- 
kas. 1905-1914 m. mokėsi Vilniuje, po to Gardino realinėje gimnazi- 
joje. Baigęs ją, 1914-1915 m. dirbo privačiu mokytoju, 1915-1917 m. 
gyveno tėviškėje. 1918 m. mokytojavo Daugėliškyje (Švenčionių aps.), 
Skraičionyse (Alytaus aps.). 1919 03 17 įstojo į Lietuvos kariuomenę, 
buvo savanoris eilinis, 1919 12 16 baigė KM II laidą, dalyvavo kovose su 
lenkais. Tarnaudamas Panevėžyje, baigė Miškų technikų mokyklą (apie 
1924 m.), 1929 m. - VDAKK artilerijos skyrių (II laida), 1933 m. — 





! Boponnn A. H., Byrai A. C. Bnorpabuveckuii CJIOBapb JeATENCI B OGAaCTH MaTEMA- 


THKK. Kues, 1979. 

VDAKK Administracijos skyrių (I laida). 1934 09 07 suteiktas pulki- 
ninko leitenanto laipsnis. Nuo tada dirbo Kariuomenės štabo artileri- 
jos inspekcijoje. Kartu dėstė balistiką, šaudymo teoriją, artilerijos takti- 
ką Karo mokyklos kariūnams, karo pedagogiką — liktiniams puskarinin- 
kiams. Apdovanotas Vytauto Didžiojo 5 laipsnio ordinu (1930), DLk 
Gedimino 3 laipsnio ordinu (1938), Savanorių ir Lietuvos nepriklauso- 
mybės 10-mečio medaliais (1928). 1940 09 02 paskirtas RA 29 ŠTK ar- 
tilerijos štabo viršininku, pakeltas į RA pulkininkus. 1941 06 09 išsiųs- 
tas į kursus Maskvoje, 06 28 areštuotas, išvežtas į Norilską, Lenos lagerį. 
1942 09 02 nuteistas 10 metų kalėti ir perkeltas į Taišeto lagerį. 


LAJ: Ažubalis A., Builienė D., Kazlauskaitė-Markelienė R. Valstybinė 
kalba Lietuvos kariuomenėje (1918-1940 m.). Vilnius, 2010. P. 113-114; 
Ažubalis A., Kazlauskaitė-Markelienė R., Petrauskaitė A., Puzinavičius B., 
Žigaras F. Karo pedagogika Lietuvoje (1918-1940 m.). Vilnius, 2007. P. 394— 
395; Ažubalis A. Žurnalas „Mūsų žinynas“ apie matematikos taikymus Lietuvos 
kariuomenėje 1922-1940 m.: autoriai ir jų straipsniai // Mokslo ir technikos 
raida/ Evoliution of science and technology. 2011. Nr. 1; LKK. T. 2. 


DS: 

Abaravičius K. Šaudymo ir sekimo pratimai smėlio dėžėje // MŽ, 
1930, Nr. 65. P 143-147. 

Straipsnyje naudojama mastelio sąvoka, kampų ir lankų matavimas 
laipsniais, minutėmis ir sekundėmis. (P) 


ANDRIUS (ANDŽEJAUSKAS) JUOZAS (1900 01 01 Panevėžyje — 
1988 07 07 Los Andžele), pulkininkas leitenantas. Mokėsi Kaune. 
1919 01 03 savanoriu įstojo į Lietuvos kariuomenę, 1919 07 06 bai- 
gė KM I laidą, jam buvo suteiktas karūžo laipsnis (vėliau pakeistas į lei- 
tenanto), paskirtas į Inžinerijos dalį. Vėliau tarnavo Panevėžio batalio- 
ne, Pionierių kuopoje, Inžinerijos pulke. 1922 10 06 baigė AKK (II lai- 
dą), 1923 05 22 gavo vyr. leitenanto laipsnį. 1926 01 06 buvo perkeltas 
į Vyriausiąjį štabą, Operacijų skyrių, 1926 02 11 gavo kapitono laips- 
nį. 1928 m. baigė gimnaziją. 1929 02 21 perkeltas į Generalinio šta- 


III. Karybos darbų, kuriuose taikyta 
iai, j 183 
matematika, autoriai, jų darbų santraukos 1067 


bo Karo topografijos skyrių, 1929 11 23 gavo majoro laipsnį, 1931 m. 
baigė AKK Topografijos skyrių. Karo topografijos skyriuje tarnavo iki 
1940 m. 1930-1934 dėstė KM. 1934 09 06 gavo pulkininko leitenan- 
to laipsnį. Iki 1940 m. vadovavo trianguliacijos darbams, rengė Lietuvos 
žemėlapius. Bendradarbiavo rengiant „Karo archyvą“, „Mūsų žinyną“, 
„Karį“, „Trimitą“. SSRS okupavus Lietuvą, toliau tarnavo Karo topogra- 
fijos skyriuje, buvo nuotraukų dalies vedėjas. Nuo 1940 09 21 tapo RA 
29 ŠTK karo topografijos skyriaus viršininku. Vokiečių okupacijos me- 
tais kalintas. 1944 m. pasitraukė į Vokietiją, mokytojavo lietuvių gimna- 
zijose. Nuo 1953 m. Bostone dirbo LE Kartografijos ir geodezijos sky- 
riaus redaktoriumi. Sudarė daug Lietuvos istorinių, etnografinių ir relje- 
fo žemėlapių: žymesnieji - Lietuvos (1956), Lietuvos etnografinių sienų 
(1968). Los Andžele redagavo žurnalą „Lietuvių dienos“, aktyviai ben- 
dradarbiavo kitoje lietuviškoje spaudoje ir veikė lietuviškose organizaci- 
jose. 

Nepriklausomojoje Lietuvoje buvo apdovanotas Lietuvos nepriklau- 
somybės ir Savanorių medaliais (1928), Vytauto Didžiojo 4 laipsnio or- 
dinu (1936). 


LAJ;: JAV lietuviai. T. 2; LE. T. 1; LKK. T. 2; VLE. T. 1. 


DS: 

Andrius J. Pirmojo Lietuvos topografiško žemėlapio jubiliejus // 
MŽ. 1936, Nr. 140. P. 414-419. 

Šis proginis straipsnis yra ne kas kita, kaip A. Ružancovo II straips- 
nio (žr. psl. 239—240) atpasakojimas, skirtas pavadinime minimo žemė- 
lapio jubiliejui. 


ANELIŪNAS (ANIUOLAUSKAS) STASYS (1912 09 29 Ma- 
rijampolės aps., Kalvarijos vlsč., Tabarauskų k. - 1975 05 14 Kanadoje), 
leitenantas. 1931 m. baigė Marijampolės Rygiškių Jono gimnaziją, 
1933 09 15 - KM (XV laidą), tarnavo pėstininkų daliniuose. 1934 10 30 
baigė fizinio lavinimo kursus. 1936 11 23 jam buvo suteiktas leitenanto 
laipsnis. Studijavo VDU Ekonomikos fakultete, jį baigė. 1937 m. mokė- 

si pėstininkų karininkų kursuose. 1939 06 19 buvo pasiųstas stažuotis į 
Prancūziją, bet 10 01, prasidėjus II pasauliniam karui, iš Prancūzijos at- 
šauktas, grąžintas į 5 pėstininkų pulką. 1939 10 dalyvavo žygyje į Vilnių. 
1939 11 21 pasiųstas į Vytauto Didžiojo AKK, bet po Lietuvos oku- 
pacijos iš jų grąžintas į 5 pėst. pulką kuopos vadu. 1940 07 30 išleis- 
tas į atsargą. II pasaulinio karo metais dirbo Lietuvos banko kasinin- 
ku. 1944 m. pasitraukė į Vokietiją, kurį laiką buvo Oldenburgo lietu- 
vių stovyklos „Lituanica“ komendantas. Įgijo automechaniko specialy- 
bę. 1948 m. išvyko į Kanadą, dirbo aukso kasyklose, vėliau — autome- 
chaniku. Lietuvoje apdovanotas Lietuvos nepriklausomybės 10-mečio 


medaliu (1938). 


LAJ- Ažubalis A. Žurnalas „Mūsų žinynas“ apie matematikos taikymus karo 
topografijoje: autoriai ir jų straipsniai (1922-1940 m.) // Lietuvos matematikos 
rinkinys. 2011. Nr. 52; Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 2. 


DSS: 

I. Aniuolauskas S. Atstumų sprendimas iš akies kitose kariuomenė- 
se // MŽ, 1934, Nr. 115. B 333-339. 

Aptarti atstumų matavimo iš akies metodai, taikyti Anglijos, Belgijos, 
Italijos, Olandijos, Prancūzijos, Vokietijos kariuomenėse. Straipsnyje 
pasinaudota vienu prancūzišku (Belgija) šaltiniu. (T) 

II. Aniuolauskas S. Derivacija netiesiai šaudant iš kulkosvaidžio // 
MŽ, 1936, Nr. 132. P. 232-234. 

Straipsnyje pateiktos derivacijos lentelės ir aptarta jų taikymo meto- 
dika. (P) 

III. Aniuolauskas S. Šaudymas į lėktuvo modelį // MŽ, 1936, 
Nr.135. P. 572-574. 

Straipsnyje naudojamasi trikampių panašumu, sudaryta taikinių dy- 
džių lentelė, atsižvelgiant į lėktuvo greitį ir atstumą nuo šaudančiųjų, pa- 
teikta šios lentelės taikymo metodika. (Z) 

BAIRIŪNAS (BEINARAVIČIUS) BRONIUS (1901 04 09 Kauno 
aps., Garliavos vlsč., Pajiesio k.-1941 06 23 Vilniuje), majoras. Baigė 
Marijampolės gimnaziją, 1921 12 18 — KM IV laidą, jam suteiktas leite- 
nanto laipsnis, paskirtas į 4 artilerijos pulką. 1926 02 16 tapo vyr. leite- 
nantu, 1929 11 23 - kapitonu. 1930 09 01 baigė VDAKK Arrilerijos sky- 
rių, ir toliau tarnavo artilerijoje. 1935 07 20 perkeltas į KM, 1935 11 23 
gavo majoro laipsnį, 1939 06 01 buvo paskirtas KM Artilerijos grupės 
baterijos vadu. Likviduojant Lietuvos kariuomenę buvo paskirtas RA 29 
ŠTK 615 artilerijos pulko diviziono vadu. Žuvo Vilniuje karo pradžioje. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 2. 


DSS: 

I. Beinaravičius B. Artilerijos šaudymo rengimas oro bazės metodu 
// MŽ, 1936, Nr. 137. P. 149-157. 

Straipsnyje autorius aptarė žemės ir oro bazių sudarymą, remdama- 
sis lygiakraščių trikampių, susikertančių apskritimų, geometrinių taš- 
kų vietų, trigonometrinių funkcijų, apotemų („apofemų“) savybėmis. 
Nurodyti panaudoti trys rusiški šaltiniai. (A) 

II. Beinaravičius B. Geometriškas Potenoto uždavinio sprendi- 
mas // MŽ, 1937, Nr. 6 (147). P. 720-726. 

Straipsnyje aptartas prancūzų matematiko akademiko, Prancūzijos 
kolegijos (Co/lėge de France) profesoriaus, inžinieriaus Lorano Poteno 
(Pothenot, 1660-1732) pirmą kartą pritaikytas būdas, kuris „leidžia <...> 
surasti žemėlapy ar planšetėj taško padėtį, turint tris taškus, išmatavus į 
juos iš ieškomojo kampo 2 kampus“ (p. 720). Būdas pagrįstas planime- 
triniais braižymo metodais. Beje, šiuo metu besidomintieji šia problema, 
apie ją gali pasiskaityti internete. Būtent toks uždavinio brėžinys (iš in- 
terneto) pateikiamas (4 pav.). 

Aptariamame straipsnyje aiškinama, kaip šis būdas pritaikomas arti- 
lerijoje. Panaudoti 2 rusiški šaltiniai. Beje, šiuo metu aukščiau minėtas 
būdas vadinamas Snelijaus-Poteno uždaviniu (taip vadinama ir interne- 


MATEMATIKOS TAIKYMAS 
186 LIETUVOS KARIUOMENĖJE 1918-1940 M. 


te), nes ne taip seniai nustatyta, kad pirmasis jį suformulavo V. Snelijus. 


(T, A). 





P 


4 pav. 


BIRŽIŠKA VIKTORAS (1886 02 23 dab. Mažeikių r., Viekšnių 





2 http://en.wikipedia.org/wiki/Snelliusy0E296809693Porhenot. problem. 

mstl. — 1964 01 27 JAV, Čikagoje), pulkininkas leitenantas, profesorius. 
Viekšnių gydytojo, Žemaitijos bajoro Antano Biržiškos (1855-1922) 
ir mokytojos, bajoraitės Elžbietos Rodzevičiūtės-Biržiškienės (1858— 
1938) sūnus. Motinos parengtas, 1895 m. įstojo į Šiaulių gimnazijos 
parengiamąją klasę. 1903 m. Šiauliuose dalyvavo slaptame lietuvių mo- 
kinių ratelyje. Šio ratelio narius lietuvių kalbos mokė iš tremties grįžęs 
Jonas Jablonskis (1860-1930). 1904 m. V. Biržiška aukso medaliu baigė 
Šiaulių gimnaziją ir įstojo į Sankt Peterburgo universiteto Matematikos 
ir gamtos fakulteto Matematikos skyrių, bet, pasilikęs ten laisvojo klau- 
sytojo teisėmis, studijavo Sankt Peterburgo technologijos institute, kurį 
baigęs gavo inžinieriaus technologo laipsnį. Studijuodamas dalyva- 
vo slaptoje lietuvių studentų draugijoje, kurį laiką buvo jos iždininkas. 
Vaidino Miko Petrausko (1873-1937) operetėje „Kaminkrėtys ir malū- 
nininkas“. 1906 m. lapkričio mėn. po kratos buvo areštuotas, bet, nepa- 
vykus įrodyti jo kaltės, buvo paleistas. 1906-1907 m. studentų streikų 
metu dirbo Šiauliuose, vadovaudamas vietinei LSDP organizacijai, savo 
bute laikė ginklų sandėlį ir slaptą spaustuvę, kurioje spausdindavo atsi- 
šaukimus. Grįžęs studijuoti, vertėsi privačiomis pamokomis, kurį laiką 
mokytojavo vienoje Sankt Peterburgo gimnazijoje, kartu dirbo ir elek- 
tros stotyje, vadovavo tramvajų tresto statybos darbams. Prieš baigdamas 
studijas, tapo V. Baranovskio ginklų gamyklos meistru, o prasidėjus ka- 
rui, buvo mobilizuotas, bet, suteikus kapitono laipsnį, buvo paliktas šios 
gamyklos direktoriumi, 1917-1918 m. apie 50 kartų bolševikų kratytas 
ir kelis kartus areštuotas, bet, reikalaujant fabriko darbininkams, vis pa- 
leidžiamas. 1920 m. vėl buvo areštuotas ir iškeistas į vieną politinį kalinį 
iš Lietuvos. Vežant keisti, Lydoje vos nesušaudytas. 1920-1922 m. buvo 
Vilniaus Vytauto Didžiojo gimnazijos ir lietuvių mokytojų seminarijos 
mokytojas, Lietuvių mokslo draugijos Aukštųjų kursų dėstytojas, ben- 
dradarbiavo ir redagavo prolietuviškus laikraščius rusų ir lenkų kalbo- 
mis. Nuo 1920 m. buvo Vilniaus lietuvių komiteto narys. 1920 m. lap- 
kričio 23 d. iš Vilniaus pabėgus lietuviams karo belaisviams buvo teisia- 
mas kaip pabėgimo organizatorius. Taip pat teistas ir 1921 m. dėl vie- 
no straipsnio, išspausdinto 1920 m. prolietuviškame laikraštyje „Glos 

Litwy“, bet, abiem atvejais pritaikius amnestijos įstatymus, įkalintas ne- 
buvo. 1922 m. sausio 20 d. kartu su broliu Mykolu (1882-1962) ir ki- 
tais vėl buvo suimtas, įkalintas Lukiškių kalėjime, kaltintas krašto išda- 
vimu, gąsdintas sušaudymu, bet, įsikišus Tautų Sąjungai, 1922 m. sau- 
sio 6 d. su kitais 32 lietuviais ir gudais ištremtas į Kauną. 

Kaune nuo 1922 m. V. Biržiška buvo Krašto apsaugos ministerijos 
(toliau — KAM) Artilerijos tiekimo skyriaus viršininko padėjėjas, o nuo 
1922 06 iki 1926 05 - viršininkas. Kaip rašo J. Rudokas, V. Biržiškos 
„vadovavimo metais artilerijos sandėliuose ir kariuomenės dalyse buvo 
intensyviai tvarkomi ginklai ir amunicija. Sunkiais karo metais tekdavo 
imti viską, ką pavykdavo gauti, be to, trūko nusimanančių apie amuni- 
ciją žmonių, todėl sandėliuose buvo susikaupę daug visokio karinio tur- 
to — ir vertingo, ir šlamšto, ir pavojingų medžiagų. Tas atsargas teko iš 
pagrindų peržiūrėti, patikrinti, surūšiuoti atrenkant tai, ką verta saugo- 
ti, ką reikia skubiai sunaudoti, o ką — sunaikinti nelaukiant nelaimės“, Į 
atsargą išėjo turėdamas pulkininko leitenanto laipsnį. Kartu V. Biržiška 
1922-1924 m. mokytojavo „Aušros“, 1925 m. — suaugusiųjų gimnazi- 
jose. 1922-1929 m. buvo Lietuvos (Vytauto Didžiojo) universiteto (to- 
liau - L(VD)U) Matematikos ir gamtos fakulteto docentas, ekstraordi- 
narinis profesorius, dėstė apie 15 įvairių matematikos dalykų būsimie- 
siems matematikams, teisininkams, ekonomistams. Nuo 1931 m. - Ma- 
tematinės analizės katedros vedėjas. 1940-1944 m. - Vilniaus universi- 
teto (toliau — VU) ordinarinis profesorius. Buvo vienas Klaipėdos kul- 
tūrinio bendradarbiavimo sąjungos steigėjų 1933 m., nuo 1934 m. — 
Lietuvos gamtininkų draugijos matematikos sekcijos pirmininkas, lietu- 
vių ir ukrainiečių draugijos paskutinis pirmininkas. 1944 m. liepą pa- 
sitraukė į Vakarus, 1946 m. buvo Pabaltijo universiteto Hamburge ir 
Pineberge profesorius, Matematikos ir gamtos fakulteto prodekanas, 
matematikos grupės vedėjas. Nuo 1940 m. gyveno JAV. 

V. Biržiška garsėjo kaip reiklus dėstytojas. VDU MGF diploman- 
tas Aleksandras Zujus (g. 1907) rašė: „Šių eilučių autoriui neseniai 
Amerikoje pavyko beveik per akimirką rasti neapibrėžtinį integralą, 





> Rudokas J. Prarastieji Lietuvos talentai. Vilnius, 2001. P. 360-361. 

kurį bergždžiai mėgino apskaičiuoti du kolegos amerikiečiai. Vienas jų 
pasakė man: „Jūs labai gerai mokate integravimo metodus“. Man ne- 
liko nieko kita, kaip pasakyti: „ir jūs mokėtumėte, jei jums būtų rei- 
kėję išlaikyti egzaminą pas prof. Viktorą Biržišką““. Taigi egzaminams 
studentus V. Biržiška gerai parengdavo, nes, kaip rašo tas pats auto- 
rius, „iš prof. Z. Žemaičio „rankų“ studentai matematikai parekda- 
vo, kaip kad kai kas mėgdavo sakyti, į prof. Viktoro Biržiškos „skaisty- 
klą“ arba „malūną“*. Spaudoje V. Biržiška bendradarbiavo nuo 1906 m. 
Rašė Vilniaus lenkiškame lietuvių žurnale „Echo“, „Mūsų Vilniuje“, 
„Trimite“ ir kt. Išleido atsiminimus „Neužgijusios žaizdos“ (1936, 2-asis 
leid. JAV 1966 pavad. „Dėl mūsų sostinės“). Apie aukštąją matemati- 
ką rašė „Kosmose“, „Mūsų žinyne“, „Lietuviškojoje enciklopedijoje“, re- 
dagavo šios enciklopedijos matematikos skyrių. Atskiru leidiniu išėjo jo 
„Įvadas analizin“ (1927) - hektografiniu būdu parengtas 240 psl. pas- 
kaitų konspektas, kuris „atrodo, neišliko iki mūsų dienų. Apie vadovė- 
lio turinį galima spręsti iš analogiško kurso programos. Todėl tikėtina, 
kad „Įvadas analizin“ apėmė ribas, kompleksinius skaičius, determinan- 
tus, diferencijavimą ir jo taikymą algebroje bei geometrijoje““. Taip pat 
hektografiniu būdu buvo išleisti V. Biržiškos 492 psl. „Integralinio skai- 
čiavimo pagrindai“ (1928). Leidinį sudarė dvi dalys - neapibrėžtinių in- 
tegralų skaičiavimas ir apibrėžtiniai integralai. „Leidinio pradžioje įves- 
ta pirmykštės funkcijos sąvoka. Po to autorius plačiai nurodė pagrindi- 
nius integravimo būdus. Be to, apibrėžiami kelių kintamųjų daugialy- 
piai neapibrėžtiniai integralai ir pateiktas apibrėžtinių integralų geome- 
trinis taikymas. Antrojoje dalyje, papildant pirmosios dalies teorinę me- 
džiagą, daug vietos skirta praktiniam taikymui. Būtent pradėta priklau- 
somais nuo parametro integralais, netiesioginiais integralais, daugialy- 
piais ir dvilypiais integralais ir baigta funkcijų eilučių diferencijavimu ir 
integravimu *. Trečiasis V. Biržiškos leidinys - 586 psl. litografiniu būdu 





: Zujus A. Įžymesnieji mūsų matematikai // Lietuvos universitetas 1579-1803-1922. 
Chicago, 1972. P. 778. 

> Ten pat. P. 777. 

6 Banionis J. Matematinė mintis Lietuvoje. Vilnius, 2006. P. 33. 

7 Ten par. P 33. 

išspausdinti „Matematiškosios tikimybių teorijos pagrindai“ (1930). 
Veikiamas S. Bernšteino“, V. Biržiška leidinyje pirmiausia supažindi- 
no su tikimybių teorijos aksiomatika ir pagrindiniais teiginiais, apibrė- 
žė pilnąją tikimybę. Toliau įvedė priklausomų ir nepriklausomų įvykių 
tikimybes, aptarė matematinę viltį ir atsitiktinio dydžio vidurkį, ribas, 
iracionaliuosius skaičius, tolydžiuosius dydžius, kurie sutinkami tikimy- 
bių teorijoje, aprašė hipotezių ir būsimų įvykių tikimybes. Apžvelgtos 
ir tikimybių teorijos ištakos — lošimų teorija, o pabaigoje išdėstytas ma- 
žiausių kvadratų metodas, įžanga į šiandieninės matematinės statistikos 
kursą. „Šis leidinys pasirodė iki 1933 m., kai A. Kolmogorovas? įve- 
dė aksiomų sistemą, vartojamą šiuolaikinėje tikimybių teorijoje, todėl 
tuo būdu galima pateisinti trūkumus“, — rašo J. Banionis". 1938 m. 
V. Biržiška parengė leidinį „Vektorių analizis“, bet jis nebuvo išspaus- 
dintas. Didžiausias jo matematinis veikalas „Sveikųjų, racionaliųjų, 
kompleksinių, hiperkompleksinių ir algebrinių skaičių mokslas“ buvo 
parengtas spaudai, bet dėl okupacijų ir karo taip pat neišspausdintas. 
Tikimybių teorijos taikymo ir istorijos bei apibendrintų išvestinių klau- 
simais rašė „Mūsų žinyno“ ir „Kosmoso“ žurnaluose, aktyviai įsijungė 
į Lietuviškosios enciklopedijos leidimą, buvo jos matematikos ir me- 
chanikos skyriaus redaktorius, parašė 183 enciklopedinius straipsnius. 
Svarus V. Biržiškos indėlis ir į mokyklinės matematikos didaktiką. 
Kadangi Nepriklausomos Lietuvos gyvavimo pradžioje buvo itin aktu- 
ali neraštingumo likvidavimo problema, tai į jos sprendimą, greta kitų 
inteligentų patriotų, įsijungė ir V. Biržiška, 1920 m. išleidęs jo išverstą 
vokiečių autorių G. Fieber, A. Ber „Aritmetiką suaugusiems“. 1921 m., 
dar dirbdamas Vilniuje, jis buvo parengęs trigonometrijos vidurinei mo- 
kyklai rankraštį, bet 1922 m. per kratą jis buvo lenkų žandarų konfis- 
kuotas ir sunaikintas. Labai didelis V. Biržiškos nuopelnas mokyklai — 





Š Bernšteinas Sergejus Natanovičius (Bepiumein, 1880 03 05-1968 10 26) — rusų 


matematikas, vienas pirmųjų tikimybių teorijos aksiomų sistemų kūrėjų. 

Kolmogorovas Andrejus Nikolajevičius (Konuozopoe, 1903 04 23-1987 10 20) - rusų 
matematikas, šiuolaikinės tikimybių teorijos pagrindėjas. 
0 Banionis J. Matematinė mintis Lietuvoje. Vilnius, 2006. P. 34. 


III. Karybos darbų, kuriuose taikyta 
ika, : iai, jų darbų santraul 191 
matematika, autoriai, jų darbų santraukos 


Zigmo Balučio-Balevičiaus!! algebros, Kazio Klimavičiaus'? aritmetikos 





" Balutis-Balevičius Zigmas (1907 08 09 Lazdijų r., Leipalingyje - 1964 06 13 
Vilniuje). Mokėsi Kėdainių mokytojų seminarijoje, mokytojavo Utenos aps- 
krities pradžios mokyklose. Už antivalstybinę kairuolišką veiklą 1926-1928 m. 
kalėjo Varniuose, Telšiuose ir Kaune. Eksternu baigė mokytojų profesinės są- 
jungos suaugusiųjų gimnaziją Kaune, studijavo L(VD)U. 1933-1934 m. dir- 
bo vairuotojų profesinės sąjungos laikraščio „Lietuvos auto“ redaktoriumi. 
1934-1935 m. parašė ir išleido tuo metu vieną moderniausių Europoje 5 dalių 
(I-II d. su Antanu Busilu) algebros vadovėlį gimnazijoms (mokslinis redaktorius 
prof. Viktoras Biržiška). Vėliau dar išleido matematikos formulių rinkinį, du 
rinkinius straipsnių apie teisę. 1940 m. baigė Vilniaus universiteto Teisės fakul- 
tetą. 1940-1941 m. dirbo notaru Vilniuje, darbo liaudies komisariate, Kauno 
4-sios gimnazijos inspektoriumi. Fašistinės okupacijos metais kurį laiką slapstėsi, 
dalyvavo pasipriešinimo veikloje. 1944-1951 m. dirbo agentūroje ELTA, dėstė 
Vilniaus universiteto Teisės fakultete, buvo jo dekanas.1951-1953 m. kalintas 
Mordovijos lageriuose (buvo nuteistas 5 m., po Stalino mirties amnestuotas). 
Grįžęs į Lietuvą, ilgokai dirbo mažai apmokamą darbą: 1953-1958 m. — Respu- 
blikinėje profesinių sąjungų leidykloje, 1958-1961 m. - enciklopedijų redakci- 
joje. 1959 m. apgynė disertaciją teisės mokslų kandidato (dab. daktaro) laipsniui 
įgyti. Nuo 1961 m. iki mirties dirbo Lietuvos mokslų akademijos Ekonomikos 
instituto moksliniu bendradarbiu. 


LAJ: Ažubalis A. Iš Lietuvos matematinio švietimo praeities. Kaunas, 1993. 
P. 21-22; Iš Lietuvos matematinio švietimo praeities (2-as papild. leid.). Kaunas, 1997. 
P. 22; Matematika lietuviškoje mokykloje (XIX a. pr.-1940 m.). Vilnius, 1997. P. 297. 


"2 Klimavičius Kazys (1886 10 18 Alytaus aps., Simno vlsč., Krokininkų k. — 1972 02 16 
Alytuje). Baigęs Krokialaukio pradžios mokyklą, 1901-1908 m. tarnavo pašto įstaigose, 
mokėsi savarankiškai ir 1908 m. Marijampolės gimnazijoje išlaikė pradžios mokyklos 
mokytojo egzaminus ir iki 1910 m. mokytojavo Lenkijoje, 1910-1914 m. - Opšrūtuose 
(Vilkaviškio aps.) ir Liubave (Marijampolės aps.). Priklausė slaptai lietuvių mokytojų 
sąjungai, Lietuvos mokslo draugijai, platino lietuvišką spaudą. Per I pasaulinį karą buvo 
mobilizuotas į Rusijos kariuomenę. Nuo 1918 m. dirbo Krokininkų pradinės mokyklos 
mokytoju, įgijo progimnazijos mokytojo cenzą, buvo vienas iš Alytaus gimnazijos steigėjų, 
1919-1923 m. - jos direktorius, iki 1933 m. — mokytojas. Dėl kraštutinių kairiųjų 
pažiūrų išleistas į pensiją. 1919-1940 m. — Lietuvos mokytojų profsąjungos narys, 
1933-1936 m. — nuo jos atskilusios pedagoginės draugijos „Naujoji mokykla“ narys, 
jos žurnalo „Mokykla ir visuomenė“ atsakingasis redaktorius. 1940-1941 m. ir 
1944-1946 m. — Alytaus aps. Liaudies švietimo skyriaus vedėjas. Vokiečių okupacijos 
metais iš darbo atleistas, rėmė hitlerininkų persekiojamus žmones. 1946 m. atleistas 

teorijos ir A. Graželio“ trigonometrijos uždavinyno mokslinis redagavi- 
mas. Gyvendamas JAV, kaip estafetės lazdelę iš mirusio brolio Mykolo 
perėmė anksčiau mirusio brolio Vaclovo Biržiškos (1884-1956) pareng- 
tos knygos „Aleksandrynas“ II ir III dalių leidimą, bet III dalies leidi- 
nio ir pats nebesulaukė. Beje, šeimos tradicijų visi Biržiškos labai lai- 
kėsi. Mirus tėvui, o po to ir motinai, Viekšniuose, „Biržiškų namuose 
liko gyventi profesorių mylima auklė, ištikimoji Anusėlė (Ona Butkaitė, 
g. 1868), — rašo Viekšnių vaistininko dukra Zofija Aleksandravičiūtė- 
Navickienė. — Ji seniai buvo tapusi šeimos nariu. Metinių švenčių, o 
ypač vasaros atostogų metu, po motinos mirties į Viekšnius parvažiuo- 
davo profesoriai Mykolas, Vaclovas ir Viktoras su šeimomis. Ir visada 
pasisvečiuodavo pas Aleksandravičius. Jauniausias iš brolių Viktoras 
buvo linksmas, judrus, mėgdavo mudvi su drauge Danute paerzinti, net 
patampyti už kasų. Mes, paauglės, bėgdavome per kambarius, o jis — 
žilsterėjęs, barzdotas profesorius — mus gaudydavo!“ “. Pažymint didžiu- 
lį brolių profesorių Biržiškų indėlį į Lietuvos kultūrą, pagerbiant šviesų 
jų tėvo gydytojo Antano Biržiškos atminimą, 1990 m. Viekšniuose at- 
kurta Biržiškų memorialinė sodyba. Kažkodėl V. Biržiška nepateko į lei- 
dinį LKK. 


iš darbo už sovietinės valdžios persekiojamų žmonių rėmimą. 1946-1956 m. — 
Alytaus mokytojų seminarijos (pedagoginės mokyklos) direktorius, mokytojas. 
Nepriklausomojoje Lietuvoje paskelbė 3 matematikos didaktikos straipsnius. Parašė ir 
išleido knygas: „Dešimtainių logaritmų knygos penkiais dešimtainiais skaitmenimis“ 
(1930), „Galvosūkių pasaulis“ (1931), „Matematikos vadovėlis“ (3 d., 1933-1935), 
„Skaičiavimo uždavinynas“ (2 d., 1935), „Aritmetikos teorija“ (1937), „Geometrija“ 
(2 d., 1938-1939), „Aritmetika mokytojų reikalui“ (1941, su A. Juška), „Skaičiavimo 
uždavinynas“ (1942), „Skaičiuokim greit“ (1961). 


LAJ: Ažubalis A. Iš Lietuvos matematinio švietimo praeities. Kaunas, 1993. P. 61-62; 
Iš Lietuvos matematinio švietimo praeities (2-as papild. leid.). Kaunas, 1997. P. 65-66; 
Matematika lietuviškoje mokykloje (XIX a. pr.-1940 m.). Vilnius, 1997. P. 289; Kazio Klimavičiaus 
įnašas į lietuviškos mokyklos matematikos didaktiką // Mokslo ir technikos raida Lietuvoje. Vilnius, 
2006. P. 294—-203. 


5 Jokių biografinių A. Graželio duomenų rasti nepavyko. 
4 Aleksandravičiūtė-Navickienė Z. Vaistininkas iš pašaukimo Juozas Aleksandravičius 
(1896-1977) // Jų testamentai vykdomi. Vilnius, 2006. P. 119. 

LŠAJ: Ažubalis A. Ąžuolas tarp ąžuolų. Prof. Viktorui Biržiškai — 
110 // Lietuvos aidas, 1996 02 27; Jaunėlis profesorius // Žemaičių žemė, 
1996, Nr. 3; Iš Lietuvos matematinio švietimo praeities. Kaunas, 1993. 
P. 144-145; Iš Lietuvos matematinio švietimo praeities (2-as papild. leid.). 
Kaunas, 1997. P. 152-154; Mathematics in Lithuanian School (Beginning of 
XIX:h century-1940) II Revue Baltigue, 1996, Nr. 7; Matematika lietuviško- 
je mokykloje (XIX a. pr.-1940 m.). Vilnius, 1997. P. 291; Matematikai ikika- 
rinės Lietuvos kariuomenėje // Lietuvos matematikos rinkinys, 2002, Nr. 42; 
Matematikos mokymas lietuviškoje mokykloje (XIX a. pradžia-1940 m.) // 
Socialiniai mokslai. Edukologija, 1997, Nr. 3 (12); Žurnalas „Mūsų žinynas“ 
apie matematikos taikymus Lietuvos kariuomenėje 1922-1940 m.: autoriai ir 
jų straipsniai // Mokslo ir technikos raida/ Evoliution of science and techno- 
logy. 2011. Nr. 1; Biržiška M. Anuo metu Viekšniuose ir Šiauliuose. Kaunas, 
1938; http://Awapedia.mobi/lt/Viktoras Bir0oC596BEiV0C5V0A1ka; JAV lie- 
tuviai. T. 1. P. 131-132; LE. T. 3 ir 36; LTE. T. 2; LtE. T. 3; MLTE. T. 1; 
Pšibilskis V. B. Mykolas Biržiška. Vilnius, 2009; TLE. T. 1; VLE. T. 3. 


DS: 


Biržiška V. Tikimybių teorija ir jos vaidmuo artilerijai // MŽ, 1927, 
Nr. 37. P. 40-49, Nr. 38. P. 160-185. 

Pirmojoje straipsnio dalyje aptartos tuo metu priimtos pagrindinės 
tikimybių teorijos sąvokos ir tikimybių skaičiavimo būdai. Antrojoje 
straipsnio dalyje V. Biržiška parodo, kaip tikimybių teoriją pritaikyti ar- 
tilerijoje sviedinių nukrypimams (derivacijai) nustatyti. Plačiai naudoja- 
masi koordinačių transformavimo metodu, dvigubais ir trigubais inte- 
gralais, kombinatorika. Straipsnyje yra nuorodos į 7 rusiškus, 3 vokiš- 
kus, 1 anglišką ir 4 prancūziškus šaltinius. (A) 


BYTAUTAS PETRAS (1885 04 21 Kaune — ?), pulkininkas. Baigė 
Pskovo kadetų mokyklą, 1906 m. — Konstantino artilerijos mokyklą 
Peterburge, tarnavo 12 ir 29 artilerijos brigadose. Per I pasaulinį karą - RI 
kariuomenės karininkas. 1905 m. gavo paporučikio, 1908 m. - poručiko, 
1912 m. - štabskapitono, 1915 m. - kapitono laipsnius. 1914 m. kovo- 
jo Rytprūsiuose. Papulkininkis (1919). 1920 04 13 grįžo į Lietuvą, buvo 
mobilizuotas į Lietuvos kariuomenę ir buvo paskirtas į KM. 1920 04 28 

gavo majoro laipsnį. 1920 05 perkeltas į I artilerijos brigadą, 08 20 pa- 
skirtas 2 diviziono vadu. Dalyvavo kovose su lenkais, 1920 09 22 - 12 05 
buvo jų nelaisvėje. 1921 04 08 gavo pulkininko leitenanto laipsnį, 08 04 
paskirtas kariuomenės poligono viršininku, 1922 10 20 - artilerijos vir- 
šininku, 1924 03 13 — vėl poligono viršininku. 1925 05 15 gavo pul- 
kininko laipsnį. 1928 12 17 paskirtas VDAKK Arrilerijos skyriaus ins- 
pektoriumi, dėstė artilerijos techniką, taktiką, šaudymo teoriją, šaudy- 
mą poligone. Nuo 1931 05 — paskirtas VDAKK viršininko pavaduo- 
toju, 1933 08 01 — 1934 08 28 dėstė KM. 1934 08 28 išėjo į atsargą. 
Parašė kn. „Šaudymo taisyklės“ (1923), artilerijos vadovėlių (1925, 1927, 
1930), bendradarbiavo žurnale „Mūsų žinynas“. Lietuvoje apdovanotas 
Vytauto Didžiojo 3 laipsnio ordinu (1930), Lietuvos nepriklausomybės 
10-mečio medaliu (1928), Rusijoje apdovanotas Šv. Vladislovo 4 laipsnio 
ordinu su kardais ir kaspinu, Šv. Anos 2, 3 ir 4 laipsnių ordinais su kar- 
dais, 1812 m. atminimo medaliu, Romanovų dinastijos 300 m. viešpata- 
vimo sukakties medaliu. Likimas nežinomas. 


LAJ: LE. T. 2; LKK. T. 2; LtE. T. 3; VLE. T. 3. 


DSS: 
I. Bytautas P. Artilerijos vadovėlis. D. 1. Kaunas, 1925. 


Matematika vadovėlyje taikoma: 

p. 13 - sviedinio skersmeniui, pabūklų kalibrui apskaičiuoti (naudo- 
jamos proporcijos); 

p. 44 — „užtaisymo glaudumui“ paaiškinti; 
.45 — parako dujų spaudimo kreivėms; 
47 - paprastojo ir bedūmio parako spaudimo kreivėms; 
„51 — parako rūšiai parinkti; 
52-54 — sviedinio lėkimo greičiui apskaičiuoti; 
56-58 — sviedinio lėkimo trajektorijai apskaičiuoti; 
58-66 — sviedinio lėkimui ore paaiškinti; 
66-49 — priemonėms sviedinio lėkimo greičiui padidinti; 


gig tg ta S g 


„69-70 - sviedinio lėkimo trajektorijos savybėms paaiškinti; 

p. 70-73 - išaiškinti priemonėms trajektorijos pavidalui ore keisti; 

p. 73-75 - trijų pabūklų rūšių veikimui pagrįsti; 

p. 76-79 - įvairių veiksnių įtakos sviedinio lėkimo trajektorijos pa- 
vidalui paaiškinti; 

p. 79-80 - išvadoms apie išorinę balistiką (pradedant nuo p. 52) pa- 
grįsti; 

p. 81-91 - sviedinių išsisklaidymui apšaudomame plote paaiškinti; 

p. 151-152 - sviedinio kritimo kampo įtakai aptarti; 

p. 161-162, 166 - šrapnelinių sviedinių naudojimui išanalizuoti. (A) 


II. Bytautas B Artilerijos šaudymo vadovėlis. D. 2. Kaunas, 1930. 

Matematika šioje vadovėlio dalyje taikoma: 

p. 21-24, 35-37 — tiksliam įšaudymui pagrįsti; 

p. 98—101 - įvairioms pataisoms nustatyti; 

p. 103-118 — ugnies perkėlimui apskaičiuoti; 

p. 120-123 - šaudymui į taikinį optimizuoti; 

p. 162, 170-176, 179-180, 187-190, 195, 199, 200-208, 
209-230 — šaudymo rezultatų sekimo metodams pagrįsti; 

p. 265-267, 271 - artilerijos ugnies valdymui pagerinti; 

p. 288—-292 - šaudymo parengimo metodikai pagrįsti; 

p. 305-308 - grupės šaudymo pavyzdžiams pateikti ir jų optimalu- 
mui pagrįsti; 

p. 332—-342 - aviacijos ir artilerijos sąveikai — taikinių nurodymui ar- 
tilerijai metodams paaiškinti; 

p. 346-348, 353—355 - įšaudymui, kai padeda aviacija, optimizuoti; 

p. 367-383 - šaudymų efektyvumo fiksavimui, fiktyvių taikinių pa- 
rinkimui sąveikaujant su aviacija pagrįsti; 

p. 385—392 — įšaudymo parengimui ir jo vykdymui pagrįsti. 

Abiejose knygose remiamasi plokštumos geometrijos metodais (kam- 
pų matavimu, trikampių, lygiagretainių savybėmis), trigonometrija (tri- 
gonometrinių funkcijų savybėmis, trikampių sprendimu), proporcijo- 
mis, proporcingumo koeficientais, grafikų braižymu, įvairių kreivių sa- 
vybėmis. (A) 

BUIVIČIUS VYTAUTAS (1908 05 18 Vilkaviškio aps., Keturva- 
lakių vlsč., Kunigiškių k. - 1941 12 18 sušaudytas Gorkio (Žemutinio 
Naugardo) kalėjime Rusijoje), generalinio štabo majoras. 1927 m. bai- 
gė Vilkaviškio gimnaziją, 1929 m. - Lietuvos KM, 1937 m. - VDAKK 
generalinio štabo karininkų II laidą. Tarnavo 9-ajame pėstininkų pul- 
ke, šarvuočių rinktinėje, Kariuomenės štabe. Generalinio štabo majo- 
ras (1937). 1939 m. pradėjo dėstyti karinį rengimą VDU I kurso stu- 
dentams (daugiausia jo iniciatyva šis dalykas ir buvo įvestas). Išleido 
knygą „Karinis valstybės rengimas“ (1939, 2 leid. 1994). 1940 m. mir. 
V. Bulvičius buvo paskirtas į sovietinės 179 šaulių divizijos štabą Vilniuje. 
Čia buvo slaptojo Lietuvos aktyvistų fronto štabo narys, jo viršininkas. 
Už tai 1941 06 09 areštuotas ir po kelių mėnesių ilgų tardymų ir kan- 
kinimų 1941 11 26-27 nuteistas mirties bausme. Sušaudytas su savo 
pavaduotoju Juozu Kiliumi (1909 12 14-1941 12 18, gen. št. kpt.), 
Aleksandru Kamantausku (1906 08 04-1941 12 28, ats. jaun. ltn., 
advokatas, žurnalo „Darbas“ redaktorius) ir kitais. 1999 m. (po mirties) 
jam suteiktas kario savanorio titulas. Apdovanotas Gedimino 4 (1938), 
Vyčio Kryžiaus 1 laipsnio (1997, po mirties) ordinais". 


LAJ,: Jakimavičius E. Apie autorių // Bulvičius V. Karinis valstybės rengi- 
mas. Vilnius, 1994; LE. T. 36., T. 37; LKK. T. 2.; VLE. T. 2. 


DS: Bulvičius V. Karinis valstybės rengimas. Vilnius, 1994. 

Knygoje V. Bulvičius rašė: „reikia ne pinigų, ne naujos energijos pri- 
dėjimo, o tik suderinimo, tik supratimo vieni kitų. Švietimo ministeri- 
jai vis vien, ar matematikos uždaviniuose bus rašoma tradicinė formu- 
lė: „Kažkas pirko druskos, muilo ir žvakių“, ar bus pakeista tokiomis te- 
momis, kurios lies balistinius, aviacinius, nautinius'* duomenis. Kai ku- 
rių valstybių uždavinynuose uždaviniai ir sukombinuoti taip, kad moki- 
nys be jokių papildomų pastangų susipažįsta su kariuomenės organiza- 





5 Jakimavičius E. Apie autorių // Bulvičius V. Karinis valstybės rengimas. Vilnius, 
1994; LE. T. 36. P. 143, T. 37. P. 98; LKK. T. 2; VLE. T. 2. 


6 Jūreivystės (gr. nautės — irkluotojas) 

cija, su šaudybos, karo technikos dalykais. Kam būtinai šiam reikalui ei- 
kvoti brangų inteligento tikrosios karo tarnybos laiką, jei visa tai galima 
išmokti gimnazijos suole be atskiro energijos eikvojimo, tik sprendžiant 
paprastus matematikos uždavinius“ (p. 57). Toliau V. Bulvičius teigė, 
kad ir uždavinys mokiniui bus įdomesnis, jei vietoje klausimo „Kiek 
pirklys mokėjo už kilogramą cukraus ir kiek už kilogramą žvakių?“ jam 
teks atsakyti į klausimą „Kiek žmonių sudaro batalioną ir kiek kuopą?“. 
Pateikė ir daugiau galimų uždavinių klausimų: „Koks pradinis 75 mm 
patrankos sviedinio ir 8 mm kulkos greitis? Kokios yra priešo radijo sto- 
ties koordinatės, jei radijo pelengatorių rodmenys yra ...? Kiek divizijo- 
je yra haubicų ir kiek patrankų sviedinių? Kokiu azimutu turi skristi lėk- 
tuvas? Kiek reikia iššauti 155 mm sviedinių, kad į numatytąjį taikinį pa- 
taikytų 2 sviediniai? Kiek procentų kulkosvaidžio kulkų pataikys į taiki- 
nius? Kokiame aukštyje virš savųjų pėstininkų galvų lėks artilerijos svie- 
diniai? Iš kurio aukščio turi bombarduoti lėktuvai, kad į tiltą pataikytų 
4 bombos“ (p. 57-58). Tai įdomūs dabar itin propaguojamos tarpdaly- 
kinės mokymo integracijos pavyzdžiai. (A, P, T, Z) 


DAMBRAUSKAS VINCAS (1908 03 01 JAV —?), ats. jaunesnysis 
leitenantas. 1930 m. baigė Aukštesniosios technikos mokyklos Statybos 
skyrių, 1931 m. — KM (VI aspirantų laidą), LŠS I Kauno rinktinės na- 
trys. Dalyvavo LAF veikloje. Likimas nežinomas. 


LŠAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 3. 


DS: 

Dambrauskas V. Sunk. kulk. taktiškas panaudojimas // MŽ, 1939, 
Nr. 6-7 (172-173). P. 920-961. 

Straipsnyje aptariamas sunkiųjų kulkosvaidžių panaudojimas prieš- 
lėktuvinei gynybai. Matematinių metodų taikymas priešlėktuvinės ap- 
saugos tikslams aptartas p. 951-961 — kampų matavimas, trikampių sa- 
vybės, stereometrija, kreivių — apskritimo ir parabolės — savybės. (P) 

DAPKUS ANTANAS (1899 11 10 Šiaulių aps. Šiaulėnų vlsč. 
Žarnių k. - 1944 05 17 Lamos lageryje, Rusija), majoras. Mokėsi Šiaulių 
ir Jekaterinoslavo gimnazijose. 1921 m. baigė Lietuvos KM IV laidą, 
1923 m. eksternu — Marijampolės Rygiškių Jono gimnaziją, 1929 m. — 
VDAKK Artilerijos skyrių. Tarnaudamas Alytuje, Vilkaviškyje kartu dir- 
bo karinio rengimo instruktoriumi mokyklose. 1941 06 10 išsiųstas to- 
bulintis į E Dzeržinskio karo akademiją Maskvoje, 06 27 suimtas. 

Apdovanotas Lietuvos nepriklausomybės medaliu (1928), Vytauto 
Didžiojo 5 laipsnio ordinu (1930). 


LAJ: LKK. T. 3. 


DS: 

Dapkus A. Artilerijos panaudojimas kautynėse. Kaunas, 1937. 

"Tai karo mokyklos kariūnams skirta mokymo priemonė. Joje yra šiek 
tiek elementariosios matematikos taikymo, susijusio su artilerijos pozici- 
jų parinkimu ir šaudymu. Remiamasi P. Bytauto vadovėliais. (A) 


DRAUGELIS JURGIS (1908 04 22 Marijampolės aps., Višakio 
Rūdos vlsč., Jūrės k. — 1980 07 26 Kaune), kapitonas, karo lakūnas, 
1941 m. Birželio sukilimo dalyvis. 1926 m. įstojo į Lietuvos kariuomenę, 
buvo paskirtas į Kauno karo komendantūrą raštininku, 1929 m. įstojo 
į Karo aviacijos puskarininkių mokyklą, kurią baigęs gavo viršilos laips- 
nį ir buvo paskirtas į 3 eskadrilę lakūnu-žvalgu. 1932 m. eksternu baigė 
gimnaziją. 1933 m. buvo perkeltas į naikintuvų eskadrilę, 1934 09 15 
gavo jaunesniojo leitenanto, 1937 m. - leitenanto, 1939 m. - kapitono 
laipsnį. Prieš okupuojant Lietuvą, kpt. J. Draugelis buvo I naikintuvų 
eskadrilės grupės vadas. Sovietinėje kariuomenėje 1940 10 01 buvo pa- 
skirtas 7 naikintuvų eskadrilės vadu, 12 31 paleistas į atsargą. Įsidarbino 
Kauno aeroklube, 1941 04 tapo jo viršininko padėjėju, greitai — ir virši- 
ninku. 1941 06 01 perėjo į civilinę aviaciją - dirbo Kauno oro uosto la- 
kūnu. 1941 m. Birželio sukilime vadovavo Šančių metalo gamyklos su- 
kilėlių būriui. Visą karo laikotarpį dirbo „Sodybos“ bendrovėje. 1944 m. 

traukėsi su šeima į Vakarus, tačiau RA atkirto pasitraukimo kelią, tad grį- 
žo į Kauną. 1944 12 12 sovietinio saugumo J. Draugelis buvo suimtas, 
1945 05 14 karinio tribunolo nuteistas 10 m. lagerio. Nuo 1945 11 12 
kalėjo Pečioros lageriuose, Komijoje. 1954 04 09 buvo paleistas, grįžo 
į Kauną, 07 31 įsidarbino Kauno „Drobės“ fabrike. Nepriklausomybės 
metais J. Draugelis buvo apdovanotas DLk Gedimino 5 laipsnio ordinu 
(1938) ir Garbės ženklais: „Plieno sparnai“ (1936) ir Latvijos Aviacijos 
pulko (1937). 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 3. 


DS: 
Draugelis J. Naikintuvų veikimo sėkmingumo sąlygos // MŽ, 1935, 
Nr. 129. P. 521-533. 


Straipsnyje pabrėžiama, kad naikintuvų gimtinė — Prancūzija. 
Aptariama prancūzų ir vokiečių patirtis, tikslaus ir sėkmingo šaudymo 
veiksniai, jie iliustruojami matematiškai, pateikiamos įvairios formulės 
ir lentelės. Daug dėmesio skirta priešlėktuvinei gynybai. Straipsnyje nu- 
rodomi panaudoti 2 vokiški, 1 angliškas ir 2 rusiški šaltiniai. (Z) 


GABRIŪNAS KAZYS (1911 03 14 Pasvalyje - 1987 Kolumbijoje, 
Bogotoje), leitenantas, inžinierius. Studijavo radiotechniką Italijoje, dir- 
bo radijo išradėjo Guljelmo Markonio (Marconi, 1874-1937) įsteigtoje 
firmoje. Kolumbijos Bogotos universiteto Elektronikos katedros įkūrėjas 
ir vadovas, kurį laiką — universiteto rektorius. Po mirties urna su jo palai- 
kais 1988 m. parvežta į Biržus. Bogotos universitete įkurtas K. Gabriūno 
memorialinis muziejus-biblioteka. 


LŠAJ: Ažubalis A Žurnalas „Mūsų žinynas“ apie matematikos taikymus 
karo topografijoje: autoriai ir jų straipsniai (1922-1940 m.) // Lietuvos ma- 
tematikos rinkinys. 2011. Nr. 52; Žurnalas „Mūsų žinynas“ apie matemati- 

kos taikymus Lietuvos kariuomenėje 1922-1940 m.: autoriai ir jų straipsniai // 
Mokslo ir technikos raida/ Evoliution of science and technology. 2011. Nr. 1; 
LKK. P 3. 


DSS: 

I. Gabriūnas K. Atstumų matavimas radio bangų pagalba // MŽ, 
1935, Nr.124. P. 55-60. 

Straipsnyje atpasakojamas G. Fejardo (Fayard) straipsnis „Mėrhode 
de mesure de la vitesse de propagation des ondes Heriziennes et aplication 
a la Radiotėlėmėtrie“ („Herco" bangų sklidimo greičio matavimo me- 
todas ir jo pritaikymas radiotelemetrijoje“), paskelbtas žurnale „L onde 
eectrigue“ („Elektrinė banga“) 1934 m. Nr. 152-153. Aptarus bendruo- 
sius radijo bangų sklidimo klausimus, matavimų tikslumą, parodoma, 
kad taip labai patogu nustatyti bet kokio taško geografines koordina- 
tes. (T) 

II. Gabriūnas K. Priešlėktuvinių šaudymų įvertinimas // MŽ, 1940, 
Nr. 4. P 542-570. 

Straipsnyje pateikiamos JAV kariuomenėje sudarytos formulės ir len- 
telės priešlėktuvinių šaudymų iš sunkiųjų kulkosvaidžių ir vidutinio ka- 
libro pabūklų pratimams įvertinti. (Z) 


GRINCIUS JONAS (1910 02 05 Šiaulių aps., Lygumų mstl. — 
1998 09 11 Marijampolėje), kapitonas. Baigė Šiaulių gimnaziją, 
1931 10 24 - KM (XIII laidą), tarnavo Atskirojoje artilerijos grupėje, 
1934 11 23 gavo leitenanto laipsnį. 1935 10 15 baigė Karo aviacijos mo- 
kyklos karininkų kadro papildymo kursus (II laidą), buvo paskirtas tos 
mokyklos Mechanikų skyriaus komandos viršininku. 1937 12 31 jam 
buvo suteiktas I eilės karo lakūno vardas. 1938 m. baigė VDU Teisių fa- 
kultetą. 1938 11 23 gavo kapitono laipsnį, paskirtas 7 eskadrilės tech- 
nikos karininku, 1940 m. — eskadrilės vado pavaduotoju. 1940 11 01 
paleistas į atsargą, dirbo tabako fabrike Kaune. Karo metu gyveno 
Telšiuose. Po karo dirbo tarybinio ūkio buhalteriu, vėliau buvo gamtos 





" Hercas Heinrichas Rudolfas (Hertz, 1857 02 22 - 1894 01 01) - vokiečių fizikas. 

apsaugos darbuotojas Marijampolėje. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 3. 


DS: 
Grincius J. Šaudymas iš naikintuvo // MŽ, 1939, Nr. 12 (178). 
P 661-672. 


Straipsnyje aptariama kulkų trajektorija, skridimo aukščio ir greičio 
įtaka jai, taikinio vietos kampo įtaka, kulkų išsisėjimas, lėktuvo skridi- 
mas į taikinį, taikymas. Visa tai grindžiama elementariosios matemati- 
kos skaičiavimais. (Z) 


GRINIUS KAZYS (1899 09 08 Marijampolės aps., Pilviškių mstl. — 
1965 05 29 JAV, Vašingtone), gen. štabo pulkininkas. Gimė būsimo 
Lietuvos Respublikos prezidento Kazio Griniaus (1866-1950) šeimo- 
je. Mokėsi Marijampolėje, per I pasaulinį karą su tėvais pasitraukęs į 
Rusiją baigė Kislovodsko gimnaziją. Kadangi bolševikai žiauriai nu- 
kankino ir nužudė jo motiną Joaną Domininką Pavalkytę-Griniuvienę 
(1865-1918) ir seserį, savanoriu stojo į Baltąją gvardiją. Baltagvardiečių 
eilėse įnirtingai kovojo su bolševikais, už pasižymėjimą kautynėse gavo 
karininko laipsnį. Demobilizavęsis per Prancūziją grįžo į Lietuvą. 
1919 08 01 buvo mobilizuotas į Lietuvos kariuomenę, buvo paskirtas 
į Generalinį štabą. 1919 09 15 perkeltas į 1 raitelių pulką, 1919 12 14 
jam buvo suteiktas leitenanto laipsnis, 1920 10 05 — vyr. leitenanto. 
1921 01 25 perkeltas į I raitelių divizijos štabą, nuo 1921 05 20 laikinai 
ėjo štabo viršininko pareigas. 1921 11 07 pasiųstas mokytis į Prancūziją, 
Sen Siro KM. 1923 m. baigė šią mokyklą, grįžo į Lietuvą ir buvo paskir- 
tas į AKK. Štai kaip jį apibūdino vienas jo klausytojų AKK: „Aukštas, 
lieknas, gražios išvaizdos vyras — tikras kariškis — karininkas, puikiai be- 
sirengiąs, su kiek reformuotu prancūziško stiliaus švarku <...>. Puikus 
lektorius, ypač kai pripratome prie jo dėstymo, kalbos, kuri, bent pir- 

momis dienomis, kaip mums atrodė, per tirštai pasūdyta — „eventualiai, 
vadinasi...“ — žodelyčiais“'*. 1924 08 01 K. Grinius buvo pasiųstas mo- 
kytis į Belgijos generalinio štabo akademiją. 1925 05 15 jam buvo su- 
teiktas kapitono laipsnis. 1927 09 29 baigusiam akademiją K. Griniui 
buvo suteiktos generalinio štabo karininko teisės ir jis buvo paskirtas į 
Vyriausiojo štabo Operacijų skyrių. 1928 02 16 generalinio štabo majo- 
ras, 1929 11 23 - generalinio štabo pulkininkas leitenantas. 1932 11 25 
buvo paskirtas ypatingųjų reikalų karininku prie Vyriausiojo štabo pul- 
ko vado teisėmis, 1935 m. — gen. št. pulkininkas. 1935 08 29 K. Grinius 
buvo paskirtas III pėstininkų divizijos štabo viršininku, 1937 07 16 — 
Lietuvos karo atašė Vokietijoje. 1940 08 01, kaip nepaklusęs sovietinės 
karo vadovybės įsakymui grįžti į Lietuvą, buvo išbrauktas iš karininkų 
sąrašo. 1941 m. emigravo į JAV, apsigyveno Niujorke, įsteigė Amerikos 
lietuvių informacijos centrą. 1947-1951 m. dėstė Sirakūzų universitete, 
nuo 1951 m. dirbo „Amerikos balso“ radijuje Miunchene ir Vašingtone. 
Nepriklausomybės metais buvo apdovanotas Suomijos Baltosios rožės 
5 laipsnio (1925), DLk Gedimino 4 laipsnio (1929), Prancūzijos gar- 
bės legiono 4 laipsnio (1933) ir Vytauto Didžiojo 3 laipsnio (1938) 
ordinais, Lietuvos nepriklausomybės medaliu (1928). Išleido knygas: 
„Kavalerijos lauko tarnybos pagrindai“ (1930), „Pagrindiniai sprendi- 
mo būdai“ (1933). 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; JAV lietu- 
viai. T. 1; LKK. T. 3; VLE. T. 7. 


DS: 

Grinius K. Prancūzų mjr. Paillė metodas pritaikintas mūsų sunk. 
kulkosvaidžiams // MŽ, 1935, Nr. 120. P. 215-231, Nr. 122. P. 467— 
489. 


Straipsnyje rašoma apie prancūzų majoro Pejė (Pa///4) metodo pritai- 





!8 Baipšys S. Nuotykiai padangėje ir žemėje. Kaunas, 1995. P. 8. 

kymą Lietuvos kariuomenės sunkiųjų kulkosvaidžių dalyse. Pateikiama 
lentelė „Svarbesnieji 08 sunkaus kulkosvaidžio duomenys“, sudaryta re- 
miantis kampų matavimu. Apšaudomajam plotui apskaičiuoti rekomen- 
duojama formulė 

K= 1,6/tge, 

kur 1,6 — vidutinis žmogaus ūgis, c — kulkų kritimo kampas. 
Naudojamasi pataisų ir logaritmų lentele, remiamasi trikampių pana- 
šumu. Kita lentelė - „MG 08 kulkosvaidžių užtveriamosios ugnies duo- 
menys“, šaudymo efektyvumas skaičiuojamas taikant triskaitę ir daugia- 
skaitę taisykles. Kitoje straipsnio dalyje vėl pateiktos dvi lentelės sunkių- 
jų kulkosvaidžių ugnies patikimumui nustatyti. Vėl plačiai naudojama- 
si kampų skaičiavimu. Skaičiuojamos pataikymo tikimybės, ugnies tan- 
kis Straipsnio pirmosios dalies 2 puslapių faksimilės pateikiamos 1 prie- 


de. (P) 


JACKŪNAS JUOZAS (1906 06 01 Biržų aps., Saločių vlsč., 
Paškonių k. — 1975 05 21 Kaune), kapitonas. Baigė Panevėžio gimna- 
ziją, 1931 10 24 — KM (XIII laidą), tarnavo kulkosvaidžių daliniuose. 
1934 01 07 — 07 13 lankė karo aviacijos karininkų kursus. 1934 07 14 
už dalyvavimą voldemarininkų maište iš kursų pašalintas ir perkeltas į 
6 pėstininkų pulką. 1935 11 23 jam buvo suteiktas leitenanto laipsnis. 
1937 11 05 buvo perkeltas į Mažeikių apskrities karo komendantūrą, 
1938 11 23 —į 7 pėstininkų pulką ir paskirtas kuopos vadu. 1939 11 23 
J. Jackūnui buvo suteiktas kapitono laipsnis, jis buvo paskirtas pulko 
vado I adjutantu. Sovietizavus Lietuvos kariuomenę, jis buvo paskirtas 
RA 29 ŠTK 184 šaulių divizijos 297 šaulių pulko štabo viršininko pa- 
dėjėju. Kilus karui iš RA pasitraukė. 1941 11 08 ėmė eiti Geležinkelių 
apsaugos bataliono ūkio dalies viršininko pareigas, 1944 m. — VR 308 
Ukmergės bataliono kuopos vado. 1945-1947 m. dirbo Vieškūnų ban- 
dymų stoties buhalteriu, 1950-1951 m. — Vytėnų sodininkystės tarybi- 
nio ūkio darbininku. 1951 m. sovietinio saugumo areštuotas, ištremtas į 
Chabarovsko sritį. Grįžęs iš tremties dirbo Kauno muilo fabrike. 


LAJ: Ažubalis A. Žurnalas „Mūsų žinynas“ apie matematikos taikymus 

Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of. science and technology. 2011. Nr. 1; LKK. P 4. 


DS: 

Jackūnas J. Dėl trumpiausio šūvio radimo // MŽ, 1935, Nr. 129. 
P. 503-504. 

Straipsnyje analizuojamas sėkmingas sunkiųjų kulkosvaidžių panau- 
dojimas apšaudant priešo pozicijas panaudojant trikampių savybes. (P) 


JASULAITIS VINCAS (1898 09 24 Vilkaviškio aps. ir vlsč., 
Majoriškių k. - 1988 11 11 Kaune), pulkininkas. 1915-1917 m. mo- 
kėsi lietuvių gimnazijoje Voroneže, 1917-1918 m. — Marijampolės 
„Žiburio“ gimnazijoje. 1919 01 23 savanoriu įstojo į Lietuvos kariuo- 
menę, 1919 07 06 baigė KM I laidą, gavo karūžo laipsnį ir buvo pa- 
skirtas į artileriją. 1919 08 04-10 11 kovojo su bolševikais prie Salako, 
Turmanto ir Kalkūnų, 10 12-12 15 — su bermontininkais prie Daukčių, 
Varnėnų, Radviliškio, Jogėlaičių ir Šiaulių. 1920 04 11 buvo perkeltas į 
Kariuomenės teismą, 10 22 - į artileriją. Trumpam buvo grąžintas į teis- 
mą, paskui vėl tarnavo artilerijoje. 1925 08 08 baigė AKK Artilerijos 
skyrių (I laida). 1926 09 28 buvo išsiųstas į Fontenblo (Prancūzija) ar- 
tilerijos karo mokyklą, kurią baigė 1928 08 08. Grįžęs iš Prancūzijos 
vėl tarnavo artilerijoje. 1929 11 23 gavo majoro laipsnį. 1932 m. išlei- 
do knygą „Verdeno kautynės“. 1933 03 17 V. Jasulaičiui suteiktas pul- 
kininko leitenanto laipsnis. 1934 m. jis tobulinosi artilerijos balistikos 
kursuose Prancūzijoje. 1934 12 12 plk. ltn. V. Jasulaitis paskirtas 2 arti- 
lerijos pulko vadu, 1937 11 23 jam buvo suteiktas pulkininko laipsnis. 
SSRS okupuojant Lietuvą, 1940 06 27 buvo paskirtas 3 artilerijos pulko 
vadu, vėliau RA 29 ŠTK 184 šaulių divizijos artilerijos štabo viršininku. 
1941 06 13 plk. V. Jasulaitis buvo išsiųstas tobulintis į Dzeržinskio artile- 
rijos akademiją Maskvoje, 06 19 išsiųstas į Gorochoveco karinį poligoną 
(Ivanovo srityje). Kilus karui, 1941 06 28 naktį čekistų nuginkluotas, iš- 
vežtas į Gorkio kalėjimą, vėliau - į Lamos lagerį (Norilsko lagerių valdy- 
ba) Krasnojarsko krašte. 1941 11 21 Ypatingojo pasitarimo V. Jasulaitis 
nuteistas 10 m. kalėjimo. 1944 m. pervežtas į lagerį Norilske, vėliau — 

Čeliabinske, 1944 09 07 perkeltas į Mordovijos lagerius, kuriuose kalė- 
jo iki 1951 07 21, po to buvo ištremtas į „Dobrovoleco“ kolūkį Barabos 
stepėje, Novosibirsko srities Vengerovo rajone. Po Stalino mirties ir ape- 
liacijų 1956 07 iš tremties paleistas, 1957 03 01 SSRS gynybos ministro 
įsakymu atgaline data išleistas iš RA į atsargą. Dirbo Molupės plytinės 
statyboje (netoli Ariogalos), vėliau — Kauno autokelių valdyboje. 

Nepriklausomoje Lietuvoje V. Jasulaitis buvo apdovanotas Vyčio 
Kryžiaus 5 laipsnio (1920), DLk Gedimino 4 laipsnio (1928), Švedijos 
Kalavijo 5 laipsnio (1932), Vytauto Didžiojo 4 laipsnio (1936) ordinais 
bei Savanorių ir Lietuvos nepriklausomybės 10-mečio(1928), Latvijos 
išsivadavimo karo (1929) medaliais. 

V. Jasulaičio sūnus Vytautas Jasulaitis (1929-2003), technikos moks- 
lų daktaras, docentas, ilgai dėstė KPI, VGTU, aktyviai dalyvavo Sąjūdžio 
veikloje, 1993-1995 m. buvo Vilniaus miesto meras, Lietuvos kariuo- 
menės kūrėjų sąjungos vienas atkūrėjų, 1993-1994 m. jos centro valdy- 
bos pirmininkas, 1998-2003 m. Lietuvos kariuomenės karių, nukentė- 
jusių nuo sovietinio ir nacistinio genocido, artimųjų sąjungos pirminin- 
kas, buvo leidinio LKK vienas iniciatorių, jo 1-3 tomų vienas iš autorių 
ir redaktorių. Parašė atsiminimų knygą apie savo tėvą. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; Jasulaitis V. 
Lietuvos kariuomenės artilerijos pulkininkas Vincas Jasulaitis. Vilnius, 1998; 


LKK. T. 4; VLE. T. 8. 


DSS: 

I. Jasulaitis V. Artilerijos šaudymo klausimu // MŽ, 1937, Nr. 3 
(144). P. 263-273. 

Straipsnyje pateikiamos formulės artilerijos parengimo kovai laikui 
apskaičiuoti. (A) 

II. Jasulaitis V. Dėl artilerijos šaudymo rengimo // MŽ, 1935, 
Nr. 127. P. 273—-288. 

Analizuojamas prancūzų artilerijos majoro M. Vernu (Vernoux) šau- 
dymo rengimo metodas, pristatytas žurnale „Revue 4Artillerie“ (T. 113, 
sąs. 2). Aptarti klausimai: bendrosios šaudymo plotmės nustatymas, 
šaudymo rengimo tyrimas, pateikiamos atitinkamos pataisų lentelės. 
Remiamasi elementariąja matematika. (A) 

III. Jasulaitis V. Dėl prancūzų artilerijos topografinio paruošimo // 
MŽ, 1930, Nr. 61. P. 285-288. 

Straipsnyje atkreipiamas skaitytojų dėmesys į tai, kad Prancūzijos 
kariuomenėje daug daroma, kad artileristai būtų topografiškai pareng- 
ti. Prancūzijos kariuomenės artilerijos dalys padarė išvadas iš I pasau- 
linio karo klaidų. Visos jos aprūpintos stambaus mastelio žemėlapiais, 
šalyje yra tikslus trianguliacinis tinklas. Cituojamas generolas Morinas 
(Maurene): „Artilerininkas turi ne tik pažinti pabūklą ir su juo tiesiogiai 
susijusius mokslus, bet ir mokėti £ f074 (giliai — A. A.) astronomiją <...>. 
Jei 1914 — 1915 metais būtumėm turėję gerus žemėlapius, elektroakus- 
tinius aparatus <...> būtumėm visai kitaip kariavę“ (p. 288) — tai citata iš 
generolo kalbos, pasakytos Fontenblo artilerijos mokykloje. (A) 

IV. Jasulaitis V. Fiktyviojo šaudymo Baranovo aparatas // MŽ, 1929, 
Nr. 46. P. 111-116. 

Straipsnyje pristatomas Rusijos imperijos kariuomenės karininko 
Andrejaus Baranovo sukonstruotas aparatas, pagrįstas lygiagretainio sa- 
vybėmis ir naudojamas taikymui. (A) 

V. Jasulaitis V. Trumpųjų bazių metodas ir jo panaudojimas // MŽ, 
1936, Nr. 133. P. 329-338. 

Šiame straipsnyje trumpųjų bazių naudojimo metodas grindžiamas 
trigonometrinių trikampių sprendimu, logaritmavimu, taškų koordina- 
čių radimu ir jų transformavimu, žemėlapių naudojimu. (A) 

VI. Jasulaitis V. Zenitinės artilerijos šaudymo bruožai // MŽ, 1936, 
Nr. 130. P. 1-18. 

Straipsnyje aptariamos šaudymo pataisos, atliekamos naudojantis 
kampų matavimu, trikampių ir prizmių savybėmis, trigonometriniu tri- 
kampių sprendimu, trikampių panašumu, apskritimo ir elipsės savybė- 
mis. (Z) 

JURSKIS ALFONSAS (1894 08 04 Panevėžio apskr., Pumpėnų vlsč., 
Akmenytės vs. — 1966 07 31 JAV, Filadelfijoje), pulkininkas leitenantas, 
docentas. Jo mokslinimu, anksti mirus tėvui, rūpinosi didelis gamtos ir is- 
torijos mylėtojas dėdė kun. Petras Jurskis (1863-1914). Pradžioje mokėsi 
Papilėje, kur kunigavo dėdė, o baigęs liaudies mokyklą 1905-1912 m. mo- 
kėsi Mintaujos realinėje gimnazijoje, 1912-1916 m. - Sankt Peterburgo 
politechnikos institute. Baigęs studijas, 1916 m. baigė trumpalaikius ra- 
distų kursus ir iki 1919 m. dirbo radistu ledlaužyje Archangelsko uoste. 
Mokėjo anglų, lenkų, prancūzų ir rusų kalbas. 1919 m. grįžo į Lietuvą, 
įstojo į Lietuvos kariuomenės Elektrotechnikos batalioną laisvai sam- 
domu inžinieriumi. 1920 m. jam suteiktas karo valdininko statusas. 
1923-1924 m. studijavo ir baigė Ecole Superieure dElectricitė (Aukštąją 
elektrotechnikos mokyklą) Paryžiuje. Mokydamasis dirbo Eifelio bokš- 
to radijo stotyje. 1924-1940 m. dėstė radiotechniką, elektrotechni- 
ką, matematiką Aukštuosiuose karo technikos kursuose. 1925 05 — 
1930 m. — Kauno radijo stoties viršininkas, 1926 06 12 jam vadovau- 
jant ši stotis pradėjo transliacijas. 1926 m. A. Jurskiui suteiktas kapi- 
tono laipsnis. 1927-1929 m. jis buvo radijo tarybos sekretorius. Nuo 
1927 m. — LU dėstytojas, docentas, radiotechnikos katedros vedėjas, 
Technologijos fakulteto prodekanas. 1928 m. A. Jurskiui suteiktas ma- 
joro laipsnis. 1930 m. jis buvo paskirtas Aukštųjų karininkų didžiojo 
Lietuvos kunigaikščio Vytauto kursų Radijo kabineto vedėju. 1934 m. 
A. Jurskiui suteiktas pulkininko leitenanto laipsnis, 1935 m. jis buvo pa- 
skirtas Karo technikos valdymo Tyrimų komisijos nariu. Buvo apdova- 
notas: DLk Gedimino 4 laipsnio ordinu (1928) ir Lietuvos nepriklau- 
somybės 10-mečio medaliu (1928). Rašė „Bangų“ savaitraštyje (skyriaus 
„Radijo visiems“ vedėjas), paskelbė daug mokslinių straipsnių, išleido 
keletą knygų ir vadovėlių: „Kreipiamoji radiotelegrafija ir radiogonio- 
metrija“, „Akustika ir patalpų įgarsinimas“, „Mūsų galingoji radijo sto- 
tis“ (1926), „Radiotechnika. Pirmoji knyga. Radiotelegrafija“ (1927). 
Įkūrė Lietuvos karių ir civilių radijo mėgėjų draugijas, joms vadova- 
vo. Buvo Lietuvos Jūrininkų sąjungos valdybos sekretorius. 1940 10 03 
A. Jurskis buvo paskirtas RA pėstininkų karo mokyklos dėstytoju, tačiau 
jau 12 11 buvo iš tų pareigų atleistas. 1944 m. pasitraukė į Vokietiją, gy- 

veno Augsburge, buvo Haunšteteno pabėgėlių stovyklos švietimo vado- 
vu, dėstė Niurtingeno aukštesniojoje technikos mokykloje. 1949 m. at- 
vyko į JAV, gyveno Filadelfijoje. Iki 1960 m. dėstė Templo universiteto 
Technikos institute. Buvo Lietuvos karių veteranų sąjungos „Ramovė“ 
skyriaus vicepirmininkas, Didžiosios Britanijos, JAV ir Prancūzijos radi- 
jo organizacijų narys. Bendradarbiavo LE. A. Jurskis buvo linkęs į filo- 
sofiją, buvo idealistas, estetas, domėjosi liaudies menu, pats piešė ir tapė. 
Savo idealu, kelrodžiu laikė J. Tumą-Vaižgantą. Gimtojo viensėdžio vie- 
toje 1989 m. pastatytas tautodailininko Jono Matulio sukurtas pamin- 
klas. 

A. Jurskis buvo vedęs Oną Tallat-Kelpšaitę (mirė 1993 m.), kilusią 
iš Žemaitijos, iš netoli Medvėgalio kalvos stovinčio Karužiškės viensė- 
džio, kurį paveldėjo ir tvarko Jurskių dukra Snieguolė Jurskytė, grįžusi 
iš Filadelfijos, kurioje pragyveno 55 metus, į gimtąjį Kauną, kurį paliko 
būdama 12 m. Kaip didžiausią turtą ji parsigabeno tėvo archyvą, jo kny- 
gas, paveikslus, visa tai ji nori sutvarkyti, naujam gyvenimui prikelti savo 
tėvo mintis. „Tėvelis vis kartodavo: „iš Lietuvos pasitraukėme todėl, kad 
išliktume, o išlikti būtina tam, kad sugrįžtume. Galbūt mes nesulauk- 
sime, bet sovietų valstybė susprogs iš vidaus, ir jūs galėsite grįžti į laisvą 
Lietuvą“. - Tuomet tai buvo pranašiški žodžiai, bet jie išsipildė“, — teigia 
S. Jurskytė"?. Dukros rūpesčiu A. Jurskio ir jo žmonos palaikai 2012 m. 
rugpjūčio 4 d. perlaidoti Karužiškėje. 


LAJ: Ažubalis A. A. Jurskis — Kauno radijo stoties įkūrėjas // Mūsų res- 
publika. 2014 08 01-07; Žurnalas „Mūsų žinynas“ apie matematikos taiky- 
mus karo topografijoje: autoriai ir jų straipsniai (1922-1940 m.) // Lietuvos 
matematikos rinkinys. 2011. Nr. 52; Žurnalas „Mūsų žinynas“ apie matema- 
tikos taikymus Lietuvos kariuomenėje 1922-1940 m.: autoriai ir jų straips- 
niai // Mokslo ir technikos raida/ Evoliution of science and technology. 2011. 
Nr. 1; JAV lietuviai. T. 1; Kur Įstras pievomis virvena. Panevėžys, 2010. 
P. 56-57, Lapėnaitė-Daunaravičienė S. Jurskiai ir Lapėnai // Ant tėviškės 


slenksčio. Vilnius, 2008. P. 62-75; LE. T. 10, T. 36; LKK. T. 4; VLE. T. 9. 





P Lapėnaitė-Daunaravičienė S. Jurskiai ir Lapėnai // Ant tėviškės slenksčio. Vilnius, 


2008. P. 66. 

DSS: 

I. Jurskis A. Kreipiamoji radiotelegrafija ir radiogoniometrija // MŽ, 
1925, Nr. 22. P 77-91. 

Jau pradėdamas savo veiklą Kauno radijo stotyje, autorius siūlė pri- 
taikyti karo topografijoje kreipiamąją radiotelegrafiją ir radiogoniome- 
triją — radijo pelengavimą. Straipsnyje rašoma: „Kreipiamasis telegrafa- 
vimas ir radiogoniometrija leidžia orientuotis paklydusiam jūrose laivui. 
Taip pat lygiai ir aeroplanui — nematant žemės pasiekti skirtąjį punktą“ 
(p. 78). Aptartos laužta, Belinio-Tosio (Be/lini- Tosi)??, rėminė, Blondelio 
(Blondel)?' antenos, jų fizikinis ir matematinis pagaminimo ir veikimo 
aparatas. (T) 

II. Jurskis A. Radiogoniometrijos praktika // MŽ, 1933, Nr. 100. 
P. 46-55. 

Straipsnyje aptarta tuometė radiolokacija, pateikti matematinis ir fi- 
zikinis jos modeliai. (T) 


KASPERAS (KASPERAVIČIUS) JUOZAS (1912 07 17 Raseinių 
aps., Jurbarko vlsė., Jokūbaičių k. - 1947 04 12 prie Batakių mstl.), 
pulkininkas (1998 05 19, po mirties), karo lakūnas, Lietuvos parti- 
zanas, žuvęs mūšyje su NKVD daliniais. Baigė Jurbarko gimnaziją, o 
1935 09 15 — KM (XVII laidą), buvo paskirtas į Priešlėktuvinės ar- 
tilerijos rinktinę. 1936 05 paskirtas 2 zenitinės baterijos būrio vadu, 
1937 10 07 gavo leitenanto laipsnį. 1937 12 31 baigė Karo aviacijos 
mokyklą ir jam buvo suteiktas II eilės karo lakūno laipsnis. Buvo pa- 
skirtas į 6 eskadrilę Pajuostėje, šalia Panevėžio. 1940 m. spalio mėnesį 
buvo paskirtas RA 29 ŠTK atskirosios aviaeskadrilės vyresniuoju lakū- 
nu-žvalgu. Iš viso skraidė 336 val. Patekęs į vokiečių nelaisvę, buvo lai- 
komas belaisvių stovyklose Kėdainiuose, Rytprūsiuose, Austrijoje. 1941 
10 paleistas, įsidarbino Subačiaus miestelyje (Panevėžio aps.) koope- 
ratyvo pirmininku. 1944 m. su šeima persikėlė į tėviškę ir greitai su 





20 Belinis Etorė (Bellini, 1876 04 13 — 1943), Frankas Tosis (Tosi, 1850 04 21 — 
1898 11 25) - italų inžinieriai. 
2! Blondelis Andrė (Blondel, 1863-1938) — prancūzų inžinierius, fizikas. 

broliu Antanu buvo suimtas sovietinio saugumo. Vežant į Raseinius, 
brolis buvo nušautas, o J. Kasperas — sužeistas. Buvo gydomas ir sau- 
gomas karo ligoninėje Biliūnų kaime. 1945 07 09 J. Čeponio vado- 
vaujamų partizanų buvo išlaisvintas, įstojo į Pavidaujo partizanų būrį, 
vėliau tapo Lydžio rinktinės štabo operatyvinio skyriaus viršininku. 
1946 09 12, įkūrus Jungtinę Kęstučio partizanų apygardą, leitenan- 
tas J. Kasperas tapo jos vadu (slap. Augis, Šilas, Visvydas). Išdavus apy- 
gardos štabo buvimo vietą Juknos sodyboje prie Batakių miestelio su 
adjutantu A. Biliūnu (slap. Džiugas) buvo apsupti ir susprogdinti me- 
tus granatą. 1949 02 12 J. Kasperas buvo paskelbtas laisvės kovoto- 
ju karžygiu (po mirties), 1997 11 22 - kariu savanoriu (po mirties). 
Plk. J. Kaspero apdovanojimai: Vytauto Didžiojo ordino 3 laipsnio 
medalis (1934), Laisvės kovų kryžius su kardais (1949, po mirties), 
Politinių kalinių sąjungos „Pasipriešinimo dalyvio kryžius“ (1995, po 
mirties), Vyčio Kryžiaus 1 laipsnio ordinas (1997, po mirties). 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai / Mokslo ir 
technikos raida/ Evoliution of science and technology. 2011. Nr. 1; LKK. T. 4. 


DS: 

Kasperas J. Žemės taikinių puolimas smingant // MŽ, 1940, 
Nr. 1 (179). P 91-99, 

Straipsnyje remiamasi Italijos ir Etiopijos, Ispanijos pilietinio ir 
Kinijos ir Japonijos karų patyrtimi, pateikiama šaudymo smingant lai- 
ko skaičiavimo formulė, matematiškai analizuojamos pataikymo galimy- 


bės, aptariami bombardavimo būdai, apsauga nuo priešlėktuvinės artile- 
rijos. (Z) 


KAZĖNAS KESTUTIS JUOZAS (1915 05 30 Utenos aps. (dab. 
Molėtų r.) Alantos mstl. - 1940 06 25 už Adutiškio), jaunesnysis lei- 
tenantas. Baigė Ukmergės gimnaziją, 1938 05 12 — KM (XIX laidą), 
tarnavo 1 artilerijos pulke Panevėžyje. Sovietams okupuojant Lietuvą, 
buvo šio pulko II grupės ryšių karininkas. 1910 10 03 paskirtas RA 29 

ŠTK 179 šaulių divizijos lengvosios artilerijos pulko diviziono ryšių vir- 
šininku. Sušaudytas raudonarmiečių traukiantis nuo vokiečių Lietuvos 
ir Baltarusijos pasienyje. Palaidotas Adutiškyje, Švenčionių r. Apie tai 
pavyko aptikti tokios informacijos: „1941 m. birželio 26-27 dieno- 
mis Adutiškio valsčiuje <...>, sukilę ir pasipriešinę enkavedistams, žuvo 
kariai: LAF narys ltn. Petras Gavulis (618 AP); ltn. Kęstutis Kazėnas 
(618 AP), <...> psk. Viktoras Bitaravičius (618 AP). Jų kapavietės 
nežinomos“. Kitoje cituojamos knygos vietoje rašoma: „Lietuvos ka- 
riuomenės kariai 1941 m. sukilėliai: ltn. P. Gavulis, ltn. K. Kazėnas, 
ltn. J. Navikevičius, j. psk. V. Bitaravičius (Adutiškio kapinės; šių ka- 
rių, žuvusių 1941 m. birželio 24—27 d. Adutiškio apylinkėje kautynėse 
su NKVD <...> atminimas pažymėtas koplytėlės atminimo lentoje“??, 
koplytėlė pastatyta Atgimimo metais Adutiškio kapinėse. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo 
ir technikos raida/ Evoliution of science and technology. 2011. Nr. 1; LKK. 
T. 4. 


DS: 

Kazėnas K. Tiesiakampio tinklelio metodas // MŽ, 1939, 
Nr. 12 (178). P 767-771. 

Autorius kritikavo plk. Petro Bytauto „Artilerijos šaudymo vadovėly- 
je“ (T. 2, 1930) p. 218 — 221 pateiktą metodą pataisoms dėl krypties ir 
atstumo matavimų skaičiuoti ir pateikė savo metodą. (A) 


KOLUPAILA STEPONAS (1892 09 14 Latvijoje, Daugpilio aps. 
Tuminiškių dv. - 1964 04 09 JAV, Indianos valst., Saut Bendo mst.), 
Lietuvos MA tikrasis narys, technikos mokslų dr., profesorius. 1915 m. 
baigė Maskvos matavimų institutą, iki 1918 m. studijavo Maskvos žemės 
ūkio akademijos inžinerijos skyriuje. Nuo 1917 m. buvo Maskvos mata- 





2 Adutiškio kraštas. Vilnius, 2003. P. 134. 
2 Ten par. P. 453-454, 

vimų instituto dėstytojas, profesorius (1919). Nors labai silpnai mokė- 
jo lietuvių kalbą, jautėsi esąs lietuvis. 1921 m. atvyko į Lietuvą, pradė- 
jo dirbti Dotnuvos vidurinėje žemės ūkio ir miškų mokykloje, taip pat 
Kauno aukštesniojoje technikos mokykloje. Greitai puikiai išmoko lie- 
tuviškai kalbėti ir rašyti. Nuo 1922 m. dėstė L(VD)U. Nuo 1923 m. - 
docentas, nuo 1926 m. — ekstraordinarinis, nuo 1940 m. - ordinarinis 
profesorius. 1923 m. S. Kolupaila įsteigė Plentų ir vandens kelių valdy- 
bos hidrometrinį biurą ir jam vadovavo. 1935-1940 m. buvo Lietuvos 
energijos komiteto vandens jėgų skyriaus vedėjas. 1941 m. už darbus 
gavo technikos mokslų daktaro laipsnį ir buvo išrinktas Lietuvos MA ti- 
kruoju nariu. 

Mokslinę veiklą S. Kolupaila pradėjo dar Maskvoje. 1918 m. išleido 
„Hidrometriją“ — pirmąjį šios mokslo srities veikalą rusų kalba. Lietuvoje 
iki 1944 m. paskelbė 96 veikalus ir mokslinius straipsnius hidrologijos 
klausimais (daugiausia apie Lietuvos upių hidrometriją). Pasiūlė formu- 
lę maksimaliems upių debitams ir naują metodą upių žiemos debitams 
skaičiuoti. Formulė ir metodas plačiai paplito pasaulyje. S. Kolupaila pa- 
dėjo gerus pagrindus Lietuvos upių hidrologiniams tyrimams. Dalyvavo 
mokslinėse hidrologų konferencijose, skaitė pranešimus Rygoje (1926), 
Taline (1928), Varšuvoje (1930), Leningrade (1933), Helsinkyje (1936), 
Berlyne (1938). S. Kolupaila buvo didelis vandens turizmo, baidarių 
sporto entuziastas, vadovavo daugeliui turistinių žygių su baidarėmis 
Lietuvos upėmis ir ežerais. Išleido keletą knygų, kuriose detaliai aprašė 
daugelį Lietuvos upių, jų pakrantes. Knygas ir straipsnius gausiai ilius- 
travo savo padarytomis nuotraukomis. Buvo didelis mėgėjiškos foto- 
grafijos entuziastas, fotomėgėjų judėjimo Lietuvoje vienas pradininkų 
ir veiklos organizatorių. 1944 m. pasitraukė į Vakarus. 1948-1963 m. 
profesoriavo Notr Damo universitete (JAV). 

S. Kolupaila vienas pirmųjų Lietuvoje ėmė propaguoti logaritminę 
liniuotę. 1932 m. išleido knygą „Logaritminė linijuotė“. 


LAJ: Ažubalis A. Iš Lietuvos matematinio švietimo praeities. Kaunas, 1997. 
P. 168-169; Keli logaritminės liniuotės dešimtmečiai Lietuvoje // Mokslo ir 
technikos raida Lietuvoje. Vilnius: Technika, 2002. P. 19-23; Matematika lie- 

tuviškoje mokykloje (XIX a. pr.-1940 m.). Vilnius, 1997. P. 299; Pristatęs 
Lietuvai logaritminę liniuotę // Matematika ir mokykla, 2002, Nr. 3; Žurnalas 
„Mūsų žinynas“ apie matematikos taikymus karo topografijoje: autoriai ir jų 
straipsniai (1922-1940 m.) // Lietuvos matematikos rinkinys. 2011. Nr. 52; 
Žurnalas „Mūsų žinynas“ apie matematikos taikymus Lietuvos kariuomenėje 
1922-1940 m.: autoriai ir jų straipsniai // Mokslo ir technikos raida/ Evoliution 
of science and technology. 2011. Nr. 1; Gimbutas J. Steponas Kolupaila. 
Chicago, 1974; JAV lietuviai. T. 1; LE. T. 12 ir 37; LTE. T. 5; MLTE. T. 2; 
TLE. T. 2; VLE. T. 10. 


DSS: 

I. Kolupaila S. Apie upių ilgį ir jų matavimus // MŽ, 1935, Nr. 125. 
P. 127-148. 

Pateikta daug istorinių žinių apie Nemuno ir Neries ilgių matavimus, 
visų bent kiek žymesnių Lietuvos upių ilgiai, aprašyta jų matavimo me- 
todika ir eiga. (T) 

II. Kolupaila S. Lietuvos ir kaimynų žemėlapiai // MŽ, 1931, 
Nr. 71. B 81-97. 

Aptaręs klausimą, kokie žemėlapiai būtini, Lietuvos kariuomenės 
Karo topografijos skyriaus nuveiktus darbus šioje srityje, autorius patei- 
kė kaimyninių šalių Latvijos, Estijos, Lenkijos ir Rusijos atliktus žemė- 
lapių rengimo darbus. Straipsnio skyrelyje „Pasaulio tarptautinis žemė- 
lapis“ S. Kolupaila aptarė tuo metu rengtą pasaulio atlasą, kurio maste- 
lis 1:1 000 000 buvo priimtas tarptautiniuose pasitarimuose Londone 
(1909) ir Paryžiuje (1913). Darbus pradėti sutrukdė I pasaulinis karas, 
tačiau centrinė komisija, kuri buvo sudaryta minėtuose pasitarimuose 
ir kurios būstinė buvo Sautamptone (Anglija) tą darbą „judino“. Deja, 
kadangi Lietuva prieš I pasaulinį karą kaip valstybė neegzistavo, tai ats- 
kiro lapo negavo: „Jos teritorija įeina į keturis lapus, kurių ribos su- 
daro 569 žiemių platumo paralelės lankas (kryptis: Šventosios uostas — 
Telšiai - Joniškis - Obeliai) ir 249 geogr. Ilgumo nuo Grinvičiaus meri- 
diano (kryptis, maždaug, Žeimelis — Linkuva — Kėdainiai — Panemunė — 
Alytus — Druskininkai)“ (p. 90). Pirmasis lapas, „Žiemių rytų lapas, pa- 
vadintas Stock h o I m, N. 0-34 pavestas leisti Švedijai <...>, išleis- 


MATEMATIKOS TAIKYMAS 
214 LIETUVOS KARIUOMENĖJE 1918-1940 M. 


tas“ (p. 90). Į jį, anot. S. Kolupailos įeina „žiemių vakarų Lietuvos da- 
lis“. „Žiemių vakarų lapas, pavadintas R i g a N. 0-35 numatytas išleis- 
ti Latvijos kartu su Estija, bet apie jo likimą per paskutiniuosius metus 
nieko tikro nesužinojau“ (p. 90). Į šį lapą turėjo pakliūti Lietuvos šiaurės 
rytinė dalis. Lietuvos „Pietų vakarų“ dalį atvaizdavo 1926 m. pasirodęs 
„Pietų vakarų lapas <...> W ars za w a N.-34, karo geografijos institu- 
to <...> Varšuvoje išleistas. Į lapą įeina <...> ir Lietuvos dalis - Žemaitija, 
Klaipėdos kraštas ir Suvalkija“ (p. 91). „Ketvirtas <...> lapas Vilnius 
N.-35 pavestas leisti Lenkijai“ (p. 94). Į jį turėjo įeiti Lietuvos pietryčiai. 
Tuo metu tas lapas išleistas dar nebuvo. Skyrelyje „Slapti ar vieši žemė- 
lapiai?“ S. Kolupaila peikė Sovietinę Rusiją, „kur ypatingai bijoma špi- 
onažo, paskelbti slaptais visi bet ko verti žemėlapiai“ (p. 95). Jos pavyz- 
džiu, deja, sekė ir kaimynė Latvija. Lietuva tuo metu sekė Vokietija, ku- 
rioje bet kokie žemėlapiai buvo vieši, juos galėjai nusipirkti bet kuriame 
knygyne. Tai, anot S. Kolupailos, - labai pažangu, nes žemėlapis — svar- 
bus žmonijos kultūros komponentas. Deja, S. Kolupailos aptartam atla- 
sui trukdė pasirodyti ir II pasaulinis karas. Jis buvo išleistas tik gerokai 


po jo: „Atlas of the World“ (5 t., 1955-1959). (T) 


KRIKŠČIŪNAS ANTANAS (1891 06 06 Marijampolės aps., 
Prienų vlsč., Ašmintos k. —- 1942 04 12 Kaune), pulkininkas, techni- 
kos mokslų daktaras, docentas. Matematiko, mokyklų direktoriaus 
Mato Krikščiūno (1886-1964) brolis“. 1910 m. baigė Marijampolės 
gimnaziją, 1915 m. — Maskvos geodezijos institutą. Mobilizuotas į 
Rusijos kariuomenę, 1917 09 01 baigė praporščikų mokyklą prie karo 
topografijos mokyklos, dirbo karo topografu įvairiose Rusijos vietose. 
1921 05 09 A. Krikščiūnas buvo mobilizuotas į Lietuvos kariuomenę, 
paskirtas Geležinkelių bataliono eksploatacijos komandos viršininku, 
netrukus — Užsienio reikalų ministerijos komisijos sienos su Latvija de- 
markacijos nariu. 1922 10 11 A. Krikščiūnas perkeltas į Generalinį ka- 
riuomenės štabą, II (Operacijų) skyrių, kur organizavo Topografijos dalį 





2 Ažubalis A. Pedagogas Matas Krikščiūnas // Mokslo ir technikos raida Lietuvoje. Vil- 
nius: Technika, 2009. P. 13-18. 

ir buvo paskirtas jos vadu (po reorganizacijos 1929 03 01 tapo Karo 
topografijos skyriaus viršininku ir juo buvo iki sovietinės okupacijos). 
1923 03 17 gavo vyr. leitenanto, 05 18 — kapitono laipsnį. 1925 m. 
kpt. A. Krikščiūnas atstovavo Lietuvai Berlyne derybose su Vokietija 
dėl Klaipėdos krašto sienos nustatymo, dalyvavo ją demarkuojant. 
1931 06 12 A. Krikščiūnas tapo pulkininku leitenantu, 1935 10 23 — 
pulkininku. 1939-1940 m. dalyvavo demarkuojant Lietuvos - SSRS sie- 
ną. Buvo Tarptautinės geodezijos sąjungos narys. Knygos „Topografija“ 
(1931) ir topografijos vadovėlio (1934) autorius, šio dalyko dėstytojas 
KM ir VDAKK. 1940 10 09 plk. A. Krikščiūnas iš karo tarnybos atleis- 
tas, buvo paskirtas Kauno aukštesniosios technikos mokyklos direkto- 
rium, kartu nuo 1940 10 11 tapo VDU Statybos fakulteto vyr. asistentu. 
1940 12 01 VDU Statybos fakulteto taryba už darbų visumą jam sutei- 
kė daktaro laipsnį, nuo 1941 03 14 - docento vardą. Plk. A. Krikščiūno 
apdovanojimai: DLk Gedimino 2 (1928) ir 4 laipsnio (1939),Vytauto 
Didžiojo 4 laipsnio (1930), Suomijos Baltosios rožės 4 laipsnio (1931) 
ordinai, Lietuvos nepriklausomybės 10-mečio (1928) ir Latvijos išsiva- 
davimo karo 10-mečio (1929). A. Krikščiūno sūnus Jurgis Krikščiūnas 
(1919 09 14 - 1949 12 15 Šlynakiemio k., Punsko vlsč., partizaninėje 
kovoje, po mirties jam suteiktas plk. ltn. laipsnis), Lietuvos kariuomenės 
karininkas, pasirinko partizano kelią. Kartu su Juozu Lukša-Skirmantu 
(1921 08 10 - 1951 09 04 Pabartupio k., Garliavos vlsč., partizanas, po 
mirties jam suteiktas mjr. laipsnis) buvo prasiveržęs į Vakarus, ten atli- 
ko pasiuntinio misiją ir vėl grįžo tęsti kovos. J. Krikščiūnas — partizanas 
Rimvydas - garbingai krito kovoje. 1998 05 13 po mirties jam buvo su- 
teiktas pulkininko leitenanto laipsnis. 


LAJ: Ažubalis A. Žurnalas „Mūsų žinynas“ apie matematikos taikymus karo 
topografijoje: autoriai ir jų straipsniai (1922-1940 m.) // Lietuvos matematikos 
rinkinys. 2011. Nr. 52; Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 4. 

DSS: 

I. Krikščiūnas A. Kartografijos įstaigų organizacija kai kuriose 
Europos valstybėse ir pas mus // MŽ, 1926, Nr. 29. P. 289-294. 

Straipsnyje autorius aptarė kartografijos įstaigų veiklą kai kuriose 
Europos valstybėse (Italijoje, Austrijoje, Prancūzijoje, Čekoslovakijoje, 
Lenkijoje, Latvijoje) ir Lietuvoje. Lietuvoje tuo metu tais darbais rūpi- 
nosi KAM Topografijos dalis, ŽŪM Matavimo ir Miškų departamentai 
(dalijo dvarų žemę, bet senais, iš carinės Rusijos paveldėtais metodais) 
ir Susisiekimo ministerija (atliko geometrinius niveliavimo darbus kelių 
tiesimo ir remonto srityje). Darbai tarp visų trijų ministerijų nebuvo ko- 
ordinuojami. Lygindamas su aptartomis Europos šalimis, A. Krikščiūnas 
rašė, kad „Šioje srityje Lietuva yra nelaimingiausia iš visų minėtų valsty- 
bių, nes neturi savo specialistų. Neteko man K. A. M. matyti dargi tin- 
kamo braižytojo“ (p. 294). Iškėlė artimiausius KAM Topografijos dalies 
tikslus: 1) tiksli Lietuvos trianguliacija; 2) menzulinė nuotrauka 1:10 
000 masteliu; 3) senų rusiškų žemėlapių rekognoskuotė Lietuvos žemė- 
lapiui masteliu 1:10 000. (T) 

Il. Krikščiūnas A. Lietuvos nuotraukų ir kartografijos istorija // MŽ, 
1928, nr. 40, p. 2-19, nr. 41, p. 125-142. 

Straipsnyje A. Krikščiūnas aptarė Lietuvos geodezinių nuotraukų 
ir kartografijos istoriją, lietuviškus žemėlapius: a) 1901 m. išspausdin- 
tą Antano Macijausko (1874-1950); b) 1911 m. išspausdintą „Lietuvos 
ūkininko“, kurio autorius — inž. Valerijonas Verbickas (1885-1979); 
c) 1915 m. išleistą Broniaus Kazio Balučio (1880-1967) Suvalkijos že- 
mėlapį; d) 1924 m. išspausdintą Povilo Matulionio (1860-1932); e) 
„Varėnos artilerijos poligono“ (1925). Džiaugėsi pirmaisiais laimėji- 
mais: „Karininkai moka lauko darbus dirbti, dalis karininkų pradeda ge- 
rai braižyti ir atsiranda tam tikra viltis, kad darbai eis ir seksis <...>. Kad 
sėkmingai plėtotųsi topografijos darbai, reikia susirūpinti naujais trian- 
guliacijos darbais. Pirmi kr. aps. m-jos bandymai nesėkmingi: maža pri- 
tarimo. Šiam reikalui padeda Pabaltės geodezinė komisija: Lietuva negali 
trukdyti tarptautinio darbo, ji įėjo į komisiją ir apsiėmė vykdyti tam ti- 
krus pasižadėjimus. Rezultate prie <...> Topografijos dalies pradėta vyk- 
dyti ir trianguliacijos darbai“ (p. 142). (T) 

LAGENPUŠAS VERNERIS (1902 04 22 Kauno aps., Pakuonio 
vlsč., Pagermankos dv.-1986 06 10 Vokietijoje), kapitonas. 1918 m. 
baigė Stara Rusos realinę mokyklą. 1923 10 18 pašauktas į Lietuvos 
kariuomenę, tarnavo artilerijoje, mokėsi KM, kurią 1926 09 07 baigė 
(VIII laida) kartu su broliu Jonu (1901 01 11 — 1977 Niurnberge), gavo 
leitenanto laipsnį, vėl tarnavo artilerijoje. 1928 10 15 baigė 4 mėn. ry- 
šininkų kursus prie VDAKK. 1928 11 23 jam buvo suteiktas vyr. lei- 
tenanto laipsnis. 1931 07 15 baigė VDAKK Karo topografijos skyrių 
(I laida) ir buvo paskirtas Vyriausiojo kariuomenės štabo Karo topo- 
grafijos skyrių. 1932 11 23 gavo kapitono laipsnį. 1939 12 - 1940 03 
dalyvavo Lietuvos — SSRS sienos nustatymo darbuose. Sovietizuojant 
Lietuvos kariuomenę, 1940 10 09 buvo iš jos atleistas, 1941 02 repa- 
trijavo į Vokietiją. II pasaulinio karo metais tarnavo jos kariuomenė- 
je. Apdovanotas Lietuvos nepriklausomybės 10-mečio medaliu (1928). 


LAJ: Ažubalis A. Žurnalas „Mūsų žinynas“ apie matematikos taikymus karo 
topografijoje: autoriai ir jų straipsniai (1922-1940 m.) // Lietuvos matematikos 
rinkinys. 2011. Nr. 52; Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 5. 


D55: 
I. Lagenpušas V. Azimuto nustatymas iš cosinuso formulės // MŽ, 
1933, Nr. 95. P. 133-140. 
Straipsnyje pateikiama „formula azimutui skaičiuoti nuo šiaurės taš- 
ko į rytus ar vakarus iš žvaigždės su deklinacija 0 <...>: 
sind -sin6-sin A 


C0S4 = , 
c0s6-c0S 4 





kur 0 - azimutas, p - geografinis sekimo punkto platumas, A - išma- 
tuotas žvaigždės (saulės) aukštis“ (p. 134). Formulė taikoma naudojantis 
teodolitu ar net eklimetru. Pateikta ir papildomų formulių. (T) 


II. Lagenpušas V. Danijos aeronuotraukos // MŽ, 1935, Nr.125. 

P. 157-159. 

Straipsnyje pateikta žinių apie aeronuotraukų rengimą ir panaudoji- 
mą karo topografijoje Danijoje. (T) 

II. Lagenpušas V. Izogonų žemėlapio naudojimas/ MŽ, 1940, 
Nr. 1 (179). P. 73-79. 

Šiame straipsnyje pateikus izogonų apibrėžimą: „Izogonos - žemėla- 
pio linijos, jungiančios vietas, kuriose yra vienoda magnetinė deklinaci- 
ja“, pabrėžiama, kad „magnetinio nukrypimo stebėjimai <...> Lietuvos 
plotuose iš viso buvo daromi pirmą kartą, todėl ir šios rūšies žemėla- 
pis yra pirmutinis. Krašto apsaugos ministerija, leisdama statutą su izo- 
gonų žemėlapiu, yra nemažai prisidėjusi prie krašto pažinimo ir pasi- 
tarnavusi mokslui, <...> tokio žemėlapio neteko užtikti nė viename bet 
kurios valstybės <...> statute“ (p. 73). Didelėse valstybėse tokio pobū- 
džio žemėlapius parengti yra sunku — reikia atlikti labai daug matavimų. 
Straipsnyje pateikiama daug pavyzdžių, kaip naudotis žemėlapiu įvairio- 
se Lietuvos vietovėse. (T) 

IV. Lagenpušas V. Topografiniai darbai SSSR // MŽ, 1932, Nr. 92. 
P. 370-379. 

Šiame straipsnyje aptartas karininkų-topografų rengimas SSRS, jų 
atlikti darbui, jiems keliami reikalavimai. (T) 

V. Lagenpušas V. 1798-1862 metų mažai žinomos menzulinės 
Suvalkijos nuotraukos // MŽ, 1935, Nr. 125. P. 148-151. 

Straipsnyje pateikiamos 2 topografinės nuotraukos, surastos Lenkijos 
archyvuose. (T) 


LESAUSKIS PRANAS (1900 11 17 Telšių aps. (dabar — Rietavo 
sav.), Tverų vlsč., Žeberių k. — 1942 11 27 Rusijoje, Gorkio (dab. 
Žemutinio Naugardo) sr., Suchobezvodnojės lageryje), generalinio šta- 
bo pulkininkas, matematikos daktaras, profesorius. Jo tėvas buvo pasi- 
turintis, bet griežtų patriarchalinių pažiūrų ūkininkas, todėl priešino- 
si sūnaus norui mokytis — o kas gi žemę dirbs? Nežadėjo paramos ir 
dėdė, aukšto rango dvasininkas Juozapas Liasauskis (1861-1957), nes 
sūnėnas nenorėjo tapti kunigu. Tačiau žemaitiškas užsispyrimas davė 
vaisių: gana sunkiai baigęs Telšių gimnazijos 5 klases (tekdavo skaity- 

ti vadovėlius net ariant tėvo žemę), P. Lesauskis 1920 m. rudenį pa- 
liko tėvo namus ir įstojo savanoriu į Lietuvos kariuomenę. Lapkričio 
mėn. tapo Karo mokyklos artilerijos specialybės kariūnu. Artileriją pa- 
sirinko dėl to, kad čia buvo dėstoma matematika, kurią labai mėgo. 
1921 m. baigė Karo mokyklą, o 1922 m. eksternu — gimnaziją ir įsto- 
jo į Lietuvos universiteto Matematikos ir gamtos fakultetą. Studijavo 
kartu tarnaudamas artilerijoje. 1927 m. įgijo fizikos specialybę, apgy- 
nė diplominį darbą „Kristalų savybės ir jų auginimas“, kuris buvo įver- 
tintas „labai gerai“, mokslinis vadovas — prof. Ignas Končius. Tų pačių 
metų rudenį P. Lesauskis buvo komandiruotas į Italiją, Turino aukš- 
tąją artilerijos mokyklą. Ten studijuodamas kartu rašė ir matematikos 
daktaro disertaciją. Studijas Turine baigė labai gerai, buvo antrasis pa- 
gal pažangumą, o disertaciją, kurios tema — „Sviedinių derivacijos te- 
orija“, Karališkojo Romos universiteto matematikos, fizikos ir gamtos 
mokslų fakultete apgynė puikiai. Darbas buvo įvertintas 105 balais iš 
110 galimų. Jau kitais metais sviedinių derivacijos (nukrypimo) teori- 
ja Turine imta dėstyti pagal P. Lesauskio pasiūlymus, pateiktus diserta- 
cijoje. Beje, P. Lesauskis buvo vienas iš šešių savo bendraamžių ikikari- 
nės nepriklausomos Lietuvos gyvavimo laikotarpiu apgynusių matema- 
tikos daktaro disertacijas (visos apgintos užsienyje). Likusieji penki ma- 
tematikos daktarai buvo Juozas Izidorius Dailidė (1903-1941 Rusijoje, 
lageryje), Petras Katilius (1903-1995), Otonas Edmundas Stanaitis 
(1905-1997 JAV), Gerardas Žilinskas (1910-1968) ir Kazimieras 
Miecevičius (1902-2)*“. Italijoje P. Lesauskis sukūrė ir šeimą. Su būsimą- 
ja žmona, rašytojo kunigo kanauninko Juozo Tumo-Vaižganto dukterė- 
čia ir augintine Barbora Mėginaite (1896-1975) susipažino dar 1924 m. 
per pirmąją komandiruotę į Italiją. Tuo metu ji dirbo Lietuvos pasiun- 
tinybėje Romoje. Beje, toji komandiruotė galėjo baigtis tragiškai — susi- 
krovę Italijoje nupirktus ginklus ir sėkmingai perplaukę Gibraltarą, jū- 
reiviai italai su pirkėjais lietuviais Atlanto vandenyne pateko į audrą, kuri 
siautė iki kelionės pabaigos Klaipėdoje. Kelionė vietoj dviejų savaičių 
truko keturias, nes uostai laivo negalėjo įsileisti, o įgula ir keleiviai ba- 





> Ažubalis A. Matematika lietuviškoje mokykloje (XIX a. pr.-1940 m.). Vilnius, 1997. 
26 Banionis J. Matematinė mintis Lietuvoje. Vilnius, 2006. P. 37-38. 

davo. Vestuvės įvyko 1929 m. vasarą, o 1930 (Vytauto Didžiojo) metais 
gimė sūnus Vytautas. Jo krikštatėviai buvo Lietuvos pasiuntinio Italijoje 
Valdemaro Čarneckio (1893-1942) žmona Eleonora Čarneckienė ir 
specialiai į Italiją atvykęs J. Tumas-Vaižgantas. Beje, 1933 m. pradžioje 
jis ir apsigyveno Lesauskių šeimoje, tik, deja, neilgam... 

Grįžęs į Lietuvą, P. Lesauskis pasinėrė į aktyvią karinę, visuomeni- 
nę ir mokslinę veiklą. Jis buvo paskirtas Krašto apsaugos ministerijos 
Ginklavimo valdybos Balistikos kabineto vedėju, vėliau - Studijų ir tech- 
nikos skyriaus viršininku, o 1936 02 01 — pačios valdybos viršininku. 
Tai nebuvo eilinė biurokratinė įstaiga, jos veikla buvo pagrįsta moksli- 
niais tyrinėjimais, ypač tai pasakytina apie jos Tyrimų laboratoriją. Beje, 
1922-1926 m. valdybai vadovavo ir prof. Viktoras Biržiška. Bibliotekos 
vedėju dirbo žymus poliglotas, logikos, matematikos ir fizikos specia- 
listas Konstantinas Kazimieras Raičinskis. Daug laiko P. Lesauskis pra- 
leisdavo tarnybinėse komandiruotėse: aplankė beveik visas Europos ša- 
lis, JAV, SSRS. Buvo poliglotas - mokėjo anglų, vokiečių, prancūzų, ita- 
lų, rusų, ispanų, portugalų, švedų, latvių, lenkų, norvegų, olandų ir kt. 
kalbas. Kalbą išmokdavo per 3 mėnesius ir manė, kad tiems, kas to ne- 
sugeba, neverta kalbų mokytis iš viso. 1937 11 04 P. Lesauskis buvo iš- 
rinktas LKMA nariu. 

1938 m. P. Lesauskis — jau pulkininkas. Šlovės laurai jo nepakeitė: 
liko demokratiškas, kuklus, darbštus. Nepamiršo savo sunkaus kelio į 
mokslą, stengėsi padėti gabiems, neturtingiems jaunuoliams, nors kar- 
tais dėl to tekdavo konfliktuoti su karine vadovybe. P. Lesauskio apdova- 
nojimai: DLk Gedimino 4 laipsnio (1932), Švedijos Kalavijo 3 laipsnio 
(1937), Vytauto Didžiojo 3 laipsnio (1938), Suomijos Baltosios rožės 3 
laipsnio (1939) ordinai, Lietuvos nepriklausomybės 10-mečio (1928) ir 
Savanorių (1936) medaliai. 

Lemtingais 1940 m. likvidavus Lietuvos kariuomenę ir Ginklavimo 
valdybą, P. Lesauskis buvo kviečiamas dėstyti į Leningrado (dab. Sankt 
Peterburgo) artilerijos akademiją, bet pasirinko Vytauto Didžiojo uni- 
versiteto Technologijos fakultetą, kuriam buvo perduota Ginklavimo 
valdybos bazė. Tapo prof. Pauliaus Slavėno, kuriam kadaise padėjo mo- 
kytis anglų kalbos prieš vykstant studijuoti į JAV, padėjėju-adjunktu. 


III. Karybos darbų, kuriuose taikyta 
matematika, autoriai, jų darbų santraul 221 
e „jų darbų santraukos 44 


Pedagoginis darbas jam nebuvo naujiena, teko anksčiau skaityti paskai- 
tas Socialinių ir politinių mokslų institute, ilgokai dėstyti Karo moky- 
kloje balistiką. Nesunkiai įsitraukė į matematikos katedros veiklą, daly- 
vavo rengiant pirmą lietuvišką akademinį aukštosios matematikos va- 
dovėlį. 1941 m. sausio 4 d. jam buvo suteiktas profesoriaus vardas, ta- 
čiau jis vargu apie tai ar sužinojo, nes sausio 3 d. naktį kartu su 3 bu- 
vusiais bendradarbiais Ginklavimo valdyboje buvo areštuotas. Sudaryta 
byla dėl neva netinkamų ginklų pardavimo Ispanijos respublikonams. 
Ji buvo išlaužta iš piršto, rėmėsi kažkokio darbininko, kurį už vagystę 
P. Lesauskis atleido iš darbo, melagingais parodymais, bet ar galėjo atsi- 
spirti pulkininkas profesorius prieš „proletariato diktatūrą“. 1958 m. ba- 
landžio 28 d., praėjus 16 metų po mirties, P. Lesauskis buvo reabilituo- 
tas. Yra dvi mirties versijos: pagal vieną jis mirė nuo visiško išsekimo, pa- 
gal kitą — mirtinai sužalotas griūvančio medžio kertant mišką. Taigi dar 
vienas Lietuvos talentas užgeso sulaukęs vos 42 metų... 

Nepriklausomoje Lietuvoje P. Lesauskis buvo renkamas Karininkų 
ramovės valdybos sekretoriumi, turto valdytoju, Karo muziejaus ko- 
legijos nariu, karo mokslų žurnalo „Mūsų žinynas“ redakcinės kolegi- 
jos nariu. Aktyviai dalyvavo Lietuvos matematikos ir fizikos mokyto- 
jų draugijos prie Gamtininkų draugijos veikloje, skaitė jos renginiuo- 
se keletą pranešimų, „Gamtos“ žurnale paskelbė du teorinius matemati- 
nius straipsnius. Vėliau matematiką nustelbė vadyba — 1938 m. kartu su 
inž. Vytautu Andriumi Graičiūnu (1898-1952), prof. J. Šimkumi, dr. 
Vladu Juodeika (1900-27) ir kitais įkūrė mokslinę vadybos draugiją, skir- 
tą Frederiko Vinslovo Teiloro (7Zžylor, 1856-1915), Anri Fajolio (Fayv/, 
1841-1925) ir kitų šio mokslo klasikų idėjoms propaguoti ir įgyvendin- 
ti Lietuvoje. P. Lesauskis buvo išrinktas jos pirmininku. Kartu jis darba- 
vosi 1929 m. įsteigtoje Ekonominių studijų draugijoje, buvo jos vice- 
pirmininkas, taip pat aktyvus „Naujosios Romuvos“ bičiulių klubo na- 
trys. Klubas veikė prie to paties pavadinimo žurnalo, reguliariai aptari- 
nėjo aktualias visuomeninio gyvenimo, kultūros, ekonomikos proble- 
mas, ieškojo būdų joms spręsti. Žurnale išspausdinti keturi P. Lesauskio 
straipsniai iš vadybos srities. Jis optimistiškai vertino Lietuvos in- 
dustrializavimo, eksporto vystymo galimybes. 

P. Lesauskis parašė daug darbų balistikos ir ginklavimosi temomis. 
Jie išspausdinti LtE, italų, prancūzų leidiniuose. Tai rodo aukštą moks- 
linį jų lygį. Vadyba susidomėjo dar dirbdamas Lietuvos karinėje pra- 
monėje. Lėmė ir tai, kad buvo gabus, skursdamas siekė mokslo, todėl 
įprato tikslingai planuoti savo veiklą. Jo darbai atspindi šiuolaikines va- 
dybos tendencijas, ypač straipsniai „Integravimo metodas vadyboje“, 
„Bendradarbiavimo pradas organizacijoje“, „Vado reikšmė organizacijo- 
jė 

P. Lesauskio sūnus Vytautas — fizikas, mokslų daktaras, o anūkės 
Vaiva ir Vita Lesauskaitės — profesorės, habilituotos biomedicinos dak- 
tarės. 


LAJ: Ažubalis A. Artilerijos pulkininkas, matematikas, daktaras // 
Matematika ir mokykla, 2000, Nr. 3; Artileristas, matematikas, vadybininkas, 
poliglotas // Žemaičių saulutė, 2010 09 11; Iš Lietuvos matematinio švietimo 
praeities. Kaunas, 1993. P. 155-157; Iš Lietuvos matematinio švietimo praeities 
(2-as papild. leid.). Kaunas, 1997. P. 170—172; Matematika lietuviškoje moky- 
kloje (XIX a. pr.-1940 m.). Vilnius, 1997. P 494; Žurnalas „Mūsų žinynas“ 
apie matematikos taikymus Lietuvos kariuomenėje 1922-1940 m.: autoriai ir 
jų straipsniai // Mokslo ir technikos raida/ Evoliution of science and technolo- 
gy. 2011. Nr. 1; LE. T. 13; LKK. T. 5; Rudokas J. Prarastieji Lietuvos talentai. 
Vilnius, 2001. P. 178-221; VLE. T. 13. 


DSS: 

I. Lesauskis P. Apie bedūminių parakų degimo ir skaidymosi greitį // 
MŽ, 1932, Nr. 89. P. 170-182. 

Straipsnyje pirmiausia išanalizuota parako degimo greičio priklauso- 
mybė nuo slėgio, pateikiant italo mokslų daktaro Taljanio (7a/iani) at- 
liktų bandymų aprašymus. Pateiktas grafinis bandymo atvaizdavimas, 
diferencialinės jame pavaizduotų kreivių lygtys. Toliau aiškinamas pa- 
rako degimas remiantis kinetine dujų teorija, kur remiamasi šios teori- 
jos formulėmis, Liudvigo Eduardo Bolcmano (Bo/:zmann, 1844-1906), 
austrų fiziko, konstanta, analizuojamos diferencialinės lygtys, į kurias ši 
konstanta įeina. Aptariant parako skaidymosi greičio kitimą priklauso- 
mai nuo temperatūros, naudojamos logaritminės lygtys, kreivių grafi- 

kai, diferencialinės lygtys, lentelės, remiamasi japonų mokslininko Soko 
Jamagos (Yzmaga, 1622-1685) bandymais. (P) 

II. Lesauskis P. Bendroji balistikos problema // MŽ, 1933, Nr. 97. 
P. 288-306. 

Straipsnyje rašoma: „Balistikoje studijuojame sviedinio judesį“ 
(p. 288). Aptariamos iššautą sviedinį veikiančios jėgos (vektoriai) — deri- 
vacijos ir pateikiamos Vilhelmo Magnuso (Magnus, 1907-1990) sviedi- 
nio judėjimo diferencialinės lygtys, atliekamas derivacijos skaičiavimas. 
(A) š 

III. Lesauskis P. Dėl mažiausio taikiklio kulkosvaidžiams // MZ, 
1936, Nr. 132. P. 228-231. 

Straipsnyje pateikti du brėžiniai su įvairiomis kreivėmis, užtikrinan- 
čiomis šaudymo saugumą, atsižvelgiant į įvairius veiksnius. (P) 

IV. Lesauskis D Fonoelemetrijos pritaikymas artilerijai // MŽ, 1925, 
Nr. 25. P. 55-63. 

Straipsnyje aiškinama, kaip surasti priešo baterijas, panaudojant fo- 
noelemetriją, naudojant trigonometrinius skaičiavimus, analizinės ge- 
ometrijos metodus (hiperbolės savybes), garso greitį, pataisas dėl vėjo. 
Aptariamas šaudymo koregavimas. (A) 

V. Lesauskis P. Siacci metodas išorinėje balistikoje // MŽ, 1931, 
Nr. 81. P. 447—461. 

Straipsnyje analizuojamos Italijos Turino karo akademijos profeso- 
riaus generolo Frančesko Siačio (Siacci, 1839-1907), formulės, gautos 
sprendžiant diferencialines sviedinio judėjimo lygtis. Iš formulių išskai- 
čiuojami įvairūs šaudymo parametrai. (A) 

VI. Lesauskis P. Šaudymo lentelių skaičiavimas Fasella metodu // 
MŽ, 1932, Nr. 82. P. 185-194. 

Straipsnyje P. Lesauskis remiasi 5 E Siačio balistikos formulėmis, 
anksčiau išdėstytomis jo straipsnyje [5], kurios diferencijuojamos ir, iš- 
sprendus gautąsias diferencialines lygtis, randami reikiami šaudymo pa- 
rametrai, skaičiuojami pataisų (oro tankio, sviedinio pradžios greičio, jo 
masės, vėjo, pastarajam sutampant su šaudymo kryptimi ar statmenam 
šaudymo krypčiai) koeficientai. (A) 

LIESIS IZIDORIUS (1901 08 19 Rokiškio aps., Obelių vlsč., 
Kriugiškio k. — 1993 08 07 Kaune), mokytojas, karo topografas, ka- 
pitonas, VISI dėstytojas, daktaras, docentas, katedrų vedėjas. Baigęs 
Kauno S. Daukanto MS, nuo 1921 m. tarnavo liktiniu puskarinin- 
kiu Generalinio štabo Susisiekimo skyriuje. 1928 02 16, išlaikęs reikia- 
mus egzaminus, gavo administracijos leitenanto laipsnį ir buvo paskir- 
tas į Vyriausiojo štabo III (operacijų) skyrių. 1930 10 22 perkeltas į 
Vyriausiojo štabo Karo topografijos skyrių. 1931 07 15 baigė VDKK 
Topografijos skyrių. 1934-1938 m. kaip KAM stipendininkas studijavo 
Paryžiaus aukštojoje karinėje geodezijos mokykloje (Service geographigue 
de IArmie), stažavosi geodezijos ir topografijos srityse Prancūzijos ka- 
riuomenėje, astronomijos srityje — Paryžiaus observatorijoje. 1936 11 23 
gavo kapitono laipsnį. Baigęs studijas, tarnavo Kariuomenės štabo 
Topografijos skyriaus trianguliacijos dalies karininku. 1940 12 18 buvo 
paskirtas RA 29 ŠTK 21 topografinio būrio vyr. topografu. Kilus ka- 
rui, iš RA pasitraukė. 1941 08 15 — Vyriausiosios vandenų ir energijos 
valdybos Tyrimų tarnybos geodezijos skyriaus vyr. inžinierius, 10 01 — 
skyriaus viršininkas. Greitai persikėlė į Kauną ir dirbo VDU geodezi- 
jos ir astronomijos katedros vyr. laborantu, vyr. asistentu, vyr. dėstyto- 
ju. 1944 12 31 mobilizuotas į RA. Pasibaigus karui laikytas Bobruisko 
filtracijos lageryje. 1946 m. paleistas, grįžo į Kauną, dirbo KU, KPI, 
geografijos mokslų kandidatas (dab. — daktaras, 1961), docentas 
(1963), Hidrotechnikos fakulteto Geodezijos katedros vedėjas (1963), 
1965-1985 m. VISI Šildymo ir vėdinimo, vėliau — Statybos katedrų 
docentas. Apdovanotas Lietuvos nepriklausomybės 10-mečio medaliu 
(1928). 


LAJ: Ažubalis A. Žurnalas „Mūsų žinynas“ apie matematikos taikymus karo 
topografijoje: autoriai ir jų straipsniai (1922-1940 m.) // Lietuvos matematikos 
rinkinys. 2011. Nr. 52; Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 5. 

DS: 

Liesis I. Karo topografijos skyrius // MŽ, 1934, Nr. 106. P. 30-46. 

Straipsnyje aptarta Karo topografijos skyriaus veikla Kariuomenės 
štabe, iki 1934 m. atlikti darbai trianguliacijos, gravimetrinių matavimų, 
astronomijos ir topografijos srityse. Pateikti duomenys apie Europoje vy- 
kusias geodezininkų konferencijas: 1) Helsinkio (1924 06 28 - 07 02) - 
Lietuvos atstovai buvo S. Kolupaila ir S. Dirmantas; 2) Stokholmo 
(1926 05 09-14) — Lietuvos atstovai — S. Kolupaila, A. Krikščiūnas 
ir P Butrimas; 3) Rygos (1927 05 20-23) — Lietuvos atstovai — 
S. Kolupaila, A. Krikščiūnas, P. Butrimas ir B. Kodatis; 4) Berlyno 
(1928 09 23-28) — Lietuvos atstovai — B. Kodatis, K. Sleževičius ir 
M. Ratautas; 5) Kopenhagos (1930 10 13-18) — Lietuvos atstovai — 
B. Kodatis, K. Sleževičius ir M. Ratautas; 6) Varšuvos (1932) — Lietuva 
nedalyvavo. Straipsnyje taip pat aptarti valstybės sienos žymėjimo dar- 
bai (su Latvija, Vokietija). (T) 


MAČIOKAS MYKOLAS (MIKAS) (1899 03 17 Marijampolės aps., 
Pilviškių vlsč., Gudelių k. — 1950? Rygoje), generalinio štabo pulkinin- 
kas leitenantas. Mokėsi Marijampolės ir Kauno „Aušros“ gimnazijose. 
1919 01 02 savanoriu įstojo į Lietuvos kariuomenę, 12 16 baigė KM (II 
laidą). Dalyvavo Nepriklausomybės kovose su lenkais. 1921 02 20 pri- 
imtas į mokomąją oro eskadrilę mokiniu-žvalgu, 09 01 po mokymų bai- 
gimo — oro žvalgas. 1923 m. paskirtas Karo aviacijos mokyklos puskari- 
ninkių skyriaus aviacijos ginkluotės dėstytoju. 1923 12 01 M. Mačiokui 
buvo suteiktas vyr. leitenanto laipsnis. 1924 02 20 jis buvo paskirtas I 
oro eskadrilės Aukštojoje Fredoje ūkio reikalų, vėliau — laboratorijos vir- 
šininkų. 1925 07 02 jis buvo perkeltas į III oro eskadrilę Zokniuose, 
1926 07 15 baigė VDAKK Bendrąjį skyrių (VI laidą), 1926 08 01 gavo 
kapitono laipsnį, 08 12 perkeltas į Technikos pulką vadovauti telegrafo — 
telefono kuopai. 1927 02 11 tapo II oro eskadrilės oro žvalgu, 12 12 pa- 
skirtas L. Vynai firmos A. 1927 parašiuto išbandymo komisijos nariu, 
pats atliko šuolį iš 500 m aukščio. 1928 08 01 M. Mačiokas buvo per- 
keltas į Karo mokslo valdybą, su KAM stipendija komandiruotas į Italiją 

studijuoti Aukštojoje karo mokykloje (Scwo/a di Guerra). 1930 01 15, 
matyt dėl siautėjusios ekonominės krizės iš studijų atšauktas ir paskir- 
tas III karo apygardos štabo Spaudos ir švietimo skyriaus operacijų dalies 
karininku, 10 02 - Vyriausiojo kariuomenės štabo IV (tarnybų) skyriaus 
tiekimo dalies karininku. 1931 09 14 M. Mačiokas gavo majoro laipsnį. 
1936 m. baigė VDU Teisių fakultetą, 1937 06 28 — Vytauto Didžiojo 
AKK generalinio štabo skyrių (II laidą) ir buvo paskirtas Kariuomenės 
štabo IV (Tarnybų) skyriaus tiekimo dalies vedėju, 1937 09 07 gavo 
generalinio štabo pulkininko leitenanto laipsnį. Sovietizavus Lietuvą 
M. Mačiokas 1940 09 11 buvo paskirtas LSSR respublikinio karinio ko- 
misariato šaukiamųjų karinio parengimo vyr. inspektoriumi. Kilus ka- 
rui, iš RA pasitraukė. 1941 m. Birželio sukilimo metu aktyviai dalyvavo 
jame, įkūrė karinį sukilimo štabą Kaune. Buvo LAF narys, karinio sky- 
riaus viršininkas. 1941 09 15 kartu su kitais 28 LAF vadovais pasirašė 
memorandumą Adolfui Hitleriui (H/:/er, 1889-1945), o 09 22 vokie- 
čių valdžiai uždraudus LAF veiklą — jo likvidavimo aktą. 1941-1943 m. 
M. Mačiokas buvo valstybinio stiklo fabriko direktorius. 1943 03 16 
kartu 45 kitais Lietuvos intelektualais buvo hitlerininkų suimtas, ka- 
lėjo Štuthofo koncentracijos stovykloje. 1945 01 25 pateko į RA ran- 
kas. Buvo pasiųstas į filtracijos lagerį. Balandžio mėnesį grįžo į Lietuvą, 
slapstėsi, dalyvavo rezistencinėje veikloje. Pajutęs, kad yra sekamas, iš- 
vyko į Rygą, gyveno svetima Jono Kamantaičio pavarde. 1947 08 atsisa- 
kė siūlomų BDPS vadovo pareigų. 1949 m. KGB pradėtas sekti ir ma- 
noma, kad 1950 m. dėl to žuvo. Palaidojimo vieta nežinoma. Šeima 
1945-1957 m. buvo tremtyje Sibire. M. Mačioko apdovanojimai: Vyčio 
Kryžiaus ordino Riterio kryžius (2001, po mirties), DLk Gedimino 4 
laipsnio ordinas (1928), Lietuvos nepriklausomybės 10-mečio (1928) ir 
Savanorių (1930) medaliai, „Plieno sparnų“ garbės ženklas. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 5. 

DS: 

Mačiokas V. Bendri aviacijos bruožai // MŽ, 1931, Nr. 76. P. 51-72. 

Kai kuriuose straipsnio skyreliuose naudojamasi elementariosios alge- 
bros ir geometrijos klausimais: „Įkrovimas ir veikimo radiusas“ (naudoja- 
mas koordinatinis metodas), „Fotografijos naudojimas“, „Stereoskopinė 
fotografija“ (naudojamas trikampių panašumas), „Fotogrametrija“ (nau- 
dojamas figūrų panašumas, figūrų projekcijos plokštumoje savybės). (Z) 


MAČIUIKA ANTANAS (1901 12 06 Ukmergės aps., Gelvonų vlsč., 
Gelvankos k. - 1940 03 25 Kaune), pulkininkas leitenantas. 1919 m. 
baigė Vilniaus Vytauto Didžiojo gimnazijos 6 klases. 1919 07 04 sava- 
noriu įstojo į Lietuvos kariuomenę, buvo paskirtas į Širvintų komen- 
dantūros kuopą. 1919 09 15 — 12 16 kovojo su pilsudskininkais prie 
Širvintų ir Veprių, buvo sužeistas. 1920 10 17 baigė KM (III laida) ir 
tarnavo pėstininkų dalyse. 1922 09 25 ltn. A. Mačiuika buvo perkel- 
tas į Karo aviaciją ir paskirtas mokomosios eskadrilės mokiniu žval- 
gu. 1923 07 30 baigė aviacijos teorijos kursą, 08 27 pradėjo skraidy- 
ti savarankiškai. 1924 06 15 buvo paskirtas 2 oro eskadrilės karo la- 
kūnu. 1924 07 29 aviakatastrofoje buvo sunkiai sužeistas. 1925 01 08 
A. Mačiuikai suteiktas inžinerijos vyr. leitenanto laipsnis, 1925 10 05 
jis baigė aukštojo pilotažo kursus, 1926 07 05 gavo karo lakūno vardą. 
Kaip rašė prof. Mykolas Biržiška, A. Mačiuika dar prieš 1926 m. Seimo 
rinkimus (kai nugalėjo kairieji) karininkų vardu, kaip buvęs jo moki- 
nys, pasiūlė vadovauti judėjimui, kuris įvestų tvarką Lietuvoje, nuvers- 
damas pavojingą nepriklausomybei kairiųjų ir tautinių mažumų sudary- 
tą vyriausybę. M. Biržiška atsisakė. Nepaisant to, A. Mačiuika buvo vie- 
nas iš aktyviausių 1926 m. gruodžio perversmo organizatorių ir vykdy- 
tojų, kartu su kitais privertęs išsiskirstyti kairuolišką Seimą ir jo dešinia- 
jai pusei rekomendavęs išrinkti prezidentu Antaną Smetoną. 1927 02 23 
vyr. ltn. A. Mačiuika buvo paskirtas 1 (naikintuvų) eskadrilės karo la- 
kūnu. 1927 m. jis baigė dr. Justino Tumėno (1881-1946) brandos kur- 
sus. 1927 m. aviakatastrofoje vėl susižeidė. 1927 10 17 tapo eskadri- 
lės vado pavaduotoju, 1928 01 10 - vadu. 1928 02 16 A. Mačiuikai 
suteiktas kapitono laipsnis. 1929 08 21 skridimo aplink Lietuvą metu 

kpt. A. Mačiuika peršalo, gydėsi Lietuvoje ir Italijoje. 1932 11 21 
A. Mačiuikai buvo suteiktas majoro laipsnis. Iki 1936 01 11 jis tar- 
navo karo aviacijos naikintuvų grupės vadu, aerodromo komendantu. 
Aviacijos reikalais buvo komandiruotas į Angliją, Čekoslovakiją, Daniją, 
Italiją, Prancūziją. 1935 11 23 gavo pulkininko leitenanto laipsnį. Dėl 
sveikatos būklės išėjo į atsargą, 1936 12 31 — į dimisiją. 1938 m. bai- 
gė VDU Teisės fakulteto Teisių skyrių. Buvo karininkų ir puskarininkių 
karo lakūnų mokyklų lektoriumi. 

A. Mačiuika aktyviai dalyvavo visuomeninėje veikloje. 1918 m. kar- 
tu su Petru Jurgėla (1901-1992) ir kitais Vilniuje įkūrė Skautų organi- 
zaciją, vėliau ją atkūrė Kaune, iki 1928 m. buvo pirmasis Kauno apy- 
gardos tuntininkas. Buvo vienas iš Lietuvos aeroklubo, studentų korpo- 
racijos „Neo Lirhuania“, slaptos „Geležinio Vilko“ organizacijos steigė- 
jas, Savanorių kūrėjų sąjungos narys, 1938-1939 m. - jos CV pirminin- 
kas. Karo aviacijos, kultūros, politikos temomis rašė „Karyje“, „Karde“, 
„Trimite“, „Plieno sparnuose“, „Mūsų žinyne“ ir kitur. Parašė didelį 
darbą „Iš praeities“, kuriame aprašyti ir nuotraukomis ir planais ilius- 
truoti įvairūs archeologijos paminklai. Išleido 2 knygas, kurios aptaria- 
mos žemiau. A. Mačiuika buvo apdovanotas DLk Gedimino 4 laipsnio 
(1928), Italijos Karūnos 4 laipsnio (1930), skautų Lelijos (1933) ordi- 
nais, Savanorių ir Lietuvos nepriklausomybės medaliais (1928). 

A. Mačiuikos šeima — žmona gydytoja Antanė Vaitelytė-Mačiuikienė 
(1900-1985) su 2 sūnumis pasitraukė į Vakarus, gyveno JAV. Vienas sū- 
nus — Benediktas Vytenis — tapo politologu, filosofijos daktaru (1963), 
aktyviu visuomenininku. Savo turtingą biblioteką pargabeno į Lietuvą ir 
padovanojo LKA bibliotekai, kiekviena jo knyga — su spaudu: „Sūnaus 
dovana aviacijos pulk. ltn. karo lakūno Antano Mačiuikos atminimui“. 


LAJ: Algirdo Ažubalio asmeninis archyvas (toliau — AAAA). Mykolo 
Biržiškos 1953 01 03 laiškas Jonui Mašiotui; Ažubalis A., Builienė D., 
Kazlauskaitė-Markelienė B. Valstybinė kalba Lietuvos kariuomenėje 
(1918-1940 m.). Vilnius, 2010; LKK. T. 5. 

DSS: 

I. Mačiuika A. Būsimasis karas ir aviacija. Kaunas, 1937. 

Knygoje pateikta 11 lentelių: „Karo aviacijų lėktuvų paskirtis pro- 
centais (1918-1931)“ (pateikiami naikintuvų, žvalgybos lėktuvų ir 
bombonešių procentai Anglijoje, Prancūzijoje, JAV, Italijoje, Belgijoje, 
Vokietijoje, Austrijoje), „Šiandieniniai lėktuvai“ (Prancūzijoje, Italijoje, 
Anglijoje), „Šiandieniniai bombonešiai“ (Čekoslovakijoje, Prancūzijoje, 
Italijoje, Vokietijoje, Anglijoje), 2 lentelės, parodančios 1 km? apnuodi- 
jimo efektyvumą naudojant artileriją ir aviaciją, „Svarbesnių dujų ata- 
kų nuostoliai sąjungininkų frontuose“ (I pasauliniame kare), „Įvairių 
valstybių civilinės aviacijos 1929 metų veikimo palyginamoji lente- 
lė“ (duomenys apie nuskristus kilometrus, pervežtų keleivių skaičių, 
pervežto pašto ir kt. krovinių masę Anglijoje, Italijoje, Prancūzijoje, 
Vokietijoje, JAV), „Vokiečių oro susisiekimo (Luft-Hansa) veikla 
1919-1929 metais“ (tie patys duomenys plius oro linijų, oro uostų, nak- 
tinių skrydžių skaičius, jų kilometražas), „JAV oro susisiekimo linijų vei- 
kla 1926-1931 m.“ (panašūs duomenys, kaip ankstesnėje lentelėje), 
„Didesniųjų valstybių karo aviacijos jėgos“ (žmonių, kovos ir mokomųjų 
lėktuvų skaičius, kovos lėktuvų galia Belgijoje, Prancūzijoje, Lenkijoje, 
Rumunijoje, Čekoslovakijoje, Jugoslavijoje, Anglijoje, Italijoje, JAV, 
Japonijoje, Rusijoje) ir „Įvairių valstybių biudžetai aviacijos reikalams“ 
(tos pačios valstybės). Teigė, kad „įgudusioji bombonešio įgula, viduti- 
niškai imant, gali numesti bombas į tokio didumo išsisklaidymo diame- 
tro plotą 

D= H/100 2, 

(D = išsisklaidymo diametras, A = lėkimo aukštis)“ (p. 22). 


II. Mačiuika A. Oreivybė: aviacijos atsiradimas ir pažanga. Kaunas, 
1937. 

Knygos pradžioje įdėta jos recenzento prof. Zigmo Žemaičio pra- 
tarmė. Aiškinant aviacijos plėtojimosi visame pasaulyje įvairius etapus, 
naudojami grafikai, lentelės ir diagramos. Panaudoti 8 grafikai: „Oro su- 
dėtis ir spaudimas (slėgis — A. 4.) įvairiose aukštumose (aukščiuose — 
A. A.)“ (p. 16), „Lėktuvų kelionės greičiai“ (p. 189), „Nuskristi atstumai 

be nusileidimo“ (p. 213), „Aviacijos greičių rekordai (1907-1937 m.)“ 
(p. 235), „Pasiekti aukščiai (1910-1935 m.)“ (p. 237), „Karo lėktuvų ko- 
pimo (kilimo — 4. 4.) laikas į 3000 m aukštį (1913-1935 m.)“ (p. 239), 
„Kasmet statytų lėktuvų tipų skaičiai ir jų santykiai statybinės medžiagos 
atžvilgiu (1915-1932 m.)“ (p. 260, pateikiami duomenys apie medi- 
nius, mišrius ir metalinius lėktuvus), „Kiek kasmet pasaulyje pagaminta 
lėktuvų (1914-1935 m.)“ (p. 273). Pateiktos ir 8 lentelės: „Būdingesnių 
orlaivių duomenų“ (p. 95), „Svarbesnių malūnsparnių duomenų“ 
(p. 113), „Atskirų laikotarpių karo lėktuvų duomenų“ (p. 187) „Palygi- 
namosios“, „Didžiausi pasaulyje susisiekimo lėktuvai“ (p. 198), „Įvairių 
valstybių aviacijos biudžetų sumos (1930-1936 m.)“ (p. 274, Anglijos, 
Vokietijos, JAV, Japonijos, Prancūzijos, Rusijos), „Apie gamybos di- 
dėjimą Didžiojo karo metu (1914-1918 m.)“ (p. 275, aptarta lėktu- 
vų gamyba Prancūzijoje, Anglijoje, Vokietijoje, JAV, Italijoje), „Aviacijos 
pramonės didėjimas skaičiais (1914—1918)“ (Prancūzijoje, Anglijoje, 
Vokietijoje, Rusijoje, Italijoje, JAV, Japonijoje, Čekoslovakijoje), „Brolių 
Wright'ų sklandytuvų ir lėktuvų duomenys“ (291 p., sklandytuvų cha- 
takteristikos apima 1900-1903 m., lėktuvų — 1903-1904 m.; pateikia- 
mi sparnų ilgiai, pločiai, plotai, lėktuvams — ir variklio galia AJ, ke- 
liamoji galia). Sudarytos ir analizuojamos 6 stulpelinės diagramos: 
„Įvairių valstybių karo lėktuvų skaičiai“ (p. 183, Vokietijos, Prancūzijos, 
Anglijos, Italijos, Japonijos, SSRS, JAV), „Įvairių valstybių civiliniai ir 
keleiviniai lėktuvai“ (p. 191, Vokietijos, Belgijos, Prancūzijos, Anglijos, 
Italijos, Lenkijos, Čekoslovakijos), „JAV orinio ir kitų susisiekimo prie- 
monių didėjimo palyginimas“ (p. 194), „Lenktynių variklių arklio jė- 
gai svorio mažėjimas (1905—1935)“ (p. 230), „Variklių galingumo di- 
dėjimas (1908-1936 m.)“, „Vienai keleivio mirtingai avarijai tenka nu- 
lėktų orinio susisiekimo linijomis kilometrų (1927-1933)“ (p. 250) 
ir 2 skritulinės diagramos: p. 228-229 pateiktos lėktuvų „An:—14“ ir 
„Fokker-32“ atskirų dalių masė (procentais). Pati skrydžių matematika 
išdėstyta p. 221—223. Kodėl lėktuvas gali pakilti aiškinama, pasitelkiant 
oro pasipriešinimo formulę: 
„Js LD5V, 


kur R - pasipriešinimo jėga, C pasipriešinimo koeficientas, p — oro 

tirštumas, S — tam tikra kūno plokštuma, V — kūno judėjimo ore grei- 
tis“ (p. 221). Iliustruojama 3 brėžiniais ir 6 formulėmis ir išaiškinama 
visa skrydžių matematika. Taigi ši knyga apima ne tik karinių, bet ir 
civilinių skridimo aparatų evoliuciją. Tad ja sėkmingai galėjo naudo- 
tis visi, besidomintys tuomet labai nauja susisiekimo ir karybos sritimi. 
Matematikos ir fizikos mokytojai galėjo joje pateiktą medžiagą panau- 
doti savo pamokose ir paskaitose, ne veltui ją recenzavo VDU Gamtos 
matematikos fakulteto dekanas (A). 


PALTAROKAS PETRAS (1908 07 10 Biržų aps., Joniškėlio vlsč., 
Vienžindžių k. - 1988 08 25 Kaune), kapitonas, Lietuvos partizanų va- 
das, karys savanoris. 1929 m. baigė Linkuvos gimnaziją, 1931 10 24 - 
KM (XIII laidą), tarnavo artilerijoje, 1934 07 14 baigė ryšių kursus 
(III laidą) prie Karo technikos štabo. 1935 11 23 gavo leitenanto laips- 
nį. 1937-1939 m. mokėsi ir baigė Fontenblo artilerijos karo mokyklą 
Prancūzijoje. 1939 11 23 gavo kapitono laipsnį. 1940 10 03 buvo pa- 
skirtas RA 29 ŠTK 615 artilerijos pulko ryšių viršininku. Kilus karui, iš 
RA pasitraukė. Vokiečių okupacijos metais - malūno ir lentpjūvės direk- 
torius Pakruojyje. Išsiuntęs šeimą į Vakarus, prasidėjus antrajam sovieti- 
nės okupacijos periodui, ėmė vadovauti Linkuvos partizanų būriui, pa- 
sirinkęs Algimanto slapyvardį, vėliau — Algimanto partizanų junginiui, 
veikusiam Linkuvos, Klovainių, Valdeikių, Joniškėlio ir Pakruojo apy- 
linkėse, dalyvavo daugelyje kautynių su okupantais. Po Uniūnų kauty- 
nių (Linkuvos vlsč.), kai žuvo 22 partizanai, nebetikėdamas partizaninės 
kovos sėkme, pasitraukė į Latviją, svetima Petro Ruko pavarde slapstė- 
si Rygoje. 1947 12 09 suimtas, nuteistas 25 m. lagerių, kalėjo daugely- 
je jų. 1953 m. buvo aktyvus Norilsko lagerio kalinių sukilimo dalyvis. 
1959 m. Taišeto srities Vichorevkos lageryje buvo vienas iš slapta leisto 
laikraštėlio leidėjų, dalyvavo slaptoje kalinių veikloje. 1972 m. paleistas 
be teisės gyventi Lietuvoje, gyveno Kaliningrado srityje, vėliau nelega- 
liai Kaune, dirbo elektriku „Drobės“ fabrike. 1999 m. P. Paltarokui su- 
teiktas kario savanorio statusas (po mirties). Nepriklausomoje Lietuvoje 
P. Paltarokas apdovanotas DLk Gedimino 5 laipsnio ordinu (1938), 
Vyčio Kryžiaus ordino Komandoro kryžiumi (1999, po mirties). 

LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 6. 


DS: 

Paltarokas P. Baterijos ugnies pozicijos planimetrinė nuotrauka ir 
jos pritaikymas šaudant iš baterijos, sustatytos nevienodais tarpais ir ne 
vienoj linijoj // MŽ, 1934, Nr. 117. P. 569-575. 

Autorius straipsnyje aptaria nuotraukos sudarymo ir taikymo me- 
todiką, pateikia planimetrinių pataisų lenteles, taikomas įvairių kalibrų 
patrankoms. (A) 


RATAUTAS MEDARDAS (1887 06 07 Ukmergės aps., Veprių 
vlsč., Rotautų k. - 1971 04 04 Kaune), geodezijos inžinierius, docentas 
(1945). 1913 m. baigė Maskvos matavimų institutą, 1917 m. - Karo to- 
pografijos mokyklą Petrograde, 1918 m. dirbo Odesoje karo topografi- 
jos įstaigoje, vėliau persikėlė į Poltavą, kur dėstė matininkų mokykloje. 
1922 m. grįžo į Lietuvą, 1923-1940 m. dirbo Žemės ūkio ministerijos 
Žemės tvarkymo departamente, nuo 1927 m. vadovavo jo Geodezijos 
skyriui, nuo 1929 m. — ir Lietuvos kariuomenės Vyriausiojo štabo Karo 
topografijos skyriui. Dėstė geodeziją Kėdainių aukštesniojoje kultūr- 
technikos mokykloje (1929-1941), 1940-1950 m. - VDU Statybos fa- 
kulteto Geodezijos ir astronomijos katedros vedėjas, nuo 1951 m. — KPI 
Geodezijos katedros vedėjas. 1929-1944 m. (išskyrus pirmosios bolše- 
vikinės okupacijos laikotarpį) atliko I eilės trianguliacijos matavimus 
Lietuvoje, kurie 1950-1957 m. buvo panaudoti Žemės formos tyrimui 
Baltijos jūros regione, atnaujino Lietuvos topografinius žemėlapius, su- 
darė geodezinių nuotraukų Kaune, Panevėžyje, Šiauliuose, atliko gravi- 
metrinių, Baltijos grandinės trianguliacijos tinklo kampų matavimus. 
Vadovėlių „Geodezija“ (1957, su kt.) ir „Inžinerinės geodezijos vadovė- 
lis“ (1965), daugelio mokslinių straipsnių autorius. 


LAJ: Ažubalis A. Žurnalas „Mūsų žinynas“ apie matematikos taikymus karo 
topografijoje: autoriai ir jų straipsniai (1922-1940 m.) // Lietuvos matemati- 


III. Karybos darbų, kuriuose taikyta 
- . . . 6 Ez 
matematika, autoriai, jų darbų santraukos 233 


kos rinkinys. 2011. Nr. 52; Žurnalas „Mūsų žinynas“ apie matematikos taiky- 
mus Lietuvos kariuomenėje 1922-1940 m.: autoriai ir jų straipsniai // Mokslo 
ir technikos raida/ Evoliution of science and technology. 2011. Nr. 1; LE. T. 24 
ir 37; LTE. T. 9; MLTE. T. 3; TLE. T. 3, VLE. T. 19. 


DSS: 

I. Ratautas M. Bendrieji kartografijos uždaviniai // MŽ, 1934, 
Nr. 106. P. 47-57. 

Straipsnyje teigiama, kad „kartografiją sudaro šios mokslo šakos: 
aukštoji geodezija, topografija (žemesniosios geodezijos dalis) ir karto- 
grafija siaurąja prasme (žemėlapio projekcijos redagavimas ir reproduk- 
cija)“ (p. 48), aptarė I eilės trianguliacijos darbus Lietuvoje. Pabrėžė, kad 
1925 m. Lietuva pasirašė Pabaltijo geodezinę konvenciją. 1927 m. pa- 
statyti 3 „signalai“ — trianguliacijos bokštai: Judrėnų — 28 m, Liepaičių — 
17 m ir Skomantų - 30,5 m. 1928 m. numatyta pastatyti 12 bokštų. 
Pateiktas I eilės trianguliacijos projektas Lietuvoje, siejant jį su geode- 
zine astronomija. Jo projektuota kaina — apie 200 000 Lt. Daug dėme- 
sio skirta žemėlapiams: „Nėra reikalo įrodinėti žemėlapio svarbumo ir 
jo reikalingumo, nes kiekvienas karys puikiausiai tai žino. Bet žemėla- 
pis reikalingas ir kitais atvejais, būtent: ekonomikai — krašto adminis- 
tracijai, kultūrtechnikai ir melioracijai, švietimo sričiai ir t. t. Žemėlapis 
pirmą vietą turi geografijoje, etnografijoje, politikoje, geologijoje ir kt. 
Apskritai žemėlapio vaidmuo dabartiniame gyvenime yra labai svarbus. 
Iš žemėlapių gaminimo mastelio galima spręsti apie atskirų tautų dvasi- 
nę kultūrą. Nenuostabu, kad visos be išimties valstybės šiuo reikalu uo- 
liai rūpinasi, steigdamos atitinkamus inžinerijos kursus ir gamindamos 
žemėlapius plačiu masteliu“ (p. 49-57). Karo topografijos skyrius, atsi- 
žvelgdamas į turimus matavimų duomenis, pirmiausia ėmėsi rekognos- 
kuoti senus, 1:21 000 ir 1:42 000 mastelių rusų žemėlapius. Jie turė- 
jo tapti pagrindiniais. Jie buvo ruošiami ir tikslinami trimis būdais: pa- 
sinaudojant Karo topografijos skyriaus padarytomis nuotraukomis; at- 
likus senų žemėlapių instrumentinį rekognoskavimą ir naujomis aero- 
nuotraukomis. Padarytame žemėlapyje reljefas pavaizduotas horizonta- 
lėmis kas keturi metrai, derinantis prie rusiškų žemėlapių, kuriuose ho- 

rizontalės žymėtos kas du sieksnius (4,26 m). 1933 m. Karo topografijos 
skyrius išleido 1:100 000 mastelio Lietuvos žemėlapį. Lygiagretės per- 
braižytos iš rusiško 1:84 000 mastelio žemėlapio ir vokiško 1:100 000 
mastelio žemėlapio, o meridianai išbraižyti skaičiuojant nuo Grinvičo, 
nors rusiškame žemėlapyje skaičiuota nuo Pulkovo observatorijos, o 
vokiškame — nuo Fero salos. Vietovardžiai buvo įrašomi tik patvirtin- 
ti Vietovardžių komisijos. Tais pačiais 1933 m. Karo topografijos sky- 
rius išleido 1:400 000 mastelio Lietuvos žemėlapį. To žemėlapio išleis- 
tos kelios serijos: 1) A serija — hipsometrinis žemėlapis. Jame žalia spalva 
žymimos žemumos ir keturiomis rudomis spalvomis — aukštumos, juo- 
dai — kontūrai, mėlynai — vandenys. Viena iš rudų spalvų pažymėta ir 
valstybės siena. Žemėlapis buvo skirtas mokykloms; 2) B serijos žemėla- 
piuose Žemės paviršius pažymėtas rudomis horizontalėmis, miškų ma- 
syvai — žalia spalva. Raudona spalva pažymėti pirmos rūšies vieškeliai ir 
plentai. Vietovių kontūrai išbraižyti juoda spalva, o vandenys - mėlyna. 
Šie žemėlapiai skirti mokslo ir technikos reikmėms; 3) C serijos žemė- 
lapiai skiriasi nuo B serijos žemėlapių tik tuo, kad juose nėra horizonta- 
lių, dominuoja žalia spalva ir jiems geriausiai tiktų miškų žemėlapio pa- 
vadinimas; 4) D serijos žemėlapiuose nėra nei horizontalių, nei miškų, 
juose šviesiai raudonai pažymėtos sienos, juodai — kontūrai ir mėlynai — 
vandenys, dominuoja balta spalva. Tai administraciniai žemėlapiai; 5) E 
serija išleista hidrografijos tikslams. Jos žemėlapiuose palikti tik vande- 
nys ir horizontalės. Buvo parengta ir kelių žemėlapių, miestų planų, pir- 
miausia Vilniaus planas 1:12 000 mastelio su reljefo horizontalėmis kas 
10 metrų. Plane buvo lietuviškai įrašyti gatvių pavadinimai. Žemėlapiai 
spausdinti Kaune, „Spindulio“ ir „Spaudos fondo“ spaustuvėse. Jose iš- 
spausdinti žemėlapiai prilygo to meto geriausiems Europoje kartografi- 
niams leidiniams. (T) 


II. Ratautas M. Kai kurių Europos valstybių kartografinės įstaigos // 
MŽ, 1934, Nr. 106. P 61-65. 

Straipsnyje aptarta kai kurių Europos valstybių (Prancūzijos, 
Vokietijos, Šveicarijos, Austrijos, Čekoslovakijos, Italijos, Suomijos, 
Danijos, Švedijos, Lenkijos) kartografinių įstaigų veikla tuo metu. (T) 


III. Karybos darbų, kuriuose taikyta 
. "ES 235 
matematika, autoriai, jų darbų santraukos 422 


III. Ratautas M. Lietuvos kartografijos uždaviniai ir darbai // MŽ, 
1934, Nr. 108. P 177-185. 

Straipsnyje aptarti bendrieji kartografijos uždaviniai to meto 
Lietuvoje, trianguliacijos naudojimas sudarant žemėlapius. (T) 

IV. Ratautas M. I eilės trianguliacijos darbai Lietuvoje // MŽ, 1928, 
Nr. 42. P. 235-240. 

Straipsnyje aptartas vokiečių ir rusų topografų Lietuvos Respublikos 
teritorijoje darytos ir naujai pradėtos trianguliacijos, naudojami prietai- 
sai, žemėlapių leidyba Lietuvoje. (T) 


REINGARDAS MARIJONAS JULIUS (1881 09 18 Ukmergėje - 
?), pulkininkas (1915). Kilęs iš profesionalių kariškių dinastijos: 
„Lietuvos Reingardai kildina save iš Hanau grafų, minimų dar XII am- 
žiuje (jų istorija ir herbas aprašyti 1701 m. Hamburge išleistoje genea- 
logijos knygoje). T. Reingardo protėvis Saksonijos armijos leitenantas 
Stephan von Reinhard 1727 metais, valdant Augustui II Stipriajam, atvy- 
kęs tarnauti Žečpospolitai, apsigyveno Lietuvoje (berods Ukmergėje) — 
ir kitos šios giminės kartos, kurių vyrai veik be išimčių buvo profesiona- 
lūs kariškiai, Lietuvą jau laikė savo jei ne savo tėvyne, tai tėviškė“, — rašė 
tolimojo plaukiojimo kapitonas, Kovo 11-osios akto signataras Juozas 
Karvelis Teodoro Reingardo (1883-1947), Rusijos imperatoriškojo lai- 
vyno antrojo rango kapitono, Lietuvos kariuomenės pulkininko leite- 
nanto, Lietuvos prekinio laivyno laivavedžio, jaunų pirmųjų Lietuvos 
jūrininkų mokytojo, M. J. Reingardo jaunesniojo brolio atsiminimų 
pratarmėje*. Jų tėvas irgi buvo Rusijos kariuomenės pulkininkas, jau 
1905 m. vadovavęs artilerijos divizionui, stovėjusiam Kėdainiuose. Tad 
nenuostabu, kad vyriausiasis jo sūnus baigė Polocko kadetų mokyklą, 
Michailo artilerijos karo mokyklą Sankt Peterburge, mokėsi Michailo 
jūrų artilerijos akademijoje, bet perėjo ir 1914 m. baigė Nikolajaus karo 
inžinerijos akademiją Sankt Peterburge (1914). I pasaulinio karo me- 
tais buvo Rusijos karo atašė Italijoje. Rusijos kariuomenėje buvo ap- 
dovanotas Šv. Anos 2, 3, 4 laipsnių, Šv. Stanislovo 2 ir 3 laipsnių, Šv. 





27 Reingardas T. Jūrininkas, karininkas, mirtininkas. Šiauliai, 2000. P. 3-4. 

Vladimiro 3 ir 4 laipsnių ordinais su kardais ir kaspinu. Keturi jo bro- 
liai Teodoras, Levas, Konstantinas ir Aleksandras, aukšti karininkai, ko- 
vojo Rusijos armijoje, vėliau kovėsi su bolševikais ir visi pasitraukė iš 
Krymo, ten palaidoję 1920 m. mirusį savo tėvą, dimisijos pulkininką, ir 
palikę sunkiai sergančią motiną, kurią 1922 m. naujametę naktį nužu- 
dė bolševikai. Lietuvos kariuomenėje M. J. Reingardas buvo Aukštųjų 
karininkų didžiojo Lietuvos kunigaikščio Vytauto kursų inspektorius, 
matematikos ir kitų tiksliųjų mokslų dėstytojas. Parengė paskaitų kons- 
pektą „Tikimybių teorija ir jos pritaikymas artilerijos šaudyme“ (1929). 
M. J. Reingardo likimas nežinomas. 


LAJ: Ažubalis A. Žurnalas „Mūsų žinynas“ apie matematikos taikymus karo 
topografijoje: autoriai ir jų straipsniai (1922-1940 m.) // Lietuvos matematikos 
rinkinys. 2011. Nr. 52; Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 6. 


DSS: 

I. Reingardas M. Aniilerijos šaudymo paruošimas // MŽ, 1926, 
Nr. 30. P. 402-416, Nr. 31. P. 85-105, Nr. 32. P. 198-226, 1927, 
Nr. 34. P. 26-61. 

Straipsnyje aptarti topografiniai reikmenys ir prietaisai: tikslūs žemė- 
lapiai, kampis. Daug dėmesio skirta artilerijos pozicijų parinkimui, pa- 
būklo vamzdžio kampo nustatymui, maskavimuisi nuo priešo sekėjų, 
žvalgymui, fonotelemetrijos taikymui, nematomo ploto nustatymui že- 
mėlapyje, šaudymo rezultatų fiksavimui. Plačiai remiamasi kampų ma- 
tavimu plokštumoje ir erdvėje, trigonometrija, koordinačių metodu. (A) 

II. Reingardas M. Balistikos žaidimas ir jos pritaikymas karininkų 
užsiėmimams artilerijoje // MŽ, 1925, Nr. 22. P. 66-76. 

Straipsnyje analizuojamas grafiškas sklaidos elipsių brėžimo būdas, 
mokoma taikyti šaudymo lenteles. (A) 

III. Reingardas M. Hugershoffo topografijos žemėlapiams gaminti 
aerofotogrametriškas metodas // MŽ, 1925, Nr. 26. P. 231-239. 

Savo straipsnyje M. J. Reingardas aptarė Drezdeno universiteto pro- 

fesoriaus Karlo Reinhardo Hugeršofo (Hugershoff. 1882-1941) sukurtą 
autokartografą, lygčių sistemų sudarymo ir sprendimo pagalba aptaria- 
mas matematinis jo veikimo principas ir daroma išvada: „Autokartografas 
<...> pastatytas stereoskopiškų atvaizdų principu ir leidžia gaminti tiks- 
lius topografinius žemėlapius visokio masto“ (p. 235). (T) 

IV. Reingardas M. Šaudymo krypties kampų transformavimo grafiš- 
kas metodas // MŽ, 1925, Nr. 24. P. 477-—481. 

Straipsnyje remiamasi elementariomis trigonometrijos žiniomis, ko- 
ordinačių metodu, proporcijų savybėmis. (A) 


RUKAS JONAS (1919 05 20 Kauno aps., Pakuonio vlsč., Sabalėnų 
k. — ?), jaun. leitenantas. 1940 08 19 baigė KM (XXI laidą), paskir- 
tas 5 pėstininkų pulko būrio vadu. 1940 10 03 buvo paskirtas RA 29 
ŠTK 179 šaulių divizijos 215 šaulių pulko kulkosvaidžių būrio vadu. 
1940 11 27 perkeltas į RA pėstininkų KM Vilniuje būrio vado padėjėju. 
Kilus karui, iš RA pasitraukė. 1941 07 28 tapo lietuviškų savisaugos da- 
linių karininku. Likimas nežinomas. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 6. 


DS: 

Rukas J. Lentelė nuošalumui rasti//MŽ, 1939, Nr. 10 (176). P. 456— 
458. 

J. Rukas straipsnį parašė, dar būdamas KM kariūnas. Straipsnyje ana- 
lizuojama lentelė, kurią autorius pats patikslino, naudodamasis stataus 
trikampio savybėmis ir trigonometrija, aptarti jos naudojimo pavyzdžiai 
šaudant sunkiaisiais kulkosvaidžiais ir minosvaidžiais. (P) 


RUŽANCOVAS-RUŽANIEC ALEKSANDRAS (1893 08 12 
Viazmoje, Rusijoje — 1966 07 23 Danvilyje, Ilinojaus valst., JAV), pul- 
kininkas leitenantas, žymus lietuvių ir gudų bibliografas. Studijavo 
Maskvos universiteto Istorijos ir filologijos fakultete. 1914-1918 m. 

tarnavo Rusijos kariuomenėje, baigė karo mokyklą. 1919 m. ėmė va- 
dovauti Lietuvos kariuomenės gudų daliniui, kovėsi su lenkais ir bolše- 
vikais, apdovanotas Vyčio Kryžiaus 5 laipsnio ordinu (1919). Lietuvos 
kariuomenėje tarnavo iki 1940 m., buvo jos ugniagesių inspektoriumi, 
1921-1940 m. vadovavo Centrinei kariuomenės bibliotekai. Jo rūpesčiu 
šios bibliotekos fondai išaugo iki 40 tūkst. tomų. Kariuomenės dalyse 
suorganizavo 105 bibliotekas, parengė nemaža bibliotekininkų. 1931 m. 
buvo vienas iš Lietuvos bibliotekininkų draugijos steigėjų, jos centro val- 
dybos narys. Nuo 1928 m. A. Ružancovas buvo dar Bibliografijos ins- 
tituto reikalų vedėjas. 1922-1929 m. MŽ parengdavo „Karo literatū- 
ros rodyklę“, 1928-1930 m. „Bibliografijos žiniose“ paskelbė to meto 
periodinės spaudos bibliografiją, 1928-1940 m. parengdavo spau- 
dai „Bibliografijos žinias“. Parengė „Spaudos fondo“ knygų katalogą 
(su V. Ruzgu, 1928-1930), „Centrinės kariuomenės bibliotekos kata- 
logą“ (su P. Petrausku, 1933-1938). Sudarė daugelio periodinių leidi- 
nių („Mūsų žinyno“, „Švietimo darbo“ ir kt.) rodykles. Paskelbė straips- 
nių iš Lietuvos kariuomenės bibliotekų istorijos, 1831 ir 1863 m. suki- 
limų įvykių Kaune. Rašė savivaldybių veiklos, ugniagesybos klausimais. 
1944 m. pasitraukęs į Vokietiją, A. Ružancovas jau 1945 m. suorganiza- 
vo Lietuvių bibliografijos tarnybą, rinko lietuviškus leidinius, kurie iki 
1950 m. buvo saugomi Lietuvos archyve Čikagoje, o po to buvo perkelti 
į Pasaulio lietuvių archyvą Čikagoje. Nuo 1948 m. rengė spaudai bibli- 
ografinį biuletenį „Knygų lentyna“ (parengė 142 numerius, iš viso apra- 
šė apie 16 tūkst. JAV lietuvių knygų ir straipsnių). Tiek Lietuvoje, tiek 
užsienyje aktyviai dirbo ir gudų bibliografijos srityje. Be aukščiau minė- 
to apdovanojimo, A. Ružancovas dar buvo apdovanotas Šaulių žvaigž- 
dės (1932), DLk Gedimino 4 laipsnio (1933), Latvijos Trijų žvaigždžių 
4laipsnio (1934), Estijos Raudonojo Kryžiaus 5 laipsnio (1936), Skautų 
svastikos (1940) ordinais, Latvijos ugniagesių 1 laipsnio Garbės (1931) 
ir Estijos ugniagesių 2 laipsnio Aukso (1933) kryžiais, Estijos ugniage- 
sių Didžiojo darbštuolio (1931) ir Latvijos ugniagesių draugijų sąjungos 
(1935) žvaigždėmis, ugniagesių „Artimui pagalbon“ 3 laipsnio (1926), 
2 laipsnio (1928) ir 1 laipsnio (1931) garbės ženklais, Lietuvos nepri- 
klausomybės 10-mečio (1928) ir Latvijos išsivadavimo karo 10-mečio 

(1929) medaliais. 


LAJ: Ažubalis A., Kazlauskaitė-Markelienė R., Petrauskaitė A., 
Puzinavičius B., Žigaras F. Karo pedagogika Lietuvoje (1918-1940 m.). 
Vilnius, 2007. P. 433-434; Ažubalis A. Žurnalas „Mūsų žinynas“ apie matema- 
tikos taikymus karo topografijoje: autoriai ir jų straipsniai (1922-1940 m.) // 
Lietuvos matematikos rinkinys. 2011. Nr. 52; Žurnalas „Mūsų žinynas“ apie 
matematikos taikymus Lietuvos kariuomenėje 1922-1940 m.: autoriai ir jų 
straipsniai // Mokslo ir technikos raida/ Evoliution of science and technology. 
2011. Nr. 1; LE. T. 25; LE. T. 31; LKK. T. 6; LTE. T. 10; MLTE. T. 2; VLE. 
T. 20. 


DSS: 

I. Ružancovas A. Geodezijos, trigonometrijos ir topografijos darbai 
Gardino gubernijoje XIX amžiaus pradžioje // MŽ, 1922, Nr. 4 (7). 
P. 168-170. 

Čia pažymėta vaisinga VU auklėtinio matematiko J. Chodzkos 
Boreikos, rašytojo Jano Chodzkos Boreikos (Chodžko Borejko, 1771— 
1851) sūnaus, veikla. (Beje, 1800 12 19 gimusį sūnų tolesni tokio profi- 
lio darbai nuvedė į Moldovą ir Valakiją, Pulkovo observatoriją, Kaukazą, 
1862 m. už juos jam buvo suteiktas generolo leitenanto laipsnis. 
1850 m. J. Chodzka Boreika pirmasis iš lietuvių įkopė į Ararato kalną, 
išbuvo jame 7 dienas, atlikdamas 22 labai svarbius geodezinius matavi- 
mus. 1854 m. išleido kapitalinį darbą apie trigonometrinius matavimus 
Užkaukazėje, už jį apdovanotas Šv. Stanislovo I laipsnio ordinu. 1868 m. 
RI Geografų draugija jam įteikė didžiausią savo apdovanojimą — Didijį 
Konstantino medalį. Mirė jis 1881 03 05 Kaukaze, Tbilisyje. Jo prak- 
tinių ir mokslinių darbų vertė tokia didelė, kad po 20 metų, 1901 m., 
RI Geografų draugijos Kaukazo skyrius įsteigė J. Chodzkos vardo aukso 
ir sidabro medalius, teiktus už tyrinėjimus Kaukaze). Straipsnyje labiau 
akcentuojami sunkumai: „Trigonometrinių darbų vykdymas buvo sun- 
kus dėl paplokščio gubernijos žemės paviršiaus ir dėl daugybės miškų. 
Todėl reikėjo statyti labai aukšti trigonometriniai ženklai nuo 5 ligi 20 
sieksnių aukščio. Aukštumose buvo įtaisomos piramidos“ (p. 169). (T) 

II. Ružancovas A. Rusų karo topografijos darbai Lietuvoje XVIII ir 

pradžioje XIX amžių // MŽ, 1922, Nr. 2 (5). P. 169-170. 

Straipsnyje rašoma, kad generolas Rusijos imperatorės Jekaterinos II 
(1729-1796) paskirtas pasiuntinys Abiejų Tautų Respublikos sostinė- 
je Varšuvoje Josifas Andrejevičius Igelštrėmas (/gelst:rėm, 1729-1796) 
Rusijos generalinio štabo majorui Ivanui Kupčinovui 1792 m. įsa- 
kė: „nutraukti ir įdėti į planą Gardino miestas su apylinkėmis 10 vars- 
tų aplink, toliau jis turi važiuoti Memeliu (Nemunu) ligi Kauno, taip 
pat padaryti Kauno ir Alytaus planus“ (p. 380), iš dešinės ir kairės nuo 
Nemuno būtina pažymėti 3 varstų atstumu visus topografinius objek- 
tus, taip pat tiltus, keltus per Nemuną, vietas, kur galima, esant reikalui, 
visa tai įrengti, kur galima įkurti laikinas kariuomenės stovyklas, pažy- 
mėti Nemuno ir jo intakų krantų aukščius. Taigi, ATR gyvuojant pasku- 
tinius metus, kruopščiai ruoštasi ją okupuoti. Liepta „Matuoti visur su- 
lygintu rusų veršku, dalinant jį į 250 sieksnių“ (p. 380). „Lietuvos karo 
topografinis žemėlapis“ buvo užbaigtas imperatoriaus Pavelo I (1754-— 
1801) valdymo metais, aišku jis buvo apytikslis, remtasi Mikalojaus 
Kristupo Radvilos Našlaitėlio (1549-1616) 1613 m. išleistu žemėlapiu, 
tiksliau buvo nužymėtas tik Nemunas ir jo pakrantės. Pasibaigus ka- 
rams su Napoleonu Bonapartu (Napolėon Bonaparte, 1769-1821), 1815 
metais „Pirmoje eilėje buvo nuspręsta atlikti trianguliaciją ir topografi- 
nę nuotrauką Vilniaus gubernijos, kurion tuomet įėjo visi Vilniaus ir 
Kauno kraštai“, — tęsė A. Ružancovas (p. 381). Tai atlikti pavesta pul- 
kininkui Mesingui su padėjėjais praporščikais Geceliu ir Vrangeliu. 
Pradėjus darbą 1816 m. išmatuotos 3 bazės: ties Drūkšiais, Pandėliu ir 
Palanga. Pradinis darbų punktas buvo ties Meškonimis, „26 varstuose 
nuo Vilniaus“ (p. 381) įrengta observatorija. Vilniaus universiteto pro- 
fesoriai pats rektorius J. Sniadeckis, Feliksas Dževinskis (Drzewinski, 
1788-1850), Mykolas Hlušnevičius (1797-1860), P. Slavinskis ir kt. 
uoliai talkino darant geodezines nuotraukas, atliekant skaičiavimus. VU 
ir Mintaujos (dab. Jelgava) observatorijos skolino instrumentus. Vėliau 
darbams ėmė vadovauti pulkininkas K. Teneris. Papildomai į šiuos dar- 
bus buvo komandiruoti dar 4 karininkai, tarp jų — VU auklėtinis ma- 
tematikas J. Chodzka Boreika. Plk. K. Teneris jam pavesdavo itin sun- 
kius skaičiavimus. 1821 m. plk. K. Tenerio komanda buvo papildyta dar 

25 karininkais ir 15 Rygos karo našlaičių skyriaus (speciali kariuomenės 
dalis - ugdymo įstaiga — 4. 4.) gabiausių auklėtinių, kurie rengėsi būti 
karo inžinieriais. Dar per kitus 3 metus buvo atsiųsta net 70. Darbai 
buvo baigti 1829 m., „nutraukta 5743,25 ketvirtainių varstų plotas, 250 
sieksnių colyje maštabu, 658 lapuose, drauge su nuotraukomis buvo su- 
statyta taip vadinamieji „juodieji planai“ 1 varsto colyje maštabu, labai 
rūpestingai išbraižyti ir iliuminuoti; pagaminta maršrutų žemėlapis, 3 
varstų colyje“ (p. 381-382). Darbų kaina — už 1 „ketvirtainį varstą“ — 
1,45 rub. sidabru, visi darbai kainavo 83 500 rub. sidabru. Lygiagrečiai 
darbai buvo atliekami Kuršo, Gardino, Minsko ir Vitebsko gubernijo- 
se. Taigi, „30-tiems praėjusio šimtmečio metams rusų karo vadovybė at- 
liko sistemingą ir visai mokslingą trigonometrinę ir topografinę dides- 
nės Didžiosios Lietuvos Kunigaikštijos dalies nuotrauką“ (p. 382). (T) 


SADZEVIČIUS JUOZAS (1906 04 25 Panevėžio aps., Smilgių 
vlsč., Jukiškių k. — 1941 12 18 Rusijoje, Gorkio kalėjime), leitenan- 
tas. 1927 m. baigė Krekenavos progimnaziją, 1931 m. — Panevėžio MS, 
1933 09 15 — KM (XV laidą). Tarnavo kulkosvaidžių dalyse. 1935 08 08 
baigė VDAKK kulkosvaidininkų kursus (III laidą), 08 25 paskirtas KM 
aspirantų kuopos būrio vadu. Dėstė šaudymo teoriją ir automatinių pa- 
būklų „Oer/ikon“ kursą. 1936-1937 m. buvo aspirantų taktikos gru- 
pės vadas. 1936 11 23 jam buvo suteiktas leitenanto laipsnis. 1936 07 
išlaikė konkursinius egzaminus į Paryžiaus ir Briuselio KA, bet studi- 
juoti nebuvo pasiųstas. 1940 m. buvo paskirtas KM aspirantų kuopos 
vyr. karininku. 1940 10 23 buvo paskirtas RA 29 ŠTK 179 šaulių divi- 
zijos 234 šaulių pulko prieštankinės baterijos vadu. Buvo LAF Vilniaus 
štabo narys, 1941 06 14 suimtas Pabradės poligone. 1941 08 23 įkalin- 
tas Gorkio kalėjime, 1943 11 23 Maskvos apygardos karo tribunolo nu- 
teistas mirties bausme, sušaudytas, užkastas Burovo kapinėse Gorkyje. 
Apdovanotas Vyčio Kryžiaus ordinu (1997, po mirties)?š. 


LAJ: Ažubalis A. Žurnalas „Mūsų žinynas“ apie matematikos taikymus 





28 LKK. T. 7. P. 22. 

Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 7. 


DS: 

Sadzevičius J. Dar dėl trumpiausio šūvio radimo // MŽ, 1936, 
Nr. 136. P. 54-57. 

Straipsnyje autorius naudojasi kampų matavimu ir trikampių savy- 
bėmis. (P) 


SLEŽEVIČIUS KAZYS (1890 03 18 Tauragės aps., Eržvilko vlsč., 
Daugėlių vs. - 1953 01 15 Vilniuje), vyr. leitenantas, ekstraordinari- 
nis profesorius. Namie pasiruošęs pagal pradžios mokyklos progra- 
mą, 1902 m. įstojo į Rygos Nikolajaus I imperatoriškąją gimnaziją, 
1910 m. ją baigė. 1917 m. baigė Odesos (tada vadinto Imperatoriškojo 
Novorosijsko) universiteto Matematikos ir gamtos fakultetą ir įgi- 
jo meteorologo ir fizikos ir matematikos mokytojo specialybę. „Stoti į 
šį universitetą jam, matyt, patarė jo brolis Mykolas, būsimasis tarpu- 
kario Lietuvos ministras pirmininkas, kuris prieš keletą metų jame sė- 
kmingai buvo baigęs teisės studijas“, — rašo V. Ščemeliovas?. Dar vyks- 
tant I pasauliniam karui, K. Sleževičius buvo mobilizuotas į kariuo- 
menę ir pasiųstas į Odesos artilerijos karo mokyklą. Po pusmečio mo- 
kymosi jam buvo suteiktas praporščiko (leitenanto) laipsnis. Tapo ar- 
tilerijos pulko meteorologų ir baterijos ūkio vedėju. Netrukus jo pul- 
kas buvo perkeltas į Maskvą. Tų pačių metų rudenį K. Sleževičius, 
kaip mokytojas, buvo iš kariuomenės atleistas. Grįžo į Odesą, 
1918-1921 m. buvo vidurinės mokyklos vedėjas, dėstė matematiką ir fi- 
ziką. 1921 05 24 mobilizuotas į Lietuvos kariuomenę, 1921-1923 m. 
dirbo Karo mokslo skyriaus reikalų vedėju, mokyklų sekcijos vadovu. 
Išėjo į atsargą (1922 10 01, kaip reikalingas Švietimo ministerijai), tu- 
rėdamas vyr. leitenanto laipsnį (gavo jį 1922 09 01). 1921 m. ėmė mo- 
kytojauti Kauno „Saulės“ mokytojų seminarijoje ir Lietuvos mokytojų 
profesinės sąjungos suaugusiųjų gimnazijoje, 1922-1927 m. buvo jos di- 





> Prof. Kazys Sleževičius. Vilnius, 2002. P. 11, 

rektorius. Nuo 1923 m. K. Sleževičius kartu buvo Lietuvos universiteto 
Kaune Matematikos ir gamtos fakulteto asistentas, docentas, Geofizikos 
ir meteorologijos katedros vedėjas. Nuo 1930 m. — ekstraordinarinis 
profesorius, nuo 1944 m. — Vilniaus universiteto Meteorologijos ir kli- 
matologijos katedros vedėjas. K. Sleževičius aktyviai dalyvavo Lietuvos 
mokytojų profesinės sąjungos veikloje, kelerius metus buvo jos pirmi- 
ninkas. Aktyviai dalyvavo Lietuvos matematikos mokytojų organizavi- 
mosi veikloje, dalyvavo matematikos ir fizikos mokytojų draugijos stei- 
gimo veikloje. Draugija buvo įsteigta. K. Sleževičius aktyviai dalyvavo 
jos veikloje, pasisakė už tai, kad ji būtų įtraukta į Lietuvos gamtininkų 
draugijos sudėtį, kas ir buvo padaryta. 1936-1938 m. su Ignu Salduku 
padarė Lietuvos teritorijos magnetinę nuotrauką. Ja remdamasis, sudarė 
Žemės magnetizmo žemėlapį ir pirmasis pažymėjo Tumasonių-Subatės 
magnetinę anomaliją. Tyrinėjo Lietuvos klimatą. Paskelbė mokslinių 
straipsnių Vytauto Didžiojo universiteto Matematikos ir gamtos fakul- 
teto darbuose, Lietuvos kariuomenės štabo Topografijos skyriaus metraš- 
tyje išspausdino mokslinį straipsnį apie gravitacinius tyrimus Lietuvoje 
(1937), nemaža mokslinių ir mokslo populiarinamųjų straipsnių paskel- 
bė „Kosmose“, „Gamtoje“, „Mūsų žinyne“ ir kitur. Atskiromis knygomis 
išėjo šie jo darbai: „Gravimetriniai darbai Lietuvoje su Sternecko apara- 
tu ties trianguliacijos signalais“ (1934), „Gravimetriniai darbai 1934 m. 
ir svorio jėgos greitėjimas Lietuvoje“ (1936), „Lietuvos magnetinė nuo- 
trauka, padaryta 1936-1938 metais“ (1941, su I. Salduku). 


LAJ: Ažubalis A. Iš Lietuvos matematinio švietimo praeities. Kaunas, 
1993. P. 104-105; Iš Lietuvos matematinio švietimo praeities (2-as papild. 
leid.). Kaunas, 1997. P. 111; Matematika lietuviškoje mokykloje (XIX a. pr.- 
1940 m.). Vilnius, 1997. P. 494; Žurnalas „Mūsų žinynas“ apie matematikos tai- 
kymus karo topografijoje: autoriai ir jų straipsniai (1922-1940 m.) // Lietuvos 
matematikos rinkinys. 2011. Nr. 52; Žurnalas „Mūsų žinynas“ apie matemati- 
kos taikymus Lietuvos kariuomenėje 1922-1940 m.: autoriai ir jų straipsniai // 
Mokslo ir technikos raida / Evoliution of science and technology. 2011. Nr. 1; 
LE. T. 20; LKK. T. 7; LTE. T. 10; MLTE. T. 3; TLE. T. 4; VLE. T. 22. 

DS: 

Sleževičius K., Ratautas M. Gravimetriniai darbai // MŽ, 1935, 
Nr. 125. P. 117-128. 

Straipsnyje K. Sleževičius parengė pirmąją dalį, kurioje aptarė 
I. Niutono atrastąjį visuotinės traukos dėsnį, išcentrinę jėgą, Aleksiso 
Klodo Klero (C/airaut, 1713-1765) fundamentaliąsias aukštosios ge- 
odezijos teoremas, kuriose nustatomas ryšys tarp sunkio jėgos Žemės 
paviršiuje ir parametrų, charakterizuojančių jos formą ir kampinį su- 
kimosi greitį. Aiškinama, kad apytikslis Žemės paviršius yra elipsoidas, 
o tikrasis — geoidas. Aptarta ir gravimetrinių darbų praktika Lietuvoje: 
„Gravimetriniai darbai Lietuvoje pradėti 1930 m. ir šiuo laiku yra pada- 
ryti matavimai 35 vietose“ (p. 122). M. Ratautas savojoje straipsnio da- 
lyje pateikė ir paaiškino Džordžo Gabrielio Stokso (Szokes, 1819-1903) 
formulę, kuri leidžia nustatyti atstumus tarp geoido ir elipsoido pavir- 
šių. (T) 


SOROČKINAS ANATOLIJUS (1896 06 07 Panevėžyje — 
1943 12 05 Rusijoje, Irkutsko sr., Taišeto lag.), kapitonas. 1913 m. bai- 
gė Panevėžio realinę mokyklą, 1915 m. — Petrogrado Susisiekimo in- 
žinierių instituto du kursus ir buvo mobilizuotas į Rusijos kariuome- 
nę, 1915 11 01 baigė Konstantino artilerijos mokyklą, gavo praporšči- 
ko laipsnį. 1916 04 11 - Turkestano šaulių pulko artilerijos brigados ba- 
terijos vadas, 1917 11 gavo poručiko laipsnį. Fronte buvo kontūzytas. 
191802 01 buvo demobilizuotas, pateko į bolševikų rankas, pasmerktas 
sušaudyti, ir, nors sušaudymo metu (1918 12 23) buvo sužeistas į gal- 
vą ir ranką, liko gyvas. Pasveikęs buvo mobilizuotas į generolo Antono 
Denikino (1872-1947) armiją. 1919 06 13 baigė artilerijos karininkų 
mokyklą. Grįžęs į Lietuvą, 1922 01 15 buvo mobilizuotas į Lietuvos 
kariuomenę, tarnavo artilerijoje. 1923 02 15 — 03 01 dalyvavo kovo- 
se su želigovskininkais prie Onuškio (neutraliojoje zonoje). 1925 05 15 
jam buvo suteiktas vyr. leitenanto, 1926 08 01 — kapitono laipsnis. 
1930 09 01 baigė VDKK artilerijos skyrių (III laida). Nuo 1931 12 31 
tarnavo karo ligoninėje, buvo jos raštinės vedėjas. Likviduojant Lietuvos 
kariuomenę 1940 11 15 buvo paskirtas RA 29 ŠTK 615 artilerijos pul- 

ko diviziono vado vyr. adjutantu, 12 20 — pulko štabo viršininko pa- 
dėjėju. 1941 06 14 Varėnos poligone suimtas, išvežtas į lagerį Norilske 
(Krasnojarsko kraštas). 1942 09 05 Ypatingojo pasitarimo nuteistas 10 
metų kalėti. Žuvo lageryje. Rusijos kariuomenėje A. Soročkinas buvo 
apdovanotas Šv. Anos 3 ir 4 laipsnių, Šv. Stanislovo 3 laipsnio ordinais 
(1917), Lietuvos kariuomenėje — Lietuvos nepriklausomybės 10-mečio 
medaliu (1928) ir DLk Gedimino 4 laipsnio ordinu (1937). 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida / Evoliution of science and technology. 2011. Nr. 1; LKK. T. 7. 


DSS: 

I. Soročkinas A. Apibrėžimas mažiausio taikiklio šaudant per uždan- 
gą // MŽ, 1927, Nr. 37. P. 50-54. 

Straipsnyje plačiai naudojamasi status trikampio savybėmis, elemen- 
tariosiomis trigonometrinėmis funkcijomis. Tiriamos kreivių — sviedi- 
nių trajektorijų savybės. (A) 

II. Soročkinas A. Artilerijos šaudymas padedant fonotelemetrijos 
rinktinei // MŽ, 1930, Nr. 68. P. 421-428. 

Panaudodamas 4 rusiškus ir 1 vokišką šaltinius, straipsnio autorius 
aptarė ir matematiškai pagrindė laiko skirtumų metodą, laiko bazės są- 
voką, pataisas, įvairius šaudymo būdus, korekciją. (A) 

III. Soročkinas A. Kai kurių artilerijos klausimų sprendimas žemėla- 
pyje // MŽ, 1928, Nr. 42. P. 249—266. 

Straipsnyje aptariamas trigonometrinių skaičiavimų naudojimas nu- 
statyti savo buvimo vietai, baterijos dengimo gyliui, kampui, taikymui, 
nekliudomiesiems plotams. (A) 

IV. Soročkinas A. Keletas minčių apie šaudymą, vartojant taikiklio 
žingsnį // MŽ, 1931, Nr. 74. P. 339-345. (A) 

Straipsnyje sukritikuotas B. Vaivados „Artilerijos šaudymo vadovė- 
lio“, d. 2 (1930), $ 410 ir pateikiamas parankesnis taikiklio žingsnio 
nustatymo būdas: naudojantis sekimo kampo tangentu išvesta taikiklio 
žingsnio nustatymo formulė, o naudojantis to paties kampo sinusu, iš- 

vesta taikiklio transformavimo koeficiento formulė. Pasinaudojant to- 
mis formulėmis, taip pat sekimo kampo kosinusu sudarytos taikiklio 
žingsnio keitimo lentelės. 

V. Soročkinas A. Kelios mintys dėl artilerijos rengiamojo šaudymo // 
MŽ, 1934, Nr. 115. P. 316-332, Nr. 117, P. 545-568. (A) 

Pateikta šaudytojo darbo formulė, šaudymo sėkmingumo sekimo ti- 
kimybė, baterijos šaudymo (metinio ir einamojo) šaudymo įvertinimo 
formulės. 

VI. Soročkinas A. Kelios mintys dėl grupės taktinės šaudybos prati- 
mų // MŽ, 1936, Nr. 138. P. 203-214, Nr. 140. P. 420—436. (A) 

Šiame straipsnyje naudojantis kampų matavimu, elementariosiomis 
trigonometrinėmis funkcijomis, aritmetinio vidurkio skaičiavimu išve- 
damos šaudančiojo darbo tempo ir baterijos šaudymo efektyvumo įver- 
tinimo formulės. Pateikta daug pavyzdžių. 

VII. Soročkinas A. Naujos idėjos sviedinių išsisklaidymo teorijoje // 
MŽ, 1931, Nr. 76. P. 32-50, Nr. 77. P. 129-145. (A) 

Straipsnio skyriuje „Pabūklų įvairiamuša ir baterijos išsisklaidymo 
dydžiai“ naudojamasi tikimybių teorijos metodais: normaliuoju pasis- 
kirstymu (Gauso dėsniu), skaičiuojamas vidutinis kvadratinis nuokry- 
pis prancūziškoms, rusiškoms, vokiškoms patrankoms, taikomi išvesti- 
nių skaičiavimai. Skyriuje „Trajektorijos pėdos“ nagrinėjamos trajekto- 
rijų kreivės. Skyriuje „Sprogimų taškų išsisklaidymas“ naudojamasi elip- 
sės lygtimi, jos savybėmis, elipsės liestinių lygtimis. Skyriuje „Sviedinių 
kritimų taškų pasiskirstymas kryptyje ir tolyje, esant šoniniam sekimui“ 
naudojamasi elipsės savybėmis, vidutiniu kvadratiniu nuokrypiu, inte- 
graliniu skaičiavimu, elementariąja trigonometrija, elipsoido savybėmis, 
koordinačių metodu. Straipsnyje panaudoti 2 vokiški, 1 prancūziškas, 4 
rusiški šaltiniai. 

VIII. Soročkinas A. Paprasčiausios plotmelės įrengimas šaudyti į oro 
taikinius iš vokiečių 77 mm 16 metų pav. lauko patrankos // MŽ, 1927, 
Nr. 34. P. 62-64. 

Straipsnyje naudojamasi apskritimo, nupjautinio kūgio savybėmis. 
(Z) 

IX. Soročkinas A. 77 mm 16 metų lauko patrankos šrapnelių veiki- 

mo tyrinėjimas // MŽ, 1929, Nr. 46. P. 17-41. 

Straipsnyje aptariamas šrapnelių išsisklaidymo kampo tyrimas pagal 
RI armijos kapitono Trofimovo pateiktą formulę, tirta šrapnelių pramu- 
šamoji jėga, geriausias šrapnelių sprogimų intervalas, aukštis, apiman- 
čių, normalių ir aukštų sprogimų skaičius, šrapnelių kritimo kampas, 
kliudymo plotas. Taikomi geometrijos ir trigonometrijos metodai, inte- 
gralinis skaičiavimas. (A) 

X. Soročkinas A. Skritulio transformatorius // MŽ, 1925, Nr. 23. 
P. 287-293. 

Aptariamas skritulio ketvirtis, naudotas Rusijos kariuomenės artile- 
ristų I pasauliniame kare, — nesudėtingas prietaisas, padedantis nustaty- 
ti atstumus, padaryti pataisas, panaudojant trigonometrinius skaičiavi- 
mus. (A) 

XI. Soročkinas A. Šaudymo metodai pagal išmatuotus nukrypimus, 
naudojantis improvizuotais planšetais // MŽ, 1931, Nr. 72. P. 187-207. 
(A) 

Straipsnyje naudojamasi trikampių savybėmis, panašumu, kitų fi- 
gūrų panašumu, elementariąja trigonometrija, koordinačių meto- 
du, apskritimo savybėmis, taip pat Nikomedo (3-2 a. pr. Kr.), seno- 
vės graikų geometro atrasta kreive, kurią Diadochas Proklas (apie 410 
Konstantinopolyje — 485), graikų filosofas, kurį laiką — Aleksandrijos 
neoplatoniečių mokyklos vadovas, pavadino konchoide, savybėmis. 

XII. Soročkinas A. Šoninis įsišaudymas sekimo punktui esant žymiai 
nutolusiam nuo šūvių krypties // MŽ, 1929, Nr. 49. P. 212-232. 

Straipsnyje plačiai naudojamasi kampų matavimu, trigonometrija, 
topografija (įsišaudymas, sekimas, taikinių perkėlimas), pateikiami 3 vo- 
kiečių ir po 1 prancūzų bei vengrų karininkų naudoti skaičiavimo bū- 


dai. (A) 


STELINGIS ANTANAS (1914 06 13 Mažeikių aps., Viekšnių 
mstl. — ?), leitenantas. 1933 m. baigė Mažeikių gimnaziją, 1935 m. — 
KM (XVII laidą), paskirtas Priešlėktuvinės apsaugos rinktinės kuopos 
būrio vadu. 1938 m. perkeltas į zenitinę artileriją, suteiktas leitenanto 
laipsnis. Vėliau — chemijos mokomojo būrio vadas, 1939 m. perkeltas į 

Ginklavimo valdybą. 1939 07-08 ir 1940 02-03 Vokietijoje praktika- 
vosi priešlėktuvinių pabūklų ir sviedinių gamyklose. 1940 04 01 paskir- 
tas Administracijos dalies mobilizacijos karininku, 1940 10 03 — RA 29 
ŠTK 179 šaulių divizijos 619 haubicų artilerijos pulko technikos tieki- 
mo viršininku. Kilus karui iš RA pasitraukė. 1941-1943 m. studijavo 
VDU Statybos fakultete. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 7. 


DS: 

Srelingis A. Įrankiai šaudyti į lėktuvus // MŽ, 1938, Nr. 5 (158). 
P. 768-780. 

Straipsnyje naudojamasi kampų matavimu, trikampių panašumu, 
trigonometrine sinusų teorema. (Z) 


ŠAGAMOGAS IPOLITAS (1912 01 11 Panevėžio aps., Ramygalos 
vlsč., Sakelių k. - 1950 03 06 Rusijoje, lageryje), leitenantas. 1932 06 21 
baigė Panevėžio gimnaziją, 1932 09 15 - KM (XVI laidą), tarnavo pės- 
tininkų dalyse. 1935 09 28 perkeltas į KM. 1936 12 31 gavo leitenan- 
to laipsnį. Baigė sunkiųjų pėstininkų ginklų karininkų kursus (V lai- 
da). Tarnavo KM aspirantų kuopos būrio vadu. 1940 10 03 buvo pa- 
skirtas RA 29 ŠTK 179 šaulių divizijos prieštankinės baterijos vadu. 
Kilus karui iš RA pasitraukė. 1941 07 tarnavo Vilniaus įgulos 1 lietu- 
viškame apsaugos pulke. 1941 08 01 — 10 10 - Vilniaus m. savivaldy- 
bės Autobusų susisiekimo įmonės garažo vedėjo padėjėjas, 1941 11 — 
1944 04 - Ukmergės m. prekybos skyriaus direktorius. 1944 04 05 įsto- 
jo į Vietinę rinktinę, buvo 302 bataliono kuopos vadas. Grįžus sovieti- 
nei valdžiai, pasikeitė vardą į Mykolo, gimimo metus - į 1901, 1945 01 
įsidarbino Panevėžio statybos valdyboje, buvo paskirtas Rubikių plytų 
gamyklos meistru. 1945 08 įstojo į Lietuvos partizanų eiles, buvo pa- 
skirtas Utenos apygardos štabo viršininku. 1946 01 08 buvo suimtas. 
1946 06 26 Vilniaus įgulos karo tribunolo buvo nuteistas 10 m. lagerio 

ir 5 m. tremties. Žuvo lageryje. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 7. 


DS: 

Šagamogas I. Mažiausias taikiklis // MŽ, 1939, Nr. 3 (169). P. 448— 
452. 

Straipsnyje aptariama sunkiųjų kulkosvaidžių mažiausio taikiklio ra- 
dimo formulė: 

a=V+s, 

kur a — mažiausias taikiklis, V — vietos kampas tarp kulkosvaidžio ir 
savos kariuomenės, s — saugumo brūkšniai, paimami iš lentelės, kuri yra 
ant kulkosvaidžio, aptarti įvairūs taikiklio suradimo būdai. (P) 


ŠILIUS (ŠULCAS) AUGUSTAS (1901 09 16 Kaune - 1988 06 21 
Brazilijoje, San Paule), majoras. Mokytis pradėjo Kaune, gimnaziją baigė 
Rusijoje. 1921 12 18 baigė KM (IV laidą), paskirtas į Elektrotechnikos 
batalioną. 1925 01 08 gavo vyr. leitenanto laipsnį. 1926 01 01 buvo per- 
keltas į Technikos pulką, 1927 09 03 - į Ryšių batalioną. 1928 01 27 
baigė VDAKK Technikos skyrių (II laidą) ir 02 01 paskirtas radijo kuo- 
pos vadu. 1929 11 23 gavo kapitono laipsnį. Štai ką apie jį rašė jo kuo- 
pos kareivis Aleksandras Pakalniškis (1910-2012, baigė VDU MGE, f- 
zikas, mokyklų direktorius Lietuvoje, mokytojas Vokietijoje, inžinierius 
projektuotojas JAV, kelių memuarų knygų autorius): „Kuopos vadas ka- 
pitonas Šulcas atrodė man idealus Lietuvos kariuomenės karininkas. 
Griežtumas žymėjosi jau jo reikšminguose veido bruožuose. Balsas kal- 
bant plaukdavo ypatingai lygiai ir aštriai, lyg plieninis propelerio staugi- 
mas. Ne tik kad keiksmo, bet ir šiaip kokio nereikalingo žodžio iš jo nie- 
kuomet neišgirsdavai“*. A. Šulcas buvo aktyvus Radijo mėgėjų draugijos 
narys, jos steigėjas ir pirmasis sekretorius. 1932 05 24 gavo majoro laips- 





0 Pakalniškis A. Gyvenimo pakelės. Chicago, 1979. P. 94, 

nį. Daug rašė periodinėje spaudoje, su kitais parašė knygą „Karo tech- 
nikos dalių dvidešimtmetis 1919-1939 m.“ (1940). 1940 m. pradžioje 
tarnavo Ryšių batalione, buvo mokomosios kuopos vadas. Likviduojant 
Lietuvos kariuomenę, 1940 10 03 buvo paskirtas RA 29 ŠTK atskiro- 
jo ryšių bataliono mokyklos viršininku. 1941 m. repatrijavo į Vokietiją, 
įgijo radijo inžinieriaus kvalifikaciją, dirbo 7ė/efunken firmoje. 1949 m. 
emigravo į Braziliją, dirbo elektroinžinerijos srityje. Lietuvos kariuo- 
menėje A. Šilius buvo apdovanotas DLk Gedimino 4 laipsnio ordinu 
(1932), Lietuvos nepriklausomybės 10-mečio medaliu (1928). 


LAJ: Ažubalis A. Žurnalas „Mūsų žinynas“ apie matematikos taikymus karo 
topografijoje: autoriai ir jų straipsniai (1922-1940 m.) // Lietuvos matematikos 
rinkinys. 2011. Nr. 52; Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 7. 


DS: 

Šulcas A. Radiogoniometrija kariuomenėje, laivyne ir aviacijoje // 
MŽ, 1925, Nr. 26. P. 254-292. 

Straipsnyje rašoma apie radijo pelengavimo praktiką. Nurodoma, 
kad jau 1915 m. Vokietijai priklausiusioje Klaipėdoje padaryta 14 pe- 
lengacinių matavimų 160 mylių atstumu nuo „goniometrinio imtuvo“, 
iš jų 9 gauta mažesnė, negu 0,59 paklaida, trijuose matavimuose paklai- 
da buvo mažesnė negu 29 ir dviejuose — mažesnė negu 39. (T) 


ŠIURNA TOMAS (1901 03 07 Panevėžio ap., Smilgių vlsč., 
Rimiškių k. — 1997 07 12 Kanadoje, Otavoje), majoras, inžinierius. 
1921 12 20 baigė KM (IV laidą), tarnavo kariuomenėje. 1924 m. išė- 
jo į atsargą ir mokėsi Kauno aukštesniojoje technikos mokykloje, kurios 
Geodezijos skyrių baigė 1929 m. 1929 06 12 priimtas į Vyriausiojo ka- 
riuomenės štabo Karo topografijos skyrių darbų vykdytoju. 1931 01 01 
gavo leitenanto laipsnį. 1931 07 15 baigė VDAKK Topografijos sky- 
rių. 1932 — 1936 m. su KAM stipendija studijavo Berlyno aukštojo- 
je technikos mokykloje, 1934 m. gavo kapitono laipsnį. Grįžęs iš studi- 

jų vėl tarnavo Topografijos skyriuje. 1939 m. buvo ekspertų komisijos 
Lietuvos ir Lenkijos sienai nustatyti narys. 1940 m. gavo majoro laipsnį. 
1940 12 18 buvo paskirtas RA 29 ŠTK 21 topografinio būrio poskyrio 
viršininku. Karo pradžioje pateko į vokiečių nelaisvę, laikytas Raseinių 
belaisvių stovykloje. Išlaisvintas 1941 m. tapo VDU jaunesniuoju, vė- 
liau — vyresniuoju asistentu. 1944 m. pasitraukė į Vokietiją, ten lietuvių 
gimnazijoje dėstė matematiką, 1948 m. išvyko į Kanadą. 


LAJ: Ažubalis A. Žurnalas „Mūsų žinynas“ apie matematikos taikymus karo 
topografijoje: autoriai ir jų straipsniai (1922-1940 m.) // Lietuvos matematikos 
rinkinys. 2011. Nr. 52; Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 7. 


DS: 

Šiurna T. Kilometrinis tinklas // MŽ, 1938, Nr. 3 (156). P. 446-— 
461. 

Straipsnyje aptariama 1569 m. sukurta Gerardo Merkatoriaus 
(Mercator, 1512-1594) kartografinė projekcija, pristatoma Karlo 
Erydricho Gauso (Gauss, 1777-1855)-Pjero Osijano Bonės (Bonner, 
1819-1892) formulė, išvesta K. Gauso veikaluose „Bendrieji krei- 
vųjų paviršių tyrimai“ („Disguisitiones generales circa superficies cur- 
vas“, išleistame 1828 m., ir „Tyrimai aukštosios geodezijos klausi- 
mais“ („Untersuchungen iber Gegenstūnde der Hėheren Geodisie“), iš- 
leistame 1847 m. ir patikslinta P. Bonės darbuose, taikoma geodezi- 
niam daugiakampiui. Aptariama ir K. Gauso-Johano Henriko Luiso 
Kriugerio (Kriger, 1857-1923) projekcija — Žemės elipsoido konfor- 
minis atvaizdavimas plokštumoje. Elipsoidas padalijamas į zonas die- 
novidiniais, išvestais kas 39 ar 69 pagal geografinį ilgumą. Daroma kie- 
kvienos zonos skersinė ritininė projekcija. Pusiaujas ir ašinis (vidurinis) 
dienovidis atvaizduojami tarpusavyje statmenomis tiesėmis. Taškų pa- 
dėtis apibūdinama Gauso ir Kriugerio arba geografinėmis koordinatė- 
mis. Gauso ir Kriugerio koordinatės — taškų stačiakampės koordinatės 
Gauso-Kriugerio projekcijoje. Ašinis dienovidinis imamas x (abscisių) 

ašimi, pusiaujas — y (ordinačių) ašimi. Taško padėtis nusakoma atstu- 
mais nuo pusiaujo ir nuo ašinio dienovidinio. Kad nebūtų neigiamų y 
reikšmių, pridedama 500 km. Prieš kiekvieną y reikšmę rašomas zonos 
numeris (pradedama nuo Grinvičo dienovidinio). Geografinės koordi- 
natės — kurio nors Žemės paviršiaus taško platuma ir ilguma. Gauso- 
Kriugerio projekcija naudojamasi darant stambių mastelių planus ir že- 
mėlapius. Ją sudarė vokiečių matematikas K. E Gausas, patobulino kitas 
vokiečių matematikas J. H. L. Kriugeris. Straipsnyje pateikiami kontro- 
linių skaičiavimų pavyzdžiai. Nurodomi 1 vokiškas ir 2 rusiški šaltiniai. 
Straipsnyje panaudotas 1 vokiškas ir 2 rusiški šaltiniai. (T) 


ŠTENCELIS BRUNONAS (1892 05 27 Linksnos dvare, Daugpilio 
aps., Latvijoje - 1943 04 07 Vorkutos lag.), pulkininkas. Baigęs Šiaulių 
gimnaziją 1914 m. studijavo Maskvos universiteto Teisės fakultete. 
1914 10 pašauktas į Rusijos kariuomenę. 1915 02 01 baigė Pavlo KM 
Petrograde, įgijo karininko laipsnį. Grįžęs į Lietuvą 1919 03 24 sava- 
noriu įstojo į Lietuvos kariuomenę; paskirtas į atsargą prie Kauno m. 
komendantūros, 05 01 — Kauno bataliono | kuopos jaun. karinin- 
ku, 08 01 — etapo skyriaus prie Kauno m. komendantūros viršininku. 
1919 11 18 suteiktas majoro laipsnis. 1920 01 15 paskirtas Raseinių 
m. ir apskrities komendantu. 1920 08 08 perkeltas į Generalinį kariuo- 
menės štabą, 08 20 — į 10 pėst. pulką vado padėjėju. 1920 08 20 — 
10 14 ėjo pulko vado pareigas. 1920 10 14 paskirtas Atskirojo batalio- 
no vadu. 1920 09 03 — 10 24 dalyvavo Nepriklausomybės kovose su len- 
kais Suvalkų ir Vilniaus frontuose. 1921 04 01 paskirtas AKK viršininko 
padėjėju ir mokymo reikalų vedėju. 1922 10 13 pats baigė AKK (II lai- 
da). 1922 09 01 suteiktas plk. leitenanto laipsnis. 1923 11 24 išrinktas 
Lietuvos karininkų ramovės seniūnų vicepirmininku. 1925 05 15 pakel- 
tas į pulkininkus. 1926 01 06 paskirtas eiti Aukštųjų karo technikos kur- 
sų viršininko pareigas, juos sujungus su VDAKK. 1927 03 16 paskirtas 
šių kursų viršininko padėjėju, nuo 1929 03 08 - eiti viršininko pareigas. 
Knygų „Minosvaidžių vadovėlis“ (1924) ir „Šaudybos vadovėlis“ (1-4 d., 
1926) autorius. M. Mažvydo bibliotekoje Lituanistikos fonde saugomos 
dviejų jo parengtų paskaitų konspektų atskiros dalys. 1929 07 03 ko- 

mandiruotas į VRM, kur ėjo generalinio sekretoriaus, vėliau vidaus rei- 
kalų viceministro, generalinio konsulo Vienoje pareigas. 1930 10 Fizinio 
auklėjimo d-jos steigiamajame suvažiavime išrinktas draugijos valdybos 
pirmininku. 1931 03 16 išrinktas Kariuomenės sporto draugijos valdy- 
bos nariu. 1935 06 01 dėl pablogėjusios sveikatos pačiam prašant pa- 
leistas į dimisiją. Sovietų Sąjungai okupavus Lietuvą 1940 07 30 suim- 
tas, kalintas Kaune, Vilniuje. 1941 04 23 NKVD Ypatingojo pasitarimo 
nuteistas 8 metams, išvežtas į lagerį Vorkutoje, Komijoje. Apdovanotas 
II rūšies Vyčio Kryžiaus 3 laipsnio (1927), DLk Gedimino 3 laipsnio 
(1928), Vytauto Didžiojo 2 laipsnio (1931) ordinais, Savanorių (1928), 
Lietuvos nepriklausomybės 10-mečio (1928) medaliais, ugniagesių 
„Artimui pagalbon“ I laipsnio garbės ženklu (1933), Estijos Erelio kry- 
žiaus 2 laipsnio (1937) ir Kairselit'o kryžiaus 2 laipsnio (1935), Italijos 
Karūnos 2 laipsnio (1931), Latvijos Trijų žvaigždžių 2 laipsnio (1933) 
ordinais, Latvijos išsivadavimo karo 10-mečio medaliu (1933). 


LAJ: LKK. T. 7; VLE. Papildymai. 


DSS: 
I. Štencelis B. Minosvaidžių vadovėlis. Kaunas, 1924. 


Ši knyga, matyt, nėra išlikusi — didžiosios Lietuvos bibliotekos jos 
neturi. 


II. Šiencelis B. Šaudybos vadovėlis. D. I. Kaunas, 1926. 


Šioje vadovėlio dalyje pateikta šaudymo teorija. Aptarsime, kuriuose 
puslapiuose ir kokiu tikslu taikoma matematika: 

p. 12-14 - kaip parako dujų jėga veikia ginklą ir šovinį; 

p. 15-26 - kulkos lėkimas beorėje erdvėje; 

p. 27—45 - kulkos lėkimo greitis beorėje erdvėje; 

p. 46-67 - derivacija; 

p. 67-71 - oro priešinimasis; 

p. 71-75 - kulkos lėkimo greitis ore; 

„75-85 — trajektorijos savybės; 

.86—-113 — atmosferos veiksnių įtaka kulkos lėkimui; 
.114-131 - trajektorijos tiesumas; 

.131-154 - kliudymo plotas; 

.155-164 —- pramušamoji kulkų jėga; 

.164—-166 - kulkų rikošetavimas; 

.166-193 - kulkų išsisklaidymas; 

.194-211 - pataikymo galimybė. 


ao as Nas ao as as as ao) 


Knygoje visose išvardytose temose remiamasi elementariąja aritmeti- 
ka (ypač procentų skaičiavimu), geometrija (kampai, kreivės), trigono- 
metrija, fizika (mechanika). Knygos pabaigoje nurodyti 4 vokiški, 2 len- 
kiški ir 4 rusiški šaltiniai. 


Šrencelis B. Šaudybos vadovėlis. D. 2-4. Kaunas, 1926. 


D. 2. Čia aptarta šaunamojo rankinio ginklo tobulėjimo istorija. 
Matematika čia naudota tik svarbiausioms ginklų charakteristikoms, 
pvz., nurodant, kad XIX a. viduryje pagrindinės Europos valstybės buvo 
perginkluotos taip: 

„1.Vokietijoj 1840. m. buvo priimtas 13,7 mm. kalibro šautuvas <...> 
su 30,7 gr. svorio kulipka. 

2. Anglijoj 1853. m. buvo priimtas 14,6 mm. kalibras <...>. 

3. Rusijoj 1856. metais buvo priimtas 15,2 mm. kalibras su <...> ku- 
lipka 33,2 gr. svorio. 

4. Austrijoj 1858. metais priėmė 13,9 mm. kalibrą. 

5. Ispanijoj 1852. metais pripažino geriausiu kalibru 15,2 mm. 

6. Iš visų ginklų, vartojamų tuo laiku Europoje, geriausias taiklumo 
ir tolumo atžvilgiu buvo šveicariškas šautuvas, kuris be geriausių balisti- 
kos duomenų buvo ir mažiausio kalibro. 1851. m. buvo priimta štuce- 
rio sistema su 10,5 mm. kalibru ir pailga kulipka, apvyniojama sutepta 
juosta. 

1856. m. Šveicarijoje kalibras dar buvo sumažintas ir priimtas gin- 
kluotis šautuvas su 4 įgražom 10,3 mm. kalibro. Vartojamos tam šautu- 
vui kulipkos svoris irgi buvo lengviausias iš visų kitų. Ji svėrė 16,6 gr.“ 

(p. 29). Matome, kad datos knygoje buvo užrašomos remiantis vokiečių- 
latvių priimtu būdu, dar nebuvo nusistovėjusi ir matų santrumpų užra- 
šymo sistema. 

D. 3. „Šių dienų šaunamojo rankinio ginklo pavyzdžiai“ matemati- 
ka irgi naudojama tik ginklų pagrindinėms charakteristikoms aprašyti, 
pvz.: „Vokietijoj mažo kalibro šautuvai įvesti 1888, metais. 

1888 m. pavyzdys. 11 mm. kalibro Mauzerio sistemos šautuvas <...> 
užtaisomas 5 šoviniais <...>. 

Šautuvo kalibras- 7, 9 mm.; 

vamzdis su 4 įgražomis į dešinę; 

šautuvo ilgis - 1,25 mtr.; 

šautuvo sv or is— 3,8 klgr.“ (p. 50). 

D. 4. „Šaunamojo rankinio ginklo konstrukcija“ matematika kiek 
daugiau naudojama tik šovinių charakteristikoms nusakyti, pvz.: „Visų 
vartojamų šių dienų šautuvų kovos šoviniai iš viršaus mažai kuo skiria- 
si vienas nuo kito 

Nežymus skirtumas yra ilgyje ir svoryje: 

Ilgis svyruoja tarp 75 mm. ir 82,5 mm. 

Svoris, 8 mm kalibro <...>, svyruoja tarp 25-30 gr. ir 6,5-7 mm. 
kalibro — 20-24 gr. Nuo šovinio svorio pareina šaulio nešamų su sa- 
vim šovinių skaičius: jai, pavyzdžiui, vidutiniškai šauliui galima minė- 
tam reikalui (šovinių nešiojimui) paskirti 4—5 klgr., — tai šaulys ginkluo- 
tas 8 mm. ginklu, galės su savim paimti daugiausia 160 šovinių, o gin- 
kluotas mažesnio kalibro (6,5—7 mm.) ginklu — 200 šovinių“ (p. 103— 
104). (A, P) 


TALLAT-KELPŠA KAZYS (1893 10 28 Tauragės aps., Laukuvos 
vlsč., Padievyčio vs. - 1968 02 22 JAV, Klivlande), brigados generolas. 
1914 m. baigė Kauno komercinę gimnaziją. 1914 11 15 savanoriu įsto- 
jo į Rusijos kariuomenę, tarnavo kavalerijos dalinyje. Dalyvavo mūšiuose 
Lietuvoje, Baltarusijoje, Rytų Galicijoje, Rumunijoje. Rumunijos fronte 
buvo sužeistas. 1915 m. gavo karininko laipsnį. 1918 m. grįžo į Lietuvą 
ir 1919 01 savanoriu įstojo į Lietuvos kariuomenę. Tarnavo kavalerijoje. 
1919 m. buvo karinės misijos nariu prie Lietuvos delegacijos taikos de- 

rybose Paryžiuje, 1920 m. — kariniu atstovu Latvijoje ir Estijoje (būsti- 
nė — Ryga). 1926 m. baigė Belgijos generalinio štabo akademiją (Ecole 
de Guerre) Briuselyje. 1928-1931 m. buvo I, 1934 m. — II pėstininkų 
divizijų štabų viršininkas, 1931-1932 m. — 4 pėstininkų pulko vadas, 
1934-1940 m. — Lietuvos kavalerijos viršininkas. Su kitais atkūrė 3 dra- 
gūnų Geležinio Vilko pulką, buvo iniciatoriumi aprūpinant kavaleriją 
šarvuočiais ir artilerija. 1932-1937 m. dėstė taktiką ir karo istoriją Karo 
mokykloje ir Vytauto Didžiojo aukštojoje karo mokykloje. 1940 06 16 
kariuomenės vadovybės nurodymu su generolu Vincu Žiliu (1898- 
1972) sustabdė iš Marijampolės į Vokietiją besitraukusį 9 pėstininkų 
pulką. 1940 m. iš sovietinės kariuomenės atleistas. 1944 m. pasitraukė į 
Austriją, 1944 m. persikėlė į Vokietiją, 1949 m. - į JAV. Nepriklausomoje 
Lietuvoje ir emigracijoje bendradarbiavo periodinėje spaudoje. Išleido 
knygą „Kirų valstybių kariuomenės. Čekoslovakija“ (1923) ir leidinį apie 
kariuomenės dalinio žygio organizavimą (1930). JAV hektografu išleido 
3 d. studiją apie Napoleono I Bonaparto karus, taip pat knygą „Iš I pasau- 
linio karo istorijos. Karo veiksmai Lietuvoje 1915 m.“ 

Rusijos kariuomenėje K. Tallat-Kelpša buvo apdovanotas 
Šv. Stanislovo (1916) ir Šv. Anos (1917) 3 laipsnio su kardais ir kaspi- 
nais ordinais, Šv. Georgijaus 4 laipsnio kryžiumi ir Šv. Georgijaus kardu, 
Lietuvoje: DLk Gedimino 3 laipsnio (1928), Vytauto Didžiojo 3 laips- 
nio ir Latvijos Trijų žvaigždžių 2 laipsnio (1937) ordinais, Lietuvos ne- 
priklausomybės 10-mečio (1928), Latvijos išsivadavimo karo 10-mečio 
(1929) ir savanorių (1932) medaliais. 


LŠAJ: Ažubalis A. Žurnalas „Mūsų žinynas“ apie matematikos taikymus 
karo topografijoje: autoriai ir jų straipsniai (1922-1940 m.) // Lietuvos ma- 
tematikos rinkinys. 2011. Nr. 52; Žurnalas „Mūsų žinynas“ apie matemati- 
kos taikymus Lietuvos kariuomenėje 1922-1940 m.: autoriai ir jų straipsniai // 
Mokslo ir technikos raida/ Evoliution of science and technology. 2011. Nr. 1; 
JAV lietuviai. T. 2; LE. T. 30 ir 36; LKK. T. 8; VLE. T. 23. 


DS: 
Tallat-Kelpša K. Lietuvos topografijos bei kartografijos darbų klau- 
simu // MŽ, 1922, Nr. 2 (5). P 195-214. 

Straipsnyje nurodyta, kodėl dideliu XIX a. įdirbiu naudotis XX a. I 
pusės Lietuvoje buvo sunku: „Išoriniai trigonometrinių punktų ženklai 
(piramidos) paprastai neilgai tesilaiko ir kad punktai nepražūtų ir reika- 
lui esant galima būtų juos visuomet vietoje atrasti ir patikrinti yra įde- 
dami centrai (žemėje). Šiuo atžvilgiu senos rusų trianguliacijos pasižy- 
mėjo tuo, kad dabar <...> teatsiranda <...> mažiau 1/10 dalies visų cen- 
trų“ (p. 198). Straipsnyje aptarti 5 rusiški kariniai žemėlapiai, apiman- 
tys Lietuvos teritoriją, bet jie Lietuvos kariuomenei tuo metu jau mažai 
tiko dėl stambaus mastelio ir daugybės reikalingų pataisų, pasikeitus gy- 
venamųjų vietovių dislokacijai, pavadinimams, dydžiui. Labiau vertina- 
mi vokiški žemėlapiai, kaip naujesni, tikslesni, tačiau ir jie buvo pasenę. 
Padarytos išvados: „1) visi žemėlapiai, kuriais mes dabar naudojamės ar 
galime naudotis, daugiau ar mažiau paseno ir reikalauja žymių pataisų; 
2) <...> medžiaga tiems žemėlapiams - tikslios nuotraukos — taip pat pa- 
seno <...>; 3) <...> nuotraukų pamatas — trianguliacijos tinklas — yra to- 
kiam stovy, jog organizavus naujas nuotraukas, iš senų trigonometrinių 
punktų sunaudoti galima būtų tik nežymią dalį“ (p. 212). Taigi, „Tam 
tikslui neatidėliojant reikia suorganizuoti tam tikrą topografijos įstaigą, 
kuri surinks visą liečiančią Lietuvą kartografinę medžiagą, suorganizuos 
rekognoskuotes bei nuotraukas ir pamažėl prisirengs prie didesnių dar- 
bų - trianguliacijos, naujų nuotraukų“ (p. 213). (T) 


UŽDAVINYS STASYS (1901 03 25 Vilniaus aps., Rudaminos vlsč. 
Marijampolio k. — ?), majoras. 1912 m. baigė rusišką liaudies mokyklą 
Vilniuje. 1919-1921 m. mokėsi „Ryto“ draugijos pedagoginiuose kur- 
suose, po to mokytojavo Ukmergės aps. Kiauklių pradžios mokykloje. 
1924 09 28 baigė KM (VI laidą), suteikus leitenanto laipsnį, paskir- 
tas į Elektrotechnikos batalioną. 1926 01 01 perkeltas į Karo aviaciją, 
1927 1005 —5 pėstininkų pulką. 1929 02 09 baigė VDAKK Inžinerijos 
skyrių (II laidą), 1929 11 23 jam buvo suteiktas vyr. leitenanto laips- 
nis. 1930 m. išlaikė gimnazijos kurso brandos egzaminus. 1931 baigė 
VDAKK Topografijos skyrių (I laidą) ir buvo perkeltas į Vyriausiojo ka- 
riuomenės štabo Topografijos skyrių. 1931 09 14 jam buvo suteiktas ka- 
pitono, 1937 11 23 — majoro laipsnis. Tarnavo Topografijos skyriaus 

nuotraukų dalyje. Sovietizavus Lietuvos kariuomenę buvo paskirtas 
Vilniaus pėstininkų KM jaunesniuoju dėstytoju (topografija). 1928 m. 
S. Uždavinys buvo apdovanotas Lietuvos nepriklausomybės medaliu. 
Likimas nežinomas. 


LAJ: Ažubalis A. Žurnalas „Mūsų žinynas“ apie matematikos taikymus 
karo topografijoje: autoriai ir jų straipsniai (1922-1940 m.) // Lietuvos mate- 
matikos rinkinys. 2011. Nr. 52; Žurnalas „Mūsų žinynas“ apie matematikos 
taikymus Lietuvos kariuomenėje 1922-1940 m.: autoriai ir jų straipsniai // 
Mokslo ir technikos raida/ Evoliution of science and technology. 2011. Nr. 1; 
LKK. T. 8. 


DS: 

Uždavinys S. Ortografinis reljefo vaizdavimo būdas topografiniame 
žemėlapyje // MŽ, 1936, Nr. 131, P. 167-174. 

Straipsnyje aptartas Kiūšiū (Kyžsbū, Japonija) valstybinio universite- 
to profesoriaus Kitiro Tanakos (1901-1995) pasiūlytas topografinių že- 
mėlapių sudarymo metodas. (T) 


VAIVADA BRONIUS (1900 05 29 Biržų aps., Vabalninko vlsč., 
Žadeikių k. — 1946 06 07 sušaudytas Vilniuje), majoras, mokyto- 
jas, Lietuvos partizanų vadas. Mokėsi Kupreliškio pradžios mokyklo- 
je, 1921 m. baigė Biržų gimnazijos 6 klases. 1921 10 19 mobilizuotas 
į Lietuvos kariuomenę, 11 12 priimtas į Karo mokyklą. 1923 01 09— 
20 dalyvavo Klaipėdos išvadavime. 1923 10 15 baigus Karo mokyklą 
(V laida) suteiktas aviacijos leitenanto laipsnis, paskirtas į Karo aviaciją, 
11 07 - į mokomąją eskadrilę teorinių kursų klausytoju. Baigus kursus 
suteiktas II eilės karo lakūno vardas, 1924 06 25 paskirtas į | oro eskadri- 
lę. 1925 07 03 perkeltas į 2 oro eskadrilę. 1926 03 13 paskirtas Aviacijos 
dalių švietimo centro nariu, 07 07 — eskadrilės fotolaboratorijos vedė- 
ju. 1927 08 01 jam suteiktas vyr. leitenanto laipsnis, 10 15 perkeltas į 3 
oro eskadrilę oro žvalgu. Tarnaudamas 1927 baigė S. Daukanto moky- 
tojų seminariją (toliau — MS) Kaune, studijavo LU Teologijos-filosofijos 
fakulteto Filosofijos skyriuje. 1928 05 01 suteiktas oro žvalgo vardas, 


III. Karybos darbų, kuriuose taikyta 
matematika, autoriai, jų darbų santraukos 259 


10 10 perkeltas į mokomąją oro eskadrilę. 1930 11 23 pakeltas į kapi- 
tonus. 1931 01 01 perkeltas į Karo aviacijos štabą, paskirtas meteorolo- 
gu. Vadovėlio „Aeronautinė meteorologija“ (1931) autorius. 1932 01 20 
paskirtas 3 oro eskadrilės karo lakūnu. 1932 07 01 perkeltas į Spaudos 
ir švietimo skyrių, su KAM stipendija išvyko studijuoti į Prancūziją. 
1934 07 15 baigė Strasbūro universiteto Geofizikos ir matematikos ins- 
titutą (Institut de Physigue du globe) įgydamas inžinieriaus geofiziko kva- 
lifikaciją. 1934 10 01-1935 02 01 stažavosi Prancūzijoje meteorologijos 
srityje. Grįžus į Lietuvą 1935 09 02 paskirtas Karo aviacijos meteorolo- 
gijos tarnybos viršininku. 1936 07 23 pakeltas į majorus, 1939 10 01 
dėl sveikatos atleistas nuo skraidymų. 1935-1940 m. dėstė fiziką, aero- 
logiją ir meteorologiją Karo aviacijos mokykloje. Bendradarbiavo „Mūsų 
žinyne“, „Lietuvos sparnuose“. Sovietų Sąjungai okupavus Lietuvą ir li- 
kviduojant Lietuvos kariuomenę, 1940 10 22 iš kariuomenės atleis- 
tas. Nuo 1940 12 01 mokytojavo Utenos vidurinėje mokykloje. Kilus 
Vokietijos ir SSRS karui vadovavo sukilėliams Žemaitijoje. 1943 04 įsto- 
jo į „Kęstučio“ pogrindinę organizaciją, paskirtas Utenos aps. štabo vir- 
šininku, leido ir redagavo pogrindinius laikraščius „Prošvaistė“ „Laisvės 
kelias“. Antrosios sovietinės okupacijos pradžioje vienas iš Tigro rink- 
tinės kūrėjų. 1944 10 23 rinktinės vado Leono Vilučio (slap. Arūnas) 
paskirtas Utenos rezistencinių jėgų koordinavimo vadu (slap. Vilkas), 
11 12 jam pavesta parengti planą „Pantera“, numatantį kalinių išvada- 
vimą iš kalėjimų Tigro rinktinės veikimo zonoje. 1945 m. persikėlė į 
Panevėžį, dėstytojavo mokytojų seminarijoje. 1945 06 20 suimtas, ka- 
lintas Utenoje, Vilniuje. 1945 11 22 LSSR NKVD Karo tribunolo nu- 
teistas mirti. Sušaudytas Vilniuje, palaikai užkasti Tuskulėnų dvaro par- 
ke. Apdovanotas DLk Gedimino 4 laipsnio ordinu (1937), Lietuvos ne- 
priklausomybės 10-mečio medaliu (1928), garbės ženklu „Plieno spar- 
nai“ (1939), Klaipėdos išvadavimo bronzos medaliu. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 8; 
VLE. T. 25. 

DSS: 

I. Vaivada B. Aeronautinė meteorologija. Kaunas, 1931. 

Tuo metu dar kapitonas B. Vaivada, remdamasis 15 literatūros šal- 
tinių: 9 vokiškais, 3 rusiškais, 1 čekišku, 1 prancūzišku ir 1 lietuvišku 
(Končius I. Meteorologija. Kaunas, 1924) parengė solidų 250 psl. vei- 
kalą. Jame plačiai taikomi matematiniai metodai. P. 31-33, nagrinėjant 
oro drėgnumą, pateikta 1892 m. lordo Kelvino titulą gavusio anglų fi- 
ziko Viljamo Tomsono (7Zhomson, 1824-1907) „prisotintųjų garų slėgi- 
mo“ formulė ir demonstruojami skaičiavimai, naudojantis ja. Debesų 
aukščio, matomumo („matomybės“) nustatymo formulės ir skaičiavi- 
mo pavyzdžiai pagal jas pateikti p. 51-53. „Oro slėgimo“ formulės ir 
skaičiavimai pagal jas pateikti p. 55-57. P. 57-60 analizuojamas „Oro 
sūdrumas“ — formulės, skaičiavimų pagal jas pavyzdžiai. P. 61 aptaria- 
mas „barometrinis gradientas“. Naudojantis planimetriniais metodais, 
analizuojamas vėjas (p. 60-61). Tiriant termodinamines izobaras, ap- 
tariama „termiška oro cirkuliacija“ (p. 64-66). P. 66-67 analizuojama 
„Slėgimo gradiento jėga“, remiamasi stereometrija, pateikiamos formu- 
lės, naudojamasi kvadratinių šaknų traukimu. Aptariant Žemės sukimo- 
si įtaką vėjo krypčiai, remiamasi ritinio, trikampių, kampų, apskritimo 
savybėmis, kampų sinusų radimu, atitinkamomis formulėmis (p. 68— 
71). Aptarinėjant trinties jėgą, tiesiaeigį ir tolydinį oro judėjimą nau- 
dojamasi kampų matavimu, jų sinusų ir tangentų suradimu, formulė- 
mis koeficientams skaičiuoti, kvadratinių šaknų traukimu (p. 69-75). 
P. 75-78 aptartas „Oro sroviavimas bariškose srityse“, naudojamasi skri- 
tulio, kampų savybėmis, skaičiuojami kampų sinusai, kosinusai ir tan- 
gentai. Skyrelyje „Oro srovių linijos“ (p. 78-79) analizuojamos kreivės. 
Skyreliuose, kuriuose aptariama vėjo struktūra, greitis, kryptys ir jų svy- 
ravimai, nagrinėjamos kreivės, grafikai, brėžiniai, naudojamos įvairios 
formulės, pagal jas atliekami skaičiavimai (p. 80-90). P. 92-96 aptaria- 
ma sinoptinė meteorologija, pateikiami sutartiniai žymėjimai, kuriuo- 
se yra matematinių konstantų, naudojamasi planimetrijos brėžiniais. 
P. 103 pateikta ciklono schema, o p. 105-108 - jo bruožų lentelės ir jų 
taikymo pavyzdžiai. 109-111 p. aptarti ciklonų ir anticiklonų keliai, pa- 
teiktos lentelės, aptartas jų taikymas. P. 112 pristatomos izobaros (brė- 

žiniais). Brėžiniais iliustruojamas ir ciklonų ir anticiklonų susidarymas 
(p. 119-123). P. 125-133 naudojantis brėžiniais, grafikais ir lentelėmis 
aptariami ypatingi oro reiškiniai. Brėžiniais iliustruojamos ir oro spėji- 
mo taisyklės (p. 137, 142, 143, 145). P. 155 aptartas termografas, pa- 
teiktas termogramos vaizdas. P. 159 aptartas drėgmės nustatymas, pa- 
teikta jos skaičiavimo formulė. P. 160 aptartas higrografas ir pateiktas 
higrogramos vaizdas. „Debesių matavimas“ iliustruojamas brėžiniais 
(p. 161). P. 164-165 aptartas gyvsidabrio barometras, o p. 166-167 — 
aneroidas, pateikti jų parodymų panaudojimo įvairiuose skaičiavimuose 
pavyzdžiai. P. 167-169 pristatomi barografas ir barograma. P. 175 pri- 
statytas „Robinzono anemometras“, p. 175-176 — anemometras ir ane- 
mograma. Aptariama „Pilotinė diagrama“, sudaryta naudojantis teodo- 
litu, pateikiant skaičiavimų pavyzdžius (p. 187). Meteorologijoje nau- 
dojami balionai vadinami „pūslėmis“. P. 190-192 aptartas klausimas 
„Pūslės ir jų pripildymas vandeniliu“, pateikti skaičiavimų pavyzdžiai, o 
p. 190-192, naudojantis stereometrijos metodais, aptartas „Pūslių seki- 
mas iš vieno taško“. Skyrelyje „Vėjo krypties ir greičio nustatymas kar- 
togramoje“ remiamasi lentelėmis, brėžiniais, skaičiavimais, kampų ma- 
tavimu, jų kotangentų suradimu (p. 192-200). Brėžiniais paaiškina- 
mas skyrelis „Pilotinių stebėjimų reikšmė meteorologijai ir aeronaviga- 
cijai“ (p. 200-201). Daugiau kaip 30 puslapių knygos pabaigoje skir- 
ta įvairioms lentelėms: meteorologinių telegramų kodų (p. 203-217), 
„Pūslių kilimo greičių nustatymo“ (p. 218-221), „Barometro duomenų 
ir temperatūros priklausomybės“ (p. 222-223), „Barometro duomenų ir 
Žemės traukos“ (p. 225-226), oro (p. 227-228) ir garų slėgio (p. 229— 
232), „Lyginamojo bei absoliutaus debesių greičio“ (p. 233—235). Iš viso 
knygoje pateikti 136 paveikslai bei brėžiniai ir pačiame tekste — 10 len- 
telių. 

II. Vaivada B. Arcilerijai taikomosios meteorologijos pagrindai // 
MŽ, 1938, Nr. 7 (160). P. 3-27, Nr. 8 (161). P. 169-201. 

Straipsnyje autorius aptaria meteorologinių veiksnių įtaką į taikinį le- 
kiančiam sviediniui. Pateikiama oro priešinimosi jėgos formulė, taip pat 
Anri Leono Lebego (Lebesgue, 1875-1941) ir Polio Antuano Aristido 
Montelio (Monrel, 1876-1975) „balistinio vėjo“ formulė. Matematiškai 

analizuojama sviedinio lėkimo trajektorija, laikas, grafiškai interpretuo- 
jamas „balistinis vėjas“ (panaudojant trigonometriją), skaičiuojamas ba- 
listinės temperatūros kitėjimas (formulėje panaudojamas sumos ženklas 
>). Pateikiami patarimai, kaip artilerijoje naudotis aerologiniu biulete- 
niu. Aiškinama šaudymo pataisų skaičiavimo metodika. (A) 

III. Vaivada B. Arcilerijai taikomosios meteorologijos pagrindai. 
Kaunas, 1938. 

Tai (2) straipsnio pagrindu parengta 60 psl. knygutė. 

IV. Vaivada B. Lėktuvo aukštį rodančių prietaisų pataisos // MŽ, 
1938, Nr. 5 (158). P 701-709. 

Straipsnyje aptariama standartinės atmosferos sąvoka, pateikiamos 
jos empirinės formulės, priklausomai nuo aukščio (iki ir per 11 000 m). 
Analizuojama pataisa, skaičiuojama pagal Pjero Simono Laplaso 
(Laplace, 1749-1827) barometrinę formulę, skirtą oro tankio kitimui 
priklausomai nuo skridimo aukščio, ir kitos (atmosferos slėgio, oro drė- 
gmės, temperatūros, techninės) pataisos. (Z) 

V. Vaivada B. Meteorologinė aviacijos apsauga // MŽ, 1936, 
Nr. 135. B 529 -551. 

Straipsnyje, naudojantis trikampių panašumu, lygiagretainių, priz- 
mių, trigonometrinių funkcijų savybėmis, įrodoma, kaip pasirinkti 
saugiausią skridimo maršrutą esamomis meteorologinėmis sąlygomis. 
Pateikiama konkrečių pavyzdžių iš skraidymų Lietuvoje praktikos. (Z) 


VALUKONIS JONAS (1911 12 27 Seinų aps., Lazdijų vlsč., 
Palazdijų k. — 1999 10 06 Glendeile, Kalifornijos valst., JAV), jaun. 
leitenantas. 1930 06 20 baigė Seinų gimnaziją Lazdijuose. VDU ap- 
gynė diplominį darbą „Pseudosfera ir neeuklidinės geometrijos“ (vad. 
doc. P. Katilius). Jau gimnazijoje J. Valukonis buvo ateitininkas, kuo- 
pos valdybos narys. Studijuodamas buvo „Vytauto“ klubo narys. 
1931-1932 m. — klubo valdybos narys, vėliavininkas. 1933-1934 m. 
VDU studentų ateitininkų sąjungos valdybos pirmininkas. 1934— 
1936 m. dirbo Ginklavimo valdybos tyrimų laboratorijos balistikos sky- 
riuje. 1936-1937 m. Karo mokykloje praėjo kariūnų — aspirantų mo- 
kymo kursą (XII aspirantų laida). 1937 09 15 J. Valukoniui suteiktas 

ginklavimo atsargos jaun. leitenanto laipsnis. 1938 09 06 vėl grįžo į ka- 
riuomenę, Ginklavimo valdybą. 1938-1939 m. buvo komandiruotas į 
Prancūziją, Bezansono universiteto Chronometrijos institutą tobulin- 
tis. Grįžęs vėl dirbo Ginklavimo valdyboje. Sovietų Sąjungai okupuo- 
jant Lietuvą, tarnavo Ginklavimo valdybos pirkimų skyriuje užsienio 
kalbų korespondentu. Likviduojant Lietuvos kariuomenę, 1940 10 03 
J. Valukonis buvo paskirtas Raudonosios armijos 29 ŠTK 179 šaulių di- 
vizijos 619 haubicų artilerijos pulko reikalų vedėju, tačiau 12 11 įsa- 
kymu buvo atšauktas ir atleistas iš kariuomenės. 1940-1944 m. dir- 
bo VDU Technologijos fakultete asistentu, adjunktu. Buvęs jo studen- 
tas M. Bloznelis prisimena: „Valukonio matematikos paskaitas dau- 
guma lankė sąžiningai <...> — skaitė gerai, o literatūros nelabai kur ir 
rasi“?! Kitur jis rašo, kad J. Valukonis ne tik įdomiai skaitė, bet ir „rei- 
kliai kedendavo per pratimus“?*. Pasitraukęs į Vokietiją, 1944-1949 m. 
J. Valukonis Ravensburge buvo lietuvių gimnazijos direktorius. 1949 m. 
atvyko į JAV, apsigyveno Detroite, dirbo Fordo automobilių gamyklo- 
se „General Motors“ ir „Ford Motors“ inžinerijos skyriuose. Nuo 1945 m. 
gyveno Los Andžele. Bendradarbiavo LE matematikos klausimais, buvo 
veiklus Ateitininkų organizacijos narys. 1937 m. J. Valukonis buvo ap- 
dovanotas Didžiojo Lietuvos kunigaikščio Gedimino ordino 3 laipsnio 


medaliu. 


LŠAJ: Alekna V. Vytauto klubas. Vilnius, 2002. P. 146; Ažubalis A. 
Matematika lietuviškoje mokykloje (XIX a. pr. - 1940 m.). Vilnius, 1997. 
P. 461; Žurnalas „Mūsų žinynas“ apie matematikos taikymus Lietuvos kariuo- 
menėje 1922-1940 m.: autoriai ir jų straipsniai // Mokslo ir technikos raida/ 
Evoliution of science and technology. 2011. Nr. 1; JAV lietuviai. T. 2; LCVA. 
E 391. Ap. 4. B. 1545; LE. T. 33; LKK. T. 8; VUBR. E 85. B. 732. 


DS: 
Valukonis J. Sparnuotieji sviediniai//MŽ, 1938, Nr. 5 (158). P. 732— 
746. 





31 Bloznelis M. Neramūs metai. Kaunas, 2007. P. 95. 
32 Ten pat. P. 129. 

Straipsnyje rašoma, kad „Sparnuotaisiais sviediniais vadinsime to- 
kius, kurie užpakaly baigiasi uodega su atitinkamų sparnelių skaičiu- 
mi, pavyzdžiui: minosvaidžių sviediniai, aviacijos bombos, torpedos“ 
(p. 732). Straipsnyje aptariami klausimai, kuriose taikoma matemati- 
ka: „Sviedinio pastovumo sąlygos“ (taikoma elementarioji trigonometri- 
ja), „Judesio lygtys ir jų nagrinėjimas“ (taikomos diferencialinės lygtys). 
Remiamasi 2 prancūziškais ir 1 rusišku šaltiniu. (K) 


VYKINTAS (OBUCHAVIČIUS) JONAS (1914 05 07 Panevėžyje — 
1942 06 29 Rusijoje, Krasnojarsko sr., Norilsko lag.), leitenantas. Baigė 
Panevėžio gimnaziją, 1936 09 15 — KM (XVIII laidą), paskirtas 8 pės- 
tininkų pulko sunkiųjų kulkosvaidžių kuopos būrio vadu, buvo ugnies 
komandos viršininkas. 1939 10 19 gavo leitenanto laipsnį. 1940 m. 
buvo paskirtas Šaulių sąjungos sporto klubo „Sakalas“ šaudymo sekci- 
jos vadu, po to minosvaidžių būrio vadu. 1940 10 03 - RA 29 ŠTK 184 
šaulių divizijos 297 šaulių pulko minosvaidžių būrio vadas, NKVD su- 
imtas 1941 06 14, žuvo lageryje. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 6 
ir 8. 


D: 
Obuchavičius J. Minosvaidžių ugnies perkėlimas // MŽ, 1939, 
Nr. 12 (178). P 756-759. 


Straipsnyje pateikiama ugnies perkėlimo formulė, pavyzdžiais ilius- 
truojamos įvairios komandos. (P) 


VYTARTAS EUGENIJUS (1909 01 04 Rygoje - ?), jaun. leitenan- 
tas. 1932 m. baigė Raseinių gimnaziją, 1933 09 15 — KM (VIII aspi- 
rantų laidą) ir buvo paleistas į atsargą. 1933-1936 m. studijavo VDU 
Medicinos fakultete. 1937 12 18 baigė 15 mėnesių ginkluotės karinin- 


III. Karybos darbų, kuriuose taikyta 
matematika, autoriai, jų darbų santraukos 265 


kų kursus (III laidą), buvo priimtas į karo tarnybą, paskirtas 1 inžine- 
rinio bataliono technikos dirbtuvių viršininku ir bataliono ginklinin- 
ku. 1940 10 03 buvo paskirtas RA 29 ŠTK 179 šaulių divizijos atskiro- 
jo pionierių bataliono dirbtuvių viršininku. Kilus karui, iš RA pasitrau- 
kė. 1941 07 buvo paskirtas Vilniaus lietuviškosios karinės įgulos štabo 
artilerijos tiekimo viršininko padėjėju. Nuo 1942 m. tęsė studijas VU 
Medicinos fakultete. Likimas nežinomas. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 8. 


DS: 

Vytartas E. Šautuvų įšaudymo darbai // MŽ, 1940, Nr. 2 (180). 
P. 298-304. 

Straipsnyje aptariami vidurinio pataikymo taško suradimo būdai (al- 
gebrinis ir geometrinis), įšaudymo taikiniai ir taisyklės, kryptuko patai- 
sos, kurias turi atlikti ginklininkas. (P) 


VITKAUSKAS VINCAS (1890 10 04 Vilkaviškio aps., Paje- 
vonio vlsč., Užbalių k. — 1965 03 03 Kaune), generolas leitenan- 
tas.1908—1912 m. mokėsi Marijampolėje, Vilkaviškyje, 1914 m. ekster- 
nu baigė Aleksejaus gimnaziją Oriole. 1914-1916 m. studijavo Maskvos 
universiteto Matematikos fakultete, kartu mokėsi Stroganovo dailės mo- 
kykloje. 1916 m. mobilizuotas į Rusijos kariuomenę, 1916 12 01 bai- 
gė Aleksejaus karo mokyklą Maskvoje, jam suteiktas praporščiko laips- 
nis, paskirtas į 193 pėst. atsargos pulką. 1917 03 baigė kulkosvaidinin- 
kų kursus prie Oranienbaumo karininkų šaulių mokyklos, tarnavo 59 
pėst. atsargos pulke Voroneže. 1917 06 27-1918 02 23 su II šaulių divi- 
zijos 5 šaulių pulku dalyvavo I pasaulinio karo kovose Rumunijos fron- 
te. 1917 11 kareivių tarybos pulko komiteto narys, palaikė ryšius su 
pulke veikusia bolševikų organizacija. 1918 02 23 demobilizuotas pa- 
poručikiu. 1918 10 grįžo į Lietuvą, VRM paskirtas Vilkaviškio aps. vir- 
šininku. 1919 02 01 savanoriu įstojo į Lietuvos kariuomenę, paskirtas 

Raseinių m. ir apskrities komendantu. 1919 11 18 jam buvo suteiktas 
pėst. kapitono laipsnis. 1919 10 09-12 13 dalyvavo Nepriklausomybės 
kovose su bermontininkais. 1920 01 15 perkeltas į 7 pėst. pulką 2 kuo- 
pos vadu, 03 10 paskirtas I kulkosvaidžių kuopos vadu, 07 10 - eiti 3 ba- 
taliono vado pareigas. 1920 02 28-10 17 dalyvavo Nepriklausomybės 
kovose, vėliau iki 1921 08 19 — mūšiuose ties neutraliąja zona su len- 
kais, 10 16 sužeistas.1921 08 20 paskirtas 2 kuopos vadu. 09 06 perkel- 
tas į Vietinės kariuomenės brigados štabą, paskirtas ypatingų reikalų ka- 
rininku, 1922 10 12 — štabo viršininku. 1923 01 dalyvavo Klaipėdos 
išvadavime (slap. Vilius Kremeris), buvo sukilėlių štabo administracijos 
skyriaus viršininkas.1923 04 09 paskirtas eiti Klaipėdos komendanto 
pareigas, 05 01 patvirtintas komendantu. 1923 05 18 pakeltas į ma- 
jorus. 1923 12 07 paskirtas III karo apygardos štabo I skyriaus virši- 
ninku. 1925 02 14 perkeltas į 9 pėst. pulką Marijampolėje eiti pulko 
vado pareigas. 1926 02 16 pakeltas į plk. leitenantus. 1926 06 01 pa- 
tvirtintas pulko vadu, kartu Marijampolės karinės įgulos viršininku. 
1927 05 04 perkeltas į Aukštuosius karininkų didžiojo Lietuvos kuni- 
gaikščio Vytauto kursus etatiniu lektoriumi. 1924-1928 m. LU išklausė 
Teisių fakulteto kursą. 1929 04 19-11 03 stažavosi Vokietijos kariuome- 
nėje. 1929 11 23 pakeltas į pulkininkus. 1930 06 19 baigė Aukštesniųjų 
kariuomenės viršininkų kursus, 06 27 paskirtas Kariuomenės inspek- 
cijos Pėstininkų skyriaus viršininku, 1935 07 19 — pėstininkų inspek- 
toriumi. 1935 11 23 pakeltas į generolus leitenantus. 1939 04 04 pa- 
skirtas I pėst. divizijos vadu. 1939 06 13 pakeltas į divizijos genero- 
lus. 1939 10 12 paskirtas sudaromos Vilniaus rinktinės, dalyvavusios 
žygyje į Vilnių, vadu. 1940 01 22 pasiųstas laikinai eiti, 04 06 paskir- 
tas eiti kariuomenės vado pareigas, 04 22 paskirtas kariuomenės vadu. 
1940 06 14 Vyriausybės posėdyje svarstant SSRS ultimatumą Lietuvai, 
kaip ir nemaža dalis Lietuvos ministrų, pasisakė prieš pasipriešinimą RA. 
Sovietų Sąjungai okupavus Lietuvą 1940 06 15 pradėjo eiti ir KAM mi- 
nistro pareigas. 1940 06 15 išleido įsakymą, reikalaujantį „žygiuojančiai 
Sovietų kariuomenei taikyti visas mandagumo ir draugiškų santykių tai- 
sykles“. 1940 07 12 atleistas iš kariuomenės vado pareigų. 07 14-15 „iš- 
rinktas“ į Liaudies seimą. 1940 07 21 su delegacija dalyvavo Maskvoje 

prašant „priimti“ Lietuvą į SSRS sudėtį. Likviduojant Lietuvos kariuo- 
menę ir KAM 1940 08 27 paskirtas KAM Vyriausiosios likvidacinės ko- 
misijos pirmininku. Dar einant šias pareigas 1940 09 02 paskirtas RA 
29 ŠTK vadu, suteiktas RA generolo leitenanto laipsnis. 01 12 išrink- 
tas SSRS Aukščiausiosios Tarybos deputatu.1941 06 15 pasiųstas į RA 
Gen. štabo akademijos tobulinimosi kursus. 1941 12 03-1946 01 tarna- 
vo šioje akademijoje vyr. dėstytoju. Grįžęs į Lietuvą 1946-1950 m. KU, 
1950-1954 m. KPI Karinės katedros viršininkas. SSKP narys (1950). 
1941-1954 m. SSRS Aukščiausiosios Tarybos, 1955-1963 m. LSSR 


Aukščiausiosios Tarybos deputatas. 


LAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 8; 
Surgailis G. Divizijos generolas Vincas Vitkauskas // Lietuvos krašto apsaugos 
ministrai ir kariuomenės vadai. T. 2. Kaunas, 2008. P. 374-384; VLE. T. 25. 


DSS: 

I. Vitkauskas V. Grafiškas s. k. šaudymo rengimas // MŽ, 1935, 
Nr. 127. P. 383-388. 

Straipsnyje parodoma, kaip panaudojant trikampių panašumą, kam- 
pų matavimą, sudaroma sunkiųjų kulkosvaidžių ugnies kilnojimo lente- 
lė. Pateikiami jos taikymo pavyzdžiai. (P) 

II. Vitkauskas V. Minosvaidžių ugnies sekimas ir taisymas // MŽ, 
1939, Nr. 4 (170). P. 515- 526. 

Straipsnyje, naudojantis trikampių panašumu, išvedamas ugnies kei- 
timo koeficientas. (P) 

III. Vitkauskas V. Oro taikinių šaudymas automatiniais pabūklais // 
MŽ, 1938, Nr. 3 (156). P. 372-381. 

Straipsnyje panaudojamas kampų matavimas, kreivių ir trikampių 
savybės, tiriamos pataikymo galimybės. (Z) 

IV. Vitkauskas V. Pastabos įvairiais sunk. kulk. šaudybos klausimais 
// MŽ, 1933, Nr. 94. P. 1-24. 


Straipsnyje, panaudojant kampų matavimo metodus, daromos šau- 

dymo pataisos, pašalinančios vėjo įtaką, skaičiuojamos kulkų lėkimo tra- 
jektorijos. Plačiai panaudojamas trikampių panašumas matuoti atstu- 
mams. (P) 


ZASKEVIČIUS STASYS (1892 08 21 Seinų aps., Rudaminos vlsč., 
Resurso vs. — 1971 07 23 Kaune). 1912 06 05 baigė Seinų gimnaziją, 
1912-1915 m. mokėsi Sankt Peterburgo universiteto Fizikos ir mate- 
matikos fakultete. Mobilizuotas į Rusijos kariuomenę 1915 02 01 baigė 
Vilniaus karo mokyklą, jam suteiktas praporščiko laipsnis, paskirtas į 75 
atsargos batalioną Varėnoje. 1915 06 14-1918 02 17 su 10 armijos 69 
pėst. divizijos 275 pėst. pulku dalyvavo I pasaulinio karo kovose Vakarų 
fronte. 1917 06 07-11 dalyvavo II lietuvių karių suvažiavime Petrograde, 
išrinktas į Lietuvių karių sąjungos komitetą. 1918 02 17 Ašmenos rajo- 
ne pateko į vokiečių nelaisvę. 1918 05 grįžęs į Lietuvą iki 1919 01 12 
mokytojavo Marijampolės „Žiburio“ gimnazijoje, organizavo vietos mi- 
liciją. 1919 01 25 paskirtas eiti KAM viceministro pareigas antrajame 
ministrų kabinete. 1919 02 vadovavo kariuomenės dalims Nepriklau- 
somybės kovose su bolševikais Jiezno apylinkėse. Ministrų kabinetui at- 
sistatydinus 1919 03 12 paskirtas į atsargą prie KAM. 1919 04 03 pa- 
skirtas Šiaulių m. ir apskrities komendanto padėjėju, 05 16 Virbalio m. 
ir apylinkės komendantu, ėjo Vilkaviškio apskrities komendanto parei- 
gas. 1919 11 18 suteiktas pėst. majoro laipsnis. 1920 07 10 paskirtas 
eiti Kariuomenės tiekimų viršininko pareigas, 09 10 patvirtintas šioms 
pareigoms. 09 02-05 dalyvavo Nepriklausomybės kovose su lenkais, 
09 18-20 — kovose prie neutralios zonos. 1922 03 20 parvirtintas Šaulių 
sąjungos vyr. instruktoriumi. 1922 05 11 paskirtas ypatingų reikalų ka- 
rininku prie kariuomenės vado. 06 14 kaip reikalingas URM iš kariuo- 
menės paleistas. 1922 06-1923 12 dirbo Lietuvos konsulu Petrograde 
lietuvių pabėgėlių gražinimui į Lietuvą. 1924 01 12 grįžo į karo tar- 
nybą, paskirtas į KAM Ūkio ir finansų valdybos sąmatos ir statistikos 
referentu, kartu dėstė Aukštuosiuose karo technikos kursuose ir KM. 
1924 11 01 pasiųstas į Čekoslovakijos generalinio štabo akademiją (Škola 
Valečna) Prahoje. 1925 05 15 pakeltas į plk. leitenantus. 1926 09 01 bai- 
gus akademiją įgijo generalinio štabo karininko teises, 09 16 paskirtas 

eiti Vyr. kariuomenės štabo II (Informacijų) skyriaus viršininko pareigas. 
1927 02 11 paskirtas Karo mokyklos etatiniu lektoriumi. 1928 10 22 
pačiam prašant paleistas į gen. štabo karininkų atsargą. 1930 11 O1 pri- 
imtas į Karo mokyklą civiliu tarnautoju — lektoriumi, dėstė Karo mo- 
kykloje ir Vytauto Didžiojo karininkų kursuose. 1931 02 28 paskirtas 
į „Lietuviškosios enciklopedijos“ karinio skyriaus tvarkymo komisiją 
prie KAM. 1931 04 10 priimtas į karo tarnybą KM etatiniu lektoriumi. 
1932 04 01 komandiruotas į Vytauto Didžiojo karininkų kursų gene- 
ralinio štabo skyrių. 1932 m. jam suteiktas gen. štabo pulkininko laips- 
nis. 1933 07 26 paskirtas VDAKK etatiniu lektoriumi. Bendradarbiavo 
„Karde“, „Karyje“, „Trimite“, „Lietuvos aide“, „Lietuvos žiniose“. Parašė 
knygų apie kariuomenės aprūpinimą. 1939 09 11 paskirtas karo atašė 
Maskvoje. 1940 05 25 perkeltas Ypatingo skyriaus santykiams su SSRS 
kariuomene viršininku. Sovietų Sąjungai okupavus Lietuvą 1940 06 25 
paskirtas III pėstininkų divizijos vadu. 1940 06 30 pakeltas į briga- 
dos generolus. Likviduojant Lietuvos kariuomenę 1940 12 20 iš ka- 
riuomenės atleistas. 1941 01-03 mokytojavo parengiamuosiuose dar- 
bininkų ir valstiečių kursuose prie VU. Vokiečių okupacijos metu iki 
1942 m. pabaigos dėstė VPI. Persikėlęs į Raseinius nuo 1942 11 vado- 
vavo pogrindinei organizacijai „Laisvės šauliai“, kartu su kpt. Vytautu 
Digriu (1903 05 14 - 1945 01 09 nukankintas NKVD Girkalnio 
mst., Raseinių apskr.) Girkalnio, Ariogalos, Betygalos vlsč. ir kpt. Jonu 
Žemaičiu (1909 03 15 - 1954 11 26 sušaudytas Maskvos Butyrkų ka- 
lėjime, Lietuvos partizanų vyriausiasis vadas, po mirties — brigados ge- 
nerolas) Šiluvos, Tytuvėnų, Kelmės vlsč. organizavo 2 batalionus, vėliau 
prijungtus prie VR, kovai su okupantais. Dalyvavo leidžiant pogrindi- 
nį laikraštį „Laisvės trimitas“. Antrosios sovietinės okupacijos pradžio- 
je 1945 m. mokytojavo Kauno suaugusiųjų gimnazijoje. 1945 11 13 
suimtas, kalintas Kaune, Vilniuje. 1946 08 15 LSSR MVD karo tribu- 
nolo nuteistas 15 metų lagerio ir 5 metams tremties, išvežtas į kalėjimą 
Svijažske, Aukštutinio Usolo r., Totorijoje. Nuo 1947 m. kalintas ka- 
lėjime Tobolske, Tiumenės srityje, lageryje Oziorlage, Irkutsko srityje. 
1954 01 22 SSRS Aukščiausiosios Tarybos Prezidiumo sprendimu baus- 
mės laikas sutrumpintas, 01 28 atvežtas į Butyrkų kalėjimą Maskvoje 

ir paleistas. Grįžęs į Lietuvą nuo 1955 10 01 mokytojavo Kauno 
Komjaunimo vidurinėje mokykloje. Apdovanotas Vytauto Didžiojo 3 
laipsnio ordinu (1932), Savanorių (1929), Lietuvos nepriklausomybės 
10-mečio (1928) medaliais, Šaulių žvaigždės ordinu (1931). 


LŠAJ: Ažubalis A. Žurnalas „Mūsų žinynas“ apie matematikos taikymus 
Lietuvos kariuomenėje 1922-1940 m.: autoriai ir jų straipsniai // Mokslo ir 
technikos raida/ Evoliution of science and technology. 2011. Nr. 1; LKK. T. 8; 
VLE. T. 25. 


DS: 

Zaskevičius S. Nuotaika — laimėjimo faktorius // MŽ, 1929. Nr. 46. 
P. 97-110. 

Straipsnyje pateikiami ir plačiai analizuojami grafikai, kurių or- 
dinačių ašyje žymimi karių moralės pokyčiai nuo 1914 iki 1918 m., 
o abscisių ašyje — medžiaginių išteklių pokyčiai tuo pačiu laikotarpiu. 
Matematiškai įrodoma, kodėl Vokietija pralaimėjo I pasaulinį karą. (K) 

Taigi mus dominančia tematika paskelbti žinomų autorių 86 straipsniai 
ir 10 knygų. Juos parašė 46 autoriai. Autoriai buvo baigę: a) 6— aukštesnią- 
sias mokyklas (K. Abaravičius, V. Dambrauskas, I. Liesis, J. Sadzevičius, 
T. Šiurna, B. Vaivada); b) 25 — Lietuvos KM (S. Aneliūnas, J. Andrius, 
B. Bairiūnas, V. Bulvičius, V. Dambrauskas, A. Dapkus, J. Draugelis, 
J. Grincius, J. Jackūnas, J. Kasperas (2), K. Kazėnas, V. Lagenpušas, 
P. Lesauskis, M. Mačiokas (2), A. Mačiuika, P. Paltarokas, J. Rukas, 
J. Sadzevičius, A. Stelingis, I. Šagamogas, A. Šilius, T. Šiurna, S. Uždavinys, 
B. Vaivada, J. Vykintas (Obuchavičius), E. Vytartas); c) 6 - Rusijos KM 
(P. Bytautas (2), M. Reingardas (2), A. Soročkinas (2), B. Štencelis, V. 
Vitkauskas, S. Zaskevičius); d) 1 - Rusijos KA (M. Reingardas); e) 12— VD 
AKK (K. Abaravičius, J. Andrius, B. Bairiūnas, V. Bulvičius, A. Dapkus, 
V. Lagenpušas, I. Liesis, M. Mačiokas, J. Sadzevičius, A. Soročkinas, 
A. Šilius, T. Šiurna, S. Uždavinys (2), V. Vitkauskas); f) 7 — užsienio 
KM, KA (K. Grinius (2), V. Jasulaitis, P. Lesauskis, I. Liesis, P. Paltarokas, 
K. Tallat-Kelpša, S. Zaskevičius); g) 6— L(VD)U (J. Grincius, P Lesauskis, 
M. Mačiokas, A. Mačiuika, J. Valukonis, V. Vitkauskas); h) 7 — Rusijos 

AM (V. Biržiška, A. Jurskis, S. Kolupaila, A. Krikščiūnas, M. Ratautas, 
A. Ružancovas, K. Sleževičius); j) 6 — užsienio AM (K. Gabriūnas, 
A. Jurskis, P. Lesauskis (dr.), I. Liesis, T. Šiurna, B. Vaivada). 4 mokėsi AM, 
bet nebaigė: M. Mačiokas, A. Soročkinas, B. Štencelis, E. Vytartas. 4 iš 
baigusiųjų AM, mokėsi dar ir kitoje AM, bet jos nebaigė: M. Reingardas, 
B. Vaivada, V. Vitkauskas, S. Zaskevičius. 5 įgijo mokslo laipsnius: 
K. Gabriūnas (?), S. Kolupaila, A. Krikščiūnas, P. Lesauskis, I. Liesis. 
9 įgijo mokslo vardus: V. Biržiška (prof.), K. Gabriūnas (?), A. Jurskis 
(doc.), S. Kolupaila (prof., akad.), A. Krikščiūnas (doc.), P. Lesauskis 
(prof.), I. Liesis (doc.), M. Ratautas (doc.), K. Sleževičius (prof.). 14 dės- 
tė AM: V. Biržiška, P. Bytautas, A. Jurskis, S. Kolupaila, A. Krikščiūnas, 
P. Lesauskis, I. Liesis, M. Ratautas, M. Reingardas, K. Sleževičius, 
T. Šiurna, J. Valukonis, V. Vitkauskas, S. Zaskevičius. 7 stažavo užsie- 
nyje: S. Aneliūnas, K. Gabriūnas, V. Jasulaitis, A. Jurskis, M. Mačiokas, 
A. Stelingis, J. Valukonis. 

Skaičiai liudija, kad aptartų darbų autoriai buvo gana kvalifikuoti, 
kai kurie — baigę po keletą aukštą išsilavinimą teikiančių mokymo įstai- 
gų, patys kėlę savo kvalifikaciją ir pasiekę šioje srityje didelių aukštumų. 

Dauguma autorių savo darbuose rėmėsi elementariosios mate- 
matikos metodais, kai kurie (V. Biržiška, P. Lesauskis, M. Ratautas, 
M. Reingardas, K. Sleževičius, A. Soročkinas, T. Šiurna, J. Valukonis, 
S. Zaskevičius) — aukštąja matematika. Tai nestebina — beveik visi šie au- 
toriai buvo ir aukštųjų mokyklų dėstytojai. 

Civiliai buvo 2 - S. Kolupaila, M. Ratautas. Karininkų gauti kariniai 
laipsniai: a) 3— generolo (K. Tallat-Kelpša, V. Vitkauskas, S. Zaskevičius); 
b) 8- pulkininko (K. Abaravičius, K. Grinius, V. Jasulaitis, J. Kasperas, 
A. Krikščiūnas, P. Lesauskis, M. Reingardas, B. Štencelis); c) 6 — pulki- 
ninko ltn. (J. Andrius, V. Biržiška, P. Bytautas, A. Jurskis, M. Mačiokas, 
A. Mačiuika, A. Ružancovas); d) 7 — majoro (B. Bairiūnas, V. Bulvičius, 
A. Dapkus, A. Šilius, T. Šiurna, S. Uždavinys, B. Vaivada); e) 7 — ka- 
pitono (J. Draugelis, J. Grincius, J. Jackūnas, V. Lagenpušas, I. Liesis, 
P. Paltarokas, A. Soročkinas); f) 1 — vyr. leitenanto (K. Sleževičius); 
e) 6- leitenanto (S. Aneliūnas, K. Gabriūnas, J. Sadzevičius, A. Stelingis, 
I. Šagamogas, J. Vykintas (Obuchavičius)); f) 5 — jaun. leitenanto 

(V. Dambrauskas, K. Kazėnas, J. Rukas, J. Valukonis, E. Vytartas). 

Autorių likimai: a) 9 žuvo sovietiniuose lageriuose ar II pasaulinio karo 
metu (K. Abaravičius, V. Bulvičius, A. Dapkus, K. Kazėnas, P. Lesauskis, 
J. Sadzevičius, A. Soročkinas, B. Štencelis, J. Vykintas (Obuchavičius); b) 4 
buvo lageryje ar tremtyje, bet grįžo (J. Draugelis, J. Jackūnas, V. Jasulaitis, 
I. Liesis); c) 5 kovojo ir žuvo pokario partizanų kovose ar lageriuose 
(J. Kasperas, M. Mačiokas, P. Paltarokas, I. Šagamogas, B. Vaivada); d) 3 
mirė iki karo ar jo metu (B. Bairiūnas, A. Krikščiūnas, A. Mačiuika); 
e) 12 pasitraukė į Vakarus (J. Andrius, S. Aneliūnas, V. Biržiška, 
K. Gabriūnas, K. Grinius, A. Jurskis, S. Kolupaila, V. Lagenpušas, 
A. Ružancovas, A. Šilius, T. Šiurna, K. Tallat-Kelpša, J. Valukonis); 
f) 5 liko Lietuvoje (J. Grincius, I. Liesis, M. Ratautas, K. Sleževičius, 
V. Vitkauskas;); g) 7 likimas nežinomas (P. Bytautas, V. Dambrauskas, 
M. Reingardas, J. Rukas, A. Stelingis, S. Uždavinys, E. Vytartas). Kitų 
paminėtų karininkų likimai: a) V. Digrys, A. Kamantauskas, J. Kilius, 
J. Krikščiūnas, J. A. Lukša-Skirmantas, J. Žemaitis žuvo kaip partiza- 
nų vadai; b) J. M. Laurinaitis pasitraukė į Vakarus; f) V. Steponaitis ir 
A. Šimkus liko Lietuvoje. 


Nežinomų autorių darbai ir jų santraukos 


I. Artilerijos statutas. Topografija. D. 5. Kaunas, 1939. 

Knyga pradedama taip: 

„Kariuomenės vadas 

Nr. 41 

Kaunas, 1938.XI.29 

Įsakymas 

Artilerijos statuto V dalį - Topogra fij ą tvirtinu ir įsakau arti- 
lerijai ja vadovautis. 

Visiškai šis statutas turi būti išmoktas ir gyvenime pritaikytas iki 
1940 m. sausio mėn. 1 d. <....> 

Brigados generolas S. Raštikis“ (p. 3). 

Toliau skaitytojų dėmesiui pateikime šios solidžios knygos turinį. 
Turinyje žodžiai nekeisti, tik išimtos nuorodos į puslapius. Skaitytojas 

supras, kokio lygio tuo metu buvo artileristai, kad jie galėjo įsisavinti 
tokį statutą: 


„BENDROSIOS ŽINIOS 

Artilerijos šaudymo parengimas. Reikalingumas. Tikslas. 
Suskirstymas. Tikslumas. 

Geodezijos ir topografijos žinios. Žemės forma ir dydis. 
Paralelės, ekvatorius, meridianai. Geografinės koordinatės. Žemės pavir- 
šiaus atvaizdavimas plokštumoje. Koordinačių sistemos. Meridianų ar- 
tėjimo kampas. Geografinis ir topografinis azimutai. Magnetinis azimu- 
tas. Deklinacija, jos kitimas ir suradimas. Rumbai. Ryšys tarp azimutų ir 
rumbų. Priaugių skaičiavimas. Taško koordinačių skaičiavimas iš priau- 
gių. Tiesės azimuto ir ilgio skaičiavimas iš jos galinių taškų koordinačių. 
Kampo dydžio apibrėžimas azimutų skirtumu. Trigonometrijos tinklas 
ir jo taškai. 

Žemėlapis ir juo sprendžiami uždaviniai. Žemėlapis. 
Mastelis. Tikslumas. Žemėlapio taško koordinačių nustatymas. Taško 
pažymėjimas žemėlapyje pagal jo koordinates. Žemėlapio atstumų ma- 
tavimas. Krypties azimuto matavimas žemėlapyje. Taškų aukščių skirtu- 
mo nustatymas. Šlaito polinkio kampo skaičiavimas. Vietos kampo skai- 
čiavimas iš žemėlapio. Nematomų plotų nustatymas. 


MATAVIMO IR BRAIŽYMO ĮRANKIAI. 
PAGRINDINIAI VEIKSMAI IR BRAIŽOMIFJI DARBAI 


Staliukas, jo priedai ir eklimetras. Staliukas. Eklimetras 
su liniuote. Matuoklė. Staliuko statymas, gulsčiavimas ir centravimas. 
Krypčių vizavimas ir brėžimas. Polinkio (vietos) kampų matavimas. 
Atstumų matavimas su eklimetru. 

Busolė. Busolės statymas, gulsčiavimas ir centravimas. Gulsčių 
kampų matavimas. Polinkio (vietos) kampų matavimas. Atstumų ma- 
tavimas su busole. 

Teodolitas artilerijos pavyzdžio. Prancūziško teodolito 
aprašymas. Teodolito pastatymas ir gulsčiavimas. Vizavimas. Ataskaitų 

darymas. Gulsčiųjų kampų matavimas. Zenito taško ataskaitos Z,, ze- 
nito atstumo Z. ir aukščio h nustatymas. Galimos dėl teodolito neto- 
bulumo matavimo klaidos ir jų apibūdinimas. Teodolito įdėjimas į 
dėžę. Šveicariškas teodolitas Wild. Teodolito ir matuoklės apšvietimas. 
Teodolito pastatymas, gulsčiavimas ir centravimas. Vizavimas. Ataskaitų 
darymas. Gulsčių jų kampų matavimas. Aukščio h (vietos kampo) ir 
zenito atstumo Z. nustatymas. Stačiojo skritulio lygio reguliavimas. 
Teodolito parengimas nešioti bei vežioti. 

Dvišakas žiūronas 14 Z. Dvišako žiūrono pastatymas, guls- 
čiavimas ir centravimas. Gulsčiųjų kampų matavimas. Vietos (polinkio) 
kampų matavimas. 

Žiūronas. Zeiss? ir Goer'z*“. Gulsčiųjų kampų matavimas. Stačiųjų 
kampų matavimas. Žiūrono nešiojimas ir įdėjimas į makštį. 

Įrankių laikymas, apžiūra ir vežiojimas 

Braižomieji įrankiai ir darbai. Popieriaus uždėjimas ant len- 
tos. Taškų pažymėjimas. Linijų brėžimas. Kilometrinio tinklo brėžimas. 
Krypčių brėžimas planšetėje (žemėlapyje). 

Matavimai žemės paviršiuje. Kampų matavimas ir nulinio 
brūkšnio klaida. Atstumų matavimas ir jų redukavimas prie horizonto. 
Taškų aukščių skirtumo nustatymas. Apsirikimai ir klaidos. Tikslumas. 


DARBAI SU ĮRANKIAIS 


Darbai su staliuku. Planšetės orientavimas. Orientavimo 
tikslumas. Planšetės deklinavimas. Deklinuotos planšetės orienta- 
vimas. Dezorientacijos kampo A, apibrėžimas. Krypčių (azimutų) 
nustatymas. Taškų koordinačių nustatymas: 

Taškų nustatymas spinduliavimo būdu. 

"Taškų nustatymas ėjimo būdu. Ėjimo klaidos. Ėjimo tikrinimas. 
Ėjimo suvedimas. 

Taško nustatymas priekiniu užkirtimu. 





33 Ceisas Karlas (Zežss, 1816 09 11 — 1888) — vokiečių fizikas, optikas. 
34 Gėrcas Karlas Paulis (Goer2) - vokiečių pramoninkas, 1886 m. įkūręs bendrovę, gami- 
nusią fotoaparatus, objektyvus, žiūronus. 

"Taško nustatymas atbuliniu užkirtimu. Potenoto būdas. Skaidrės 
būdas. Atbulinio užkirtimo sąlygos. 

Taško nustatymas pusiau priekiniu ir pusiau atbuliniu užkirti- 
mu. 

Darbai su busole. Busolės orientavimas. Busolės deklinavimas. 
Deklinuotos busolės orientavimas. Krypčių (azimutų) nustatymas. 
Nustatytos krypties tikrinimas. Taškų koordinačių nustatymas: 

Taško nustatymas spinduliavimo būdu. 

Taško nustatymas ėjimo būdu. 

Taško nustatymas priekiniu užkirtimu. 

Taško nustatymas atbuliniu užkirtimu: Potenoto būdas. Skaidrės 
būdas. Atbulinio užkirtimo sąlygos. 

Taško nustatymas pusiau priekiniu ir pusiau atbuliniu užkirtimu. 
Taškų nustatymo tikslumas. 

Darbai su dvišaku žiūronu. 

Darbai su teodolitu: Teodolito orientavimas ir deklinavimas. 
Krypčių nustatymas: 

Topografiniai krypčių nustatymo būdai. 

Astronominiai krypčių nustatymo būdai: 

Krypties nustatymas zenito atstumo būdu. 

II. Krypties nustatymas valandų kampo būdu (su šiaurinės žvaigždės 
pagalba). Šiaurinės vizavimas prieblandoje arba aušroje. 

Krypčių nustatymo tikslumas. Taškų nustatymas: 

Spinduliavimas. 

Ėjimas. 

Priekinis užkirtimas. 

Atbulinis užkirtimas. 

Taškų nustatymas su bazės pagalba: Priekinis užkirtimas, 
turint tik vieną žinomą tašką. Atbulinis užkirtimas, turint du žinomus 
taškus. Atbulinis užkirtimas, turint tik vieną žinomą tašką. 

Artilerijos taškų tinklo sudarymas: Analitinis tinklo su- 
darymo būdas. Grafinis tinklo sudarymo būdas. Artilerijos taškų tin- 
klo rūšys. Artilerijos taškų tinklo suderinimas su trigonometriniu tin- 
klu (bei žemėlapiu). 

ARTILERIJOS TOPOGRAFINIS PARENGIMAS IR 
JO VYKDYMAS 


Bendrybės. 
Artilerijos topografinės tarnybos organizacija. 


Artilerijos topografinio parengimo pagrindai: 
Deklinavimo stoties įrengimas. Ugniavietės (sekyklos) žyminio įrengi- 
mas. Ugniavietės (sekyklos) orientavimo krypties įrengimas. Ugniaviečių 
koordinačių nustatymas. Sekyklos koordinačių ir pagrindinių krypčių 
nustatymas. Taikinių koordinačių nustatymas. Taikinių lapas. Taikinių 
lapo parengimas stambesnių masteliu. 


ARTILERIJOS VIENETŲ TOPOGRAFINIAI DARBAI 


Topografiniai pulko darbai: Siauras išdėstymas. Platus iš- 
dėstymas. 

Topografiniai darbai grupėje: Grupės siauras išdėstymas. 
Grupės platus išdėstymas. 

PRIEDĖLIAI 

Įrankių suderinimas 

Akiračio piešinio brėžimas 

Azimutų skaičiavimo lapas 

Kampų matavimo lapas (busolė) 

Krypčių matavimo lapas (busolė) 

Busolės kampinio ėjimo lapas 

Spinduliavimo arba ėjimo (su busole) matavimų lapas 

Užkirtimų lapas (busole) 

Kampų matavimo lapas (teodolitas) 

Z., ataskaitų lapas 

Zenito atstumo būdo matavimų lapas 

Zenito atstumo būdo skaičiavimų lapas 

Valandų kampo būdo matavimų lapas 

Valandų kampo būdo skaičiavimų lapas 

Matavimų lapas einant su teodolitu 

Skaičiavimų lapas einant su teodolitu 

Priekinio užkirtimo skaičiavimų lapas (teodolitas) 

Atbulinio užkirtimo matavimo ir skaičiavimo lapas (teodolitas Wild) 

Braižymo lapas (teodolitas) 

Krypčių nustatymo tikslumas 

Reikalingas laikas kryptims nustatyti 

Taškų nustatymo tikslumas 

Reikalingas laikas taškams nustatyti 

Lentelė šlako išmatuotiems atstumams (tiesioginiu būdu) redukuo- 
ti prie orizonto 

Lentelė šlaito išmatuotiems atstumams (netiesioginiu būdu) redu- 
kuoti prie orizonto 

Topografijos bei sekimo įrankių įrašų knygutė 

Topografinės tarnybos dalinių įrankiai ir turtas 

Žemės kreivumo ir refrakcijos lentelė 

Aukščių skirtumų lentelė 

Astronominės lentelės 

Lentelė atstumui su trumpa baze nustatyti 

Magnetinės deklinacijos žemėlapio naudojimas 0 nustatyti“ (p. 602— 
608). 


Knygos pabaigoje įklijuotas Lietuvos žemėlapis — „Vienodo magneti- 
nio nukrypimo kreivės“, apie kurį savo straipsnyje (3) rašė V. Lagenpušas. 
(A, T) š 

II. Įvairių dydžių sutartiniai ženklai // MZ, 1933, Nr. 100. P. 106-— 
107. 

Straipsnyje pateikiami matematinių ir fizikinių dydžių: ilgio, masės, 
laiko, kampų sutartiniai žymėjimai ir svorio, ilgio, kvadratiniai, kubi- 
niai, tūrio (talpos) matai, jų santrumpos. Jo autorius nenurodytas. (K) 

III. Ma. Žemės taikinių puolimas žemu skridimu // MŽ, 1939, 
Nr. 5. B 729-745. 

Kaip ir J. Kaspero straipsnyje, aptariamas tų pačių karų patyrimas, 
pateikiama brėžinių, analizuojama šaudymo smingant skaičiavimo for- 

mulė. (Z) 

IV. Minosvaidžių vadovėlis. Kaunas, 1924. 

Skyrelyje „Žvirbliškasis žiūronas“ (p. 44) naudojamasi triskaite tai- 
sykle minų nukrypimo atstumams apskaičiuoti. P. 54 pateiktas „Įtaisas 
žemėlapio kampams matuoti“. P. 58-59 pateikti du skaičiavimo pavyz- 
džiai, naudojantis kampų matavimu ir trikampių savybėmis, kai taiky- 
mas atliekamas su baterijos žiūronu. Panašūs algoritmai pateikti taiky- 
mui su dviem žiūronais (p. 60-62). Aptariant taikymą su busole, pateik- 
ti trys planimetriniai brėžiniai (p. 68-69). Aptariant praktinius taiky- 
mo pagrindus (p. 66-68) pateikti 4 brėžiniai, remiamasi kampų mata- 
vimu, jų kosinusų radimu. Skyrelyje „Vidurinė balistika“ taikomos pro- 
porcijos, kreivių savybės (p. 92-94). Aptarinėjant trajektorijos detales 
(p. 97-102), analizuojamos kreivės, naudojamasi kampų, aukščių ir ats- 
tumų matavimu. Skyrelyje „Kliudymas“ (p. 103—106) skaičiuojami pa- 
taikymo procentai („nuošimčiai“). Aptariant šaudymo trajektorijos ra- 
dimą (p. 108—109), tiriamos kreivių savybės. Skyrelyje „Sviedinių veiki- 
mas“ (p. 111) matuojami kampai, randami ir panaudojami jų sinusai ir 
tangentai. Skyrelyje „Municijos išskaičiavimas“ (p. 113—119) atliekami 
amunicijos poreikio skaičiavimai. 


IV. KARO MOKYKLŲ IR KARININKŲ KURSŲ 

MATEMATIKOS BEI ARTIMŲ MATEMATIKAI 

DALYKŲ DĖSTYTOJAI IR KITI MATEMATIKĄ 
TAIKĘ KARIUOMENĖJE ASMENYS 


Šiame skyriuje pateiktos karininkų ir civilių asmenų, dėsčiusių KM 
ir VDKK matematiką ar artimus jai dalykus biografijos, taip pat biogra- 
fijos karininkų, kurie kariuomenėje plačiai taikė matematiką. 


ANDRIUŠIS JUOZAS (1902 10 29 Kėdainių aps., Surviliškio mstl. 
ar Marijampolės aps., Gižų mstl. - 1966 JAV), kapitonas. 1919 01 06 
savanoriu stojo į Lietuvos kariuomenės 2 pėst. pulką, paskirtas į pulko 
štabą ūkio skyriaus jaunesniuoju raštininku, vėliau — vyresniuoju rašti- 
ninku. 1919 11 01 paskirtas iždininko padėjėju. 1920 08 01 paleistas 
iš kariuomenės kaip savanoris, ištarnavęs vienerius metus. 1924 09 01 
priimtas į 2 pėstininkų pulką liktiniu, paskirtas į ūkio dalies raštinę. 
1926 11 01 perkeltas į ūkio kuopą, 1927 10 01 - į 2 kulkosvaidžių 
kuopą. 1928 09 27 perkeltas į pulko štabą, 1929 04 24 - į karo aviaci- 
ją, paskirtas į Aviacijos puskarininkių mokyklą. Baigęs skraidymo kur- 
sus 1929 11 19 paskirtas į 4 oro eskadrilę. 1929 12 20 baigęs puskari- 
ninkių lakūnų mokyklą paskirtas karo lakūnu, nuo 1930 01 01 įrašy- 
tas į Aviacijos štabo puskarininkių sąrašus. 1931 09 03 suteiktas vir- 
šilos laipsnis. 1932 10 01 perkeltas į 6 eskadrilę, 1934 03 15 - į 2 es- 
kadrilę. Eksternu išlaikė prie KM egzaminus karininko laipsniui gau- 
ti ir 1934 09 15 jam buvo suteiktas aviacijos jaun. leitenanto laips- 
nis. Nuo 1935 04 04 aviacijos mokyklos skraidymo instruktorius kuo- 
pos vado teisėmis, I eilės karo lakūnas. 1936 11 23 suteiktas leitenan- 
to laipsnis, 1939 12 31 pakeltas į kapitonus. Baigė VDU Matematikos- 
gamtos fakultetą (fiziką). 1939 m. su VDU doc. Kazimieru Baršausku 
(1900-1964) iš lėktuvo Lituanica-1 matavo kosminius spindulius, para- 
šė studiją apie kosminių spindulių savybes. Sovietų Sąjungai okupuojant 
Lietuvą tarnavo Karo aviacijos mokykloje instruktoriumi. Likvidavus 
Lietuvos kariuomenę 1940 11 16 paleistas į atsargą. Kilus Vokietijos ir 

SSRS karui užsiregistravo Kauno karo komendantūroje. 1940-1944 m. 
VDU Geofizikos katedros asistentas. 1944 m. pasitraukė į Vokietiją. 
1945-1949 m. Hamburgo fizikos instituto doktorantas, dėstė Pabaltijo 
universitete Hamburge ir Pineberge. Persikėlęs į JAV nuo 1954 m. dir- 
bo JAV Kongreso bibliotekos Vašingtone aerotechnologijos tyrimų spe- 
cialistu. Apdovanotas Lietuvos nepriklausomybės medaliu (1928), 
Savanorių medaliu (1928) ir „Plieno sparnų“ garbės ženklu (1937). 


LAJ- LKK. T, 2. 


BLAUZDŽIŪNAS BRONIUS (1905 08 09 Vilkaviškio aps., 
Bartninkų vlsč., Geisteriškių k. — 1985 07 03 Alytuje). 1927 m. baigė 
Marijampolės Rygiškių Jono gimnaziją. Po studijų VDU MGF 1933 m. 
baigė karo mokyklos VIII aspirantų laidą jaunesniojo leitenanto laips- 
niu. 1935-1941 m. tarnavo Ginklavimo valdyboje, dėstė KM. VDU 
apgynė diplominį darbą „Paprastų diferencialinių lygčių išsišakojimo 
taškai“ (vad. doc. P. Katilius). 1941 01 01 turėdamas leitenanto laips- 
nį išėjo į atsargą. Vokiečių okupacijos metais mokytojavo Vilkaviškio 
gimnazijoje. 1945 03-09 buvo mobilizuotas į Raudonąją armiją. 
1945-1953 m. — Marijampolės gimnazijos mokytojas (1947 m. - direk- 
torius). Nuo 1953 m. iki išėjimo į pensiją buvo Alytaus I vidurinės mo- 
kyklos fizikos ir astronomijos mokytojas. 


LŠAJ: Ažubalis A. Matematika lietuviškoje mokykloje (XIX a. pr.- 
1940 m.). Vilnius, 1997. P. 461; LKK. T. 2; Peckus V. Senoji Marijampolės 
gimnazija. Kaunas, 1992; VUBR. F 85. F. 744. 


BUTRIMAS PETRAS (1898 03 07 Panevėžyje — 1973 02 01 
Kaune), inžinierius geodezininkas. 1908-1915 m. mokėsi Panevėžio 
realinėje gimnazijoje, 1915-1921 m. — Maskvos matavimų institute. 
1921-1922 m. dirbo Lietuvos ŽŪM Žemės tvarkymo departamente, 
1922-1925 m. buvo Rokiškio aps. revizorius, 1925-1926 m. - LŽŪA 
geodezijos dėstytojas. Nuo 1926 m. dirbo Karo topografijos skyriuje ge- 
odezininku, tvarkė precizinę niveliaciją ir trianguliaciją. Rašė „Mūsų 

žinyne“, „Žemėtvarkoje ir melioracijoje“. Nuo 1940 m. dėstė Kauno 
ATM, KU, nuo 1945 m. - LŽŪA, 1948 m. už darbus gavo docento var- 
dą, buvo Žemėtvarkos ir geodezijos katedros vedėjas. 


LAJ: LE. T. 3, 36 ir37; LtE. T. 4; MLTE. T. 1. 


DIRMANTAS STASYS (1887 11 14 Raseiniuose — 1975 01 26 
Čikagoje), geodezininkas, Lietuvos visuomenės ir karinis veikėjas, briga- 
dos generolas (1937). 1914 m. baigė Maskvos Konstantino matininkų 
institutą. Per I pasaulinį karą Rusijos kariuomenės karininkas. 1918 m. 
Kaune su kitais įkūrė matininkų sąjungą, suorganizavo matininkų kur- 
sus. 1919 m. įstojo į Lietuvos kariuomenę, 1919-1924 m. dėstė Karo 
mokykloje. 1921-1922 m. - Lietuvos Aukštųjų kursų, nuo 1922 m. — 
Lietuvos universiteto Geodezijos katedros vedėjas, profesorius (1930). 
1924-1927 m. — Aukštųjų karo technikos kursų, 1926-1927 m. — 
Vyriausiojo štabo Karo mokslo valdybos, 1927-1927 m. — Karo 
technikos, 1929-1933 m. — Aukštųjų karininkų kursų viršininkas. 
Dėstė artileriją, geodeziją, topografiją, inžineriją, ryšius, karo teisę. 
1935-1938 m. — krašto apsaugos ministras. Buvo labai reiklus ir prin- 
cipingas dėstytojas. A. Nakas rašo: „Buvo pasakojama, kad, priartėjus 
Raudonajai armijai prie Kauno, vienas studentas, skubotai atlikęs ge- 
odezijos pratybų darbus, sumanė gauti geodezijos įskaitą. Profesorius 
rado klaidų, liepė pataisyti. Studentas pasakė, kad nebėra laiko taisy- 
ti. „Nieko tokio, — pasakęs profesorius. — Pataisytus darbus atneši po 
karo“!. 1942-1944 m. — VDU Statybos fakulteto dekanas. 1944 m. pa- 
sitraukė į Vokietiją. Nuo 1950 m. gyveno Čikagoje, buvo JAV lietuvių 
organizacijų narys, pirmininkavo Pasaulio lietuvių inžinierių ir archi- 
tektų sąjungai (1959-1968) ir Lietuvių profesorių draugijai Amerikoje 
(1964-1974). 1919-1920 m. parašė pirmuosius lietuviškus vadovėlius 
artileristams, knygas „Topografija“ (1923), „Nivelyrų konstrukcijos“ 
(1932) ir kt. Apdovanotas DLK Gedimino 2 laipsnio (1928), Vytauto 
Didžiojo 3 laipsnio (1933), Šaulių žvaigždės (1936), Prancūzijos Garbės 





! Nakas A. Inžinierius Vytautas Izbickas. Vilnius, 2000. P. 49. 

legiono 2 laipsnio (1937), Latvijos Trijų žvaigždžių 1 laipsnio (1937) or- 
dinais, Lietuvos nepriklausomybės 10-mečio (1928) ir Šaulių žvaigždės 
ordino medaliais (1938), Ukrainos Liaudies Respublikos Karo kryžiumi 
(1967, JAV, Ukrainos emigracinės vadovybės). 


LAJ: Ažubalis A., Builienė D., Kazlauskaitė-Markelienė R. Valstybinė 
kalba Lietuvos kariuomenėje (1918-1940 m.). Vilnius, 2010. P. 123-124; 
Ažubalis A., Kazlauskaitė-Markelienė R., Žilėnienė V. Karinis rengimas 
Lietuvos mokykloje (1929-1940 m.). Vilnius, 2009. P. 206-207; JAV lietuviai. 
T. 1; LE. T. 5, 36 ir 37; LKK. T. 3; LTE. T. 3; LtE. T. 6; VLE. T. 4. 


GRAUROGKAS-GRAVROGKAS JULIUS (1885 02 25 Tel- 
šiuose — 1968 02 11 Klivlande, JAV). 1903 m. baigė Šiaulių gimna- 
ziją, o 1915 m. — Sankt Peterburgo technologijos institutą ir pradė- 
jo mokytojauti Bologojės technikos mokykloje, iš kurios dėl nelojalu- 
mo caro valdžiai turėjo pasitraukti ir išvykti į Omską, kur dirbo inži- 
nieriumi. 1917 m. grįžo į Bologoję, buvo išrinktas technikos moky- 
klos direktoriumi. 1920 m. parvažiavo į Lietuvą ir suorganizavo tech- 
nikos mokyklą Vilniuje. Lenkijai okupavus Vilnių, persikėlė į Kauną, 
čia vėl įkūrė technikos mokyklą ir buvo jos direktorius iki 1940 m. Nuo 
1922 m. ėmė dirbti ir LU. Buvo kviečiamas dėstyti AKK. Buvęs jo stu- 
dentas A. Zujus prisimena, kad „J. Gravrogkas skaitė labai gražų anali- 
zinės geometrijos kursą, remdamasis „parametrais“ (šiuo metu vartotu- 
me terminus „vektorius“ ar „gradientas“). Prof. Gravrogkas buvo vie- 
nas tų, kurie niekad egzamino metu negalėjo griežtai pasakyti: „Ateik, 
tamsta, kitą kartą“. Jis stengėsi kiekvieną „ištraukti už ausų“, bet tai toli 
gražu ne visada pavykdavo. Tada profesorius taikydavo savotišką meto- 
dą: jis klausinėjo ir klausinėjo, iki studentas pats suprasdavo pasisiūly- 
ti ateiti egzaminų laikyti kitą kartą“?. 1930 m. perėjo į Technikos fakul- 
tetą. 1941-1944 m. J. Gravrogkas buvo VDU rektorius, nuo 1946 m. 
iki 1946 m. kovo mėn. — Detmoldo lietuvių gimnazijos mokytojas, 
1946-1949 m. - Pabaltijo universitetų Hamburge ir Pineberge profe- 





2 Zujus A. Įžymesnieji mūsų matematikai // Lietuvos universitetas 1579-1803-1922. 
Chicago, 1972. P. 780. 

sorius. 1950 m. atvyko į JAV. Čia užpatentavo aparatą laivų siūbavimui 
tirti. Studijuodamas J. Graurogkas priklausė Peterburgo lietuvių studen- 
tų draugijos kairiajam sparnui, 1915 m. su kitais suorganizavo studentų 
radikalų ratelį. Nepriklausomoje Lietuvoje buvo socialdemokratų parti- 
jos narys. Emigracijoje įsitraukė į ateitininkų veiklą, bendradarbiavo ka- 
talikų spaudoje. Rašė techninėmis temomis „Technikoje“, „Naujojoje 
Romuvoje“ ir kitur. 1929 m. išėjo jo knygos „Jėgų lygiagretainis ir dvie- 
jų lygiagrečių jėgų atstojamosios tiesiosios padėtis“ ir „Nuo nejudamo 
etero iki reliatyvinės mechanikos“. 


LAJ: Ažubalis A. Iš Lietuvos matematinio švietimo praeities. Kaunas, 
1993. P. 164; Telšiškių matematikų sukaktys // Kalvotoji Žemaitija (Telšiai), 
1995 09 09; Iš Lietuvos matematinio švietimo praeities (2-as papild. leid.). 
Kaunas, 1997. P 151-152; Matematika lietuviškoje mokykloje (XIX a. pr. — 
1940 m.). Vilnius, 1997. P. 415; Banionis J. Matematinė mintis Lietuvoje. 
Vilnius, 2006; LE. T. 7 ir 36; VLE. T. 7. 


GUSTAITIS ANTANAS (1898 03 27 Marijampolės aps., Sasnavos 
vIsč., Obelinės k. — 1941 10 16 Maskvoje, Butyrkų kalėjime), briga- 
dos generolas. 1916 05 28 baigė Marijampolės gimnaziją, evakuo- 
tą į Jaroslavlį, studijavo Kelių inžinierių institute Sankt Peterburge. 
1917 m. mobilizuotas į Rusijos kariuomenę, pasiųstas į Konstantino 
artilerijos mokyklą Sankt Peterburge, tačiau, prasidėjus revoliucijai, jos 
nebaigė ir grįžo į Lietuvą. 1919 03 15 įstojo į Lietuvos kariuomenę, 
buvo paskirtas mokiniu į Karo aviacijos mokyklą. 1919 12 16 ją bai- 
gė (I laida), suteikiant inžinerijos leitenanto laipsnį ir buvo paskirtas į 
Aviacijos dalį. 1920 01 18 ltn. A. Gustaitis paskirtas mokomojo bū- 
rio vado padėjėju, vėliau buvo oro eskadrilės lakūnu mokiniu, dalyva- 
vo Nepriklausomybės kovose su pilsudskininkais ir želigovskininkais. 
1920 10 04 su bombomis pakrautu lėktuvu patyrė avariją, bet, laimei, 
bombos nesprogo. Iki 1922 m. ltn. A. Gustaitis - karo lakūnas 2 oro es- 
kadrilėje. 1922 m. jis baigė aukštojo pilotažo kursus, jam buvo suteik- 
tas karo lakūno vardas, 1923 m. — vyr. leitenanto laipsnis. 1925 07 14 
Kauno aerodrome jis išbandė savo suprojektuotą ir Aviacijos parko 

dirbtuvėse pagamintą vienvietį sportinį lėktuvą ANBO-I. 1925 09 22 
A. Gustaitis buvo pasiųstas studijuoti į Aukštąją aeronautikos ir me- 
chaninių konstrukcijų mokyklą Prancūzijoje. 1926 02 16 jam buvo 
suteiktas kapitono laipsnis. A. Gustaitis — vienas iš Lietuvos aeroklu- 
bo (toliau — LAK) steigėjų ir globėjų, 1927 m. — jo vicepirmininkas. 
1927 11 10 išbandė savo antrąjį lėktuvą ANBO-II. 1928 07 23 bai- 
gė mokslus Paryžiuje, įgijo aviacijos ir mechaninių konstrukcijų inži- 
nieriaus diplomą. 1928 08 31 kpt. A. Gustaitis buvo paskirtas Lietuvos 
karo aviacijos viršininko padėjėju. Technikos ir rikiuotės sričiai, 1928 
10 10 tapo Karo aviacijos štabo viršininku, 1928 11 23 jam buvo su- 
teiktas majoro laipsnis. 1929 04 11 mjr. A. Gustaitis tapo Karo avia- 
cijos parko, kuriam priklausė ir Karo aviacijos dirbtuvės, viršininku. 
1930 11 23 11 23 jam suteiktas plk. leitenanto laipsnis. 1932 07 14 
A. Gustaitis išbandė savąjį ANBO-IV, skirtą žvalgybai ir bombarda- 
vimui. 1932 10 13 plk. ltn. A. Gustaitis buvo paskirtas Karo aviacijos 
Technikos skyriaus viršininku, 1934 05 09 — Karo aviacijos viršinin- 
ko pavaduotoju. 1934 06 25-07 19 jis vadovavo ANBO-IV eskadri- 
lei, nepaprastai tiksliai apskridusiai Europą ir aplankiusiai 12 valstybių 
sostines. 1934 11 23 jam buvo suteiktas pulkininko laipsnis. 1935 02 
14 plk. A. Gustaitis buvo patvirtintas Karo aviacijos viršininku ir šias 
pareigas ėjo iki Lietuvos karo aviacijos likvidavimo. 1937 01 sėkmin- 
gai išbandė modernizuotą ANBO-IV versiją - ANBO-41. 1937 m. 
A. Gustaičiui buvo suteiktas brigados generolo laipsnis. 1939 06 13 jis 
tapo Lietuvos karininkų ramovės seniūnų tarybos pirmininku. 1939 09 
05 brig. gen. A. Gustaitis išbandė paskutinį savo kūrinį - ANBO-VIII. 
1924-1940 m. jis sukonstravo ir Karo aviacijos dirbtuvėse pastatė 9 
tipų ANBO lėktuvus (sportinius, mokomuosius, žvalgybinius, bombo- 
nešius). 1940 01 01 pusė Lietuvos karo aviacijos lėktuvų buvo ANBO 
konstrukcijos. 1922-1925 ir 1928-1937 m. dėstė Aviacijos karininkų 
kursuose, 1933-1937 m. ir nuo 1940 03 dėstė Vytauto Didžiojo uni- 
versitete, buvo docentas (1941). Parašė „Aviacijos teorijos konspektus“ 
(1935). A. Gustaitis buvo apdovanotais ordinais: II rūšies Vyčio kry- 
žiaus 3 laipsnio (1927), Vytauto Didžiojo 4 laipsnio (1930) ir 3 laips- 
nio (1939), DLk Gedimino 3 laipsnio (1934), Skautų svastikos (1935), 

Šaulių žvaigždės (1939), Italijos Karūnos 4 laipsnio (1930) ir 3 laips- 
nio (1934), Čekoslovakijos Baltojo liūto 4 laipsnio su kardais (1935), 
Prancūzijos Garbės legiono 4 laipsnio (1935), Švedijos Vazos 3 laipsnio 
(1935), Latvijos Trijų žvaigždžių 2 laipsnio (1938), medaliais: Lietuvos 
nepriklausomybės (1928) ir Latvijos išsivadavimo karo 10-mečio 
(1929), ženklais: Karo lakūno piloto garbės (1927), „Plieno sparnų“ 
garbės (1932), Aviacijos pulko garbės (1933), Estijos Karo lakūno gar- 
bės (1933), Karo lakūno specialiuoju (1934) ir Aizsargų nuopelnų kry- 
žiumi (1939). SSRS okupavus Lietuvą, A. Gustaitis 1940 08 27 buvo 
paskirtas Karo aviacijos likvidacinės komisijos pirmininku. 1940 12 31, 
pasirašius komisijos aktą, iš pareigų atleistas. Šeimai padėjo susitvarkyti 
dokumentus repatrijuoti į Vokietiją. Pats bandė pereiti Vokietijos sieną 
nelegaliai ir 1941 03 06 prie Šeštokų buvo NKVD suimtas.1941 03 07 
SSRS NKVD komisaro V. Merkulovo įsakymu su spec. sargyba atvež- 
tas į Maskvos Lubiankos kalėjimą. 1941 07 07 SSRS Aukščiausiojo 
Teismo karinės kolegijos uždarame posėdyje nuteistas mirties bausme 
ir sušaudytas. 


LAJ: Ažubalis A., Builienė D., Kazlauskaitė-Markelienė R. Valstybinė 
kalba Lietuvos kariuomenėje (1918-1940 m.). Vilnius, 2010. P. 126-128; LE. 
T. 8.; LKK. T. 3.; VLE. T. 7. 


JAKUTIS BOLESLOVAS (1890 01 14 Zarasų aps., Dūkšto vlsč., 
Kalviškės k. — 1969 09 28 Edinburge, Škotijoje), gen. štabo pulkininkas. 
1908 m. baigė gimnaziją Kaune. 1910 m. baigęs matininkų kursus dirbo 
matininku ir žemės tvarkytoju Telšiuose, 1915 m. mobilizuotas į Rusijos 
kariuomenę. 1916 baigė KM Maskvoje. Grįžęs į Lietuvą 1919 02 04 mo- 
bilizuotas į Lietuvos kariuomenę ir paskirtas į KM adjutantu. 1919 10 18 
suteiktas kapitono laipsnis. 1920 01 01 paskirtas 3 brigados štabo virši- 
ninku. 1920 02 05-12 01 dalyvavo Nepriklausomybės kovose su len- 
kais. 1921 05 29 perkeltas į Generalinio kariuomenės štabo III (operaci- 
jų) skyrių eiti viršininko pareigas. 1922 03 20 patvirtintas Operacijų sky- 
riaus viršininku. 1922 05 01 pakeltas į majorus. 1923 01 09-22 daly- 
vavo sukilime vaduojant Klaipėdą, buvo karo atašė prie Lietuvos vyriau- 

sybės atstovo Klaipėdoje. 1923 10 15 baigė AKK (III laida). 1923 11 01 
komandiruotas mokytis į Belgijos karo akademiją. 1925 05 15 pakel- 
tas į plk. leitenantus. 1926 12 06 baigus Belgijos karo akademiją paskir- 
tas Vyriausiojo kariuomenės štabo III (operacijų) skyriaus susisiekimo dalies 
viršininku. 1927 08 01 pakeltas į gen. št. pulkininkus. 1927 09 20 pa- 
skirtas III (operacijų) skyriaus viršininku. Dėstė VDAKK. Buvo Komisijos 
ruošti lauko statuto, uniformų ir ordinų nešiojimo taisyklėms pirminin- 
kas. 1930 01 14 paskirtas karo atstovu Pabaltijo valstybėms. 1937 05 01 
perkeltas į KM, paskirtas etatiniu lektoriumi. Sovietų Sąjungai okupa- 
vus Lietuvą 1940 08 08 iš kariuomenės atleistas. 1944 m. pasitraukė į 
Vokietiją. 1948 emigravo į Didžiąją Britaniją. Apdovanotas Vyčio kryžiaus 
5 laipsnio (1920), DLk Gedimino 3 laipsnio (1928), Vytauto Didžiojo 
3 laipsnio (1938) ordinais, Lietuvos nepriklausomybės 10-mečio (1928), 
Klaipėdos išvadavimo sidabro medaliais, Belgijos I laipsnio Karo Kryžiumi 
(1929), Estijos Erelio kryžiaus 3 laipsnio ordinu (1937), Kairselifo kryžiaus 
3 laipsnio ordinu (1937), Italijos Karūnos 3 laipsnio ordinu (1928), 
Latvijos Trijų žvaigždžių 3 laipsnio ordinu (1935), Aizsargų nuopel- 
nų kryžiumi (1937), Latvijos išsivadavimo karo 10-mečio medaliu (1929), 
Suomijos Baltosios rožės 3 laipsnio ordinu (1937). 


LAJ: LKK. T. 3. 


KYNAS AUGUSTAS (1895 08 06 Šakių aps., Sintautų vlsč., 
Vilkeliškių k. — ?), pulkininkas leitenantas. 1914 m. baigė Veiverių MS, 
I pasaulinio karo metu — Aleksandro KM Maskvoje. 1916-1917 09 
tarnavo Užamūrės pulko 249 atskirojo bataliono ryšių komandos vir- 
šininku, kuopos vadu. 1919 03 20 mobilizuotas į Lietuvos kariuome- 
nę, paskirtas 2 pėst. pulko L. e. ryšių komandos viršininko pareigas, vė- 
liau 6 i 4 kuopų jaunesniuoju karininku. 1919 05 22-07 08 dalyvavo 
Nepriklausomybės kovose su bolševikais prie Panevėžio, Daugpilio, buvo 
sužeistas. Nuo 1919 08 25 — ryšių komandos viršininkas. 1919 10 18 
suteiktas pėstininkų kapitono laipsnis. 1919 12 08-12 15 dalyvavo 
Nepriklausomybės kovose su bermontininkais, 1920 10 08-11 21 - su 
pilsudskininkais-želigovskininkais. 1922 baigė AKK (I laidą), 02 08 pa- 

skirtas į KM, buvo jos kariūnų, vėliau — ūkio kuopos vadu. Kartu dės- 
tė matematiką jaunesniajam kursui. 1923 01 09 — 22 dalyvavo išvaduo- 
jant Klaipėdą. Nuo 1924 m. pradžios - KM viršininko adjutantas, nuo 
03 10 - kariūnų kuopos vadas. 1925 07 29 A. Kynui buvo suteiktas ma- 
joro laipsnis. 1926 01 01 jis buvo paskirtas kariūnų kuopos vyr. karinin- 
ku. 1927 05 07 pulkininko leitenanto laipsniu išėjo į atsargą. Dirbo že- 
mės ūkio mašinų fabrike, gyveno Šakių aps., Daugėliškių k. Likimas ne- 
žinomas. 

A. Kyno apdovanojimai: Vyčio Kryžiaus 5 laipsnio ordinas (1919), 
Klaipėdos išvadavimo bronzos ir Latvijos išsivadavimo karo dešimtme- 
čio (1929) medaliai; Rusijos kariuomenėje — Šv. Anos 4 ir Šv. Stanislavo 
3 laipsnio ordinais su kardais. 


LA]: LKK.. T. 4. 


KODATIS-KUODAITIS BERNARDAS OTONAS LIUDVIKAS 
(1879 06 18 Berlyne — 1957 07 05 Čikagoje), astronomas, matematikos 
daktaras, profesorius. Gimė lietuvių emigrantų šeimoje. Anksti neteko 
tėvo. Lietuviška dvasia jį išauklėjo dėdė. 1899 m. baigė Potsdamo gim- 
naziją, 1904 m. — Oranienburgo MS. 1906-1910 m. studijavo Berlyno 
universitete. 1936 m. čia už disertaciją apie Kauno ir Potsdamo geogra- 
finių ilgių skirtumo nustatymą gavo daktaro laipsnį. Šį darbą, pavadintą 
„Die Lingebestimmung der Landeszentralen Kaunas (Litauen) - Potsdam“,, 
išspausdino Tarptautinė astronomijos ir geodezijos komisija. 1904 m. 
B. Kodatis pirmą kartą aplankė Lietuvą, susipažino su kai kuriais lie- 
tuviais inteligentais ir po to jau kasmet čia atvykdavo. Artimai bendra- 
vo su Berlyno lietuvių draugija. Studijų metu Berlyne aktyviai bendra- 
vo su tuomet dar nesubolševikėjusiu Vincu Mickevičiumi-Kapsuku 
(1880-1935), padėdavo 1905 m. revoliucionieriams dideliais kiekiais 
įsigyti revolverių ir šovinių. Globojo Povilą Višinskį (1875-1906) jo pa- 
skutiniais gyvenimo mėnesiais Berlyne, pasirūpino jo palaikų pargabeni- 
muį Lietuvą, lydint P. Višinskio žmonai Juzefai Mikuckaitei-Višinskienei 
ir V. Mickevičiui-Kapsukui. 1910 m. vedė lietuvaitę Viktoriją Gruzdytę 
(1882-1954). Nors galėjo pasilikti Berlyne, mokytojauti ir siekti moks- 

lininko karjeros, išvyko į vokiečių valdomą Mažąją Lietuvą, mokyto- 
javo pradžios mokyklose, lietuvindamas jas ir kaimus, kuriose jos vei- 
kė. Per I pasaulinį karą buvo mobilizuotas į vokiečių kariuomenę. 
1916-1918 m. dirbo Kaune vokiečių valdžios leidžiamame lietuviška- 
me laikraštyje „Dabartis“, vėliau buvo perkeltas į Vilnių dirbti vokiečių 
karinės valdžios politiniame skyriuje. Ten dirbdamas svarbesnes Lietuvą 
liečiančias žinias perduodavo lietuvių politikams. 1918 m. buvo šia vei- 
kla apkaltintas ir įkalintas Tilžės kalėjime, vos nenuteistas mirties baus- 
me. Tarpininkaujant Lietuvos vyriausybei, buvo paleistas. 1919 m. atsi- 
sakė Vokietijos pilietybės ir galutinai persikėlė į Lietuvą. 1919-1922 m. 
dirbo Švietimo ministerijos generaliniu inspektoriumi ir knygų leidimo 
komisijos nariu. Buvo vienas LAK Kaune organizatorių, skaitė juose as- 
tronomijos kursą. 1922 m. išrinktas LU docentu, vėliau tapo ekstraor- 
dinariniu profesoriumi, 1940-1944 m. buvo VU profesorius ir šio uni- 
versiteto Martyno Počobuto? astronominės observatorijos direktorius. 
Dėstydavo ir VDAKK. „Studentų atmintyje docentas (nuo 1940 m. 
profesorius) Bernardas Kuodaitis išliko kaip ramus ir rimtas vidutinio 
ūgio, rusvais ūseliais ir trumpai kirptais stačiais plaukais dėstytojas, tie- 
sa, „ne poniškai“ apsirengęs — į paskaitas ateidavo vilkėdamas iki kaklo 
susegtu storo milo švarku <...>. Dėstė nuosekliai, neskubėdamas, įsigili- 
nęs į problemą. Studentams buvo tolerantiškas, neišsprendus uždavinio 
apsiribodavo humoristine pastaba: „Jau atsisėdom į kaliošus“. Jo paskai- 
tos buvo turiningos ir įdomios, studentai jas mėgo. B. Kuodaitis dėstė 
ne tik fizikos, bet ir matematikos specialybės studentams. Matematikos 
studentai kaip papildomus kursus privalėjo pasirinkti astronomiją arba 





3 Počobutas, Počobutas-Odlianickis Martynas (Poczobut-Odlanicki, 1728 10 30 Slo- 
miankoje, dab. Baltarusijoje, Gardino sr. — 1810 02 07 Daugpilyje) — astronomas, VU 
profesorius, observatorijos direktorius, rektorius, Londono karališkosios draugijos narys, 
Paryžiaus MA narys korespondentas. Paskelbė straipsnių apie astronominius stebėjimus 
Vilniaus, Lenkijos, Rusijos, Prancūzijos, Vokietijos spaudoje. Iš prancūzų į lenkų k. 
1770 m išvertė geometrijos vadovėlį „Ėlėments de gdomėtry“ („Geometrijos pradmenys“). 
"Tarptautinė astronomų sąjunga jo vardu 1979 m. pavadino 195 km skersmens kraterį 
nematomojoje Mėnulio pusėje. 


LAJ: LE. T. 23; LTE. T. 9; MLTE. T. 2; TLE. T. 3; VLE. T. 18. 

fiziką; dauguma jų rinkdavosi B. Kuodaičio paskaitas““. Turėjo savo įsi- 
mintinų pedagoginių priemonių: „Akademikas Jonas Kubilius prisi- 
mena B. Kuodaitį studentams atrodžius tarsi iš kitos epochos: vyriau- 
sias amžiumi iš dėstytojų, vešliais „bismarkiškais“ ūsais, savotiškų ma- 
nierų. Turėjo labai smagų metodą kovoti su vėluojančiais į paskaitą stu- 
dentais. Pravers duris koks nevėkšla — B. Kuodaitis nutraukia paskai- 
tą, eina prie kriauklės, nusiplauna kreiduotas rankas, stropiai jas nu- 
sišluosto. Tada prieina prie pavėlavusiojo, nusilenkia, paduoda ranką 
ir atsiprašo, kad per anksti pradėjęs skaityti paskaitą... Tokio kolegiš- 
ko „pagerbimo“ dar kartą nesinorėdavo“?. Dirbdamas Kaune, irgi įkū- 
rė astronominę observatoriją (1928) ir jai vadovavo. Krašto apsaugos 
ministerijos pavedimu atliko geodezinius darbus devyniuose Laplaso 
punktuose; taip prisidėjo prie Pabaltijo I eilės trianguliacijos darbų 
1927-1933 m. Dalyvavo įvairių valstybių rengiamose astronominėse 
ir geodezinėse konferencijose, buvo įvairių jose sudaromų tarptautinių 
komisijų narys. 1906 m. pradėjo bendradarbiauti „Vilniaus žiniose“ ir 
„Naujojoje gadynėje“, 1910 m. - „Lietuvos ūkininke“. Nepriklausomoje 
Lietuvoje rašė „Kosmoso“, „Kultūros“, „Trimito“ (1922-1933 m. pas- 
tarajame paskelbė per 60 mokslo populiarinamųjų straipsnių) žurnaluo- 
se. 1926 m. išleido 2 dalių astronomijos paskaitų konspektą. Lietuvos 
kariuomenės štabo Topografijos skyriaus metraštyje išspausdino studi- 
ją „Lietuvos astronominė observatorija“ (1937, atskiru leidiniu išleis- 
ta 1939). Šią observatoriją su minėto skyriaus pagalba B. Kodatis su 
bendradarbiais įrengė, puoselėjo, bet bolševikiniai okupantai ją nu- 
siaubė, o karo pradžioje ji buvo visai sugriauta. 1929 m. organizavo 
Andrioniškio meteorito paieškas, apskaičiavo jo orbitą, 1930 m. MGF 
mokslo darbų rinkinyje išspausdino darbą „Meteoritas, kritęs Lietuvoje“ 
(su K. Sleževičiumi, Mykolu Kaveckiu“). B. Kodatis priklausė Šaulių są- 





4 Ažusienis A., Klimka L., Matulaitytė S. Bernardas Kuodaitis ir Lietuvos astronomi- 
ja. Vilnius, 2007. P. 31-32. 

> Ten par. P 32-33. 

6 Kaveckis Mykolas (1886 06 02 Orenburge, Rusijoje - 1968 02 28 Kaune). 1912 m. 
baigė Charkovo universitetą, 1914-1916 m. studijavo Kijevo politechnikos institu- 
te, bet, jo nebaigęs, pradėjo dirbti Pietų Rusijos akmens anglių ir mineralinių žaliavų 

jungai, buvo vienas jos kūrėjų, dalyvavo vaduojant Klaipėdos kraštą. Tai 
aprašyta A. Liekio monografijoje: „1923 m. sausio 15 d. sukilėliai slap- 
tai susirinko Klaipėdos šturmui. B. Kodatis atvyko su pora haubicų trau- 
kiniu per Latviją. Jis, kaip Pirmojo pasaulinio karo metais Tilžėje baigęs 
artileristų kursus, buvo paskirtas sukilėlių artileristų grupės vadu ir turė- 
jo užduotį haubicų ugnimi pridengti puolančius sukilėlius, jeigu į juos 
pradėtų šaudyti iš uoste stovėjusių anglų ir prancūzų karo laivų. <...> 
Kadangi karo laivai neįsikišo į mūšį, B. Kodačiui ir neteko vadovauti 
sukilėlių „artilerijai“ . 1944 m. B. Kodatis pasitraukė iš Lietuvos ir iki 
1951 m. gyveno Vokietijoje, o po to išvyko į JAV. 


LAJ: Ažubalis A. Iš Lietuvos matematinio švietimo praeities. Kaunas, 1993. 
P. 153-154; Iš Lietuvos matematinio švietimo praeities. Kaunas, 1997. P. 167- 
168; Matematika lietuviškoje mokykloje (XIX a. pr. — 1940 m.). Vilnius, 
1997. P. 493; Ažusienis A., Klimka L., Matulaitytė S. Bernardas Kuodaitis 
ir Lietuvos astronomija. Vilnius, 2007; Banionis J. Matematikos mokslo raida 
Lietuvoje 1920-1940 m. Vilnius, 1994; Matematinė mintis Lietuvoje. Vilnius, 
2006; LE. T. 12; Liekis A. Prof. Bernardas Kodatis: sugrįžusio lietuvio gyveni- 
mas. Vilnius, 2010; LTE. T. 5; MLTE. T. 2; TLE. T. 2; VLE. T. 10. 


KONČIUS IGNAS (1886 07 31 Telšių aps., Žarėnų vlsč., Purvaičių 
k. - 1975 02 19 JAV, Patname). Jo tėvas, buvęs Medingėnų pono Šiukštos 
baudžiauninkas, apsišvietęs, turtingas ūkininkas, spaudos draudimo me- 
tais platino lietuviškas knygas, buvo Žlibinų bažnyčios statybos organi- 
zatorius, savo iniciatyva atlikdavo meteorologinius stebėjimus. Ignas 


laboratorijos Charkove skyriaus vedėju. Grįžęs į Lietuvą, 1921-1922 m. dirbo LAK, 
1922-1950 m. - L(VD)U, KU. Jame įsteigė Mineralogijos ir petrografijos katedrą, nuo 
1926 m. buvo jos vedėjas, profesorius (1929), geologijos ir mineralogijos mokslų daktaras 
(1931). 1940-1960 m. — VU Mineralogijos ir petrografijos, nuo 1950 m. — dar ir KPI 
Inžinerinės geologijos katedrų vedėjas. Hidrogeologijos, inžinerinės geologijos ir minera- 
linių žaliavų tyrimų pradininkas Lietuvoje. Surinko gausią mineralų ir uolienų kolekciją, 
ištyrė ir aprašė Andrioniškio, Žemaitkiemio meteoritus, surado mineralinių versmių, su- 
darė geologinių žemėlapių. Su kitais parašė knygą „Inžinerinė geologija“ (1965). 
LAJ:VLE. T. 9. 

7 Liekis A. Prof. Bernardas Kodatis: sugrįžusio lietuvio gyvenimas. Vilnius, 2010. 
P. 126-127. 

buvo jauniausias vaikas šeimoje. Vyresniojo brolio paragintas, mokėsi 
Palangos progimnazijoje (1899-1903) ir Liepojos gimnazijoje (1903— 
1907). Priklausė slaptam moksleivių būreliui, veikė tarp darbininkų. 
1907 m. baigęs gimnaziją įstojo į Sankt Peterburgo universiteto Fizikos- 
matematikos fakultetą. Studijų metais buvo Lietuvos tyrimo ratelio pir- 
mininkas. 1910 m. Peterburgo lietuvių studentų draugijos pirmininkas. 
1910 m. parašė pirmą straipsnį astronomijos tema 1911 m. Žemaitijoje 
surašinėjo ir fotografavo koplytėles ir kryžius, Plungėje surengė vaidini- 
mą „Tadas Blinda“. Nuo 1911 m. žurnalo „Visuomenė“ bendradarbis. 
1913 m. baigęs Sankt Peterburgo universiteto Fizikos ir matematikos fa- 
kulteto Fizikos skyrių, Palangos gimnazijoje dėstė fiziką ir matematiką. 
Per I pasaulinį karą buvo nukentėjusių nuo karo Sankt Peterburgo lietu- 
vių šelpimo draugijos narys, mokytojavo Estijos Veru mieste veikusioje 
evakuotoje Palangos mergaičių gimnazijoje, 
1917-1920 m. Stavropolio žemės ūkio institute dirbo asistentu, sudarė 
programą, pagal kurią buvo dėstoma matematika darbo komunų moky- 
klose, suorganizavo komitetą karo pabėgėliams šelpti, buvo jo pirminin- 
kas. Susirašinėjo su K. Būga, J. Jablonskiu ir kt., nes, rašydamas vadovė- 
lį, pritrūko terminų. 1921-1924 m. — Dotnuvos žemės ūkio ir miškų 
mokyklos fizikos ir matematikos mokytojas, 1924-1926 m. - LŽŪA do- 
centas. Dėstydamas fiziką būsimiesiems agronomams, miškininkams ir 
kultūrtechnikams (melioratoriams), I. Končius, sekdamas tėvo pėdomis, 
susidomėjo meteorologija, vadino ją taikomąja fizika. Dotnuvoje įsteigė 
meteorologinių stebėjimų aikštelę, konsultavo ir aplinkinių mokyklų 
mokytojus. Parašė pirmą lietuvišką meteorologijos vadovėlį 
„Meteorologija su 121 paveikslu ir 10 lentelių“ (1924), knygą „Ūkininko 
dangus“ (1925), išvertė V. Michelsono „Trumpą mokslinių orui spėti žy- 
mių rinkinį“ (1928). Populiarino ir kitus gamtos mokslus. Išvertė 
V. Šenicheno „Gyvybės fiziką“ (1924), N. Borodino „Gamtos mokslus ir 
jų taikinimą gyvenimui“ (1925), R. Lomelio „Žmogaus ir gamtos jėgas 
arba darbo ir gamybos jėgų fiziką“ (1929). Nuo 1926 m. iki 1939 m. 
I. Končius dirbo L(VD) U. Nuo 1932 m. - ekstraordinarinis profeso- 
rius. 1926 m. dar dėstė fiziką VD AKK. Rūpinosi jaunų fizikų ugdymu, 
sudarė sąlygas užsienyje ginti disertacijas Povilui Brazdžiūnui 

(1897-1986), Antanui Žvironui (1899- 1954), Adolfui Juciui (1904— 
1974), Antanui Puodžiukynui (1898-1986), Kazimierui Baršauskui 
(1904-1964). 1927 m. ir 1928 m. išleido fizikos paskaitų konspektus, 
1928 m. — „50 fizikos praktikos darbų“, buvo vienas iš autorių 
P. Brazdžiūno redaguotų „Fizikos praktikos darbų“ (1938), išvertė 
E Zaico ir R. Džonsono „Nūdienę kietųjų kūnų teoriją“ (1940). Kartu 
su K. Baršausku tyrinėjo kosminius spindulius, bet rezultatus paskelbti 
sutrukdė karas. Redagavo „Matematikos ir gamtos fakulteto darbų“ 
XI-XIII t. (1937-1939), „Gamtos“ žurnalą, fizikos vadovėlius gimnazi- 
joms, fizikos straipsnius „Lietuviškojoje enciklopedijoje“ (1933-1942) ir 
„Lietuvių enciklopedijos“ I-VI c. Pats į šiuos leidinius parašė apie 30 
straipsnių. Parašė ir daugiau kaip 300 mokslo populiarinimo straipsnių, 
daugiau negu bet kas kitas šia tematika prieškarinėje Lietuvoje. Pirmąjį 
straipsnį apie Heilio* kometą išspausdino 1910 m. žurnale „Visuomenė“, 
vėliau dažnai rašė „Švietimo darbe“, „Kultūroje“, „Saulutėje“. Buvo iš- 
vertęs J. Perelmano „Įdomiąją fiziką“, neatsiradus galimybės jos išspaus- 
dinti, daug medžiagos iš jos skaitytojams pateikdavo periodikoje. Po 
karo JAV paskelbė straipsnius „Atominė bomba“, „Ciklotronas“, 
„H-bombos žabojimas“. Apskritai mėgo matematiką. Apie savo mokyto- 
javimą rašė su humoru ir ieškodamas dėsningumų: „Kai reikėjo pamoko- 
mis duoną pelnytis, gana daug teko aritmetikos mokyti. <...> Aritmetikos 
pataisų netrūko. <...> Baigęs universitetą, mokiau Palangoje antroj klasėj 
aritmetikos. Karui kilus, Liepojos gimnazijoj antroj klasėj mokiau ari- 
tmetikos. Veruje, Estijoj iškeltas sykiu su Palangos gimnazija, kaip moki- 
niams šelpti draugijos narys, gavau padėti antros klasės mokiniui Paulikui 
iš aritmetikos. Kaukaze, Stavropoly, dėsčiau aritmetiką „v škole gramoty 
dlia nižnego komandnogo sostava Krasnoi armii“ (rašto mokykla žemes- 
niesiems rikiuotės raudonarmiečiams). Tremtyje Bairoite mokiau ari- 
tmetikos. Dilingene irgi tas pats. Vysbadene amatų mokykloje dėsčiau 
aritmetiką. Ofenbache įvairioms amatų mokyklos grupėms dėsčiau ari- 
tmetiką. Kurso niekame nebaigiau. Vis pradėdavau nuo trupmenų“". 





Š Heilis Edmondas (Haley, 1656-1742) - anglų astronomas ir geofizikas. 


? Končius I. Mano eitasis kelias: atsiminimai. D. 2. Vilnius, 2006. P. 183. 

Ieškojo dėsningumų ir savo paties gyvenime: „Uošvio Jono Kentros 
namo numeris Palangoje buvo 97, Vytauto gatvėje <...>. Sėdėjau Kauno 
kalėjime Nr. 1, <...>, 97. Lygiai mėnesį sėdėjau pas bolševikus kalėjime 
(1941 05 22 — 1941 06 22). Lygiai mėnesį su bolševikais gyvenau 
Sudetuose, Kolinge (1945 06 13 — 1945 07 13). Amerikoje su manim 
antras ir ketvirtas sūnai. Lietuvoje liko pirmas ir trečias“!?. Svarbi ir 
I. Končiaus kraštotyrinė veikla. Sankt Peterburgo universitete bendravo 
su Imperatoriškojo Aleksandro III muziejaus etnografu Eduardu Volteriu 
(1856-1941), klausė jo paskaitų ir susidomėjo kraštotyra, 1911-1939 m. 
keliavo po Žemaitiją (jaunystėje — dviračiu), registravo pakelių kryžius ir 
koplytėles (Nepriklausomybės metais tai atliko dar kartą). Apie tai para- 
šė 7 straipsnius žurnaluose „Soter“ ir „Gimtasai kraštas“, Čikagoje išlei- 
do knygą „Žemaičių kryžiai ir koplytėlės“ (1965). Apie tautos materiali- 
nės kultūros paminklų rinkimo, kaupimo ir saugojimo tvarką parengė 
instrukcijų ir programų (1923, 1925, 1933). Dotnuvoje subūrė krašto- 
tyrininkų būrelį. Mėgo keliauti pėsčiomis. Po kelionių su Viktoru 
Ruokiu (1885-1971) išleido knygą „Palangos kraštas“, su Konstantinu 
Avižoniu (1909-1969) ir St. Kolupaila — „20 kelionių po Kauno apskri- 
tį“ (1937). Dalyvavo „Senovės dienose“ Merkinėje ir Alytuje, prisidėjo 
prie Dzūkų muziejaus Alytuje, „Alkos“ — Telšiuose, „Aušros“ — Šiauliuose, 
Kauno zoologijos sodo steigimo. Buvo valstybinės archeologijos komisi- 
jos narys, parengė Įstatymą dėl senovės paminklų apsaugos, dalyvavo 
įvairiose etnografinėse ekspedicijose, muziejininkų suvažiavimuose, dir- 
bo muziejų ir kraštotyros draugijų valdybose. Buvo Žemaičių studentų 
Simono Daukanto (1882-1962) etnografinės draugijos garbės narys, 
studentų draugijos „Baltija“ globėjas, rėmė Bronių Pundzių (1882— 
1962), kūrusį S. Daukanto ir Motiejaus Valančiaus (1801-1875) skulp- 
tūras. Bendradarbiaudamas su kalbininku Jonu Jablonskiu paruošė fizi- 
kos terminų lietuvišką žodyną. I. Končius spaudoje foto mėgėjus ir ma- 
tininkus ragino fotografuoti kaimo žmonių darbus ir jų sukurtus daly- 
kus. Jo nuotraukų negatyvų ir pozityvų yra Sankt Peterburgo valstybinia- 
me etnografijos, Lietuvos nacionaliniame, Kauno M. K. Čiurlionio dai- 





0 Ten par. P. 183. 

lės, Šiaulių „Aušros“ muziejuose. Pabrėždavo savo žemaitišką kilmę, 
namų knygos grafoje „tautybė“ įrašė „žemaitis“. 1939 m. spalio mėn. 
I. Končius buvo paskirtas VU valdytoju, daug dirbo pertvarkant jį, ir, 
nors teko dirbti labai priešiškoje aplinkoje, 1940 m. pavasario semestras 
prasidėjo jau lietuviškame VU. 1940 m. vasario mėn. perdavęs pareigas 
rektoriui M. Biržiškai, grįžo į Kauną ir vadovavo VDU Fizikos katedrai. 
1940 m. vadovavo VDU Darbo fakultetui. 1941 m. su jauniausiu sūnu- 
mi Liudu I. Končius buvo suimtas. Tik per stebuklą liko gyvas po 
Červenės žudynių. Pėsčias, sušelpras gailestingos baltarusės dešimčia 
kiaušinių, grįžo į Minską. Paskui buvo pargabentas į Kauną. Net ir rašy- 
damas apie šią tragišką savo gyvenimo atkarpą, I. Končius liko ištikimas 
matematikai: „Visų varomųjų buvo ne mažiau kaip trys tūkstančiai. 
Prileidžiant, kad buvo nušauta penki procentai, taigi iš viso kelionėje į 
aną pasaulį pasiųsta šimtas penkios dešimtys žmonių. Jei kiekvienam rei- 
kėjo po tris šūvius <...>, tai iš viso tikram reikalui į žmogų buvo paleista 
450 šūvių. Jei iš viso kelio nuo Minsko iki Červenės 60-65 km, tai kie- 
kvienam kilometrui tenka po du su puse žmogaus arba kas du kilometrai 
penki žmonės. Arba kas kilometras buvo girdima septyni aštuoni šūviai. 
Jei kilometras buvo nueitas per penkiolika minučių, tai apytikriai kas dvi 
minutės vienas šūvis“!. Profesoriavo VDU Technologijos fakultete. 
1942 m. išrinktas Savitarpio pagalbos komiteto pirmininku, padėjo šelp- 
ti neįgaliuosius, daugiavaikes šeimas, konclagerių kalinius ir jų šeimas 
(MLTE teigiama: „vadovavo burž. nacionalistų Savitarpinės pagalbos 
d-jai, talkininkavusiai hitlerininkams“. Artėjant frontui, pajuto pareigą 
būti kartu su karo pabėgėliais. Su dviem sūnumis (Liudu ir Vytautu) pa- 
traukė pabėgėlių keliais, kiti du liko su jo žmona Lietuvoje. Atsisakė ir 
jam skirto automobilio, pėsčias panemuniais patraukė į paskutinę kelio- 
nę po Lietuvą. Jo rankraščius ant pečių išnešė veikalų „Mūsų Lietuva“ ir 
„Lietuvos bažnyčios“ autorius Bronius Kviklys (1913-1980). 1945— 
1949 m. I. Končius gyveno perkeltųjų asmenų stovyklose, mokytojavo 
amatų mokyklose, drožinėjo iš medžio suvenyrinius kryžius, koplytstul- 





!! Končius I. Mano eitasis kelias: atsiminimai. D. 2. Vilnius, 2006. P. 103. 
P MLTE. T. 2. P. 185 

pius. Įrankius buvo pasiėmęs iš namų. 1949 m. persikėlė į JAV, šio užsi- 
ėmimo nemetė, padarė apie 500 medžio drožinių. 1954 m. sūnus paren- 
gė jo drožinių albumą. Gyveno Bostone, dirbo universiteto fizikos tyri- 
mų laboratorijoje. Buvo aktyvus Amerikos lietuvių inžinierių ir architek- 
tų sąjungos narys, Akademinių skautų sąjungos pirmininkas (MLTE tei- 
giama: „dalyvavo nacionalistinių org-jų veikloje“)"?. Į pensiją išėjo 75 
metų. Be anksčiau minėtos, parengė dar dvi etnografines knygas apie 
Žemaitiją. 1996 09 08 I. Končius perlaidotas Vilniuje, Rasų kapinėse. 
I. Končiaus vardu pavadinta Plungės r. Žlibinų pagrindinė mokykla. 
Atkurtoje Nepriklausomoje Lietuvoje išleistos I. Končiaus knygos: 
„Kelionė į Červenę ir atgal: atsiminimai“ (1993) „Žemaičio šnekos“ 
(1996), „Mano eitasis kelias: atsiminimai“ (2001-2006, d. 1-2). 


LŠAJ: Ažubalis A. Iš Lieruvos matematinio švietimo praeities. Kaunas, 1993. 
P. 62-65, Iš Lietuvos matematinio švietimo praeities (2-as papild. leid.). Kaunas, 
1997. P. 66-68, Matematika lietuviškoje mokykloje (XIX a. pr.-1940 m.). 
Vilnius, 1997. P. 299; http://wapedia.mobi/lt/Ignas Kon06C4968Dius; JAV 
lietuviai. T. 1; LE. T. 12 ir 37; Lietuvos mokslo istorikų sąvadas. D. 1. P. 17; 
Makariūnienė E., Klimka L., Lietuvos fizikų ir astronomų sąvadas. Vilnius, 
2001. P. 26; Makariūnienė E. Žymusis mūsų šimtmečio žemaitis // Mokslas ir 


gyvenimas, 1990, Nr. 10; MLTE. T. 2; VLE. T. 10. 


KRUVELIS STASYS (1901 12 01 Marijampolės apskr., Prienų vlsč., 
Prienlaukio k. - 1976 10 23 Čikagoje), pulkininkas leitenantas. I pasau- 
linio karo metais mokėsi lietuvių gimnazijoje Voroneže, grįžęs į Lietuvą 
baigė Marijampolės Rygiškių Jono gimnaziją. 1921 12 18 baigė KM IV 
laidą, gavo inžinieriaus leitenanto laipsnį ir buvo paskirtas į Inžinerijos 
pulką. 1924 01 01 gavo vyr. leitenanto laipsnis. 1925 03 09 buvo perkel- 
tas į Vyr. kariuomenės štabo Operacijų skyrių. 1928 02 16 jam suteik- 
tas kapitono laipsnis. 1929 02 01 perkeltas į Karo topografijos skyrių. 
1931 07 15 VDAKK Topografijos skyrių. Dirbdamas štabe, kartu dėstė 
topografiją KM. 1932 12 22 gavo majoro, 1936 02 16 - pulkininko lei- 
tenanto laipsnį. 1939 m. dalyvavo Lietuvos - SSRS sienos demarkavimo 

darbuose. 1940 m. paskirtas Karo topografijos skyriaus Kartografijos da- 
lies vedėju. 1940 12 20 iš buvusios sovietizuotos Lietuvos kariuomenės 
atleistas. 1941-1942 m. dirbo Geologijos tyrimo instituto Topografinės 
direkcijos viršininku. Baigiantis karui, pasitraukė į Vakarus, 1949 m. at- 
vyko į JAV. Nuo 1956 m. gyveno Čikagoje, iki 1975 m. dirbo JAV Corps 
of Engineers. Lietuvoje S. Kruvelis buvo apdovanotas Lietuvos nepriklau- 
somybės 10-mečio medaliu (1928) ir DLk Gedimino 4 laipsnio ordinu 
(1935). 


LAJ: LE. T. 13; LKK. T. 4. 


LAZĖNAS (LAZAUSKAS) BRONIUS (1912 09 13 Biržų aps., 
Pasvalio vlsč., Talačkonių k. - 1940 12 26 Kaune), kapitonas. 1925 m. 
baigė Panevėžio gimnazijos 6 klases, 1927 02 16 — KM I aspirantų lai- 
dą, 1929 m. — meno mokyklos 3 kursus. 1929 05 04 priimtas civili- 
niu tarnautoju į Generalinio kariuomenės štabo Karo topografijos sky- 
rių. 1931 01 01 turėtas ats. leitenanto laipsnis pagal naujai priimtą įsta- 
tymą pakeistas į jaun. leitenanto. 1933 m. B. Lazėnas baigė Žemės tvar- 
kymo departamento organizuotus matininkų kursus ir 05 26 paskirtas 
į topografijos karininko pareigas, 1935 11 23 gavo leitenanto laipsnį, 
12 31 paskirtas Kariuomenės štabo Karo topografijos skyriaus karininku 
kuopos vado teisėmis. 1939 12 31 jam buvo suteiktas kapitono laipsnis. 
1940 08 24 dėl ligos paleistas į dimisiją. 1928 m. jis buvo apdovanotas 
Lietuvos nepriklausomybės 10-mečio medaliu. 


LA]: LKK. T, 5. 


MASAITIS ČESLOVAS (1912 03 02 Kaune — 2007 09 07 Patname, 
Konektikuto valstija, JAV). Dar besimokydamas Biržų gimnazijoje anks- 
ti išsiskyrė neeiliniais matematikos ir kalbiniais gabumais. VDU apgynė 
diplominį darbą „Transfinitum“ (vad. prof. V. Biržiška). 1937-1944 m. 
buvo VDU (VU) Astronomijos katedros laborantas, asistentas, atlik- 
davo ir karinius užsakymus, kartu ir mokytojavo Kauno jėzuitų gim- 
nazijoje. 1944 m. pasitraukė į Vokietiją. 1945-1947 m. Rėgensburgo 

ir Šeinfeldo lietuvių stovyklų komitetų pirmininkas, 1947-1948 m. 
Vyriausiojo Lietuvos išlaisvinimo komiteto vykdomosios tarybos narys. 
Nuo 1948 m. — Bendrojo Amerikos lietuvių fondo atstovas Vokietijoje 
švietimo reikalams, 1948-1949 m. Bendrojo Amerikos lietuvių fon- 
do Miuncheno įstaigos direktoriaus pavaduotojas. 1949 m. persikė- 
lė į JAV. 1950-1953 m. Nazareto koledže (dabar Spaldingo univer- 
sitetas) Luisvilyje (Kentukio valstija) dėstė astronomiją, matemati- 
ką. 1951-1953 m. mokėsi ir dėstė Kentukio universitete Leksingtone, 
1953-1956 m. — Tenesio universitete Noksvilyje. 1956-1980 m. dir- 
bo Balistinių tyrimų laboratorijoje Aberdyne (Merilando valstija). 
1957-1969 m. dėstė Delavero universitete, 1963-1973 m. - Merilando 
universiteto medicinos mokykloje. Paskelbė apie 50 taikomosios mate- 
matikos straipsnių. Nuo 1960 m. — profesorius. Nuo 1980 m. — pen- 
sininkas, bet tęsė matematinius tyrimus pagal sutartį su balistikos tyri- 
mų centru. Turi JAV vyriausybinių apdovanojimų. Bendradarbiavo pe- 
riodiniuose leidiniuose „XX amžius“, „Naujoji Romuva“, „Židinys“, 
„Kosmosas“, „Gamta“ (visi Lietuvoje), „Draugas“, „Tėviškės žiburiai“, 
„Darbininkas“ ir kituose. Priklausė Ateitininkų sendraugių sąjungai, 
1980-1986 m. centro valdybos pirmininkas. Dalyvavo JAV lietuvių 
bendruomenės veikloje, 1982-1984 m. Patnamo skyriaus valdybos pir- 
mininkas. LE astronomijos skyriaus redaktorius. Poetas. Lietuvoje išė- 
jo jo poezijos rinktinės: „Nuotaikos pėdsakai“ (1992), „Sugrįžki, niekad 
neišėjęs“ (1994). 


LŠAJ: Ažubalis A., Matematika lietuviškoje mokykloje (XIX a. pr. — 
1940 m.). Vilnius, 1997. P. 460; http://wapedia.mobi/lt/90C4968Ceslovas. 
Masaitis; JAV lietuviai. T. 2; LE. T. 15 ir 37; Raštikis S. Kovose dėl Lietuvos. 
T. 2. Vilnius, 1990; TLE. T. 3; VLE. T. 14; VUBR. F 85. B. 740. 


MOCKUS VINCAS (1898 08 11 Tauragės aps., Gaurės vlsč., 
Globių k. - 1981 08 11 Vilniuje). 1923 m. baigė Kauno „Aušros“ gim- 
naziją. Studijuoti ėmė tais pačiais metais. 1926-1930 m. kartu dirbo as- 
tronomijos katedros jaun. asistentu, dalyvavo nustatant Kauno obser- 
vatorijos geografinę ilgumą, du kartus buvo komandiruotas į Potsdamo 

observatoriją, paskelbė mokslinę brošiūrą „Mikrometrinių sraigtų ty- 
rinėjimo istorija“ (1928). Apgynė diplominį darbą „Poliaus aukštumo 
nustatymas Horrelow““-Talcott'o" metodu Universiteto rūmų I kieme“ 
(vad. prof. B. Kodatis). Baigęs VDU, pusę metų buvo Krašto apsau- 
gos ministerijos Topografijos skyriaus jaunesniuoju trianguliatoriumi. 
Nuo 1931 09 01 - Rygos lietuvių gimnazijos mokytojas, nuo 1932 iki 
1940 m. — inspektorius, 1940-1944 m. — Panevėžio mergaičių gim- 
nazijos inspektorius, 1944-1945 m. — Jurbarko gimnazijos direktorius. 
1945-1960 m. ėjo VPI prorektoriaus, FMF dekano, Bendrosios fizikos, 
Matematinės analizės katedros vedėjo pareigas. 


LŠAJ: Ažubalis A., Matematika lietuviškoje mokykloje (XIX a. pr. — 
1940 m.). Vilnius, 1997. P. 456; Matematikas nuo Gaurės // Tauragiškių bal- 
sas, 2003 07 08; LCVA. E 391. Ap. 1. B. 3509; VUBR. E 86. B. 5. 


NARBUTAS BALYS (1903 03 09 Raseinių aps., Šiluvos vlsč., 
Lyduvėnų mstl. — 1998 06 26 JAV, Los Andžele), kapitonas. Baigė 
Šiluvos progimnaziją ir 1924 10 05 pradėjo tarnauti Lietuvos kariuome- 
nėje. 1927 09 07 baigė karo mokyklą (IX laidą), tarnavo pėstininkų da- 
liniuose. 1927 baigė I karo apygardos štabo ryšių kursus, 1931 07 15 — 
VDAKK Topografijos skyrių, 09 30 gavo leitenanto laipsnį, 1932 08 29 — 
1 pėstininkų pulko kuopos vadas Ukmergėje. 1934 05 02 perkeltas į 
Vyriausiojo kariuomenės štabo Topografijos skyrių, nuo 1936 09 01 — 
jo nuotraukų dalies karininkas. 1936 m. sukūrė šeimą su Ukmergės 
gimnazijos matematikos mokytoja Kotryna Masiliūnaite (1906 11 05 
Panevėžio aps., Ramygalos vlsč., Užkalnių k. - 1950 08 26 Kaune), su 
kuria vėliau susilaukė sūnaus Sauliaus (1939-2012, inžinierius) ir du- 
kros Sigitos (g. 1941 m., gydytoja kardiologė). 1936 09 01 B. Narbutas 
gavo kapitono laipsnį. 1940 12 18 buvo paskirtas RA 29 ŠTK 21 topo- 
grafinio būrio vyr. topografu. Kilus karui, iš RA pasitraukė. 1941 08 28 
paskirtas lietuviško apsaugos bataliono kuopos vadu. 1944 m. pasitrau- 





4 Horelou M. (Horrelow) - XVIII a. danų astronomas. 
5 Talkotas Džonas (7z/cor4) - XVIII a. anglų astronomas. 

kė į Vokietiją, vėliau emigravo į JAV. Nepriklausomybės metais apdova- 
notas Lietuvos nepriklausomybės medaliu (1928). Mirus Lietuvoje li- 
kusiai žmonai, vaikus išaugino ir į mokslus išleido žmonos sesers šeima. 
B. Narbutas kiek išgalėdamas rėmė juos siuntiniais. 


LAJ: LKK. T. 5; Narbutaitė-Lipovienė S. Gyvenimas Liepų alėjoje. 
Ukmergė, 2004 (II leid. Alytus, 2006). 


PEČIULIONIS MOTIEJUS (1888 01 31 dab. Lazdijų r., Krosnos 
vlsč., Randiškės k. - 1960 01 26 Ilguvos senelių namuose), generolas 
leitenantas (1935), rezistentas. Studijavo matematiką Sankt Peterburgo 
universitete, priklausė slaptai lietuvių studentų draugijai. Iki I pa- 
saulinio karo spėjo užbaigti 3 kursus. Mobilizuotas į RI kariuomenę, 
1916 m. baigė KM. 1919 01 savanoriu stojo į Lietuvos kariuomenę. 
Dalyvavo Nepriklausomybės kovose: 1919 05-10 — su bolševikais, 
10-12 — su bermontininkais, 1920 07-12 - su Lenkijos kariuomene. 
Nuo 1919 06 vadovavo artilerijos baterijai, nuo 1921 04 — divizionui, 
nuo 1924 08 — pulkui. 1924 m. baigė Fontenblo (Prancūzija) artileri- 
jos mokyklą, 1926 m. Paryžiuje — Aukštuosius technikos kursus. Nuo 
1926 m. — Artilerijos tiekimo skyriaus, nuo 1930 m. — Generalinio šta- 
bo Ginklavimo valdybos viršininkas. Jam vadovaujant praplėstos ir sure- 
montuotos Šančių artilerijos dirbtuvės, Linkaičiuose pastatytos moder- 
nios ginklų dirbtuvės, Kaune įrengta Ginklų tyrimo laboratorija. 

1936 m. M. Pečiulionis išėjo į atsargą. 1937-1939 m. jis buvo JAV 
lietuvių AB „Fo74“ automobilių skyriaus, 1941-1944 m. - aliejaus dirb- 
tuvės Vilniuje direktorius, smerkė lietuvių bendradarbiavimą su okupa- 
cine Vokietijos valdžia. Nuo 1944 01 VLIK Karo tarybos Vilniaus apy- 
gardos vadas. 1944 07 Žemaitijoje M. Pečiulionis įstojo į LLA, su ki- 
tais įkūrė LLA vyriausiąjį štabą. Vienas 1944 09 įkurto Lietuvos gy- 
nimo komiteto vadovų. Jo pastangomis apie 100 lietuvių mokėsi vo- 
kiečių žvalgybos mokyklose Prūsijoje ir grįžę į Lietuvą kovojo partiza- 
nų eilėse. 1944 10 su LLA vadu Kaziu Veverskiu-Seniu (1913 12 09 - 
1944 12 28 prie Raudondvario, Kauno aps., po mirties - brig. genero- 
las) perėjo fronto liniją. LLA spaudai M. Pečiulionis rengė tarptautinės 

politikos apžvalgas. Žuvus K. Veverskiui ir 1945 04 suėmus kitus LLA 
vadovus, M. Pečiulionis 1945 m. su kitais prie Lekėčių atkūrė LLA vy- 
riausiąjį štabą, tapo LLA vadu. M. Pečiulionio rezistenciniai slapyvar- 
džiai — Miškinis, Spurga. 1945 12 03 jį suėmė sovietų saugumiečiai. 
1946 04 SSRS NKVD Karo tribunolas M. Pečiulionį nuteisė 10 m. la- 
gerio ir 5 m. tremties. Kalėjo Lietuvoje, Maskvoje, Vorkutos, Komijos 
ir kt. lageriuose, nuo 1955 10 buvo tremtyje neįgaliųjų namuose netoli 
Uchtos (Komija). Paleistas 1956 04 grįžo į Lietuvą, dirbo sargu, pašlijus 
sveikatai gyveno Ilguvos senelių namuose. 

Gen. ltn. M. Pečiulionio apdovanojimai: Vyčio kryžiaus 4 ir 5 laips- 
nio (1919), DLk Gedimino (1928), Vytauto Didžiojo 3 laipsnio (1930), 
Belgijos Karaliaus Leopoldo II 3 laipsnio (1933), Prancūzijos garbės le- 
giono 3 laipsnio (1936) ordinai; Vyčio kryžiaus ordino Komandoro di- 
dysis kryžius (1998, po mirties). 


LAJ: Ažubalis A. Matematikai ikikarinės Lietuvos kariuomenėje // Lietuvos 
matematikos rinkinys, 2002, Nr. 42. P. 361; Matematika lietuviškoje mokyklo- 
je (XIX a. pr. - 1940 m.). Vilnius, 1997. P. 287-288; Sutkus D., Žygelis D. 
Generolas Perkūno Diedukas // Kardas. 2014, Nr. 4; Vilutis L. Generolas leite- 
nantas Motiejus Pečiulionis // Tremtinys, 1993 01; VLE. T.17. 


RAIČINSKIS KONSTANTINAS KAZIMIERAS (1907 02 05 dab. 
Kelmės r., Karklėnų vlsč., Užkalnių k. - 2007 12 03 Alytuje), filoso- 
fas, logikas, pedagogas, Čikagos universiteto Garbės profesorius (1996). 
Gimė neturtingo valstiečio, turėjusio vos 3,3 ha žemės, šeimoje. Kūdikis 
į šį pasaulį atėjo toks silpnas, kad tėvai iš karto vežė krikštyti, net nesi- 
tikėjo, kad vaikas iš bažnyčios dar gyvas namus pasieks. Tačiau ir tuo- 
met, ir dar ne kartą vėliau į akis žvelgusi mirtis turėjo pasitraukti, nes 
Kaziukui, kaip jį vadino tėvai, ne tik teko ilgas ir sudėtingas gyvenimas, 
bet ir buvo lemta daug atrasti ir parašyti. 1913 m. mirė tėvas. Kazimierui 
teko ganyti bandą, dirbti kitus ūkio darbus. Motina uždarbiavo pas tur- 
tinguosius. Skaityti ir rašyti jis išmoko pas Užkalnių kaimo daraktorių 
Antaną Jusį. Pirmasis neeilinius vaiko gabumus pastebėjo Karklėnų pra- 
dinės mokyklos mokytojas Juozas Brundza; čia berniukas mokėsi ekster- 

nu ir mokytojo padedamas Kražių „Žiburio“ gimnazijoje buvo priim- 
tas iš karto į antrą klasę. Baigęs gimnaziją, įstojo į L(VD)U Teologijos 
ir filosofijos fakultetą, kur 1928-1933 m. studijavo filosofiją, pedago- 
giką, psichologiją ir sociologiją. Čia prasidėjo K. K. Raičinskio kelias 
į sudėtingus mokslus ir atradimus. Baigdamas universitetą parašė dar- 
bą-studiją „Matematinės logikos metodas“, gavo filosofijos licencia- 
to laipsnį ir tapo matematinės logikos pradininku Lietuvoje. Dar rei- 
kia pridurti, kad tuomet jau mokėjo 11 kalbų (tarp jų senąsias — loty- 
nų ir graikų), o vėliau išmoko dar penkias. Dirbo Krašto apsaugos mi- 
nisterijos Ginklavimo valdybos Tyrimų laboratorijos bibliotekos vedėju. 
1937-1940 m. dar studijavo VDU Matematikos ir gamtos fakulte- 
te matematiką ir fiziką. Ruošėsi vykti į Angliją ir Oksfordo universi- 
tete rašyti disertaciją apie gamtos mokslų filosofiją ir mokslų klasifika- 
cijos loginius pagrindus, kadangi domėjosi logikos, mokslotyros ir pe- 
dagogikos problemomis, siekė surasti natūralios mokslų klasifikacijos 
ir simbolinės mokslo kalbos pagrindus. Bet prasidėjo Lietuvos okupa- 
cija, karas, vėl okupacija, ir tyrinėjimus teko ilgam atidėti. Daug su- 
rinktos medžiagos karo metais žuvo. Iš išlikusių fragmentų galima spręs- 
ti, kad K. K. Raičinskis buvo suformulavęs mąstymo mechanizavimo 
ir tarptautinės mokslo simbolinės kalbos ALOGAN (gr. — bežodė) idė- 
jas. Scientizmo tyrinėjimuose K. K. Raičinskis bandė logiškai apiben- 
drinti kai kuriuos informacijos teorijos metodus, konkrečiai Melvilio 
Diujio (Dewey, 1851— 1931) ir Briuselio bibliografijos instituto keltas 
dokumentacijos indeksavimo idėjas, taip pat Dmitrijaus Mendelejevo 
(Mendenees, 1834-1907) periodinės cheminių elementų sistemos ir 
Karlo fon Linėjaus (von Linnė, 1707-1778) „binarinės nomenklatūros“ 
klasifikacijos pagrindus. Į D. Mendelejevo sistemą orientavosi keldamas 
ateities mokslų prognozavimo idėją. Filosofinės K. K. Raičinskio pažiū- 
ros, sprendžiant iš jo pasisakymų apie ontologiją ir gnoseologiją, turi ne- 
otomizmo, moderniojo realizmo ir pozityvizmo elementų, jose vyrau- 
ja neotomizmas. Pedagogiką K. K. Raičinskis praturtino 2 novatoriš- 
komis studijomis: „Psichotechniški svetimų kalbų mokymo metodai“ ir 
„Sėkmingas vaiko ugdymas“ (abi išėjo 1938 m.). Keliolika straipsnių pa- 
skelbė ir pedagoginėje periodikoje. Du iš jų buvo iš matematikos didak- 

tikos. Pirmajame straipsnyje „Logaritmų mokymo prasmė“ (Lietuvos 
mokykla, 1939, Nr. 2) jis rašė, kad to meto mokykloje buvo vartoja- 
mos penkiaženklės logaritmų lentelės. Rekomendavo supažindinti su ke- 
turženkliais, triženkliais ir dviženkliais logaritmais, tam tikslui moky- 
ti skaičiuoti su logaritmine liniuote. Kadangi tuo metu ji kainavo ke- 
liolika litų (moksleiviams labai didelė suma), mokė, kaip pasigaminti 
ją patiems. Pabrėžė, kad reikia mokytis pereiti iš vienos logaritmų siste- 
mos į kitą. Kitame straipsnyje „Tarp nemokslumo priežasčių“ (Lietuvos 
mokykla, 1939, Nr. 8-9) akcentavo matematikos integracijos su gyve- 
nimu principą: „Newton'o binomas, aukštesnių laipsnių lygtys, radia- 
ninis skaičiavimas ir keletas kitų matematikos dalykų man buvo sun- 
kūs ne dėl to, kad aš jų nebūčiau pajėgęs suprasti, bet dėl to, kad nema- 
čiau prasmės „gaišti laiką“ tokiems negyvenimiškiems dalykams <...>. 
Blogai daro dėstytojai, pradėdami mokiniams aiškinti kokį naują da- 
lyką, kai dar nėra nušvietę jo prasmės ir praktinės reikšmės“. 1940 m. 
K. K. Raičinskio knyga „Mokėk mokytis. Metodiniai nurodymai moks- 
leiviams“, parašyta kartu su žmona mokytoja lituaniste Matilda, buvo 
sunaikinta „Sakalo“ spaustuvėje, ją nacionalizavus bolševikams. Tai irgi 
buvo pirmas platesnis tokio pobūdžio darbas Lietuvoje. Vokiečių okupa- 
cijos metais K. K. Raičinskis pradėjo dirbti Suaugusiųjų instituto direk- 
toriumi. Čia mokėsi daug jaunų vyrų, vengusių darbų Vokietijoje. Trys 
iš jų dalyvavo diversijoje prieš okupantus ties Pirčiupiais (dabar Varėnos 
t.), ir direktorius atsidūrė gestape. K. K. Raičinskį išgelbėjo tardytojas 
austras, turėjęs SS majoro laipsnį, bet buvęs antifašistu ir domėjęsis filo- 
sofija. Su juo K. K. Raičinskis bendravo be vertėjo — puikiai kalbėjo vo- 
kiškai. Traukiantis vokiečiams Raičinskių šeima norėjo palikti Lietuvą, 
tris kartus ties Kybartais perėjo sieną, bet buvo sugrąžinti atgal. Jau vė- 
liau filosofas K. K. Raičinskis sakė, kad jam teko vykdyti Užduotį, kurią 
skyrė Lemtis. Vienus okupantus pakeitė kiti, tad K. K. Raičinskis paty- 
rė NKVD areštus, tardymus, KGB persekiojimą. Nė už ką nesutiko lai- 
kyti marksistinių „mokslų“ egzaminų ir pirmiausia neteko teisės dėsty- 
ti aukštosiose mokyklose, buvo priverstas dažnai keisti darbovietes, nes 
iš visų mokyklų jį liepdavo atleisti (bandė dirbti gimtojoje Žemaitijoje — 
Užventyje, Varniuose). 

Po ilgokų klajonių 1949 m. K. K. Raičinskis apsigyveno Alytuje, dir- 
bo mokyklose, dėstė politechnikume, visą laiką gyveno kukliame dviejų 
kambarių bute mediniame name, bet labai gražioje, tiesiog kurortinėje 
Alytaus vietoje. Jaunystėje pradėtus logikos ir gamtos filosofijos veikalus 
vėl rašė tik išėjęs į pensiją, anksčiau tiesiog nenorėjo rizikuoti ir pakliū- 
ti į kalėjimą ar psichiatrijos ligoninę, reikėjo dirbti, auginti vaikus, o dar 
teko ir sunkias ligas įveikti. 

Permainų bangą, jau garbaus amžiaus būdamas, K. K. Raičinskis su- 
tiko su entuziazmu ir didelėmis viltimis. Jis aktyviai dalyvavo Sąjūdžio 
Alytaus mokytojų grupės veikloje, rengė seminarus, diskusijas, skai- 
tė paskaitas, kalbėdavo įvairiuose renginiuose, redagavo ir leido žurnalą 
„Verdenė“. Leisti veikalus galėjo tik Atgimimo metais, ir tada išėjo tri- 
jų tomų veikalas „60 metų ieškojimai ir atradimai po Majos skraiste“, 
kurie mokslininko kolegų vadinami gamtos evangelija, empirine filo- 
sofija. Maja sanskrito kalba reiškia paslaptį, taigi tas paslaptis sau ir ki- 
tiems filosofas aiškina šiose knygose. Tai mėginimas perprasti dvasinio 
gyvenimo esmę, sukurti dvasingumo modelį, pajusti vienovę su Bevarde 
Būtimi, kurią filosofas vadina visa kuriančiu Laiku. Pasiryžusiems jas 
skaityti ir suprasti prisipažįsta ir įspėja, kad — tai užrašai keliautojo per 
problemų ir idėjų džiungles, raistus, liūnus, ieškant savos tiesos, vado- 
vaujantis aksioma: „Kam Dievas žmogui davė protą, jei ne tiesai pa- 
žinti“, skaitant Gamtos knygą, parašytą Jo vardu. Dienos šviesą išvydo 
„Laiko verpetai ir erdvės sūkuriai“ ir kiti veikalai, o didžiausias filosofo 
darbas — traktatas „Ontosofija“, kol kas dar rankraštis. Optinis — tai grai- 
kų kalbos žodis, reiškiantis esantis, būties; ontinė tiesa — objektyvi, ne- 
priklausoma nuo žmogaus sąmonės ar pašalinių fenomenų: nori ar ne- 
nori žmogus, o būna giedra ar dargana, saulė tuo pačiu laiku teka ir lei- 
džiasi. Tai 2500 puslapių apimties gyvenimo ir lemties knyga, tiksliau 
penki tomai, kurių kiekvienas — iš dviejų knygų. „Ontosofijoje“ nagri- 
nėjama vedų ir rigvedų, kitas senovės raštijos palikimas, aiškinami sim- 
boliai, taip pat autorius remiasi ir savo gyvenimu ir patirtimi. Pasak fi- 
losofo, jam Kūrėjas lėmė gimti bakūžėj samanotoj, augti ir bręsti kar- 
tu su ten pat atsivestais ėriukais, pusiau laukinės gamtos prieglobstyje. 
K. K. Raičinskis įsitikinęs, kad ten formavosi platesnis empirinis ir teo- 

rinis pažinimas, negu jį turėjo XX a. pabaigos jaunimas. Būtent ant sa- 
vojo pažinimo pamatų mokslininkas statė savo pasaulėvaizdį, kūrė savo 
pasaulėžiūrą ir ontinės — absoliučiosios tiesos sampratą. 

K. K. Raičinskio rankraščiai saugomi Vilniaus universiteto bibliote- 
koje, Nacionaliniame, Alytaus kraštotyros, Užvenčio kraštotyros muzie- 
juose, jo teorija apie skraidančių lėkščių kilmę sudomino Čikagos uni- 
versiteto mokslininkus. Alytiškio tyrinėtojo nuomone, tai tiesiogiai susi- 
ję su Saulės aktyvumu, kas 11 metų joje vykstančiomis audromis, o kas 
pusę tūkstantmečio - didelėmis audromis. 

Švenčiant filosofo 95-ąjį gimtadienį, dabar jau a. a. alytiškis istori- 
kas ir kraštotyrininkas Henrikas Rimkus (1958-2004) šį garbų žmogų 
pavadino Alytaus mahatma. K. K. Raičinskis sakė, kad jo darbai skirti 
stiprinti humanizmui ir altruizmui — vieninteliam žmonijos išsigelbėji- 
mui. Teigdamas, kad meilei nėra sienų, o kančiai - dugno, filosofas daug 
metų guodė įvairius nelaimių ištiktus, pasimetusius, negandų palauž- 
tus žmones ir jiems padėjo. Nė pats nežino, kiek susiruošusiųjų žudy- 
tis surasdavo kelią į Raičinskių namus, o po ilgų pokalbių atsisveikinda- 
mi palikdavo jam priešmirtinius, artimiesiems skirtus laiškus. Jis visuo- 
met stengdavosi padėti, net ir tada, kai žinodavo nukentėsiąs. Pats visuo- 
met darė tai, kas teikia prasmę, kitiems primindamas, kad ne tik veiks- 
mais, bet ir mintimis įmanoma paveikti artimųjų gyvenimą. Todėl ne- 
galima kaltinti likimo dėl blogų rezultatų, bet reikia dalytis atsakomybe. 
Mokslininko nuomone, žmonės niekuomet Būties iki galo nepažins, bet 
reikia apie ją mąstyti ir jos ieškoti. 

Palaidojęs mylimą žmoną, filosofas nepalūžo, nors jam buvo la- 
bai sunku susitaikyti su netektimi. Dera pastebėti, kad abu Raičinskiai 
Alytuje buvo labai gerbiami, laikyti tikrais lietuvių patriotais, smetoniš- 
kais mokytojais, puikiais tėvais, išauginusiais tris fizikus, inžinierių, gy- 
dytoją ir ekonomistę. Kolegoms, kaimynams, mokiniams, kitiems mies- 
telėnams jie buvo dvasios tvirtybės simbolis, uolūs katalikai, kurių dėka 
išliko lietuvių tauta. 

Palaidojęs žmoną, mokslininkas išmoko dirbti kompiuteriu, o jo ku- 
klus gyvenimo būdas tapo dar asketiškesnis. Niekuomet nesvetimavęs, 
negirtavęs, nerūkęs, pats rūpinosi savo buitimi, tvarkė butą, gamino- 

si valgį. Gyvenimą baigė Alytuje, bet jau pas sūnų Tautvydą, kur tikrai 
buvo rūpestingai globojamas ir prižiūrimas. 

K. K. Raičinskis apdovanotas Lietuvos didžiojo kunigaikščio 
Gedimino ordino Karininko kryžiumi (2007), jis buvo Alytaus mies- 
to kultūros premijos laureatas. Net ir jam sulaukus 100 metų jubiliejaus 
visi jo veikalai dar buvo neišleisti, o ne vienas jaunesnis kolega parašy- 
davo ar pasakydavo, kad negailestingos istorijos peripetijos iš Lietuvos 
mokslo pasaulio ilgiau nei 60-mečiui buvo išplėšusios vieną gabiausių 
mūsų žmonių. Filosofo K. K. Raičinskio atsakymas visuomet buvo giliai 
filosofiškas —- populiarumo reikia ne jam, bet jo idėjoms. 


LAJ: Ažubalis A. Iš Lietuvos matematinio švietimo praeities. Kaunas, 
1993. P. 97-99, Iš Lietuvos matematinio švietimo praeities. 2-as papild. leid. 
Kaunas, 1997. P. 103-105, Matematika lietuviškoje mokykloje (XIX a. pr.- 
1940 m.). Vilnius, 1997. P. 298; Matematikas, fizikas, filologas, poliglotas, 
pedagogas // Mokslas ir gyvenimas, 1997. Nr. 3. P. 27; Orinienė B. Garbė 
Alytui, kad čia gyveno Konstantinas Kazimieras Raičinskis // Alytaus naujienos, 
2007 12 04; Stankevičiūtė L. Kaip alytiškis filosofas vykdo Užduotį, kurią jam 
skyrė Lemtis // Šeimininkė, 2007 03 07; VLE. T. 19. 


SALDUKAS IGNAS (1904 06 26 Alytaus apskr., Krokialaukio vlsč., 
Krokininkų k. — 1996 01 18 Čikagoje), j. Irn., geofizikos mokslų dak- 
taras, profesorius. 1928 09 04 baigė Suaugusiųjų gimnaziją Šiauliuose, 
1928-1936 m. studijavo VDU ir baigė Matematikos ir gamtos fakulte- 
te Fizikos ir chemijos skyrių. 1929 11 07 Alytaus apskrityje pašauktas 
į Lietuvos kariuomenę, paskirtas į Ryšių bataliono 2 telefono-telegrafo 
kuopą. 1930 11 30 baigė KM (V aspirantų laidą), suteiktas inžinerijos 
ats. j. ltn. laipsnis. 1936 10 06 — 1944 m. dėstė VDU, vėliau VU, buvo 
jaunesnysis, vėliau — vyr. asistentas, nuo 1940 10 02 kartu ir Vilniaus 
aliejaus fabriko direktorius. 1936-1944 m. su prof. K. Sleževičiumi at- 
liko Lietuvos geomagnetinius tyrimus, darė geomagnetines nuotraukas, 
sudarinėjo atitinkamus žemėlapius. „Gamtos“ žurnale 1936-1940 m. 
paskelbė mokslinių straipsnių apie mineralinio vandens radioakty- 
vumo tyrinėjimus Birštone, Lietuvos magnetinę nuotrauką, lengvųjų 
jonų matavimo metodus, Saulės radiacijos tyrimus ir kt. 1944 m. pa- 

sitraukė į Vokietiją, 1945 m. — vienas iš Hamburgo lietuvių gimnazi- 
jos steigėjų, iki 1946 m. — jos direktorius. 1946-1949 m. — Pabaltijo 
universiteto lektorius, dekanas, nuo 1949 m. — ekstraordinarinis ge- 
ofizikos profesorius, 1951 m. Hamburgo universitete apgynė dakta- 
ro disertaciją „Geomagnetinio vertikalinio intensyvumo normalinis 
laukas ir anomalijos Baltijos jūros srityje“. 1949 m. emigravo į JAV. 
1950-1955 m. dirbo Ohajo valstijos universiteto Atominės fizikos labo- 
ratorijoje, nuo 1957 m. dirbo JAV pajūrio ir geodezijos tarnyboje, tyrė 
geofizinį Žemės magnetizmą. Po 1944 m. rašė mokslinius straipsnius 
Vokietijos ir JAV spaudoje. 


LAJ: JAV lietuviai, T. 2; LE. T. 36; LKK. T. 7. 


SLAVĖNAS PAULIUS (1901 0721 Maskvoje — 1991 02 24 Vilniuje), 
matematikas, astronomas, profesorius, Lietuvos MA akademikas. Gimė 
Maskvoje, medicinos daktaro Vinco Slavėno ir akušerės Liubovės 
Kovalkovos-Burštein šeimoje. 1920-1922 m. tarnavo Raudonojoje ar- 
mijoje. Tėvas Vincas Slavėnas (1874-1939) į Lietuvą grįžo 1922 m. ru- 
denį ir įsikūrė Marijampolėje. Motina į tolimą, nepažįstamą kraštą, toli 
nuo savųjų giminių vykti nesiryžo. Be to, jai reikėjo slaugyti I pasauli- 
niame kare suluošintą sūnų iš pirmosios santuokos. P. Slavėnas 1923 m. 
Maskvos universitete baigė 3 matematikos specialybės kursus ir į Lietuvą 
atvyko 1923 m. ir įstojo į LU Matematikos ir gamtos fakulteto IV kursą. 
Kartu pradėjo dirbti B. Kodačio vadovaujamoje Astronomijos katedro- 
je laborantu. 1925 m. LU Matematikos ir gamtos fakulteto tarybos pro- 
tokolų knygoje įrašyta: „Povilo Slavėno prašymas. Dekanas pareiškė, kad 
Slavėnas yra išlaikęs visus nustatytus egzaminus ir parašęs diplominį dar- 
bą apie Rymano“ paviršiaus sudarymą algebrinei dviejų kintamųjų lyg- 
čiai (vad. — prof. O. Folkas' — 4. 4.). P. Slavėnas prašo išduoti atatinkamą 





16 Rymanas Georgas Frydrichas Bernhardas (Riemann, 1826 09 17 - 1866 07 30) - vo- 
kiečių matematikas. 

V Folkas Oras Teodoras (V0/k, 1892 07 13 Noihauzene, Vokietijoje — 1989 03 21 
Viurcburge, Vokietijoje) — 1922-1930 m. buvo LU matematikos profesorius, išrinktas 
paskelbus europinį konkursą, daugelio pirmųjų diplomantų matematikų darbų vadovas. 

diplomą. Fakultetas nutarė: Laikyti Povilą Slavėną baigusiu Matematikos 
skyrių ir išduoti jam nustatytą liūdymą ir diplomą. Liūdymo ir diplomo 
turinys bus fakulteto priimtas Dekanatui patiekus jų projektus“. Taigi, 
P. Slavėnas buvo pirmasis LU diplomantas, gavęs Rokfelerio (Rockefėller) 
fondo stipendiją. Jis studijavo JAV Jeilio universitete, kuris buvo Niu 
Heiveno mieste, astronomiją ir kai kuriuos fizikos dalykus, 1928 06 20 
įgijo filosofijos daktaro laipsnį, apgynęs disertaciją „Žvaigždinis trijų 
kūnų problemos atvejis“, mokslinis vadovas — prof. Ernestas Viljamas 
Braunas (Brown, 1866-1938). Studijuodamas jis lankėsi daugelyje 
JAV observatorijų, o kai kuriose ir stažavosi, skaitė mokslo populiari- 
nimo paskaitas, bendravo su JAV lietuviais, paskelbė mokslinių straips- 
nių, skaitė pranešimus konferencijose. Visa tai atkreipė daugelio speci- 
alistų dėmesį ir savo nariu P. Slavėną išrinko kelios mokslinės draugi- 
jos: Tarptautinė astronomų sąjunga, Amerikos, Anglijos, Prancūzijos, 
Vokietijos astronomų draugijos, Astronomijos ir kosminės fizikos bičiu- 
lių susivienijimas. 1928-1929 m. P. Slavėnas - LU Matematikos ir gam- 
tos fakulteto vyr. asistentas, 1929-1930 m. tarnavo Lietuvos kariuome- 
nėje, Vyriausiojo štabo topografijos skyriuje, dalyvavo trianguliacijos dar- 
buose Tauragės ir Kretingos apskrityse, Kuršių nerijoje. Tarnybos kariuo- 
menėje laiką jis pasirinko pats, vieta jam buvo paskirta atsižvelgus į jo tu- 
rėtą kvalifikaciją. 1930-1940 m. P. Slavėnas — VDU privatdocentas, do- 
centas. „Gamtos“ žurnale paskelbė tris stambius matematikos didaktikos 
straipsnius. 1940-1941 m. P. Slavėnas — Matematikos katedros vedėjas, 
prorektorius, nuo 1941 m. - profesorius. Vokiečių okupacijos metais iš 
darbo atleistas. Dirbo psichiatrijos ligoninėje buhalteriu. Nuo 1941 m. — 
fizikos ir matematikos mokslų daktaras (dab. habil. dr.). 1944-1969 m. 
P. Slavėnas dėstė VU, 1944-1952 ir 1956-1969 m. - Astronomijos ka- 
tedros ir observatorijos vedėjas. „Profesorius mus stebino ne tik astrono- 
mijos, bet ir fizikos ir matematikos žiniomis. Jis puikiai išmanė naujau- 
sias kvantinės mechanikos, reliatyvumo ir kitas teorijas. Mes, studentai, į 
jį žiūrėjome su didžiule pagarba, kaip į nepaprastą mokslo žmogų. Visas 


Po 1930 m. grįžo į Vokietiją, kur profesoriavo iki mirties. 
'5 VUBR. E 86. B. 3. L. 126-127. 

paskaitas P. Slavėnas skaitė atmintinai, be jokių konspektų ar užrašų. Tai 
buvo ne tik įdomios paskaitos, mums didelės reikšmės turėjo ir jose vy- 
ravusi <...> draugiška atmosfera“"?, — rašoma apie prof. P. Slavėno paskai- 
tas pokaryje. 1949-1953 m. jis buvo Lietuvos MA prezidiumo mokslinis 
sekretorius, 1950-1971 m. — gamtos mokslų ir technikos istorijos komi- 
sijos, nuo 1971 m. — probleminės mokslinės tarybos „Mokslo ir techni- 
kos istorija Lietuvoje“ pirmininkas. 1957-1959 m. — Vilniaus dirbtinių 
Žemės palydovų stebėjimo stoties viršininkas, 1957-1959 m. — MLTE 
vyr. redaktoriaus pavaduotojas, 1960-1968 m. — Lietuvos fizikų draugi- 
jos pirmininkas. 1958 m. jam suteiktas nusipelniusio mokslo veikėjo var- 
das, 1966 m. išrinktas Tarptautinės mokslų istorijos akademijos nariu ir 
korespondentu, 1968 m. — Lietuvos MA akademiku. P. Slavėnas buvo 
vienas iš Didžiosios ir Mažosios Lietuvos kultūrinio bendradarbiavimo 
sąjungos steigėjų 1933 m., jos biuletenio redaktorius. Persiorganizavus 
šiai sąjungai į Lietuvos vakarų sąjungą — jos pirmininkas (1936-1939). 
Šiai persiorganizavus į Tėvynės sąjungą parengė jos leidinius „Tėvynės są- 
junga ir ko ji siekia“ (1939), „Mintys ir darbai“ (1940, su K. Binkiu??). 
1940 m. įstojo į tautininkų sąjungą. Skaitė paskaitas per radiją ir visuo- 
menei. 1938 m. išleido astronomijos vadovėlio studentams I dalį. Kitos 
3 dalys dėl tolesnių įvykių liko neparašytos. Parašė apie 900 mokslinių ir 
mokslo populiarinimo knygų, brošiūrų ir straipsnių apie astronomiją, fi- 
ziką, matematiką, biologiją, kalbotyrą, mokslo istoriją ir sistematiką. Jo 
iniciatyva 1960 m. pradėtas leisti straipsnių rinkinys „Iš mokslų istorijos 
Lietuvoje“. 


LAJ: Akademikas Paulius Slavėnas. Vilnius, 2001; Ažubalis A. Iš Lietuvos 
matematinio švietimo praeities. Kaunas, 1993. P 102-104; Iš Lietuvos mate- 
matinio švietimo praeities. Kaunas, 1997. P. 109-111; Matematika lietuviš- 
koje mokykloje (XIX a. pr. - 1940 m.). Vilnius, 1997. P. 294 ir 452; Pirmasis 
diplomantas // Matematika ir mokykla, 2001, Nr. 2; Matematikai ikikarinės 
Lietuvos kariuomenėje // Lietuvos matematikos rinkinys, Nr. 42. P. 361-362; 





19 Bolotinas A. Apie save ir Fizikos fakultetą. Vilnius, 2006. P. 59. 
2 Binkis Kazys (1893-1942) — lietuvių poetas, publicistas. 

Didžiojo universiteto ir Lietuvių Katalikų Mokslo akademijos 70-metis. 
Kaunas, 1993. P. 221-222; Ažusienis A., Klimka L., Matulaitytė S. Bernardas 
Kuodaitis ir Lietuvos astronomija. Vilnius, 2007; Liekis A. Prof. Bernardas 
Kodatis: sugrįžusio lietuvio gyvenimas. Vilnius, 2010; LE. T. 28; LTE. T. 10; 
Lietuvos mokslo istorikų sąvadas. D. 1. P 24-26; MLTE. T. 3; TLE. T. 4; VLE. 
T. 22. 


ŠILEIKIS LEOPOLDAS (1911 03 17 Zarasų aps., Imbrado vlsč., 
Ustronių k. — 1978 04 08 Lenkijoje, Belsko-Bialos mst.), leitenantas. 
1930 m. baigė Zarasų aukštesniosios komercijos mokyklos 6 klases ir 
įstojo į Kėdainių aukštesniosios kultūrtechnikų mokyklos geodezijos 
skyrių, kurį baigė 1933 m. Sudarė keletą Zarasų krašto žemėlapių, at- 
liko plento Kaunas-Kybartai kartografavimo darbus. 1934 09 18 pa- 
šauktas į Lietuvos kariuomenę, 1935 05 15 baigė KM (X aspirantų lai- 
dą). Jam buvo suteiktas topografijos ats. jaunesniojo leitenanto laipsnis. 
1934 10 03 ėmė tarnauti Kariuomenės štabo Karo topografijos skyriuje 
nuotraukų dalies būrio vadu. 1938 06 25 su KAM stipendija pasiųstas 
studijuoti į Graco (Austrija) universiteto Geodezijos skyrių. 1938 10 13 
jam buvo suteiktas leitenanto laipsnis. Studijas baigė 1941 04 ir į bolše- 
vikų okupuotą Lietuvą nebegrįžo, liko gyventi Austrijoje, vėliau persikė- 
lė į nacių okupuotos Lenkijos Belsko-Bialos miestą, dirbo inžinieriumi, 
1945-1970 m. - statybų inspektoriumi. 

Apdovanotas Lenkijos Respublikos atgimimo kryžiumi, aukso žvaigž- 
de „Už nuopelnus“, Lenkijos 30-mečio medaliu. 


LAJ: LKK. T. 7. 


ŠPOKEVIČIUS JONAS (1901 01 17 Biržų aps., Vaškų vlsč., 
Gudgalių k. — 1941 06 26 Baltarusijoje, Červenėje), majoras. 1911— 
1915 mokėsi Mintaujos, 1918-1920 m. — Panevėžio gimnazijose. 
1921 12 18 baigė KM (IV laidą). 1924 12 baigė fizinio lavinimo kur- 
sus. 1925 01 08 gavo vyr. leitenanto laipsnį. Baigęs aviacijos kursus, 
1926 01 01 buvo perkeltas į karo aviaciją. 1928 11 23 tapo kapito- 
nu. Tais pačiais metais baigė Kauno meno mokyklą, 1931 m. — speci- 

alius aviacijos fotografijos kursus Paryžiuje. 1931 04 01 buvo paskir- 
tas Fototarnybos viršininku Karo aviacijoje. 1932 02 13 J. Špokevičiui 
buvo suteiktas majoro laipsnis. 1933 m. jis Valstybės egzaminų komi- 
sijoje prie Švietimo ministerijos išlaikė gimnazijos kurso egzaminus. 
1934 07 10 už dalyvavimą voldemarininkų maište pažemintas į eilinius 
ir pašalintas iš kariuomenės. Dirbo „Spaudos fonde“, vadovavo tos lei- 
dyklos fotolaboratorijai ir cinkografijos padaliniui. 1935-1940 m. dir- 
bo Susisiekimo ministerijos Oro susisiekimo inspekcijoje, buvo nuolati- 
nės lėktuvų komisijos pirmininkas. 1938 06 10 Respublikos Prezidento 
aktu J. Špokevičiui buvo grąžintas majoro laipsnis, išleidžiant į atsargą. 
1939 09 17-10 28 dalyvavo karo pratybose. 1940 07 14 okupantų buvo 
suimtas, kalintas Kauno SD kalėjime, 1941 06 23 išvežtas į Minską, 
06 25 — į Červenę. Žuvo žudynių metu. Nepriklausomoje Lietuvoje ka- 
rininkas J. Špokevičius buvo apdovanotas Vytauto Didžiojo 5 laipsnio 
ordinu (1930), Lietuvos Nepriklausomybės 10-mečio medaliu (1928), 
garbės ženklu „Plieno sparnai“ (1932). 


LAJ- LKK. T. 7. 


ŠUKŠTA KAROLIS (1891 01 23 Raseinių aps. — ?), kapitonas. 
Baigė Rygos politechnikos instituto Agronomijos skyrių. 1912 m. pa- 
šauktas į RI kariuomenę, tarnavo pionierių pulke. 1917 06 01 baigė 
Maskvos Aleksandro KM. 1918 03 15 iš RA paleistas į atsargą ir grįžo į 
Lietuvą. 1919 02 04 mobilizuotas į Lietuvos kariuomenę, paskirtas in- 
žinerijos kuopos jaunesniuoju karininku. 1919 08 01 perkeltas į atski- 
rą pionierių kuopą, 10 01 - į Generalinį štabą, suteikiant vyr. leitenan- 
to laipsnį. 1920 01 01 perkeltas į mokomąjį elektrotechnikos batalioną 
vyr. karininku. 1920 03 13 paskirtas Inžinerijos puskarininkių mokyklos 
viršininku, 1921 05 29 - Inžinerijos pulko mokomosios kuopos vadu. 
1922 05 01 K. Šukštai buvo suteiktas kapitono laipsnis. 1924 05 03 jis 
buvo paskirtas KM etatiniu lektoriumi, dėstė matematiką, 1925 06 30 
pačiam prašant išleistas į atsargą. Likimas nežinomas. 


LAJ- LKK. T. 7. 

VYŠNIAUSKAS JERONIMAS (1888 09 30 Marijampolės aps., 
Šunskų vlsč., Meškučių k. - 1957 10 13 Kaune), pulkininkas. 1910 m. 
baigė Marijampolės gimnaziją. 1910-14 m. studijavo Sankt Peterburgo 
universiteto Matematikos fakultete. 1915 01 20 mobilizuotas į Rusijos 
kariuomenę. 1915 08 01 baigė Sankt Peterburgo Michailo artilerijos 
mokyklą, paskirtas 24 artilerijos brigados I baterijos jaunesniuoju kari- 
ninku, vėliau diviziono vado adjutantu, 1916 06 — korpuso vado adju- 
tantu. 1915-18 m. dalyvavo I pasauliniame kare, buvo kontūzytas. 
1916 06 pakeltas į poručikus, 1917 06 — į štabskapitonus. 1917 11- 
1918 01 - 5-osios armijos lietuviškojo komiteto pirmininkas. Grįžęs į 
Lietuvą 1919 04 13 buvo mobilizuotas į Lietuvos kariuomenę, paskir- 
tas Artilerijos pulko mokomosios komandos viršininku. 1919 11 30 su- 
teiktas artilerijos majoro laipsnis. 1920 07 10 perkeltas į Tiekimų val- 
dybą, paskirtas tiekimo viršininko vyr. padėjėju, 1922 01 01 — ypatin- 
gų reikalų karininkas prie kariuomenės vado. 1922 10 13 baigė VDKK 
(II laida), 10 20 perkeltas į Artilerijos valdybą, 11 20 paskirtas eiti 3 ar- 
tilerijos pulko vado pareigas, 1922 12 05 - artilerijos viršininko padė- 
jėju, nuo 1923 03 03 kartu Artilerijos terminologijos komisijos pirmi- 
ninkas. 1923 05 18 pakeltas į plk. leitenantus. Nuo 1924 m. studija- 
vo LU MGE 1924 03 13 perkeltas į Karo mokyklą etatiniu lektoriu- 
mi. 1927 02 12 paskirtas AKK etatiniu lektoriumi, dėstė fiziką, chemi- 
ją, aukštąją matematiką, analizinę ir braižomąją geometriją. 1930 11 23 
pakeltas į pulkininkus. Nuo 1931 01 01 dėstė karo topografiją ir opti- 
kos instrumentus. 1933 08 24 pačiam prašant paleistas į administracijos 
karininkų atsargą. 1934-1940 m. mokytojavo Lietuvos mokytojų prof 
sąjungos Kauno gimnazijoje suaugusiems, nuo 1940 09 16 — Kauno 8 
vidurinės mokyklos mokytojas. Apdovanotas DLK Gedimino 3 laipsnio 
ordinu (1933), Lietuvos nepriklausomybės 10-mečio medaliu (1928); 
Rusijos kariuomenėje — Šv. Anos 3, 4 laipsnio, Šv. Stanislavo 3, 4 laips- 
nio ordinais. 


LAJ: Ažubalis A., Builienė D., Kazlauskaitė-Markelienė R. Valstybinė 
kalba Lietuvos kariuomenėje (1918-1940 m.). Vilnius, 2010. P. 174-175; 
LKK. T. 8; VLE. Papildymai. 

VITKUS JUOZAS (1911 09 07 Telšių aps., Eigirdžių mstl. — 
1982 12 02 JAV, Hartforde), jaunesnysis leitenantas. 1922-1931 m. 
mokėsi Telšių vysk. Valančiaus gimnazijoje, 1934 09 15 — 1935 07 31 
gaudamas KAM stipendiją mokėsi Kėdainių kultūrtechnikų moky- 
klos Geodezijos skyriuje. 1936 09 15 baigė KM (XI aspirantų laidą) 
ir 09 24 buvo paskirtas Kariuomenės štabo Karo topografijos skyriaus 
trianguliacijos dalies karininku. Buvo padavęs dokumentus studijuoti 
VDU Statybos fakulteto geodezijos skyriuje. 1940 12 18 paskirtas RA 
Pabaltijo karo apygardos 21 topografijos būrio 1 kategorijos topogra- 
fu. Kilus karui iš RA pasitraukė. 1941 07 paskirtas Vilniaus lietuviško- 
sios įgulos štabo techniniu lektoriumi. 1944 m. pasitraukė į Vokietiją, 
1949 m. emigravo į JAV. 


LAJ: LKK. T. 8. 


ŽEMAITIS ZIGMAS (1884 11 08 Švenčionių aps., Tverečiaus vlsč., 
Daktorių k. - 1969 06 24 Vilniuje). Tėvai - Juozapas Žemaitis ir Agota 
Moriejūnaitė-Žemaitienė turėjo apie vieną valaką (apie 20 ha) žemės. 
Buvo aštuntas iš devynių vaikas. Užaugo 4 broliai ir 3 seserys. Dar nesu- 
laukęs 7 metų, Zigmas pradėjo mokytis skaityti iš senos lenkiškos mal- 
daknygės, o po metu — ir iš lietuviško „Aukso altoriaus“. Baigdamas de- 
šimtus metus, ėmė mokytis rusiškoje pradžios mokykloje Tverečiuje. Ją 
baigė 1896 m. pavasarį. Po to dvejus metus padėjo tėvams namuose. 
Vyresnysis brolis Liudvikas dirbo vaistinėje provizoriaus padėjėju. 
1898 m. jis ir pasiuntė Zigmą į Vilnių rengtis vaistininko mokinio egza- 
minams. Broliui persikėlus į Odesą, Zigmas ten 1902 m. išlaikė vaisti- 
ninko mokinio egzaminus. Ėmė dirbti vaistinėje ir kartu savarankiškai 
mokėsi toliau. Eksternu išlaikęs brandos egzaminus, 1903 m. įstojo į 
Novorosijsko (nuo 1933 m. — Odesos, nuo 1945 m. — Odesos 
I. Mečnikovo) universiteto Fizikos ir matematikos fakultetą. Lėšų pragy- 
venti užsidirbdavo privačiomis pamokomis. Studijuodamas dalyvavo 
lietuvių kultūros draugijos „Rūta“ veikloje, 1905-1907 m. revoliucijos 
įvykiuose. Štai ką apie tai rašo N. Keraitienė: „judėjo ir tada dar studen- 

to Zigmo Žemaičio vadovaujami tverečėnai. Jau atrodė, jog pergalė lai- 
mėta, tačiau valdžia, sužinojusi apie neva ginkluotus sukilimus, pradėjo 
areštuoti mitingų rengėjus. Skubiai teko slėptis visiems atsišaukimų pla- 
tintojams ir mitingų iniciatoriams. Zigmas Žemaitis iš Tverečiaus pasi- 
traukė į Mielagėnus pas L. Bielinį, nors sakėsi išvažiavęs į Dūkštą'?!. 
Arešto ir tolesnių nemalonumų išvengti pavyko. 1909 m. Z. Žemaitis 
universitetą baigė ir gavo I laipsnio diplomą. Diplominio darbo tema: 
„Begalinių mažybių metodo taikymas, tiriant kūgio pjūvių savybes“. 
1909 m. ėmė dėstyti matematiką Vilniaus gimnazijose. Beje, kai kurie 
profesoriai jam siūlė likti universitete, ruoštis gauti magistro laipsnį ir 
dėstytojauti. Tačiau tam sutrukdė dvi priežastys: buvo katalikas ir tris 
kartus areštuotas revoliucijos metu. Vilniuje dalyvavo Lietuvių mokslo 
(4 metus buvo sekretoriumi), Lietuvių dailės, „Rūtos“ draugijų veikloje. 
Apie tai rašė ir Peliksas Bugailiškis (1883—1965) savo atsiminimuose: „Iš 
inteligentų <...> paminėčiau: <...> labai veiklų <...> mokytoją Z. Žemaitį, 
<...> mokėdavusį ne tik įsitraukti, bet ir nemaža iniciatyvos parodyti, 
ypač kultūros žygiuose (pvz.: organizuojant vilniškių teatro gastroles 
Švenčionyse, Jonavoje)“?2. Aktyviai dalyvavo organizuojant pirmąsias 
lietuvių dailės parodas. Buvo vienas lietuvių spaudos leidinių, išleistų iki 
1904 m. lietuvių kalba, parodos organizatorių. Parodoje buvo ekspo- 
nuojama apie 6500 spaudinių, ji veikė iki I pasaulinio karo pradžios, po 
to jos eksponatus perėmė Lietuvių mokslo draugija. 1915-1918 m. 
Z. Žemaitis mokytojavo lietuvių gimnazijose Voroneže. Greta mokyto- 
javimo, daug dirbo su saviveiklininkais: „Zigmas Žemaitis, — prisimena 
jo buvusi mokinė, — atvykus mums į Voronežą, ėmė organizuoti savivei- 
klą: telkė „artistus“, pradėjo repetuoti Vydūno „Ne sau žmonės“*. Buvo 
Draugijos nukentėjusiems nuo karo šelpti revizorius. Aktyviai veikė 
Lietuvių vyriausiojoje taryboje Rusijoje, kuri reikalavo Lietuvai nepri- 
klausomybės. Už tai kurį laiką buvo bolševikų kalintas. 1918 m. įkūrė 





2! Keraitienė N. Lietuvybės puoselėtojas Tverečiaus krašte // Tverečiaus kraštas. Vilnius, 
2001. P 146. 

2 Bugailiškis P. Gyvenimo vieškeliais. Šiauliai, 1994. P. 157. 

23 Macijauskienė M. Po aukštus kalnus vaikščiojau. Jonava, 2002. P. 177. 

lietuvių gimnaziją Švenčionyse, kuri dabar vadinama jo vardu, ir jai va- 
dovavo. 1919 m. dirbo VU atkūrimo komisijoje. 1919 m. balandyje, pa- 
sitraukus bolševikams iš Švenčionių, Z. Žemaitis buvo išrinktas miesto 
burmistru. Gegužės 2 d. jiems grižus čekistai suėmė visus 13 miesto val- 
dybos narių ir 8 iš jų pakeliui į Švenčionėlius sušaudė. Z. Žemaitis ir dar 
4 žmonės lietuvio čekisto dėka liko gyvi. Pilsudskininkams — želigovski- 
ninkams užgrobus Vilnių ir Švenčionis, Z. Žemaitis persikėlė į Kauną ir 
buvo vienas iš LAK organizatorių, metus jiems vadovavo. 1922— 
1940 m. - L(VDJU profesorius, MGF dekanas, 1930-1940 m. - Geo- 
metrijos katedros vedėjas. Nuo 1940 m. — VU profesorius, 1940 m. — 
prorektorius, 1946-1948 m. — rektorius, 1944-1964 m. —- Matematinės 
analizės katedros vedėjas. L(VD)U dėstė analizinę geometriją, diferenci- 
alinį ir integralinį skaičiavimą, diferencialinę geometriją, matematikos 
istoriją ir mokymo metodiką, VU — pastaruosius du dalykus ir variacinį 
skaičiavimą, vadovavo studentų pedagoginei praktikai. Buvo puikus pe- 
dagogas. Buvęs jo studentas VDU Aleksandras Zujus rašo: „Jis buvo ne- 
paprastai geras mokytojas. Ne be reikalo studentai sakydavo, kad tas, ku- 
ris sąžiningai klausė Žemaičio paskaitų, be ypatingo pasiruošimo gali 
bent patenkinamai išlaikyti egzaminus. <...> Z. Žemaičio paskaitos, 
skaitytos paprastai pirmojo kurso studentams, sudarė tvirtą pagrindą to- 
limesnėms studijoms“*. Z. Žemaičio mokslinė veikla buvo skirta mate- 
matikos didaktikai ir istorijai. Darbus skelbė VDU ir VU mokslo darbų 
rinkiniuose, „Lietuvos matematikos rinkinyje“. Plačiajai pedagoginei vi- 
suomenei Nepriklausomybės metais Z. Žemaitis paskelbė du straips- 
nius. Pirmajame straipsnyje „Aukštosios matematikos pagrindai aukštes- 
niųjų mokyklų programoje“ (Švietimo darbas, 1926, Nr. 6), rašydamas 
apie aukštosios matematikos pradmenis to meto gimnazijose, Felikso 
Christiano Kleino“ modernųjį matematikos modelį lygino su tvirtove. 
Tada taikomosios matematikos dalys — fortai, išdėstyti prieš tvirtovę. 
(Matyt, karinė terminija straipsnyje atsirado dėl to, kad autorius daug 





2 Zujus A. Įžymesnieji mūsų matematikai // Lietuvos universitetas 1579-1803—1922. 
Chicago, 1972. P. 777. 
3 Kleinas Feliksas Christianas (Klein, 1849 04 25 — 1925 06 22) — vokiečių matematikas. 

bendravo su karininkais dėstydamas AKK). Citavo italų profesorių 
Gvidą Kastelnuovą?“, 1913 m. pasakiusį, kad „šiuo metu funkcijos, jos 
išvestinės ir jų geometrinio interpretavimo sąvoka daugiau priklauso 
bendrajai kultūrai, nekaip daugelis plačiai žinomų ir pritaikinamųjų ele- 
mentarinės matematikos dėsnių“ (p. 718). Remdamasis šiais dviem ne- 
ginčijamais autoritetais, Z. Žemaitis aptarė matematikos programų kei- 
timo būtinybę. Pateikė atitinkamų pavyzdžių iš Vokietijos, Prancūzijos, 
Austrijos, Italijos mokyklinių programų. Siūlė atsisakyti painių elemen- 
tariosios matematikos įrodinėjimų, nes tai padės sutaupyti laiko aukšto- 
sios matematikos pradmenų nagrinėjimui. Pavyzdžiu pateikė prof. Emilio 
Borelio?" vadovėlius. Kitame straipsnyje „Izaokas Newton'as“ (Švietimo 
darbas, 1927, Nr. 8, 9, 10 ir 11) pateikė I. Niutono darbo ir kūrybos 
apžvalgą, biografijos faktus. Atskirais leidiniais išėjo Z. Žemaičio darbai: 
„Geometrijos ir trigonometrijos terminų rinkinėlis“ (1920), „O unję 
polsko-litewską“ („Apie lenkų-lietuvių uniją“, 1920), „Drogi Litwy“ 
(„Lietuvos keliai, 1922), „Aukštosios matematikos pagrindai aukštesnių- 
jų mokyklų programoje“ (1926), „Izaokas Newton 'as. Jo gyvenimas ir 
darbai“ (1927), „Matematikos istoriografija ir Moritz Cantor?s“, 
„Diferencialinis ir integralinis skaičiavimas“ (I d., 1935, dauginimo 
prietaisu), „Didysis rusų matematikas P. L. ČCebyševas“? (1958). 
Minėtasis geometrijos ir trigonometrijos terminų rinkinėlis buvo geras 
orientyras vadovėlių autoriams ir mokytojams. Straipsnis ir atskiras lei- 
dinys apie aukštosios matematikos pradmenis — tai pirmieji darbai lietu- 
vių kalba, pagrindę funkcijos sąvokos įvedimą į mokyklinės matemati- 
kos kursą. Z. Žemaitis buvo pirmosios Lietuvos matematikos ir fizikos 
mokytojų konferencijos, įvykusios 1928 01 03-05 Kaune, organizacinio 
komiteto pirmininkas, vienas iš jos pranešėjų, išrinktas „Vykdomojon 
Konferencijos Komisijon“. Ši komisija apibendrino konferencijoje, iki 





26 Kastelnuovas Gvidas (Castelpuovo, 1865 08 14 — 1952 04 27) — italų matematikas. 
7 Borelis Feliksas Eduardas Žiustenas Emilis (Bo7e/,1871 01 07 - 1956 02 03) — pran- 
cūzų matematikas. 

28 Kantoras Moricas (Cantor, 1829 08 23 — 1920 04 10) - vokiečių matematikos istorikas. 
> Čebyšovas Pafnutijus Lvovičius (Yečsnues, 1821 05 16 - 1894 12 08) — rusų mate- 
matikas ir mechanikas. 

jos ir po jos gautus pasiūlymus dėl mokymo programų, parengė jų galu- 
tinį variantą, kuris buvo priimtas 1929 m. II konferencijoje. Vykdant 
konferencijos nutarimus, 1931 11 02 įkurta Lietuvos gamtininkų drau- 
gija. Z. Žemaitis buvo aktyvus jos narys. Matematikos mokytojams taip 
pat buvo naudingi minėtieji Z. Žemaičio matematikos istorijos darbai. 
Nepaprastai svarbu tai, kad Z. Žemaitis pirmasis Lietuvoje pradėjo skai- 
tyti matematikos mokymo vidurinėje mokykloje metodikos (matemati- 
kos didaktikos) paskaitas (1922 m.). Kaip rašo P. Rumšas, „carizmo lai- 
kais studentai, baigę aukštąją mokyklą, tapdavo mokytojais, neturėdami 
jokio pedagoginio pasirengimo, išėję „dvigubo užmiršimo sistemą“, t. y., 
pamiršę elementariąją matematiką, vėliau pamiršdavo ir aukštąją <...>. 
Lietuvoje padėtis buvo šiek tiek geresnė, nes Z. Žemaičio rūpesčiu <...> 
pradėta skaityti matematikos mokymo metodika ir numatyta pedagogi- 
nė praktika mokykloje. Tačiau visa tai buvo palikta metodikos dėstytojo 
iniciatyvai ir vidurinių mokyklų malonei. Kadangi mokyklos nebuvo 
įpareigotos priimti studentus pedagoginei praktikai, o pačios nemėgo 
praktikantų, kurie gadiną mokinius, Z. Žemaičiui tekdavo pavargti, kol 
surasdavo mokyklą, kuri sutikdavo praktikantams leisti atlikti bent po 
1-2 pamokas. Tokia pedagoginė praktika buvo nepakankama, todėl 
Z. Žemaičiui tekdavo ne tik skaityti metodikos paskaitas, bet ir vesti ati- 
tinkamas pratybas, kuriose studentai skaitydavo referatus, recenzuodavo 
vadovėlius, o svarbiausia - imituodavo pamokas; vienas studentas vesda- 
vo „pamoką“ pasirinkta tema, o likusieji atlikdavo mokinių vaidmenį". 
„Jo paskaitos išsiskirdavo nepaprastu aiškumu ir nuoseklumu. Visos pa- 
grindinės formulės buvo įrodomos, nelikdavo jokių neaiškių vietų. 
Lentoje buvo rašoma tvarkingai, o vieta buvo panaudojama itin raciona- 
liai. <...> Jis turėjo įgimtą humoro jausmą. Be to, tai buvo labai apsiskai- 
tęs Žmogus, per paskaitas galėdavęs pasakoti apie kinų kultūrą, Indiją 
arba ką nors iš įžymių rusų ar Vakarų Europos rašytojų gyvenimo ir kū- 
rybos. Egzaminus pas jį laikyti buvo tiesiog malonumas“?!, — taip jis ver- 





3 Rumšas P. Zigmas Žemaitis ir vidurinė mokykla // Zigmas Žemaitis. Vilnius, 1979. 
P 64. 
>! Bolotinas A. Apie save ir Fizikos fakulterą. Vilnius, 2006. P. 55. 

tinamas pokario studento. Apibendrinant visą Z. Žemaičio įnašą į mate- 
matikos didaktiką, galima jame išskirti 5 pagrindines kryptis: 1) mate- 
matikos terminijos kūrimas (nuo 1917 m.); 2) matematikos mokymo 
modernizavimas vidurinėje mokykloje (nuo 1926 m.); 3) matematikos 
didaktikos dėstymas aukštojoje mokykloje (nuo 1922 m.); 4) matemati- 
kos istorijos tyrimai (nuo 1927 m.); 5) aukštosios ir vidurinės mokyklos 
ryšių palaikymas ir plėtojimas (nuo 1922 m.). Z. Žemaitis visą gyveni- 
mą buvo aktyvus visuomenininkas - skaitė paskaitas kultūros būreliams, 
buvo Vilniečių sąjungos pirmininkas, Vilniaus vadavimo sąjungos cen- 
tro valdybos narys, Lietuvos aeroklubo pirmininkas (tarp Pabaltijo vals- 
tybių jo vadovaujamas aeroklubas savo veiklos rezultatais užėmė I vietą, 
o sklandymo sporte — II vietą pasaulyje), pokario metais — „Žinijos“ 
draugijos narys, 1961-1968 m. — Lietuvos matematikų draugijos vice- 
pirmininkas (šios draugijos konferencijos metu jis ir mirė). 1959 m. jis 
tapo nusipelniusiu mokslo, 1963 m. — nusipelniusių kultūros veikėju, 
1947-1950 m. buvo LSSR AT deputatas. Z. Žemaičio anūkai — garsus 
Lietuvos pianistas Petras Geniušas ir dirigentas Julius Geniušas. VU yra 
Z. Žemaičio vardu pavadinta amfiteatrinė auditorija, Lietuvos matema- 
tikų draugijos aukščiausias apdovanojimas yra Z. Žemaičio medalis. 


LAJ: Ažubalis A. Aukštojo mokslo lietuvių kalba organizatorius, pirmasis 
Lietuvos matematikos pedagogas // Mokslo Lietuva. 2014 06 05; Iš Lietuvos 
matematinio švietimo praeities. Kaunas, 1993. P. 126-128; Iš Lietuvos ma- 
tematinio švietimo praeities (2-as papild. leid.). Kaunas, 1997. P. 135-137; 
Matematika lietuviškoje mokykloje (XIX a. pr. — 1940 m.). Vilnius, 1997. 
P. 296; Matematikų patriarchas Zigmas Žemaitis // Respublika. 2014 04 11; 
Nuo Tverečiaus į mokslo aukštumas // Nauja vaga (Ignalina), 2004 10 30; 
Pirmasis Švenčionių gimnazijos direktorius // Rytas (Švenčionys), 2004 10; 
Banionis J. Matematikos mokslo raida Lietuvoje 1920-1940 m. Vilnius, 1994; 
Matematinė mintis Lietuvoje. Vilnius, 2006; LE. T. 35 ir 37; LTE. T. 12. MLTE. 
T. 3; TLE. T. 4; Profesorius Zigmas Žemaitis. Vilnius, 2008; Sliesoriūnienė E. 
Nebaigtas interviu // Inteligentų karta. Vilnius, 2006. P. 26-32; Troškimas tapti 
lakūne // Inteligentų karta. Vilnius, 2006. P. 33—40; Zigmas Žemaitis. Vilnius, 
1979; VLE. T. 25. 

Iš šiame skyriuje aptartų asmenų visi, išskyrus B. Lazėną (Lazauską), 
B. Narbutą ir J. Vitkų, turėjo aukštąjį išsilavinimą. Daugelis aukštąjį 
mokslą baigė užsienyje (Austrijoje, Belgijoje, Latvijoje, Prancūzijoje, 
Rusijoje). L(VDU) baigė 6: B. Blauzdžiūnas, C. Masaitis (mirė JAV), 
V. Mockus, K. K. Raičinskis, I. Saldukas ir J. Vyšniauskas. Mokslų dak- 
taro laipsnius turėjo B. O. L. Kodatis-Kuodaitis (mirė JAV), jis turėjo ir 
profesoriaus vardą, ir P. Slavėnas — tuo metu docentas. Ekstraordinariniai 
profesoriai buvo J. Graurogkas-Gravrogkas, I. Končius, I. Saldukas 
(visi 3 mirė JAV) ir Z. Žemaitis. Po karo Lietuvoje docento vardą gavo 
P. Butrimas, mokslų daktaru (dab. habil. dr.), profesoriumi, akademi- 
ku tapo P. Slavėnas. Karininkų buvo 16: gen. ltn. M. Pečiulionis (daly- 
vavo partizaniniame pasipriešinime, kalėjo lageriuose, mirė Lietuvoje, 
brg. generolai S. Dirmantas (mirė JAV) ir A. Gustaitis (sušaudytas 
Maskvoje), gen. št. plk. B. Jakutis (mirė Škotijoje), plk. J. Vyšniauskas, 
plk. ltn. A. Kynas (likimas nežinomas) ir S. Kruvelis (mirė JAV), 
mjr. J. Špokevičius (sušaudytas Červenėje), kapitonai J. Andriušis, 
B. Narbutas (abu mirė JAV) ir K. Šukšta (likimas nežinomas), leitenan- 
tai B. Lazėnas (Lazauskas), kuris mirė 1940 m. pabaigoje, ir L. Šileikis, 
miręs Lenkijoje, jaun. leitenantai I. Saldukas ir J. Vitkus (abu mirė 
JAV) ir B. Blauzdžiūnas. Jis, V. Mockus, P. Slavėnas, K. K. Raičinskis, 
J. Vyšniauskas ir Z. Žemaitis dėstė matematiką ir pokario sovietinėje 
Lietuvoje. Beje, K. K. Raičinskis dėstė dar ir fiziką, užsienio kalbas, o 
P. Slavėnas - astronomiją. 


IŠVADOS 


1. Kaip ir daugeliu kitų ugdomojo kultūrinio darbo klausimų, taip ir 
matematikos taikymo klausimu ikikarinės nepriklausomos Lietuvos ka- 
riuomenėje buvo nuveikta nemažai. 1922-1940 m. 88 straipsniai buvo 
išspausdinti moksliniame karybos žurnale „Mūsų žinynas“, matematika 
taikyta 17 karybos knygų, kurias pavyko surasti ir išanalizuoti. 

2. Karininkai ir civiliai, rašę šiais klausimais, buvo gana gerai išma- 
nantys matematiką. Plk. dr. P. Lesauskis buvo baigęs Lietuvos universi- 
tetą (fizikos ir matematikos spec.), karo akademiją Italijoje, ten pat įgi- 
jęs matematikos daktaro laipsnį (beje, jis buvo vienas iš 6 Lietuvos mate- 
matikų, per Nepriklausomybės laikotarpį apgynusių matematikos dak- 
taro disertaciją) iš matematikos taikymo artilerijoje srities. Užsienio karo 
akademijas ar VDAKM Lietuvoje buvo baigę 21 karininkas, rašęs apie 
matematikos taikymą karyboje. Nemaža dalis karininkų turėjo ir ne ka- 
rinį aukštąjį išsilavinimą. Iš šiais klausimais rašiusių 2 civilių 1 buvo pro- 
fesorius, akademikas, 1 gavo docento vardą po karo už atliktus darbus. 

3. Karyboje daugiausia buvo taikyta elementarioji matematika (ari- 
tmetika, algebra, geometrija ir trigonometrija), tačiau kai kuriuose dar- 
buose taikyta aukštoji matematika (analizinė ir diferencialinė geometri- 
ja, matematinė analizė, tikimybių teorija). 

4. Daug karininkų, baigusių KM, AKK, VDAKM, įgijo, kaip liudija 
mokymo programos, egzaminų, kolokviumų ir kt. medžiaga, daug ir gi- 
lių matematikos žinių, kurias sėkmingai galėjo taikyti tiek kariuomenė- 
je, tiek išėję į atsargą, taip prisidėdami prie bendrosios matematikos kul- 
tūros augimo Lietuvoje. Kartu karininkų įgytosios ir perteiktos jų paval- 
diniams matematikos žinios per atsargos eilinius karius ir puskarininkius 
(o tada kariuomenėje būtinąją karo tarnybą turėjo atlikti visi be išimčių 
sveiki vyrai) taip pat plačiai sklido visuomenėje - jie galėjo iš karininkų 
įgytas matematikos žinias sėkmingai taikyti ne tik kariuomenėje, bet ir 
savo darbinėje veikloje — pramonėje, amatuose, žemės ūkyje, prekyboje 
ir t. t. 

5. Okupavus Lietuvą ir sunaikinus Lietuvos kariuomenę, dėl oku- 
pantų taikytų represijų ir stengimosi jų išvengti Lietuva neteko daug 

3—4 šios monografijos skyriuose paminėtų aukščiausios kvalifikacijos 
specialistų. Iš 71: 1) buvo sunaikinti (sušaudyti, žuvo lageriuose, mirė 
tremtyje) — 11 (15,49 96); 2) gyvendami lageriuose, tremtyje ir grįžę iš 
jos negalėjo pritaikyti savo turimų matematikos žinių, nes dirbo daug 
žemesnės kvalifikacijos darbą, negu būtų galėję dirbti pagal įgytą išsila- 
vinimą — 5 (7,04 90); 3) pasitraukė į Vakarus ir savo jėgas ir žinias ati- 
davė juos priglaudusioms valstybėms — 27 (38,03 90); 4) liko Lietuvoje 
ir, patirdami didesnius ar mažesnius sunkumus, galėjo pritaikyti savo 
matematinį išsilavinimą vos 10 (14,08 96); 5) mirė Lietuvoje iki ne- 
priklausomybės praradimo ar mirė (žuvo) II pasaulinio karo metu — 
4 (5,63 96); 5) žuvo partizaninėje kovoje — 5 (7,04 90); 6) likimas ne- 
žinomas — 9 (12,69 96). Taigi Lietuvoje liko ir visą gyvenimą jai galėjo 
atiduoti labai nedaug aukščiausios kvalifikacijos matematikos ar jos tai- 
kymo specialistų. 

6. Iš 2-ame šios monografijos skyriuje paminėtų 213-os, daugiausia 
atsitiktinai paimtų iš bendro daug didesnio skaičiaus karininkų ar civi- 
lių, įvairiai susietų su matematikos mokymu KM, AKK, VDAKM ir jos 
taikymu kariuomenėje, ypač Karo topografijos skyriuje ir Ginklavimo 
valdybos Tyrimų laboratorijoje, Lietuvoje liko (dalis jų mirė prieš karą), 
dirbo ir nugyveno gyvenimą čia, pokariu beveik visi patirdami didesnius 
ar mažesnius sunkumus okupacijų metais, vos 33 (15,49 90). Dauguma 
pokaryje dirbo žemesnės kvalifikacijos reikalaujantį darbą; kitus pasi- 
glemžė negailestinga okupacijų banga: 1) žuvo kovose už nepriklauso- 
mybę ar ją jau įtvirtinus eidami tarnybos pareigas — 8 (3,76 96); 2) mirė 
Lietuvoje grįžę iš Rusijos lagerių, tremčių, RA — 31 (14,55 90); 3) su- 
šaudyti Rusijos lageriuose — 12 (5,63 96); 4) mirė (žuvo) Rusijos la- 
geriuose, RA — 26 (12,21 96); 5) žuvo po karo partizanų gretose — 
7 (3,29 90); 6) pasitraukė į Vakarus — 64 (30,05 96); 7) likimas nežino- 
mas — 32 (15,02 96). Liko Lietuvoje taip pat labai nedaug išsilavinusių 
aptartos kategorijos asmenų. 

7. Rašant šią monografiją nebuvo keliamas tikslas atpasakoti visų 
matematikos taikymo atvejų, norėtų atlikti ar atliktų Lietuvos kariuo- 
menėje 1922-1940 m. Kadangi dabartinėje kariuomenėje, išaugus ypač 
aviacijos techniniam lygiui ir galimybėms, esant reikalui, pasinaudojant 

net palydovine technika, labai ištobulėjus visai ginkluotei, visur naudo- 
jantis elektronine kompiuterine technika, lazeriais ir kt. mokslo ir tech- 
nikos naujovėmis, aukščiau aptartuose darbuose minėtos problemos yra 
kur kas geriau sprendžiamos, monografija turi daugiau istorinę, patrio- 
tinio ugdymo reikšmę. Tačiau susidomėjusiam konkrečiomis matemati- 
kos taikymo aplinkybėmis praeityje skaitytojui ši monografija pateikia 
konkrečias nuorodas į šaltinius, kuriuos jis nesunkiai galės susirasti bi- 
bliotekose. 


1 priedas 
Grinius K. Prancūzų mjr. Paillė metodas pritaikintas mūsų sunk. 
kulkosvaidžiams// MŽ, 1935, Nr. 120, p. 218-219 faksimilės 

Bandysime toliau gretinti mūsų ginklų savumus. 


Šaudant spiestine ugnimi paleistomis sąvaržomis 700 m atstumė s. k. 
08 kliudomo ploto gilumas 0,40 m aukštyje parodo apie 70 m, 800 m atstu- 
me 31 m. 

Analoginiais apskaičiavimais gausime, kad Z. B. kulkosvaidžio kliudo- 
mas plotas tuose pačiuose atstumuose sudaro 25 ir 18 m. 


Čia patiekti duomenys tik patvirtina, kad ir čia Z. B. kulk. kliudomas 
plotas siekia tik 24 s. kulk. galimumų. 

Matome, kad mūsų automatinių ginklų palyginime dargi ir 700 m 
atstume mes negalime pasigirti esą Z.B. kulkosvaidis prilygsta vyres- 
niajam broliui, — tiek yra tobulas mūsų s. k. 08. kulkosvaidis. 

Reikalingiems apskaičiavimams bei palyginamams padaryti, pirmiau- 
siai pasinaudojau mūsų sunkiųjų kulkosvaidžių šaudymo statuto lentelė- 
mis. Sklaidos platumon duomenis ėmiau iš lenkų kariuomenės lentelių 
(žiūrėk Ksiąžeczka trzelnicza karabinowego Maxim W. Z. 08). 

Kliudomam plotui visais atstumais įvertinti vartojau formulę 
K- 2 kur k yra tam tikrame atstume kliudomas plotas, b — stovintis 
1,6 m ūgio žmogus, c — kritimo kampas. 





B 
' | 
g 


Leiskime, kad kulkosvaidininkui reikia įvertinti kliudomas plotas 
k 3300 m atstume, šaudant kulipka sS. 

3300 m sS kulipkos kritimo kampas lentelėse parodytas 24714'00". Pri- 

16 

tg 24014'007 
lentelėje randame tg 24714'00" rodo 1,65333. 

Skaitmenų logaritmų lentelėje randame, kad 1,65333 yra 0,4501 skait- 
mens log. Du paskutinius skaitmenis atmetus ir juos mūsų formulei 
pritaikius, apytikriai gauname K —- 3,6 m. 


taikius formulę gausime K -— „ Trigonometrinių logaritmų 


Reikia pasakyti, kad ši formulė gali būti laikoma pakankamai patiki- 
ma tik šaudant tolimuose ir labai tolimuose atstumuose, kur AB trajekto- 
rijos dalis yra trumpa ir gali būti be didelės tikslumui skriaudos asimi- 
liuota su jos liečiamąja. 

Vidutiniuosc atstmuose ši paklaida darosi daugiau apčiuopiama ir čia 
tektų taikyti kiek kitokią, daugiau sudėtingą formulę. 





Mums jau žinomą formulę (k = 2 pritaikius, gausime kliudomąjį 
plotą k'. Tikrumoje čia kliudomas plotas išsiplečia visu k ruožu ir ati- 
tinkanti b ūkiui trajektorijos ordinatė tur būt nukelta daug arčiau. 

Bet praktikoje galima pasitenkinti ir paprastesne formule. Leiskime, 


kad neturinčiam logaritmų lentelės kulkosvaidininkui reikia įvertinti 
kliudomas plotas RC 1000 m atstume, šaudant sS kulipka. 





Kampą ACB skaitysime už kritimo kampą. 1000 m atstume sS kulipkos 
kritimo kampas siekia 1718'43" arba 23 (tūkstantainės). 
Susidaro du panašūs trikampiai: ACB ir DCR, kur AB :1000=>DR : 
DR X 1000. 
RC, t. y. kad RC — "B —? 
kankamą RC tikslumą =— 70 m apytikriai (logaritmų mėgėjas gali patik- 
rinti pirmos formulės metodu). 


bet AB — 23, o DR — 1,6. Gauname pa- 


Šiandien visose be išimties kariuomenėse daug dėmesio kreipiama į 
plačių barų gynimą. Mūsų kariuomenė šioje srityje taip pat neatsilieka. 
Poligono pratimų gera pusė skiriama plačių barų veiksmams. Šis tas šiuo 
reikalu ir rašoma. 


Visi gerai suprantame, kad plačių barų uždaviniai teks spręsti pirmo 
su priešu susitikimo proga. Greta tolydinės, tirštos ir gilios 


2 priedas 
Lesauskis P. Bendroji balistikos problema // MŽ, 1933, Nr. 97, 
p. 292-296 faksimilės 





k, 3 brėž. 


Antrą kordinatų sistemą, nustatytą krypties vektoriais i, ja, ka, pa- 
tinksime judamą kartu su sviediniu. Jos pradžia tesutampa su sviedinio 
svorio centru. Kryptis Ė teesie tangentės trajektorijai kryptis, jz — statmena 
jai sviedinio plokštumoje ; k, — horizontalė ir statmena ri ir p kryptims. 
is, ją, ką taip pat sudaro dešinainę sistemą. 

Kampą, kurį tangentė sudaro su horizontale plokštuma, pažymėsime ». 

Kampą, kurį sviedinio plokštuma bet kuriame trajektorijos taške su- 
daro su pradine sviedinio plokšiuma, pažymėsime +. Jį vadinsime deriva- 
cijos kampu. Jo matavimui teigiamą kryptį parinksime sulig laikrodžio 


rodyklės. 
Slenkamojo judesio lygtys. Jas gausime iš vektorinės lygties 
40 > 
"2 E) 
Čia O yra sviedinio impulsas, sandauga iš jo masės ir greičio 
G=mv=mvi, Be E a e Su as (8) 


ir F yra sviedinį veikiančių jėgų atstojamoji, gaunama iš 16 formulos. 
Priimant kad žemės traukos jėga veikia vertikaliai žemyn, galime 
greitėjimą g parašyti pavidale zaLŽ 
"171 (19) 
Tuomet pastatant į (17) vieton o jos reiškinį iš (18) ir padalydami abi 
pusės iš 71, gauname Ž 


dv > „di -> —> > 
Žr atv a -78Ątrėtai Aa tiaas (20) 


II priedas 


Krypties vektoriaus (2 išvestinę gausime iš Poisson'o iormulos 


Lali massa svass (21) 


kur £3 yra antrosios (judriosios) kordinatų sistemos sukimosi greitis. Jis, 
einant tuomi kas pasakyta įvedant mūsų koordinatų sistemas, gaunamas iš 
formulos 


=> db> -- 
88= į ks — žį Ia TT TTT (22) 
Atsimenant kad del dešinainės krypties vektorių sistemos turime 
(kz, 4] mi Ja 
Ia Al=kLL e (23) 
Iš (20) gauname 
du > Įdnz> , db A 
ae 1 ai Pa" gp 


Pasinaudodami krypties vektorių išskaidymo komponenčių schema 


=—gitelthi (24) 




















5 
i cos D COS 4 | cos 7 sin D — sin n 
1 4 * 1 
> 
jį į Sin 8 cos i 0 
—> 2 A 
ki cos sin 4 —sin 5 sin 4 COS 7 
——-|—-———- . — > + (25) 
> . Ža B ) 
i — cos kū sin KB COS + sin A8 sin 4 
io | cos 3 sin3 cos 4 sin sin4 
i 0 sin 4 — cos 4 
+ + -> „P 
ir daugindami (24) skaliariai iš i,, />, k4, gauname 
dv š R 
di = —pcos 48 —- gsinėd, 
dė 1, . : 
d “a psin AšC0S + — gCosb +-ASin4 LL. 1 


- L esiniasinį kcos4. 


Sukamojo judesio lygtis panašiu būdu gauname iš vektorinės pa- 
reinamybės „2 
Rs Arkazauias sai (26) 


Čia K yra sukamasai sviedinio impulsas ir Ad sviedinį veikiančių jėgų mo- 
mentų atstojamasis. 

Pažymėsime : 

A — sviedinio inercijos momentą apie jo simetrijos ašį , 

B — jo skersinį inercijos momentą apie ašį einančią per svorio centrą 
ir statmeną simetrijos ašiai, 

C — jo įnercijos momentą apie ašį, sudarančią kampą 3 su sviedinio 
ašimi ir einančią per -tą patį svorio centrą. 


Tuomet sukamąjį sviedinio impulsą galėsime parašyti pavidale 


K= Aui,+ BY + CS Li Larisos (27). 
kus v= 2 cos 4 +5 | sin + 2 ae Se S (28) 
w — yra sviedinio sukimosi greitis apie jo ašį. 
4 yra precizijos greitis, kiti simboliai yra jau žinomi. 
Sviedinį veikiančių jėgų atstojamąjį momentą galime parašyti pavidale 
į M=mly+ mn —0i (29) 
ur 


1 — varžos slenkamajam judesiui pridėjimo taško nuotolis nuo 
svorio centro, 

n — Magnuso jėgos pridėjimo taško nuotolis nuo svorio centro, 

0 — oro trinties momentas sviedinio ašies atžvilgiu, kiti simboliai 
jau žinomi. 


Pastatydami į (26) vieton X ir M jų vertės iš (27) ir (29), atlikdami di- 


ferenciavimą ir daugindami skaliariai iš /4, i4, i„, priimdami be to dėme- 
sin sistemą (1), sukamajam sviedinio judesiui gauname lygtis: 


1 ClB4 1 „dCdbo 1 
iš 4 coiga+1 S e ia da sinė Tai di csino 


dt“ B 1 "dk ac : 
t A avaina(E60Sbsinį— A)— Ausinšdi dB 





ml sink8 = gcos0 sin 4 h Bdv. I 
dy  Auw sind P v ianė'vianė A dt osinš 











a 1 a agy (E 005 sin 4 — h) 77 
5 =— AŽ d (gcos beos t — A) co3 7 

+ 2 L (goosbcosį —psin k 2) sin3 — 

-Ž. „St sin 3— c Gatos ic 2 S cosa. 


II priedas 


Kaip matome, sukamojo judesio lygtys gaunasi gana komplikuotos. 
Tačiau, paneigiant mažesnius dydžius didesnių atžvilgiu, šią sistemą galime 
parašyti žymiai suprastintame ir pritaikomame praktikos skaičiavimams 
pavidale: 


d Cdė4 1 1 Ė 
di“A = Tama *T (g cos bcos 4 — psin 43), 


dy ml sin kū gcos O sin 4 h Bab 1 L 
dt“ Au sin3 o "tan3 * Tian š— AdP asins | (Ia) 
do 0 Cdtų 

di“ A AaR d. 


Gaunamųjų lygčių išvaizda priklauso pasirinktosios kordinatų sistemos. 
Gali būti, kad parenkant atitinkamą kordinatų sistemą sviedinio judesiui 
nustatyti, ir sukamajam judesiui galima būtų gauti paprastesnę lygčių siste- 
mą, negu mūsų nustatytoji sistema (II). 

Lygčių priklausomumą nuo kordinatų sistemos vaizdžiai parodo kad 
ir slenkamojo judesio atvejis. Jeigu vietoj projektuoti sviedinio svorio 
centro judesį į mūsų parinktą judamą sistemą, projektuotume į pastovias 
kordinatų ašis, surištas su trajektorijos pradžia, tai pasinaudojant schema 
(25), gautume sekančią lygčių sistemą 


2 = —pcos43-c0s0-c0S 7 — sin kd cos ysin b cos r — 





—psinAšsin ysin 1 — Asin4sin b cos 7 + A cos 4sin r, 
£ = —g-—pcos4šsinė +6sin Lžcos 4 cos d + Asinycosd, 


(Il) 


4: = — pcoskšcos ėsin 7 — psin 43 cos sin ėsin r + 
4 psin4šsinė cos 5 — A sin į sin d sin 1 — 
— Acos4cos 1 


Tai yra tokios pat lygtys, tik kiek bendresnio pavidalo, kaip ir Cranz 
iš Schmundt*) gautos lygtys 
Li = — pcos42c0s* — osin 3 cos ysinb — A sin ysin d 
LŽ = - g—gpcosdasind +osinkčos4cosb+ Asinycos6  Killa) 


4 — psinddsinų — AcoS4 


Lygtys (Illa) gaunamos kaipo atskiras atvejis iš (III), pastatant 1=0, 


*) Granz, Lehrbuch der Ballistik, 5 Aufl., Berlin, 1925, I tom, 364 pusl. 

Pastatydami be to L=0, gauname pagrindinės balistikos problemos 


Jygtis 

džx 

dė 7 p cos 4 | 

2 

Š2a—g—psinbi L (Ib) 

diz | 

18 
Tačiau kaip pagrindinės balistikos problemos sprendimui paprastai išeinama 
ne iš sistemos lygčių (Illb), taip ir bendroje problemoje sistema (Ii!) nesu- 
daro patogiausiojo kelio jos sprendimui. Todel bendrosios problemos pritai- 
kymose mes pasiliksime prie sistemos (I) slenkamajam sviedinio judesiui. 
Iš jos gauname praktikoje vartojamas hodografo lygtis pastatant A=0 ir 
4-0. Tuomet gauname 


=0 


dv 
a =—0— gsind 
dė gcosb 
ragai, (Ia) 
dį o 
a“ 0 

tiš kurių, eliminuojant dž, ir gauname hodograio lygtį 
gd(vcosM)=U-6d) L « (30) 


Panašiai kaip slenkamajam judesiui, projektuojant į nejudomos kordi- 
natų sistemos ašis vektorinę lygtį (29) galime gauti sistemą lygčių sukama- 
jam judesiui, tik žymiai komplikuotesnę negu sistemą (III), praktikoje nepri- 
taikomą. Todel, kaip nereikalingo balasto, jos čia ir neduodame. 


4. Pritaikymai 


Derivacijos skaičiavimas. Sviedinio judesį nustato (I) ir (II) diferen- 
cinių lygčių sistema, iš viso 6 lygtys. Išsprendę tą 6 lygčių sistemą, gau- 
tume sviedinio trajektoriją ir visus kitus jo judesio elementus. Bendro šitų 
lygčių sprendimo diferencinių lygčių teorija mums neduoda, kaip neduoda 
ir hodografo lygčių pagrindinėje problemoje sprendimo. Be abejo, kiekvienu 
atskiru atvejų galime išintegruoti tas lygtis su bet kuriuo pageidaujamu 
tikslumu apitikriais diferencinių lygčių integravimo metodais. Tačiau to- 
kioje formoje, kaip jas gavome, integravimas pareikalautų daug laiko ir 
darbo. Parenkant kaip nepriklausomą kintamąją laiką, integravimo inter- 
valus tektų parinkti tiktai keletos tūkstantainių sekundos didumo, trajekto- 
riją padalyti į keletą ar net kelioliką tūkstančių lankų. Gal tam tikrais at- 
vejais toksai integravimas ir turėtų nemažos teorinės reikšmės, tačiau prak- 
tikoje turime ieškoti patogesnių skaičiavimo metodų, atsisakant nuo ne- 
pasiekiamo matematiško tikslumo ir imant lygtis suprastinta forma. Vi- 


3 priedas 


Lesauskis P. Šaudymo lentelių skaičiavimas Fasella metodu // MŽ, 
1932, Nr. 82, p. 88—189 faksimilės 


Kartais sviedinių skaičius gali būti taip apribotas, kad pradžios grei- 


čio matavimas sujungiamas su mažiausios šaudymo distancijos x' nustaty- 











mu. Tuomet gaunasi sekanti lentelė: 
Šaudy- 
mų skai- Šaudymo distancija x 
čius 
1 X | | 
2 x | 0,1057x'+>0,894X | 
3 x 0, 397x 70,603X | 0,048x' +-0,952 X | 
4 x | 0, 585x'+-0,415X | 0,270x' +-0,730 X | 0,004x + 0,996 X 


Šios Vallier nustatytos taisyklės tinka bet kuriam pusiau empiriniam 


šaudymo lentelių skaičiavimo metodui. Tačiau jos ne visada pritaikomos 
praktikoje, nors, bendrai imant, duoda galimumo orientuotis nustatant šau- 
dymų programą lentelių skaičiavimo reikalams. 


Prieš pradedant šaudymo lentelių skaičiavimą, šaudymo rezultatai r e- 


dukuojami prie normalių sąlygų, kurioms daromos šaudymo ientelės. 


Pav., 


vidurinis papuolimų taškas redukuojamas ant pabūklo horizonto, šau- 


dymo daviniai redukuojami price standartinio oro tankumo 1r tempe- 
ratūros, prie pradžios greičio numatyto šaudymo lentelėse ir t. t. Su tų 
redukcijų metodais susipažinsime vėliau, kalbant apie patį skaičiavimo 
metodą. 'Uuo tarpu susipažinsime su Fasella metodo principu. 


Fasella metodas remiasi Siacci balistikos formulėmis') ; 
Diu)= D(V) + Ž 


= „L €x | Alu) - A(V) 
V-* Et 5eusts Di — DV) —V)| 





= 184 — 50, [ 10 J] že es 


2 B 2 


S Įrw—- Tr) 


“cos 


„„Veosą 
cos i) 


Iš tų formulių Fasella apskaičiuoja vadinamuosius šaudymo paramc- 


trus, kurie yra funkcijos tiktai pradžios greičio V ir Siacci fiktyvio greičio 1. 


!) Žiūr. Siacci metodas išorinėje balistikoje, „M. Ž.* 81 nr. 

Vieton y, kaip matyti iš pirmosios lygties (1), galima įvesti kaipo kintamąją 


ž . Tic šaudymo parametrai, randami Fasella lentelėse, yra: 


f= Ž = D(u) — D(V) 


A(u) — A(V) 


= Du — DV 7 10) 
A(u) -- A(V) 
Du DV) p 


D(u)— DV) 


A(u) — A(V) 
10 — Bi — DiVy a 
Au AV 
Du Div 77) 
T(u) — TV) > fi 


J(u) — V) =f0 41) = A 


Fasella lentelės yra taip vadinamos dviejų parametrų lentelės; jose 


randame u, f, f,, fo, f, ir f, kaipo parametrų V ir f, funkcijas. 


Pasinaudojant šaudymo parametrais (2), Siacci formules (1) galime 


parašyti šiaip: 


CX 
V> XS scoss 
p. 
LT 
„ 

22 
igE—tg0 J 
tgų--tgE 1? 

Puolimo taškui, t. y. kur y =0, x = X, (= T iš (3) gauname: 
sin24 
c 
sin2ę 
f. iais 
— go 
f igę 
"E: 

Santrauka 


Vos pasibaigus kovoms už nepriklausomybės įtvirtinimą Lietuvos 
kariuomenėje imtasi rūpintis karo mokslo plėtojimu. Greta kitų 
mokslų, nemaža dėmesio skirta ir matematikos taikymui karyboje. 
Matematika dėstyta Karo mokykloje ir karininkų kursuose, itin plačiai — 
karo topografijoje. Karo mokslų ir istorijos žurnale „Mūsų žinynas“ 
1922-1940 m. buvo paskelbti 88 straipsniai apie įvairią matematikos 
taikymo praktiką kariuomenėje. Iš tų straipsnių 28 buvo skirti matema- 
tikos taikymui karo topografijoje, 29 — artilerijoje, 14 — pėstininkų gin- 
kluotės naudojime, 14 — aviacijoje ir zenitinėje artilerijoje ir 3 — kito- 
se srityse. Buvo parašyta ir 17 knygų apie įvairaus pobūdžio matemati- 
kos taikymą kariuomenėje. Straipsnius ir knygas parašė 46 žinomi ir 8 
nežinomi autoriai. Iš 46 žinomų autorių 44 buvo karininkai ir 2 civi- 
liai. Dauguma autorių savo darbuose rėmėsi elementariosios matema- 
tikos metodais, kai kurie — aukštąja matematika. Beveik visi šie auto- 
riai buvo ir aukštųjų mokyklų dėstytojai. Daugelis autorių savo straips- 
niuose ir knygose rėmėsi užsienio (Rusijos ir Vakarų valstybių) kariuo- 
menių patirtimi, žymių užsienio matematikų darbais. Straipsnių autorių 
likimai yra tokie pat kaip ir visos prieškarinės nepriklausomos Lietuvos 
Respublikos inteligentijos ir jos patriotiškiausios dalies — karininkijos: 
priverstinė emigracija į Vakarus, trėmimai ir įkalinimai Rytuose, kova ir 
didvyriškos žūtys pokario partizanų kovose. Tik maža dalis autorių po- 
kario Lietuvoje galėjo pritaikyti savo žinias civilinės veiklos baruose, nes 
Lietuvos valstybę okupavus Lietuvos kariuomenė buvo likviduota ir to- 
lesnė veikla karybos srityje tapo neįmanoma. 


Pagrindiniai žodžiai: matematikos taikymas, karo topografija, arti- 
lerija, pėstininkų ginkluotė, aviacija, zenitinė artilerija, elementarioji ir 
aukštoji matematika, Lietuvos karininkai. 

APPLICATIONS OF MATHEMATICS 
IN LITHUANIAN ARMY IN 1918-1940 


Summary 


Just after the end of the struggles for consolidation of the 
Independence, Lithuanian Army began care about development of mil- 
itary science. In addition to other sciences, a great attention was paid to 
applications of mathematics in military arts. Mathematics taught in mi- 
litary school and military officers in the course. Mathematics is widely 
used military topography. In 1922-1940, journal of military science and 
history „Mūsų žinynas“ („Our Directory“) published 88 articles about 
various applications of mathematics in the Army. They included 28 arti- 
cles on application of mathematics in military topography, 28 articles — 
on application of mathematics in artillery, 14 — on its using in weapon- 
ry of infantrymen, 14 — on its using in aviation and air defense artillery, 
and 3—on its use for other purposes. It was written and 17 books on a 
variety of mathematical applications in the army. The articles and books 
were written by 46 known and 8 unknown authors. 46 known authors 
included 44 army officers and 2 civilians. In their works, a majority of 
authors used methods of elementary mathematics as a base; some au- 
thors applied methods of higher mathematics. Almost all of the latter 
were lecturers of higher schools as well. In their articles and books, a ma- 
jority of the authors appealed to the experience of foreign armies (Russia 
and West countries) and works of famous foreign mathematicians. The 
fates of authors of the articles were typical fates of all intelligentsia of in- 
dependent Republic of Lithuania in the prewar period and its most pa- 
triotic part — the officers: compulsory emigration to the West, exile and 
imprisonment in the East, struggle and heroic perishes in the postwar 
partisan battles. Only inconsiderable part of the authors could applied 
their knowledge in the civil activities, because after the occupation of 
Lithuanian state, Lithuanian Army was liguidated and further activities 
in military arts became impossible. 

Keywords: applications of mathematic, military topography, artille- 
ty, weaponry of infantrymen, aviation, air defense artillery, elementary 
and higher mathematics, Lithuanian ofhcers. 

Radeikiškė 181 

Radviliškis 41, 204 

Rakuvas (Rakėw) 19 

Ramygala 248, 298 

Randiškė 299 

269, 281, 298, 310 

Rastenburgas, Kentšynas (vok. Rastenburg, lenk. Ketrzyn, liet. 
Raistpilis) 20 

Rasų kapinės 295 

Raudondvaris 19, 299 

Ravensburgas (Ravensburę) 263 

Reinas (Rbein) 20 

Resursas 268 

Rėgensburgas (Regensburę) 296 

Rėkyva 106 

Rietavas 218 

Rimiškiai 250 

Ryga (Riga) 14, 135, 170, 212, 214, 225, 226, 231, 241, 242, 256, 
264, 298, 310 

Rytprūsiai 193 

Rytų Europa 159 

Rytų Galicija 255 

Rytų Lietuva 166 

Rokai 83 

Rokiškis 159, 164, 171, 224, 280 

Roma 14, 113, 219 

Rotautai 232 

Rotušės aikštė (Kaunas) 36 

Rubikiai 248 

Rudamina (Dzūkija) 268 

Rudamina (Vilniaus kr.) 257 

Rumunija (Romžnia) 81, 229, 255, 265 

Rusija 23, 28, 30, 31, 47, 48, 54, 61, 70, 73, 144, 148, 149, 158, 
160, 163,167, 175, 177, 194, 191, 196, 198, 201, 206, 213, 214, 216, 
218, 219, 229, 230, 235-241, 244, 245, 247-249, 252, 254, 255, 256, 
264, 265, 268, 270, 270, 281, 283, 285, 287—289, 311, 313, 318, 320, 
332-334 


S 


Sabalėnai 237 

Sakeliai 248 

Saksonija (Sachsen) 235 

Salakas 204 

Salaspilis (Sa/aspils) 136 

Saločiai 203 

Salos 79 

San Fransiskas (San Francisco) 125 

Sankt Peterburgas, Petrapilis, Petrogradas, Leningradas 158, 168, 

170, 187, 193, 207, 212, 220, 232, 235, 244, 252, 268, 282, 283, 291, 
293, 299, 311 

San Paulas (S40 Paulo) 88, 249 

Sargėnai 79 

Sasnava 283 

Saulė 304, 305 

Sautamptonas (Souhampion) 213 

Saut Bendas (Sowu:5 Bend) 211 

Seinai (Sejny) 262, 268 

Semba 20 

Sen Siras (Saint-Cyr) 124, 201 

Sent Čarlsas (S: Charles) 135 

Sibiras 61, 73, 120, 135, 226 

Sidnėjus (Sydney) 46 

Silezija (lenk. $/ąsĄ, vok. Schblesien, ček. Slezsko) 13 

Simnas 191 180, 286 

Sintautai 180, 286 

Sirakūzai (Syracusa) 202 

Sirija 14 

Skapiškis 172 

Skomantai 161, 233 

Skraičionys 181 

Skuodas 171 

Slomianka 288 

Smilgiai 241, 250 

Smolenskas 13, 17 

Sol Ileckas 105 

Spaldingas (Spalding) 297 

SSRS, Sovietų Rusija 62, 63, 124, 138, 141, 142, 163, 183, 204, 
214, 215, 218, 220, 230, 252, 259, 263, 266, 267, 269, 279, 284, 286, 
295, 332, 338 

Stamfordas (Stamford) 173 

Stara Rusa 217 

Stavropolis 291, 292 

Strasbūras (Strasbourg) 14, 259 

Stokholmas (Stockholm) 170, 225 

Subačius 209 

Subatė (Subare) 164, 243 

Suchobezvodnojė 218 

Sudetai (Sudety) 293 

Suomija (suom. Suomi, šved. Finland) 159-161, 163, 202, 215, 220, 
234, 286 

Surviliškis 279 

Suvalkai (Suwalki) 49, 252 

Suvalkija 62, 214, 216, 218, 338 

Svėdasai 19 

Sverdlovskas 28, 47, 61, 73 

Svijažskas 269 


(< 


Šakiai 180, 286, 287 

Šančiai 98, 198, 299 

Šeinfeldas (Scbeinfeld) 297 

Šeštokai 285 

Šiaulėnai 198 

Šiauliai 4, 11, 104, 164, 169-171, 180, 187, 193, 198, 200, 204, 
232, 235, 252, 268, 282, 293, 294, 305, 313, 344, 346 

Šiaurai 168 

Šiaurės Lenkija 17 

Šiaurės Lietuva 166 

Šiaurės Uralas 120 

Šilalė 64 

Šilutė 162, 347 

Šiluva 269 

Širvintos 45, 51, 165, 227 

Škotija (Scotland) 285 

Šlienava 83 

Šlynakiemis 215 

Štutgartas (Stuigari) 37 

Štuthofas (Sturbof) 226 

Šunskai 311 

Švedija (Sverige) 16, 17, 159, 160, 168, 205, 213, 220, 234, 285 

Šveicarija (vok. Schweiz, pranc. Suisse, it. Svizzera, rtr. Svizra) 234, 
254 

Švenčionys 10, 181, 210, 312-314, 317, 344 

Švenčionėliai 60, 314 

Šventoji 164, 213 

Švėkšna 161, 162, 171, 172 


ji 


"Tabarauskai 183 

"Taišetas 62, 110, 181, 182, 231, 244 

Talačkoniai 296 

Talinas, Revelis (74//šnn, Rėvala) 13, 170, 212 

Targovica 22 

Tauragė 17, 19, 169, 171, 242, 255, 297, 307 

Tbilisis 239 

"Telšiai 10, 30, 164, 169-171, 191, 200, 213, 218, 282, 283, 285, 
290, 293, 312, 344 

Templas (7ėmple) 208 

Tenesis (State of Tennessee) 297 

Tilžė (Ti5i) 288 

Tiubingenas (Tiibingen) 14 

Tiumenė 269 

Tytuvėnai 269 

Tobolskas 269 

"Torontas (Toronto) 56 

"Torunė (76744) 17, 18 

Totorija 269 

Trakai 14 

"Truntai 162 

"Tulonas (76ulon) 124 

Tumasonys 164, 243 

"Tuminiškiai 211 

"Turkestanas 244 

"Turinas (7Zo7i20) 219 

Turmantas 204 

"Tuskulėnai 259 

Tverai 218 

Tverečius 10, 312, 313, 317, 343, 345 


U 


Uchta 125, 300 

Ugnies Žemė (isp. Tierra del Fuego) 160 

Ukmergė 62, 91, 155, 162, 165, 171, 203, 210, 227, 232, 235, 248, 
257, 298, 299, 345 

Ukraina 15, 23, 159, 160, 181, 282 

Uniūnai 231 

Ustroniai 309 

Utena 8, 171, 191, 210, 248, 259, 345 

Užamūrė 286 

Užbaliai 265 

Užkalniai (Kelmės r.) 300 

Užkalniai (Panevėžio r.) 298 

Užkaukazė 239 

Užnemunė 164 

Užventis 302, 304 

Užulėnis 62 


Vv 


Vabalninkas 258 

Vaišviliškiai 180 

Vaišvydava 83 

Vakarai 20, 141, 163, 177, 188, 199, 212, 215, 228, 231, 268, 272, 
296, 320, 333, 334 

Vakarų Aukštaitija 135 

Vakarų Europa 18, 20, 23, 75, 81, 158, 159, 316 

Vakarų Indija 15 

Valakija (Zara Rom4neascū, Valahia) 239 

Valdeikiai 231 

Varėna 216, 245, 268, 302 

Varmijos Mozūrų vaivadija (lenk. wojewddztwo warminsko — ma- 
zurskie) 19 

Varnėnai 204 

Varniai 191, 302 

Varšuva (Wžrszawa) 22, 49, 168, 212, 214, 225, 240 

Varviškė 41 

Vašingtonas (Washington) 61, 87, 115, 201, 202, 280 

Vaškai 309 

Veiveriai 165, 286 

Veližas 13 

Vengerovas 205 

Venglovas (Weglew) 22 

Vengrija (Magyarorszdg) 14 

Venta 168 

Vepriai 227, 232 

Verdenas (Verden) 204 

Versalis (Versailles) 54, 123 

Veru (V6ru) 291, 292 

Viazma 237 

Vichorevka 231 

Vidurinė Azija 65 

Vidurio Lietuva 49 

Viekšniai 186, 187, 192, 193, 247, 344 

Viena (Wien) 16, 21, 253 

Vienžindžiai 231 

Vieškūnai 203 

Vilijampolė 19 

Vilkaviškis 171, 191, 196, 198, 204, 265, 268, 280 

Vilkeliškiai 286 

Vilkija 165 

Vilkūnai 20 

Vilnius 3, 7-9, 11, 13-15, 17-19, 21, 22, 23, 24, 26, 45, 48-51, 60, 
62, 64, 69, 91, 107, 116, 143, 145, 149, 158, 159, 164, 165, 168, 169, 
172, 181, 182, 184, 185, 187-193, 196, 205, 208, 211-214, 219, 222, 
227, 228, 234, 237, 239—244, 248, 252, 253, 257-259, 261, 263, 265, 
266, 268, 269, 280, 282, 283, 285, 288-290, 292, 294, 295, 297- 300, 
304—306, 308, 309, 311-314, 316, 317, 332, 336, 342-347 

Vingkapis 163 

Virbalis 168, 169, 268 

Viskonsinas (Wiskonsin) 136 

Višakio Rūda 198 

Vitebskas 241 

Viurcburgas (Wūrzburg) 306 

Vysbadenas (Wiesbaden) 292 

Vysla (Wisla) 15 

Vytėnai 203 

Vyžuonos 19 

Vladimiras 30 

Vokietija (Deutschland) 16, 24, 37, 54, 63, 80, 107, 124, 125, 135, 
136, 138, 143, 144, 160, 163, 183, 184, 202, 207, 208, 214, 215, 217, 
225, 229, 230, 234, 238, 248-251, 254, 255, 256, 259, 263, 266, 270, 
279, 280, 281, 285, 286, 288, 290, 296, 297, 299, 302, 306, 307, 312, 
315 

Vorkuta 111, 252, 253, 300 

Voronežas 204, 265, 295, 313 


Z 


Zarasai 41, 171, 285, 309 
Zokniai 225 


NC 


Žadeikiai 258 
Žalgiris 79 
Žaliamiškis 61 

Žarėnai 290 

Žarniai 198 

Žąsiškis 180 

Žeberiai 218 

Žeimelis 213 

Žeimiai 169 

Žemaitija, žemaičiai 10, 12, 13, 14, 30, 51, 161, 164, 187, 193, 208, 
214, 222, 259, 283, 291, 293, 295, 299, 302, 342, 344 

Žemaitkiemis 290 

Žemė 22, 149-151, 153, 156, 157, 159, 160, 163, 164, 166, 167, 
170, 232, 234, 243, 251, 252, 260, 261, 263, 273, 296, 306, 308, 331 

Žiegždriai 83 

Žlibinai 290, 295 

Žvaginiai 163 

